 David Lodge Ce mică-i lumea!  Seria Biblioteca Polirom Traducere: George Volceanov Editura POLIROM, 2003 David Lodge Campus Book 02: Small World: An Academic Romance Secker & Warburg, 1984 Versiune ebook:  David Lodge CE MICĂ-I LUMEA! Seria: Campus – a doua carte David Lodge Small World: An Academic Romance - 1984 Caelum, non animum mutant, qui trans mare currunt HORAŢIU „Cînd un scriitor îşi intitulează scrierea poveste, se simte de la o poştă că prin acest gest el doreşte să-şi asume o anumită libertate, atît în ceea ce priveşte materialul, cît şi modul de tratare ale acesteia, libertate pe care nu s-ar fi simţit îndreptăţit să şi-o aroge dacă ar fi pretins că scrie un roman ” NATHANIEL HAWTHORNE „Şşşt! Păzea! Tărâmul zvonurilor ” JAMES JOYCE PROLOG LA VREMEA cînd Prier, cu dulci şiroaie, pînă-n rărunchi pămîntul îl înmoaie şi scaldă tot ce-i lujer în licoarea din care prinde vlagă nouă floarea; cînd şi Zefir, cu-nmiresmata-i boare, a-nsufleţit prin crînguri şi ponoare mlădiţe noi, iar soarele-l petrece în ultima lui goană pe Berbece; cînd păsări nalţă cîntec în desiş, iar noaptea dorm cu ochii mari deschişi (de-atît fior li-i inima năucă), cam pe-atunci, după cum a remarcat şi poetul Geoffrey Chaucer cu mulţi ani în urmă, îi prinde pe oameni un dor de ducă, să purceadă în pelerinaje Numai că, în zilele noastre, specialiştii le-au botezat conferinţe Conferinţa modernă seamănă cu pelerinajul creştinilor din Evul Mediu prin faptul că le permite participanţilor să se înfrupte din toate plăcerile şi distracţiile unei călătorii, chiar dacă nu sunt, chipurile, mînaţi decît de dorinţa austeră de a-şi perfecţiona cunoştinţele Desigur, trebuie îndeplinite şi unele exerciţii de penitenţă - eventual prezentarea unei comunicări şi, cu siguranţă, audierea lucrărilor prezentate de ceilalţi participanţi - dar, cu această justificare, poţi vizita locuri noi şi interesante, poţi întîlni lume nouă şi interesantă şi îţi poţi face relaţii noi şi interesante; poţi flecări în voie, dezlegîndu-ţi sacul cu destăinuiri (căci poveştile tale răsuflate ei le găsesc pline de prospeţime, şi viceversa); poţi mînca, bea şi petrece alături de oamenii aceştia în fiecare seară; şi, totuşi, la sfîrşit te poţi întoarce acasă cu reputaţia sporită datorită seriozităţii tale intelectuale Participanţii la conferinţele de azi au în plus faţă de pelerinii de odinioară avantajul că, de obicei, cheltuielile le sunt decontate sau cel puţin subvenţionate de instituţia unde lucrează, fie că-i vorba de un departament guvernamental, o firmă comercială sau, cel mai adesea, probabil, o universitate În zilele noastre se ţin conferinţe pe aproape orice temă, inclusiv conferinţe dedicate scrierilor lui Geoffrey Chaucer Oare ce ar gîndi el dacă, aidoma eroului său Troilus, în finalul poemului Troilus şi Cresida, ar privi din cea de-a opta sferă a cerurilor şi ar observa formidabilul du-te-vino de pe glob Acest petec de pămînt scăldat în spume de ocean pe care l-au pus în mişcare el şi alţi mari scriitori - dîrele lăsate de avioane de-a lungul şi de-a latul oceanelor, semne ale trecerii cărturarilor de pe un continent pe altul, cu drumurile lor care ba converg, ba se intersectează, ba se depărtează, în timp ce paşii îi poartă grăbiţi spre vreun hotel, casă de oaspeţi sau străvechi lăcaş de învăţătură, pentru a participa la dezbateri şi petreceri, astfel încît limba engleză şi alte discipline universitare să poată ţine pasul cu vremurile? Pesemne că şi el, aidoma spiritului lui Troilus, acel destoinic cavaler şi îndurerat îndrăgostit, rîde din toată inima văzînd acest spectacol şi-şi zice că n-are nici o legătură cu el Căci nu toate conferinţele reprezintă împrejurări fericite, hedoniste; nu toate întrunirile de acest fel se desfăşoară într-o ambianţă luxoasă şi pitorească; şi nu toate lunile aprilie au parte, la o adică, de dulci şiroaie şi boare-nmiresmată PARTEA ÎNTĂI UNU „APRIL E LUNA cea mai nemiloasă”, cită în gînd Persse McGarrigle, privind pe geamul pătat zăpada tîrzie a acelui an, care acoperea ca o crustă gazonul şi straturile de flori ale campusului Universităţii Rummidge Îşi terminase de curînd lucrarea de masterat despre poezia lui T S Eliot, însă primele cuvinte din Ţara pustie ar fi putut veni, la fel de bine, în mintea oricăruia dintre cei cincizeci şi ceva de participanţi, bărbaţi şi femei de diferite vîrste, aşezaţi sau prăbuşiţi pe scaunele dispuse în şiruri compacte în amfiteatru Nu de alta, dar cu toţii cunoşteau foarte bine respectivul poem, fiind profesori universitari de limba şi literatura engleză, adunaţi aici, în Midlands, la conferinţa lor anuală, şi prea puţini erau cei bine dispuşi Pe chipurile multora se citea descurajarea încă din seara trecută, cînd se adunaseră la tradiţionalul pahar de sherry La ora aceea participanţii făcuseră deja cunoştinţă cu condiţiile de cazare oferite de unul dintre căminele Universităţii, o clădire ridicată în pripă în 1969, în perioada de mare avînt al învăţămîntului superior şi care acum, după numai zece ani de folosinţă, arăta cu mult mai rău, din cauza degradării Îşi despachetaseră posomorîţi valizele în dormitoarele ce serveau şi de camere de lucru, cu pereţii crăpaţi şi jupuiţi, păstrînd urmele palide, dreptunghiulare ale posterelor smulse în grabă (uneori cu tencuială cu tot) de către tinerii lor posesori la începerea vacanţei de Paşti Îşi formaseră o părere despre mobila murdară şi hîrbuită, cercetaseră degeaba şifonierele, doar-doar or găsi nişte umeraşe, şi încercaseră paturile înguste, desfundate, cu arcurile lăsate la mijloc, obosite după un deceniu de năzbîtii şi împreunări În fiecare dormitor era cîte o chiuvetă, dar nu toate chiuvetele aveau dop şi nici toate dopurile nu aveau lănţug Unele robinete nu se deschideau, iar altele nu se închideau Ca să te speli mai temeinic sau ca să-ţi rezolvi nevoile fiziologice, trebuia să te aventurezi într-un labirint de coridoare, pe unde trăgea un curent straşnic, în căutarea spălătoarelor în care aflai înghesuite laolaltă căzi, duşuri, toalete - dar prea puţină intimitate şi apă caldă în cantităţi îndoielnice Veteranii conferinţelor organizate în universităţile provinciale ale Marii Britanii erau familiarizaţi cu aceste aspecte mai puţin plăcute şi, pînă la un punct, le acceptau cu stoicism; acceptau sherry-ul prost oferit la recepţie (o marcă absolut necunoscută, care prea îşi revendica originea spaniolă prin eticheta ţipătoare, cu o scenă de corrida şi o dansatoare de flamenco); acceptau şi masa pe care aveau s-o ia mai tîrziu - supă de roşii, friptură de vită cu garnitură de legume, tartă cu fructe şi cremă de ouă - din care gătitul îndelungat, la temperaturi înalte, alungase orice urmă de gust Iritarea a depăşit, e drept, cotele obişnuite atunci cînd participanţii au aflat că vor fi cazaţi într-o clădire, vor lua masa în alta, iar lucrările conferinţei se vor ţine în clădirea centrală a campusului, toţi cei în cauză văzîndu-se puşi în situaţia de a se tot învîrti de colo-colo pe aleile şi trotuarele pe care zăpada le făcea de-a dreptul primejdioase Dar adevăratul motiv al deprimării care pusese stăpînire pe toţi participanţii adunaţi să ciocnească un pahar cu sherry s-a conturat atunci cînd, cu priviri piezişe, studiaseră micuţele ecusoane albe cu numele şi universitatea fiecăruia dintre ei: numărul mic şi, între noi fie vorba, calitatea nu tocmai formidabilă a celor de faţă În foarte scurt timp îşi dădură seama că printre oaspeţi nu se află nici una dintre personalităţile din branşă - efectiv, nici una pentru care să fi meritat să baţi zece mile, darămite sutele de mile pe care le străbătuseră atăţia dintre ei Acum, însă, trebuiau să se suporte unii pe alţii timp de trei zile: trei mese pe zi, trei agape la bar, o excursie cu autocarul şi o seară la teatru - lungi ceasuri de sociabilitate obligatorie; ca să nu mai pomenim şi cele şapte comunicări care trebuiau audiate, urmate apoi de întrebări şi răspunsuri Cu mult înainte de terminarea lucrărilor vor fi deja sătui unii de alţii, vor epuiza toate subiectele de discuţie, toate formulele de aşezare la masă bazate pe afinităţi elective şi se vor lăsa covîrşiţi de cunoscutul sindrom al conferinţelor, constînd în respiraţia grea, limba încleiată şi durerea de cap persistentă, ce li se trăgea de la fumat, băutură şi trăncăneală de cinci ori peste limita normală Anticiparea plictiselii şi a indispoziţiei la care se condamnaseră singuri, rece şi apăsătoare, le împovăra măruntaiele (care în scurtă vreme aveau să se deregleze şi ele), chiar dacă se străduiau din răsputeri să ascundă acest lucru sub o mască bonomă şi veselă, trăncănind, dînd mîna unii cu alţii şi bătîndu-se prietenos pe spate, îngurgitîndu-şi sherry-ul ca pe o doctorie Ici-colo, unii socoteau pe furiş numărul participanţilor înscrişi pe lista pusă la dispoziţie de organizatori Erau cincizeci şi şapte, cu gazde cu tot, o asistenţă foarte dezamăgitoare Aşa-i spuse lui Persse McGarrigle, la recepţia cu sherry, un tip mai tomnatic, cu un aer melancolic şi cu nişte ochelari gata-gata să cadă în paharul cu suc de portocale din care sorbea Pe ecusonul lui apărea numele „Dr Rupert Suteliffe”, iar ecusonul era galben, semn că era membru al catedrei ce găzduia manifestarea – Chiar aşa? întrebă Persse Nu ştiam ce-o să găsesc aici E prima conferinţă la care particip – Conferinţele profesorilor universitari de engleză nu seamănă una cu alta Depinde unde se ţin La Oxford sau Cambridge te poţi aştepta la cel puţin o sută cincizeci de participanţi I-am spus eu lui Swallow că nici dracu' n-o să vină la Rummidge, dar nu m-a ascultat – Swallow? – Şeful nostru de catedră, rosti dr Suteliffe printre dinţi, cu destulă greutate, se pare A susţinut că dacă o să găzduim ediţia asta, o să ne cunoască toată lumea Asta cam seamănă a grandomanie – Profesorul Swallow este cumva cel care a împărţit ecusoanele? – Nu, acela-i Bob Busby, un tip care face tot atîtea parale Ba chiar mai rău De cîteva săptămîni se tot agită plin de elan, organizează excursii prin împrejurimi şi aşa mai departe Cred c-o să ne coste o sumă frumuşică distracţia asta, conchise dr Suteliffe cu vădită satisfacţie, privind pe deasupra ochelarilor încăperea pe jumătate goală – Salut, bătrîne Rupert! Cam subţire trupă, nu? Aceste cuvinte le rostise un bărbat de vreo patruzeci de ani, îmbrăcat într-un costum albastru-deschis; îi dădu lui Suteliffe un pumn zdravăn între omoplaţi, încît acestuia din urmă îi zburară ochelarii de pe vîrful nasului Perase îi prinse cu îndemînare din voleu şi-i restitui posesorului – Ah, tu erai, Dempsey, zise Suteliffe, întorcîndu-se către atacator – Doar cincizeci şi şapte de persoane pe listă şi mulţi dintre ei nici n-au apărut încă, spuse nou-venitul, de pe al cărui ecuson reieşea că ar fi profesorul Robin Dempsey, de la una din noile universităţi din nordul Angliei Era un tip îndesat, lat în umeri, cu o bărbie proeminentă, agresivă, însă ochii mici şi prea apropiaţi păreau să fie ai altcuiva, ai unei fiinţe temătoare şi vulnerabile, imobilizate înăuntrul acestui fizic sigur de sine Rupert Suteliffe nu părea prea încîntat să-l revadă pe profesorul Dempsey, nici dispus să-i împărtăşească pesimismul în legătură cu desfăşurarea conferinţei – Înclin să cred că mulţi dintre ei n-au putut porni la drum din cauza zăpezii, spuse el pe un ton glacial E o vreme cu totul neaşteptată pentru luna aprilie Scuză-mă, văd că Busby îmi face semne disperate Bănuiesc că s-au terminat cartofii prăjiţi sau trecem prin vreo altă criză de genul ăsta Şi se depărtă, tărşîindu-şi picioarele – Dumnezeule mare! Exclamă Dempsey, privind de jur-împrejur Ce mizerie! Ce mi-o fi trebuit să vin aici? Întrebarea suna retoric, dar Dempsey nu pregetă să dea un răspuns detaliat, aproape dintr-o suflare – Păi, îţi spun eu, am venit pentru că am familia aici şi mi s-a părut un pretext bun să-i revăd pe-ai mei Mai exact, pe copii Mă-nţelegi, am divorţat N-ai decît să nu mă crezi, dar cîndva am lucrat aici, în această catedră Iisuse, ce adunătură de înapoiaţi mintali mai erau şi, după cum se pare, la fel sunt şi-n ziua de azi! Aceleaşi mutre de altădată Nimeni nu pare să se mişte din loc Moş Suteliffe, de pildă, e aici de patruzeci de ani, din fragedă pruncie Bine-nţeles că am şters-o de-aici cu prima ocazie Asta nu-i un loc pentru oameni ambiţioşi Picătura care a umplut paharul a fost numirea lui Philip Swallow pe post de conferenţiar în locul meu, deşi la data aceea eu aveam trei cărţi publicate, iar el, practic, nu publicase nimic Şi-acum - n-o să mă crezi - l-au ales şef de catedră aici şi nici pînă azi n-a publicat, practic, nimic Cică ar avea o carte despre Hazlitt - intitulată chiar aşa, Hazlitt, rogu-te frumos -, anul trecut i s-a anunţat lansarea, dar n-am văzut pînă-n prezent nici o singură recenzie Nu cred să fie ceva de capul ei Ei, oricum, în clipa în care l-au făcut pe Swallow conferenţiar, i-am zis lui Janet: da, asta e, o luăm din loc, vinde casa, ne mutăm la Darlington - cei de-acolo mă curtau de-o bună bucată de vreme Îmi ofereau din capul locului un lectorat şi-mi dădeau mînă liberă în aprofundarea domeniului meu - lingvistica şi stilistica -, ăstora de-aici tot timpul le-au stat în gît chestiile astea, m-au pîndit la fiecare cotitură, m-au brfit pe la spate cu studenţii, i-au făcut să nu se înscrie la cursurile mele, aşa că m-am bucurat să-mi pot lua tălpăşiţa din Rummidge, zău aşa Treaba asta s-a-ntîmplat acum zece ani, pe-atunci Darlington era o universitate mică, aşa a şi rămas pînă azi, presupun, dar pentru mine a însemnat o încercare interesantă, iar studenţii, o să rămîi surprins, sunt chiar buni În orice caz, eram destul de fericit acolo, însă, din păcate, lui Janet nu i-a plăcut, mi s-a pus de-a curmezişul de cum a zărit oraşul Ce-i drept e drept, campusul e o idee cam mohorît în timpul iernii, la periferie, ştii, la marginea smîrcului, iar pe vremea aia erau numai nişte coşmelii de prefabricate, acum arată ceva mai bine, am scăpat de turmele de oi şi clădirea care adăposteşte Facultatea de Metalurgie a cîştigat de curînd un premiu pentru arhitectură, însă la momentul ăla, ei bine, oricum nu puteam vinde casa, era blocată de ipoteci, aşa că Janet s-a hotărît să mai rămînă o vreme în Rummidge, ne-am gîndit că pentru ăia mici oricum o să fie mai bine aşa, Desmond era în ultima clasă la şcoala primară, aşa că m-am pus pe navetă, veneam acasă la fiecare sfîrşit de săptămînă, ei, aproape la fiecare sfîrşit de săptămînă, lui Janet îi era niţel cam greu, şi mie mi-era greu, desigur, şi-apoi am întîlnit-o pe fata asta, o studentă de-a mea la postuniversitar, ei bine, îţi dai seama că mă simţeam destul de singur acolo, în nord, a fost o chestie inevitabilă, dacă stai să te gîndeşti bine, aşa i-am spus lui Janet, inevitabilul s-a produs - a aflat despre fată, mă-nţelegi Tăcu şi se încruntă la paharul cu sherry – Nu ştiu de ce-ţi spun toate astea, urmă el, săgetîndu-l cu o privire uşor iritată pe Persse, care de cîteva bune minute era năucit din aceeaşi pricină Nici măcar nu ştiu cine eşti, zise el, aplecîndu-se în faţă, să citească ce scria pe ecusonul lui Persse Colegiul universitar Limerick, ai? întrebă el cu o căutătură chiorîşă Un tînăr lector de la Limerick Îmi închipui că toată lumea-ţi zice aşa – Aproape toată lumea, recunoscu Persse Dar, ştiţi, rar se-ntîmplă să treacă vreunul de primul vers Nu prea avem cuvinte care să rimeze cu „Limerick” – Ce-ai zice de vrînd s-o-nfig? îl întrebă Dempsey după un moment de reflecţie Aşa ar mai merge – Dar ce să-nsemne asta? Dempsey păru surprins – Ei bine, ştii, înseamnă să te dai în bărci, Să ciocăneşti o tipă Persse roşi – Ritmul nu iese deloc, spuse el „Limerick” e dactil – Şi „vrînd s-o-nfig” ce e? – Aş zice că-i troheu catalectic – Nu zău, chiar aşa? Te pasionează prozodia, deci? – Da, cred că da – Bag mîna-n foc că şi tu scrii poezii, nu-i aşa? – Mda, aş zice că da – Mi-am închipuit eu Ai o mutră cu totul aparte De individ fără parale, ştii – La concluzia asta am ajuns şi eu, răspunse Persse Pînă la urmă, v-aţi însurat cu fata aia? – Poftim? – Cu studenta de la postuniversitar V-aţi însurat cu ea? – Ăă, nu Nu, ea şi-a văzut de treaba ei De altfel, aşa fac toate pînă la urmă, conchise Dempsey, dînd peste cap drojdia de pe fundul paharului de sherry – Şi soţia nu vrea să vă-mpăcaţi? – N-are cum, zi şi tu, cum ar putea? S-a cuplat şi ea cu altul – Îmi pare nespus de rău, îl consolă Persse – Aş, nu mă las eu doborît din atîta lucru! Replică Dempsey nu prea convins Nu regret mutarea asta Darlington e un loc minunat Şi tocmai au achiziţionat un calculator nou, special pentru mine – Şi acum sunteţi profesor, conchise Persse plin de respect – Da, acum sunt profesor, se învoi Dempsey şi, înnegrindu-se la faţă, adăugă: ca şi Swallow, de altfel – Dar care-i profesorul Swallow? îl întrebă Persse, privind roată prin sală – Trebuie să fie pe-aici pe undeva, răspunse Dempsey şi, fără nici o tragere de inimă, începu să-l caute pe Philip Swallow cu privirea printre băutorii de sherry În clipa aceea bisericuţele în care erau adunaţi participanţii la conferinţă părură să se spargă şi să se destrame ca printr-o vrajă, lăsînd cale liberă între Persse şi uşă Acolo, în prag, uşor dezorientată, se oprise cea mai frumoasă fată pe care o văzuse el vreodată Era înaltă şi mlădioasă, cu trăsături feminine, cu obraji rotunzi şi tenul smead, strălucitor Părul negru îi cădea pe umeri în plete lucioase, unduioase, şi neagră îi era şi rochia simplă, din lînă, cu decolteu adînc Înaintă cîţiva paşi şi luă un pahar cu sherry de pe tava purtată de o chelneriţă Nu bău imediat, ci îşi lipi paharul de obraz, ca pe o floare Îl ţinea în mîna dreaptă, între degetul mare şi arătător Cu mîna stîngă, urmînd linia taliei, îşi sprijinea cotul drept Privi cu ochii ei întunecaţi ca o turbărie, peste buza paharului, drept în ochii lui Persse şi păru să schiţeze un surîs în semn de salut Duse paharul la gură; avea buze roşii şi umede, iar cea de jos părea niţel umflată, de parcă s-ar fi înţepat cu ceva Bău, iar el îi urmări muşchii gîtlejului încordîndu-se şi şerpuindu-i sub piele, în timp ce înghiţea „Dumnezeule din Ceruri!” şopti Persse pentru sine, preluînd, de data asta, un citat din Portret al artistului în tinereţe Apoi avu neplăcerea să vadă cum un bărbat între două vîrste, înalt, suplu, cu un aer distins, cu o barbă destul de elegantă de culoare gri-argintie şi cu o claie de păr de aceeaşi nuanţă împodobindu-i ceafa şi tîmplele, dar mai puţin creştetul, ţîşneşte în întîmpinarea fetei, blocîndu-i cîmpul vizual – Uite-l pe Swallow, exclamă Dempsey – Poftim? îngăimă Persse, trezindu-se încet-încet din visare – Swallow e tipul care pălăvrăgeşte cu fătuca aia mişto care a intrat adineauri, aia îmbrăcată în rochie neagră sau, mai bine zis, pe jumătate dezbrăcată Persse roşi şi arboră o mină glacială, simţind un imbold cavaleresc de a o ocroti pe fată de insulte Aplecat în faţă ca să-i citească ecusonul, profesorul Swallow părea efectiv că se holbează ca mitocanul în decolteul ei – Mamă, ce bidoane ca lumea, ce zici? Observă Dempsey – Bidoane? Bidoane? De ce Dumnezeu le ziceţi aşa? îl apostrofă Persse Dempsey bătu niţel în retragere – Ia-o mai blînd! Dac-ar fi după tine, tu cum le-ai zice? – Le-aş zice le-aş zice cupole-ngemănate pe templul trupului ei, răspunse Persse – Doamne sfinte, chiar că eşti poet sadea! Uite care-i treaba, scuză-mă, eu mă duc să mai apuc un sherry pînă mai găsesc, după care îşi croi drum, cu un umăr înainte, pînă la cea mai apropiată chelneriţă, lăsîndu-l pe Persse singur Şi totuşi, nu! În chip cu totul miraculos, fata răsări chiar lîngă el – Bună, cum te cheamă? îl întrebă ea, scrutîndu-i reverul Nu văd ce scrie pe ecusoanele astea fără ochelari Glasul îi era puternic, dar melodios, cu un uşor accent american, dar şi cu o nuanţă de altceva, care lui îi scăpa – Persse McGarrigle din Limerick, răspunse el plin de zel – Perce? De la Percival? – S-ar putea, dacă aşa vrei dumneata, răspunse Persse – Cum adică, dacă aşa vreau eu? Izbucni fata în rîs, dezvelind două şiraguri de dinţi frumoşi şi albi ca zăpada - E o variantă a lui „Pearce”, îi spuse el numele pe litere – Aa, ca în Veghea lui Finnegan! Balada lui Persse O'Reilley – Exact Persse, Pearce, Pierce Nu m-ar mira să descopăr că nu toate au legătură cu Percival Cu Percival, per se, cum ar fi zis Joyce, adăugă el şi fu pe dată răsplătit cu încă un surîs năucitor – Dar McGarrigle ce înseamnă? – E un vechi nume irlandez care înseamnă „Fiul Superviteazului” – E un nume care te obligă foarte mult – Mă străduiesc să fiu demn de el, zise Persse Dar pe tine cum te cheamă? Se aplecă spre pieptul ei impunător, înţelegînd şi el acum de ce-şi îngropase profesorul Swallow nasul între sînii ei căznindu-se să-i citească ecusonul: numele nu era tipărit cu aldine, ca la toţi ceilalţi, ci scris de mînă cu nişte cursive mărunte Inscripţia era austeră: „A L Pabst”, şi-atît Nu reieşea la ce universitate lucrează – Angelica, îl lămuri ea – Angelica! Susurară buzele lui Persse Ce nume frumos! – Pabst sună însă cam decepţionant, nu? Nu are clasă, ca „Fiul Superviteazului” – E cumva un nume nemţesc? – La origine cred că da, deşi tati e olandez – Nu ai faţă de nemţoaică sau de olandeză – Zău? Zîmbi ea Dar ce faţă am? – De irlandeză Îmi aminteşti de femeile din sud-vestul Irlandei, ale căror străbune s-au măritat cu marinari din Armada spaniolă, aruncaţi de cumplita furtună de la 1588 pe coasta Munster-ului Arată exact ca tine – Ce idee romantică! Şi unde mai pui că s-ar putea să fie adevărat! Habar n-am de unde mă trag cu adevărat – Cum aşa? – Am părinţi adoptivi – „L” de la ce vine? – E un nume cam aiurea Mai bine nu ţi-l spun – Atunci de ce mai atragi atenţia asupra lui? – În mediile universitare, dacă foloseşti iniţiale, lumea te crede bărbat şi te ia mai în serios – Pe tine n-ar putea nimeni să te creadă bărbat, Angelica, spuse Persse cu toată sinceritatea – Mă refeream la corespondenţă Sau la publicaţii – Ai publicat mult? – Nu, nu cine ştie ce Ba, de fapt, chiar nimic, pînă acum Deocamdată mai lucrez la teza de doctorat Ziceai că predai la Limerick? Aveţi o catedră mare? – Nu prea, răspunse Persse Adevărul gol-goluţ este că suntem doar trei oameni Colegiul e profilat, în primul rînd, pe agronomie Abia de curînd am introdus şi cursuri umaniste Şi vrei să spui că nu ştii cine-s adevăraţii tăi părinţi? – N-am nici cea mai vagă idee Sunt un copil găsit – Şi unde-ai fost găsită, dacă nu ţi se pare prea obraznică întrebarea? – Dacă ţinem cont că abia ne-am cunoscut, e cam intimă, răspunse Angelica Dar nu-i nimic Am fost găsită în toaleta unui avion al companiei KLM în timpul unui zbor New York-Amsterdam Aveam şase săptămîni Nimeni nu ştie cum am ajuns acolo – Domnul Pabst a fost cel care te-a găsit? – Nu, la data aceea tati era funcţionar la KLM El şi mami m-au adoptat, fiindcă nu aveau copii Şi chiar nu sunteţi decît trei profesori la catedră? – Da E profesorul MeCreedy; predă limba şi literatura veche Apoi, dr Quinlan, profilat pe literatura medievală Eu mă ocup de moderni – Cum aşa? Chiar de toţi? De la Shakespeare la ? – T S Eliot Mi-am luat masteratul cu o lucrare despre influenţa lui Shakespeare asupra lui T S Eliot – Oho, cred că tragi la ham, nu glumă! – Păi, sincer să fiu, n-avem prea mulţi studenţi Nu prea suntem cunoscuţi Profesorul MeCreedy e un partizan al cifrelor de şcolarizare reduse Dar tu, Angelica, unde predai? – La ora asta n-am nici o slujbă ca lumea, răspunse ea, încruntîndu-se şi privind înjur, de parcă-şi căuta slujbă, aşa că lui Persse îi scăpă tocmai cuvîntul-cheie din fraza ei următoare Am avut o normă de suplinitoare la , mormăi ea Dar acum mă străduiesc să-mi termin teza de doctorat – Pe ce temă? Se interesă Persse Angelica îşi întoarse ochii întunecaţi ca turba spre el: – Romance, răspunse ea În clipa aceea un gong anunţă ora mesei şi urmă o buluceală generală spre ieşire, în timpul căreia Persse fu despărţit de Angelica Spre necazul lui, se trezi aşezat între doi specialişti în Evul Mediu, unul de la Oxford şi celălalt de la Aberystwyth, care, rezemaţi de spătarele înclinate într-un unghi periculos, purtau, pe la spatele lui, o discuţie însufleţită despre metrica poeziei chauceriene, în timp ce el stătea aplecat deasupra fripturii tari ca talpa şi arunca priviri pline de jind spre celălalt capăt al mesei, unde Philip Swallow şi Robin Dempsey se întreceau de mama focului în a face conversaţie cu Angelica Pabst – Dacă te uiţi cumva după sos, uite-l chiar sub nasul dumitale, tinere Observaţia i-o făcuse o doamnă destul de vîrstnică, aşezată în faţa lui Deşi îi vorbise pe un ton tăios, avea o privire prietenoasă şi îşi îngădui un zîmbet complice cînd Persse îşi dădu cu părerea că, şi cu sos, şi fără sos, friptura aia tot necomestibilă rămîne Purta o rochie de mătase neagră cu o croială absolut demodată şi părul alb îi era prins într-un fileu împodobit cu agate mici Din ecuson reieşea că e vorba despre domnişoara Sybil Maiden, de la Colegiul Girton din Cambridge – M-am pensionat de mult, îi explică ea, însă ori de cîte ori am ocazia particip la aceste conferinţe Mă ajută să mă menţin tînără Persse o întrebă care-i specialitatea ei – Aş zice că folclorul, îi răspunse ea Am fost studenta lui Jessie Weston Dumneata în ce te-ai specializat? – Mi-am luat masteratul cu o lucrare despre Shakespeare şi T S Eliot – Atunci, desigur, cunoşti bine cartea domnişoarei Weston, De la ritual la romanul cavaleresc, din care Eliot s-a inspirat copios în imagistica şi aluziile lui din Ţara pustie – Da, o cunosc chiar foarte bine, răspunse Persse – Ea susţinea, urmă domnişoara Maiden cîtuşi de puţin deranjată de acest răspuns, că acea căutare a Sfîntului Graal, asociată cu legendele cavalereşti ale ciclului arthurian, nu e decăt în mică măsură de sorginte creştină şi că adevărata ei semnificaţie trebuie căutată în ritualul păgîn al fertilităţii Dacă domnul Eliot ar fi pus la suflet descoperirile ei, poate am fi fost scutiţi de religiozitatea searbădă a poeziilor sale din ultima perioadă de creaţie – Păi, zise Persse pe un ton împăciuitor, eu unul cred că fiecare dintre noi îşi caută propriul Graal Pentru Eliot, acesta era credinţa religioasă, iar pentru un altul putea fi, la fel de bine, faima sau dragostea pentru o femeie merituoasă – Vrei să fii drăguţ să-mi dai şi mie sosiera? îl întrerupse medievalistul de la Oxford, şi Persse îl servi pe dată – Pînă la urmă tot la sex ajungem, declară domnişoara Maiden categoric E vorba de energia vitală care se regenerează la nesfîrşit Graalul, de pildă, este un simbol feminin vechi de cînd lumea, cu o mare arie de răspîndire (Medievalistul de la Oxford păru să se răzgîndească în ceea ce priveşte sosul ) Iar lancea lui Graal, despre care se crede c-ar fi una şi aceeaşi cu cea care a fost înfiptă între coastele lui Hristos, este, fără îndoială, un simbol falic Ţara pustie nu este, în realitate, decît expresia spaimei lui Eliot de impotenţă şi sterilitate – Am mai auzit teoria asta, spuse Persse, dar mi se pare simplistă – De acord, se amestecă în discuţie medievalistul de la Oxford Chestia asta cu simbolurile falice e o porcărie, conchise el şi despică aerul cu cuţitul, ca să-şi sublinieze punctul de vedere Furat de discuţie, Persse nu observă că Angelica s-a sculat de la masă şi a ieşit din sală O căută la bar, dar n-o mai găsi în seara aceea nici acolo, nici în altă parte Se duse la culcare devreme şi toată noaptea se răsuci pe toate părţile pe salteaua îngustă, desfundată, trăgînd cu urechea la ţiuitul ţevăraiei din pereţi, la paşii de pe coridor, la zgomotul uşilor trîntite şi la huruitul maşinilor ambalate în parcarea de sub geamul lui Într-un rînd i se păru că aude glasul Angelicăi zicînd „noapte bună”, dar, pînă să ajungă la fereastră, afară nu se mai zări decît licărul tot mai palid al luminilor de poziţie, semne ale unui automobil ce se depărta Înainte de a se băga la loc în pat, aprinse becul de deasupra chiuvetei şi îşi scrută cu un ochi critic imaginea din oglindă Văzu o faţă albă, rotundă, pistruiată, un nas cîrn, doi ochi albaştri şi o chică roşie şi creaţă – N-aş zice că eşti tocmai chipeş, murmură el Dar am văzut la viaţa mea mutre şi mai nasoale Angelica nu apăru la prima şedinţă oficială de a doua zi dimineaţă Acesta era unul din motivele pentru care Persse bombăni „april e luna cea mai nemiloasă”, cînd se aşeză în amfiteatru Alte motive ar fi putut fi vremea mizerabilă, rece şi umedă, la care nu se aşteptaseră fochiştii din Rummidge, sau şunca şi roşiile necomestibile de la micul dejun, sau lungimea plictisitoare a lucrării pe care tocmai o asculta Era prezentată de medievalistul de la Oxford şi trata metrica poeziei chauceriene Esenţialul îl auzise cu o seară în urmă la cină şi detaliile n-o făceau deloc mai grozavă Persse oftă şi îşi mută centrul de greutate de pe o fesă pe cealaltă pe scaunul lui din fundul sălii De unde stătea nu prea vedea feţele colegilor, însă judecînd după poziţia lor, cei mai mulţi erau la fel de puţin interesaţi de lucrare ca şi el Unii se lăsau pe spate atît cît le permiteau scaunele şi rătăceau cu ochii pe tavan, alţii se ghemuiseră cu coatele proptite pe pupitrele dintre rînduri, cu bărbia rezemată de braţele încrucişate, iar alţii se tolăniseră într-o rînă, peste două-trei locuri, picior peste picior şi cu braţele atîrnîndu-le fără vlagă pînă la podea În rîndul trei, un bărbat rezolva pe şest cuvinte încrucişate din The Times, iar cel puţin alţi trei păreau să doarmă de-a binelea Cineva, pesemne un student, crestase cu briceagul pupitrul la care stătea Persse, gravînd adînc în lemn, cu forţa pe care numai disperarea ţi-o poate da, cuvîntul „PLICTICOS” Un alt student scrijelise mesajul „Swallow e un labagiu” Persse nu avea nici un motiv să nu împărtăşească ambele puncte de vedere Şi totuşi, în sînul auditoriului se stîrni fără veste oarecare animaţie, Vorbitorul îşi începea peroraţia şi tocmai făcuse referire la o chestiune numită „structuralism” – Bine-nţeles că tot ceea ce afirm eu aici, zise el ţuguindu-şi niţel buzele, le va părea prietenilor noştri de peste Canal doar vanitate şi iluzie Pentru structuralişti, metrica, asemenea limbii înseşi, nu reprezintă decît un sistem de diferenţe Ideea că în tiparele metrice ar putea exista ceva intrinsec expresiv sau mimetic ar fi o anatemă Cîţiva dintre participanţi, poate chiar majoritatea, zîmbiră, dădură din cap aprobator şi se înghiontiră cu subînţeles Alţii se încruntară, îşi muşcară buzele şi se apucară să acrie ceva în pripă Partea consacrată întrebărilor, prezidată de medievalistul de la Aberystwyth, fu deosebit de animată Urmă o pauză de cafea, care fu servită într-o cancelarie strîmtă situată în apropierea amfiteatrului Persse fu încîntat s-o găsească pe Angelica instalată comod aici, îmbrăcată seducător, cu un pulover pe gît, o fustă de tweed şi cizme de piele lungi Obrajii îi radiau de sănătate Făcuse o plimbare – M-am sculat tîrziu dimineaţă Am pierdut micul dejun şi am întîrziat la lucrări, îi explică ea – N-ai pierdut mare lucru, făcu Persse Şi mîncarea şi lucrările au fost la fel de nesărate Dar unde-ai dispărut aseară? Te-am căutat peste tot – Ah, profesorul Swallow ne-a invitat pe cîţiva acasă la el, la un păhărel – Vasăzică sunteţi prieteni, nu? – Nu Adică, nu chiar! Nu-l cunoşteam pînă acum, dacă la asta te refereai Dar e foarte prietenos – Hmm, mormăi Persse – Despre ce-a fost lucrarea de azi-dimineaţă? îl întrebă Angelica – Ar fi trebuit să fie despre metrica poeziei lui Chaucer, dar discuţia s-a învîrtit mai mult în jurul structuralismului Fata păru necăjită la aflarea acestei veşti – Of, ce păcat că am ratat-o! Structuralismul mă interesează foarte mult – Ce este, de fapt? Angelica pufni în rîs – Nu, că vorbesc serios! Urmă Persse Ce-i structuralismul? E o treabă bună sau proastă? Fata îl privi încurcată, temîndu-se c-o ia peste picior – Bine, dar ceva-ceva trebuie să ştii despre el, Persse! Probabil că ai auzit despre el, chiar şi în Unde ai făcut facultatea? – La Colegiul Universitar din Dublin Dar n-am prea frecventat M-am îmbolnăvit de TBC, înţelegi Au fost foarte cumsecade cu mine, mi-au dat voie să-mi pregătesc lucrarea de diplomă în sanatoriu Cîteodată, rar de tot, venea să mă vadă îndrumătorul meu ştiinţific, dar mai mult am lucrat de unul singur Înainte de asta absolvisem colegiul la Galway Acolo n-am auzit niciodată ceva despre structuralism Pe urmă, după ce mi-am luat masteratul, m-am dus acasă şi doi ani de zile am lucrat la fermă Ai mei sunt fermieri în districtul Mayo – Voiai să te faci şi tu fermier? – Nu, dar am muncit ca să mă întremez după tuberculoza aia Doctorii mi-au recomandat viaţa în aer liber – Şi te-ai te-ai întremat? – A, da, acum sunt sănătos tun! Se bătu el cu pumnii în piept Pe urmă m-am angajat la Limerick – Ai avut noroc În ziua de azi cu greu se mai găseşte o slujbă – Am avut, recunoscu Persse Zău că am avut Mai tîrziu am aflat că am fost chemat la un interviu dintr-o greşeală Avuseseră de gînd să-l cheme pe un alt tip cu numele McGarrigle, un individ titrat şi veleitar, de la Trinity Cînd colo, scrisoarea mi-a fost trimisă mie - cineva a încurcat borcanele cînd s-a uitat în catastife - şi le-a fost, efectiv, jenă să retracteze invitaţia – Ei, chiar că ai dat o lovitură al naibii de norocoasa! Zise Angelica Puteau să-l aleagă pe vreunul din ceilalţi candidaţi – Păi, la faza asta iar am avut noroc, zise Persse N-au fost alţi candidaţi - de fapt, n-au mai chemat pe nimeni altcineva la interviu Ţineau morţiş să-l angajeze pe celălalt MeGarrigle şi voiau să facă economie la cheltuielile de transport În orice caz, ceea ce vreau să te fac să înţelegi este că n-am fost niciodată la curent cu mersul evenimentelor, la modul intelectual vorbind De-aia am venit la conferinţa asta Ca să mă perfecţionez Ca să aflu ce se mai întîmplă în marea lume a ideilor Cine mai e la modă, cine s-a răsuflat şi aşa mai departe Aşa că povesteşte-mi despre structuralism Angelica trase adînc aer în piept, apoi îi dădu drumul brusc – Nu ştiu cu ce să-ncep, ezită ea şi exact în clipa aceea răsună soneria care-i anunţa că trebuie să se-ntoarcă în amfiteatru Salvată de clopoţel! Exclamă fata răzînd – Atunci, pe mai tîrziu, insistă Persse – O să văd cu ce te pot ajuta, îi răspunse Angelica În timp ce se-ntorceau cu paşi tărşăiţi spre amfiteatru, pentru audierea celei de-a doua comunicări a dimineţii, participanţii la conferinţă aruncau priviri întrebătoare peste umăr la vederea medievalistului de la Oxford, care tocmai dădea mîna cu Philip Swallow Era în palton şi cu servieta în mînă – Asta-i cea mai mare nenorocire la astfel de conferinţe, îl auzi Persse zicînd pe unul din participanţi, faptul că principalii referenţi au obiceiul s-o şteargă imediat ce şi-au făcut numărul Te fac să te simţi ca o armată asediată, al cărei general spală putina cu elicopterul – Vii odată, Persse? îl grăbi Angelica Persse se uită în programul conferinţei: – „Imagistica animalieră în tragediile eroice ale lui John Dryden”, citi el cu glas tare – S-ar putea să fie interesantă, spuse Angelica cît se poate de serioasă – Cred că de la asta o să chiulesc, zise Persse Cred că mai bine rămîn aici, să scriu o poezie – Ah, scrii poezii? Ce fel de poezii? – Poezii scurte, răspunse el Poezii foarte scurte – Ca haiku-rile? – Cîteodată chiar mai scurte – Doamne sfinte! Despre ce-ai de gînd să scrii? – O să afli cînd o s-o termin – În regulă Abia aştept Acum e cazul să intru Prin preajmă, cu un zîmbet vag aşternut pe faţă, se învîrtea Philip Swallow, ca un căine ciobănesc hotărît să mîne de la spate oile rătăcite – Atunci, ne vedem la bar înainte de prînz, zise Persse şi se făcu că are de rezolvat o urgenţă la WC BĂRBATI, cu gîndul să zăbovească acolo pînă cînd va fi început comunicarea despre Dryden Spre stupoarea lui, Philip Swallow, însoţit de Bob Busby, porni pe urmele lui Persse se încuie într-o cabină şi se aşeză pe colac Ceilalţi doi se proptiseră în faţa pisoarelor şi păreau să discute despre un referent absent – Cînd a sunat? întrebă Philip Swallow – Acu' vreo două ceasuri Zicea că face tot ce-i stă-n putinţă să ajungă după-amiază I-am spus să nu se uite la bani, răspunse Busby – Aoleu! Se auzi glasul lui Swallow Mă tem că ăsta n-a fost un lucru prea înţelept din partea ta, Bob Persse auzi jetul de apă de la chiuvetă, zornăitul suportului de prosoape de hîrtie şi uşa trîntită în urma celor doi După două-trei minute ieşi din ascunziş şi se apropie tiptil de uşa amfiteatrului Mănat de curiozitate, se uită pe ferestruica uşii O zări pe Angelica din profil, stătea singură în rîndul întîi, era graţioasă cu aerul ei de spectatoare numai ochi şi urechi, cu un pix inox cumpănit în mînă, gata să ia notiţe în orice moment Purta nişte ochelari cu ramă neagră, groasă, care-i dădeau un aer de formidabilă eficienţă, ai fi zis că-i o secretară de mare voltaj Restul auditoriului alcătuia acelaşi tablou al plictiselii monumentale de mai devreme Persse se depărtă în vîrful picioarelor şi ieşi la aer Traversă campusul şi o apucă pe aleea care ducea spre dormitoare Zăpada fleşcăită se prelingea de pe copaci şi stropii reci i se prelingeau la vale pe şira spinării, dar el nici nu lua în seamă acest amănunt neplăcut Încerca să compună o poezie despre Angelica Pabst Din nefericire, nu-i veneau în minte decît nişte versuri de W B Yeats, ce se interpuneau obsesiv ca un zid între el şi muza lui, aşa că nu reuşi altceva decît să le adapteze pe acestea situaţiei lui de faţă Cum aş putea, de faţă cu-astă fată, Atenţia să mi-o-ndrept Spre Chaucer sau spre Dryden Sau spre structuralistele poetici? Pe cînd îşi recita aceste versuri, lui Persse McGarrigle îi trecu prin minte că, probabil, e îndrăgostit – M-am îndrăgostit, declamă el, adresîndu-se copacilor de pe care se topea zăpada, cutiei poştale cu scufie de omăt, cîinelui vagabond cu blana îmbibată de apă, care tocmai îşi ridica piciorul din spate, proptindu-l de stîlpul porţii din faţa căminului M-am îndrăgostit! Exclamă el, confesîndu-se unui şir lung de vrăbii cu un aer deprimat, cocoţate pe balustradele ce mărgineau aleea acoperită de zloată M-AM ÎNDRĂGOSTIT, strigă el, alergînd de colo-colo, în cerc, prin zăpada imaculată, lăsînd pe suprafaţa ei o dară de urme adînci şi băgînd în sperieţi un cîrd de gîşte din preajma iazului Gîfîind ca o locomotivă de-atîta efort, se apropie de intrarea în Lucas Hall, înaltul bloc-turn în care fuseseră cazaţi participanţii la conferinţă (Martineau Hall, clădirea în care mîncau şi beau, era, prin contrast, un edificiu cilindric deloc înalt, confirmînd punctul de vedere al domnişoarei Maiden cu privire la universalitatea simbolismului sexual ) La scara clădirii Lucas era tras un taxi cu motorul torcînd, iar un bărbat vînjos, cu un trabuc în gură şi şapcă a la Sherlock Holmes, cu urechile lăsate în jos, tocmai cobora din el – Ura! Îl salută el pe Persse, de cum îl văzu, şi-i făcu semn să se apropie la zi, aici se ţine conferinţa? întrebă el cu un pronunţat accent american Conferinţa Profesorilor Universitari de Limba şi Literatura Engleză? Aşa-i zice, chiar dacă nu sună tocmai bine! – Aceasta-i clădirea în care dormim, răspunse Persse Şedinţele au loc în clădirea centrală, ceva mai sus – Aha, hai că se leagă, comentă bărbatul OK, şofer, am ajuns Cît face distracţia? – Patru'şase de lire şi optzeci, şefu', păru să mormăie taximetristul, uitîndu-se la ceasul de taxare – OK, ţine-aici, zise nou-venitul, numărînd zece bancnote nou-nouţe de cinci lire dintr-un teanc gros şi-i întinse banii pe fereastra portierei Zărindu-l pe Persse, şoferul scoase capul şi-l întrebă: – Nu vă trebe cumva un taxi păn' la Londra? – Nu, mulţumesc, răspunse Persse – Atunci am întins-o Mulţam, şefu' Oripilat de această demonstraţie de bunăstare, Persse luă valiza proaspătului sosit, o marfă a-ntîia, din piele, pe care se iţeau vestigiile multor abţibilduri, şi o duse în holul clădirii Lucas – Şi chiar aţi venit cu taxiul tocmai de la Londra? întrebă el – N-am avut încotro Azi-dimineaţă, cînd am aterizat la Heathrow, mi s-a spus că avionul de Rummidge e anulat, că aeroportul e-nzăpezit Mi-au dat, în schimb, un bilet de tren Aşa că am luat taxiul pînă la gara din Londra şi-acolo am aflat că linia electrificată de Rummidge a căzut Tămbălău mare, ţara paralizată, Rummidge izolat de capitală, ce mai, lumea se distra la culme, hamalii doar că nu săreau în sus de bucurie Cînd le-am zis c-o să fac drumul cu taxiul, mi-au spus că-s nebun, au încercat să-mi scoată din cap ideea asta „N-ajungi acolo nici într-o mie de ani, ziceau ei, şoselele sunt troienite, sunt oameni care au fost nevoiţi să-şi petreacă noaptea în maşini ” Aşa că m-am dus la staţia de taxiuri şi-am căutat un şofer care să se-ncumete să se aştearnă la drum şi, sosind aici, peste ce dăm? Peste cinci centimetri de zăpadă fleşcăită Halal ţară! Îşi scoase şapca de pîslă cu urechi şi o ţinu la distanţă Era confecţionată dintr-un material păros, cu pătrate roşii, de-o şchioapă, pe fond maro-gălbui – Pe-asta mi-am cumpărat-o azi-dimineaţă la Heathrow, zise el Se pare că primul lucru pe care trebuie să-l fac ori de cîte ori vin în Anglia este să-mi cumpăr o şapcă – E elegantă – Îţi place? Adu-mi aminte să ţi-o fac cadou la plecare Voi călători spre zări mai calde – Sunteţi foarte amabil – Plăcerea e de partea mea Ei, ia zi, unde-i recepţia? – Uitaţi aici o listă cu repartiţia camerelor, spuse Persse Cum vă numiţi? – Morris Zapp – Sunt sigur că am mai auzit numele ăsta – M-aş bucura să fie aşa Pe dumneata cum te cheamă? – Persse McGarrigle, de la Limerick Nu cumva susţineţi o comunicare azi după-amiază? Se interesă el Al cărei titlu va fi anunţat la faţa locului? – Ai ghicit, Percy Uite, de-aia m-am dat peste cap să ajung aici Caută-mă la coada listei Niciodată nu-s prea mulţi la litera „Z” Persse se execută – Aici scrie că nu sunteţi cazat în campus – Ah, mda, mi-a zis ceva Philip Swallow cum că o să stau la el Şi cum merge conferinţa? – N-aş putea să mă pronunţ N-am mai participat la nici o conferinţă, aşa că n-am termeni de comparaţie – Vorbeşti serios? Făcu Morris Zapp, uitîndu-se curios la el Un virgin într-ale conferinţelor, da? Apropo, unde-s ceilalţi? – La şedinţă – De la care dumneata ai chiulit? Ei bine, ţi-ai însuşit prima regulă a conferinţelor, puştiule Nu te duce niciodată la lucrări Doar dacă n-ai şi tu de prezentat una, fireşte Iar eu am, adăugă el meditativ N-aş vrea să te fac să nu participi la lucrarea mea de azi după-amiază Am recitit-o aseară, în avion, în timpul filmului, şi am fost destul de mulţumit de ea Şi filmul a fost OK Cam cît auditoriu o să am? – Păi, numărul total al participanţilor la conferinţă este de cincizeci şi şapte, răspunse Persse Profesorul fu cît pe ce să-şi înghită trabucul – Cincizeci şi şapte? Cred că glumeşti Cum? Nu glumeşti? Vrei să zici c-am străbătut zece mii de kilometri ca să conferenţiez în faţa a cincizeci şi şapte de oameni? – Desigur, nu toţi participă la fiecare comunicare, îl lămuri Persse După cum observaţi şi singur – Ia ascultă, tu ştii cîţi oameni participă la echivalentul american al acestei conferinţe? Zece mii Anul trecut, în decembrie, au participat zece mii de oameni la Conferinţa Asociaţiei Profesorilor de Limbi Moderne de la New York – Cred că aici nici n-avem atăţia profesori, încercă Persse o scuză – Nu se poate să nu fie mai mult de cincizeci şi şapte, bombăni Morris Zapp Unde-s? Îţi spun eu unde sunt Cei mai mulţi stau pitiţi în bîrlogul lor, îşi decorează interioarele sau îşi plivesc grădinile, iar puţinii care au două idei originale pe care le iau şi le freacă sunt plecaţi undeva la nişte conferinţe care se ţin în locuri mai calde şi mai acătării decît ăsta, şi privi de jur-împrejur prin holul clădirii Lucas, scrutînd dezaprobator pardoseala cu dale crăpate şi pline de praf şi pereţii din beton aparent vopsit Există pe-aici vreun loc unde să se poată bea ceva? – Barul din Martineau Hall trebuie să deschidă, îl asigură Persse – Du-mă acolo – Şi chiar aţi zburat hăt din America pînă aici ca să luaţi parte la conferinţa asta, domnule profesor Zapp? Se interesă Persse, în timp ce păşeau cu grijă prin zloată – Nu tocmai Oricum veneam în Europa - mi-am luat un trimestru liber Philip Swallow a auzit că am de făcut un drum încoace şi m-a rugat să particip la conferinţa lui Şi, ca între vechi prieteni, mi-am zis să-i fac pe plac Barul din Martineau Hall era pustiu, cu excepţia barmanului, care-i privi apropiindu-se printr-un fel de grilaj cu ţepi, de fortăreaţă medievală, cromat, care se înălţa de la tejghea pînă-n tavan – Chestia asta-i făcută ca să stai dumneata în colivie sau ca să ne ţină pe noi la respect? îl luă Morris Zapp la zeflemea, bătînd darabana în grilajul metalic Tu ce bei, Percy? Guinness? O halbă de Guinness, barman, şi un scotch mare cu gheaţă – Încă n-am deschis, domnule, îl înştiinţă omul din spatele tejghelei Deschidem la doişpe treizeci – Şi toarnă-ţi şi ţie ceva – Bine, domnule, mulţumesc, domnule, răspunse barmanul, dînd grilajul în lături plin de zel N-aş putea refuza o halbă de bere amară În timp ce trăgea berea din butoi, ceilalţi participanţi la conferinţă, scăpaţi de la a doua comunicare a dimineţii, începură să intre în pîlcuri răzleţe, cu Philip Swallow în frunte Acesta se repezi la Morris Zapp şi-i scutură zdravăn mîna – Morris! Ce minunat e să te revăd după cîţi ani? – Zece ani, Philip, zece ani, deşi îmi vine greu s-o recunosc Dar tu arăţi excelent! Ce barbă mortală ai! Asta ţi-a fost dintotdeauna culoarea părului? Philip Swallow roşi – Cred că-n '69 începea să-mi încărunţească Cum ai reuşit să ajungi? – O liră cincizeci, domnule, se amestecă barmanul – Cu taxiul, răspunse Morris Zapp Asta-mi aminteşte că-mi eşti dator cincizeci de lire, cît a costat taxiul Hei, ce-ai păţit, Philip? Eşti alb ca varul – Iar conferinţa tocmai a intrat pe roşu, comentă Rupert Suteliffe, cu o satisfacţie lugubră Salut, Zapp, bănuiesc că nu-ţi mai aminteşti de mine – Rupert! Cum aş putea să uit vreodată mutra ta satisfăcută? Şi iată-l şi pe Bob Busby, la fix, zise Morris, dînd cu ochii de un bărbat cu o mutră mai puţin impresionantă decît cea a lui Philip Swallow, care dădu buzna în bar cu o planşetă la subraţ şi cu buzunarele zornăindu-i de fise şi chei Philip Swallow îl luă deoparte şi avu cu el un schimb aprig de şuşoteli – Mă tem c-ai picat în conferinţă avîndu-mă pe mine preşedinte al sesiunii de după-amiază, Zapp, zise Rupert Suteliffe – Mă simt onorat, Rupert – Te-ai hotărît, ăă, ce titlu să dai lucrării? – Îhî Îi zice „Textualitatea ca striptease” – Aoleu, îi scăpă lui Rupert Suteliffe – Îl cunoaşteţi pe acest tînăr care a avut amabilitatea să se ocupe de mine la sosire? îi întrebă Morris Zapp Percy McGarrigle de la Limerick Philip Swallow îl salută pe Persse cu o înclinare neglijentă a capului, apoi se ocupă din nou de oaspetele american – Morris, trebuie să-ţi dăm un ecuson, ca să ştie toată lumea cine eşti – Nu-ţi face griji, dacă n-au aflat încă, o să le spun eu – Cînd ţi-am zis să iei un taxi, mă gîndeam la o cursă Heathrow-Huston, nu la una Londra-Rummidge, îi spuse Bob Busby pe un ton de reproş lui Morris Zapp – Lasă asta acum, interveni Philip Swallow agitat N-are rost acuma să ne mai văicărim după oalele sparte Morris, unde-ţi sunt bagajele? M-am gîndit că la noi o să te simţi mult mai bine decît în căminul universităţii – Îţi împărtăşesc părerea, acum că sunt în cunoştinţă de cauză, ricană Morris Zapp – Hilary moare de nerăbdare să te revadă, îi spuse Swallow, luîndu-l deoparte – Hm! Iată o revedere care trebuie să fie interesantă, murmură Rupert Suteliffe, privindu-i iscoditor pe deasupra ochelarilor pe cei doi bărbaţi care se îndepărtau – Poftim? făcu Persse distrat, căutînd-o cu privirea pe Angelica – Păi, vezi tu, cu vreo zece ani în urmă ăştia doi au fost aleşi să participe la schimbul de cadre didactice dintre noi şi Euphoria, din America, ştii tu Zapp s-a mutat aici pentru şase luni, iar Swallow a plecat la Euphoric State Se zice cum că Zapp ar fi avut o aventură cu Hilary Swallow, iar Swallow s-ar fi combinat cu doamna Zapp – Ei nu, zău? Exclamă Persse, stîrnit de această istorioară, în ciuda desperării de a o vedea pe Angelica intrînd în bar însoţită de Robin Dempsey Acesta conversa cu ea plin de entuziasm, iar ea afişa surîsul niţel cam ţeapăn al personajelor cărora li se cîntă o arie într-o comedie muzicală – Ba chiar aşa „Ce adunătură”, cum zicea Matthew Arnold despre clanul Shelley Oricum, cam tot pe-atunci, Gordon Masters, şeful nostru de catedră s-a pensionat înainte de vreme, după ce i-au clacat nervii - era în 1969, anul revoluţiilor studenţeşti, o perioadă grea pentru toată lumea -, iar lui Zapp i se propusese de către unii să-i succeadă la conducerea catedrei Totuşi, într-o bună zi, cînd lucrurile păreau să se aşeze, el şi cu Hilary Swallow au luat pe nepusă masă avionul spre America şi noi chiar nu mai ştiam ce cuplu să mai aşteptăm la întoarcere: Zapp cu Hilary, Philip cu doamna Zapp, Philip cu Hilary sau soţii Zapp – Care este numele mic al doamnei Zapp? întrebă Persse – Nu mai ştiu, răspunse Rupert Suteliffe Are vreo importanţă? – Îmi place să ştiu numele oamenilor, mărturisi Persse Nu pot urmări firul unei povestiri fără ele – Oricum, noi n-am cunoscut-o Pînă la urmă au revenit soţii Swallow Am dedus că voiau să mai dea o şansă căsniciei lor – Se pare că mariajul a decurs bine în continuare – Mda Deşi, după părerea mea, adăugă Suteliffe pe un ton lugubru, toată povestea asta a avut consecinţe deplorabile asupra caracterului lui Swallow – Zău? Suteliffe îşi întări spusele cu o mişcare a capului, dar nu păru dispus să aprofundeze subiectul – Aşadar, pînă la urmă, i-au dat lui şefia catedrei? – Nu atunci, Doamne fereşte, o, nu! Nu, pe urmă a fost numit Dalton, un tip de la Oxford, a fost şef pînă acum trei ani A murit într-un accident de circulaţie Abia pe urmă l-au pus pe Swallow Unii m-ar fi preferat pe mine, aşa cred, dar eu sunt de-acum prea bătrîn pentru treburi din astea – A, nu, nici vorbă! Zise Persse, intuind că asta şi spera Rupert Suteliffe să audă din gura lui – Ascultă-mă pe mine, îşi luă Suteliffe inima în dinţi, dacă m-ar fi numit pe mine, astăzi ar fi avut un şef de catedră care şi-ar fi văzut de treabă, în loc să zboare toată ziua de colo-colo – Călătoreşte mult profesorul Swallow? – În ultima vreme s-ar zice că mai mult e absent decît prezent Persse se scuză şi îşi croi drum prin aglomeraţie pînă la bar, unde Angelica îl aştepta pe Dempsey să-i aducă ceva de băut – Bună, cum a fost comunicarea? O salută el – Plicticoasă Dar a fost urmată de o discuţie interesantă despre structuralism – Iar? Zău că trebuie să-mi povesteşti şi mie care-i treaba cu structuralismul ăsta Nu se mai poate amîna – Structuralismul? Interveni Dempsey, apropiindu-se cu un pahar de sherry pentru Angelica, tocmai la timp ca să audă şi el pretextul născocit de Persse şi dornic nevoie mare să-şi demonstreze competenţa în domeniu – Totul a început cu lingvistica lui Saussure Caracterul arbitrar al semnificantului Limba ca un sistem de diferenţe fără nici un termen pozitiv – Daţi-mi un exemplu, îl opri Persse Nu pot urmări o demonstraţie fără exemple – Păi, să luăm, de pildă, cuvintele cîine şi pisică Nu există absolut nici un motiv pentru care combinaţia de foneme c-î-i-n-e trebuie să semnifice neapărat un patruped care face „ham-ham” în loc de „miau-miau” Între foneme şi sens există o relaţie pur şi simplu arbitrară şi nu există nici un motiv pentru care vorbitorii limbii engleze să nu decidă că, începînd cu ziua de mîine, c-î-i-n-e o să însemne „pisică”, iar p-i-s-i-c-ă „cîine” – Asta n-ar încurca animalele? întrebă Persse – Animalele s-ar adapta în timp, ca toată lumea, răspunse Dempsey O ştiu, deoarece acelaşi animal este semnificat de diferite imagini acustice în diferite limbi naturale De pildă, „cîine” este chien în franceză, Hund în germană, cane în italiană şi aşa mai departe „Pisică” este chat, Katze, gatto, în funcţie de zona Pieţei Comune în care se-ntîmplă să fii la un moment dat Şi, dac-ar fi să dăm mai mult credit limbii decît propriilor noastre urechi, cîinii englezi latră „uuf uuf', cei francezi „uah uah”, cei germani „vau vau”, iar cei italieni „baau baau” – Ei, asta-mi aminteşte de jocul ăla cu animale Îl ştie careva? Se amestecă Philip Swallow, reîntors în bar cu Morris Zapp, care purta şi el un ecuson la rever Dempsey ţi-aduci aminte de Morris, nu? – Tocmai îi explicam acestui tînăr ce-i ăla structuralismul, zise Dempsey după schimbul de saluturi Dar tu niciodată n-ai avut timp de lingvistică, nu-i aşa, Swallow? – Nu, n-aş putea să mă laud c-am avut N-am băgat la cap niciodată care vin mai întîi, morfemele sau fonemele Şi cînd văd schemele alea de analiză cu copăcei, chiar că nu mai pricep nimic, se face pustiu în mintea mea – Sau şi mai pustiu, i-o întoarse Dempsey în batjocură Se lăsă o tăcere penibilă, care fu curmată de Angelica – De fapt, spuse ea sfioasă, Jakobson citează gradarea formelor pozitive, comparative şi superlative ale adjectivelor ca pe-o dovadă că limba nu este un sistem complet arbitrar De pildă, pustiu, mai pustiu, cel mai pustiu Cu cît avem mai multe foneme, cu atît creşte expresivitatea enunţului Acest lucru este valabil şi în cazul altor limbi indo-europene, de pildă al latinei: vacuus, vacuior, vacuissimus Pare să existe o corelaţie iconică între sunet şi sens, care traversează graniţele limbilor naturale Cei patru bărbaţi se holbară la ea cu ochii cît cepele – Cine-i această minune a naturii? Nu se putu stăpîni Morris Zapp Nu mă prezintă şi pe mine cineva? – Ah, scuză-mă, bîigui Philip Swallow Domnişoara Pabst - profesorul Zapp – Spune-mi Morris, te rog, insistă profesorul american, întinzînd mîna şi privindu-i iscoditor ecusonul Încîntat de cunoştinţă, Al – Ai fost grozavă, îi mărturisi Persse Angelicăi mai tîrziu, în timpul prînzului În felul în care l-ai pus la punct pe Dempsey ăla – Sper că n-am fost nepoliticoasă, zise Angelica În linii mari, are dreptate, desigur Limbi diferite împart lumea în mod diferit Să luăm, de pildă, carnea asta de oaie, pe care-o avem la masă În franceză există un singur cuvînt pentru „sheep” şi „mutton” -mouton Aşa că-n franceză nu poţi folosi expresia „dead as mutton”, ar fi ca şi cum ai zice „mort ca oaia”, ceea ce ar fi absurd – Nu ştiu ce să zic, asta-mi miroase mai mult a hoit de oaie decît a carne de oaie, pufni Persse, dîndu-şi farfuria la o parte O duduie în salopetă, cu cîrlionţi de un galben strălucitor, care trecea printre mese cu un cărucior tiesit cu farfurii pe jumătate pline, o luă de pe masă – Ai gătat, dragule? Îl întrebă ea Nu te condamn N-a fost prea grozavă, nu? – Ai scris, pînă la urmă, poezia aia? Întrebă Angelica – O să ţi-o citesc diseară Va trebui să vii la ultimul etaj din Lucas Hall – Acolo stai tu? – Nu – Atunci, de ce? – Ai să vezi – Mister, zîmbi Angelica, încreţindu-şi năsucul Ador misterele – La ora zece la ultimul etaj Pînă atunci o să răsară şi luna –, Eşti sigur că nu-i doar un pretext pentru o întîlnire romantică? – Păi, ziceai că tema ta de cercetare era romanul cavaleresc! – Şi ţi-ai propus să-mi oferi material suplimentar? Oho, sunt sătulă de cîte am avut parte la viaţa mea! Am citit sute de romane de aventuri Romane clasice şi romane medievale, romane renascentiste şi romane moderne Heliodor şi Apuleius, Chretien de Troyes şi Malory, Ariosto şi Spenser, Keats şi Barbara Cartland Nu mai am nevoie de alte informaţii Îmi trebuie doar o teorie care să explice totul – O teorie? Interveni Philip Swallow, aşezat cu cîteva locuri mai încolo, şi urechile îi fură cuprinse de im tremur imperceptibil sub zulufii argintii Cuvîntul ăsta dezgroapă Goering-ul care stă ascuns în mine Cînd îl aud, îmi vine să pun mîna pe pistol – În cazul ăsta, n-o să-ţi placă lucrarea mea, Philip, îl preveni Morris Zapp Pînă la urmă, nu mulţi au fost cei cărora le-a plăcut lucrarea lui Morris Zapp şi cîţiva dintre participanţi au părăsit sala înainte de terminarea ei Silit de postura lui de preşedinte să stea cu faţa la public, Rupert Suteliffe afişă o indiferenţă glacială, dar, pe măsură ce înainta prezentarea comunicării, pe nesimţite, colţurile gurii i se lăsară în jos, într-un unghi tot mai ascuţit, iar ochelarii îi alunecară tot mai la vale pe nas Morris Zapp îşi susţinu lucrarea plimbîndu-se de colo-colo pe estradă, cu însemnările într-o mînă şi cu un trabuc gros în cealaltă – Aveţi în faţa dumneavoastră un om care cîndva a crezut în posibilitatea interpretării, începu el Cu alte cuvinte, credeam că scopul lecturii este acela de a stabili semnificaţia textului Eram specialist în Jane Austin Cred că pot spune, cu toată modestia, că eram specialistul în Jane Austin Despre Jane Austin am scris cinci cărţi şi fiecare dintre ele încerca să stabilească semnificaţia romanelor ei şi, fireşte, să demonstreze că nimeni nu înţelesese pînă la mine semnificaţia lor adevărată Pe urmă am început să lucrez la un comentariu asupra scrierilor ei, cu un ţel declarat exhaustiv, propunîndu-mi să-i examinez romanele din toate punctele de vedere cu putinţă - istoric, biografic, retoric, mitic, structuralist, freudian-jungian, marxist, existenţialist, creştin, alegoric, etic, fenomenologic, arhetipal şi mai ştiu eu ce Astfel încît, la terminarea fiecărui comentariu, să nu mai fie nimic de zis despre romanul în cauză Bine-nţeles că n-am dus la bun sfîrşit această treabă Proiectul nu era atît utopic, cît sinucigaş Nu vreau să spun prin asta că, dacă ar fi fost încununat de succes, ne-ar fi luat la toţi pîinea de la gură Vreau să spun că nu avea cum să reuşească fiindcă este imposibil de realizat, şi este imposibil de realizat chiar din pricina naturii limbii, în care semnificaţia este permanent transferată de la un semnificant la altul, neputînd fi niciodată pe deplin stîpănită A înţelege un mesaj înseamnă a-l decoda Limba e un cod Însă orice decodare este o nouă codificare Dacă-mi spuneţi ceva, eu verific dacă v-am înţeles mesajul, transmiţîndu-vi-l înapoi în propriile mele cuvinte, adică în cuvinte diferite de cele pe care le-aţi folosit dumneavoastră, căci dacă aş repeta întocmai cuvintele dumneavoastră, aţi pune la îndoială faptul că v-am înţeles cu adevărat Dar dacă mă folosesc de propriile mele cuvinte, înseamnă că am modificat sensul mesajului dumneavoastră, oricît de măruntă ar fi această modificare; şi chiar de-ar fi ca, în mod nefiresc, să-mi exprim înţelegerea prin reluarea cuvintelor dumneavoastră nemodificate, nu înseamnă neapărat că am reprodus în mintea mea semnificaţiile dumneavoastră, fiindcă eu unul sunt purtătorul unei experienţe diferite în planul limbii, literaturii şi al realităţii nonverbale în raport cu aceste cuvinte, aşadar, pentru mine ele înseamnă altceva decît pentru dumneavoastră Iar dacă aveţi impresia că n-am înţeles sensul mesajului dumneavoastră, n-o să mi-l repetaţi, pur şi simplu, cu aceleaşi cuvinte, o să-ncercaţi să mi-l explicaţi cu alte cuvinte, diferite de cele folosite iniţial; dar atunci acesta nu mai este cel de la început Şi uite-aşa, nici dumneavoastră nu mai sunteţi acei dumneavoastră de la început Timpul n-a stat în loc din momentul în care aţi deschis gura ca să vorbiţi, moleculele din organismul dumneavoastră au suferit modificări, ceea ce aveaţi de gînd să spuneţi a fost înlocuit de ceea ce aţi spus şi acest lucru a devenit o părticică a istoriei dumneavoastră personale, memorate în mod imperfect Conversaţia e ca o partidă de tenis jucată cu o minge de burete, care trece în mod repetat peste fileu, luînd de fiecare dată altă formă Lectura, desigur, este un act diferit de cel al conversaţiei Este mai pasivă, în sensul că nu putem stabili cu textul o relaţie de interacţiune, nu-i putem afecta desfăşurarea prin propriile noastre cuvinte, deoarece cuvintele textului sunt date Probabil că tocmai asta încurajează încercarea de a-l interpreta Dacă cuvintele sunt fixate pe pagină pentru totdeauna, n-ar putea fi fixat şi înţelesul lor? Ei bine, nu, fiindcă aceeaşi axiomă - fiecare decodare este o nouă codificare - este valabilă în critica literară în mai mare măsură decît în cazul unui simplu discurs verbal În acesta din urmă, ciclul nesfîrşit codificare-decodare-codificare poate fi încheiat printr-o acţiune, ca atunci cînd zic, de pildă, „Uşa-i deschisă”, şi dumneavoastră mă întrebaţi „Vreţi să spuneţi că doriţi s-o închid?” şi eu zic „Dacă nu aveţi nimic împotrivă” şi dumneavoastră închideţi uşa - putem fi mulţumiţi că la un anumit nivel sensul enunţat de mine a fost corect înţeles Dar atunci cînd textul literar zice „Uşa era deschisă”, eu nu-l pot întreba ce anume vrea să zică faptul că uşa era deschisă, mă pot cel mult lansa în speculaţii legate de uşa aceea - deschisă de către care agent, ducînd la ce descoperire, mister, obiectiv? Analogia cu tenisul nu e valabilă în cazul lecturii - acesta nu e un proces du-te-vino, ci o nesfîrşită, chinuitoare păcăleală, un flirt care rămîne neconsumat sau, dacă ajunge să fie consumat, rămîne un act solitar, de masturbare (în acest moment al prelegerii, auditoriul începu să dea semne de nervozitate) Cititorul o ia în mînă în timp ce textul îl stîrneşte, îi stîrneşte curiozitatea, pofta, tot aşa cum o dansatoare de striptease stîrneşte curiozitatea şi poftele publicului său Eu, după cum ştiu unii dintre dumneavoastră, vin dintr-un mare oraş, celebru pentru barurile şi cluburile în care apar dansatoare fără sutien şi fără chiloţi Am aflat - eu unul nu frecventez aceste locuri, dar am aflat de la o autoritate în materie, nimeni altul decît gazda dumneavoastră la această conferinţă, vechiul meu prieten Philip Swallow, care le-a frecventat asiduu (la care mai mulţi participanţi se răsuciră pe scaune, să-l caute din priviri şi să-i zîmbească lui Philip Swallow, care roşi pînă la rădăcina părului său gri-argintiu) - că fetele îşi dau jos toată vestimentaţia înainte de a începe să danseze în faţa consumatorilor Asta nu mai e striptease, ci numai şi numai dezbrăcare fără pic de atîţare, este echivalentul terpsihorean al erorii hermeneutice a sensului recuperabil, potrivit căreia, dacă despuiem textul literar de învelişul său retoric, descoperim faptele nude pe care acesta încearcă să ni le comunice Totuşi, tradiţia clasică a striptease-ului, care datează încă de pe vremea dansului Salomeei cu cele şapte văluri, ba chiar mai de demult, şi care continuă să supravieţuiască într-o formă degradată în bombele dumneavoastră din Soho, ne oferă o metaforă adecvată a lecturii Dansatoarea îşi aţîţă pubheul aşa cum textul îşi aţăţă cititorii, cu promisiunea unei revelaţii finale care se amînă la nesfîrşit Văl după văl, veşmînt după veşmînt este dat jos, dar întîrzierea dezbrăcării este ceea ce-i conferă acesteia caracterul palpitant, nu dezbrăcarea în sine; căci, de-ndată ce ni se dezvăluie un secret, acesta nu ne mai interesează şi tînjim după altul După ce am văzut lenjeria intimă a unei fete, vrem să-i vedem trupul, după ce i-am văzut sînii, vrem să-i vedem fesele, iar după ce i-am văzut fesele, vrem să-i vedem pubisul, iar atunci cînd i-am văzut pubisul, dansul la sfîrşit - rămîn însă curiozitatea şi dorinţa noastră satisfăcute? Bine-înţeles că nu Vaginul rămîne ascuns în trupul fetei, umbrit de părul pubian şi, chiar dacă ar fi să-şi desfacă picioarele în faţa noastră (în acest moment mai multe doamne din public părăsiră sala vociferînd), nici acest gest n-ar satisface curiozitatea şi dorinţa stîrnite de ritualul dezbrăcării Holbîndu-ne în gaura aceea, descoperim că, într-un fel, am depăşit scopul căutării noastre, am depăşit pragul plăcerii, ajungînd la contemplarea frumuseţii; zgîindu-ne în pîntec, ne-ntoarcem la misterul propriei noastre origini La fel se întîmplă şi în timpul lecturii Încercarea de a scruta însuşi miezul textului, de a-i poseda sensul o dată pentru totdeauna, este inutilă - ne regăsim în el doar pe noi înşine, nu opera în sine Freud spunea că lectura intensă (şi presupun că majoritatea celor adunaţi în acest amfiteatru pot fi consideraţi cititori împătimiţi) - că lectura intensă reprezintă expresia deplasată a cititorului de a vedea organele genitale ale mamei sale (în acest moment un tînăr din sală leşină şi fu scos afară pe sus), dar partea interesantă a remarcii, care-i posibil să nu fi fost apreciată cum se cuvine nici de Freud însuşi, constă exact în conceptul de transfer A citi înseamnă a te abandona nesfîrşitei deplasări a curiozităţii şi dorinţei de la o frază la alta, de la o acţiune la alta, de la un nivel al textului la altul Textul ni se dezvăluie privirii, dar nu se lasă niciodată posedat; şi, în loc să ne sforţăm să-l posedăm, ar trebui să ne delectăm cu felul în care ne stîrneşte Morris Zapp continuă ilustrarea tezei sale cu o serie de pasaje din literatura engleză şi americană clasică La încheierea expunerii fu răsplătit cu aplauze anemice şi izolate – Vă puteţi înscrie la discuţii, rosti Rupert Suteliffe, scrutînd îngrijorat auditoriul pe deasupra ochelarilor Există întrebări sau doriţi să comentaţi expunerea audiată? Se lăsă o tăcere apăsătoare După un timp, Philip Swallow se sculă în picioare şi zise: – Ţi-am ascultat lucrarea cu mult interes, Morris Cu mare interes Nu ţi-ai pierdut nimic din agerimea minţii de cînd ne-am cunoscut Deplîng însă faptul că în anii care au trecut de-atunci te-ai molipsit şi tu de virusul structuralismului – Nu m-aş intitula structuralist, îl întrerupse Morris Zapp Poate poststructuralist Philip Swallow dădu din mînă, sugerînd parcă iritarea pe care i-o provocau asemenea nuanţări subtile – Mă refer la acest scepticism fundamental în legătură cu posibilitatea de a obţine vreo certitudine într-o privinţă sau alta, scepticism pe care-l asociez cu influenţa nefastă a teoriilor elaborate pe continent Cîndva, lectura era considerată o chestiune relativ simplă, pe care o învăţai la şcoala primară Acum pare să fi ajuns un mister ezoteric, la care are acces doar o elită infimă a iniţiaţilor De-o viaţă întreagă citesc cărţi de dragul sensului lor - sau, cel puţin, asta am crezut că fac Se pare că m-am înşelat – Nu te-ai înşelat în privinţa actului pe care încercai să-l faci, răspunse Morris Zapp, reaprinzîndu-şi trabucul, te-ai înşelat în ceea ce priveşte încercarea de a-l înfăptui – Am o singură întrebare, reluă Philip Swallow Iat-o: ce rost are, cu tot respectul pe care ţi-l port, să mai discutăm lucrarea ta, dacă, potrivit propriei tale teorii, n-ar trebui să discutăm cîtuşi de puţin ceea ce ai afirmat, ci ar trebui să discutăm o amintire imperfectă sau o interpretare subiectivă a celor afirmate de tine? – N-are nici un rost, recunoscu Morris Zapp senin Dacă prin rost te referi la speranţa de-a ajunge la vreun adevăr cert Dar cînd ţi-a fost dat vreodată să descoperi asta într-o dezbatere cu întrebări şi răspunsuri? Fii cinstit, ai participat vreodată la un curs sau un seminar la sfîrşitul căruia să fi găsit doi oameni care să cadă de acord asupra celor mai simple idei principale discutate? – Atunci, pentru Dumnezeu, ce rost mai are toată treaba asta? Strigă exasperat Philip Swallow, ridicînd braţele în semn de desperare – Rostul ar fi, desigur, menţinerea instituţiilor universitare profilate pe studiul literaturii Ne menţinem poziţia pe care o avem în societate prin îndeplinirea în public a unui ritual, aidoma oricărui grup de lucrători din domeniul discursului verbal - fie aceştia avocaţi, politicieni sau gazetari Şi cum, pare-se, ne-am făcut cu toţii datoria pe ziua de azi, ce-ar fi să ridicăm şedinţa şi să ne retragem la un păhărel? – Mă tem că păhărelul va fi de ceai, zise Rupert Suteliffe, agăţîndu-se cu uşurare de această invitaţie, pentru a pune cît mai rapid punct lucrărilor Mulţumim foarte mult pentru această expunere atît de, ăă, stimulatoare şi, ah, sugestivă! – „Sugestivă şi stimulatoare”, hai că moşu' a pus punctul pe „i”, îi spuse Persse Angelicăi, în timp ce ieşeau din amfiteatru în şir indian Mămica ta ştie pe unde umbli şi ce fel de cuvinte îţi ajung la urechi? – Mie comunicarea mi s-a părut interesantă, răspunse Angelica Desigur, totul porneşte de la Peirce – De la mine? – De la Peirce O altă variantă ortografică a numelui tău A fost un filosof american A scris undeva despre imposibilitatea de a da la o parte vălurile reprezentării de pe sens Şi asta se-ntîmpla înainte de Primul Război Mondial – Serios? Eşti o tînără remarcabil de citită, Angelica, ştiai? Unde ţi-ai făcut studiile? – A, în mai multe locuri, se eschivă ea Mai mult în Anglia şi America Pe coridor îi depăşiră pe Rupert Suteliffe şi pe Philip Swallow, care se sfătuia de zor cu Bob Busby, pare-se în legătură cu biletele de teatru – Mergi diseară la Repertory Theatre? Întrebă Angelica – Nu m-am trecut pe listă Nu se preciza titlul spectacolului – Cred c-o să fie Regele Lear – Deci te duci? O întrebă Persse îngrijorat Cu poezia mea cum rămîne? – Cu poezia ta? Ah, Doamne, uitasem cu totul! La ora zece, la ultimul etaj, nu? O să-ncerc să mă-ntorc cît mai repede Mă ia profesorul Dempsey cu maşina, aşa că o să cîştig ceva timp – Dempsey? Să ştii c-ar trebui să fii prudentă cu individul ăsta! Se dă la fete tinere ca tine El mi-a spus Angelica izbucni în rîs – Ştiu să-mi port de grijă! Îl găsiră pe Morris Zapp bînd ceai de unul singur în cancelarie, ceilalţi participanţi la conferinţă lăsînd de jur-împrejurul lui un fel de cordon sanitar Angelica se apropie cu îndrăzneală de american – Domnule profesor Zapp, mi-a plăcut nespus de mult expunerea dumneavoastră, rosti ea cu mai mult entuziasm decît s-ar fi aşteptat sau ar fi găsit de cuviinţă Persse – Păi, mulţumesc, Al, răspunse Morris Zapp Şi mie mi-a făcut plăcere s-o prezint Se pare, totuşi, că i-am supărat pe băştinaşi – Lucrez la teza mea de doctorat despre romanul cavaleresc, îi mărturisi Angelica, şi mi s-a părut că foarte multe lucruri pe care le-aţi spus se potrivesc de minune romanului de aventuri – Fireşte, aprobă Morris Zapp Se potrivesc la orice – Mă refer la ideea romanului de aventuri ca striptease narativ, nesfîrşita aţîţare a cititorului, repetata amînare a unei revelaţii finale care nu mai vine niciodată - sau, dacă se produce, pune punct delectării provocate de text – Exact, întări Morris Zapp – Iar în romanele cavalereşti striptease-ul se poartă destul de mult – Chiar? Făcu Morris Zapp Mda, cred că ai dreptate – Eroinele lui Ariosto, de pildă, îşi pierd întruna veşmintele şi sunt rîvnite de eroii care le salvează – A trecut multă vreme de cînd l-am citit pe Ariosto, mormăi Morris Zapp – Şi mai e şi Crăiasa zînelor, cu cele două fete la izvor în Galeria Fericirii – Trebuie s-o recitesc, bombăni Morris Zapp – Apoi, Madeline, care se dezbracă sub ochii lui Porphyro în Ajunul Sfintei Agnes – Da, da, Ajunul Sfintei Agnes – Geraldine din Christabel – Christabel În acest moment Philip Swallow dădu buzna peste ei – Morris, sper că nu te-ai supărat că m-am dat la tine tocmai acum? – Sigur că nu, Philip! Vive le sport! – Numai că ceilalţi nu păreau dispuşi să vorbească şi pe mine mă preocupă foarte mult aceste chestiuni, cred că subiectul în discuţie chiar trece printr-o criză , şi se opri văzînd că Angelica se trage înapoi Ah, iartă-mă, v-am întrerupt dintr-o discuţie? – A, nu face nimic, am terminat, răspunse fata Vă mulţumesc mult, domnule profesor Zapp, mi-aţi fost de un real folos – Cu plăcere şi altă dată, Al – Ştiţi, de fapt pe mine mă cheamă Angelica, zise ea zîmbind – Ăă, credeam că Al e vreo prescurtare, se scuză Morris Zapp Să mă anunţi dacă-ţi mai pot fi de folos cu ceva – Nu ţi-a fost de nici un folos, pufni Persse indignat, în timp ce se serveau cu ceai şi biscuiţi Tu i-ai pus pe tavă şi ideile şi exemplele – Bine, dar lucrarea lui mi-a oferit stimulul! – Mie mi-ai zis c-a furat totul de la tipul ălălalt, de la tizul meu – N-am zis c-a furat, prostuţule Am zis doar că Peirce s-a gîndit la acelaşi lucru – De ce nu i-ai spus asta şi lui Zapp? – Cu profesorii ăştia trebuie să te porţi cu mănuşi, Persse, îl sfătui Angelica, schiţînd un zîmbet viclean Nu strică să-i flatezi un pic – Aaa, Angelica! Se băgă între ei un costum albastru Aş vrea să discutăm ideea aceea foarte interesantă, a lui Jakobson, de care-ai pomenit azi-dimineaţă Nu-i putem îngădui lui McGarrigle să te monopolizeze pe toată durata conferinţei, adăugă Robin Dempsey – Oricum, trebuie să mă-ntîlnesc cu dr Busby, replică Persse, retrăgîndu-se cu demnitate Îl găsi pe Bob Busby la secretariatul conferinţei Un tînăr de la Universitatea din Londra, pe care Persse îl auzise întîmplător, în timpul pauzei de cafea de dimineaţă, făcînd aluzie la generalii care spală putina la ananghie, flutura un bilet de teatru pe sub nasul lui Busby – Vreţi să spuneţi că biletul ăsta nu-i pentru Regele Lear? – Păi, din nefericire, teatrul a amînat premiera spectacolului cu Lear, se scuză Busby În schimb a prelungit seria spectacolelor de pantomimă lansate de Crăciun – De pantomimă? Pantomimă? – E singura producţie teatrală din toată stagiunea care le aduce profituri, aşa că nu le-o putem lua în nume de rău, zise Busby Motanul încălţat Cred că-i foarte bună – Ceara mă-sii! Sudui tînărul N-aş putea să-mi recuperez banii cumva? – Mă tem că-i prea tîrziu acum, spuse Busby – Îl cumpăr eu, se amestecă Persse – Vorbeşti serios, dom'le? Îl întrebă tînărul, întorcînd capul Costă două lire şi jumătate Ţi-l dau pe două lire – Mulţumesc, îi răspunse Persse, întinzîndu-i banii – Nu vă apucaţi acuma să trîmbiţaţi că se joacă Motanul încălţat, îl imploră Busby Bănuiesc că-i un fel de mister – Pentru mine rămîne un mister de ce dracu' am venit în văgăuna asta uitată de Dumnezeu, se văicări tînărul – Ei, las', că nu-i chiar aşa de rău aici, îl îmbună Busby E foarte central – Central, în raport cu ce? Bob Busby îşi încreţi fruntea într-un efort de gîndire: – Păi, de cînd a fost inaugurată autostrada M 50, pot s-ajung la mănăstirea Tintern în numai nouăzeci şi cinci de minute – Aveţi des treabă pe acolo, nu? Îl întrebă tînărul, jucîndu-se îngîndurat cu bancnotele primite de la Persse Există pe-aici pe-aproape vreun local bun, unde să se poată mînca peşte cu cartofi prăjiţi? Mi-e o foame de mor N-am putut mînca nimic de cînd sunt aici – Există un restaurant chinezesc care vinde preparate reci la pachet la a doua intersecţie de pe Calea Londrei, zise Bob Busby Îmi pare rău că nu vă place mîncarea noastră Şi totuşi, mîine seară s-ar putea să vă placă – Ce-o să se-ntîmple mîine seară? – Un banchet medieval! Exclamă Busby radios, încîntat de sine – Abia aştept, zise tînărul plecînd – M-am gîndit c-o să fie punctul culminant al conferinţei, i se confesă Bob Busby lui Persse De servicii şi divertisment se va ocupa o firmă din afară O să avem mied, menestreli şi, adăugă el, frecîndu-şi palmele satisfăcut, curtezane – Ascultaţi-mă pe mine, zise Persse Aveţi un nivel de trai foarte ridicat aici, în Rummidge Apropo, aveţi cumva o hartă a oraşului? Am aici o mătuşică, pe care aş vrea s-o vizitez Locuieşte în Gittings Road – Aa, nu-i prea departe, exclamă Busby E la o zvîrlitură de băţ Haideţi că vă fac eu o schiţă Luîndu-se după indicaţiile lui Busby, Persse ieşi din campus, porni pe jos pe cîteva străzi din zona rezidenţială cu şiruri de case mari, arătoase, cu carosabilul brăzdat de urmele pneurilor de Rover şi Jaguar; traversă o intersecţie aglomerată, unde autobuzele şi camioanele transformaseră zăpada în făgaşe mustind de zloată noroioasă, apoi intră într-un cartier cu case mai vechi şi mai prost întreţinute, După cîteva minute observă în faţa lui o siluetă care-i părea cunoscută de undeva, ce lipăia prin zăpadă alunecînd la tot pasul, cu creştetul acoperit de o binecunoscută şapcă – Vă salut, dom' profesor Zapp, zise el, ajungînd-o din urmă Aţi ieşit la plimbare? – Ah, ura, Percy! Nu, mă duc să-mi văd fosta gazdă Am locuit aici şase luni, ştii, sunt zece ani de-atunci La un moment dat chiar mă bătea gîndul să mă stabilesc aici Cred că-mi lipsea o doagă Cunoşti bine oraşul? – N-am mai fost în viaţa mea în Rummidge, dar am o mătuşă care locuieşte aici Nu mi-e mătuşă directă, ci prin alianţă între veri Mama m-a rugat s-o caut neapărat La ea mergeam acum O datorie de onoare, ai? Eu o iau la dreapta aici – Şi cu, spuse Persse, după ce-şi consultă schiţa – Ei, şi cum îţi place Rummidge? Are prea multe felinare – Ce-ai zis? – Noaptea stelele nu se văd ca lumea din cauza felinarelor, îl lămuri Persse – Ahă, şi mai are şi alte cîteva dezavantaje pe care ţi le-aş putea enumera eu, spuse Morris Zapp De pildă, n-are un restaurant la care să-ţi poţi duce cel mai mare duşman, în schimb are patru tipuri de prize în fiecare cameră, în camerele de hotel te trezeşti dimineaţa cu promoroacă pe sprîncene, iar disc-jockey-ii de-aici ar merita să li se taie capul N-aş zice că absenţa stelelor m-a şucărit cel mai tare dintre toate – Aici, pînă şi luna pare mai ştearsă decît acasă, grăi Persse Eşti un tip romantic, Percy, zău! Ar fi trebuit să te faci poet Iată şi strada mea: Gittings Road – Păi, asta-i strada mătuşii mele, zise şi Persse Morris Zapp se opri în mijlocul drumului – Iată o coincidenţă remarcabilă, rosti el Cum o cheamă pe tuşica ta? – Doamna O’Shea, doamna Nuala O’Shea, răspunse Persse Soţul ei este dr Milo O’Shea Morris Zapp începu să ţopăie de emoţie – El îi, el îi! Se porni el să strige, încercînd să imite, fără prea mult succes, accentul irlandez li chiar el, gazda mea de altădată! Maică Precistă, să vezi ce mutră o să facă văzîndu-ne! – Maică Precistă! Exclamă doctorul O’Shea, deschizînd uşa căsoaiei lui mohorîte Să fiu al naibii dacă ăsta nu-i profesorul Zapp! – Şi iată-l şi pe nepotul dumitale de pe Insula de Smarald, Percy McGarrigle, care a venit să-şi viziteze tuşica, zise Morris Zapp La auzul acestor cuvinte, doctorului O’Shea îi căzu falca – A, da, mi-a scris mămica ta, Persse Dar mă tem c-ai pierdut prilejul de a o întîlni pe doamna O’Shea ieri a plecat spre Irlanda Dar te rog, intră, poftim înăuntru N-am nimic cu ce să vă servesc şi peste douăzeci de minute intru în operaţie, da’ intraţi totuşi Îi pofti într-un cabinet rece, în care plutea un vag miros de mucegai şi naftalină, şi aprinse radiatorul din şemineu De îndată se înroşiră imitaţiile de cărbune, dar nu şi rezistenţa – E-atît de vesel, mereu îmi zic că te-ncălzeşti doar uitîndu-te la el, spuse doctorul – Ţi-am adus oleacă de tărie scutită de taxe vamale, zise Morris Zapp şi scoase din buzunarul hainei de ploaie o sticlă de whisky scoţian de o jumătate de litru – Domnu' să te aibă-n pază, mă simt ca pe vremuri, suspină doctorul O’Shea, după care se lăsă în genunchi, să scoată pahare dintr-o servantă Pe vremea cînd profesorul Zapp stătea aici, n mărturisi el lui Persse, whisky-ul curgea valuri-valuri în casa asta – Să nu-ţi faci o impresie greşită, Percy, zise Morris Zapp Milo vrea pur şi simplu să spună că, de regulă, aveam în dulap o sticlă-două de Old Grandad Să revenim la prezent, Milo – Deci unde-i mătuşica Nuala? Se interesă Persse, după ce dădură peste cap whisky-ul din pahare şi O’Shea le umplu din nou – S-a-ntors la Sligo Are probleme familiale, răspunse doctorul O’Shea, scuturînd din cap cu un aer grav Sora ei se simte foarte, foarte rău Şi asta numai şi numai din cauza fiică-sii, a lui Bernadette – Bernadette? Interveni Morris Zapp Puştoaica aia cu părul negru, care locuia la tine pe vremea cînd eu stăteam în apartamentul de sus? – Întocmai O cunoşti pe verişoara ta Bernadette, Persse? – N-am mai văzut-o din copilărie Dar am auzit nişte zvonuri în legătură cu un scandal – Ăhă, aşa-i, s-a lăsat cu scandal După ce a plecat de la noi, s-a dus să lucreze la un hotel din Sligo, pe post de cameristă, şi unul dintre clienţii aflaţi în trecere pe-acolo a abuzat de ea Ca să scurtăm povestea, a rămas gravidă şi a fost dată afară – Cine era tipul? Întrebă Morris Zapp – Nu se ştie Bernadette a refuzat să-l dea-n vileag Cînd s-a dus acasă, bineînţeles că părinţii ei au fost şocaţi şi s-au supărat rău de tot – I-au spus să nu le mai întineze-n veci pragul? Se interesă Morris Zapp – Nu în cuvinte atît de multe, dar rezultatul a fost acelaşi, răspunse doctorul Bernadette şi-a luat catrafusele şi a-ntins-o de acasă în toiul nopţii Făcu o pauză de efect, îşi goli paharul pînă la ultima picătură şi se şterse la gură cu dosul palmei, învăluindu-şi umbra din al cincilea ceas al după-amiezii într-un hîrîit – Şi de-atunci nu s-a mai auzit n'ica despre ea Maică-sa a luat-o razna de grija ei Bine-nţeles că ne apucă groaza la gîndul că s-a dus la Londra să scape de prunc într-una din clinicile de avorturi de pe-acolo Cine ştie, să nu fi murit cumva aşa, ca o păcătoasă! Şi cu această tristă concluzie, trasă cam în pripă, doctorul O’Shea îşi făcu semnul crucii şi, oftînd, adăugă: – Să sperăm că bunul Dumnezeu i-a insuflat măcar în ultima clipă harul pocăinţei În hol se porni să sune telefonul – Ah, precis că-i sala de operaţii, vor să ştie ce se-ntîmplă cu mine, se scuză el şi, sculîndu-se de pe scaun, se aplecă să stingă becurile radiatorului – Noi o luăm din loc, îl anunţă Morris Zapp Mă bucur că te-am văzut, Milo În faţa casei se opri şi se răsuci pe călcîie, apoi privi etajul cu un oftat: – Am locuit în apartamentul de sus Bernadette mi-l deretica Biata copilă, era drăgălaşă, deşi rămăsese fără dinţi Mă scot din sărite poveştile astea cu fete borţoase, în ziua de azi şi la vîrsta asta Nu poţi să nu te gîndeşti că tipul ăla, oricine-o fi fost, şi-ar fi putut lua nişte măsuri de precauţie – În Irlanda nu se pot cumpăra anticoncepţionale, îl informă Persse Vînzarea lor este interzisă prin lege – Serios? Îmi închipui c-o să-ţi umpli valiza cu, cum le zice pe-aici prezervativelor, parcă Durex, nu? – Nu, se eschivă Persse Eu unul cred în castitatea prenupţială a ambelor sexe – Ei, asta-i o idee bună, Persse, dar dacă vrei să-mi ştii părerea, nu cred c-o să prindă Se despărţiră la colţul străzii Gittings, deoarece Morris Zapp era aşteptat la familia Swallow, care locuia în zonă, iar Persse se întorcea în campus – Veniţi la teatru diseară? Întrebă el – Nu, Philip Swallow m-a prevenit să nu mă duc Bănuiesc c-o să mă culc devreme, să recuperez orele de somn pierdute cu schimbarea de fus orar Pa Persse se întoarse în grabă la Martineau Hall, dar constată c-a pierdut cina, care fusese servită mai devreme din cauza spectacolului de teatru – Nu-i nimic, dragule, n-a fost prea grozavă, îl consolă duduia cu cîrlionţi galbeni, în timp ce aranja mesele pentru micul dejun A fost o plăcintă ciobănească umplută cu resturile de carne de la prînz Au mai rămas nişte biscuiţi şi brînză, dacă-ţi surîde ideea Persse se îndopă cît putu cu biscuiţi cu cremă şi brînză Cedar, zicînd mersi că are ce băga în gură, şi o zbughi spre Lucas Hall Lîngă uşă îl zări pe Dempsey dichisit, cu o geacă maro-închis şi pantaloni gri sport Părea să aştepte pe cineva – Mergeţi cumva la teatru? Îl întrebă Persse Mă puteţi lua şi pe mine? – Regret, bătrîne, dar am maşina plină E un autobuz care pleacă acum din capătul aleii Dacă-ţi iei picioarele la spinare, s-ar putea să-l prinzi Persse o zbughi ca din puşcă, dar de prins nu-l mai prinse Pe cînd stătea năuc la poarta campusului, neştiind încotro s-o apuce, Dempsey trecu pe lîngă el la volanul unui Volkswagen Golf, împroşcîndu-l cu zloată din cap pînă-n picioare Pe locul de lîngă şofer era Angelica Fata îi zîmbi şi-i făcu semn cu mîna Bancheta din spate era liberă Era frig şi se întuneca Persse îşi ridică gulerul hanoracului, îşi înfipse mîinile-n buzunare şi o porni către centru Pînă dibui clădirea lui Repertory Theatre, o uriaşă construcţie futuristă din beton situată în apropierea Primăriei, spectacolul cu Motanul încălţat începuse de mult şi fu condus de o plasatoare pînă la locul lui, în timp ce un bărbat despre care, după veşminte, ai fi zis că-i Robin Hood, îndemna publicul să sîsîie ori de cîte ori pe scenă apărea hainul baron Blunderbuss Urină apoi un duet cu fiul morarului şi prinţesa de care era acesta îndrăgostit; un interludiu comic, o bufonadă ieftină în care doi decoratori incompetenţi, care trebuiau să tapeteze salonul regelui, se tot mînjeau unul pe altul cu lipici şi-şi scăpau întruna ustensilele pe picioarele regelui suferind de gută; iar la finalul actului întîi, o arie şi un număr coregrafic interpretat de toată trupa, intitulat Febra nopţii motăneşti, în care Motanul încălţat era declarat cîştigătorul unui concurs regal de dans disco În sală se aprinseră luminile, anunţînd pauza, şi Persse zări chipurile uluite ale colegilor săi de conferinţă Cîţiva dintre ei îşi anunţară intenţia de a pleca imediat de-acolo, în căutarea unui film bun Alţii încercară să acorde spectacolului circumstanţe atenuante: – La urma urmei, aceasta este singura formă cu adevărat populară de teatru în Anglia de azi, cred că este de datoria noastră să ne împărtăşim din ea Iar alţii se vedea cît de colo că se distraseră copios, sîsîind şi bătînd din palme şi cîntînd la unison cîntecele ritmate, dar nu voiau să recunoască acest lucru Cît despre Angelica şi Dempsey, nici urmă de ei Tot căutîndu-i prin foaierul aglomerat, Persse dădu peste domnişoara Maiden, care ieşea clar în evidenţă în furnicarul acela mohorît, provincial, cu etola ei de vulpe purtată peste rochia de seară lungă pînă la pămînt şi cu binoclul de operă cu mîner lung Persse avu revelaţia că-n tinereţe femeia asta trebuie să fi fost foarte frumoasă – Salut, tinere, i se adresă ea Cum îţi place piesa? – Nu prea reuşesc să-i urmăresc acţiunea, răspunse el Ce caută Robin Hood aici? Credeam că Motanul încălţat e un basm franţuzesc – Ei aş, n-ai voie să iei lotul ad litteram, zise domnişoara Maiden lovindu-l uşor, a reproş, cu programul de sală făcut sul Jessie Weston descrie o pantomimă jucată odată lîngă Rugby, în Warwickshire, ale cărei dramatis personae sunt Moş Crăciun, Sf Gheorghe, un cavaler turc, mama cavalerului, Moll Finney, un doctor, un Hopa-Mitică, Belzebut şi Capu-Mare-Minte-Mică Cam ce-ai scoate dumneata din chestia asta? – Mă tem că mai nimic – Şi e aşa de simplu! Strigă triumfător domnişoara Maiden Sf Gheorghe îl omoară pe cavaler, mama acestuia înnebuneşte de durere şi doctorul îl readuce la viaţă Povestea simbolizează moartea şi renaşterea lumii vegetale, iarna şi vara Pînă la urmă, totul se reduce la nesfîrşita reînnoire a forţelor vitale Ştii că există o legătură între Robin Hood şi Omul Verde din legendele medievale, care, la origine, a fost un zeu arboricol sau un spirit al naturii – Dar cu spectacolul de faţă cum rămîne? – Păi, regele suferind de gută este Regele Pescar, care domneşte peste un ţinut sterp, iar fiul morarului este eroul care-i restaurează fertilitatea, cu concursul magic al Motanului încălţat, iar pentru asta va fi răsplătit cu mîna fiicei regelui – Aşadar, Motanul încălţat este echivalentul Graal-ului? Glumi Persse Domnişoara Maiden nu păru să-şi piardă cumpătul – Bine-nţeles Cizmele sunt simboluri falice şi cunoşti, fără îndoială, cuvîntul vulgar „pussy”? – Da, l-am mai auzit şi eu, răspunse Persse cu glasul pierit – Te asigur că e o metaforă foarte veche şi cu o mare arie de circulaţie Aşa că, vezi tu, personajul Motanului încălţat reprezintă aceeaşi combinaţie a principiilor masculine şi feminine ca şi potirul şi suliţa din legenda Graal-ului – Uimitor, îngăimă Persse Ajung să mă mir cum de este permisă intrarea copiilor la aceste pantomime Apropo, domnişoară Maiden, nu i-aţi văzut cumva pe Angelica Pabst şi pe profesorul Dempsey în seara asta? – Ba da, i-am văzut ieşind din teatru cu puţin timp înainte de începerea spectacolului, răspunse domnişoara Maiden O să le pară rău cînd or să audă ce-au pierdut Hai, c-a bătut gongul! Trebuie să ne întoarcem la locurile noastre Persse nu se întoarse la locul lui, ci ieşi din teatru şi se-ntoarse la Lucas Hall Luă liftul pînă la ultimul etaj, care era pustiu şi cufundat în întuneric, deoarece nici unul dintre oaspeţi nu fusese încartiruit aşa de sus Construcţia consta în două blocuri-turn gemene, legate între ele din două în două etaje prin pasarele cu pereţi de sticlă Persse se convinsese de faptul că pasarela de la ultimul etaj oferea o minunată privelişte panoramică cu terenurile din jurul celor două clădiri, cu lacul artificial dintre ele şi cu suburbiile din sud-vestul Rummidge-ului Privi lung cerul: era senin, cu doar cîţiva nori ca nişte şuviţe ici-colo, şi răsărea luna După aproape o oră de aşteptare, Persse auzi făşăitul liftului care urca Alergă spre el şi se opri cu zîmbetul pe buze, în aşteptare Cînd uşile se deschiseră, zări mutra încruntată a lui Dempsey – Ce cauţi aici? Îl luă Dempsey la rost – Meditez, îi răspunse Persse Profesorul ieşi din lift – O caut pe Angelica, spuse el – Nu-i aici Uşa liftului se închise automat în spatele lui Dempsey – Eşti sigur? Întrebă el E foarte întuneric aici De ce n-ai aprins lumina? – Pe întuneric meditez mai bine, răspunse Persse Dempsey aprinse luminile de pe palier şi privi neîncrezător în jur – La ce meditezi? – La o poezie Căutătura încruntată a lui Dempsey se destinse într-o clipită, pe chipul lui putîndu-se citi acum sarcasmul – Am mai lucrat la limerick-ul ăla, spuse el Ce zici de începutul ăsta: Un tînăr domn din Limerick, cîndva, C-o lumînare dragoste făcea – Ritmul e mai bun decît la ultima dumneavoastră încercare, îl lăudă Persse Cam asta-i toată lauda pe care i-o pot aduce Dempsey apăsă butonul liftului, ca să deschidă uşa – Dacă n vezi pe Angelica, spune-i că sunt la bar În timp ce liftul cobora, se deschise uşa de la scara de serviciu şi pe palier îşi făcu apariţia Angelica Frumuseţea ei părea niţel şifonată şi abia mai respira - într-adevăr, pieptul i se ridica şi cobora într-un mod uimitor sub bluza de mătase albă cu guler înalt Lui Persse i se păru că fetei îi lipseşte un nasture de la bluză – Te sîcîie cumva individul ăla? Întrebă el cu înverşunare – Cine? – Dempsey ăla Capu-Mare-Minte-Mică Angelica zîmbi: – - Ţi-am spus că ştiu să-mi port singură de grijă, zise ea gîfîind şi îşi duse mîna la piept Scările astea mi-au scos sufletul – De ce nu i-ai zis lui Dempsey să oprească maşina, cînd aţi trecut pe lîngă mine pe alee? O întrebă el pe un ton acuzator – Păi, ziceai că nu mergi la teatru – M-am răzgîndit Şi se pare că şi tu Nu te-am găsit acolo – Aşa e; cînd am aflat că în loc de Regele Lear o să fie Motanul încălţat, ne-am dus la un local Robin a vrut apoi să mergem la o discotecă, dar i-am explicat că am o întîlnire aici Aşadar, iată-mă Unde-i poezia? – E un poem într-un cuvînt, spuse Persse, oarecum îmbunat de relatarea ei De fapt, din cel mai frumos cuvînt de pe lumea asta Şi nu poate fi citit decît pe întuneric, continuă el şi stinse luminile de pe palier Hai, ia-mă de mînă O conduse pe Angelica pînă la pasarela cu pereţi de sticlă şi-i arătă priveliştea ce se desfăşura înjur – Uită-te acolo, jos, lîngă iaz, o îndemnă el Peisajul acoperit de omăt oglindea lumina lunii aproape pline, ajunse de-acuma sus pe boltă Peluza ce urca în pantă lină de la marginea iazului era o întindere de un alb strălucitor, brăzdată doar do urmele paşilor întipăriţi în zăpada înmuiată de peste zi, paşi care, cu litere enorme, tremurate, scriseseră un nume: – O, Persse! Şopti ea Ce idee minunată! Un poem terestru – De ce-i zici aşa? Eu i-aş fi zis poem de zăpadă – Mă gîndeam la arta terestră ştii tu, desenele alea lungi de cîteva mile, care nu pot fi evaluate decît din avion – Ei bine, poemul e în aceeaşi măsură solar şi selenar, fiindcă soarele a topit zăpada din urmele paşilor mei, iar luna le-a luminat ca să le poţi vedea tu – Ce strălucitoare-i luna în seara asta, murmură Angelica, uitînd să-şi retragă mîna din mîna lui – Te-ai gîndit vreodată, Angelica, ce extraordinar e faptul că luna şi soarele, în ochii noştri, par să fie cam la fel de mari? – Nu, răspunse ea, nu m-am gîndit niciodată la asta – Şi cîtă mitologie şi cîte simboluri depind de echivalenţa celor două discuri de pe cerul nostru, stăpînul zilei şi stăpîna nopţii, de parc-ar fi gemeni! Şi totu-i doar o iluzie optică dată de perspectivă, rezultatul dimensiunii relative a lunii şi a soarelui, a distanţei dintre ele şi a distanţei dintre noi şi ele Probabilitatea ca totul să se fi produs din întîmplare, trebuie să fie de unu la cine ştie cîte miliarde – Tu nu crezi c-a fost întîmplare? – Cred că-i una din cele mai convingătoare dovezi ale existenţei unui creator divin, răspunse Persse Cred că El avea simţul simetriei – Ca şi Blake, zise Angelica zîmbind Fiindcă veni vorba, ai citit Simetria înspăimîntătoare a lui Frye? Eu zic că-i o carte excelentă – Nu-mi arde acum de critica literară, răspunse Persse, strîngîndu-i mîna şi trăgînd-o mai aproape Nu cînd sunt singur cu tine, aici, sus, sub clar de lună Vreau să discutăm despre noi – Despre noi? – Vrei să te măriţi cu mine, Angelica? – Sigur că nu! Exclamă ea, smucindu-şi mîna, şi pufni în rîs cu un aer neîncrezător – De ce nu? – Păi, din o mie de motive În primul rînd că abia ne-am cunoscut şi, oricum, nu vreau să mă mărit – Niciodată? – N-aş zice niciodată, dar mai întîi vreau să-mi pun pe picioare cariera şi asta înseamnă că am nevoie de libertate de mişcare – Asta nu m-ar deranja, zise Persse, te-aş însoţi pretutindeni – Cum aşa, ai fi în stare să-ţi laşi slujba? – La nevoie, da, o asigură el – Eşti un romantic incurabil, Persse, zise ea, scuturînd din cap Şi, la urma urmelor, de ce vrei să te însori cu mine? – Fiindcă te iubesc şi cred în castitatea prenupţială,spuse el cu înfocare – Poate că eu nu cred, ripostă ea cu cochetărie – Ah, Angelica, nu mă chinui! Dac-ai mai avut alţi iubiţi, nu vreau s-aud de ei! – Nu asta am vrut să spun, se apără ea – Nu-mi pasă dacă nu eşti virgină Desigur, aş prefera să fii, adăugă el – Of, şi virginitatea asta! Reflectă Angelica Ce-i, de fapt, virginitatea? O prezenţă sau o absenţă? Prezenţa unui himen sau absenţa unui penis? – Doamne, fereşte-ne de amîndouă, roşi Persse, că eu unul sunt virgin! – Serios? Se minună Angelica, iscodindu-l plină de curiozitate Bine, dar în ziua de azi oamenii fac dragoste, de regulă, înainte de-a se căsători! Cel puţin aşa ştiu eu! – Contravine principiilor mele, se-mpotrivi Persse Dar, dacă mi-ai promite că pînă la urmă o să te măriţi cu mine, aş putea să trec cu vederea Angelica chicoti – Nu uita că asta-i doar ideea ta şi, deodată, împunse peretele de sticlă cu degetul Ah, uite, vezi acolo jos o făptură mititică în zăpadă O fi un iepure de casă ori unul sălbatic? – „Şoldanu-n iarbă şchioapătă-ngheţat”, cită el – De unde-i asta? A, da, Ajunul Sfintei Agnes – Şi turma-n ţarcul dalb, miţos, dormea – Îmi place imaginea asta, „ţarcul dalb, miţos”, ţie nu? Te duce cu gîndul la o pătură-n care stai înfofolit, dar ar putea fi vorba şi de nămeţi, aşa că, într-un fel, condensează în ea suita antonimică a căldurii şi frigului, a senzualului şi austerităţii, a vieţii şi morţii, care străbate întregul poem – O, Angelica! Exclamă Persse Dă-o-ncolo de structură verbală! Aminteşte-ţi, mai bine, cum se termină poemul: S-au dus şi veacuri au trecut de cînd Pe viscol au fugit îndrăgostiţii Fii Madeline a mea şi lasă-mă să fiu Porphyro al tău! – Cum adică, şi să pierd restul conferinţei? – Pînă mîine seară mai pot s-aştept Trezeşte-te, iubito, fii vitează, Şi-n casa mea din miazăzi te-aşază – Ar fi nostim să interpretăm mîine seară rolurile din poem, chicoti Angelica Mai ales că o să fie un banchet medieval – Ştiu – Ai putea să te-ascunzi în camera mea, să mă pîndeşti cînd merg la culcare Iar eu te-aş putea visa drept viitorul meu bărbat – Şi dacă n-o să mă visezi? – Ăsta-i riscul pe care trebuie să ţi-l asumi Din cîte-mi amintesc, Porphyro a găsit un mijloc să-l facă s-o viseze, zise Angelica visătoare, rătăcind cu privirea pe întinderile înzăpezite scăldate de razele lunii Persse se uită cuprins de îndoială la profilul ei superb, la linia perfectă a nasului, la buza de jos uşor coborîtă, la bărbia fermă, dar frumos rotunjită – Angelica, dădu el să spună Dar în clipa aceea se auzi zumzetul liftului care se apropia de etajul zece – Dacă-i tot Dempsey, îi fac vînt în puţul liftului! Se înfurie Persse Se întoarse în grabă pe palier şi luă o poziţie de luptă, cu faţa la lift Pe uşa deschisă apăru silueta lui Philip Swallow – O, salut, McGarrigle, începu el O caut pe domnişoara Pabst Robin Dempsey mi-a spus că s-ar putea să fie aici, sus – Nu, nu-i aici, răspunse Persse – Ah, înţeleg, făcu Philip Swallow Rămase pe gînduri, parcă chibzuind dacă să-l dea la o parte pe Persse, să se convingă cu ochii lui că aşa stau lucrurile, dar se hotărî s-o lase baltă – Vrei să cobori? Întrebă el – Nu, mulţumesc – Ăă, păi atunci, noapte bună, mai spuse Philip Swallow şi îşi luă degetul de pe butonul liftului, lăsînd uşa să se închidă Persse se întoarse degrabă în pasaj – Era Philip Swallow, zise el Ce mama naibii au toţi babalîcii ăştia cu tine? Dar nu primi nici un răspuns Între pereţii de sticlă nu mai zări decît razele lunii Angelica dispăruse Pînă dimineaţă dispăru şi numele ei scris de Persse în zăpadă În timpul nopţii vîntul îşi schimbase direcţia, aducînd cu sine o ploaie caldă, care topi complet zăpada Trăgînd în lături perdelele de la fereastra dormitorului, Persse zări peluzele verzi îmbibate de apă şi răzoarele de flori noroioase sub norii de ploaie joşi, mînaţi de vînt În parcare, împroşcînd apa din băltoace, zări şi silueta surprinzătoare a lui Morris Zapp, într-un trening roşu-strălucitor şi pantofi de sport, cu un trabuc stins agăţat între dinţi Persse îşi trase repede pe el nădragii şi puloverul, luă în picioare tenişii pe care-i folosea ca papuci de casă şi o zbughi afară în aerul călduţ al dimineţii, depăşindu-l curînd pe american, al cărui ritm era, de fapt, mai lent decît mersul la pas – Bună dimineaţa, dom' profesor! – Aa, ura, Percy, mormăi Morris Zapp Scoase trabucul din gură, îl studie uşor surprins şi îi făcu vînt într-o tufă de laur: – Şi t faci jogging? Uite ce, nu vreau să te reţin – N-aş fi ghicit în ruptul capului că vă place să alergaţi – Asta-i jogging, Percy, nu alergare Alergarea e sport Jogging-ul e penitenţă – Vreţi să ziceţi că nu vă face nici o plăcere? – Plăcere?! Glumeşti? N-o fac decît pentru sănătate Îmi dă nişte stări îngrozitoare, încît îmi închipui că-mi face bine Şi-n plus, e foarte la modă în ziua de azi în cercurile universitare Succesul nu mai înseamnă doar cîte articole ai publicat anul trecut, ci şi cîte mile ai alergat azi-dimineaţă – S-ar zice că începe să prindă şi prin părţile noastre, remarcă Persse Văd că mai avem un alergător în faţa noastră Dar, domnule profesor, dumneavoastră, de bună seamă, nu trebuie să vă faceţi griji în privinţa succesului, nu? Sunteţi celebru – Succesul nu-i destul să-l obţii, Percy, trebuie să ştii să-l păstrezi Nu uita de tinerii grăbiţi – Cine-s ăştia? – N-ai citit Microcosmographia Academica de Cornford? Ştiu pasaje întregi din ea „De jos de tot se va înălţa pînă la tine vuietul cohortelor de tineri grăbiţi Poate că-n timp îţi vei da seama de ce se grăbesc Se grăbesc să te dea la o parte din calea lor ” – Cine a fost Cornford? – Un savant de la Cambridge, specialist în studii clasice, mare discipol al lui Freud şi Frazer Ai auzit de teoria lui Freud privitoare la societatea primitivă concepută ca un trib, în care fiii îşi ucid tatăl ajuns la bătrîneţe şi impotenţă şi îşi însuşesc femeile lui? În societatea academică modernă tinerii îşi însuşesc bursele tale de cercetare Şi femeile, bine-nţeles – Foarte interesant, comentă Persse Asta-mi aminteşte de Ritual şi roman cavaleresc de Jessie Weston – Îhî, e aceeaşi idee fundamentală Numai că-n legenda Graalului eroul vindecă sterilitatea regelui În versiunea freudiană moşneagul e jefuit de puştani Ceea ce pare mai veridic – Vasăzică, de-aia faceţi jogging? – De-aia fac jogging Ca să le-arăt că nu-s încă o epavă Oricum, deocamdată nu mi-am satisfăcut toate ambiţiile Înainte de-a mă pensiona, vreau să ajung cel mai bine plătit profesor de engleză din lume – Cam la cît ar ajunge treaba asta? – Păi, aia e, că nu ştiu, şi tocmai asta mă menţine-n formă În profesiunea noastră oamenii de la vîrf sunt destul de discreţi în privinţa salariului lor Poate că, fără să ştiu, sunt deja cel mai bine plătit profesor de engleză din lume De fiecare dată cînd îi ameninţ cu plecarea pe cei de la Universitatea din Euphoria, îmi mai saltă salariul cu cinci mii de dolari – Aşadar, doriţi să vă mutaţi? – Aş, nu vreau decît să-i lămuresc că nu-s al lor pe vecie În ziua de azi n-are nici un rost să tii trambalezi de la o universitate la alta Era o vreme cînd nu te puteai afirma decît în felul ăsta Exista o ierarhie foarte clară între diferitele institute de învăţămînt şi succesul profesional se măsura prin poziţia pe care o ocupai în ierarhia aceea Se pornea de la premisa că toţi tipii interesanţi sunt concentraţi în cîteva centre cum ar fi Harvard, Yale, Princeton şi altele de calibrul ăsta şi, pentru a intra în acţiune, trebuia să fii angajat la una din aceste universităţi Lucrul ăsta nu mai e valabil azi – Nu? – 'Nţ! S-a dus vremea campusului mai cu moţ Ţine de tehnologia învechită - de căile ferate şi de epoca tiparului Vreau să zic, ce mai tura-vura, uită-te la campusul ăsta - aici e concentrată toată industria grea a intelectului Se aflau acum pe o înălţime care le dezvăluia o imagine panoramică a Universităţii Rummidge, dominată de campanila ei (o copie mărită, din cărămidă roşie, a Turnului înclinat din Pisa), flancată pe o parte de străzile zonei rezidenţiale, străjuite de şiruri de copaci, pe care Persse tocmai se plimbase cu o seară în urmă, iar pe cealaltă parte de fabrici şi case cenuşii, cu etaj, înghesuite unele lîngă altele Această zonă, în care predominau clădirile mari, din cărămidă şi beton, era traversată prin mijloc de o cale ferată şi un canal Morris Zapp păru bucuros să inventeze o scuză ca să-şi tragă sufletul o clipă, cît să contemple priveliştea – Înţelegi ce-am vrut să zic? Întrebă el gîfîind, rotindu-şi braţul într-un gest atotcuprinzător şi, totuşi de respingere E uriaşă, încărcată, monolitică Cîntăreşte miliarde de tone Aproape că simţi greutatea construcţiilor împovărînd pămîntul Uită-te la bibliotecă - zici că-i un depozit enorm Locul ăsta pare să-ţi zică prin toţi porii: „Avem aici depozite de învăţătură; dacă ai nevoie, n-ai decît să intri şi să-ţi iei” Ei bine, treaba asta nu mai ţine-n ziua de azi – De ce nu? Se miră, Persse reluîndu-şi alergarea uşoară – Fiindcă, răspunse Morris Zapp, urmîndu-l fără tragere de inimă, în lumea modernă informaţia este cu mult mai mobilă decît pe vremuri La fel şi oamenii Ergo, nu mai e nevoie să-ţi înghesui informaţiile într-o clădire sau să-ţi priponeşti cei mai buni specialişti într-un campus Trei lucruri au revoluţionat viaţa universitară în ultimii douăzeci de ani, deşi lumea încă nu conştientizează încă: transportul aerian, liniile telefonice directe şi copiatorul Xerox Astăzi savanţii nu trebuie să lucreze neapărat în aceeaşi instituţie pentru a putea menţine un dialog profesional: îşi dau telefoane ori se-ntîlnesc la conferinţe internaţionale Nu trebuie să scotocească printre vrafurile de hîrţoage din biblioteci: îşi pot xeroxa orice carte sau articol ce-i interesează şi-l pot citi acasă Ori în avionul ce-i duce spre următoarea conferinţă În ultima vreme lucrez aproape numai acasă sau în avion La universitate mă duc rar de tot, doar atunci cînd am cursuri – Iată o teorie interesantă, zise Persse Şi încurajatoare, în acelaşi timp, fiindcă universitatea mea are foarte puţine clădiri şi cărţi ioc – Perfect Atîta timp cît ai acces la un telefon, la un xerox şi la nişte fonduri de subvenţionare a deplasărilor la conferinţe, totul e OK, eşti conectat la singura universitate care contează cu adevărat - campusul mondial Un tînăr grăbit poate vedea lumea-ntreagă sărind din conferinţă-n conferinţă – Aa, eu nu-s unul din cei grăbiţi! Protestă Persse – Oi fi avînd şi tu nişte ambiţii! – Aş dori să-mi văd poeziile publicate, mărturisi el Şi mai am o ambiţie, prea personală ca să v-o pot destăinui – Al Papps! Exclamă Morris Zapp – Cum de-aţi ghicit? Îl întrebă Persse uluit – Ce să ghicesc? Am zis c-o văd pe Al Papps alergînd în faţa noastră – Aşa-i! Silueta pe care Persse o zărise mai devreme era chiar Angelica; pesemne că făcuse un ocol şi acum apăruse din nou în faţa lor, pe alee, la mai putin de o sută de metri – Formidabilă fata asta! Arată trăsnet, a citit tot ce s-a scris pe lumea asta şi e tare şi la alergări, nu? – Ca Atalanta, murmură Persse Haideţi s-o prindem din urmă – Prinde-o tu, Persse, eu unul sunt frînt Persse iuţi pasul şi Morris Zapp rămase curînd în urmă, dar distanţa dintre el şi Angelica se menţinea constantă Apoi fata aruncă o privire peste număr şi Persse îşi dădu seama că ştie că-i urmărită Acum coborau o lungă alee care ducea spre dormitoare Ritmul alergării crescu tot mai mult, pînă cînd amîndoi ajunseră să sprinteze Persse reuşi să reducă handicapul Angelica gonea cu capul pe spate, cu pletele-i negre fluturînd în vînt Picioarele suple şi lungi, pe care se mula fermecător treningul portocaliu, parcă zburau pe asfaltul ud Ajunseră la intrarea în Lucas Hall alergînd umăr la umăr şi se rezemară de zid gîfîind şi rîzînd în hohote Şoferul unui taxi parcat la intrare le zîmbi şi îi aplaudă – Unde ai dispărut aseară? O întrebă Persse cu răsuflarea întretăiată – Evident că la culcare, făcu Angelica În camera mea Camera 231 Morris Zapp apăru împleticindu-se, şuierînd şi horcăind – Cine-a cîştigat? – Au sosit la egalitate, răspunse taximetristul, scoţînd capul pe fereastra maşinii – Foarte diplomatic răspuns, dom' şofer Acum du-mă înapoi în St John's Road, ordonă Morris Zapp urcînd în taxi Pe curînd, copii! – Dumneavoastră faceţi jogging cu taxiul, dom' profesor? Se miră Persse – Păi, ştii că stau la familia Swallow şi doar nu era să alerg pe străzile Rummidge-ului şi să-nghit toate noxele la oră de vîrf Ciao! Morris Zapp se tolăni pe banchetă şi îşi scoase din buzunarul treningului un trabuc gros, o forfecuţă de tuns trabucuri şi o brichetă Îşi făcu de lucru cu acest instrumentar în timp ce taxiul dispăru după colţ Persse întoarse capul să-i spună ceva Angelicăi, dar fata dispăruse – Unde s-a mai pomenit aşa o fată, care dispare la tot pasul? Bombăni el necăjit Parc-ar avea un inel fermecat care-o ajută să se facă nevăzută Cum-necum, Angelica îl evită pe Persse tot restul dimineţii Cînd acesta coborî, după ce făcuse un duş şi se îmbrăcase cumsecade, în sala de mese din Martineau Hall, o găsi pe fată aşezată lîngă Dempsey la o masă deja ocupată Nu o zări printre membrii micuţului alai de oaspeţi care, cu o vădită lipsă de chef şi muraţi de neaşteptatele averse de ploaie, coborîră dealul de la dormitoare la clădirea centrală a campusului, pentru a participa la prima şedinţă a dimineţii Persse, care îi urmărise la plecare şi aşteptase zadarnic cîteva minute în plus, porni în cele din urmă în grabă după ei, dar se văzu depăşit de maşina lui Dempsey, în care o zări pe Angelica aşezată în faţă, pe locul de lîngă şofer Cei doi reuşiră să întîrzie, totuşi intrară în amfiteatru tiptil, după începere Persse dădu prea puţină atenţie comunicării despre problemele identificării pasajelor autentic shakespeariene din Pericle, bătîndu-şi capul cu o altă problemă - ce anume voise să spună Angelica seara trecută, propunîndu-i să interpreteze ei înşişi Ajunul SfinteiAgnes În dimineaţa aceea îi dezvăluise în mod intenţionat numărul camerei ei, părînd să confirme, astfel, aranjamentul lor El nu era însă sigur în ce fel interpretează ea poemul Nu reuşi să dea ochii cu ea nici în pauza de cafea, aşa că zori spre Biblioteca Universitară, să consulte textul Trecu în grabă peste primele strofe, referitoare la vremea rece, la tradiţia potrivit căreia fecioarelor ce ţineau post în ajunul Sfintei Agnes li se arătau în vis soţii hărăziţi, detaşarea eroinei Madeline care, cu gîndul la acest vis, nu participă la banchetul şi distracţia din sala de ospeţe, apariţia tainică a lui Porphyro, cel ce îşi riscă viaţa în castelul vrăjmaşului pentru a zări, fie şi pentru o clipă, iubirea vieţii lui, felul cum o convinge pe bătrîna doică, Angela, să-l ascundă în iatacul lui Madeline, sosirea acesteia şi pregătirile dinainte de culcare Persse zăbovi o clipă asupra strofei XXVI: Din păr al perlelor şirag şi-l scoate, Odoarele-şi desprinde-apoi pe rînd; Dezleagă-ncet corsetul de la spate Şi straiele foşnind îi cad bogate - şi, îmbujorat la faţă, continuă să citească despre delicateţea cu care Porphyro se apropie de Madeline, despre încercările lui de a o trezi în acordurile lăutei, dînd tărcoale făpturii ei adormite; cum deschise Madeline ochii în timpul visului şi-i vorbi în somn lui Porphyro Urmă apoi strofa hotărîtoare: Din muritor de rînd, îndrăgostit, La aste vorbe fermecate - ndată În stea se preschimbă, ce la zenit, Pe-albastrul crug, palpită-mbujorată, Şi-n vis topit, ca roza-nmiresmată Ce boarea-şi împreună cu micsandra, Pătrunse-ntr-însa - dulce-amestec Moris Zapp avea perfectă dreptate să insiste asupra imposibilităţii interpretării textelor literare: Persse McGarrigle ar fi vrut să ştie dacă în acest pasaj se consuma sau nu un act sexual - chestiune cu atît mai greu de stabilit, cu cît el nu se putea raporta la experienţa lui personală Una peste alta, înclina să creadă că da, iar referirea ulterioară a lui Porphyro la Madeline ca fiind „mireasa” lui părea să argumenteze clar acest punct de vedere Concluzia nu făcu decît să-l pună pe Persse în faţa unei noi dileme S-ar putea ca Angelica să-l invite să devină iubitul ei, dar ea n-o să-i îngăduie s-o facă mireasa lui, oricum, nu în viitorul apropiat, aşa că trebuia să aibă în vedere toate consecinţele posibile, fie ele cît de dezgustătoare şi lipsite de romantism Poate că pe Persse McGarrigle în veci nu l-ar fi dus mintea la aşa ceva, dacă nu şi-ar fi întipărit de curînd în memorie trista păţanie a verişoarei Bernadette şi comentariul critic al lui Morris Zapp: „Mă scot din sărite poveştile astea cu fete borţoase, în ziua de azi şi la vîrsta asta” Drept care, deşi cu strîngere de inimă, îşi făcu o figură de dur şi o luă din loc în căutarea unei farmacii Bătu cale lungă, să fie sigur că n-o să-l observe, din întîmplare, vreun coleg de conferinţă rătăcit şi, în cele din urmă, ajunse sau, mai corect spus, se trezi în centru, într-un labirint haotic de scări, pasarele şi pasaje subterane murdare şi rău mirositoare pe unde mişunau ţărănoii de prin părţile locului ba în sus, ba în jos, cînd pe deasupra, cînd pe dedesubtul uriaşelor artere de beton armat, care vibrau la trecerea coloşilor pe mai multe roţi Lăsă în urmă mai multe farmacii Unele erau prea pustii, altele prea aglomerate ca să-i fie pe plac În cele din urmă, sătul de propria-i laşitate, alese una la întîmplare şi intră cu îndrăzneală În farmacie nu se zărea picior de om Privi grăbit în jur, doar-doar o zări obiectul căutărilor sale, în speranţa că, la apariţia farmacistului, nu va trebui decît să-l arate cu degetul Nu reuşi să găsească ceea ce căuta şi, parcă făcîndu-i în ciudă, din dosul baricadei de poliţe şi rafturi apăru o fată îmbrăcată într-o salopetă albă – Daa? Făcu ea pe un ton apatic Persse simţi cum, de ruşine, i se pune un nod în gît Îi venea s-o rupă la fugă, s-o şteargă pe uşă, dar picioarele refuzau să-l asculte – Cu şi vî pot ajiuta? întrebă fata, pierzîndu-şi răbdarea Persse îşi pironi privirea asupra bocancilor – Aş fi vrut nişte Durex, dacă se poate, îngăimă el cu chiu cu vai, cu glasul gîtuit – Mic, mijlociu sau mari? Îl întrebă farmacista pe un ton glacial Discuţia lua o turnură la care Persse nu se aşteptase – Am crezut că toate au aceeaşi mărime, şopti el cu glas răguşit – Ă-ă Mic, mijlociu sau mari? vorbi fata tărăgănat, studiindu-şi unghiile – Păi, atunci, mijlociu, alese Persse Farmacista dispăru o clipă şi reapăru cu o cutie surprinzător de mare, împachetată într-o pungă de hîrtie, pentru care îi ceru şaptezeci şi cinci de pence Persse înşfăcă pachetul, care trăgea şi surprinzător de greu, zvîrli pe tejghea o hîrtie de o liră şi o zbughi afară fără să mai aştepte restul Se opri într-un pasaj subteran întunecat şi zgo-motos, puţind a urină şi a ceapă, cu pereţii pictaţi cu lozinci fotbalistice, şi, la lumina unui bec, dădu să studieze proaspăta achiziţie Extrase din pungă o cutie cu poza unui bebeluş dolofan Bebeluşul era hrănit cu ceva ce semăna a terci de ovăz şi avea o mutricică încîntată Numele produsului, tipărit cu litere de o şchioapă, era „Farex” Persse porni îngîndurat spre Universitate Nu-l trăgea deloc aţa să se întoarcă la farmacie ca să lămurească greşeala, după cum n-avea chef nici să-şi mai încerce norocul la altă farmacie Îşi interpretă nereuşita ca pe un avertisment al Cerului, ca pe o expresie a nemulţumirii divine provocate de intenţiile sale păcătoase Ajunse pe o stradă largă, cu magazine de automobile înşirate unul lîngă altul, trecu prin dreptul unei biserici catolice şi zăbovi o clipă în faţa unui avizier pe care scria „Spovedanii la orice oră din zi” Cerul părea să-i scoată-n cale acest minunat prilej de a recurge la penitenţă Îşi spuse însă că nu se putea angaja nicicum să lipsească de la întîlnirea pe care şi-o dăduse cu Angelica în seara aia Traversă strada - cît se poate de prudent, fiindcă de-acum se ştia cu cugetul încărcat - şi îşi văzu de drum, dîndu-şi frîu liber imaginaţiei, visînd cu ochii deschişi la scena voluptuoasă a sosirii Angelicăi în dormitorul în care stătea el ascuns, Angelica dezbrăcîndu-se sub ochii lui, Angelica goală în braţele lui Şi-apoi? Îi era teamă ca lipsa lui de experienţă să nu distrugă vraja acelui moment, toate cunoştinţele lui în materie de contact sexual erau exclusiv literare şi oarecum vagi în ceea ce priveşte modul de funcţionare propriu-zis Privirea îi fu atrasă de un alt afiş, cu litere negre, de-o şchioapă, tipărite pe hîrtie fluorescentă de un roşu strălucitor, de-ai fi zis că-i opera lui Sarsailă: ACEST CINEMATOGRAF ESTE UN CLUB ÎN CARE SUNT PROIECTATE FILME PENTRU ADULŢI CU SCENE CE PREZINTĂ ÎN MOD EXPLICIT ŞI NECENZURAT ACTELE SEXUALE PRIMIRI DE N01 MEMBRI ORICÎND PENSIONARII BENEFICIAZĂ DE TAXE REDUSE LA ÎNSCRIERE Persse se năpusti pe uşă rapid, fără a-i mai lăsa cugetului timp să se împotrivească Se trezi într-un foaier vag luminat, cu duşumeaua acoperită de un covor Un bărbat aşezat la un birou îl întîmpină cu un aer suav – Doriţi să completaţi o cerere de adeziune, domnule? Vă costă fix trei lire Persse trecu pe formular numele lui Philip Swallow – Hm, ce coincidenţă, domnule, remarcă bărbatul schiţînd un zîmbet discret Mai avem un membru cu numele de Philip Swallow Poftiţi pe uşa aceea Persse dădu în lături uşa batantă capitonată şi păşi într-un întuneric aproape total Înaintă pe lîngă perete şi rămase o clipă lipit de el, pînă cînd ochii i se obişnuiră cu bezna din sală În aer pluteau tot felul de zgomote ciudate, un amestec amplificat de respiraţie întretăiată, strigăte gîtuite, gîfîieli, gemete şi icnete, de-ai fi zis că-s nişte suflete torturate în iad Un firicel diseret de lumină îi călăuzi paşii înainte, printr-o cortină, dădu un colţ şi se trezi în spatele unui public restrîns Zgomotele ajunseseră la paroxism acum şi continua să fie foarte întuneric, nu desluşea nimic în afara imaginilor proiectate pe ecran Trecură cîteva clipe pînă îşi dădu seama că are sub ochi un uriaş penis mărit de nu ştiu cîte ori care intra şi ieşea dintr-un vagin la fel de uriaş Sîngele îi năvăli în obraji, ca şi într-o altă parte anatomică Aplecîndu-se înainte, coborî cu paşi tărşăiţi pe culoarul înclinat dintre rînduri, scrutînd în van întunericul de-o parte şi de alta, în căutarea unui loc liber Imaginile de pe ecran se modificară, prim-planul lăsă loc unei perspective mai largi, mai ample şi Presse constată că posesoarea vaginului avea un penis şi în gură, iar posesorul primului penis dădea limbi în alt vagin, a cărui posesoare îşi înfipsese un deget în anusul altcuiva, al cărui penis se afla în vaginul ei; cu toţii se aflau într-o mişcare frenetică, aidoma pistoanelor unei maşini infernale Nimic din Keats Era cale lungă de la micsandra ce-şi împletea mireasma cu roza – Stai jos, bă, ce dracu' ai? îl repezi pe un ton şuierat careva din întuneric Bîjbîi după un scaun gol, dar mîna îi atinse un umăr îmblănit şi-i fu dată la o parte cu o înjurătură Gemetele şi icnetele răsunau în crescendo, pistoanele pompau tot mai năvalnic, tot mai iute şi Persse constată, ruşinat, că a ejaculat în chiloţi Sudoarea îi curgea şiroaie de pe frunte, înceţoşîndu-i văzul Cînd, într-o clipă de halucinaţie, dintre două coapse groase şi păroase răsări ceea ce părea a fi chipul Angelicăi, Persse se răsuci pe călcîie şi o luă la fugă din sală de parcă ar fi fugit de flăcările iadului şi nu alta Bărbatul de la recepţie ridică privirea uimit, cînd îl zări dînd buzna în foaier – E prea cuminte pentru gusturile dumneavoastră? Mă tem că nu vă puteţi căpăta banii înapoi Încercaţi săptămîna viitoare, primim marfă proaspătă din Danemarca Persse îl înşfăcă pe individ de revere şi aproape că-l săltă peste birou – M-ai făcut să pîngăresc imaginea femeii iubite, şuieră el printre dinţi Bărbatul se făcu alb ca varul şi îşi ridică mîinile într-un gest spăsit Persse îi făcu vînt înapoi pe scaun, se repezi afară din cinematograf, traversă strada în goană şi intră în biserica catolică Deasupra confesionalului purtînd numele lui „Pater Finbar O’Malley” ardea un bec şi în cîteva minute Persse îşi descărcă conştiinţa şi primi iertarea păcatelor – Dumnezeu să te binecuvînteze, fiule, încheie preotul – Vă mulţumesc, părinte – Apropo, nu cumva eşti din Mayo? – Ba da – Aha! Mi s-a părut mie că vorbeşti ca prin Mayo Şi eu mi-s tot din Vest, mărturisi el oftînd din spatele grilajului de sărmă Oraşul acesta-i prea plin de ispite pentru un flăcău irlandez aruncat de-ale vieţii valuri pe-aceste meleaguri Ce-ai zice să te repatriezi? – Să mă repatriez? îngăimă Persse năuc – Îhî Eu administrez un fond pentru repatrierea tinerilor irlandezi care-au venit aici în căutare de lucru, crezînd c-or să găsească cîini cu covrigi în coadă, şi vor să se-ntoarcă acasă Se numeate "Fondul Maicii Domnului pentru Repatriere" – A, nu, eu sunt doar în trecere pe-aici, părinte Mîine mă-ntorc în Irlanda – Ai bilet de-ntoarcere? – Da, părinte – Atunci, noroc, şi Domnul te aibă-n pază! Te-ndrepţi spre un loc mai sănătos ca ăsta, ascultă-mă pe mine Cînd Persse se întoarse la Universitate, era deja după-amiază şi participanţii la conferinţă plecaseră cu autocarul să facă un tur al reperelor literare din regiune Persse făcu o baie şi dormi cîteva ceasuri bune La trezire se simţi senin şi purificat Sosise momentul să meargă la bar şi să ia una mică înainte de cină Excursioniştii se întoarseră din turul care se dovedise a fi un eşec total: proprietarii casei în care copilărise George Eliot nu fuseseră preveniţi din timp şi n-au vrut să-i primească pe oaspeţi, aşa că aceştia au Trebuit să se mulţumească doar cu o raită prin grădină şi cu privirile strecurate înăuntru pe furiş, cu nasurile lipite de geamuri Pe urmă găsiră vilişoara Annei Hathaway închisă pentru renovare; În sfîrşit, făcură o pană de motor la doi paşi de Kenilworth, în drum spre castel, şi autobuzul de rezervă apăru după o aşteptare de o oră – Nu-i nimic, îi consola Bob Busby pe excursioniştii păţiţi care se strînseseră în bar, ne-a mai rămas banchetul medieval din seara asta – Doamne, sper că Busby ştie ce vorbeşte, îl auzi Persse pe Philip Swallow Nu ne putem permite să mai facem vreo gafă, îi spuse el unui bărbat într-un costum gri-mangal cam unsuros, pe care Persse nu-l mai văzuse pînă atunci – Păi, despre ce-i vorba? Se interesă bărbatul cu un Gauloise fumegînd într-o mînă şi cu un pahar mare cu gin tonic în cealaltă – Ei, e o bombă-n oraş numită „La Cavalerii Mesei Rotunde”, unde se organizează parodii de banchete medicvale, îl lămuri Philip Swallow Eu unul n-am călcat pe-acolo în viaţa mea, dar Busby m-a asigurat că-i nostim de tot Oricum, a angajat personalul de-acolo pentru şuşaneaua din seara asta Din cîte-am înţeles, au menestreli, mied şi – Şi pipiţe, îi sări Persse în ajutor – Ţuţ, exclamă bărbatul în costum gri-mangal şi, privindu-l cu ochii împăienjeniţi de fum, îşi dezveli într-un zîmbet amabil dinţii gălbejiţi O să se lase cu bairam – A, salut, McGarrigle, făcu Philip Swallow deloc entuziasmat să-l revadă Ţi-l prezint pe Felix Skinner de la Lecky, Windrush and Bernstcin Editorii mei Chiar dacă relaţia noastră profesională n-a fost rentabilă pentru nici una din părţi, încheie el, căznindu-se să fie glumeţ – Păi, s-ar zice că a fost cam dezamăgitoare, recunoscu Skinner oftînd – Doar o sută şaizeci şi cinci de exemplare vîndute la un an de la apariţie, zise Philip Swallow pe un ton acuzator Şi nici măcar o singură recenzie – Ştii bine, Philip, că noi toţi am considerat-o o carte super, ripostă Skinner Numai că-n zilele noastre nu prea mai e loc şi pentru Hazlitt pe piaţa cărţii didactice Sunt convins că pînă la urmă or să apară şi recenziile, în publicaţiile de specialitate, Mă tem că suplimentele duminicale şi gazetele săptămînale nu mai acordă criticii literare aceeaşi atenţie ca pe vremuri – Asta deoarece cea mai mare parte a ei a ajuns ilizibilă Eu unul n-o înţeleg, şi-atunci cum ai vrea s-o priceapă omul obişnuit? Vreau să spun că exact asta zice cartea mea Tocmai din cauza asta am şi scris-o – Ştiu, Philip, e o mare nedreptate, îl îmbună Skinner Şi care-i domeniul dumitale, domnule McGarngle? – Păi, eu am cercetat operele lui Shakespeare şi T S Eliot, răspunse Persse – La tema asta te-aş fi putut ajuta şi eu, se amestecă în discuţie şi Dempsey Tocmai intrase în bar împreună cu Angelica, iar fata era frumoasă de-ţi tăia răsuflarea, îmbrăcată cu un caftan de bumbac gros, de culoarea vinului, în ţesătura căruia se întrezărea un model întunecat, discret, de o coloristică bogată – Se pretează foarte bine la analiza pe calculator, urmă Dempsey Nu trebuie decît să tragi textele pe bandă şi să pui calculatorul să-ţi inventarieze toate cuvintele, expresiile şi construcţiile sintactice care se regăsesc la cei doi autori Ai putea măsura cu precizie influenţa lui Shakespeare asupra lui T S Eliot – Dar lucrarea mea are o altă temă, se explică Persse Abordează influenţa lui T S Eliot asupra lui Shakespeare – Asta-i o chestie tipic irlandeză, dacă-mi este permis să mă exprim astfel, se întoarse Dempsey, izbucnind în hohote de rîs, iar ochii lui mici se rotiră neastămpăraţi de jur-împrejur, doar-doar şi-o găsi un aliat – Ei bine, argumentă Persse, am încercat să demonstrez că n-avem cum să nu-l citim pe Shakespeare prin optica poeziei lui T S Eliot Vreau să zic, cine-l mai poate citi în ziua de azi pe Hamlet fără să se gîndească la „Prufrock”? Cine mai poate asculta tiradele lui Ferdinand din Furtuna fără să-şi aducă aminte de secţiunea „Predica focului” din Ţara pustie? – Oho, sună destul de interesant, se însufleţi Skinner Philip, bătrîne, ce zici, aş mai putea da pe găt o chestie de-asta? Şi, întinzîndu-i lui Philip Swallow paharul gol, Felix Skinner îl luă deoparte pe Persse M-ar interesa să văd teza dumitale, dacă n-ai deja alte aranjamente pentru publicarea ei, zise el Dar nu-i decît o lucrare de masterat, se codi Persse, cu ochii lăcrimînd din pricina fumului de la ţigara lui Skinner – Nu-ţi face griji, bibliotecile vor să cumpere aproape tot ce se publică despre Shakespeare sau T S Eliot Alăturarea amîndurora în acelaşi titlu ar fi mai mult sau mai puţin irezistibilă Uite cartea mea de vizită Ah, mulţumesc, Philip, în sănătatea ta Ştii, îmi parc rău de Hazlitt, dar cred că ar fi mult mai bine să-l considerăm un capitol încheiat şi să încercăm cu altceva, cu un subiect mai la modă – Dar mi-a luat opt ani ca să scriu cartea asta, se tîngui Philip Swallow, în timp ce Felix Skinner îl bătea pe umăr în semn de consolare, revărsîndu-i o cascadă de scrum cenuşiu pe spinare Barul era de-acum ticsit cu participanţii la conferinţă, care luau cîte o duşcă, ca să atingă acea stare de spirit propice banchetului anunţat Persse se strecură cu chiu cu vai prin mulţime pînă la Angelica – Mie mi-ai spus că lucrarea ta era despre influenţa lui Shakespeare asupra lui T S Eliot, îi spuse ea – Despre asta şi e, răspunse el Am dat-o cotită atunci, pe moment, ca să-i mai tai macaroana lui Dempsey ăsta – Ei bine, de fapt ideea asta e mult mai interesantă – Se pare că m-am fript şi, vrînd-nevrînd, va trebui s-o aştern pe hîrtie, zise Persse Îmi place rochia ta, Angelica – Mi s-a părut că-i cel mai medieval articol din garderoba pe care-o am cu mine, răspunse fata cu un licăr în ochii ei negri Deşi n-aş băga mîna-n foc c-o să-mi cadă foşnind pîn' la pămînt La această aluzie, Persse îşi simţi întreaga făptură sfredelită de fiorul dorinţei, care pe dată îi făcu zob dorinţa fermă de a se pocăi Simţi că nimic pe lumea asta nu-l va putea împiedica să stea diseară la pîndă în camera Angelicăi Nu avea de gînd să se aşeze lîngă ea la cină, zicîndu-şi că ar fi mult mai în spiritul scenariului ei romantic s-o urmărească de la distanţă Dar nici nu voia să-l vadă pe Robin Dempsey lîngă ea, aşa că îl reţinu la bar, punîndu-i întrebări care mai de care mai serioase referitoare la lingvistica structuralistă, timp în care toţi ceilalţi porniseră spre sala de mese – Zău că-i simplu ca bună ziua, fornăi Dempsey, de-acum plictisit După Saussure, nu relaţia dintre cuvinte şi lucruri este cea care le permite să semnifice, ci relaţia existentă între cuvinte, aşadar diferenţele dintre ele Pisică înseamnă pisică, fiindcă sună altfel decît pitică sau posacă – Şi acelaşi lucru e valabil şi pentru Durex, Farex şi Exlax? Se interesă Persse – N-ar fi exemplul cel mai la îndemînă, răspunse Dempsey cu o scînteie de suspiciune în ochii lui mici, dar şi acesta e valabil – Presupun că nu puneţi la socoteală şi variaţiile care apar în cadrul graiurilor şi al dialectelor, se ţinu Persse scai de el – Uite ce, acum n-am timp să-ţi explic toate astea, se burzului Dempsey, pornind spre uşă S-a sunat de cină Persse se pomeni în sala de mese aşezat într-un loc discret, pe jumătate ascuns de privirile Angelicăi, în spatele unui stîlp de rezistenţă Nu era cine ştie ce pierdere să te afli la periferia acestui ospăţ aparte Miedul avea gust de apă călîie îndulcită, festinul medieval consta în friptură de pui cu cartofi copţi în coajă, consumaţi fără ajutorul cuţitului şi al furculiţei, iar curtezanele erau chelneriţele de la Martineau Hall, îmbrăcate, mai de silă, mai de milă, în nişte rochii lungi cu decolteuri adînci – Nu vă uitaţi aşa la mine, domnu', îl imploră pe Persse duduia cu părul galben, în timp ce îi servea pulpele de pasăre Dacă aşa se-mbrăcau şi-n Evul Mediu, apăi cred c-o ţineau tot într-o răceală la piept Pe estrada din capătul sălii, doi muzicanţi de la „Cavalerii Mesei Rotunde” prezidau masă festivă, unul în straie de rege, iar altul în veşminte de bufon Regele avea un acordeon, iar bufonul o baterie de tobe, ambii fiind dotaţi cu microfon şi amplificatoare În timpul mesei îi distrară pe meseni cu bancuri despre iatacuri şi tronuri, cîntară balade porcoase şi-i încurajară pe meseni să se bombardeze unii pe alţii cu cocoloaşe de pîine Regula jocului cerea ca, ori de cîte ori cineva dorea să iasă din sală, să facă o reverenţă sau o plecăciune în faţa regelui şi de fiecare dată cînd cineva dădea să se încline, bufonul suna într-un instrument care scotea un zgomot puternic, ca un pîrţ Persse se furişă din sală tocmai cînd medievalistul din Aberystwyth era umilit în această manieră Din celălalt capăt al încăperii, unde era instalată între Felix Skinner şi Philip Swallow, Angelica îi aruncă un zîmbet scurt şi-i făcu un semn discret cu degetele răsfirate Nu se atinsese de mîncarea din farfurie Persse o şterse din Martineau Hall şi porni spre Lucas Hall, trăgînd adînc în piept aerul rece al nopţii, cu privirea aţintită asupra imaginii încreţite a lunii ce se oglindea în iaz Îl însoţiră acordurile noii melodii lălăite de rege şi bufon, cu vocile lor răguşite şi stridente, amplificate zgomotos de boxe: Arthur, nerodul crai, şi-a-ncins C-un brîu de fier femeia, Vrînd ca stă s-o păstreze, dar Apoi pierdut-a cheia Clădirea Lucas era pustie Persse sui treptele cu pas sprinten şi o luă pe coridoare în căutarea camerei 231 Uşa camerei era descuiată, aşa că intră Nu aprinse lumina, căci în cameră se strecura destulă lumină pe ferestruica în formă de evantai de deasupra uşii, fără a mai pune la socoteală razele lunii ce se prelingeau înăuntru pe geamul deschis Adierea nopţii purta pînă aici crîmpeie de cîntec: Crăiesei, Lancelot i-a spus „Curînd te-oi slobozi”, „Mă gîdili”, ea l-a dojenit, „Cînd cleştii-i mînui” Perase se uită de jur-împrejur prin dormitorul mic, strîmt, în căutarea unei ascunzători Singurul loc care i-ar fi putut servi în acest scop era un şifonier zidit în perete Simţi pachetul de Farex trăgîndu-i greu în buzunarul hanoracului Îl scoase şi îl puse pe noptieră, zicîndu-şi în sinea lui că-i un modest înlocuitor al bomboanelor protocolare, mai dulce decît iaurtul sau şerbeturile cu aromă de scorţişoară, chiar dacă astea aduc a hrană pentru bebeluşi Auzi de departe bufnetul şi ţiuitul liftului pus în mişcare şi se băgă degrabă în şifonierul întunecos, împingînd la o parte hainele agăţate pe umeraşe Trase uşa după el, lăsînd-o crăpată doi-trei centimetri, cît să respire şi să poată privi pe furiş Auzi uşa liftului deschizîndu-se la capătul coridorului şi zgomot de paşi care se apropiau Clanţa coborî, uşa se deschise şi în cameră intră Robin Dempsey Acesta aprinse lumina, închise uşa şi se duse la fereastră să tragă perdeaua După ce-şi scoase geaca şi o aşeză pe spătarul unui scaun, privirea îi fu atrasă de cutia de Farex, pe care o studie de-a dreptul aiurit Îşi scoase apoi pantofii şi îşi dădu jos pantalonii, rămînînd în nişte chiloţi cu crac lung şi şosete cu jartiere Fiecare articol de lenjerie fu împăturit şi aşezat grijuliu pe scaun, pînă cînd Dempsey rămase gol-goluţ Nu era tocmai spectacolul pe care Persse îl aşteptase cu sufletul la gură Dempsey se mirosi la subraţ, apoi îşi trecu un deget pe sub scrot şi se mirosi iar Timp de cîteva clipe dispăru din cîmpul vizual al lui Persse, care îl auzi împroşcînd apa în jurul chiuvetei, spălîndu-se pe dinţi şi făcînd gargară Pe urmă reapăru tot în pielea goală, dîrdîind de frig, şi se băgă în pat Stinse lumina de la întrerupătorul de lîngă pat, dar pe ferestruica de deasupra uşii se prelingea destulă lumină pentru ca Persse să-l poată vedea cum stă culcat pe spate, cu ochii ţintă în tavan, aruncînd din cînd în cînd cîte o privire cesuleţului digital ale cărui cifre străluceau verzui pe noptieră În dormitor se aşternu o tăcere adîncă Persse tuşi Robin Dempsey sări în fund ca împins de-un arc şi trunchiul i se zgîlţîi cîteva clipe bune după ce ajunse la verticală – Cine e? bîigui el, bîjbîind după butonul întrerupătorului De cum se aprinse lumina, chipul i se lăţi într-un zîmbet viclean şi tîmp – Angelica! exclamă el Aici mi-ai fost tot timpul, ascunsă-n şifonier? Nebunatică mică! Persse deschise uşa şi ieşi din dulap – McGarrigle! Ce pielea mea cauţi aici? – Aceeaşi întrebare aş putea să v-o pun şi eu, i-o întoarse Persse – Şi de ce, mă rog frumos, n-aş avea voie să fiu aici? Doar sunt în camera mea – Camera dumneavoastră? îngăimă Persse privind în jur Acum, cu lumina aprinsă, se vedeau clar cîteva semne că locatarul era bărbat: un aparat de ras electric şi o sticluţă de Old Spice pe poliţa de deasupra chiuvetei şi o pereche de cogeamite papucii de piele sub pat Se uită şi în şifonierul pe care îl ocupase o vreme şi pe un umeraş ce atărna stingher văzu un costum albastru metalizat – Of, mormăi el, dar apoi, prinzînd curaj, urmă: Ce v-a făcut să credeţi că-n dulap se ascunde Angelica? – Asta nu-i treaba dumitale, dar întîmplarea face să am o întîlnire cu Angelica De fapt, trebuie să sosească din clipă-n clipă, aşa că ţi-aş rămîne îndatorat dacă ai fi amabil să te cari dracu' Şi totuşi, ce căutai la mine-n şifonier? – Şi eu aveam o întîlnire cu Angelica Mi-a spus că asta-i camera ei Eu urma sa mă ascund şi s-o pîndesc cînd vine la culcare Ca în Ajunul Sfintei Agnes Povestea era atît de tîmpită, încît pînă şi lui îi venea să rîdă de ea – Eu trebuia să mă duc la culcare şi s-aştept să vină ea la mine, mărturisi Dempsey Cică aşa ar fi făcut Ruggiero şi Alcina Pare-se c-ar fi vorba de-un cuplu din acele lungi poeme-surpriză Mi l-a povestit şi suna destul de sexi O clipă tăcură amîndoi – S-ar zice că s-a distrat un pic pe seama noastră, spuse Persse într-un tîrziu – Mde, aşa s-ar zice, făcu şi Dempsey dezumflat, se dădu jos din pat şi îşi luă pijamaua de sub pernă După ce se îmbrăcă, se băgă la loc în pat şi-şi trase pătura peste cap – Nu uita să stingi lumina la plecare, mai spuse el cu glas înăbuşit – A, da! Atunci, noapte bună! Persse coborî în goană pînă în holul de la parter, să se uite la lista pe care o consultase deunăzi la sosirea lui Morris Zapp Numele Angelicăi nu apărea Porni grăbit spre Martineau Hall În bar, oaspeţii care mai devreme trăseseră vîrtos la măsea ca să obţină starea de spirit propice banchetului medieval, beau acum şi mai pe rupte, ca să-l poată da mai repede uitării Izolat într-un colţ, Bob Busby stătea cu un pahar de whisky în mînă, cu zîmbetul îngheţat pe buze, în încercarea lui eroică de a lăsa impresia că, dacă nimeni nu discută cu el, asta e pentru că aşa vrea el – Ah, salut, zise el plin de recunoştinţă, cînd Persse se aşeză lîngă el – Aţi putea să-mi spuneţi în ce cameră stă Angelica Pabst? Îl întrebă Persse – Ciudat că mă întrebi aşa ceva, se miră Busby Cineva tocmai zicea că a văzut-o plecînd cu un taxi, cu valiză cu tot – Ce face? Exclamă Persse, sărind în picioare Cînd asta? Cu cît timp în urmă? – A, păi acum mai bine de-o jumătate de oră, îl asigură Bob Busby Dar, din cîte ştiu eu, n-a stat deloc în cămin Eu, unul, sigur nu i-am repartizat cameră şi pare să nici nu fi plătit cazarea Habar n-am cum de-a ajuns să participe la conferinţa asta S-ar părea că nici nu-i angajată la vreo universitate Persse o rupse la fugă pe aleea ce cobora spre poarta campusului, nicidecum în speranţa de a prinde din urmă taxiul Angelicăi, ci ca să-şi aline necazul şi desperarea Se opri la poartă, măturînd cu privirea şoseaua pustie Luna se ascunsese în spatele unui nor Undeva, în depărtare, un tren trecea huruind pe un taluz O porni înapoi, în susul aleii, şi îşi continuă alergarea, lăsînd în urmă cele două clădiri, ocoli iazul, urmînd traseul parcurs împreună cu Morris Zapp de dimineaţă şi ajunse în vîrful dealului, de unde se înfăţişa privirii panorama oraşului şi a Universităţii Strălucirea gălbuie izvorîtă dintr-un milion de felinare lumina cerul, umbrind licărul stelelor Zumzetul discret al maşinilor de tot felul, ce nu contenea o clipă, zi şi noapte, pe autostrăzile de beton, vibra în aerul nopţii – Angelica! Strigă el nemîngăiat către oraşul nepăsător Angelica! Unde eşti? DOI ÎNTRE TIMP, Morris Zapp se bucura de o seară tihnită, în tête-à-tête cu Hilary Swallow Philip era la Martineau Hall, prins cu banchetul medieval Cei doi copii mai mari ai familiei Swallow erau plecaţi de-acasă, la colegi, iar mezinul, Matthew, cînta în seara aceea la chitară armonie într-o formaţie şcolară – Imaginează-ţi, zise Hilary, oftînd de îndată ce Morris intră în casă, copiii din clasa a şasea de la el de la şcoală au patru Formaţii de muzică rock şi nici un cerc ştiinţific! Nu ştiu, zău, ce-o să se aleagă de învăţămîntul ăsta! Dar, de fapt, cred că tu n-ai nimic împotrivă, căci din cîte-mi amintesc, îţi plăcea muzica asta înspăimîntătoare – Nu şi punk-ul pe care se pare că-l practică fi-tu – Eu una nu s în stare să le deosebesc, se scuză ea Luară cina în bucătărie; de cînd nu mai fusese el pe-acolo, fusese reamenajată de-a dreptul luxos, cu dulăpioare furniruite din lemn de tec, cu un aragaz sofisticat şi gresie de culoarea plutei pe jos Hilary făcu un excelent cotlet au poivre cu dovlecei şi cartofi noi, urmat de una din delicioasele ei budinci de fructe, în care un compot gros era ascuns dedesubt şi impregna parţial, dar numai parţial, stratul gros de cocă pufoasă, aducînd niţel cu ceara, şi glazurată, fisurată şi maro-aurie pe deasupra – Hilary, găteşti chiar mai grozav decît acum zece ani şi asta spune multe, declară Morris cu toată sinceritatea, după ce dădu gata a doua porţie de budincă Ea îi întinse o bucată de brînză fermentată de Brie – Mă tem că mîncarea e una din puţinele plăceri care mi-au mai rămas pe lumea asta, spuse ea Cu consecinţe din cele mai nefaste pentru silueta mea, după cum vezi Toarnă-ţi vin, te rog Erau la a doua sticlă – Arăţi formidabil, Hilary, o complimentă Morris, dar, în realitate, nu era deloc aşa Pieptul opulent părea să aibă nevoie de sprijinul unui sutien solid, cum se purtau pe vremuri, iar în talie şi pe şolduri pusese şunci zdravene Părul, de un castaniu şters, uşor încărunţit, şi-l ţinea strîns la spate într-un coc care nu-i îndulcea cu nimic tenul brăzdat de riduri şi vinişoare plesnite – Ar trebui să te apuci de jogging, o sfătui el – Matthew zice că atunci cînd alerg arăt ca o şarlotă speriată de bombe, pufni Hilary batjocoritor – Lui Matthew ar trebui să-i fie ruşine să vorbească aşa cu tine – Aşa se-ntîmplă cînd te prind doi bărbaţi la mijloc Se aliază împotriva ta Era mult mai bine cînd era Amanda acasă Dar ai tăi ce mai fac, Morris? Cu ce se mai ocupă? – Păi, gemenii încep colegiul în toamnă Bine-nţeles că eu sunt cel care va trebui să le plătească taxele pînă la ultimul bănuţ, deşi Desiree e putred de bogată cu drepturile ei de autor Chestia asta mă scoate din minţi, dar avocaţii ei m-au legat de mîini şi de picioare, aşa că şi-a văzut visul cu ochii – Ce mai face Desiree? – Bănuiesc că se chinuie să-şi termine a doua carte Au trecut cinci ani de la prima, aşa că, bag seamă, s-a-mpotmolit rău de tot Şi bine-mi pare, că şi ea a încercat să mă stoarcă pînă la ultimul bănuţ – I-am citit şi eu romanul, ce titlu avea? – Zile dificile Drăguţ titlu, nu? Mariajul perceput ca o îndelungată durere menstruală S-a vîndut într-un milion şi jumătate de exemplare broşate Ţie cum ţi s-a părut? – Ba să-mi spui tu mie cum ţi s-a părut – Vrei să zici din cauză că soţul este înfăţişat ca un monstru absolut? Într-un fel, mi-a plăcut N-o să mă crezi dacă o să-ţi spun cîte femei mi-au făcut avansuri după ce-a apărut cartea Bănuiesc că voiau să vadă şi ele cum arată un măgar misogin înainte de dispariţia definitivă a acestei specii – Şi le-ai făcut pe plac? – 'Nţ, m-am lăsat de mult de ciocăneală Am ajuns la concluzia că sexul reprezintă o sublimare a instinctului de muncă al omului Hilary pufni în rîs Astfel încurajat, Morris îşi continuă divagaţia: – Veacul al nouăsprezecelea şi-a fixat nişte priorităţi realiste De fapt, noi tînjim după putere, pe care o obţinem prin muncă Cînd mă uit azi la colegii mei, ce văd? Îşi ciocănesc cu mic cu mare studentele, se ciocănesc între ei, parc-ar fi căpiaţi, căsniciile se destramă cît ai clipi din ochi şi, cu toate astea, nici unul nu-i fericit Bine-nţeles c-ar prefera mai degrabă să muncească, dar le e ruşine s-o recunoască – Poate că tocmai asta-i şi problema lui Philip, zise Hilary, dar totuşi parcă n-ar fi – A lui Philip? Doar nu vrei să spui că a-nceput să calce pe de lături? – Nu-i nimic grav cel puţin din cîte ştiu cu Are însă o oarecare slăbiciune pentru studentele frumuşele Şi, dintr-un motiv sau altul, şi ele par să aibă o slăbiciune pentru el Zău dacă pricep de ce! – Puterea, Hilary! Se udă toate numai la gîndul puterii lui Pun pariu că toată povestea a-nceput în momentul cînd a fost făcut şef de catedră! – Cred că ai dreptate, recunoscu ea – Cum de-ai aflat? – O puştoaică a-ncercat să şantajeze într-un rînd toată catedra Stai să-ţi arăt, Descuie o servietă diplomat şi scoase din ea o copie xerox după o lucrare scrisă I-o dădu lui Morris, care începu s-o citească Subiectul 5 Prin ce mijloace a încercat Milton să justifice „cărările Domnului” în „Paradisul pierdut”? – Studentul slab se vede de la o poştă, remarcă Morris Mai întăi îşi pierde timpul copiind subiectul Pe urmă scoate rigla şi trage linii sub el Cred că Milton a izbutit să justifice în chip magistral cărările Domnului, înfăţişîndu-l pe Satana ca pe o persoană oribilă, deşi Shelley zicea că Milton, fără să ştie, era şi el un partizan al diavolului Pe de altă parte, cărările Domnului probabil că nu pot fi justificate nicicum, fiindcă, dacă crezi în Dumnezeu, acesta oricum poate face orice-i place lui, iar dacă nu crezi în El, n-are nici un rost să mai vii cu justificări „Paradisul pierdut” este un poem scris în vers alb, ceea ce reprezintă o altă modalitate deşteaptă de-a justifica cărările Domnului, fiindcă dacă ar fi avut rimă ar fi sunat prea la fix Îndrumătorul meu, domnul profesor Swallow, m-a sedus în biroul dumnealui în luna februarie şi dacă n-o să iau examenul ăsta, o să povestesc treaba asta la toată lumea John Milton a fost, după Shakespeare, cel mai mare poet englez Ştia multe limbi străine şi era cît pe-aci să scrie „Paradisul pierdut” în latină, în care caz nimeni nu l-ar mai fi putut citi în ziua de azi A încuiat uşa şi m-a silit să mă-ntind pe podea, ca să nu ne vadă nimeni pe fereastră Am dat cu capul de coşul de hîrtii El s-a mai gîndit ca poemul său epic să fie despre Arthur şi Cavalerii Mesei Rotunde, şi e mare păcat că n-a lăsat lucrurile aşa, fiindcă ar fi ieşit o poveste mai interesantă – Cum de ţi-a încăput pe mîini? O întrebă Morris în timp ce citea – Cineva din catedră mi-a trimis o anonimă Cred că Rupert Suteliffe El făcea prima mînă la corectarea lucrărilor S-a întîmplat acum cîţiva ani, în septembrie, la o reexaminare Fata picase examenul în iunie Suteliffe şi alţi cîţiva membri cu vechime ai catedrei i-au cerut lui Philip explicaţii – Şi? – Ah, a recunoscut că s-a culcat cu ea pe covorul lui din birou, exact cum scrie în lucrarea de examen - pe covorul ăla fain, indian, pe care l-ai găurit tu cu trabucul, îţi mai aduci aminte? Povesti Hilary pe un ton indiferent, dar lui Morris i se păru că sub uşoara frivolitate se ascunde o durere profundă El a pretins că ea l-ar fi sedus pe el - c-ar fi început să-şi descheie nasturii de la bluză în timpul unei consultaţii De parcă n-ar fi putut să-i spună să şi-i încheie la loc Din fericire, fata n-a împins lucrurile mai departe Curînd după aceea s-a retras a plecat cu familia în străinătate – Asta-i tot? – Ce vrei să zici? – Adică, asta a fost singura dată cînd te-a înşelat Philip? – De unde să ştiu? Asta a fost singura dată cînd l-au prins Dar nimeni dintre cei cu care-am discutat nu a părut surprins Şi ori de cîte ori mă duc la vreo petrecere dată de colegii lui Philip, toată lumea se uită la mine cu o privire care nu exprimă decît milă Tăcură amîndoi cîteva clipe Apoi Morris o întrebă: – Hilary, nu cumva vrei să spui că eşti nefericită? – Ba cred că da După o altă pauză, Morris zise: – Dacă te-ar auzi Desiree, ţi-ar zice să-l dai uitării pe Philip, să-ţi refaci viaţa Să-ţi cauţi o slujbă, să-ţi găseşti pe altcineva – E prea tîrziu – Niciodată nu-i prea tîrziu – Acum cîţiva ani mi-am luat un atestat pentru învăţămînt, îi spuse Hilary, dar cînd am terminat cursurile au început restrîngerile de activitate din şcoli, din cauza ratei scăzute a natalităţii Aşa că-n învăţămînt nu sunt posturi Din cînd în cînd mai lucrez ca îndrumătoare la Universitatea Populară, dar asta nu se cheamă carieră didactică Cît despre amanţi, categoric e prea tîrziu Tu ai fost primul şi ultimul, Morris – Ehei, zise el Înduioşat – Stai liniştit, n-am de gînd să te tîrăsc sus, în dormitor, ca să ne aducem aminte de vremurile bune – Păcat, replică el curtenitor, dar în sinea lui răsuflă uşurat – Şi-aşa de-acuma trebuie să apară şi Philip Nu mai ţine, cum îţi aşterni, aşa dormi, iar eu mi-am aşternut acum zece ani şi acum n-am decît să zac în pat, aşa rece şi tare cum îmi pare de multe ori – Ce vrei să spui? – Păi, ştii tu, cînd noi patru trăiam fiecare cu celălalt Philip a vrut să ne despărţim, dar eu l-am implorat să se-ntoarcă acasă, să mai dăm o şansă căsniciei noastre, să luăm totul de la început, ca o pereche de soţi rezonabili Am fost slabă Dacă l-aş fi dat dracului, să facă ce-l tăia capul, cred că s-ar fi întors blînd ca un mieluşel, cu coada între picioare, în mai puţin de un an de zile Dar fiindcă eu am fost cea care l-am rugat să se-ntoarcă fără să-i pun vreo condiţie, ei bine, m-a legat el pe mine de mîini şi de picioare, cum ai zice tu – Mai faceţi, ăă, treaba aia? – Din an în paşte Dar îmi închipui că lui nu-i ajunge Deunăzi am citit într-un ziar o poantă cu un bărbat care, după un infarct, şi-a întrebat doctorul dacă nu-i periculos să aibă contacte sexuale şi acesta i-a răspuns: „A, e un exerciţiu excelent, dar fii atent, evită emoţiile puternice, limitează-te la nevastă-ta” Morris izbucni în rîs – Şi mie mi s-a părut nostim, spuse Hilary Dar cînd i-am citit-o lui Philip, abia a catadicsit să zîmbească Şi-o fi zis că-i de fapt o poveste tristă Morris clătină din cap şi-şi mai tăie o felie de Brie – Mă uimeşti, Hilary! Sincer să fiu, întotdeauna am crezut că tu eşti cea care domină în căsnicie Cînd colo, s-ar zice că Philip a ajuns să se creadă buricul pămîntului – Da, păi, adevărul e că în ultimul timp i-a mers destul de bine A ajuns să-şi facă şi el, în sfîrşit, un nume Ba chiar a început să arate mai bine ca-n tinereţe – Am băgat de seamă, o întrerupse Morris Barba aia e mortală – Îi maschează bărbia prea mică – Nuanţa argintie îi dă un aer foarte distins – Şi-o mai vopseşte la frizer, spuse Hilary Dar vîrsta mijlocie îl avantajează De multe ori, aşa se-ntîmplă cu bărbaţii Pe cînd femeile, săracele, au de îndurat, pe lîngă menopauză, şi efectele pe termen lung ale naşterilor Nu mi se pare cinstit Oricum, Philip a reuşit să-şi termine, în sfîrşit, cartea despre Hazlitt – Habar n-am avut, recunoscu Morris – A trecut complet neobservată - o chestie destul de dureroasă pentru Philip Dar se cheamă că are o carte şi ea a fost acceptată spre publicare de către Lecky, Windrush and Bernstein exact în momentul cînd postul de şef de catedră rămăsese vacant, ceea ce, trebuie să recunoşti, a fost curată baftă Philip şi-aşa conducea, în fapt, catedra de ani de zile, aşa că l-au numit şef Imediat a şi-nceput să-şi lărgească orizontul N-ai idee ce aură îţi conferă în ţara asta titlul de profesor! – A, ba am, ba am! o contrazise Morris – A început să fie invitat la conferinţe, ca preşedinte de comisie la examenele altor universităţi, a ajuns pe lista de colaboratori ai Consiliului Britanic trimişi să conferenţieze peste mări şi ţări Mai nou, tot timpul e pe drumuri Peste cîteva săptămîni pleacă în Turcia Luna trecută a fost în Norvegia – Păi, astăzi cam aşa se-ntîmplă cu universitarii, filosofă Morris Zapp Asta-i spuneam şi eu azi-dimineaţă unui flăcău Au apus vremurile universităţii izolate, statice – Şi, o dată cu ea, îmi închipui c-au apus şi vremurile romanului inspirat de ea? – Exact N-ar mai fi de-ajuns nici două universităţi Universitarii de azi sunt aidoma cavalerilor rătăcitori din vechime, bat lumea în lung şi-n lat în căutarea aventurii şi a gloriei – Lăsîndu-şi soţiile încuiate-n casă? – Ei, dar în ziua de azi mulţi dintre cavaleri sunt femei Există o discriminare pozitivă în jurul Mesei Rotunde – Bravo lor! Exclamă Hilary cu amărăciune Eu fac parte din generaţia care şi-a sacrificat cariera de dragul bărbaţilor Nici masteratul nu mi l-am luat, aşa că nu-mi rămîne decît să stau acasă şi să mă-ngraş, în timp ce soţiorul meu cel grizonat înconjură lumea-n zbor, urmărit, bine-nţeles, de fîţe ca Angelica Nu-ştiu-cum, pe care a adus-o aici aseară – Al Pabst? E o fată drăguţă Şi isteaţă foc, pe deasupra – De acord, dar e-n căutarea unei slujbe şi Philip şi-ar putea permite să-i ofere una într-o bună zi I-am citit asta-n ochi, cînd stătea şi sorbea parcă fiecare cuvînt de pe buzele lui – În cea mai mare parte a conferinţei s-a afişat cu vechiul nostru amic Dempsey – Robin Dempsey? Hai, că-i de rîsul lumii! Nu mă mai mir că azi-dimineaţă la micul dejun Philip mi l-a bălăcărit urît de tot, pesemne că-i gelos Poate că Dempsey are vreun post vacant la Darlington Să mai pun de-o cafea? Morris o ajută să pună vasele în spălător şi apoi îşi luară cafeaua în salon În acest moment îşi făcu apariţia şi Philip – Cum a fost banchetul? se interesă Morris – Groaznic, groaznic de tot, gemu Philip, trîntindu-se într-un fotoliu şi îngropîndu-şi faţa în palme Nici nu vreau să mai discut pe tema asta Busby ăsta ar trebui împuşcat, dom'le! Sau legat în lanţuri şi atîrnat de pereţii clădirii Martineau - da, mai curînd asta ar merita – Am bănuit eu c-o să iasă prost, zise Hilary – Păi, atunci de ce nu mi-ai spus şi mie? o repezi Philip, furios la culme – N-am vrut să mă amestec La urma urmei, e conferinţa ta – A fost conferinţa mea Slavă Domnului că s-a terminat! A fost un dezastru total, de la cap la coadă – Nu vorbi aşa, Philip! îl consolă Morris La urma urmei, a mai fost şi comunicarea mea – Ţie ce-ţi pasă, Morris, ţie ţi-a mers bine! Ai avut parte de-o seară tihnită acasă Pe cînd eu a trebuit să stau şi s-ascult timp de două ceasuri întregi două creaturi degenerate, care-au lălăit cîntece porcoase la microfon, şi să mă şi prefac că mă distrez de minune Pe urmă m-au prins într-un fel de butuci şi i-au pus pe ceilalţi să arunce-n mine cu cocoloaşe de pîine şi a trebuit să mă fac că şi treaba asta mă amuză teribil Pe Hilary o umflă rîsul, rădea de se strica şi bătea din palme – Uf, ce n-aş da să fi fost şi eu acolo! Zise ea hohotind Şi chiar au aruncat cu pîine-n tine? – Da, şi mi s-a părut că vreo doi-trei comeseni s-au folosit de prilej ca să-mi plătească nişte poliţe, întări Philip posomorît Dar nu vreau să mai discutăm despre asta Hai să bem ceva Scoase o sticlă de whisky şi trei pahare, dar Hilary căscă şi îşi anunţă intenţia de a se retrage Morris îi preveni că a doua zi va trebui să plece dis-de-dimineaţă, să prindă avionul de Londra, aşa că ar fi bine să-şi ia de pe-acum rămas-bun – Şi de-acolo, încotro? îl întrebă Hilary – Spre vila Rockefeller de la Bellagio, răspunse el E un fel de casă de odihnă a oamenilor de ştiinţă Dar în vara asta am şi cîteva conferinţe pe agenda de lucru: la Zürich, la Viena, poate şi la Amsterdam Şi la Ierusalim – Doamne sfinte! Exclamă Hilary Acum înţeleg ce-ai vrut să zici cu cavalerii rătăcitori – Unii rătăcesc mai mult ca alţii, zise Morris – Aşa e, răspunse Hilary cu subînţeles Dădură mîna şi Morris o pupă cu stîngăcie pe obraz – Ai grijă de tine, îi spuse el – De ce? Se minună ea Eu Una stau în banca mea, nu umblu după aventuri Şi, întîmplător, credeam că eşti împotriva călătoriilor în străinătate Pe vremuri susţineai că prea multe călătorii îngustează mintea omului – Vine o vreme cînd tot omul este nevoit să cedeze în faţa Zeitgeis-ului, altminteri iese din joc, zise Morris Pentru mine acest moment a venit în '75, cînd am fost bombardat cu invitaţii la conferinţele dedicate centenarului Jane Austen, ţinute în locuri din cele mai neaşteptate - Poznan, Delhi, Lagos, Honolulu -, unde jumătate dintre participanţi s-au dovedit a fi foşti colegi de-ai mei de facultate Lumea de azi e un campus global, Hilary, crede-mă! Cărţile de credit American Express au luat locul legitimaţiilor de bibliotecă – Presupun că Philip e de acord cu tine, spuse Hilary; dar Philip, prea ocupat cu turnatul whisky-ului în pahare, nu-i luă în seamă înţepătura Ei, atunci, noapte bună! Mai adăugă ea – Noapte bună, scumpo! Mormăi el fără să-şi ridice privirea de pe pahare Noi rămînem cît să mai bem o duşcă După ce Hilary închise uşa în urma ei, Philip îi întinse lui Morris unul din pahare: – Cum e cu conferinţele astea la care participi la vară? îl întrebă el, nu fără un strop de invidie – La Zürich o să fie un simpozion Joyce La Amsterdam unul de semiotică La Viena despre naraţiune Sau nu cumva ăla cu naraţiunea o fi la Amsterdam şi ăl'lalt, cu semiotica, la Viena ? Tot aia-i La Ierusalim e simpozionul despre viitorul criticii, asta ştiu sigur, fiindcă fac parte dintre organizatori E sponsorizat de o revistă numită Mefacnrica, la care sunt şi eu redactor – Dar de ce tocmai la Ierusalim? – De ce nu? E un punct de atracţie, ceva nou Un loc pe care mulţi ar vrea să-l vadă, dar care nu se înscrie în circuitul turistic obişnuit Iar Hotelul Hilton din Ierusalim are preţuri foarte rezonabile, din cauza căldurii cumplite din sezonul estival – Hilton, ai? Există oareşce diferenţă între el şi Lucas Hall sau Martineau Hall, cugetă Philip cu tristeţe – Ai dreptate Uite ce, Philip, ştiu că eşti dezamăgit de felul cum ţi-a ieşit conferinţa, dar, hai să fim cinstiţi, ce pretenţii puteţi avea dacă-i băgaţi pe oameni în dormitoarele alea igrasioase şi le daţi să mănînce la cantină? Masa şi cazarea sunt lucrurile cele mai importante la orice conferinţă Dacă lumea este mulţumită de ele, acestea vor genera efervescenţă intelectuală Dacă nu, vor strîmba din nas, vor adopta o atitudine batjocoritoare şi vor chiuli de la lucrări – Înţeleg ce vrei să spui, răspunse Philip ridicînd din umeri, dar pe la noi lumea nu-şi poate permite un asemenea lux Iar universităţile nu-s dispuse să plătească prea mult – Nu, în Marea Britanie în nici un caz Dar, pe vremea cînd lucram aici, am descoperit o anomalie curioasă Pentru deplasări la conferinţele din ţară n-aveai dreptul decît la o sumă prăpădită, cincizeci de lire mi se pare, în schimb pentru participările la conferinţele din străinătate fondurile erau nelimitate Aveţi o singură soluţie: să vă ţineţi următoarea conferinţă în străinătate Undeva, într-un loc plăcut şi călduţ, ca, de pildă, ştiu eu, Monte Carlo Şi, între timp, ce-ar fi să vii la vară la Ierusalim? – Cine, eu? La conferinţa ta? – De ce nu? Ai putea să faci în doi timpi şi trei mişcări o lucrare despre viitorul criticii, nu-i aşa? – Nu cred să aibă cine ştie ce viitor, bombăni Philip – Grozav! Va fi o lucrare polemică Ia-o şi pe Hilary cu tine – Pe Hilary? Făcu Philip încurcat A, nu, nu cred c-ar suporta căldura aia toridă Şi, în plus, nu prea ne dă mîna Doi copii la universitate înseamnă totuşi o cheltuială, crede-mă! – Nu-mi spune, că ştiu şi eu ce m-aşteaptă la toamnă, cu ai mei! – Spune-mi drept, Morris, Hilary te-a montat să-mi faci propunerea asta? întrebă Philip, ruşinîndu-se pînă şi el, un pic, de propria-i întrebare – Bine-nţeles că nu Ce te-a făcut să crezi una ca asta? Philip se foi în fotoliu, vădit incomodat – Păi, în ultima vreme se plînge că lipsesc prea mult de-acasă, că-mi neglijez familia, c-o neglijez şi pe ea – Şi are dreptate? – Păi, cred că da Singura bucurie care mi-a mai rămas şi mie sunt călătoriile astea Mai vede omul alte locuri, alte feţe Dacă aş lua-o cu mine pe Hilary, pe unde merg, s-ar duce pe apa sîmbetei tot rostul lor – Şi care-i rostul lor? – Cine ştie? Oftă Philip E greu de spus în cuvinte Spre ce sunt îndreptate căutările noastre? Spre fericire? Se ştie că fericirea nu ţine la nesfîrşit Poate spre uitare - uitarea lucrurilor urîte: a faptului că ne aşteaptă moartea, boala, impotenţa şi senilitatea – Măiculiţă, nu se putu stăpîni Morris, aşa urît faci mereu după cîte un banchet medieval? Philip schiţă un surîs chinuit şi umplu din nou paharele – Intensitatea, zise el, la intensitatea trăirilor năzuim, aşa cred eu Ştim că nu ne mai este dat s-o găsim acasă, dar de fiecare dată trăim cu speranţa că ne vom întîlni cu ea în altă parte În America mi-a fost dat s-o descopăr, atunci, în '69 – Alături de Desiree? – Nu neapărat, deşi a avut şi ea un rol important în toată povestea Dar a mai fost la mijloc şi experienţa bogată şi formidabilă, amestecul acela de plăcere, primejdie şi libertate - şi soarele Ştii, după ce m-am întors aici, în sinea mea am continuat să trăiesc o bună bucată de vreme în Euphoria Pe dinafară m-am întors la vechile mele obiceiuri Mă sculam dimineaţa, îmi puneam costumul de tweed, citeam Guardian la micul dejun, mă duceam la Universitate pe jos, îmi ţineam aceleaşi seminarii dintotdeauna pe-aceleaşi texte răsuflate şi-n tot acest timp în mintea mea trăiam o cu totul altă viaţă În sinea mea luasem hotărîrea să nu mă mai întorc în Anglia, aşa că mă trezeam, de fapt, tot în Plotinus, şedeam la soare în halat de baie şi contemplam Golful, puneam pe mine o pereche de blugi levis şi o cămaşă sport, la micul dejun citeam Euphoric Times şi mă-ntrebam ce-o să se mai întîmple şi azi, o să mai fie vreo demonstraţie de protest, studenţii mei or să mai aibă de înfruntat gazele lacrimogene şi or să se strecoare printre pichetele de grevişti sau or să-şi dea întîlnire în afara campusului, acasă la vreunul din ei, să se-aşeze pe duşumea înconjuraţi de-un maldăr de afişe şi fluturaşi şi cărţulii despre grupurile de acţiune şi avangardă şi Vietnam – S-a zis cu toate astea, oftă Morris Nici n-ai mai recunoaşte locul Toată puştimea e vîrîtă în frăţii, poartă ţoale lălîi şi dă în brînci să poată intra la o facultate de drept – Am auzit, murmură Philip Ce deprimant! – Dar această intensitate a trăirilor n-ai mai regăsit-o niciodată de cînd ai plecat din America? Philip se uită îngîndurat în fundul paharului – O singură dată, răspunse el Să-ţi povestesc? – Stai să-mi aprind un trabuc Ia zi, face de-un cigarillo sau de-o panatella? – Nu ştiu, pînă acuma n-am mai vorbit cu nimeni despre asta – Mă simt onorat, spuse Morris La asta e nevoie de ceva extra Morris ieşi din salon să-şi aducă unul din trabucurile lui favorite, Romeo şi Julieta Cînd se întoarse îşi dădu seama că în absenţa lui mobilierul şi iluminaţia suferiseră unele modificări Două fotolii cu spătar înalt erau aşezate faţă-n faţă lîngă şemineul în care acum era aprins arzătorul cu gaze În afara acestuia, singura sursă de lumină era o veioză de perete din spatele fotoliului în care stătea Philip, chipul lui rămînînd astfel în penumbră Între cele două fotolii fusese trasă o măsuţă de cafea lungă, scundă, pe care erau aşezate sticla de whisky, o cană cu apă, paharele şi scrumiera Paharul lui Morris fusese umplut cu o porţie cît se poate de generoasă – Asta-i locul ascultătorului? întrebă el, aşezîndu-se în fotoliul liber Îngîndurat, cu privirea aţintită asupra focului, Philip schiţă o umbră de surîs, dar rămase tăcut Morris frecă ţigara de foi între degete, ducînd-o la ureche şi ascultînd încîntat pîrîitul frunzelor Găuri un capăt al trabucului, îl tunse pe celălalt şi îl aprinse, apucîndu-se să pufăie vîrtos – OK, făcu el, studiindu-i vîrful, să vadă dacă arde bine, sunt numai urechi – S-a întîmplat cu cîţiva ani în urmă, în Italia, începu Philip Eram la primul meu turneu de conferinţe pe care-l făceam pentru Consiliul Britanic Am luat avionul pînă la Napoli şi de-acolo am străbătut toată ţara cu trenul: am trecut prin Roma, Florenţa, Bologna, Padova, pînă la Genova Am ajuns acolo cu sufletul la gură, în ultimul moment Am ţinut conferinţa după-amiaza şi aveam bilet de avion pentru aceeaşi seară Tipul de la Consiliu, din Genova, care s-a ocupat de mine la faţa locului, mi-a oferit cina devreme, într-un restaurant, şi apoi m-a condus la aeroport Decolarea a fost amînată - motive tehnice, aşa ni s-a zis - şi atunci i-am spus să nu-şi mai piardă vremea cu mine Ştiam că a doua zi să se scoale devreme, fiindcă avea de mers la Milano, la o consfătuire, Detaliul ăsta are legătură cu povestea mea – Sper, zise Morris Într-o poveste bună nimic n-are voie să fie irelevant – Ei, şi cum spuneam, tipul de la Consiliul Britanic, J K Simpson, numele de botez nu mi-l amintesc, un tînăr simpatic, foarte amabil, încîntat pînă peste poate de slujba lui, mi-a zis: „OK, atunci vă las cu bine, dar dacă se anulează cumva zborul, daţi-mi telefon şi vă duc la un hotel” Ei bine, am mai aşteptat o grămadă, dar în cele din urmă am decolat cam pe la miezul nopţii Era un avion britanic Şedeam lîngă un om de afaceri englez, cred că era comerciant de stofe – Şi asta are relevanţă? – Nu tocmai – Nu face nimic Asta se cheamă soliditatea detaliilor, spuse Morris, rotindu-şi trabucul prin aer într-un gest îngăduitor Contribuie la crearea efectului de verosimilitate – Noi aveam locurile mai spre coada avionului, chiar în spatele aripii El şedea la fereastră, iar eu lîngă el La vreo zece minute după decolare, tocmai se pregăteau să servească băuturile, din spate se auzea clinchetul sticlelor, cînd tipul ăsta, comerciantul, întoarse capul de la geam şi mă bătu discret pe braţ, spunîndu-mi: „Scuzaţi-mă, vă rog, nu vreţi să vă uitaţi un pic afară? Visez eu sau motorul ăla a luat foc?” Aşa că m-am aplecat peste el şi am privit pe hublou Era beznă, fireşte, dar am văzut nişte flăcări care păreau să învăluie motorul Ei bine, pînă-n clipa aia nu mă uitasem niciodată cu atenţie la un motor de avion pe timp de noapte şi, din cîte ştiam eu, acesta era efectul vizual pe care l-ar fi putut da Vreau să zic că pe întuneric e de aşteptat să vezi o strălucire puternică ieşind din motor Pe de altă parte, îmi era limpede că alea-s flăcări şi că nu ies numai pe gaura din spate a motorului „Nu ştiu ce să zic, i-am răspuns eu Nu-mi place deloc cum arată ” „Credeţi c-ar trebui să anunţăm pe cineva?” m-a întrebat el „Păi, or fi observat şi ei, nu?” am zis eu Adevărul e că nici unul dintre noi nu voia să se facă de rîs atrăgînd atenţia echipajului că ar fi ceva în neregulă, ca să ni se răspundă că ne-nşelăm Din fericire, un tip de pe cealaltă parte a culoarului a observat agitaţia noastră şi s-a apropiat să vadă şi el care-i treaba „Doamne sfinte!” a exclamat el şi a apăsat pe sonerie să cheme stewardesa Bănuiesc că se pricepea la motoare În clipa aia a apărut stewardesa cu căruciorul de băuturi „Dacă doriţi să beţi ceva, trebuie să vă aşteptaţi rîndul”, i-a spus ea Echipajul era cu capsa pusă din cauza întîrzierii mari „Comandantul ştie că motorul de la tribord a luat foc?” a întrebat-o tipul Fata s-a holbat la el, s-a uitat pe sub sprîncene pe hublou, după care a rupt-o la fugă pe culoar, împingînd în faţa ei căruciorul, de-ai fi zis că-i o bonă cu un landou După cîteva clipe a apărut un bărbat, probabil copilotul, părea îngrijorat şi avea o lanternă mare aprinsă cu care s-a uitat prin hublou la motor Acesta ardea într-o voioşie Omul s-a repezit înapoi în cabina pilotului Imediat după aceea avionul a virat şi a luat-o înapoi spre Genova Apoi în difuzor s-a auzit vocea căpitanului, care ne-a anunţat că urmează să facem o aterizare forţată din cauza unei defecţiuni tehnice şi că trebuie să fim pregătiţi să părăsim avionul pe ieşirile de urgenţă Pe urmă altcineva ne-a spus cu exactitate ce avem de făcut Trebuie să recunosc că vorbea extraordinar de calm, liniştit şi imperturbabil – Aş, era o casetă, îl lămuri Morris Au înregistrări audio pentru tot felul de situaţii neprevăzute Zburam odată cu un Jumbo deasupra Munţilor Stîncoşi, cînd o stewardesă, din greşeală, a pus banda cu instructajul în caz de aterizare forţată pe apă Ţin minte că tocmai luam prînzul, eram la zece mii de metri înălţime, într-o zi superbă, însorită, cînd, deodată, s-a auzit vocea asta care ne anunţa: „Suntem nevoiţi să executăm o aterizare forţată pe apă Nu intraţi în panică, dacă nu ştiţi Să înotaţi Serviciile de salvare au fost înştiinţate în legătură cu intenţiile noastre” Toată lumea a încremenit cu furculiţa în aer Pînă cînd s-au lămurit lucrurile a fost un tămbălău cumplit – Şi-n avionul nostru s-a lăsat cu văicăreli şi scrăşnete din dinţi mulţi dintre pasageri erau italieni şi ştii şi tu cum sunt ei nu-şi ascund niciodată simţămintele Pe urmă pilotul s-a lansat într-un picaj înspăimîntător, ca să stingă focul – Doamne sfinte! Îi scăpă lui Morris Zapp – A avut grijă să ne spună dinainte ce are de gînd să facă dar numai în engleză, aşa că toţi italienii au crezut c-o să ne prăbuşim în mare şi s-au pornit să urle, să plîngă şi să-şi facă cruce Picajul a dat însă rezultatul aşteptat - focul a fost stins Pe urmă a trebuit să ne învîrtim vreo douăzeci de minute deasupra mării şi-n acest răstimp au fost golite rezervoarele de combustibil, înainte de a încerca să aterizăm la Genova Au fost cele mai lungi douăzeci de minute din viaţa mea – Sunt convins – Sincer să fiu, am crezut c-or să fie şi ultimele – Şi la ce te gîndeai în clipele alea? – Îmi ziceam că-i stupid Îmi ziceam că-i nedrept Cred că m-am şi rugat Mi-i imaginam pe Hilary şi pe copii trezindu-se a doua zi de dimineaţă şi ascultînd la radio ştirea despre accidentul aviatic şi gîndul ăsta mă chinuia şi mai mult Mă gîndeam că s-ar putea să supravieţuiesc, dar să rămîn schilod Încercam să-mi amintesc clauzele poliţei de asigurare încheiate de Consiliul Britanic pentru accidentele survenite în timpul turneelor de conferinţe - cît se încasează pentru un braţ, cît pentru un picior sub genunchi, cît pentru un picior deasupra genunchiului Încercam să nu mă gîndesc cum ar fi să ard de viu Aterizarea la Genova e o treabă al naibii de riscantă chiar şi în condiţii normale Nu ştiu în ce măsură cunoşti locurile, dar e acolo un promontoriu înalt care înaintează mult în mare Avioanele care vin dinspre nord trebuie să facă un viraj în „U” în jurul lui, după care se trezesc între el şi munţi, deasupra oraşului şi a docurilor Iar noi făceam treaba asta pe timp de noapte, cu un motor paradit Pe aeroport se dăduse, bineînţeles, alarma, însă fiind unul dintre aeroporturile mici ale Italiei, nu era cine ştie ce sfîrîială În momentul cînd am aterizat, am văzut maşinile de pompieri cu girofarurile aprinse gonind spre noi De îndată ce avionul a frînat, echipajul a deschis ieşirile de urgenţă şi am coborît pe toboganele alea gonflabile Din nefericire, n-au putut deschide ieşirea cea mai apropiată de locurile noastre, al meu şi al negustorului de stofe, pentru că dădea spre aripa cu motorul rablagit Aşa că noi doi am coborît ultimii Îmi amintesc că mi se părea o mare nedreptate, fiindcă, dacă nu eram noi, toată jucăria putea să se facă fărîme acolo sus În orice caz, am coborît cu bine, am fugit mîncînd pămîntul pînă la autobuzul care ne aştepta şi am fost duşi la terminal Pompierii au împroşcat între timp avionul cu spumă Pînă ne-au scos bagajele din cală, i-am dat un telefon tipului de la Consiliul Britanic Probabil că voiam să-mi manifest uşurarea de-a fi scăpat cu viaţă confesîndu-mă cuiva Mă înnebunea gîndul că Hilary şi copiii dorm bine mersi în Anglia, fără să ştie că eu tocmai scăpasem de la moarte ca prin urechile acului Nu voiam s-o trezesc pe Hilary cu telefonul şi s-o sperii fără nici un rost, povestindu-i prin ce-am trecut Dar simţeam nevoia să spun cuiva Şi, totodată, voiam să scap de aeroportul ăla O grămadă de pasageri macaronari făcuseră crize de isterie, sărutau pămîntul şi plîngeau şi se închinau ca la balamuc Era clar că pînă a doua zi dimineaţa n-o să mai decolăm şi că or să treacă nişte ceasuri bune pînă să ni se aranjeze cazarea Iar Simpson îmi spusese să-l sun în caz că apare vreo problemă, aşa că, deşi trecuse hăt de ora unu, l-am sunat De îndată ce-a înţeles ce păţisem, mi-a spus că vine imediat la aeroport Aşa că, după vreo jumătate de oră m-a luat cu maşina şi m-a dus în oraş, să mi caute o cameră de hotel Ne-am încercat norocul în cîteva locuri, dar degeaba, ba erau închise peste noapte, ba erau pline pînă la refuz, că-n săptămîna aia era un tîrg internaţional la Genova Aşa că mi-a zis, uite, ce-ar fi să veniţi la mine acasă, din păcate n-avem cameră de oaspeţi, dar avem un fel de canapeluţă în camera de zi Aşa că m-a luat la el acasă, într-un apartament modem, într-un bloc situat pe coasta muntelui, deasupra oraşului şi a mării Mă simţeam extraordinar de calm şi de treaz, eram de-a dreptul impresionat de propria mea stăpînire de sine Cu toate astea, nu l-am refuzat cînd mi-a oferit un brandy Mi-am aruncat ochii prin cameră şi deodată m-a pălit dorul de casă Îmi petrecusem ultimele douăsprezece zile prin hoteluri şi restaurante În ziua de azi chestiile astea au început să-mi placă, dar pe-atunci eram încă novice în materie de turnee în străinătate şi mi se păreau istovitoare Şi deodată m-am trezit într-o mică oază de viaţă domestică englezească, în care mă puteam relaxa şi simţi ca la mine acasă În cameră erau împrăştiate tot felul de jucării şi mai multe ziare englezeşti, iar în baie era întinsă la uscat lenjerie intimă St Michael’s Cum stăteam şi ne sorbeam brandy-ul şi-i povesteam lui Simpson toată tevatura cu avionul, a intrat în cameră nevastă-sa, îmbrăcată doar într-un halat, căscînd şi frecîndu-se la ochi Pînă atunci n-o mai văzusem O chema Joy – O-o, murmură Morris, Văd că prenumele ei nu l-ai uitat Mi-am cerut scuze pentru deranj Ea mi-a răspuns că nu face nimic, dar se vedea cît de colo că nu era deloc încîntată M-a întrebat dacă nu vreau să mănînc ceva şi, dintr-o dată, mi-am dat seama că mi-era o foame de lup Aşa că mi-a adus nişte şuncă de Parma de la bucătărie, şi nişte chec, şi un ceainic, şi am sfîrşit prin a lua o masă improvizată Stăteam faţă-n faţa cu Joy Purta un halat albastru, din velur moale, cu gluga şi închis de sus pînă jos cu fermoar Şi Hilary avusese cîndva unul exact ca acesta şi, uitîndu-mă la Joy cu coada ochiului, parcă m-aş fi uitat la o versiune mai drăguţă, mai tînără a lui Hilary - vreau să zic la Hilary cea din tinereţe, cînd şi ea era frumuşică, pe vremea cînd ne-am căsătorit După socoteala mea, Joy avea treizeci şi-un pic de ani, avea părul blond, ondulat şi ochi albaştri Bărbia îi era cam mare, dar gura era generoasă, cu buze pline Vorbea cu un uşor accent nordic, de Yorkshire, din cîte-mi dădeam eu seama Preda engleza la Universitate, cîteva ore de conversaţie, dar principala ei preocupare era cariera soţului ei, pe care încerca s-o susţină cum putea mai bine Cred că de dragul lui făcuse efortul de a se da jos din pat şi de-a face oficiile de gazdă Ei bine, şi-n timp ce discutam ai mîncam şi beam, m-am simţit dintr-o dată copleşit de-o irezistibilă atracţie faţă de Joy – Eram sigur, făcu Morris – Era ca şi cum, după ce trecusem prin umbra morţii, mi-aş fi recăpătat fără veste cheful de viaţă, pe care crezusem că mi l-am pierdut în mod irevocabil la întoarcerea din America Într-un fel, mi se părea că am simţurile mai ascuţite ca niciodată Mîncarea mă sfredelea cu aromele ei fine, ceaiul era înmiresmat ca ambrozia, iar femeia din faţa mea părea insuportabil de frumoasă, cu atît mai mult cu cît nu-şi dădea cîtuşi de puţin seama cît mă atrage Era ciufulită şi palidă, umflată de somn şi, evident, demachiată Şedea liniştită, ţinîndu-şi ceaşca de ceai în căuşul palmelor, de vorbit nu prea vorbea, dar zîmbea discret la glumele soţului ei, de parcă le mai auzise Îţi spun cu mîna pe inimă, cred că-n situaţia de-atunci acelaşi lucru l-aş fi simţit pentru orice altă femeie cît de cît plăcută În clipa aia Joy reprezenta pentru mine Femeia Era ca şi Eva lui Milton, visul lui Adam - s-a trezit şi a văzut că-i aievea, vorba lui Keats Brusc am început să mă gîndesc ce frumoase sunt femeile Ce duioase şi generoase Ce minunat, ce firesc ar fi să ocolesc masa şi s-o cuprind cu braţele, să-mi aşez capul în poala ei Şi-n tot acest timp Simpson îmi povestea ce sinistru e nivelul la care se predă engleza în liceele italiene În cele din urmă s-a uitat la ceas şi a zis că s-a făcut ora patru, aşa că n-o să se mai bage în pat şi mai bine o să pornească spre Milano cît mai e treaz şi-o să se odihnească după ce-o să ajungă acolo Mi-a spus că ia maşina Consiliului, aşa că Joy o să mă poată duce la aeroport cu a lor – Ştiu ce-o să urmeze, interveni Morris, dar mai că nu-mi vine să cred – Avea bagajul făcut, aşa că în cîteva minute a şi plecat Ne-am luat rămas-bun şi mi-a urat să am mai mult noroc cu zborul de-a doua zi Joy l-a condus pînă la uşă şi i-am auzit sărutîndu-se la despărţire Cînd s-a întors în cameră părea un pic stînjenită Halatul albastru îi era cam lung şi trebuia să-i ridice un pic poalele cînd păşea - asta-i dădea graţie, un aer discret medieval Am observat că era desculţă „Acum cred că vreţi să vă întindeţi puţin, mi-a spus ea Mai avem un pat în camera lui Gerard, dar dacă vă culc acolo, s-ar putea speria dimineaţa, la trezire ” I-am spus că o să mă simt foarte bine şi pe canapea „Dar Gerard se trezeşte îngrozitor de devreme, mă tem c-o să vă deranjeze”, a ţinut-o ea pe-a ei „Dacă n-aveţi nimic împotrivă să vă culcaţi în patul din dormitor, eu m-aş putea muta fără probleme în camera copilului ” Nu, nu, am refuzat eu; ea a insistat şi m-a rugat s-o scuz cîteva clipe, cît să schimbe aşternutul, iar eu am replicat că nici prin gînd nu-mi trece să-i dau atîta bătaie de cap Gîndul la patul ăla care încă păstra căldura trupului ei mă înnebunea Am început să tremur ca varga în sforţarea mea de a nu face un salt irevocabil în spaţiul moral trăgînd de fermoarul ei ca de coarda de deschidere a unei paraşute şi trîntind-o pe podea – Iată o metaforă foarte reuşită, Philip, îl complimentă Morris Zău, nu-mi vine să cred că n-ai mai spus nimănui povestea asta! – Ei, adevărul e că am pus-o pe hîrtie pentru plăcerea mea, recunoscu Philip Dar n-am arătat-o nimănui, urmă el, umplînd încă o dată paharele Oricum, iată-ne faţă-n faţă, uitîndu-ne unul la altul Am auzit o maşină demarînd în trombă la vale, probabil că era chiar Simpson „Vă simţiţi cumva rău? M-a întrebat ea Tremuraţi tot” Şi ea dîrdîia un pic I-am spus că de vină-i, pesemne, şocul pe care-l avusesem Că am o reacţie întîrziată Mi-a mai turnat un strop de brandy şi a dat şi ea pe gît o duşcă Simţeam că-şi dă şi ea seama că nu din pricina şocului îmi tremură genunchii, ci din cauza ei, a apropierii ei nemijlocite, dar, pur şi simplu, nu-i venea să ia de bună ceea ce-i spunea propria-i intuiţie „Mai bine culcaţi-vă, o să vă arăt unde-i dormitorul”, mi-a zis ea Am urmat-o în dormitorul mare Era luminat doar de o veioză cu abajur purpuriu, instalată pe una din noptiere Patul era mare, dublu, cu o plapumă de puf pe jumătate răsfrîntă Continuam să tremur ca frunza M-a întrebat dacă nu vreau să-mi aducă o sticlă cu apă fierbinte La care eu i-am răspuns: „Un singur lucru m-ar putea face să nu mai tremur Dacă m-ai strînge în braţe, aş ” Deşi lumina din cameră era discretă, am observat că se făcuse roşie ca racul „Nu pot, spuse ea N-ar trebui să-mi ceri una ca asta ” „Te rog”, am stăruit eu şi am făcut un pas către ea Nouăzeci şi nouă la sută dintre femei ar fi ieşit imediat din cameră, eventual m-ar fi pălmuit Dar Joy a rămas pe loc M-am apropiat de ea şi am luat-o în braţe Doamne, era minunat Simţeam căldura sînilor ei trecînd prin halatul de velur şi prin cămaşa mea M-a cuprins cu braţele şi m-a strîns uşor la piept M-am oprit din tremurat ca prin minune Mi-am lipit bărbia de umărul ei şi suspinam şi-i bolboroseam la ureche ce minunată e, şi generoasă, şi frumoasă, şi ce extaziat eram s-o pot ţine-n braţe şi că mă simţeam iarăşi legat de pămînt şi de forţa vieţii, şi tot felul de aiureli din astea romantice Şi-n tot acest timp îmi priveam imaginea reflectată în oglinda mesei de toaletă, în lumina aceea stranie, purpurie, cu bărbia rezemată de umărul ei, cu mîinile mîngîindu-i înfrigurate spinarea, de parcă m-aş fi uitat la un film sau aş fi privit într-un glob de cristal Mi se părea imposibil ca toate astea să se-ntîmple cu-adevărat Îmi vedeam mîinile cum alunecă spre mijlocul ei, cum îi cuprind fesele cu palmele, cum îi dau la o parte faldurile halatului şi, pe tăcute, în sinea mea, i-am zis bărbatului din oglindă eşti nebun, acuşi o să se smulgă din braţele tale, o să-ţi dea o palmă, o să ţipe după ajutor Dar ea n-a făcut nimic din toate astea I-am văzut spinarea arcuindu-se şi am simţit-o lipindu-se de mine M-am dezechilibrat şi m-am clătinat un pic, după care, recăpătîndu-mi echilibrul, mi-am schimbat niţel poziţia şi acum în oglindă îi vedeam chipul reflectat de-o altă oglindă situată în capătul celălalt al dormitorului şi, Doamne, pe el se citea o totală uitare de sine, avea ochii pe jumătate închişi şi zîmbea Da, zîmbea! Aşa că mi-am dat capul pe spate şi am sărutat-o pe gură I-am simţit limba pătrunzîndu-mi în gură ca un ţipar cald Am tras încetişor la vale fermoarul halatului şi mi-am strecurat mîna înăuntru Sub halat nu mai avea nimic Philip făcu o pauză şi rămase cu privirea aţintită asupra focului din şemineu Morris descoperi că mai are puţin şi-o să cadă din fotoliu, aşa de tare se aplecase în faţă; şi i se stinsese şi trabucul – Aha, şi? întrebă el, pipăind cu mîinile după brichetă Pe urmă ce s-a mai întîmplat? – I-am dat jos de pe umeri halatul care a început să pocnească din cauza electricităţii statice Am căzut în genunchi şi mi-am lipit faţa de pîntecul ei Ea şi-a trecut degetele prin părul meu şi şi-a înfipt unghiile în umerii mei Am aşezat-o pe pat şi, cu o mînă, am început să-mi scot febril hainele în timp ce cu cealaltă continuam s-o mîngîi, temîndu-mă să n-o pierd dacă îi dau drumul fie şi numai pentru o clipă Am mai avut atîta limpezime de spirit cît s-o întreb dacă nu riscă o sarcină şi ea doar a dat din cap că nu, fără să deschidă ochii Apoi am făcut dragoste, N-a fost nimic subtil şi nici n-a ţinut o veşnicie, dar un orgasm ca acela de-atunci n-am mai avut în viaţa mea niciodată, nici înainte şi nici după aceea Simţeam că sfidez moartea, că, posedînd-o pe Joy, mă întorc printre cei vii Mi-a astupat gura cu mîna, ca să mă-mpiedice să-i strig numele din toţi rărunchii: Joy, Joy, Joy După aceea am adormit aproape instantaneu M-am trezit singur în pat, în pielea goală, acoperit cu pilota Razele soarelui se furişau în cameră printre crăpăturile oblonului şi am auzit zumzetul unui aspirator pus la treabă într-o altă încăpere M-am uitat la ceas Era 10:30 M-am întrebat în sinea mea dacă nu cumva am visat că am făcut dragoste, dar amintirea fizică era mult prea vie şi concretă, iar hainele îmi erau azvîrlite vraişte, exact aşa cum le aruncasem cu o seară în urmă Mi-am pus cămaşa şi pantalonii şi-am trecut din dormitor în camera de zi O italiancă mărunţică, cu părul strîns într-un batic, aspira covorul Mi-a zîmbit larg, a oprit motorul şi mi-a zis ceva neinteligibil Din bucătărie a apărut Joy, ducînd în braţe un băieţel care ţinea în mînă o maşinuţă şi se uita lung la mine Joy arăta cu totul altfel decît cu o scară în urmă - era mai elegantă şi cu mult mai multă stăpînire de sine Se pare că se tăiase la o mînă, avea un plasture, altminteri era superbă cu ţinuta ei impecabilă, purta un fel de rochie de pînză şi părul îi era moale şi înfoiat, de parcă tocmai s-ar fi spălat pe cap M-a întîmpinat cu un zîmbet strălucitor, forţat, dar mi-a evitat privirea „Ah, salut, mi-a spus ea, tocmai voiam să te trezesc ” Sunase la aeroport şi aflase că avionul decolează la 12:30 Intenţiona să mă ducă la aeroport de îndată ce eram gata Doream să mănînc ceva sau, mai întîi, să fac un duş? Era gazda perfectă tip Consiliul Britanic, detaşată, politicoasă, răbdătoare M-a întrebat pînă şi dacă am dormit bine Iar eu m-am întrebat în sinea mea dacă episodul din seara trecută nu fusese cumva doar un vis erotic, dar cînd am zărit halatul albastru atîrnat pe uşa de la baie, toată povestea mi-a năvălit iar în minte cu o bogăţie de detalii senzuale care nu putea fi numai şi numai imaginaţie Forma exactă a sfîrcurilor ei, turtite şi cilindrice, era întipărită pe terminaţiile nervoase din vîrful degetelor mele Mi-am adus aminte de părul ei pubian neobişnuit de luxuriant şi de culoarea lui de-un auriu-pal, cu reflexe roşiatice datorate veiozei de pe noptieră, şi de linia ce-i încingea pîntecul acolo unde se termina porţiunea bronzată Toate astea nu puteau să fi fost doar un vis Dar îmi era cu neputinţă să mă lansez într-o conversaţie intimă cu ea, n-aveam loc de-ntors de menajera aia cu aspiratorul şi de copilaşul care-i stătea tot timpul la picioare Şi îmi era limpede că nici ea n-are chef de-aşa ceva Se-nvîrtea de colo-colo prin casă şi turuia întruna cu femeia şi cu băieţelul Chiar şi cînd m-a condus la aeroport, l-a luat pe puşti cu ea şi mititelul avea o gură bogată şi se băga în vorbă ca musca-n lapte Deşi stătea pe bancheta din spate, se apleca mereu în faţă şi îşi băga capul între noi, de parc-ar fi vrut să ne-mpiedice, nu cumva să fim prea intimi unul cu celălalt Începeam să cred c-o să ne despărţim fără un singur cuvînt despre cele petrecute în noaptea dinainte Era absurd Pur şi simplu n-o înţelegeam Simţeam că-i de datoria mea să descopăr ce-a mînat-o la purtarea aia extraordinară Să fi fost o nimfomană care se dăruia primului venit - să fi fost eu ultimul dintr-o lungă serie de conferenţiari ai Consiliului Britanic care-i trecuseră prin dormitorul învăluit în lumina aia purpurie? La un moment dat chiar mi-a trecut prin minte că trebuie să existe vreo înţelegere secretă între Simpson şi ea, că am fost folosit drept gaj într-un fel dejoc erotic bizar, numai de ei ştiut, că, probabil, el se întorsese tiptil în apartament şi se ascunsese în spatele uneia dintre oglinzile aflate în dormitor O singură privire aruncată volanului mi-a fost de-ajuns pentru ca toate aceste speculaţii să-mi pară fantastice - părea atît de normală, atît de integră, atît de englezoaică Şi, totuşi, ce motive să fi avut? Muream de curiozitate să aflu Cînd am ajuns la aeroport, mi-a zis „Sper că nu te deranjează dacă te las aici, nu?” A trebuit să coboare, totuşi, ca să-mi deschidă portbagajul şi mi-am dat seama că era singura ocazie în care i-aş mai fi putut spune ceva între patru ochi „Nu ne mai spunem nimic despre ce s-a-ntîmplat aseară?” am întrebat-o, în timp ce-mi scoteam geanta din portbagaj „Ah”, a exclamat ea cu zîmbetul radios al gazdei perfecte, „nu vă faceţi probleme că ne-aţi trezit din somn În meseria noastră ne-am obişnuit cu gîndul că lumea vine şi pleacă la ore dintre cele mai ciudate Fireşte, cel mai adesea nu la bordul unor avioane în flăcări Sper ca astăzi să aveţi parte de un zbor fără peripeţii La revedere, domnule Swallow!” Auzi la ea, „domnule Swallow”! Asta-mi era femeia care doar cu cîteva ceasuri mai devreme stătea cu picioarele încolăcite de ceafa mea! Ei bine, îmi era limpede ca lumina zilei că, oricare-ar fi fost motivele ei, ţinea morţiş să se poarte ca şi cum între noi nu s-ar fi întîmplat nimic - că voia să şteargă cu buretele acest episod, să-l anuleze, să-l aneantizeze Şi că cel mai bun mod de a-mi exprima recunoştinţa era să-i fac jocul Aşa că, deşi nu-mi făcea nici o plăcere, n-am mai stăruit cu întrebările indiscrete Mi-am îngăduit o singură libertate Cînd ea mi-a întins mîna, în loc să i-o strîng, i-am sărutat-o Mi-am zis că n-o să pară un gest prea deplasat într-un aeroport italian Ea s-a îmbujorat toată, ca şi atunci, noaptea, cînd o rugasem să mă ia în braţe şi din nou mi-a venit în minte incredibila tandreţe a acelei îmbrăţişări şi, din cîte-mi dădeam seama, la acelaşi lucru se gîndea şi ea Pe urmă ea a ocolit maşina, s-a aşezat la volan, mi-a mai aruncat o ultimă privire pe fereastră şi a demarat De-atunci n-am mai văzut-o – Poate-o s-o revezi într-o bună zi, îl consolă Morris – Niciodată, a murit, scutură Philip din cap – A murit? – Au murit toţi trei după un an, într-un accident de avion în India Le-am văzut numele pe lista pasagerilor N-a existat nici un supravieţuitor „Simpson, J K , soţia Joy şi fiul Gerard ” Morris nu-şi putu stăpîni un fluierat scurt – Of, of, of, chiar că-i tristă povestea asta! Nu mă aşteptam să aibă un final tragic – Şi ironic, nu, dacă stai să te gîndeşti în ce împrejurări am făcut cunoştinţă? La început m-am simţit groaznic de vinovat, de parcă, într-un fel, aş fi trecut asupra ei moartea de care scăpasem eu ca prin urechile acului Am reuşit să mă conving că nu-i decît o simplă superstiţie Dar în sufletul meu va dăinui de-a pururi un mic altar închinat lui Joy – Un mic ce-ai zis? – Altar, repetă Philip pe un ton solemn Morris se înecă cu fumul de trabuc şi nu mai zise nimic – Ea mi-a redat pofta de viaţă pe care o crezusem pierdută pentru totdeauna Cu surpriza totală, cu gratuitatea gestului prin care mi s-a dăruit M-a convins că viaţa merită încă să fie trăită, c-ar trebui să profit la maximum de anii ce mi-au mai rămas – Şi-ai mai avut de-atunci parte de asemenea aventuri? îl descusu Morris, un pic sîcîit de faptul că fusese atît de impresionat, mai întîi de erotismul, iar apoi de epilogul trist al poveştii Philip se împurpură discret – Ce-am învăţat eu din toată povestea asta a fost să nu refuz niciodată pe cineva care-mi doreşte trupul, să nu resping niciodată pe cineva care mi se dăruieşte trupeşte – Înţeleg, rosti Morris sec Ai obţinut şi acordul lui Hilary în privinţa acestui cod? – Nu e singurul punct asupra căruia Hilary şi cu mine nu împărtăşim aceleaşi păreri Mai bei o gură de whisky? – Da, dar e ultima Mîine dimineaţă trebuie să mă scol la ora cinci – Şi tu ce mai zici, Morris? îl întrebă Philip, turnînd whisky Care mai e viaţa ta sexuală în ultima vreme? – Păi, după ce m-am despărţit de Desiree, am încercat să mă recăsătoresc M-am combinat cu tot felul de tipe, cele mai multe foste studente de-ale mele, dar nici una n-a vrut să mă ia de bărbat - fetele din ziua de azi sunt complet lipsite de principii - şi, treptat, am lăsat-o baltă În clipa de faţă trăiesc singur-cuc Fac jogging Mă uit la televizor Scriu cărţi Cîteodată ies la un salon de masaj din Esseph – Salon de masaj? îl îngînă Philip uluit – Au nişte fete a-ntîia, ştii Nu sunt curve ordinare Sunt absolvente de colegiu Curate, spilcuite, cu doxă Cînd eram un puşti cu caş la gură, mă chinuiam ceasuri în şir să conving vreo fetişcană de genul lor să mi-o ia la labă pe bancheta din spate a Chevrolet-ului lui babacu' Acum totul e simplu ca aprovizionarea într-un supermarket Îmi cruţă o grămadă de timp şi de nervi – Dar astea nu pot fi numite legături serioase – Legăturile serioase ucid plăcerea sexuală, n-ai învăţat încă atîta lucru? Cu cît mai mult durează o legătură, cu atît mai mic e apetitul sexual Nu te mai amăgi, Philip, crezi că, dacă ar mai fi existat şi o a doua oară cu Joy, ar fi fost la fel de formidabil? – Da, răspunse Philip categoric Da – Dar a douăzeci şi doua oară? Dar a două suta doua oară? – Cred că nu, recunoscu Philip Nimic nu rezistă la nesfîrşit în faţa obişnuinţei Poate că tocmai asta ne dorim cu toţii - dorinţa nediluată de obişnuinţă – Formaliştii ruşi aveau o vorbă, zise Morris – Sunt convins, ripostă Philip N-are însă nici un rost să mi-o spui, fiindcă oricum am s-o uit – Ostranenie, continuă Morris Insolitare Credeau că ăsta-i rostul literaturii „Obişnuinţa devorează obiectele, îmbrăcărnintea, mobila, soţia şi teama de război Arta există pentru a ne ajuta să recuperăm senzaţia de viaţă” - Viktor Şklovski – Odinioară cărţile erau totul pentru mine, zise Philip Totuşi, pe măsură ce îmbătrînesc, constat că nu mă mai pot mulţumi doar cu ele – Dar în curînd ai s-o iei iarăşi din loc, nu? Hilary mi-a zis că urmează Turcia Ce-ai să faci acolo? – Un alt turneu sub egida Consiliului Britanic O să ţin conferinţe despre Hazlitt – Turcii-s chiar aşa de interesaţi de Hazlitt? – Nu chiar, dar e bicentenarul naşterii lui Sau, mai exact a fost anul trecut, cînd a fost prima dată vorba de călătoria asta A durat destul de mult pînă a prins contur proiectul Apropo, ai primit cartea mea despre Hazlitt? – Nu, tocmai îi spuneam lui Hilary, nici măcar n-auzisem de ea Lui Philip îi scăpă o exclamaţie de necaz – Zi şi tu dacă nu-s toţi editorii o apă şi-un pămînt? I-am rugat special să-ţi trimită un exemplar de protocol Stai să-ţi dau eu unul Luă dintr-un raft un volum cu supracopertă albastru-deschis, scrise o dedicaţie pe pagina de gardă şi i-l dădu lui Morris Era intitulat Hazlitt şi cititorul amator – N-am pretenţia să-mi împărtăşeşti părerile, Morris, dar dacă o să consideri că e cît de cît ceva, de capul ei, ţi-aş fi recunoscător dacă o să-mi poţi aranja cumva o recenzie în vreo revistă Pînă acum a trecut complet neobservată – Nu pare să fie genul de lucrare care să-i intereseze pe cei de la Metacritica, răspunse Morris Dar să văd ce pot face, făgădui el, frunzărind cartea Hazlitt nu-i un subiect prea la modă, nu? – După părerea mea, e neglijat pe nedrept, zise Philip Un om foarte interesant Ai citit Liber Amoris? – Nu cred – Este relatarea uşor romanţată a obsesiei pe care o făcuse pentru fiica proprietăresei sale La data aceea era certat cu nevastă-sa, trăind cu speranţa deşartă că va obţine divorţul Fata asta era arhetipul frecangioaicei I se aşeza pe genunchi şi-l lăsa s-o pipăie din cap pînă-n picioare, dar nu se culca cu el şi-i promitea c-o să-l ia de bărbat cînd o să fie liber Îşi ieşise din minţi şi mai multe nu Apoi, într-o zi, a văzut-o la braţul altui bărbat Gata şi cu iluziile lui Hazlitt făcut zob Simt şi eu prin ce-a trecut el Fata aia trebuie să-l fi Lui Philip i se împiedică limba-n gură şi Morris îl văzu albindu-se la faţă, holbîndu-se la uşa sufrageriei Urmărindu-i privirea, o zări pe Hilary stînd în prag, îmbrăcată într-un halat albastru-pal de velur, cu glugă, închis de sus pînă jos cu un fermoar – Nu pot s-adorm, zise ea Şi mi-am adus aminte c-am uitat să vă spun să nu încuiaţi uşa de la intrare Matthew n-a sosit încă Da’ ce-ai păţit Philip? Arăţi de parc-ai fi văzut o stafie – Halatul ăsta – Ce-i cu el? L-am luat pe ăsta, fiindcă pe celălalt l-am dat la curăţat – A, nu, nimic, am crezut că l-ai aruncat cu ani în urmă, răspunse Philip şi-şi goli paharul Cred c-ar fi timpul să ne culcăm PARTEA A DOUA UNU DIMINEAŢA LA ORA CINCI FIX, Morris Zapp e trezit de piuitul ceasului său de mînă digital, produs sofisticat al tehnicii miniaturizate, care, la simpla atingere a unui buton, îi poate spune ora exactă de pe orice meridian al globului În orăşelul australian Cuoktown din statul Queensland, de pildă, e ora trei după-amiază, detaliu cîtuşi de puţin interesant pentru Morris Zapp, care cască cu poftă şi bîjbîie după întrerupătorul veiozei, deşi întîmplarea face că exact în acelaşi moment în Cooktown, statul Queensland, Rodney Wainwright, de la Universitatea North Queensland, trudeşte din greu la lucrarea pe care o pregăteşte pentru conferinţa organizată pe Morris Zapp la Ierusalim pe tema „Viitorul criticii literare” În Queensland-ul de Nord e o după-amiază toridă, foarte toridă; de-atîta năduşeală, Rodney Wainwright abia-şi mai poate ţine pixul care-i alunecă dintre de-gete şi jilăveşte coala de hîrtie cu muchia palmei De aici, de la masa de lucru a biroului din casa lui cu etaj situată la periferia aburindă a orăşelului Cooktown, Rodney Wainwright aude freamătul valurilor ce se sparg pe plaja din apropiere Ştie că acolo se află şi majoritatea studenţilor lui din grupa de engleză 351, cărora le predă „Teorii literare de la Coleridge la Barthes”, că acum ci despică undele albastre şi înspumate ori stau întinşi pe nisipul ce scînteiază, că fetele îşi dezleagă şnururile sutienelor de la costumele de baie, ca să se bronzeze uniform Rodney Wainwright ştie că sunt acolo fiindcă azi-dimineaţă l-au invitat şi pe el, zîmbind şi dîndu-şi coate, într-un gest amical, dar provocator care, decodat, însemna: „O K”, pînă acum noi am participat la jocurile tale culturale, după-amiază vrei să participi şi tu la ale noastre?” „Îmi pare rău, s-a scuzat el, nimic nu mi-ar plăcea mai mult decît să vin cu voi, dar am de scris lucrarea asta ” Iar acum ei sunt pe plajă, iar el la masa de scris Mai tîrziu, pe cînd soarele le va apune în ceafă, vor desface cutiile de bere şi vor aprinde un foc pentru frigărui şi unul dintre ei va zdrîngăni un cîntecel la chitară După ce se va întuneca de tot vor urma, probabil, şi propuneri cum ar fi aceea de a înota în pielea goală - Rodney Wainwright a auzit că acesta ar fi punctul culminant al petrecerilor de pe plajă Şi-o imaginează într-o asemenea ipostază pe Sandra Dix, blonda durdulie venită din Anglia, care se aşază la fiecare seminar în rîndul întăi, cu gura şi cu bluza veşnic căscate Apoi, cu un suspin, se concentrează asupra ciornei liniate din faţa lui şi reciteşte ceea ce a scria acum zece minute Se ridică, aşadar, întrebarea cum îşi poate păstra critica literară funcţia arnoldiană de identificare a celor mai valoroase lucruri gîndite şi rostite vreodată, în condiţiile în care asistăm la descentralizarea chiar a discursului literar, prin deconstrucţia conceptului tradiţional de autor şi autoritate? Închide apoi în ghilimele cuvîntul „autoritate” şi ordonă minţii să se gîndească la următoarea frază Lucrarea trebuie terminată degrabă, căci Morris Zapp vrea să vadă planul înainte de-a o include în programul conferinţei şi de această includere depinde subvenţia care i-ar permite lui Rodney Wainwright să zboare spre Europa în această vară (sau, mai curînd, iarnă), ca să-şi reîmprospăteze cugetul de la izvoarele gîndirii critice moderne, să-şi facă relaţii utile şi influente, îmbogăţindu-şi modestul palmares de onoruri, distincţii şi realizări academice care, în cele din urmă, i-ar putea asigura o catedră la Sydney sau Melbourne Nu vrea să îmbătrînească în Cooktown, statul Queensland Aici nu-i un loc potrivit pentru moşnegi Nici acum, la treizeci şi opt de ani, n-are nici o şansă la fetele de genul Sandrei Dix, în comparaţie cu eroii bronzaţi şi musculoşi de pe plajă Urmările celor douăzeci de ani dedicaţi vieţii intelectuale se văd de la o poştă cînd îşi pune chiloţii de baie, fie ei cît de lejeri: sub ţeasta mare, chelioasă şi ochelaristă se iţeşte un trup albicios, în formă de pară, cu nişte mădulare descărnate, mîzgălite parcă la urmă în desenul unui copil uituc Şi chiar dacă, printr-o minune, Sandra Dix, extaziată de mintea lui strălucitoare, ar fi dispusă să-i treacă cu vederea aceste cusururi ale cărnii, nevastă-sa, Beverley, ar pune curînd capăt oricărei tentative de a lega o prietenie dincolo de stricta îndatorire ce-i revine în calitate de îndrumător de grupă Parcă spre a întări această convingere, în cîmpul vizual al lui Rodney Wainwright cel căzut în visare apare fundul lătăreţ al lui Bev, pe care capotul imprimat cu motive folclorice oricum nu reuşeşte să-l mascheze Îndoită de şale, transpirînd abundent sub pălăria ei de soare cu borurile pleoştite, păşeşte greoi de-a-ndăratelea pe pajiştea luxuriantă, trăgînd după ea - ce, oare? Un furtun? O funie? Un animal în lesă? În cele din urmă, se dovedeşte a fi un fel de jucărie, o chestie viu colorată, cu roţi, care se bălăbăne şi se clatină obscen rostogolindu-se prin iarbă, iar în urma ei aleargă ţîncul vreunei vecine venite în vizită Hotărîtă femeie, Bev asta! Rodney Wainwright îi priveşte fundul plin de respect, dar fără strop de dorinţă, Cu ochii minţii o vede pe Sandra Dix, în blugi, executînd aceeaşi mişcare, ai-i scapă un suspin Se căzneşte să-şi fixeze privirea asupra colii de hîrtie din faţa lui „O posibilă soluţie”, scrie el, după care se opreşte şi se apucă să roadă capătul pixului O posibilă soluţie ar fi să fugă pe plajă, s-o înşface de mînă pe Sandra Dix, s-o tragă în spatele unei dune de nisip, să-i dea jos bikini şi să-i – Bei un ceai, Rod? Că tocmai vreau să fac pentru Meg şi pentru mine Faţa transpirată a lui Bev se iţeşte în fereastra deschisă Rodney se opreşte din scris şi îşi acoperă teancul de hîrtii cu un sentiment de vinovăţie După ce nevastă-sa se îndepărtează, smulge foaia din bloc-notes, o rupe în bucăţele mici şi o aruncă în coşul de hîrtii, unde aceasta se alătură altor foi rupte şi mototolite Îşi reia lucrul pe o coală curată Se ridică, aşadar, întrebarea cum îşi poate păstra critica literară Morris Zapp, care în aceste cîteva minute din urmă a aţipit la loc, se trezeşte din nou, cuprins de panică, dar, examinînd cadranul luminat al ceasului său digital, răsuflă uşurat cînd constată că nu-i decît 5:15 Se dă jos din pat, se scarpină şi-l trec fiorii (familia Swallow, cu spiritul de economie tipic pentru britanici, întrerupe noaptea încălzirea), îşi trage un halat pe el şi porneşte tiptil spre baie Trage de şnurul întrerupătorului şi tresare năucit de lumina fluorescentă, orbitoare, reflectată zglobiu de plăcile de faianţă albe şi galbene Urinează, se spală pe mîini şi îşi studiază limba în oglinda de deasupra chiuvetei Limba seamănă cu albia secată a unui rău poluat în ultimul hal Aseară a exagerat cu băutura şi cu trabucurile Ca în fiecare seară, de altfel Faptul că uneori trebuie să se smulgă din braţele somnului şi să se scoale de unul singur pe întuneric, ca să prindă un avion matinal, constituie unul din aspectele neplăcute ale vieţii de universitar globe-trotter; acum se zgîieşte la limba încărcată din oglindă, îşi freacă ochii roşii, îşi pipăie barba de-o zi de pe obraji şi, pentru o clipă, se întreabă de ce face treaba asta, dacă chiar merită osteneala Ca să alunge aceste gînduri deprimante, Morris Zapp se hotărăşte să facă un duş scurt, şi foarte urît din partea ţevilor de apă dacă scîncetul şi vibrarea lor le vor trezi pe gazde Chiar ai el scînceşte şi tremură într-o oarecare măsură, fiindcă apa abia de-i călîie, dar efectul duşului este înviorător Aparatul de ras de voiaj, proiectat astfel încît să funcţioneze pe toate tipurile de curent electric din lume şi, la nevoie, alimentat de baterii, se apucă să zbîrnîie şi, o dată cu el, începe să-i zbîrnîie şi lui Morris Zapp mintea Se uită din nou la ceas, e 5:30 A comandat taxiul la şase, aşa că are timp berechet să-şi facă o cafeluţă în bucătărie, jos, la parter Va lua micul dejun la Heathrow, în timp ce va aştepta legătura de Milano, La trei mii de mile mai spre vest, în Helicon, statul New Hampshire, într-o tabără de creaţie literară ascunsă în inima unei păduri de pini, Desiree, fosta soţie a lui Morris Zapp, nu are stare şi se tot răsuceşte în aşternut Este ora 12:30, a trecut un ceas de cînd s-a băgat în pat, dar nu poate să adoarmă Ştie că asta i se trage de la îngrijorarea pe care i-o provoacă rezultatele muncii din ziua aceea A izbutit să scrie o mic de cuvinte într-una din colibele din pădure în care, dimineaţă de dimineaţă, scriitorii din tabără se retrag cu pacheţelele de mîncare şi termosurile cu băutură, pentru a se izola de restul lumii, rămînînd fiecare singur cu muza lui; şi spre seară s-a întors la vila unde sunt cazaţi, bucuroasă de performanţă Dar seara, stînd de vorbă cu ceilalţi scriitori şi artişti, mai la cină, mai în faţa televizorului, mai la masa de ping-pong, au început să i se strecoare în suflet unele îndoieli mărunte în legătură cu cele o mie de cuvinte Sunt ele, oare, cuvintele optime, singurele cu putinţă să fie folosite? Pe moment, rezistă tentaţiei de a o zbughi în sus, pe scară, pînă-n camera ei, ca să le recitească Programul zilnic din Helicon este riguros, aproape monastic: ziua este dedicată luptei tăcute, solitare cu actul creaţiei; seara lumea se adună, stă de vorbă, se relaxează Desiree şi-a făgăduit sieşi că nu va mai arunca nici o privire pe manuscris înainte de a se duce la culcare, ci o să lase treaba asta pe mîine dimineaţă, că primele minute ale zilei de mîine vor fi rezervate acestei operaţiuni - cu cît o amîna mai mult, cu atît mai mari erau şansele de a uita ceea ce scrisese şi, prin urmare, cu atît mai mari erau şansele de a se citi cu un ochi cît mai obiectiv, de a simţi, fără a-l anticipa, şocul recunoaşterii pe care spera să-l provoace în conştiinţa cititorilor ei S-a dus la culcare la 11:30, ocolind cu privirea mapa portocalie de pe biroul de lemn de pin, în care se afla nepreţuita mie de cuvinte Aceasta, însă, părea să licărească în beznă - chiar şi acum, cu ochii închişi, îi simte prezenţa, parc-ar fi o sursă de radioactivitate ce pulsează discret E un fragment din cartea pe care Desiree încearcă s-o scrie de patru ani încoace, o carte ce combină ficţiunea cu non-ficţiunea, împletind fantezia cu critica şi confesiunea cu reflecţia; o carte intitulată simplu: Bărbaţii Fiecare capitol are ca motto un binecunoscut proverb sau aforism referitor la femei, în care cuvîntul-cheie a fost înlocuit cu „bărbat” sau „bărbaţi” Pînă acum a scris „Uşurătate, ţi-e numele bărbat”, „Furie nu-i mai mare ca un bărbat dispreţuit” şi „Bărbaţii răi te cicălesc Bărbaţii buni te plictisesc Aceasta-i singura diferenţă dintre ei” Acum lucrează la inversarea celebrei exclamaţii a lui Freud: „Ce vrea bărbatul?” Răspunsul, în viziunea lui Desiree, ar fi: „Totul - iar apoi cîte ceva” Desiree se întoarce pe burtă şi dă din picioare nervoasă, căci, de-atîta răsuceală şi vînzoleală, cămaşa de noapte i s-a încîlcit în jurul picioarelor Se întreabă dacă să nu încerce să se liniştească cu ajutorul vibratorului, dar de acest instrument se foloseşte, ca şi o călugăriţă de disciplină, mai curînd din principiu decît dintr-un entuziasm real şi, în plus, bateria e aproape terminată, ar putea să-nchine steagul înainte de~a ajunge ea la orgasm, exact ca un bărbat - ei nu, asta chiar ar fi culmea! Aprinde veioza şi scrijeleşte în carneţelul pe care îl ţine întotdeauna la îndemînă: „Vibrator cu bateria terminată, exact ca un bărbat” Cu coada ochiului zăreşte mapa portocalie vîlvorînd parcă pe lemnul lăcuit al biroului Stinge lumina, dar acum e trează de-a binelea, situaţia devine desperată, n-are altă soluţie decît să recurgă la un somnifer, deşi acesta o va moleşi în primele două-trei ceasuri ale dimineţii de mîine Aprinde din nou veioza Unde naiba or fi pilulele? A, da, pe birou, lîngă manuscris Poate că dacă o să-şi îngăduie să se uite doar o clipită, doar la o frază, înainte de-a adormi Zăbovind lîngă birou desculţă şi cu un somnifer în mîna ce se opreşte înainte de a ajunge la gură, Desiree deschide mapa şi începe să citească Nici nu-şi dă seama cînd a ajuns la sfîrşitul celor trei pagini, parcă le-ar fi înfulecat pe nerăsuflate, din trei înghiţituri lacome Nu-i vine să creadă că aceste cuvinte care au costat-o atîtea ceasuri şi atîta trudă pînă să le găsească şi să le îmbine într-un tot pot fi consumate atît de rapid; nici faptul că pot părea atît de şovăielnice, de vagi, de nesigure Mîine totul va trebui rescris Înghite o pastilă, apoi încă una, de-acum nu-şi mai doreşte decît uitarea Aşteaptă ca somniferul să-şi facă efectul şi rămîne la fereastră, uitîndu-se la colinele împădurite ce împrejmuiesc tabăra de creaţie literară, alcătuiesc un peisaj monoton, monocrom, la lumina razelor reci ale lunii Doar copaci, cît vezi cu ochii Destul de mulţi ca să iasă din ei un milion şi jumătate de exemplare broşate la o ediţie a Bărbaţilor Două milioane „Creşteţi mari, copacilor, creşteţi mari!” murmură Desiree Refuză să-şi recunoască înfrîngerea Se culcă la loc în pat şi rămîne întinsă pe spate, încordată, cu ochii închişi, cu braţele întinse pe lîngă corp, aşteptînd să adoarmă Morris Zapp se întoarce în camera de oaspeţi, se îmbracă lejer, ca de drum - pantaloni reiaţi, cămaşă albă polo şi geacă sport -, închide şi încuie valiza pe care şi-a făcut-o de cu seară, se mai uită o dată în birou ai în sertare, să vadă dacă n-a uitat ceva, îşi pipăie buzunarele să se convingă de prezenţa obiectelor vitale: paşaport, bilete de drum, stilouri, ochelari, trabucuri Străbate palierul în vîrful picioarelor, în măsura în care aşa ceva e cu putinţă în cazul unui om ce cară o valiză grea, şi coboară încetişor pe scări, dar fiecare treaptă scîrţîie zdravăn sub greutatea lui Pune valiza jos lîngă uşa de la intrare şi se uită din nou la ceas S-a făcut 5:45 Undeva, departe, deasupra undelor reci ale Atlanticului de Nord, la bordul Cursei TWA 072 Chicago-Londra, timpul înregistrează un salt brusc de la 2:45 la 3:45 în momentul cînd aparatul Lockheed Tristar se strecoară prin interfaţa invizibilă dintre două fusuri orare Dintre cele trei sute douăzeci şi trei de suflete îmbarcate la bordul aeronavei, puţine sunt acelea care-şi dau seama de schimbare Majoritatea au rămas cu ceasurile potrivite după ora locală din Chicago, unde este ora 23:45 a zilei de ieri şi, oricum, cei mai mulţi dintre ei au adormit sau încearcă să adoarmă Aperitivele şi cina au fost servite, filmul s-a terminat, băuturile şi ţigările scutite de taxe vamale au fost vîndute celor ce au dorit să le cumpere Însoţitoarele de bord, sătule de îndatoriri, s-au adunat ciorchine în bucătărie şi trăncănesc în şoaptă, în timp ce verifică încasările şi stocul de mărfuri rămase Dulapurile frigorifice, cuptoarele cu microunde şi marmitele electrice, pline în momentul decolării de pe aeroportul O'Hare, sunt acum goale Cea mai mare parte a mîncării şi băuturii pe care le conţineau se află acum în burdihanele pasagerilor şi, înainte de aterizarea la Heathrow, o cantitate însemnată va poposi în rezervoarele septice din pîntecele aeronavei În cabinele pasagerilor, luminile din tavan, stinse în timpul filmelor, n-au mai fost aprinse Ghiftuiţi şi, în multe cazuri, aghesmuiţi, pasagerii au parte de un somn agitat Alunecă şi se răsucesc pe scaune, căznindu-se zadarnic să-şi aşeze trupurile într-o poziţie orizontală, capetele li se bălăbăne pe umeri de parcă ar fi fost strangulaţi, gurile li se cască în vreun zîmbet nătîng sau rînjet sinistru Cîţiva pasageri care n-au somn ascultă muzică în căşti sau chiar citesc la lumina fasciculelor pornite din mini reflectoarele meşteşugit montate în tavan special pentru aşa ceva; citesc cărţi cu sex şi aventuri, scrise de Jacqueline Susann, Harold Robbins şi Jack Higgins, volume groase, broşate, cu coperţi ţipătoare, cumpărate de la standurile de cărţi din aeroportul O'Hare O singură cititoare ţine în poală o carte cartonată şi pare chiar să facă adnotări în timpul lecturii Şade dreaptă, vioaie, pe unul din locurile de la fereastră, din rîndul 16 al clasei Ambasador Chipul îi este ascuns în penumbră, dar pare a fi frumoasă, cu un profil aristocratic, aidoma unui chip gravat pe un vechi medalion, cu o frunte înaltă, nobilă, cu un nas trufaş, roman, cu o gură fermă şi bărbie voluntară În fasciculul luminos proiectat în poala ei, o mînă cu manichiura ireproşabilă poartă un creion mecanic subţire, placat cu aur, peste rîndurile tipăriturii, zăbovind ici-colo pentru a sublinia cîte o frază sau pentru a face o adnotare Unghiile lungi, ascuţite, sunt acoperite cu ojă teracot Cît despre mînă, aceasta e lungă, albă şi subţire, părînd de-a dreptul împovărată de cele trei inele, pe cît de vechi, pe atît de valoroase, în a căror montură sclipesc rubinele, safirele şi smaraldele Pe încheietură se lăfăie o brăţară masivă, din aur, iar pe sub jacheta de catifea maro se iţeşte discret manşeta unei bluze de mătase crem Picioarele cititoarei sunt acoperite de o fustă-pantalon cu o croială generoasă, din acelaşi material moale, care îi cade exact pînă sub genunchi Gambele îi sunt îmbrăcate în ciorapi lungi, de culoare crem, iar în picioare poartă papuci de casă din şevro care, pe durata zborului, ţin locul unei perechi de cizme moderne, cu toc înalt, confecţionate din piele tot de culoare crem, avînd gravat sub căpută numele unui faimos creator milanez de încălţăminte Unghiile lăcuite sclipesc la lumina lămpii de citit cînd degetele vioaie întorc şi netezesc cîte-o foaie, iar creionul auriu, subţire îşi continuă neabătut călătoria de-a curmezişul paginii Titlul de capitol din susul foii este „Ideologia şi aparatele de stat ideologice”, iar titlul de pe cotorul cărţii este Lenin şi filosofia şi alte eseuri, versiunea englezească a unei cărţi de Louis Althusser, filosoful şi politologul francez Adnotările sunt făcute în italiană Fulvia Morgana este profesor universitar şi predă cursul „Studii culturale” la Universitatea din Padova Acum lucrează Nu poate dormi în avion şi nu poate suferi să stea de pomană În acelaşi avion cu care zboară Fulvia Morgana, dar la vreo patruzeci de metri mai în spate, Howard Ringbaum încearcă s-o convingă pe Thelma, soţia lui, să facă dragoste ad-hoc, în ultimul rînd al clasei a doua Condiţiile sunt ideale, îi explică el în şoaptă, insistent: lumina-i slabă, toţi cei din jurul lor dorm buştean şi amîndoi au cîte un loc liber de-a stînga şi de-a dreapta lor Dacă ar sălta cotierele care despart aceste locuri, ar avea destul loc să se întindă la orizontală şi să tragă un număr – Sst, vezi că te mai aude careva, îl temperează Thelma, care încă nu şi-a dat seama că soţul ei vorbeşte absolut serios Howard apasă soneria de serviciu şi, la apariţia stewardesei, cere două pături şi două perne Nimeni, o asigură el pe Thelma, n-o să ştie ce-or să facă ei doi sub pături – Eu una, sub a mea, am de gînd să dorm şi-atîta tot, îl avertizează Thelma De îndată ce termin capitolul Citeşte un roman intitulat Ar merge şi mai tare, scris de autorul britanic Ronald Frobisher Cască şi mai dă o pagină Cartea e destul de anostă A cumpărat-o cu ani în urmă, la ultima lor vizită în Anglia, a dus-o acasă în Canada fără s-o deschidă măcar, a împachetat-o apoi cînd şi-au luat calabalîcul şi s-au mutat înapoi în SUA; ieri, căutînd ceva de citit în avion, a dat-o jos de pe un raft de sus, a suflat praful aşternut peste ea şi şi-a făcut socoteala că ar fi un bun prilej să se reobişnuiască cu limba şi moravurile britanicilor Romanul are însă acţiunea plasată în zona industrială din Midlands, iar dialogurile mustesc de un dialect pe care nu prea are şanse să-l întîlnească în împrejurimile Bloomsbury-ului Harold a obţinut o bursă din partea Fundaţiei Naţionale pentru Ştiinţe Umaniste, ca să poată lucra timp de şase luni la British Museum Au găsit un apartament de închiriat chiar deasupra unui magazin din Russel Square Thelma va frecventa o mulţime de cursuri minunat de ieftine pentru adulţi, pe toate temele, de la limbi străine pînă la aranjamente florale, şi va vizita temeinic toate muzeele şi galeriile de artă din capitală Stewardesa aduce pături şi perne în saci de polietilenă Howard întinde păturile peste genunchii lor şi îşi bagă o mînă sub fusta Thelmei Ea i-o împinge la o parte – Howard! Încetează! Ce te-a apucat aşa, din senin? Cu toată enervarea ei, nu s-ar zice că-i pe de-a-ntregul nemulţumită de această neobişnuită manifestare pasională Ceea ce l-a apucat pe Howard, de fapt, este clubul „La înălţimea de-o Milă”, o frăţie selectă a acelor bărbaţi care au realizat un act sexual la bordul unui avion Howard a citit despre ei într-o revistă cam acum un an, în timp ce-şi aştepta rîndul într-o frizerie, şi de-atunci încoace îl macină ambiţia de-a intra şi el în acest club Un coleg de la Universitatea Southem Illinois (unde Howard predă acum poezia pastorală engleză), căruia i-a mărturisit această ambiţie neîmplinită, s-a dovedit a fi membru al mult rîvnitului club şi s-a oferit să-i susţină candidatura în momentul în care va îndeplini singura condiţie cerută de statut Howard l-a întrebat dacă se poate şi cu soţiile Colegul i-a răspuns că nu se prea obişnuieşte, dar crede că va reuşi să determine comisia de validare să treacă acest aspect cu vederea Howard l-a mai întrebat ce dovadă se cere şi colegul i-a răspuns că aceasta constă într-un şerveţel de hîrtie cu sigla unei companii aeriene recunoscute, pătat cu spermă şi contrasemnat de partenera cu care s-a consumat actul Faptul că s-a lăsat fraierit în asemenea hal fără cea mai mică ezitare stă mărturie hotărîrii neclintite a lui Howard Ringbaum de a învinge în orice soi de competiţie umană Aceeaşi trăsătură de caracter, manifestata într-un joc numit Umilirea, inventat de Philip Swallow, l-a costat pe Howard Ringbaum - Doamne, l-a costat slujba lui de-atunci, a dus, de fapt, la exilul lui în Canada, de unde a izbutit să se întoarcă abia de curînd, mulţumită publicării unei lungi serii de articole care mai de care mai plicticoase despre poezia pastorală engleză, concepute în preeriile bătute de vînturi din preajma oraşului Alberta -, dar tot n-a învăţat nimic din greşelile trecutului – Ce-ai zice de toaletă? O întrebă el în şoaptă Am putea s-o frigem în toaletă – Ai înnebunit? sîsîie Thelma Acolo abia ai loc să faci pipi, darămie să Ce Dumnezeu, iubitule vino-ţi în fire! Ai răbdare pînă ajungem în cuibuşorul nostru din Londra, urmează ea, zîmbindu-i înţelegătoare – Dă-ţi jos chiloţii şi propeşte-mi-te-n sulă, îi porunceşte Howard Ringbaum fără urmă de zîmbet pe faţă Thelma îl altoieşte cu cartea peste burtă şi Howard se chirceşte de durere – Howard? Exclamă ea îngrijorată Ai păţit ceva, iubitule? N-am vrut să te doară Morris Zapp intră în bucătăria soţilor Swallow, fierbe un ibric cu apă şi îşi face o ceaşcă de nes tare Afară cerul s-a mai luminat şi cîteva păsărele ciripesc şovăitoare prin copaci Ceasul din bucătărie arată ora şase Morris goleşte ceaşca şi se instalează în holul de la intrare, pentru ca taximetristul să nu mai sune la uşă şi să-i trezească pe cei din casă Totuşi, cineva s-a trezit Se aude scîrţîitul treptelor şi Philip se arată în următoarea succesiune: papucii de piele, gleznele goale, ciolănoase, pantalonii de pijama în dungi, halatul de culoarea glodului şi barba argintie – Deci, pe cai? întreabă el, înăbuşindu-şi căscatul – Sper că nu te-ai trezit din cauza mea, zice Morris – A, nu Oricum, nu te pot lăsa să pleci fără să-mi iau rămas-bun Se lasă o tăcere stînjenitoare Amîndoi se simt, pesemne, un pic jenaţi de schimbul de confidenţe făcut cu o seară în urmă, sub influenţa whisky-ului – Poate mă anunţi şi pe mine ce impresie ţi-a făcut cartea mea, spune Philip – Obligat Mi-am pus-o la îndemînă, s-o citesc în avion Apropo, şi mie trebuie să-mi apară o carte – Alta? – Îi zice Dincolo de critică Sună bine, ai? O să ţi-o trimit şi ţie Amîndoi sar în sus la auzul ţîrîitului strident al soneriei – Ah, ţi-a venit taxiul! Exclamă Philip Ai timp berechet, la ora asta nu faci mai mult de juma' de ceas pînă la aeroport Păi, atunci, la revedere, bătrîne, îţi mulţumesc c-ai venit – Şi eu îţi mulţumesc pentru tot, răspunde Morris, strîngîndu-i mîna Ne vedem în noul Ierusalim – Poftim? – Păi, la conferinţă Hotelul Hilton se află în partea nouă a oraşului – Ah, înţeleg Ei bine, mai vedem O să mă mai gîndesc Taximetristul saltă valiza lui Morris şi i-o duce la maşină, într-un gest de curtoazie ce îl uimeşte de fiecare dată pe Morris Zapp, care vine dintr-o ţară unde şoferii de taxi stau încuiaţi pe bancheta lor din faţă şi mîrîie la clienţi printre gratii, aidoma unor fiare captive În timp ce taxiul dă colţul, Morris întoarce capul şi mai apucă să-l vadă pe Philip făcîndu-i semn din prag cu o mînă, în timp ce cu cealaltă îşi ţine pulpanele halatului Deasupra capului său, perdeaua uneia dintre ferestrele dormitorului se trage la o parte şi un obraz palid - al lui Hilary, oare? - Zăboveşte în spatele geamului La Chicago e miezul nopţii, ziua de ieri şovăie o clipă înainte de a se preschimba în astăzi Dinspre lac bate un vînt rece, care dă gunoiul de-a dura pe caldarîm şi îngheaţă măduva-n oase vagabonzilor, curvelor şi drogaţilor ce se adăpostesc claie peste grămadă pe sub arcadele căii ferate aeriene Şi totuşi, în cel mai nou şi mai luxos hotel al oraşului e o căldură aproape tropicală Trăsătura distinctivă a clădirii constă în faptul că tot ce te-ai aştepta să fie în exteriorul ei se află în interior, şi viceversa, cu excepţia vremii Camerele sunt stivuite în jurul unui spaţiu central închis şi balcoanele dau spre interior, spre atmosfera caldă, cu aer condiţionat; jos susură o arteziană şi un iaz cu nuferi, plin-ochi cu peşti multicolori, desfată privirea Aici cresc palmieri şi lujeri înfloriţi se caţără pe ziduri şi se agaţă de balcoane În exterior, ascensoarele transparente ca nişte bile mici de sticlă suie şi coboară pe zidurile verticale, subţiri, ale edificiului, dîndu-le ocupanţilor ameţeală Este întruparea arhitecturii pe dos, cu înlăuntrul în afară Într-un apartament luxos de la ultimul etaj, de la ale cărui ferestre exterioare vagabonzii, curvele şi drogaţii nu se vad şi pînă şi cele mai mari maşini de pe şoseaua de centură par nişte bieţi gîndăcei, un bărbat în pielea goală stă întins pe spate în mijlocul unui uriaş pat circular Are braţele şi picioarele desfăcute în formă de „X”, astfel că aduce cu un celebru desen al lui Leonardo, numai că trupul îi este slab şi costeliv, trupul unui bătrîn cu pielea bronzată, dar plină de pete, cu părul de pe piept grizonat, cu picioarele ciolănoase şi niţel crăcănate, cu tălpile pline de bătături Şi totuşi, capul acestui bărbat e chipeş încă, prelung şi fin, cu un nas coroiat şi o coamă de păr alb Dacă ar avea ochii deschişi, s-ar vedea că sunt căprui-închis, aproape negri Pe noptieră zace un vraf de reviste, publicaţii universitare trimestriale, unele au căzut sau au fost azvîrlite pe jos Au titluri cum ar fi Diacritica, Cercetări critice, Noua istorie literară, Poetica şi teoria literaturii, Metacritica Conţin articole culese cu caractere mărunte, în rînduri strînse, cu numeroase note de subsol, culese cu caractere şi mai mărunte, şi cu lungi liste bibliografice Nu au poze Dar cine mai are nevoie de poze cînd are alături o fiinţă vie, coborîtă parcă dintr-un poster, a lui cu trup şi suflet? Pe pat, în spaţiul dintre braţul şi piciorul stîng al bărbatului, stă în genunchi o tînără orientală, mlădioasă, cu un păr ca pana corbului, lung, drept, lucios, ce se revarsă peste trupu-i auriu Nu poartă nimic în afară de un micuţ cache-sexe din mătase neagră Îi masează bărbatului mădularele şi trunchiul sfrijit cu un ulei mineral ce răspîndeşte în jur un parfum discret, acordă o atenţie deosebită penisului lung, subţire, circumscris Acesta nu reacţionează însă şi se bălăbăne pleoştit între degetele vioaie ale femeii, ca un cîrnat crud Acesta este Arthur Kingfisher, decanul de vîrstă al comunităţii internaţionale a teoreticienilnr literari, profesor emerit al Universităţilor Columbia şi Zürich, singurul om din istoria vieţii universitare care a fost concomitent titular a două catedre pe două continente diferite (făcînd naveta cu avionul de două ori pe săptămînă, pentru a sta de luni pînă miercuri în Elveţia şi de joi pînă duminică în New York), actualmente pensionat, dar încă activ în lumea ştiinţelor umaniste, ca participant la conferinţe şi consultant ştiinţific al mai multor reviste şi edituri universitare Un om a cărui viaţă este ea însăşi o scurtă istorie a criticii literare moderne: născut (cu numele de Arthur Klingelfischer) în atmosfera de efervescenţă intelcetuală a Vienei de la cumpăna dintre veacun, a studiat cu Şklovski la Moscova, în anii Revoluţiei, şi cu I A Richards la Cambridge, la sfîrşitul anilor '20, a colaborat cu Jakobson la Praga în anii '30 şi a emigrat în 1939 în Statele Unite, pentru a deveni corifeul Noii Critici din anii '40 şi '50, apoi scrierile de tinereţe i-au fost traduse din germană de către criticii parizieni ai anilor '60 şi a fost recunoscut ca unul din pionierii structuralismului Un om care a primit mai multe titluri onorifice decît poate ţine el minte şi care acasă la el, în Long Island, are o cameră întreagă plină cu cărţi şi extrase (în cea mai mare parte necitite), trimise de discipolii şi admiratorii săi din lumea academică Iar aceasta este Song-mi Lee, care a venit acum zece ani din Coreea ca bursieră a Fundaţiei Ford, pentru a se prosterna la picioarele lui Arthur Kingfisher în calitate de studentă cu normă de cercetare şi care a rămas pe loc ca să ajungă secretara, partenera, însoţitoarea, maseuza şi tovarăşa lui de pat, dedicîndu-şi întreaga existenţă protejării marelui om împotriva sîcîielii şi pisălogelii la care este supus în permanenţă din partea lumii universitare, alinîndu-i desperarea de a nu mai fi în stare să aibă o erecţie sau o idee originală Cei mai mulţi bărbaţi de vîrsta lui s-ar fi resemnat fie şi numai cu gîndul celei dintîi dintre aceste impotenţe, însă Arthur Kingfisher a avut dintotdeauna o viaţă sexuală foarte activă şi a considerat-o profund misterios şi vital legată de creativitatea intelectului său Telefonul de lîngă pat emite un discret piuit electronic Song-mi Lee îşi şterge uleiul de pe degete cu un şerveţel de hîrtie şi se întinde peste trupul culcat al lui Arthur Kingfisher să ridice receptorul, iar sfîrcurile rozalii îi ating în treacăt pieptul grizonat Se ghemuieşte la loc, pe călcîie, şi rosteşte în microfon: – Un moment, vă rog, să văd dacă poate să răspundă Apoi, acoperind microfonul cu palma, îi spune lui Arthur Kingfisher: – Cineva din Berlin - vrei să vorbeşti? – De ce nu? S-ar părea că, oricum, nu ne întrerupe din nimic, răspunse Arthur Kingfisher posomorît Oare pe cine mai cunosc eu în Berlin? Taxiul huruie şi se hurducă prin suburbiile periferice ale Rummidge-ului, aruncîndu-l pe Morris Zapp dintr-o parte în cealaltă a banchetei din spate, în timp ce şoferul ia nenumăratele curbe şi viraje înşirate pe drumul pînă la aeroport Pe margine se derulează o nesfîrşită panglică de case gemene, cu trei dormitoare, lipite una de alta Majoritatea lor au încă perdelele trase la ferestre În spatele lor, oamenii visează şi moţăie, se băşesc şi sforăie, în timp ce zorii se preling pe acoperişuri şi hornuri şi pe antenele de televizor, Pentru cei mai mulţi dintre ei, ziua de azi va fi foarte asemănătoare cu cea de ieri sau cu cea de mîine; acelaşi birou, aceeaşi fabrică, acelaşi magazin Au vieţile îngrădite şi circulare, se învîrtesc într-o roată a obişnuinţei, orizonturile lor sunt înguste şi imobile Pentru Morris Zapp, o astfel de viaţă este inimaginabilă; nici măcar nu încearcă să şi-o imagineze; dar staza în care se află aceşti oameni dă elan mobilităţii sale, îi creează în goana taxiului, prin labirintul de străzi şi viraje şi drumuri cu două benzi şi sensuri giratorii, îi creează, aşadar, un fel de fricţiune psihică şi aceasta îi încălzeşte străfundurile fiinţei, îl face să se simtă invidiat şi demn de invidiat, o făptură căreia curbura pămîntului îi face cu ochiul, invitîndu-l la noi şi noi experienţe ce îl aşteaptă dincolo de orizont În urma lui, în dormitorul cel mare al vilei victoriene din St John's Road, Philip şi Hilary Swallow se împreunează în surdină şi aproape pe furiş, de parcă ar fi întinşi pe locurile din spate ale unui Jumbojet Băgîndu-se în pat, după ce l-a condus pe Morris Zapp pînă la uşă, niţel pătruns de frig cum a stat în prag doar în halat şi pijama, Philip n-a mai rezistat căldurii degajate de trupul planturos al lui Hilary S-a ghemuit lîngă ea în poziţia lingură, lipindu-se de fesele ei moi, şi-a trecut braţul pe după mijlocul ei şi i-a cuprins unul din sînii uriaşi în mîna făcută căuş Nemaiputînd să adoarmă, a simţit că se excită, i-a ridicat lui Hilary cămaşa de noapte şi a început s-o mîngăie pe pîntece şi între picioare I se păru umedă şi îngăduitoare, deşi nu era sigur că e trează de-a binelea A pătruns-o încetişor, pe la spate, ţinîndu-şi răsuflarea ca un hoţ, de teamă să n-o trezească brusc şi să se vadă respins (cum i se mai întîmplase) De fapt, Hilary e cît se poate de trează, chiar dacă ţine ochii închişi Şi Philip are ochii închişi Se gîndeşte la Joy, la un dormitor scăldat în lumină purpurie, într-o noapte de vară italiană Ea se gîndeşte la Morris Zapp, tot în patul acesta, tot în camera asta, cu perdelele trase să nu intre soarele după-amiezii, acum zece ani Patul scîrţîie ritmic; tăblia se izbeşte de perete o dată, de două ori; urmează un mormăit, un suspin şi apoi se lasă tăcerea Philip adoarme Hilary deschide ochii Nu şi-au văzut faţa unul celuilalt N-au schimbat nici un cuvînt Între timp se apropie de sfîrşit şi convorbirea telefonică dintre Berlin şi Chicago Acum vorbeşte un glas într-o engleză impecabilă, cu un accent german aproape imperceptibil – Deci, Arthur, nu te putem nicicum tenta să iei cuvîntul la conferinţa noastră de la Heidelberg? Sunt sincer dezamăgit, ideile tale privitoare la Rezeptionsästhetik s-ar fi bucurat de o apreciere unanimă, am convingerea! – Îmi pare rău, Siegfried, dar pur şi simplu n-am nimic de zis – Eşti exagerat de modest, ca de obicei, Arthur! – Nu-i vorba de falsă modestie, crede-mă! Ce n-aş da să fie aşa! – Ba te-nţeleg perfect! Ai prea multe solicitări şi trebuie să-ţi drămuieşti timpul Apropo, ce zici de noul portofoliu al UNESCO pentru critică literară? După o pauză îndelungată, Arthur Kingfisher răspunde: – Veştile călătoresc rapid Deocamdată nu-i nimic oficial – Dar e adevărat? Alegîndu-şi cuvintele cu evidentă grijă, Arthur Kingfisher zice: – Am toate motivele să cred că da – Din cîte înţeleg, vei fi unul dintre cei de care va depinde acordarea postului, nu-i aşa, Arthur? – Ia spune-mi, Siegfried, ăsta e adevăratul motiv pentru care m-ai sunat? Din Berlin răsună un rîs sănătos, din care răzbate o undă de tristeţe – Cum ai putut să te gîndeşti la una ca asta, dragă colega? Te asigur că dorinţa noastră de a te avea alături de noi la Heidelberg e absolut sinceră – Credeam că eşti la Universitatea din Badfin-Baden – Aşa-i, dar colaborăm cu cei de la Heidelberg în vederea conferinţei – Şi la Berlin ce cauţi? – Cred că exact ce cauţi şi tu la Chicago Particip la o altă conferinţă - ce păcatele mele să caut altceva? „Postmodernismul şi căutarea ontologică” Au fost şi cîteva lucrări interesante, dar conferinţa noastră de la Heidelberg va fi organizată mai bine Arthur, fiindcă tot ai ridicat problema catedrei de la UNESCO – Nu eu am ridicat-o, Siegfried Tu ai ridicat-o – Aş fi un ipocrit să susţin că nu m-ar interesa! – Nu mă miră deloc, Siegfried! – Noi doi am fost dintotdeauna prieteni la cataramă, nu-i aşa, Arthur? Din momentul în care ţi-am scris cronica la volumul al patrulea din Studii alese în New York Review of Books – Da, Siegfried, a fost o cronică bine scrisă Şi-mi pare bine c-am mai stat şi noi de vorbă Mîna care aşază receptorul în furcă într-o cameră de hotel curată şi funcţională de pe Kurfurstendamm este îmbrăcată într-o mănuşă neagră din piele de căprioară, deşi posesorul ei stă în capul oaselor în pat, poartă o pijama de mătase şi ia un mic dejun continental servit pe o tavă Nimeni nu l-a văzut vreodată pe Siegfried von Turpitz scoţîndu-şi mănuşa, Nimeni nu ştie ce rană sau diformitate oribilă se ascunde sub ea, deşi s-au făcut multe speculaţii: ba că ar fi un neg respingător, ba o plagă supurîndă, ba vreo mutaţie unheimlich ca, de pildă, gheare în loc de degete, ba o proteză ortopedică din oţel inox şi material plastic - după părerea celor care împărtăşesc această ultimă ipoteză, originalul ar fi fost zdrobit şi mutilat în interiorul tancului Panzer, pe care Siegfried von Turpitz l-a comandat în ultima parte a celui de-al Doilea Război Mondial Mîna neagră zăboveşte o clipă pe receptor, vrînd parcă să sigileze aparatul, pentru a împiedica orice scurgere a informaţiilor rămase în cablul care l-a legat acum cîteva clipe de Chicago, în timp ce cu mîna fără mănuşă fărămiţează îngîndurat un croissant Apoi ridică iar receptorul şi cu arătătorul tras în piele neagră formează numărul centralei şi, după ce caută în agenda cu coperţi de asemenea din piele neagră, solicită o convorbire internaţională cu Parisul Chipul îi este palid şi inexpresiv sub chica de păr blond, lins Taxiul lui Morris Zapp trepidează nerăbdător la stop pe o stradă largă, cu multe magazine, pustie la această oră, dacă nu punem la socoteală o maşină de lapte şi o dubă de difuzare a presei Un panou mare, prin care se face reclamă preţurilor reduse de pe cursele British Airways, dă de înţeles că aeroportul nu e departe O altă reclamă, ceva mai mică, îi îndeamnă pe trecători „Petreceţi o seară minunată în compania creţarilor”, dar Morris ştie de pe vremea sejurului său anterior pe aceste meleaguri că nu-i vorba de vreun manifest al mişcării de emancipare a hOmosexualilor din Rummidge, ci de o aluzie la o delicatesă de prin părţile locului, gătită din resturi de carne tocată Cu un pic de noroc, el unul o să înfulece diseară o porţie aburindă de tagliatelli fragezi şi aromaţi, înainte de-a trece la, să zicem, costoletta alla milanese şi, probabil, la două-trei felii de panettone la desert Morris simte că-i plouă în gură Taxiul o ia din loc, clătinîndu-se din toate încheieturile Ceasul montat deasupra unui magazin de bijuterii arată că s-a făcut ora 6:30 La Paris, ca şi la Berlin, e ora 7:30, din cauza diferitelor aranjamente menite să ducă pe continent la economia de lumină naturală Telefonul sună pe noptiera de lîngă patul dublu al dormitorului cu plafon înalt dintr-un elegant apartament de pe bulevardul Huysmans Fără să deschidă ochii înfundaţi ca ai unei şopîrle în faţa pămîntie, tăbăcită, Michel Tardieu, profesor de naratologie la Sorbona, scoate un braţ gol de sub pilotă şi ridică receptorul din turcă – Oui? Murmură el, fără să deschidă ochii – Jacques? întreabă o voce cu accent german – Non, Michel – Michel qui? – Michel Tardieu Urmează două-trei vorbe nemţeşti ce trădează iritarea şi: – Vă rog mult de tot să mă scuzaţi, zice glasul de la capătul firului într-o franceză corectă, dar cu un puternic accent german Am greşit numărul – Dar nu cumva vă cunosc? Se interesează Michel Tardieu căscînd Vocea dumneavoastră mi se pare cunoscută – Sunt Siegfried von Turpitz Am participat anul trecut în toamnă la aceeaşi secţiune în cadrul conferinţei de la Ann Arbor – A, gata, mi-am adus aminte! „Relaţiile dintre autor şi cititor în cadrul naraţiunii ” – Încercam să dau peste un prieten pe nume Textel Numele lui este trecut în agenda mea lîngă al dumneavoastră şi ambele numere sunt din Paris, aşa că le-am amestecat din greşeală Am făcut o mare gogomănie Sper că nu v-am deranjat prea mult – Nu prea mult, îl linişteşte Michel, căscînd încă o dată Au revoir! Se întoarce pe-o parte şi îmbrăţişează trupul gol, întins în pat lîngă el, se ghemuieşte în poziţie de lingură în jurul perniţei moi a feselor, îşi trece degetele peste pielea delicată, mătăsoasă a pîntecului şi coapselor, frecîndu-şi nasul de ceafa gingaşă, ascunsă de cîrlionţii aurii, parfumaţi – Cheri, murmură el mîngăietor, cînd cel de lîngă el dă semne de trezire În dormitorul său lambrisat cu lemn de stejar de la All Saints' College, în Oxford, deţinătorul titlului de Profesor Regius de Belles-Lettres îşi doarme somnul cast de unul singur Nici o persoană, fie ea bărbat sau femeie, n-a împărţit vreodată patul acela înalt, demodat, îngust - sau, între noi fie vorba, nici un alt pat - cu Rudyard Parkinson Acesta e burlac, celibatar, virgin Nici n-ai crede acest lucru studiind nenumăratele lui cărţi, articole şi recenzii pline de referiri avizate şi uneori riscante la varietatea şi fanteziile comportamentului sexual uman Nu e însă vorba decît de sex cerebral - sau livresc Rudyard Parkinson n-a fost niciodată îndrăgostit şi nici nu şi-a dorit să fie, urmărind cu un dispreţ amuzat consecinţele dezastruoase ale unei asemenea trăiri asupra ritmului de lucru al colegilor şi rivalilor săi La treizeci şi cinci de ani, cînd ajunsese deja la o poziţie sigură şi se bucura de sucees în cariera universitară, chibzuise dacă ar fi cazul să se însoare - la rece, în mod abstract, cumpănind avantajele şi dezavantajele unei căsătorii - şi hotărîse că nu merită să facă acest pas Cîteodată i se întîmpla să se lase furat de frumuseţea vreunui student şi mergea pînă la a pune o mînă timidă pe umărul tînărului respectiv, dar niciodată nu depăşea această limită Încă de la vîrsta fragedă, lectura şi scrisul au acaparat integral perioadele de veghe ale vieţii lui Rudyard Parkinson, inclusiv clipele cheltuite de oamenii obişnuiţi cu iubirea şi sexul Pe bună dreptate s-ar putea spune ca pentru el cultura e iubirie, iar scrisul îi ţine loc de activitate sexuală E îndragostit de literatură, mai ales de poeţii englezi - Spenser, Milton, Wordsworth şi ceilalţi Citirea versurilor e pură plăcere, un gest altruist, un act privilegiat de comuniune cu marile cugete, o fascinantă desfătare întru adevăr şi frumuseţe Scrisul, propriul lui scris, aduce mai curînd cu un act sexual: este afirmarea unei voinţe, exercitarea puterii, descătuşarea unei tensiuni lăuntrice Dacă nu scrie, devine nervos şi deprimat - şi acel ceva trebuie neapărat publicat, căci pentru Rudyard Parkinson scrierea nepublicată e totuna cu masturbarea sau cu coitus interruptus, un act dizgraţios şi nesatisfăcător Forma supremă a scrisului este, de bună seamă, cartea scrisă de tine însuţi, o treabă ce se cere pregătită cu tact, subtilitate şi iscusinţă şi întreţinută timp de mai multe luni, ca o legătură amoroasă Dar nu poţi scrie cărţi tot timpul şi, chiar dacă te înhami la aşa ceva, mai ai şi momente de respiro şi pauze în care citeşti izvoare de mai mică importanţă şi nevoia de a-ţi descătuşa ego-ul zăvorît propulsîndu-l pe pagina tipărită, oricît ar fi ocazia de neînsemnată şi efemeră, devine imperioasă Încît Rudyard Parkinson nu refuză niciodată rugămintea de a scrie vreo recenzie; şi, fiind el un cronicar dibaci şi elegant, primeşte multe rugăminţi de acest fel Redactorii literari de la cotidianele şi săptămînalele londoneze îl sună întruna la telefon, la fiecare drum al poştaşului în cabina portarului îi sunt lăsate noi şi noi pachete cu cărţi şi întotdeauna are în lucru cel puţin trei recenzii simultan - una în corectură, una în ciornă şi una în stadiul însemnărilor de lectură Cartea pe care o conspectează în prezent stă trîntită cu faţa în jos, deschisă, pe servanta de lîngă pat, alături de deşteptător, de ochelari şi de proteza dentară E o lucrare de teorie literară scrisă de Morris Zapp şi intitulată Dincolo de critică, pe care Rudyard Parkinson o recenzează pentru Times Literary Supplement Dantura lui pare să ameninţe volumul cu un rînjet diabolic, ca nu cumva acesta să-ndrăznească să se mişte, în timp ce se odihneşte Rudyard Parkinson Deşteptătorul sună trezirea E ora 6 45 Rudyard Parkinson întinde mîna să oprească soneria, clipeşte mărunt şi cască Deschide uşa servantei şi scoate din ea un ţucal masiv din ceramică, purtînd pe el blazonul Colegiului Rămîne aşezat pe marginea patului, cu picioarele răscrăcărate şi îşi deşartă băşica udului de rămăşiţele de sherry, Bordeaux şi Porto băute aseară Apartamentul are şi baie cu WC, dar Rudyard Parkinson, un sud-african venit la Oxford la vîrsta de douăzeci şi unu de ani şi ajuns o întruchipare desăvîrşită a felului de-a fi al englezilor, pînă într-atît încît la ora actuală nu mai poate ti deosebit de specimenele autentice, este un fervent păstrător al vechilor tradiţii Pune ţucalul la locul lui şi închide uşa servantei Îl va goli mai tîrziu un om de serviciu, contra unui bacşiş gras Rudyard Parkinson se bagă înapoi în pat, aprinde veioza, îşi pune ochelarii, îşi bagă dinţii în gură şi reia lectura cărţii lui Morris Zapp de la pagina la care s-a oprit aseară Din cînd în cînd subliniază cîte o frază sau face cîte o adnotare Buzele încadrate de nişte uriaşi favoriţi grizonaţi i se arcuiesc într-un vag surîs dispreţuitor Nu va fi o recenzie favorabilă Pe Rudyard Parkinson îl doare-n cot de toţi cărturarii americani Şi opera lui este tratată cîteodată de aceştia cu mai puţin respect decît s-ar cuveni Sau, ca în cazul lui Morris Zapp, nu e tratată deloc, ci de-a dreptul ignorată (bineînţeles că a şi verificat indicele de autori din coada lucrării, la litera „P”, să vadă dacă-i apare numele - e prima lui grijă cînd începe lectura unei cărţi noi) În plus, Rudyard Parkinson a scris trei recenzii favorabile în ultimele zece zile - pentru Sunday Times, Listener şi The New York Reuiew of Books - şi s-a cam săturat şi el de-atîtea laude N-ar strica deloc un strop de venin de data asta, şi nici că se putea găsi o ţintă mai bună decît un evreu american neruşinat şi fanfaron care moare de nerăbdare să demonstreze cît de familiarizat e dumnealui cu jargonul criticii preţioase, de ultimă oră! În Turcia Centrală este ora 8:45 Dr Akbil Borak, licenţiat în litere la Ankara şi doctor în ştiinţe al Universităţii din Hull, ia micul dejun în căsuţa lui dintr-o zonă recent construită, în imediata apropiere a capitalei Soarbe ceaiul negru din pahar, fiindcă în Turcia acestor zile nu se găseşte bob de cafea Îşi încălzeşte palmele făcute căuş în jurul paharului, deoarece în casă e frig, nu se găseşte nici păcură pentru încălzirea centrală Oya, soţia lui cea drăgălaşă şi plinuţă, îi pune dinainte pîine, brînză de capră şi dulceaţă de trandafiri Mănîncă distrat, cu ochii într-o carte rezemată în picioare pe masa din sufragerie Este volumul XIV din Operele complete ale lui William Hazlitt De cealaltă parte a mesei, băieţelul său în vîrstă de trei ani răstoarnă un pahar cu lapte Akbil Borak dă pagina la fel de distrat – Cred că n-ar trebui să citeşti în timpul mesei, îl dojeneşte Oya, în timp ce şterge laptele vărsat Îi dai un exemplu prost lui Ahmed, iar pentru mine nu-i deloc plăcut Stau toată ziua singură-cuc, n-am cu cine schimba şi eu o vorbă Ai putea fi şi tu un pic mai comunicativ, înainte să pleci la lucru! Akbil mormăie ceva, îşi şterge mustaţa, închide cartea şi se scoală de la masă – Asta n-o să mai dureze mult Mai am doar şapte volume şi profesorul Swallow soseşte săptămîna viitoare Vestea căzută din senin acum cîteva săptămîni, cum că este iminentă sosirea lui Philip Swallow în Turcia, pentru a conferenţia despre William Hazlitt, a provocat panică la Facultatea de Engleză din Ankara, fiindcă singurul membru al catedrei care are oarecum habar de eseiştii romantici (cel care, de fapt, a pus iniţial pe tapet, acum doi ani, ideea marcării bicentenarului Hazlitt prin invitarea unui profesor din Marea Britanie, dar care, nemaiauzind nimic despre această propunere, încet-încet a uitat cu totul de ea) şi-a luat anul sabatic şi lipseşte, fiind plecat în SUA; nimeni altcineva din catedră nu-şi mai amintea să fi citit, la data primirii respectivului mesaj, un singur cuvinţel din scrierile lui Hazlitt, Delegat, datorită englezei impecabile pe care o vorbeşte, să-l întîmpine pe Philip Swallow la aeroport şi să-l însoţească prin Ankara, Akbil s-a simţit obligat să remedieze această lacună şi să apere onoarea catedrei De aceea, a luat de la Biblioteca universitară Operele complete ale lui William Hazlitt, în douăzeci şi unu de volume, şi acum le parcurge într-un ritm de un volum la două-trei zile, sacrificîndu-şi acestui ţel cercetarea pe care tocmai o întreprindea pe tema secvenţelor sonetului elisabetan Volumul XIV cuprinde Spiritul epocii Akbil îi face vînt în servietă, îşi încheie nasturii de la pardesiu, o pupă pe Oya care e încă bosumflată, îl ciupeşte uşurel de obrăjor pe Ahmed şi iese din casă Este ultima dintr-un şir de case noi, cu acoperişuri în terasă, construite din blocuri cenuşii de zgură presată Toate casele au grădini mici, identice ca dimensiuni şi formă, cu hotarele strict delimitate de nişte ziduri, scunde, tot din blocuri de zgură Grădinile par părăsite Nimic nu se vede crescînd între aceste ziduri în afară de buruienile şi mărăcinii care domină şi peisajul din afara lor Par a fi nişte grădini pur simbolice, o încercare anemică de a imita stilul de viaţă din suburbii, aşa cum a fost perceput de vreun arhitect urbanist turc, aflat în mare vîjîială prin Coventry sau Köln; sau, poate, o tentativă chinuită de a înlătura teroarea psihică provocată de un ţinut sălbatic Nu de alta, dar dincolo de zidurile din fundul fiecărei grădini începe brusc Podişul Anatoliei Centrale Pe o întindere de cîteva mii de mile se desfăşoară stepa golaşă, colburoasă, şfichiuită de vînturi O rafală venită direct din Asia Centrală îl învăluie pe Akbil care, tremurînd, se aşază la volanul rablagitului său Citroen Deux Chevaux Se întreabă pentru a nu ştiu cîta oară dacă au făcut bine mutîndu-se din oraş în locul acesta mohorît şi pustiu, de dragul unei case care să fie a lor, de dragul unei grădini şi pentru ca Ahmed să respire aer curat Cînd au văzut prima oară pliantul cu noul cartier, el şi Oya şi-au amintit de căsuţa cu acoperiş în terasă în care au locuit în cei trei ani cît a durat pregătirea tezei lui de doctorat ca bursier al Consiliului Britanic În Hull aveau însă o cărciumioară şi un snack-bar la o azvîrlitură de băţ, la colţul străzii, un părculeţ cu leagăne şi balansoare aflat doar ca două străzi mai încolo, macaralele şi catargele din port se vedeau deasupra acoperişurilor, dîndu-le sentimentul general al unei naturi bine ţinute în frău de civilizaţie Iarna asta - a fost o iarnă aspră şi penuria de carburanţi, alimente şi energie electrică a făcut ca ea să pară şi mai grea - Oya şi cu el au stat strînşi unul în altul lîngă o sobiţă cu lemne şi s-au încălzit retrăind momentele şederii lor la Hull, murmurînd numele fermecate ale unor străzi şi magazine ca, de pildă, „George Street”, „Hedon Road”, „Marks and Spencer's”, „British Home Stores” Lui Akbil şi Oya Borak nu li s-a părut niciodată ciudat faptul că principala gară feroviară a oraşului se numeşte Hull Paragon În terminalul aeroportului Rummidge, spre deosebire de suburbia adormită de dincolo de gardul perimetrului, ziua de lucru a început de mult La urma urmei, Morris Zapp nu este singurul om din Rummidge aflat în mişcare Oameni de afaceri corpolenţi, cu costume în dungi, cămăşi în dungi şi cravate în dungi, cu genţi-diplomat lucioase şi genţi de voiaj ingenioase, cu şapte mii de fermoare, catarame, cureluşe şi buzunăraşe, se prezintă pentru cursele care îi vor purta spre Londra, Glasgow, Belfast şi Bruxelles Un grup de persoane care şi-au luat con-cediul mai devreme şi şi-au aranjat printr-o agenţie de turism un sejur în Majorca aşteaptă liniştite, îmbrăcate în haine ţipătoare, cică de vacanţă, să fie anunţat avionul lor aflat în întîrziere; nişte grăsani paşnici, care şed în sala de aşteptare cu picioarele depărtate şi cu palmele pe genunchi, cască, fumează şi ronţăie dulciuri Cîţiva tipi care stau la o scurtă coadă, în speranţa că ar putea prinde un bilet pentru Heathrow, se uită cuprinşi de panică la Morris Zapp cînd acesta se îndreaptă spre ghişeul British Midland şi îşi trînteşte valiza pe cîntar După ce cere ca bagajul să-i fie dirijat către cursa de Milano, este îndrumat spre poarta cinci Se duce apoi la standul de ziare şi îşi cumpără The Times Pe urmă se aşază la coadă, în mulţimea care îşi tîrşîie picioarele spre punctul de control antitero Bagajul de mînă îi este deschis şi verificat Degetele iscusite întorc pe toate părţile harababura de articole de toaletă, medicamentele, trabucurile, şosetele curate şi cartea Hazlitt şi cititorul amator de Philip Swallow Doamna care efectuează percheziţia deschide o cutie de carton şi în mînă i se rostogolesc cîteva obiecte mici, tari, cilindrice, învelite în staniol – Gloanţe? Citeşte Morris Zapp în privirea ei întrebătoare – Supozitoare, răspunde el din proprie iniţiativă, Călătorul din ziua de azi nu-şi prea mai poate apăra intimitatea Nişte necunoscuţi care-ţi cotrobăie prin bagaje îţi pot spune dintr-o ochire cum stai cu aparatul digestiv, ce metodă anticoncepţională preferi, dacă ai dantură falsă care necesită un fixativ, dacă suferi de hemoroizi, bătături, dureri de cap, conjunctivită, buze uscate, gaze, rinită alergică şi tensiune premenstruală Morris Zapp ia în călătoriile lui leacuri pentru toate aceste indispoziţii, mai puţin ultima Trece prin detectorul electronic de metale, după ce mai întăi şi-a predat tocul de ochelari, despre care ştie din experienţă că va activa alarma, apoi îşi recuperează geanta de umăr şi se îndreaptă către sala de aşteptare de lîngă poarta cinci După cîteva minute este anunţat zborul de Londra şi Morris se ia împreună cu ceilalţi pasageri după însoţitoarele de sol, spre pista de decolare Se încruntă la vederea avionului în care urmează să se îmbarce E mult de cînd n-a mai zburat cu un avion cu elice La Tokyo este deja după-amiază tîrziu Akira Sakazaki s-a întors acasă după ziua de lucru de la Universitate, unde predă engleza, reuşind să devanseze un pic cea mai păcătoasă oră de vîrf şi evitînd înjosirea de a fi înghesuit în vagoanele metroului de namilele de funcţionari special plătiţi pentru a face să se închidă uşile automate Akira e burlac; casa lui părintească se află într-o mică staţiune îndepărtată, undeva în creierul munţilor În Capitală locuieşte singur, într-un bloc-turn modem Este în măsură să-şi permită acest lux, fiindcă, deşi bine mobilată, locuinţa este extrem de strîmtă De fapt, nici nu poţi sta în picioare în ea; după ce descuie uşa şi se descalţă, Akira e obligat mai curînd să se tîrască decît să păşească înăuntru Apartamentul sau, mai bine zis, garsoniera, aduce cu o celulă luxoasă dintr-un azil de nebuni Are lungimea cam de patru metri, lăţimea de trei şi înălţimea de un metru şi jumătate, iar pereţii, podeaua şi tavanul sunt mochetaţi cu un material moale, dintr-o bucată, din fibre sintetice O poliţă scundă, concepută ca un alcov, serveşte ziua drept canapea, iar noaptea drept pat Deasupra ei sunt montate pe pereţi mai multe rafturi şi dulăpioare În firide sau instalate pe peretele de vizavi sunt chiuveta inox, frigiderul, cuptorul cu microunde, ceainicul electric, televizorul color, combina hi-fi şi telefonul O măsuţă scundă este aşezată pe duşumea lîngă fereastră, un hublou marc, cu geam dublu, pe care se vede cerul pustiu, pîclos; deşi, dacă te apropii de el şi priveşti pieziş în jos, reuşeşti să vezi şuvoiul de oameni şi maşini de pe stradă, care converg, se-ntîlnesc şi se despart ca nişte simboluri dintr-un joc electronic Fereastra nu poate fi deschisă Camera are instalaţie de aer condiţionat silenţioasă, cu termostat În clădire sunt suprapuse şi interconectate patru sute de celule identice, alcătuind parcă un turn din cofraje de ouă Reprezintă o realizare de ultimă oră, o versiune de lux a hotelurilor „capsulă”, amplasate în preajma gărilor-terminus, care s-au bucurat în ultimii ani de o mare popularitate în rîndul muncitorilor japonezi Pe unul din pereţi se deschide o uşiţă care dă spre baia minusculă, fără fereastră, cu o cădiţă în formă de scaun, mare cît să te aşezi în ea, şi cu o toaletă ce poate fi folosită doar stînd pe vine, lucru cu care japonezii sunt oricum obişnuiţi La subsol există o baie tradiţională japoneză, cu duşuri şi bazine mari, dar Akira Sakazaki merge rareori acolo E cît se poate de mulţumit de locuinţa proprie, care îi asigură tot confortul în accepţiunea lui modernă, într-o formă condensată şi comodă, lăsîndu-i maximum de timp pentru muncă Ce de timp irosesc oamenii plimbîndu-se dintr-o cameră în alta - şi asta mai ales în Occident! Spaţiul înseamnă timp Pe Akira l-a şocat de-a dreptul risipa de timp şi spaţiu din casele californiene pe care le-a vizitat în timpul studiilor sale postuniversitare din Statele Unite: încăperi separate nu numai pentru dormit, mîncat şi excretat, ci şi pentru gătit, studiu, distracţii, televizor, jocuri, spălatul rufelor şi practicarea hobby-urilor - toate întinse într-o risipă de pogoane de pămînt, de ajungea să-ţi ia un minut întreg mersul din dormitor pînă în camera de lucru Akira îşi scoate acum costumul şi cămaşa şi le aşază ordonat în şifonierul montat deasupra canapelei-pat Se strecoară cu capul între umeri pe uşiţă pînă în băiţă, se săpuneşte şi se clăteşte peste tot, apoi umple cada-scăunel cu apă foarte fierbinte Ventilatoarele silenţioase scot aburii din încăpere în timp ce el simte cum fierbe la foc mărunt, nu alta, desfundîndu-şi toţi porii, pentru a-i curăţa de poluarea marelui oraş Se împroaşcă cu apă curată călduţă şi se strecoară înapoi în cameră Se îmbracă într-o yukata de bumbac şi se aşază pe jos, cu picioarele încrucişate, în dreptul măsuţei pe care se află o maşină de scris electrică portabilă De o parte a maşinii se înalţă un teanc ordonat de coli de hîrtie şi fiecare este împărţită în două sute de pătrăţele, iar în interiorul lor a fost scrisă de mînă, citeţ, cîte o ideogramă japoneză; de cealaltă parte a maşinii se află un teanc de coli neatinse, din acelaşi fel de hîrtie, şi ediţia cartonată a unui roman, cu supracoperta soioasă de atîta întrebuinţare: Ar merge şi mai tare, de Ronald Frobisher Akira bagă în maşina de scris hîrtie de corespondenţă par avion, indigo şi o coală subţire şi începe o scrisoare în limba engleză Dragă domnule Frobisher, Am ajuns aproape la jumătate cu traducerea mea la „Ar merge şi mai tare” Îmi cer scuze că trebuie să vă deranjez atît de curînd cu noi şi noi întrebări, însă n-aş fi recunoscător dacă m-aţi ajuta în următoarele chestiuni Trimiterile la numărul paginii au fost făcute, ca şi pînă acum, conform ediţiei a doua, din anul 1970 Akira Sakazaki ia cartea de pe masă, ca să caute pagina ce conţine prima lui nelămurire, şi zăboveşte cu privirea asupra fotografiei din interiorul supra-coperţii Face treaba asta adeseori, ca şi cum contemplarea chipului autorului i-ar permite să pătrundă cu mai multă înţelegere în mintea ce se ascunde în spatele acestuia şi să rezolve în mod intuitiv problemele ce ţin de tonul naraţiunii şi nuanţele stilistice care îi dau atîta bătaie de cap Totuşi, fotografia întunecată şi neclară dezvăluie prea puţine secrete Ronald Frobisher este pozat lîngă o uşă cu geam mat, pe care stă scris cu litere înflorate cuvîntul „PUBLIC” Pînă şi acesta reprezintă o enigmă pentru Akira Să fie oare un WC public sau o bibliotecă publică? Simbolismul ar fi radical diferit de la caz la caz Autorul are o faţă rotundă, fălcoasă, ciupită de vărsat şi presărată cu puncte negre mărunte, ca nişte granule de praf de puşcă Părul rar îi stă ciufulit Poartă ochelari cu ramă groasă de baga şi o haină de ploaie şleampătă Priveşte spre camera foto cu o încruntătură oarecum feroce Nota de sub fotografie spune: Ronald Frobisher s-a născut şi a petrecut primii ani de viaţă în Black Country A urmat cursurile gimnaziului local şi a absolvit Colegiul All Saints' de la Oxford După absolvire, a lucrat ca profesor de limba engleză la fosta lui şcoală, pînă în anul 1957, cînd apariţia primului său roman, Orice drum, l-a impus imediat ca pe unul din principalii exponenţi ai nou generaţii de „tineri furioşi” Începînd din anul 1958 s-a dedicat exclusiv scrisului şi în prezent trăieşte împreună cu soţia şi cei doi copii la Greenwich, Londra Ar merge şi mai tare este cel de-al cincilea roman al său Şi deocamdată e şi ultimul, deşi de la publicarea lui au trecut nouă ani Akira s-a întrebat de multe ori de ce n-a mai publicat Ronald Frobisher nici un roman în ultimii zece ani, însă ar fi nepoliticos din partea lui să-l întrebe aşa, pe şleau Akira găseşte pagina cu pricina şi pune cartea deschisă pe masă Apoi dactilografiază: Pag 107, rîndul 3 de jos „Să fiu al naibii dacă n-am poftă de nişte creţan în seara asta ” Era aiurea să spună că simte crescînd în el dorinţa subită de a se împreuna cu un homosexual? Dacă da, de ce îi menţionează acest lucru soţiei lui? La această oră Morris Zapp ar fi trebuit să fie deja la Heathrow, dar la Rummidge a apărut o întîrziere în ora de decolare Avionul continuă să staţioneze pe pista din faţa aerogării – Ce-or fi făcînd ăştia - învîrt de elice? îl întreabă el ironic pe bărbatul aşezat lîngă el Individul încremeneşte şi se face alb ca varul – S-a s-a întîmplat ceva? îngaimă el, cu un puternic accent din sudul Statelor Unite – Vizibilitatea o fi de vină S-ar zice că s-a lăsat oarece ceaţă în mijlocul aeroportului Sunteţi din sud? – Ceaţă? bîiguie omul speriat, uitîndu-se pe lîngă Morris pe hublou, cu ochelarii lui fumurii, fără rame Exact în clipa aceea, cele patru motoare se pornesc să tuşească pe rînd, unul cîte unul, ca într-un vechi film de război, şi elicele încep să se învîrtă, sfîrtecînd aerul jilav al dimineţii Avionul se urneşte spre capătul pistei şi îşi continuă goana, hurducîndu-şi roţile în crăpăturile din beton, fără să pară a cîştiga strop de viteză Morris nu vede mare lucru dincolo de vîrful aripii Bărbatul cu ochelari fumurii stă cu ochii închişi şi se ţine de braţele scaunului cu încheieturile degetelor albite de crispare Morris n-a mai văzut în viaţa lui un tip speriat în halul ăsta Avionul coteşte şi continuă să ruleze – Am decolat? întreabă omul după cîteva minute – Nu, cred că pilotul s-a rătăcit în ceaţă, răspunde Morris Omul îşi dezleagă în viteză centura de siguranţă, bombănind: – Eu unul mă dau jos din avionul ăsta nebun, Hei, opriţi avionul, vreau să cobor, răcneşte el spre cabina piloţilor O stewardesă se apropie de el rapid, pe culoar – Nu se poate, domnule, vă rog, aşezaţi-vă şi prindeţi-vă centura Cu toate protestele lui, omul este pînă la urmă convins să se aşeze la loc – Am bilet în circuit, îi explică el lui Morris, şi m-am gîndit să merg de la Londra la Stratford-on-Avon cu avionul N-o să mai fac greşeala asta cîte zile oi avea În acest moment se aude glasul comandantului navei, care le explică prin interfon că pînă acum a rulat de colo-colo în încercarea de a dispersa cu elicele ceaţa de la sol – Aiurea! Aruncă Morris Şi totuşi, manevra este încununată de succes Li se acordă permisiunea de a decola Avionul se opreşte la capătul pistei, iar vuietul motoarelor trece într-un registru mai înalt Cabina se zgîlţîie din încheieturi şi zăngăne groaznic Sudistul clănţăne din dinţi, nu se ştie dacă de spaimă sau din pricina vibraţiilor Apoi, avionul porneşte hurducîndu-se, ia viteză şi, într-un timp surprinzător de scurt, se înalţă în aer Curînd străpunge şi învelişul norilor, şi razele luminoase ale soarelui se revarsă în cabină Sudistul are lentile polaroide, care se transformă acum în două discuri negre, opace, aşa că e greu de spus dacă i-a trecut teama sau nu Morris se întreabă dacă merită să se lanseze într-o conversaţie cu individul, însă motoarele fac un zgomot infernal, aşa că renunţă, mai ales că lentilele negre au în ele ceva lugubru, care nu inspiră deloc un comportament prietenos Aşa că, pînă la urmă, Morris îşi scoate ziarul şi ciuleşte urechile la clinchetul îmbietor al căruciorului cu cafea care a apărut pe culoar Morris Zapp se încălzeşte la soare, pe tava din faţa lui abureşte cafeaua, iar el citeşte în The Times despre ciocnirile dintre poliţişti şi protestatarii care se opun Frontului Naţional din Southall; despre cutremurele din Iugoslavia, luptele din Liban, asasinatele politice din Turcia, penuria de carne din Polonia, automobilele capcană din Belfast şi despre multe alte tragedii, nenorociri sau crime din diferite puncte ale globului Dar aici, sus, în lumina soarelui, deasupra norilor domneşte calmul, chiar dacă linişte nu e Aparatul nu-i la fel de lin şi rapid ca un avion cu reacţie, dar ai loc mai mult să-ţi întinzi picioarele, iar cafeaua e tare şi fierbinte Din cîte zice ziarul, există pe lumea asta multe locuri şi mai rele – Să fiu al dracu', bombăne Ronald Frobisher, aplecîndu-se să ridice de jos, de pe preş, corespondenţa adusă cu poşta de dimineaţă, să fiu al dracu' dacă n-am primit iar scrisoare de la traducătorul meu japonez! La Greenwich e ora 8:35 a m - da, GMT, punctul zero din care se calculează ora exactă pe întregul mapamond Scrisoarea par avion pe care o răsuceşte în mînă Ronald Frobisher nu este, desigur, cea pe care Akira Sakazaki a dactilografiat-o acum cîteva minute, ci una pe care a expediat-o săptămîna trecută O altă scrisoare de-a lui se află în acest moment în compartimentul poştal al unui Jumbo care tocmai survolează Golful Persic, în drum spre Londra, iar o a patra tocmai trece prin sistemul computerizat de cartare al Poştei Centrale din Tokyo, gonind pe benzile rulante cînd la stînga, cînd la dreapta, scufundîndu-se şi ieşind la suprafaţă ca un caiac pe un rău de munte năvalnic – Asta tre' să fie cel puţin a cincea sau a şasea din ultima lună, mormăie Ronald Frobisher întorcîndu-se în cameră, la micul dejun – Hî? Face nevastă-sa, Irma, fără să-şi scoată nasul din Guardian – Tipu' ăla de-mi traduce Ar merge şi mai tare în japoneză Cred că pîn-acum i-am răspuns cam la vreo două sute de-ntrebări – Nu ştiu, zău, de ce-ţi baţi capul cu el! Zice Irma – Fiindcă, la drept vorbind, e o treabă interesantă, spune Ronald Frobisher, aşezîndu-se la masă şi desfăcînd scrisoarea cu un cuţit – Vrei să zici că-i un bun pretext ca să nu te-apuci de treabă, îl repede Irma Nu uita că pînă vinerea viitoare trebuie să predai scenariul ăla pentru TV Granada Îl bodogăne fără să-şi ridice ochii de pe pagina femeilor din Guardian Discuţiile ei cu Ronald urmează un făgaş destul de previzibil, aşa că îşi poate permite să citească şi în acelaşi timp să discute Ba, pe deasupra, îşi poate turna chiar şi o ceaşcă de ceai, ceea ce şi face în această clipă – 'Nţ, e o chestie de-a dreptul fascinantă! La ascultă aici „Pagina 86, rîndul 7 de sus «Şi-o bucăţică de rezervă pe bancheta din spate» Enoch ţine pe bancheta din spate o roată de rezervă?” Irma chicoteşte, dar nu fiindcă ar amuza-o nedumeririle lui Akira Sakazaki, ci o poantă din pagina femeilor din ziarul Guardian – Vreau să zic că omul are dreptate, continuă Ronald E o greşeală absolut firească Adică, de ce „o bucăţică de rezervă” trebuie să însemne neapărat ciocăneală? – Nu ştiu, răspunde Irma, dînd pagina Tu tre' să ştii Tu eşti scriitorul – „Pagina 93, rîndul 2 de jos «Enoch a luat-o la pompat » Înseamnă că Enoch şi-a umflat cumva roata de rezervă?” Mi-e şi milă de individul ăsta N-a fost în viaţa lui în Anglia, or asta-i îngreunează şi mai mult situaţia – Şi atunci de ce-şi mai bate capul? Nu-mi vine să cred că pe japonezi îi interesează viaţa sexuală a golanilor de prin mahalalele Dudley-ului – Uite că-i interesează, fiindcă eu sunt o figură marcantă a literaturii britanice postbelice, e bine? Tu n-ai priceput niciodată chestia asta, nu? N-ai crezut niciodată c-aş putea fi considerat literatură Ai impresia că-s un amărît, care nu-i în stare de ceva mai bun decît de nişte prăpădite de scenarii TV Obişnuită de-acum cu istericalele lui Ronald Frobisher, Irma îşi vede liniştită de lectură Frobisher ronţăie furios pîine prăjită cu dulceaţă de portocale şi desface o altă scrisoare – Ia ascultă aici, zice el Dragă domnule Frobisher, în luna septembrie, la Heidelberg, vom organiza o conferinţă dedicată receptării textului literar şi ţinem foarte mult la participarea unor distinşi scriitori contemporani, ca dumneavoastră ” Auzi? De fapt, ar putea să fie o chestie interesantă N-am fost niciodată la Heidelberg E semnată de un nemţălău, pe nume von Turpitz – Nu te poţi plînge că nu mergi la destule conferinţe – Îmi îmbogăţesc experienţa Dacă vrei, te iau şi pe tine – Nu, mersi, m-am săturat să tot umblu prin biserici şi muzee, în timp ce tu stai la şuete interminabile cu lingăii de prin partea locului Zi-mi şi mie, de ce ai în ziua de azi doar admiratori străini? Ei încă n-au auzit că tinerii furioşi s-au răsuflat? – Asta n-are nici o legătură cu tinerii furioşi! Se înfurie Ronald Frobisher şi mai desface un plic Vrei să vii la serata anuală a Academiei Regale de Literatură? Va fi organizată la bordul unui vas şi-s invitat să înmînez eu unul dintre premii – Nu, mersi, face Irma şi mai dă o pagină a ziarului, în timp ce un avion zumzăie în tării, pe coridorul aerian ce duce la Heathrow Ceaţa de pe Heathrow, care a impus dirijarea zborului TWA 072 de la Chicago spre aeroportul Stanstead, s-a risipit fără veste, aşa că avionul s-a întors din drum şi se apropie de Heathrow dinspre est La o mie de metri deasupra lui Ronald şi Irma Frobisher, Fulvia Morgana închide cartea Lenin şi filosofia şi o bagă, laolaltă cu papucii de piele, în încăpătoarea ei geantă de umăr oranj, din piele întoarsă, confecţionată de Fendi Se încalţă cu cizmele crem Armani şi trage fermoarul în sus, pe gambe, cu grijă, nu cumva să-şi agaţe din greşeală ciorapii Priveşte de sus Tamisa şerpuitoare, catedrala Sf Paul, Turnul Londrei, Podul Turnului Zăreşte apoi cupola de la British Museum, la adăpostul căreia Marx a creat conceptele ce aveau să-i permită omului nu numai să interpreteze lumea, ci şi s-o transforme: materialismul dialectic, teoria plusvalorii, dictatura proletariatului Fantezia pseudo-gotică a clădirii Parlamentului, de care se reazemă silueta masivă a orologiului Big Ben, îi aminteşte marxistei aeropurtate cît de lent este ritmul acestor transformări Mama Parlamentelor, aşadar Mama Represiunii Parlamentele trebuie abolite pînă la unul – Uu, ia uite, Howard, Big Ben-ul! Exclamă Thelma Ringbaum în rîndul din spate al clasei a doua, înghiontindu-şi soţul – L-am mai văzut, mormăie el ursuz – Vezi că acuşica aterizăm Să nu uiţi băutura scutită de vamă Howard se apleacă şi scotoceşte sub scaun după cele două sticluţe de scotch cumpărate pe aeroportul O'Hare, care din momentul distilării au străbătut opt mii de mile, pentru a se afla acum la numai cîteva sute de kilometri de locul lor de baştină Un bufnet înăbuşit anunţă ieşirea trenului de aterizare Aeronava Tristar îşi începe coborîrea spre Heathrow Morris a aterizat deja la Heathrow şi hăpăie de zor ouă cu şuncă şi pîine prăjită, cocoţat pe un scaun înalt, la tejghea, în restaurantul Aerogării Unu, cu Hazlitt şi cititorul amator al lui Philip Swallow proptit de zaharniţă Nu criza de timp, ci lăcomia este cea care îl face să înfulece cu atîta viteză, căci, oricum, mai are două ceasuri pînă la decolarea avionului de Milano Îşi linge untul de pe degete şi deschide cartea care, lucru deloc surprinzător, începe cu un motto din William Hazlitt: Nu fac decît să adopt o atitudine defensivă Nu am de făcut nici o deducţie importantă, nici nu vin cu noutăţi şi singura mea sarcină este să apăr bunul simţ în faţa rafinamentului unei false filosofii Morris Zapp oftează, dă din cap şi îşi mai unge o felie de pîine cu unt La Cooktown, în Queensland, Rodney Wainwright îşi mestecă cina mult mai tacticos, în parte fiindcă i se clatină o măsea, iar cotletele sunt cam uscate, şi în parte deoarece nu are poftă de mîncare – Doamne sfinte, ce zăpuşeală! Mormăie el, tamponîndu-şi cu şervetul fruntea năduşită – Fii atent cum vorbeşti, Rod, îl dojeneşte Bev în şoaptă, aruncînd o privire scurtă spre cei doi copii ai lor, Kevin, în vîrstă de paisprezece ani, şi Cindy, de doisprezece, care rod plini de elan, cu degete unsuroase, oasele În ultimele trei-patru ceasuri, lucrarea lui Rodney Wainwright despre viitorul criticii literare a cam bătut pasul pe loc A scris două coli de ciornă pe care apoi le-a rupt în bucăţi Argumentaţia i se blochează cînd ajunge la „Se ridică, aşadar, întrebarea, cum îşi poate păstra critica ” Umbrele serii sunt tot mai lungi pe pajiştea năpădită de buruieni Prin fereastra deschisă răzbate freamătul valurilor Nu încape nici o îndoială că exact în clipa asta, pe plajă, Sandra Dix întoarce pe grătar pestele proaspăt pescuit, după ce şi-a schimbat costumul de baie ud cu nişte blugi retezaţi şi un tricou mulat pe corp La Helicon, în statul New Hampshire, Dăsiree Zapp doarme şi răsuflă greu, visînd că zboară – cînd planat, cînd în picaj, cu cămaşa de noapte fluturînd pe bolta albastră, senină, peste nesfîrşita întindere de pini Philip Swallow se trezeşte pentru a doua oară în această dimineaţă şi îşi pipăie discret, în fugă, organele genitale, vrînd parcă să se convingă, prin acest gest făcut în fiecare dimineaţă, de la vîrsta de cinci ani încoace, că mămica lui n-a avut dreptate cînd i-a spus că dacă o să se mai joace mult cu cuculeţul o să i se usuce şi o să-i cadă Apoi îşi întinde mădularele sub cearşafuri Pe locul unde a stat Hilary a rămas o scobitură care a început să se răcească Se uită la ceasul de pe noptieră, se freacă la ochi, priveşte în gol, înjură şi sare din pat Coborînd treptele în fugă, se încrucişează cu fiu-său, Matthew, care urcă – Sal't, tătucă, îi aruncă Matthew, al cărui fix de ultimă oră e să facă pe tînărul proletar din nordul Angliei – N-ar trebui să fii la şcoală? îl foarfecă Philip cu răceală în glas – Îi bai mare, răspunde Matthew Asociaţia directorilor de şcoli a intrat în grevă – Ruşinos, aruncă Philip peste umăr, profesorii universitari n-ar face niciodată grevă – Asta fiindcă oricum nu i-ar băga nimeni în seamă, se aude glasul lui Matthew de sus, din capul scării Arthur Kingfisher doarme pe-o parte, ghemuit, lipit de spinarea şi fesele rotunde ale lui Song-mi Lee, care, înainte de culcare, i-a pregăit o pipă cu opiu Aşa că visele lui de-acum sunt psihedelice: deşerturi cu dune purpurii ce se unduiesc aidoma unei mări unsuroase, o pădure cu copaci care au în loc de frunze degeţele aurii, acestea îl mîngîie pe drumeţul care trece prin desiş, e şi o piramidă uriaşă cu un minuscul ascensor de sticlă, care urcă pe una din feţe şi coboară pe cealaltă, o capelă pe fundul unui lac şi pe altar, în locul crucifixului, o mînă neagră hăcuită din încheietură, cu degetele răşchirate În acest moment, Siegfried von Turpitz are mănuşi negre pe ambele mîini, cu care ţine strîns volanul BMW-ului său negru, model 635ESi coupe, cu motor Bosch de 3453 cm, L-jetronic, cu injecţie şi cutie de viteze în cinci trepte, în reţea sincronică Conduce cu viteza constantă de o sută optzeci de kilometri la oră pe banda rapidă a autostrăzii dintre Berlin şi Hanovra, silind vehiculele mai lente să se dea la o parte nu prin aprinderea farurilor (lucru interzis de lege), ci prin apariţia lui rapidă, silenţioasă şi presantă; aşadar, şoferul care cu cîteva clipe în urmă nu zărea în oglinda retrovizoare decît un punct negru la orizont, constată, cu uimire şi groază, că aceasta e complet acoperită de masa întunecată a capotei de BMW şi de parbrizul fumuriu, în spatele căruia, sub o chică de păr neted, incolor, pluteşte chipul palid, inexpresiv, al lui Siegfried von Turpitz - şi, pe cît de rapid îi permite şocul acestei revelaţii, şoferul de pe autostradă trage de volan într-o parte, ca să facă loc BMW-ului În bucătăria destul de demodată a apartamentului cu tavan înalt, de pe bulevardul Huysmans, Michel Tardieu macină cafea cu o rîşniţă manuală (căci nu suportă huruitul asurzitor al Moulinex-ului) şi se întreabă în sinea lui ce problemă presantă o fi avut Siegfried von Turpitz de discutat cu Jacques Textel de a încercat să-l prindă la telefon la ora 7:30 dimineaţa Şi Michel Tardieu îl cunoaşte pe Textel, antropologul elveţian, fostul titular al catedrei de la Berna, care a trecut în organismele culturale internaţionale şi a ajuns o persoană importantă la UNESCO A sosit momentul, chibzuieşte Michel, să-l invite pe Textel la masă Cînd termină de măcinat cafeaua, aude trîntindu-se uşa de la intrare Seducător în bluzonul de lînă bleumarin şi ginşii albi Levis, aduşi de Michel din ultima lui călătorie în SUA, Albert intră şi azvîrle pe masa din bucătărie, cu un aer vădit sictirit, o pungă de hîrtie cu croissants şi chifle şi Le Matin Albert detestă această sarcină matinală cotidiană şi se plînge întruna de ea Ca şi acum Michel îl îndeamnă să privească această îndatorire neplăcută din perspectiva teoriei moderne a naraţiunii – E o căutare, cheri, povestea unei plecări şi a unei întoarceri: porneşti într-o aventură şi te întorci încărcat de comori Replica lui Albert e concisă şi obscenă Michel surîde amuzat şi toarnă apă clocotită în filtrul de cafea Intenţia lui e să perpetueze această îndatorire matinală a lui Albert, doar ca să-i amintească cine suportă costul cafelei şi al chiflelor, ca să nu mai pomenim şi de îmbrăcăminte, încălţăminte, coafor, discuri şi lecţiile de patinaj În Ankara, Akbil Borak a ajuns, în sfîrşit, la Universitate, după o oră şi jumătate petrecută pe drum, din care jumătate de oră la coadă la benzină Spre campus se bulucesc o mulţime de oameni, mergînd la întîmplare pe trotuare şi pe caldarîm Akbil claxonează aproape continuu şi îşi croieşte drum prin şuvoiul de omenire care se desface în două în faţa Citroen-ului său şi redevine compact în urma lui Ocheşte un loc liber pe trotuar şi încalecă bordura să parcheze Şuvoiul de pietoni se destramă şi se răsfiră pe moment, apoi se învîrtejeşte la loc dincolo de vehiculul staţionat Akbil încuie portiera şi traversează cu pas vioi piaţa centrală Două grupuri de studenţi cu vederi politice diferite, de stînga şi de dreapta, sunt prinse într-o dispută aprigă Strigă unii la alţii, se înghiontesc, se încaieră în toată regula, cineva cade la pămînt şi o fată ţipă Ca din pămînt apar în goană doi soldaţi înarmaţi, cu bocanci grei în picioare, cu armele de foc îndreptate către zurbagii, răcnesc la ei să se împrăştie, ceea ce se şi întîmplă, unii se retrag cu mîinile ridicate în semn de capitulare sau de implorare La Hull nu se întîmplau chestii din astea, cugetă Akbil, stînd pitit în spatele unei statui masive, din fier negru, ce îl înfăţişează pe Kemal Atatürk adresînd tineretului turc îndemnul de a se adăpa la izvoarele învăţăturii Akira Sakazaki şi-a dactilografiat (deocamdată) şi ultima întrebare adresată lui Ronald Frobisher (una complicată, referitoare la sensurile literale şi metaforice ale lui crumpet şi relaţia acestuia cu pikelet), a scris numele destinatarului, a lipit plicul şi i-a pus timbrele, aşa că mîine dimineaţă poate expedia scrisoarea, apoi a băgat în cuptorul cu micro-unde cina semipreparată şi, pînă e gata masa, citeşte ultima ediţie a Suplimentului literar Times, primit par avion, şi ascultă în căşti concertul pentru vioară de Mendelssohn Morris Zapp rîgîie, Rodney Wainwright oftează, Desiree Zapp sforăie Fulvia Morgana cască - un căscat scurt, surprinzător de larg, ca al unei mîţe, şi îşi reia poziţia obişnuită, comodă Arthur Kingfisher mormăie în somn ceva pe nemţeşte, Siegfried von Turpitz, prins într-un ambuteiaj pe autostradă, bate nervos darabana în volan cu degetele de la o mînă Howard Ringbaum mestecă gumă, ca să mai atenueze presiunea pe care o simte în timpane, iar Thelma Ringbaum se chinuie să-şi vîre picioarele umflate în pantofi Michel Tardieu stă la masa de scris şi îşi reia lucrul la ecuaţia complexă care reprezintă în termeni algebrici intriga din Război şi pace Rudyard Parkinson îşi pune o porţie de kedgeree de pe plita instalată pe bufetul din salonul profesorilor şi se aşază la masă într-o tăcere întreruptă doar de foşnetul ziarelor şi de clinchetul farfuriilor rîşcîite de tacîmuri Akbil Borak soarbe ceai negru dintr-un pahar într-un mic birou pe care îl împarte cu alţi şase colegi şi se concentrează cu îndîrjire asupra Spiritului epocii Akira Sakazaki desface folia de pe caserola cu cina şi dă radioul pe BBC World Service Ronald Frobisher caută „rezervă” în Oxford English Dictionary Philip Swallow dă buzna în bucătăria din St John's Road din Rummidge, ocolind privirea neveste-sii Iar Joy Simpson, pe care Philip o crede moartă, dar care trăieşte undeva pe globul ăsta rotitor, stă în faţa unei ferestre deschise, trage adînc aer în piept, duce mîna streaşină la ochi şi surîde DOI SLUJBA DE CONTROLOR al pasagerilor la Heathrow sau pe orice alt aeroport nu e nici interesantă, nici deosebit de plăcută Faci mereu una şi aceeaşi treabă; verifici biletul, îl confrunţi cu lista de pasageri afişată pe calculator, îl rupi din matcă, verifici greutatea bagajelor, le etichetezi, întrebi pasagerul dacă vrea la fumători sau la nefumători, îi repartizezi locul, îi eliberezi un permis de îmbarcare Singura variaţie în aceste operaţiuni de rutină apare atunci cînd lucrurile merg prost, cînd cursele sunt amînate sau anulate din cauza vremii proaste, a grevelor sau a defecţiunilor tehnice Atunci, sărmanul funcţionar suportă fără crîcnire furia călătorilor Totuşi, în cea mai mare parte a timpului, e o meserie plicticoasă, să tot verifici nişte oameni ce abia aşteaptă să scape de tine şi cu care probabil că n-o să mai dai ochii niciodată Cheryl Summerbee, controloare de bilete a companiei British Airways la Aerogara Unu a aeroportului Heathrow, nu se plînge, totuşi, de plictiseală Deşi pasagerii care i-au trecut prin mînă nu i-au acordat cine ştie ce atenţie, ea a reţinut foarte multe lucruri despre ei A ştiut să-şi facă munca interesantă, evaluîndu-i rapid în sinea ei şi tratîndu-i pe fiecare în funcţie de caracter Celor grosolani, aroganţi sau cu alte apucături urîte le repartiza locuri incomode sau cu vecini neconvenabili, lîngă toaletă sau lîngă mămici cu bebeluşi plîngăcioşi Celor care-i făceau o impresie favorabilă le rezerva cele mai bune locuri şi, ori de cîte ori i se oferea un prilej, îi aşeza lîngă un reprezentant atrăgător al sexului opus În mîinile lui Cheryl Summerbee, repartizarea locurilor devenea o adevărată artă, o operaţiune delicată şi complexă, cum ar fi aranjarea unei întîlniri între doi necunoscuţi printr-o agenţie matrimonială Gîndul la cîte legături amoroase şi chiar căsătorii trebuie să fi pus ea la cale între făpturi care şi-or fi închipuit că s-au cunoscut din pură întîmplare o făcea să radieze de mulţumire, îi dădea sentimentul plăcut că le face un bine pe ascuns semenilor ei Cheryl Summerbee era o susţinătoare ferventă a iubirii Avea convingerea fermă că aceasta face lumea să se învîrtească şi îşi aducea şi ea modesta contribuţie la rotaţia globului în jurul axei prin gospodărirea prudentă a locurilor repartizate în avioanele Trident ale companiei British Airways Pe o poliţă de sub tejghea ţinea un roman „roz” pentru clipele de răgaz, cînd nu avea de lucru cu vreun pasager, Cel pe care îl citea acum se intitula Scenă de dragoste Era vorba despre o fată care se angaja ca bonă în casa unui regizor de film, a cărui soţie murise într-un tragic accident de maşină, lăsîndu-l văduv, cu doi copii mici de crescut Bine-nţeles că Sandra se îndrăgostea de regizor, deşi acesta, din nefericire, era îndrăgostit de actriţa carejuca roiul principal în fiJmul pe care tocmai îl turna - sau te pomeneşti că doar făcea pe îndrăgostitul, pentru ca actriţa să nu facă mofturi la filmări? Păi sigur că da! Cheryl Summerbee citise destule romane roz, ca să ştie atîta lucru - într-adevăr, nici nu avea nevoie să citească mai departe, ca să ghicească cum se va termina povestea! O parte a minţii ei dispreţuia aceste povestioare de dragoste, dar asta n-o împiedica să le consume cu lăcomie, pe nerăsuflate, ca pe nişte bombonele Pînă în prezent, nu avusese la viaţa ei parte de o poveste de dragoste, nu fiindcă ar fi dus lipsă de propuneri, ci fiindcă era o fată de modă veche în privinţa moralei şi voia să fie virgină cînd va fi dusă la altar Cunoscuse mai mulţi bărbaţi care se dovediseră nerăbdători s-o scape de grija virginităţii, dar nu s-o şi ia mai întîi de nevastă Aşa că ea continua să aştepte bărbatul ideal Nici ea nu avea o imagine foarte clară în legătură cu felul cum ar trebui să arate, ştia doar că va trebui să aibă pieptul musculos şi coapsele tari Toţi eroii romanelor roz păreau să aibă pieptul musculos şi coapsele tari Bărbatul cu şapcă a la Sherlock Holmes nu s-ar fi zis că posedă aceste calităţi - ba dimpotrivă -, dar lui Cheryl îi căzu cu tronc din prima clipă Era un pic supradimensionat, cu fiecare trăsătură a chipului un pic îngroşată, ca a unui personaj de desene animate, însă el părea conştient de treaba asta şi nici că-i păsa Te făcea să zîmbeşti de cum îl vedeai, cu mersul lui ţanţoş prin aerogara aglomerată, cu şapca lui caraghioasă trasă pe frunte, cu dinţii încleştaţi pe trabucul dolofan, cu pulpanele trenciului la două rînduri fluturînd şi dezvăluind privirii jacheta sport în carouri ţipătoare Vazîndu-l că ezită în faţa celor două ghişee ce deserveau zborul de Milano, Cheryl îi zîmbi şi, prinzîndu-i zîmbetul din zbor, omul se aşeză la coada din dreptul ghişeului ei – Ura, o salută el cînd ajunse în faţă Ne cunoaştem de undeva? – Nu cred, domnule, răspunse Cheryl Dar îmi place şapca dumneavoastră Îi luă biletul şi citi numele trecut pe el: Zapp M , Prof: Profesorul Zapp îşi scoase şapca şi se uită la ea – Am cumpărat-o chiar aici, la Heathrow, acum cîteva zile Cred că n-o să am nevoie de ea în Italia, urmă el şi, deodată, expresia de mulţumire de pe chip i se preschimbă în necaz Fir-ar să fie, şi-i promisesem tînărului McGarrigle că i-o las lui la plecare, şi se lovi cu şapca peste coapsă, confirmînd lipsa de fermitate a acestui mădular Aş putea expedia de pe-aici de undeva un colet poştal? – Oficiul nostru poştal e închis pentru renovare, însă mai există unul în Aerogara Doi, îl informă Cheryl Presupun că doriţi un loc la fumători, domnule profesor Zapp! La fereastră sau la margine? – Nu sunt mofturos Întrebarea e: cum o să împachetez eu şapca asta ca să arate a colet? – Lăsaţi-mi-o mie Am s-o expediez eu – Serios? Foarte drăguţ din partea dumitale, Cheryl! – Clientul nostru, stăpînul nostru! Răspunse ea surîzătoare Era unul dintre puţinii pasageri care observau numele scris pe ecusonul prins de uniformă sau care, după ce îl observau, îl şi foloseau – Scrieţi-mi pe acest formular numele şi adresa prietenului dumneavoastră şi mă ocup eu de restul cînd ies din tură În timp ce Morris Zapp completa datele cerute, Cheryl trecu în revistă diagrama din faţa ei şi apoi lista afişată pe calculator, cu pasagerii cărora li se repartizaseră deja locurile Cu vreun sfert de oră în urmă avusese de-a face cu o profesoară italiană extrem de elegantă, foarte potrivită ca vîrstă - ceva mai tînără, dar nu cu mult -, care vorbea foarte bine englezeşte, cu excepţia sunetelor aspirate, ca care avea ceva probleme Ah, uite-o: MORGANA F , PROF Fusese foarte pretenţioasă, cerînd un loc la fereastră, în cabina de fumători, cît mai în faţă cu putinţă, pe stînga Pe Cheryl n-a deranjat-o treaba asta: îi respecta pe cei care ştiu ce vor, cît timp aceştia nu fac scandal atunci cînd cererea nu le poate fi îndeplinită Doamna Morgana părea unul din acei clienţi în stare de un scandal monstru, dar nu i se oferise prilejul Cheryl izbutise să-i ofere exact ce-i ceruse, în rîndul 10, locul A de la fereastră Acum luă eticheta cu locul 10B de pe diagrama din faţa ei şi o lipi pe permisul de trecere al profesorului Zapp El puse pe ghişeu şapea, formularul şi două bancnote de o liră, băgate în una din urechi – Cred că n-o să coste chiar aşa de mult, zise ea, citind formularul: „Percy McGarrigle, Catedra de limba engleză, Colegiul Universitar LIMERICK, Irlanda” – Ei, dacă rămîne vreun rest, bea ceva în sănătatea mea În timp ce rostea aceste cuvinte, se auzi o explozie slabă, înăbuşită, sunetul clar şi inconfundabil al unei sticle de băutură scutită de taxe vamale buşindu-se de podeaua de mozaic a unei săli de aeroport şi făcîndu-se fărîme în punga ei de plastic; apoi un ţipăt deznădăjduit, „Căca-m-aş!”, şi replica antifonică, exasperată, „Of, Howard!” La cîţiva metri de ei, un bărbat şi o femeie se împungeau cu priviri acuzatoare pe deasupra unui cărucior de bagaje supraîncărcat, de pe care, vădit lucru, căzuse punga de plastic Profesorul Zapp, care întorsese capul ca să localizeze sursa acelui zgomot fatal, se întoarse spre Cheryl, îşi băgă capul între umeri şi îşi ridică gulerul trenciului – Vezi, să nu cumva să atragi atenţia tipului de colo, îi zise el în şoaptă – De ce? Ce-i cu el? – Îl cheamă Howard Ringbaum şi e o javră notorie Şi, deşi el încă n-a aflat, tocmai i-am respins lucrarea pe care a propus-o spre susţinere la o conferinţă organizată de mine – Ce-i aia javră? – Javra e, în linii mari, un individ sub orice critică, acest Howard Ringbaum – Dar ce are aşa de groaznic omul ăsta? Nu pare chiar atît de rău – E un individ foarte egoist Al naibii de meschin Groaznic de viclean De pildă, cînd Thelma Ringbaum zice c-ar fi timpul să facă şi ei o petrecere, Howard nu-ţi trimite, pur şi simplu, invitaţia - nu, el îţi dă telefon să te-ntrebe dacă, în cazul cînd ar organiza o petrecere, ai fi dispus să participi – Aha, probabil că aia e nevastă-sa, deduse Cheryl – Thelma-i fată cumsecade, doar că-i oarbă la javre, îi explică profesorul Zapp Nimeni nu-şi dă seama cum poate să rabde un bărbat ca Howard Cheryl se uită peste umărul profesorului Zapp la Howard Ringbaum, care tocmai ridica de jos, cu mare grijă, sacoşa de plastic, ţinînd-o de mînere În partea de jos, acolo unde se adunase preţiosul lichid, era umflată ameninţător – Poate reuşesc să-l filtrez, îi spuse el neveste-sii şi, în acelaşi moment, un ciob de sticlă străpunse plasticul şi un jet de scotch de cea mai bună calitate ţăşni pe pantofii lui de piele întoarsă Căca-m-aş! Îi scăpă din nou – Of, Howard! – Şi ce dracu' căutăm noi aici? Mîrîi el Ziceai că pe-aici e ieşirea – Nu, Howard, tu ai zis că pe-aici e ieşirea, eu doar ţi-am dat dreptate – N-au plecat încă? Mormăi profesorul Zapp – În clipa asta pleacă, răspunse Cheryl şi, văzînd că pasagerii strînşi la coadă în spatele profesorului încep să dea semne de nerăbdare, încheie rapid formalităţile Poftim tichetul de îmbarcare, domnule profesor Prezentaţi-vă în sala de aşteptare-plecări cu o jumătate de oră înaintea decolării Bagajele v-au fost dirijate către zborul de Milano Călătorie plăcută! Şi uite-aşa se face că peste vreun ceas Morris Zapp se văzu instalat lîngă Fulvia Morgana în avionul Trident al cursei British Airways cu destinaţia Milano Nu le-a luat mult timp pînă să descopere că amîndoi sunt universitari Pe cînd avionul încă rula pe pista de decolare, Morris ţinea deja în poală cartea lui Philip Swallow despre Hazlitt, iar Fulvia Morgana eseurile lui Althusser Fiecare trăgea cu coada ochiului la cartea celuilalt Gestul ăsta făcea cît un salut masonic Apoi privirile li se întîlniră – Morris Zapp, Euphoria, se prezentă el, întinzînd mîna – Mda, te-am auzit vorbind Anul trecut, în decembrie, la New York – La Conferinţa Profesorilor de Limbi şi Literaturi Moderne? Vasăzică nu eşti filosof? O întrebă el, arătînd din cap către Lenin şi filosofia – Nu, domeniul meu îl reprezintă studiile culturale Fulvia Morgana, Padova Pe criticii din Europa marxismul îi preocupă mult Pe americani mai puţin - Presupun că noi, americanii, am simţit dintot-deauna o atracţie mai mare pentru Freud decît pentru Marx, Fulvia Fulvia Morgana Morris frunzări în goană fişierul cu nume de autori din memorie Îşi amintea vag că a mai văzut acest nume pe pagina-titlu a unor prestigioase publicaţii de teoria literaturii – Şi-acum, pentru Derrida, zise Fulvia Morgana Toată lumea la Chicago - tocmai am fost la Chicago -îl citea pe Derrida Americanii-s morţi după deconstrucţie Oare de ce? – Ei bine, şi eu unul sunt un pic deconstructivist E, ca să zic aşa, palpitant, ultimul fior intelectual care ne-a mai rămas E ca şi cum ţi-ai tăia singur craca de sub picioare – Exact! E-atît de narcisiacă! Atît de dessperată – La ce conferinţă ai fost? – La una despre „Criza semnului” – Aha Am fost invitat şi eu, dar nu m-am putut duce Cum a fost? Fulvia Morgana ridică din umerii taiorului ei de catifea maro – Ca de obicei Cu multe lucrări anoste Şi cîteva chefuri interesante – Cine-a mai participat? – Aa, toţi cei la care te-ai fi aşteptat să apară Gaşca hermeneutică de la Yale Băieţii de la Johns Hopkins cu teoria lor despre reacţia cititorului Şi neoaristotelienii din Chicago, evident A mai fost şi Arthur Kingfisher – Nu zău! Tre' să fie destul de bătrîn de-acum – El a susţinut - cum îi zice? - Referatul-pilot în plen În prima seară – Şi-a fost ceva de capul lui? – A fost groaznic Toată lumea aştepta cu nerăbdare să vadă ce poziţie va adopta faţă de deconstrucţie Dacă se va pronunţa în favoarea sau împotriva ei Dacă va urmări premisele operei sale structuraliste de tinereţe pînă la concluziile logice ale acesteia sau dacă îşi va asuma apărarea valorilor umaniste tradiţionale, turuia Fulvia Morgana, de parcă ar fi citat dintr-un reportaj gata schiţat al conferinţei – Lasă-mă să ghicesc pentru ce-a optat, o întrerupse Morris – Ar fi curată pierdere de timp, răspunse Fulvia Morgana, desfăcîndu-şi centura de siguranţă şi netezindu-şi fusta de catifea peste genunchi Morris nici nu observase că în timpul conversaţiei avionul decolase deja – A zis ba că-i albă, ba că-i neagră S-a învîrtit în jurul cozii A bătut cîmpii şi a vorbit să n-adoarmă A reluat lucruri de acum douăzeci-treizeci de ani, spuse mult mai bine la vremea lor A fost penibil, ascultă-mă ce-ţi zic Şi, cu toate astea, l-au aplaudat la scenă deschisă – Ei, e un tip măreţ! Sau, oricum, a fost Un rege al teoreticienilor literari Cred că mulţi îl consideră o personificare a întregii branşe a cercetătorilor literari universitari – În cazul ăsta, mă văd obligată să afirm că branşa noastră e-ntr-o mare suferinţă, i-o întoarse Fulvia Ce citeşti - o carte despre Hazlitt? – E scrisă de un prieten de-al meu din Marea Britanie, răspunse Morris Ieri mi-a dat-o Nu-i genul de carte după care mă omor eu Dorea să se disocieze cu orice preţ de subiectul cuminte şi demodat al lui Philip şi de abordarea la fel de arhaică a acestuia Fulvia Morgana se aplecă şi citi numele de pe supracopertă – Philip Swallow Îl cunosc A fost la Padova să ţină o conferinţă acum cîţiva ani – Exact! Aseară mi-a povestit despre călătoria lui în Italia A fost plină de peripeţii – Cum aşa? – Ehe, avionul în care era el la întoarcere a luat foc - a trebuit să se întoarcă şi să facă o aterizare forţată Dar el n-a păţit nimic – Aş zice că prelegerea lui n-a fost deloc memorabilă A fost de-a dreptul plicticoasă – Mda, păi, treaba asta nu mă miră deloc E băiat de treabă Philip ăsta, dar nu s-ar zice că-ţi accelerează pulsul cu sclipirile lui intelectuale – Şi cum e cartea? – Păi, ia ascultă aici, că imediat îţi dai seama cam în ce manieră e scrisă; şi Morris citi cu glas tare un pasaj pe care îl însemnase în cartea lui Philip: „Erudit este cel care ştie cele mai multe despre lucrurile care au cel mai puţin de-a face cu viaţa de zi cu zi şi cu observaţia efectivă, care sunt de cea mai mică utilitate practică şi sunt în cea mai mică măsură pasibile să fie uerificate prin experienţe şi care, fiind transmise prin cel mai mare număr de etape intermediare, sunt cele mai pline de incertitudini, dificultăţi şi contradicţii” – Foarte interesant, comentă Fulvia Morgana Cine-a zis asta, Philip Swallow? – Nu, Hazlitt – Mă uimeşti Sună foarte modem „Incertitudini, dificultăţi, contradicţii ” E limpede că Hazlitt şi-a depăşit cu mult contemporanii Acolo-i un remarcabil atac la adresa empirismului burghez – Cred că era ironic în intenţie, o contrazise Morris cu eleganţă Citatul e dintr-un eseu intitulat „Ignoranţa erudiţilor” – Oof, englezii ăştia cu ironiile lor! Niciodată nu ştii ce hram poartă, se bosumflă Fulvia Morgana În acest moment îşi făcu apariţia căruciorul cu băuturi, la timp ca să le distragă atenţia de la polemica lor Morris ceru scotch cu gheaţă, iar Fulvia un Bloody Mary Discuţia se reîntoarse la conferinţa de la Chicago – Toată lumea discuta despre această catedră UNESCO, zise Fulvia Pe la spate, bine-nţeles – Ce catedră mai e şi asta? întrebă Morris, simţind cum neliniştea începe să pună stăpînire pe el, destrămîndu-i entuziasmul călduţ provocat de whisky şi de fericita întîmplare de a fi făcut cunoştinţă cu această superbă colegă de breaslă N-am auzit nimic despre vreo catedră UNESCO – Stai liniştit, încă n-a fuost scoasă la concurs, îi spuse Fulvia surîzătoare, iar Morris se căzni să rîdă senin, alungîndu-şi astfel gîndurile negre, dar pînă şi lui rîsul i se păru chinuit Se pare că-i vorba de-o catedră de critică literară subvenţionată de UNESCO Deocamdată nu-s decît zvonuri Îmi închipui că Arthur Kingfisher e cel care le-a lansat Cică el ar fi principalul membru al comisiei de evaluare a candidaţilor – Şi ce se mai vorbeşte despre catedra asta? întreabă Morris cu o indiferenţă studiată Nu trebui să aştepte răspunsul ei ca să-şi dea seama că, în sfîrşit, s-a ivit un premiu demn de ambiţia lui O catedră UNESCO de critică literară n-avea cum să nu fie retribuită cu cel mai mare salariu din branşă Fulvia îi confirmă intuiţia: se vorbea despre o sută de mii de dolari pe an – Neimpozabili, bineînţeles, ca toate salariile UNESCO Îndatoriri? Practic, nici una Catedra nu urma să fie legată de nici una din instituţiile de învăţămînt existente, ca să nu fie favorizată cumva vreo ţară Era o catedră pur conceptuală (mai puţin leafa), ce urma să fie ocupată oriunde ar fi dorit candidatul ales să domicilieze Acesta urma să aibă un birou şi personal de secretariat la sediul din Paris, dar nu şi obligaţia de a-l folosi Dimpotrivă, va fi încurajat să zboare în jurul lumii, pe cheltuiala UNESCO, va participa la conferinţe şi se va întîlni cu comunitatea internaţională a savanţilor la libera lui alegere Nu va avea studenţi cărora să le ţină cursuri, nu va avea lucrări de corectat, nu va prezida comitete Va fi plătit numai şi numai ca să gîndească - să gîndească şi, dacă are chef, să scrie O armată de secretare va aştepta în Place Fontenoy lîngă procesoare gata să bată, să multiplice, să colaţioneze, să capseze şi să distribuie pe toate meridianele globului ultimele lui reflecţii cu privire la ontologia textului literar, valoarea terapeutică a poeziei, natura metaforei sau relaţia dintre studiile literare sincronice şi cele diacronice Morris Zapp simţi că-l ia cu ameţeală nu numai la gîndul bunăstării şi al privilegiilor pe care catedra le va oferi celui ce o va ocupa, ci şi la gîndul invidiei pe care o va stîrni în sufletele celor ce nu o vor ocupa – Respectivul va primi postul pe viaţă sau pe un termen limitat? întrebă el – Cred că respectiva va fi numită pe trei ani, cu confirmare din partea universităţii la care e angajată – Respectiva? Repetă Morris îngrijorat Te pomeneşti că Julia Kristeva sau Christine Brook-Rose şi-au şi depus candidatura? De ce-ai zis „respectiva”? – Dar tu de ce zici „respectivul”? Morris se destinse şi ridică mîinile într-un gest de capitulare – Touché! Cineva care-a fost odată însurat cu o romancieră feministă de mare succes n-ar trebui să se mai lase prins într-o asemenea cursă – Cine e tipa? – Scrie sub pseudonimul Desiree Byrd – A, da, Giorni difficili Am citit-o Îl privi pe Morris cu un interes renăscut – E autobiografică? – Parţial, răspunse Morris Catedra asta de la UNESCO- te-ar tenta? – Nu, răspunse Fulvia categoric Morris n-o crezu În timp ce Morris Zapp şi Fulvia Morgana se înfruptau din prînzul frugal la zece mii de metri deasupra sud-estului Franţei, Persse McGarrigle sosi la Heathrow cu metroul După plecarea Angelicăi, n-avea ce să-l mai reţină la Rummidge, aşa că sărise peste întrunirea de afaceri ce constituia obiectul ultimei şedinţe oficiale a conferinţei; luase trenul de Londra, sperînd să prindă un bilet cu reducere de preţ la cursa de după-amiază spre Shannon, fiindcă participarea la conferinţă îi fusese subvenţionată în limitele costului unui bilet de tren şi al unuia de vapor, iar banii nu i-ar fi ajuns la avion nici pentru un bilet de clasa a doua Cei de la ghişeul companiei Aer Lingus, din Aerogara Doi, îi notară numele pe lista de aşteptare şi-i cerură să revină la ora 14:30 Pe cînd stătea în cumpănă, chibzuind cum să-şi petreacă următoarele două ceasuri, căile de acces în şi din aerogară fură temporar blocate de vreo sută şi ceva de pelerini musulmani, pe ale căror bagaje erau lipite abţibilduri cu „Sarazin Tours”, şi care, întorcîndu-se cu faţa spre Mecca, se prosternară într-o rugăciune către Allah Doi oameni de serviciu, rezemaţi în mături la cîţiva paşi de Persse, urmăreau dezgustaţi spectacolul – Ai dracu' pakistaneji nenorociţi! Făcu unul Dacă-i musai să-şi facă rugăciunile astea nenorocite, de ce nu s-or duce să şi le facă-n capela aia nenorocită? – Păi nu ţine, nu? Se opuse colegul lui, care părea o idee mai puţin intolerant Le-ar trebui o moschee, păi nu? – Păi da! Răspunse primul pe un ton sarcastic Asta ne mai lipsea-n 'Eat'row, o moschee nenorocită! – N-am zis că tre' s-avem neapărat, zise calm cel de-al doilea, am zis doar că o capelă creştină nu le-ajută la n'ica Aştia-s ne-cre-din-cioşi, urmă el, încîntat pînă peste poate de reuşita în pronunţia acestui cuvînt – Păi aşa ar trebui, s-avem şi f’o sinagogă şi f’un templu indian şi f’un totem, să aibă pieile roşii un' să ţopăie! Ce dracu' cată ăştia aici? Ar trebui să fie-n Aerogara Trei, dacă se cară la nenorocita aia de Mecea – Scuzaţi-mă, aţi zis cumva că există o capelă în acest aeroport? Se amestecă Persse în discuţie – Păi, chiar există, răspunse cel scandalizat Pă lîngă Biroul de obiecte pierdute, nu, Fred? – 'Nţ, îi lîngă turnul de control, răspunse Fred Cobori mata la metrou şi-o iei spre Aerogara Trei, apoi te ţii dă săgeţile care arată ieşirea spre Autogară Te duci pîn'la capătu' Autogării şi p-ormă faci la stînga şi la dreapta N-ai cum să n-o găseşti Persse urmă întocmai indicaţiile primite, dar tot se încurcă Urcă şi coborî mai multe şiruri de trepte şi scări rulante, se lăsă purtat de benzile rulante prin tot felul de tuneluri şi pe tot felul de poduri Ca şi centrul Rummidge-ului, Heathrow-ul descurajează orice tentativă de deplasare pe orizontală, în linie dreaptă Pietonii trebuie să facă ocol după ocol, pe căi cotite, ca într-un labirint La un moment dat zări indicatorul „Spre Capela Sf Gheorghe” şi porni plin de zel în direcţia respectivă, dar se trezi la spălătoria aeroportului Ceru de mai multe ori sprijinul unor angajaţi, dar de fiecare dată se alese cu sfaturi neclare şi contradictorii Îl bătea gîndul să renunţe, fiindcă începuseră să-l doară picioarele şi-l dureau şi mîinile de cît cărase bagajul, dar tot nu se dădu bătut Priveliştea oferită de pelerinii musulmani cu rugăciunea lor îi amintise de starea jalnică a sufletului său şi, deşi nu spera să găsească la capelă un preot catolic, în măsură să-l spovedească, simţea un îndemn lăuntric să facă un act de penitenţă într-un lăcaş sacru, înainte de a-şi încredinţa făptura aerului Cînd se trezi pentru a treia oară tot în faţa Aerogării Doi, îşi pierdu aproape orice speranţă, dar, văzînd o tînără îmbrăcată în uniforma personalului de la sol al companiei British Airways, care tocmai venea spre el, o opri, promiţîndu-şi în sinea lui că, gata, asta-i ultima încercare – Capela Sf Gheorghe? E lîngă turnul de control, răspunse ea – Asta-mi spun toţi, dar de-un ceas jumate o caut şi pe sus, şi pe jos, şi să fiu al dracu' dacă-i pot da de urmă – O să te conduc eu, dacă n-ai nimic împotrivă, se oferi plină de voioşie fata, pe-al cărei mic ecuson din plastic scria „Cheryl Summerbee” – O, ce drăguţ din partea dumitale, se bucură Persse Dar sigur nu te ţin din treabă? – Sunt în pauza de prînz, îl lămuri Cheryl, care avea mersul săltăreţ şi îşi ridica mult genunchii, păşind cu graţie, studiat, aidoma unui ponei de circ Îţi dădea impresia unei deplasări energice, deşi nu înainta cîtuşi de puţin rapid, dar stilul ei de-a merge făcea să-i salte într-un mod plăcut părul blond, lung pînă la umeri, precum şi alte componente anatomice Era un pic saşie şi, datorită acestui fapt, ochii ei albaştri păreau să privească strălucitori şi distraţi, într-o manieră mai curînd atrăgătoare decît neplăcută Ţinea în mînă o sacoşă de pînză trasă în plastic lucios, din vîrful căreia se iţea un roman intitulat Scenă de dragoste şi o şapcă a la Sherlock Holmes, din postav maro-gălbui, cu carouri mari de culoare roşie, care lui Persse îi păru cunoscută de undeva – Nu-i a mea, îi explică Cheryl, cînd el aduse şapca în discuţie Mi-a lăsat-o azi-dimineaţă un pasager, cu rugămintea s-o expediez unui prieten de-al lui – Nu cumva era un oarecare profesor Zapp? Cheryl încremeni cu un picior în aer – De unde ştii? Se minună ea – Suntem prieteni Cui trebuia să-i trimiţi şapca? – Lui Percy McGarrigle din Limerick – Atunci, te pot scuti de osteneală, spuse Persse Chiar eu sunt acela Scoase din buzunarul sacoului micul disc de carton alb care-i servise de ecuson în timpul Conferinţei de la Rummidge şi i-l prezentă lui Cheryl la control – Oho! Făcu fata Asta da coincidenţă! Şi, scoţînd şapca din sacoşă, o apucă de urechi şi i-o puse pe cap cu un gest solemn – Îţi vine perfect, zîmbi ea Parc-ar fi condurul Cenuşăresei Apoi îi îndesă în buzunarul de la piept formularul pe care Morris Zapp scrisese de mînă adresa destinatarului şi lui Persse i se păru că, în mod cu totul inexplicabil, ea îl ciupeşte discret, ca un negustor de păsări, de pectorali – Amicul tău, proful american, a zis să-mi iau din rest ceva de băut Acum au rămas destui bani de două băuturi şi de cîteva sandvişuri Persse şovăi – Mi-ar plăcea să vin cu tine, Cheryl, dar trebuie să găsesc capela, se scuză el Acesta era doar unul din motivele pentru care îi refuza lui Cheryl invitaţia, căci la mijloc mai era şi sentimentul de fidelitate faţă de Angelica, încă treaz, în ciuda clapei pe care i-o trăsese fata cu o seară în urmă – A, da, uitasem de capelă, zise Cheryl şi, după ce îl mai conduse vreo cincizeci de metri, îi arătă o cruce mare, de lemn, nu prea departe de ei Iat-o – Îţi mulţumesc mult-mult de tot, răspunse Persse, uitîndu-se cu admiraţie şi regret cum se îndepărtează cu mersul ei de ponei de circ În afara crucii simple, din lemn, privită din exterior, capela aducea mai mult cu un adăpost antiaerian decît cu un lăcaş de cult Tot ce se vedea în spatele unui zid scund, de cărămidă roşie, era o cupolă construită din acelaşi material şi o uşă cu nişte trepte ce coborau sub pămînt La capătul de jos al scării era un mic vestibul cu o masă pe care erau cărţi religioase expuse la vînzare şi o uşă de serviciu Pe un perete atîrna un mic avizier din postav verde, pe care vizitatorii capelei prinseseră cu bolduri tot felul de rugăciuni şi acatiste scrise pe bucăţele de hîrtie „Dă, Doarnne, ca fiul nostru să aibă parte de-o călătorie lipsită deprimejdii ” „Trăiască Biserica Ortodoxă Rusă ” „Doamne, întoarce-ţi privirea ocrotitoare către robii tăi Mark şi Marianne, care purced spre a însămînţa cuvîntul Tău pe ogoarele misiunii ”, „Ajută-mă, Doamne, să-mi regăsesc bagajele (pierdute la Nairobi) ” Cît despre capela propriu-zisă, aceasta fusese excavată din pămînt în formă de evantai, cu altarul în partea cea mai îngustă şi cu un tavan scund, înţesat cu beculeţe montate în scafe, tavan ce se curba, spre a-şi da întîlnire cu podeaua, încît, aşezîndu-te pe una din băncile din faţă, aveai senzaţia că iei loc în cabina din faţă a unui avion de mare capacitate şi nu te-ai fi mirat să vezi aprinzîndu-se deasupra altarului semnalul de avertizare Fumatul interzis - Legaţi-vă centurile de siguranţă şi o stewardesă, mai curînd decît un paracliser, apropiindu-se pe culoarul dintre bănci Exista şi o capelă laterală mai mică, unde, spre mirarea şi bucuria lui Persse, pîlpîia o candelă roşie lîngă un tabernacol prins în percte, arătînd că acolo, se putea primi Sfînta Cuminecătură Aici rosti el o rugăciune simplă, dar spusă din toată inima, întru regăsirea Angelicăi şi a propriei purităţi sufleteşti (fiindcă el vedea în fuga ei o pedeapsă primită pentru decăderea lui morală) Simţindu-se împăcat şi întărit, se ridică în picioare Atunci îi veni ideea să lase şi el un acatist la avizier Rupse o foaie dintr-un notes mic şi scrise; „Doamne Dumnezeule, ajută-mă s-o găsesc pe Angelica” Numele ei îl scrise separat, pe rîndul de jos, cu acelaşi scris continuu, lăbărţat, cu care i-l aşternuse pe zăpada din Rummidge Dacă o să dea Domnu', poate că ea o să treacă pe-aici şi-o să-i recunoască scrisul şi, înduioşată, o să ia legătura cu el Persse nu se apropie numaidecît de avizier cu acatistul lui, fiindcă tocmai în clipa aceea o tînără îşi prindea şi ea jalba cu un bold pe postavul verde Chiar şi aşa, privită din spate, silueta ei era în totală discrepanţă cu ambianţa capelei: păr negru ca pana corbului, ondulat şi coafat la marc artă, o scurtă din imitaţie de blană albă, cei mai strîmţi pantaloni de aţică roşie cu putinţă şi sandale aurii cu toc înalt După ce-şi prinse acatistul de avizier, rămase nemişcată cîteva clipe, apoi scoase o eşarfă de mătase cu zaruri şi rulete şi îşi acoperi capul cu ea În clipa cînd se întoarse pe călcîie şi trecu pe lîngă el, cu un mers împiedicat, luînd-o spre capelă, Persse zări un chip palid, frumuşel, pe care avea senzaţia vagă că l-a mai văzut undeva, poate chiar în timpul peregrinărilor lui de azi-dimineaţă în jurul Heathrow-ului Prinzîndu-şi şi el hîrtiuţa de avizier, nu rezistă ispitei de-a arunca o privire cărţii de vizită rozalii, pe care o prinsese fata acolo ceva mai devreme: Te rog, Dumnezeule mare, nu-i lăsa pe tata şi pe mama să-şi facă griji din cauza mea şi nu-i lăsa să afle cu ce mă ocup, nici pe ei, nici pe ceilalţi lucrători de la fermă şi nici pe celelalte fete de la hotel, te rog, Doamne Persse săltă cartea de vizită cu unghia degetului mare, o întoarse pe dos şi citi inscripţia de pe verso: „FETE NELIMITAT” Animatoare Însoţitoare Maseuze Artiste Agenţie internaţională Sediul: Piaţa Soho, LONDRA W I Tel: 012 4268 Telegrame CLIMAX Londra Puse cartea de vizită la loc, aşa cum o găsise, şi se întoarse în capelă Fata era îngenuncheată în ultima bancă, cu capul în piept, cu pleoapele încărcate de rimel, coborîte într-o atitudine pioasă Persse se aşeză în ultima bancă de pe cealaltă parte a intervalului şi îi studie profilul După scurtă vreme, fata îşi făcu cruce, se sculă în picioare şi ieşi din bancă Persse o urmă îndeaproape şi o abordă: – Sunteţi cumva Bernadette McGarrigle? În clipa următoare o prinse în braţe pe fata care leşina În timp ce Morris Zapp şi Fulvia Morgana zburau deasupra Alpilor, disecînd perioada tîrzie a creaţiei lui Roland Barthes şi savurînd o a doua ceaşcă de cafea, angajaţii municipalităţii din Milano iniţiau o grevă spontană în sprijinul a doi funcţionari din serviciul de taxe locale, concediaţi din motive de presupusă corupţie (din declaraţia conducerii de resort reieşea că şi-au scutit familiile de plata impozitului pe proprietate, dar sindicatul susţinea că, dimpotrivă, au fost mătrăşiţi fiindcă nu scutiseră familiile celor din conducere de plata aceluiaşi impozit) Din această cauză, Tridentul companiei British Airways ateriză în mijlocul unui deplin haos civic Cea mai mare parte a personalului din aeroport refuza să-şi îndeplinească atribuţiile, iar pasagerii fură nevoiţi să-şi recupereze bagajele din harababura care domnea în pîntecele aeronavei şi să şi le care singuri pe pista de beton, pînă la clădirea aerogării Cozile de la vamă şi de la punctul de control al paşapoartelor erau lungi şi dezordonate – Cu ce-ai de gînd să călătoreşti pînă la Bellagio? îl întrebă Fulvia pe Morris, în timp ce stăteau la coadă – Cei de la vilă ziceau că or să trimită o maşină să mă aştepte E departe? – Nu prea Neapărat trebuie să vizitezi Milano; în timpul şederii tale – Mi-ar face mare plăcere, Fulvia Soţul tău e tot universitar? – Mda, e profesor de literatura Renaşterii italiene la Universitatea din Roma Morris rămase o clipă pe gînduri – El lucrează la Roma Tu lucrezi la Padova Şi totuşi, locuiţi la Milano? – Avem legături foarte bune Există mai multe zbuoruri pe zi între Milano şi Roma şi există o auto-stradă pînă la Padova Şi-n plus, Milano e adevărata capitală a Italiei Roma-i adormită, leneşă, provincială – Dar Padova? Fulvia Morgana îl sfredeli cu privirea, parcă bănuindu-l de ironie – În Padova nu locuieşte nimeni, răspunse ea sec Trecură prin vamă cu o iuţeală surprinzătoare Eleganţa şi alura autoritară a Fulviei sau, poate, fusta ei de catifea îl atraseră pe vameş ca un magnet şi curînd scăpară din mulţimea năduşită, forfotitoare, pusă pe harţă De cealaltă parte a punctului de control dădură însă peste o altă mulţime năduşită, forfotitoare şi pusă pe harţă, venită să-i întîmpine şi să-i salute pe călători Unii ţineau deasupra capului bucăţi de carton cu diferite nume scrise pe ele, dar nici unul din acestea nu era al lui Zapp – Nu-ţi mai pierde timpul cu mine, Fulvia, zise Morris necăjit Dacă nu apare nimeni, cred c-o să iau vreun autobuz – Precis că şi autobuzele au intrat în grevă, fu de părere Fulvia Ai cumva un număr de telefuon de lavilă? Morris îi întinse scrisoarea prin care i se confirma că va fi aşteptat la aeroport – Dar aici scrie că urma să soseşti sămbăta trecută la Malpensa, la celălalt aeroport – Îhî, dar, ştii, mi-am schimbat programul, ca să mă pot abate şi pe la Rummidge Dar le-am scris ca să-i anunţ – Cred că n-au primit scrisoarea, zise ea Serviciile noastre poştale sunt o năpastă naţională Dacă am de expediat o scrisoare urgentă în SUA, dau o fugă cu maşina pînă-n Elveţia şi-o trimit de-acolo Păzeşte un pic bagajele Ochise din priviri o cabină telefonică liberă şi se năpusti asupra ei, suflîndu-i-o de sub nas unui om de afaceri furios la culme După cîteva clipe se-ntoarse cu confirmarea presupunerii ei – Am zis eu bine că n-au primit scrisoarea ta – Ooof, căca-m-aş, îi scăpă lui Morris Acuma ce mă fac? – Tuotu-i în regulă, îl linişti Fulvia Ai să stai noaptea asta la noi şi mîine cei de la vilă vor trimite o maşină după tine – Ei, asta-i foarte drăguţ din partea ta, răsuflă Morris uşurat – Aşteaptă-mă în faţă, la ieşire, să trag maşina, îl instrui Fulvia Rămas să păzească bagajele, Morris nu se mai sătura de razele calde ale soarelui primăvăratic şi studia cu un ochi de expert automobilele mai interesante care parcau în faţa aerogării, aducînd sau luînd cu ele călători Un Maserati coupe bronz-metalizat cum nu mai văzuse pînă acum decît în reviste, cu un preţ estimativ de peste 50 000 de dolari, îi atrase pe dată atenţia, dar abia după cîteva clipe îşi dădu seama că la volanul lui, în spatele parbrizului fumuriu, se afla Fulvia, care-i făcea de zor semne să urce odată Cînd ieşiră pe poarta aeroportului, o văzu ridicînd pumnul în direcţia pichetului de grevişti, dar aceştia îi zîmbiră cu gura pînă la urechi şi îi răspunseră cu acelaşi gest, iar Morris îşi dădu seama că, de fapt, el simbolizează solidaritatea cu cauza muncitorilor – Trebuie să-ţi pun o întrebare, Fulvia, zise Morris Zapp, sorbind scotch-ul cu gheaţă turnat dintr-o sticlă de cristal adusă pe o tavă de argint de o servitoare în uniformă neagră, cu şorţ alb, în salonul de la etajul întîi al unei splendide case construite în secolul al optsprezecelea, la doi paşi de Villa Napoleone, unde sosiseră după o cursă înspăimîntător de rapidă pe străzile şi bulevardele milaneze rămase în amintirea lui, din această pricină, doar ca o pată palidă, vagă şi cenuşie Poate c-o să ţi se pară naivă, ba chiar grosolană, dar nu mă pot stăpăni să nu ţi-o pun Fulvia îşi arcui sprîncenele deasupra nasului ei superb Amîndoi îşi trăseseră sufletul între timp, făcuseră duş şi îşi schimbaseră ţinuta, ea îşi pusese un capot lung şi larg, din lînă albă, fină, care o făcea să semene mai mult ca oricînd cu o împărăteasă romană Stăteau faţă-n faţă, cufundaţi în fotoliile moi, elastice, capitonate cu piele, aşezate pe un persan întins pe parchetul ceruit de culoarea mierii Morris admiră din priviri încăperea spaţioasă în care cîteva piese de mobilă veche alese pe sprînceană fuseseră încadrate cu bun gust într-un ansamblu de piese italiene cu design modem, dintre cele mai rafinate; pe pereţii de un alb luminos atîrnau, după cum se convinsese privindu-le mai îndeaproape, picturi originale de Chagall, Mark Rothko şi Francis Bacon – Spune-mi şi mie, o rugă el, cum reuşeşti să împaci traiul vostru de milionari cu convingerile tale marxiste? Fulvia, care fuma o ţigară dintr-un ţigaret de fildeş, dădu din mînă a lehamite – Dragă Morris, asta-i o întrebare foarte americană, dacă mi-e îngăduit să mă exprim aşa Bineînţeles că recunosc contradicţiile din modul nostru de viaţă, dar acestea sunt contradicţiile caracteristice ultimei faze a capitalismului burghez, care vor duce, în cele din urmă, la colapsul său Chiar dacă am renunţa la măruntele noastre privilegii, aici Fulvia îşi desfăcu braţele într-un gest modest, de mic proprietar, ca şi cum ea şi soţul ei erau nu cu mult mai înstăriţi decît, să zicem, o familie de portoricani ce trăieşte de azi pe mîine din ajutorul de şomaj într-o mahala sordidă din New York, nu am accelera nici cu o clipită derularea acestui proces, care îşi are propriu-i ritm inexorabil şi este rezultatul presiunii exercitate de mişcările de masă, şi nu al unor acţiuni anemice, iniţiate de vreun individ Cum în termenii materialismului dialectic, pentru procesul istoric, n-are nici o importanţă dacă Ernesto şi cu mine, luaţi ca indivizi, suntem bogaţi sau săraci, putem foarte bine să fim bogaţi, fiindcă acesta-i un rol pe care ştim să-l interpretăm cu o anumită demnitate Pe cînd, să fim săraci plini de demnitate, la fel de săraci ca amărîţii noştri de ţărani italieni, e un lucru care nu se învaţă cu uşurinţă, un lucru înnăscut şi transmis din generaţie-n generaţie Fulvia spuse toate aceste lucruri dintr-o suflare, fluent, de parcă ar fi citat dintr-un text pe care ea şi soţul ei avuseseră prilejul să-l rostească nu o dată – Şi-n plus, adăugă ea, fiind bogaţi, suntem în măsură să-i ajutăm pe-aceia care desfăşoară acţiuni mai concrete – De pildă? – Aa, diverse grupuri, răspunse Fulvia în doi peri, în clipa cînd începu să sune telefonul Se duse spre telefon cu paşi sprinteni, cu capotul vălurind în urma ei şi purtă o conversaţie rapidă, în italiană, din care Morris nu pricepu nimic în afară de cîte un caro strecurat cînd şi cînd şi de numele său, rostit o singură dată Fulvia puse telefonul în furcă şi îşi reluă locul cu un aer mult mai degajat – Soţul meu, zise ea, rămîne la Roma din cauza grevei Aeroportul din Milano e închis Nu se mai întoarce în seara asta – Vai, îmi pare rău, făcu Morris – De ce? îl întrebă Fulvia Morgana cu un surîs la fel de vag şi enigmatic ca şi al Giocondei – Nu vrei să te-ntorci acasă, Bernadette? Mămica ta-i înnebunită de grija ta, şi tăticu' la fel Bernadette clătină din cap energic, îşi aprinse o ţigară şi îşi făcu de lucru cu bricheta, zgîriindu-şi oja stacojie de pe unghii – Nu mă pot întoarce acasă, zise ea cu un glas care, deşi dogit de prea mult tutun şi, fără doar şi poate, de prea multă tărie, îşi păstrase nealterate aceentul şi muzicalitatea ţinutului Sligo Nu mă mai pot întoarce acasă în veci Nu-şi ridică ochii umbriţi de genele lungi, rimelate din belşug, ca să întîlnească privirea lui Persse, ci înfipse vîrful incandescent al ţigării în scrumiera de plastic verde turnat de pe masa din plastic alb turnat a snackbar-ului din Aerogara Doi În farfuria din faţa ei avea o salată cu şuncă din care abia dacă ciugulise două îmbucături Mărunţindu-şi porţia din faţa lui, Persse îi studie chipul şi silueta şi se miră cum de reuşise să recunoască acolo, în capelă, trăsăturile acelei Bernadette pe care o văzuse el ultima oară, în timpul unei excursii cu familia pe litoral, la Capul Ross, într-o vară cînd aveau şi el, şi ea, vreo treisprezece-paisprezece ani; atunci erau amîndoi ruşinoşi şi muţi Şi-o amintea ca pe-o fetişcană zglobie, ca pe-o zgîtie subţirică, cu părul negru ciufulit şi cu un zîmbet ştirb, îşi amintea cum intra în valurile înspumate suflecîndu-şi rochiţa de duminică şi cum o certa maică-sa cînd ieşea cu ea ciuciulită din apă – De ce nu poţi? Stărui el cu blîndeţe – Pentru că am un copil şi n-am bărbat, uite, de-aia! – Aha, făcu Persse, care cunoştea prea bine moravurile Irlandei de Vest, ca să nu ţină cont de gravitatea acestui impediment Vasăzică, pînă la urmă, ai născut copilul? – Asta cred ei? îl fulgeră Bernadette cu privirea Că l-am lepădat? Persse roşi – Păi, unchiul tău Milo – Unchiu' Milo? Pungaşu' ăla de moşneag? Pufni fata, căreia amintirea doctorului O’Shea părea să-i readucă graiul de acasă în vorbire la fel ca saliva în gură sau adrenalina în sînge Ce dracu' are el de-a face cu asta? – Păi, de la el am auzit de necazul tău, chiar alaltăieri La Rummidge – Vas'zică ai fost la el acasă? N-am mai trecut pe-acolo de ani de zile Doamne sfinte, groaznic de mohorîtă mai era casa aia veche din, cum îi zice, parcă Gittings Road, ţin minte că trebuia să cari aspiratorul cale de trei etaje şi puteai să-ţi rupi şi gătul în întunericul de pe paliere, că dumnealui era prea zgîrie-brînză ca să pună nişte becuri ca lumea , bombăni Bernadette, clătinînd din cap şi pufni pe nas, scoţînd fumul pe nări Parcă cram roaba lui - cît am muncit la hotelul din Sligo mi s-a părut vacanţă pe lîngă ce-am tras acolo! Singura fiinţă care-a fost de treabă cu mine era un chiriaş pe care-l aveau la ultimul etaj, un profesor american Mă lăsa să mă uit la colorul lui şi să-i citesc cărţile deocheate, urmă fata chicotind şi dezvelindu-şi dinţii albi, regulaţi şi, pesemne, falşi Playboy, Penthouse şi chestii de-astea Cu fete-n pielea goală, cum le-a făcut mă-sa, curajoase cît cuprinde, că nu se sfiau să-şi vadă numele tipărit sub poză Pentru o puştoaică nevinovată din ţinutul Sligo, erau o adevărată revelaţie, şi-i aruncă o privire scurtă, discretă, lui Persse, să vadă dacă nu cumva se simte stingherit de aceste mărturisiri Într-o zi unchiu’ Milo m-a prins uitîndu-mă la ele şi m-a stîlcit în bătaie – Copilul unde-i acum? O întrebă Persse – E la părinţii lui adoptivi, răspunse Bernadette În Londra – Şi-atunci, n-ai putea să te-ntorci singură acasă? – Şi să-l abandonez pe Fergus? – Ei, numai cît să dai o fugă pîn-acasă – Nu, mersi Ştiu prea bine cum ar fi Cum s-ar uita toţi după mine pe furiş, de după perdele Cum s-ar holba şi-ar şuşoti după liturghia de duminică dimineaţă – Ce planuri de viitor ai, aşadar? – Vreau să strîng destui bani ca să mă pot retrage, să-mi încropesc şi eu o mică afacere - un butic, poate şi să-l iau pe Fergus înapoi, să-l cresc singură – Din ce să te retragi, Bernadette? – Lucrez în industria de divertisment, răspunse ea evaziv şi, uitîndu-se la ceas, se scuză: mai am puţin şi trebuie să plec – Mai întîi, dă-mi adresa ta – N-am, clătină ea din cap Meseria mea îmi cere să călătoresc foarte mult – Sper că firma asta, „Fete Nelimitat”, o să-ţi înmîneze scrisoarea dacă ţi-o trimit pe adresa ei Fata păli sub stratul de fard – De unde ştii chestia asta? îl întrebă ea, dar apoi îi pică fisa Nu-i frumos să citeşti acatistele altora, urmă ea cu indignare în glas Şi nici ce scrie pe dos – Ai dreptate, Bernadette, nu-i frumos ce-am făcut Dar altfel nu te-aş fi recunoscut Acum, măcar, le voi putea spune mămicii şi tăticului tău că eşti bine, sănătoasă – Nu le pomeni în ruptul capului despre „Fete Nelimitat”, îl imploră ea – Aşadar, cu ce te ocupi, Bernadette? Doar nu eşti vreo animatoare din alea, nu? – Bine-nţeles că nu! Se revoltă ea De-acolo nu-ţi ies bani dacă nu te culci cu clienţii la urmă, iar mie mi s-a făcut lehamite de d-alde-astea, şi îşi aprinse încă o ţigară, după care, prin perdeaua de fum, îl cîntări pe Persse din priviri Sunt stripteuză, dacă chiar vrei să ştii, zise ea într-un tîrziu – Bernadette! Nu se poate! – Ba da, se poate, ripostă ea fără pic de jenă Dansez oleacă şi-mi dau jos ţoalele pe rînd, una cîte una Cel mai bun număr al meu se cheamă Camerista Camerista Marlene Şi cu dezbrăcatul uniformei cîştig mult mai bine decît am cîştigat vreodată îmbrăcată cu ea, zău aşa – Dar cum suporţi să – Prima dată a fost greu, dar m-am obişnuit destul de repede – Te-ai obişnuit cu toţi tipii ăia care se holbează la tine? – La ascultă, Persse McGarrigle, nu-i cazul să te rupi aşa de tare-n figuri, îşi sumeţi Bernadette capul Ai uitat cînd eram o dată în grajdul de la ferma alor tăi şi m-ai rugat frumos să-mi dau jos chiloţii şi să-ţi arăt toate secretele mele? Persse roşi violent – Ei, hai, cred că eram copii mici pe-atuncea! Zău dacă-mi mai amintesc ceva! – Ţin minte că n-ai vrut în ruptul capului să-mi arăţi şi tu cocoşelul, zise Bernadette pe un ton sec Zi şi tu dacă n-a fost şi asta o manifestare tipică Să mor eu dacă te mint, cînd văd cum se holbează i la mine bărbaţii prin baruri, în timp ce-mi fac numărul şi rămîn doar cu şnurul pe mine, îmi zic că parc-ar fi o adunătură de mucoşi cu gînduri porcoase Mă-ntreb de ce mai vin la asemenea spectacole Speră ca într-o bună zi să vadă altceva? E clar că toate femeile-s aproximativ la fel în anumite părţi ale corpului şi-atunci ce li s-o mai fi părînd, oare, aşa de fascinant? Persse se eschivă de la răspuns punînd, la rîndul lui, o întrebare: – Cum rămîne cu tatăl copilului? Nu s-ar cuveni să te-ajute cu nişte bani? – Nu ştiu de unde să-l iau – Dar n-a locuit la hotelul tău? I-ai putea lua urma după datele din registru – I-am scris mai demult o scrisoare Am primit-o înapoi cu menţiunea „destinatarul necunoscut” – Cine era? Cum îl chema? – Nu-ţi spun, răspunse Bernadette N-am chef să mai am de-a face cu el Ar fi în stare să mi-l ia pe Fergus Era un individ ciudat rău de tot şi ciufut de felul lui, zise ea uitîndu-se din nou la ceas Acum chiar că trebuie să plec Îţi mulţumesc pentru salată Iartă-mă, nu prea am poftă de mîncare, urmă ea privindu-şi jenată farfuria – Nu face nimic, zise Persse împăciuitor Ştii ce, Bernadette, dacă ai să te răzgîndeşti vreodată şi-ai să vrei să te-ntorci în Irlanda, la Rummidge e un preot care poate să te-ajute Are un fond de repatriere a tinerilor irlandezi Fondul Maicii Domnului pentru repatriere – Pentru gagicile sparte la buburuză ar suna mult mai bine, comentă Bernadette cu o expresie sardonică – Sparte la buburuză? – N-ai mai auzit vorba asta pînă acu'? – Ba da În orice caz, pe preot îl cheamă Părintele Finbar O'Malley – O'Malley, zici? Ai lui au ferma la vreo trei mile mai sus de noi, îl întrerupse Bernadette Maică-sa-i cea mai mare farfara din toată parohia Ăsta-i ultimul om la care m-aş duce Nu uita ce te-am rugat: nu le spune lu' mămica şi lu' tăticu' cu ce mă ocup Spune-le că-i iubesc – Am să le spun Fata se aplecă peste masă şi îl pupă scurt pe obraz Pe Persse îl izbi adierea ameţitoare a parfumului ci – Eşti un băiat bun, Persse – Iar tu eşti o fată mai bună decît vrei să pari, zise el – La revedere, mai spuse ea cu glas răguşit şi plecă şontîcăind, clătinîndu-se pe tocurile ei cui, fără să mai privească în urmă Curînd dispăru cu totul într-un du-te-vino continuu, în holul aerogării Persse ronţăi îngîndurat salata ei cu şuncă Apoi se prezentă la ghişeul companiei Aer Lingus unde fu înştiinţat, cu scuzele de rigoare, că la zborul de Shannon nu există locuri libere British Airways avea însă o cursă de Dublin, care urma să decoleze peste puţin timp, cu foarte multe locuri libere, în căz că asta i-ar fi folosit la ceva Persse luă hotărîrea să meargă pînă la Dublin cu avionul şi de-acolo să facă autostopul pînă la Limerick Aşa că îşi luă picioarele la spinare şi ajungînd în Aerogara Unu, se prezentă la ghişeul unde se vindeau biletele pentru Dublin – A, servus, îl recunoscu Cheryl Summerbee Ai găsit, pînă la urmă, capela? – Da, mulţumesc – Ştii, de cînd lucrez în aeroport, n-am intrat niciodată acolo Cum arată pe dinăuntru? – Aduce mai curînd cu un avion, răspunse Persse, uitîndu-se la ceas cu îngrijorare – Cred că-i un loc plăcut şi liniştit, zise Cheryl, aplecîndu-se mult în faţă, ca să-şi apropie ochii albaştri, uşor saşii, de-ai lui – Da, e un loc foarte tihnit, spuse Persse Ăă, acuză-mă, Cheryl, nu cumva avionul trebuie să decoleze dintr-o clipă într-alta? – Nici o grijă, îl prinzi, îl linişti Cheryl Ia să căutăm noi un locşor bun La fumători sau la nefumători? – Nefumători Cheryl apăsă pe tastatura calculatorului din faţa ei şi privi încruntată monitorul Apoi chipul i se destinse – 16B, îl anunţă ea Un loc minunat Persse fu ultimul pasager care urcă în avion Locul 16B, situat la mijlocul unui şir de trei scaune, nu i se păru cîtuşi de puţin nemaipomenit Pe cele două locuri laterale, dinspre fereastră şi dinspre culoar, şedeau două călugăriţe Cina - alcătuită din gazpacho, friptură de bibilică cu ardei umpluţi, felii de portocale proaspete în sos caramel şi brînză dolcelatte - a fost minunată, ca, de altfel, şi vinul, produs şi îmbuteliat, după cum avea să-i spună Fulvia lui Morris, pe moşia socrului ei, contele Mîncară la lumina lumînărilor, într-o sufragerie lambrisată, în care lumini şi umbre se unduiau pe suprafaţa întunecoasă a pereţilor şi a mesei; cina le fu servită de o subretă şi un valet cît se poate de discreţi La sfîrşitul mesei, Fulvia îi trimise, cu un gest maiestuos, pe cei doi în aripa servitorilor şi îl anunţă pe Morris că lichiorul şi cafeaua îi aşteaptă în salon – Sunt copleşit de risipa asta de ospitalitate, dragă Fulvia, spuse Morris, rezemîndu-se de consola de marmură albă a căminului şi ducînd la gură cafeaua, un degetar de lichid dulce, fierbinte, negru şi gros ca smoala, a cărei cofeină te scutura ca un şoc de o mie de volţi Nici nu ştiu cum să-ţi mulţumesc Fulvia Morgana ridică privirea spre el de pe canapeaua pe care stătea tolănită, cu unul din frumoasele ei picioare ieşindu-i prin despicătura capotului Îşi arcui buzele roşii, scoţînd la iveală două şiruri de dinţi ascuţiţi, albi, regulaţi – O să-ţi arăt acuşi cum, zise ea, şi posibilitatea îndelung rumegată de Morris Zapp în timpul serii, cu un amestec de teamă şi îndoială, cum că Fulvia Morgana are de gînd să-l seducă, deveni pe dată certitudine Aşază-te aici, îl îndemnă ea, bătînd uşurel perniţele de pe canapea, de parcă ar fi stat de vorbă cu un căţeluş – Deocamdată stau bine aici, răspunse Morris, aşezînd ceşcuţa şi farfurioara pe poliţa căminului cu un tremur nervos, de-i zornăiră în mînă, după care îşi făcu de lucru cu aprinderea unui trabuc Spune-mi, Fulvia, cine crezi c-o să candideze pentru catedra UNESCO? – Nu ştiu, ridică ea din umeri Tardieu, poate – Naratologul? Nu i-a trecut clipa de glorie încă? Vreau să spun că acum zece ani toată lumea se dădea în vînt după chestiile alea cu actanţi, funcţii, iteme şi tot tacîmul Dar acum – Doar zece ani! Oare moda universitară e sortită să aibă o viaţă atît de scurtă? – Tot mai scurtă, pe an ce trece Unii revin la modă fără să aibă habar că-ntre timp au fost demodaţi Altcineva? – Uf, nu ştiu Von Turpitz, mai mult ca sigur – Cine, nazistul ăla? – N-a fost nazist, cred c-a fost un simplu recrut – Ei bine, are moacă de nazist Aduce cu toţi cei pe care i-am văzut la viaţa mea, dar numai în filme, ca să fiu sincer Fulvia renunţă la poza pe care o luase pe sofa şi se duse la căruciorul cu băuturi – Ce bei, coniac sau lichior? – Ar fi grozav un coniac Ce zici de ultima carte a lui Turpitz - ai citit-o? Nu face decît să-i îmbrace pe Iser şi pe Jauss în haine noi – Hai să nu mai discutăm despre cărţi, propuse ea plutind prin încăperea cufundată în penumbră cu un pahar de coniac aidoma unei bule uriaşe în mînă Şi nici despre catedre sau conferinţe, urmă ea, apropiindu-se de el şi frecîndu-şi dosul mîinii libere de prohabul lui Chiar o ai de douăzeci şi cinci de centimetri? Murmură ea – De unde-ţi veni ideea asta? întrebă el răguşit – Din cartea nevesti-tii – Doar nu crezi tot ce citeşti prin cărţi, Fulvia! băigui Morris şi, înşfăcînd paharul cu coniac, îl goli dintr-o înghiţitură, Apoi tuşi şi ochii i se umplură de lacrimi Un critic literar de meserie ca tine ar trebui să ştie mai bine ca oricine că romancierii exagerează – Dar cît de mult exagerează, Morris? întrebă ea Aş vrea să mă conving cu ochii mei – Eşti adepta criticii pragmatice? Glumi el Dar Fulviei nu-i ardea de glume – N-ai pus-o pe nevastă-ta s-o măsoare cu ruleta? Stărui ea – Sigur că n-am pus-o! Asta-i pură propagandă feministă Ca, de altfel, toată cartea Se apropie cu paşi împleticiţi de un fotoliu adînc, pufăind nori groşi de fum, aidoma unui cuirasat care părăseşte scena bătăliei, dar Fulvia îl pilotă ferm pe canapea şi se aşeză lîngă el, lipindu-şi strîns pulpa de coapsa lui Ii descheie un nasture de la cămaşă şi îşi strecură înăuntru mîna rece El se strîmbă de durere cînd una din pietrele preţioase de la inelele ei i se încîlci în părul de pe piept – Păr cu nemiluita, începu să toarcă Fulvia ca o pisică Aşa e şi-n carte – Nu zic că toată cartea-i ficţiune, bolborosi Morris Unele detalii mărunte sunt luate din viaţă – Păros ca o fiară Cred că te-ai purtat ca o fiară cu soţia ta – Au! Îi scăpă lui Morris, căruia Fulvia îi înfipsese în carne unghiile lungi, lăcuite, ca să sublinieze afirmaţia de mai devreme – Au? Şi cum a fost, de pildă, cînd ai legat-o cobză cu curelele alea de piele şi ai supus-o la tot felul de perversiuni înjositoare? – Minciuni, astea-s toate minciuni! Strigă Morris deznădăjduit – Mie, dacă vrei, poţi să-mi faci toate chestiile astea, caro, îi şopti Fulvia la ureche, ciupindu-l între timp de sfîrc, dar tare de tot, nu glumă – Nu vreau să fac nimănui nimic, niciodată n-am făcut nimic, gemu Morris O singură dată ne-am prostit şi noi cu aiurelile alea sado-masochiste, şi-atunci a fost tot ideea lui Desiree, nu a mea – Nu pot să te cred, Morris – E adevărul adevărat Romancierii sunt nişte mincinoşi Inventează Denaturează Fac din negru alb şi din alb negru Sunt nişte creaturi lipsite de orice etică Văleu! Fulvia îl muşcase uşurel de lobul urechii, doar atît cît să-i dea sîngele – Hai! Îi porunci ea, sculîndu-se brusc în picioare – Unde? – În pat – Deja? întrebă Morris, studiindu-şi ceasul electronic E abia zece şi zece Nu pot să-mi termin trabucul? – Nu, n-avem timp – De ce atîta grabă? Fulvia se aşeză din nou lîngă el – Spune-mi, Morris, nu mă găseşti destul de atrăgătoare? îl întrebă ea şi se lipi de el cu un gest seducător, dar cu un licăr ameninţător în ochi, vrînd să sugereze că era pe cale de a-şi pierde răbdarea – Ba da, Fulvia, bine-nţeles că da, eşti una dintre cele mai atrăgătoare femei pe care le-am cunoscut vreodată, se grăbi el s-o încredinţeze Aicea-i buba! Rişti să te dezamăgesc, mai ales după ce-ai citit cum m-a încondeiat Desiree Vreau să spun că m-am lăsat de chestiile astea de ani de zile Fulvia se trase înapoi şi îl privi consternată – Vrei să zici că eşti – Nu, nu impotent, ci ieşit din formă Trăiesc singur Fac jogging Scriu cărţi Mă uit la televizor – N-ai nici o iubită? – N-am mai avut de mult Fulvia îl privi compătimitoare: – Of, of, of, sărmanul de tine! – Ştii, nici nu-i simt aşa de tare lipsa Mă simt de-a dreptul uşurat, fără toată trămbăleala pe care-o presupune – Trămbăleală? – Îhî, ştii şi tu cum e să te tot dezbraci şi să te-mbraci în toiul zilei, să faci duş înainte şi după, să ai grijă să n-ai chiloţii murdari şi să te speli pe dinţi întruna şi să tot faci gargară cu apă de gură Fulvia îşi dădu capul pe spate şi izbucni într-un hohot lung de rîs – Of, că nostim mai eşti! Zise ea, înecîndu-se de rîs Morris schiţă un zîmbet şovăitor, fiindcă nu intenţionase să fie chiar atît de nostim Fulvia se săltă iar în picioare şi-l trase şi pe Morris de pe canapea – Hai, fiinţă nostimă, să-ţi aduc aminte ce anume-ţi lipseşte – Fie, dacă insişti, oftă el şi îşi stinse trabucul Acum, că era veselă, Fulvia îl intimida mai puţin Dă-mi o sărutare, o rugă el – O sărutare? – Îhî, ştii cum vine chestia aia cu sărutatul Se practica, de obicei, între „salut” şi „hai să te fut” Eu unul sunt un tip de modă veche Fulvia zîmbi şi se lipi toată de el Îi luă capul în mîini şi-l trase în jos, după care îl sărută lung şi pătimaş Morris o mîngăie pe spate şi pe şolduri Părea să nu aibă nimic pe sub capotul alb Simţi cum urcă în el dorinţa asemenea unei ploi de primăvară ce trezeşte la viaţă nişte rădăcini seci Dormitorul Fulviei era un octogon îmbrăcat tot într-o mochetă groasă, cu oglinzi trandafirii pe toţi pereţii şi pe tavan, care multiplicau fiecare gest ca într-un caleidoscop O cohortă de Fulvii nude aidoma venerei lui Botticelli răsări din spuma albă a veşmîntului proaspăt lepădat şi îl chemă cu o sută de braţe întinse - o întreagă echipă de fotbal cu Morris Zapp pe toate posturile se dezbrăcă la iuţeală, cu stîngăcie, rămînînd în chiloţi şi îşi îngrămădi labele păroase pe nenumăratele şiruri de fese ca piersicile, multiplicate la nesfîrşit – Ei, cum îţi place? Murmură Fulvia, în timp ce se mîngăiau şi se îmbîrligau pe cearşafurile stacojii ale enormului pat circular – E uimitor! Recunoscu Morris Parc-am fi la o orgie în coregrafia lui Busby Berkeley – Destul cu gluma, Morris! Îl apostrofă Fulvia Nu-i nimic erotic în asta – Iartă-mă Ce-ai vrea să fac? Fulvia avea răspunsul gata pregătit: – Leagă-mă fedeleş, bagă-mi un căluş în gură şi fă-mi orice doreşti tu Dintr-o noptieră de lîngă pat scoase o pereche de cătuşe, cîteva fîşii înguste de piele, bandă adezivă şi faşă – Astea cum se folosesc? întrebă Morris, făcîndu-şi de lucru cu cătuşele – Uite-aşa, îi arătă Fulvia, punîndu-i-le pe încheieturi şi închizîndu-le cu un declic Ha, ha, ha! De-acum eşti prizonierul meu, chicoti ea, ţintuindu-l de pat – Ei, ce faci? Ea nu facea decît să-i tragă jos chiloţii – Cred că nevastă-ta a exagerat numai un piiic, zise ea, îngenunchind deasupra lui şi se puse pe treabă cu degetele ei lungi şi reci – Ars longa, dar mai scurtă în viaţa de toate zilele, şopti Morris Părea să fie ultima vorbă de spirit a unui desperat care se îneacă Închise ochii, lăsîndu-se în voia simţurilor Pe urmă auzi un bufnet dinspre scări, parcă s-ar fi închis o uşă, şi un glas de bărbat o strigă pe Fulvia Morris deschise ochii, cu tot trupul încordat de teamă, în afara unui singur mădular care, din aceeaşi pricină, se muiase de tot – Cine e? Şuşoti el – Soţul meu, răspunse Fulvia – Ce face? Şi douăzeci de Morris Zapp săriră din pat aruncînd în jur priviri înspăimîntate şi năuce Parcă ziceai c-a rămas la Roma – S-o fi răzgîndit şi-a pornit la drum cu maşina, răspunse Fulvia impasibilă şi, ridicînd capul, strigă ceva pe italieneşte – Ce faci? Ce-ai zis? O întrebă Morris, căznindu-se să-şi tragă înapoi chiloţii; dar, cu cătuşele pe mîini, treaba nu era deloc uşoară – I-am spus să urce – Ai căpiat? Cum vrei să ies de-aici? Se porni ţopăind să facă înconjurul camerei, cu chiloţii traşi pe un singur crac, deschise uşile debaralelor, căutînd o altă ieşire sau un ascunziş, şi se împiedică de propriii lui pantofi Pe Fulvia o pufni rîsul Morris îşi zornăi cătuşele drept sub nasul ei roman – Nu vrei să fii aşa de amabilă, să-mi scoţi porcăriile astea de pe mîini, o imploră el cu un murmur care aducea mai curînd a ţipăt înăbuşit, aşa că Fulvia se apucă să caute tacticoasă cheiţa în sertarul noptierei – Mai repede, hai odată! O zori Morris, aflat în culmea deznădejdii, acum cînd se auzea cîntecelul fredonat de cel care urca la etaj – Linişteşte-te, Morris, Ernesto e om de lume, spuse Fulvia Apoi băgă cheiţa în încuietoarea cătuşelor şi, cu un declic, îi redă libertatea Însă, cu un alt declic, uşa dormitorului se deschise larg şi în încăpere îşi făcu apariţia un bărbat grizonat şi foarte bronzat, îmbrăcat într-un costum elegant, de culoare deschisă – Ernesto, ţi-l prezint pe Morris, i se adresă Fulvia, sărutîndu-l pe amîndoi obrajii şi conducîndu-l în celălalt capăt al camerei, unde Morris îşi trăgea de zor chiloţii – Felice di conoscerla, signore, şi chipul lui Ernesto se lăţi într-un zîmbet larg, în timp ce-i întindea mîna lui Morris, care i-o strînse pierit – Ernesto nu vorbeşte englezeşte, dar înţelege, îl preveni Fulvia – Ce n-aş da să pot înţelege şi eu! Făcu Morris Ernesto deschise una din uşile debaralelor mascate cu oglinzi, îţi agăţă costumul pe un umeraş, îşi scoase pantofii şi porni spre baia care se deschidea din dormitor, trăgîndu-şi cămaşa peste cap De sub cămaşă răzbătu un şuvoi de vocabule italieneşti înăbuşite – Ce-a zis? Făcu Morris ochii cît cepele, cînd uşa de la baie se închise în urma lui Ernesto – Că face şi el un duş, răspunse Fulvia bătînd pernele din aşternut, să stea înfoiate Pe urmă vine înapoi – Înapoi? Unde? – Aici, bineînţeles, răspunse Fulvia culcîndu-se şi întinzîndu-se drept în mijlocul patului Morris rămase tablou – Hei! Exclamă el acuzator Bag mîna-n foc că asta-i o chestie premeditată! Pe chipul Fulviei se aşternu acelaşi surîs de Giocondă În baia mititică a apartamentului lor din Piaţa Fitzroy, Thelma Ringbaum se pregătea de culcare cu mai mare grijă decît de obicei Avusese parte de o zi lungă şi obositoare: agenţia prin care închiriaseră apartamentul pierduse cheia de la intrare şi-i ţinuse în drum cîteva ceasuri bune pînă să găsească o dublură Apoi, cînd în sfîrşit au intrat în casă, au constatat că apa fusese închisă de o manieră absolut misterioasă şi a trebuit să dea telefon la agenţie, să le trimită un instalator care să-i dea drumul - iar pentru asta au fost nevoiţi să iasă şi să caute prin preajmă o cabină telefonică întreagă, nespartă, fiindcă telefonul din apartament fusese decuplat Aragazul din bucătărie era atît de slinos, încît Thelma se hotărîse să-l cureţe înainte de a-şi fierbe fie şi o cafea, iar interiorul congelatorului aducea cu modelul miniatural al unui gheţar activ, aşa că şi acesta a trebuit dezgheţat înainte de a putea fi folosit Neputînd dormi ca lumea cu o noapte în urmă, Thelma abia se mai ţinea pe picioare de oboseală în clipa cînd isprăvise cu aceste munci (după ce făcuse şi piaţa, cumpărînd de-ale gurii din magazinele de prin apropiere şi mai pregătise şi cina, fiindcă Howard n-avusese chef să iasă la restaurant) Exista însă o înţelegere între ea şi Howard, iar viaţa ei nu era atît de romanţioasă încît să-şi permită s-o ignore În plus, Howard avea nevoie de consolare, după ce găsise pe preşul de la intrare scrisoarea decepţionantă de la Morris Zapp Cu toată oboseala, şi în pofida decorului demoralizant al băii, cu pînzele ei de păianjen şi cu pereţii ei coşcoviţi, Thelma simţi cum i se aprinde în vine apetitul sexual, în timp ce se pregătea să-i facă lui Howard pe plac Turnă spumant de baie în apa din cadă, apoi se masă cu cremă parfumată, se parfumă după urechi şi în alte cavităţi şi pliuri intime ale corpului şi, în fine, îşi puse cea mai sexy cămaşă de noapte din cîte avea, una transparentă, din nailon negru Îşi trecu peria de vreo sută de ori prin păr, Pe urmă se apropie tiptil de camera de zi, dădu uşa de perete şi se opri în prag, într-o poză provocatoare – Howard! gînguri ea Howard şedea încovoiat în faţa televizorului alb-negru, vechi şi de demult, şi moşmondea la butoanele de comandă, în timp ce imaginea tremura şi bîzîia – Ce-i? întrebă el, fără să întoarcă capul – Acum poţi să mă ai, iubitule, chicoti Thelma Howard Ringbaum se întoarse spre ea, fără să se ridice, şi o privi impasibil – Acum n-am nevoie, răspunse el şi îşi văzu înainte de treabă cu televizorul În clipa aceea, în mintea Thelmei Ringbaum se înfiripă hotărîrea de a-şi înşela soţul cu prima ocazie Oamenii din lumea întreagă sunt mai mult sau mai puţin îmbrăcaţi ori dezbrăcaţi, singuri sau perechi-perechi, treji sau adormiţi, muncind sau odihnindu-se Numai Persse McGarrigle înaintează pe un drum de ţară din inima Irlandei în toiul nopţii, cu şapca lui Morris Zapp lăsată pe ceafă; raza de soare care, reflectată de suprafaţa lunii, îi luminează calea şi-i dezvăluie contururile fermelor şi căsuţelor cufundate în întuneric, unde oamenii şi animalele trag la aghioase şi sforăie, aceeaşi rază tocmai le-a dat deşteptarea amărăţilor din Bombay care-şi petrec nopţile pe trotuare, şi muncitorilor din Omsk, lucind jucăuşă pe feţele schimonosite ori strecurîndu-se prin crăpăturile perdelelor zdrenţuite sau ale jaluzelelor rupte Ceva mai la est e de-acum dimineaţă tîrzie În Cooktown, statul Queensland, în biroul său de la Universitatea North Queensland, Rodney Wainwright îşi elaborează lucrarea despre viitorul criticii În încercarea de a-şi regăsi forţa argumentaţiei, copiază acum de la capăt tot ce a scris pînă în prezent, aşa cum un săritor cu prăjina îşi prelungeşte elanul pentru a realiza o săritură cît mai spectaculoasă Speră că viteza discursului copiat îl va purta peste obstacolul încăpăţînat care îl ţine de-atîta timp în loc, pînă acum totul merge ca pe roate Măna i se mişcă fluent pfi coala dictando Introduce din mers o grămadă de inutile înflorituri stilistice şi face tot felul de modificări subtile pe textul original Se străduieşte să alunge din gînd ce urmează la rînd, să nu privească pasajul crucial care îl pîndeşte la cotitură Încearcă să-şi amăgească propriul cuget Nu te uita, nu te uita! Dă-i bătaie, dă-i bătaie! Adună-ţi toate puterile ghem şi sări, ACUM! Se ridică, aşadar, întrebarea: cum îşi poate păstra critica literară funcţia arnoldiană de identificare a celor mai valoroase lucruri gîndite şi rostite vreodată, în condiţiile în care asistăm la o descentralizare a însuşi discursului literar, prin deconstrucţia conceptului tradiţional de autor şi „autoritate” Este limpede Ei, ei, limpede ? Este limpede Limpede ce? Săritorul cu prăjina rămîne o clipă suspendat în aer, cu faţa congestionată de efort, cu ochii mai să-i sară din cap, cu tendoanele tensionate, cu prăjina îndoită gata să se rupă sub greutatea lui, cu ştacheta la numai cîţiva centimetri de nasul lui Apoi totul se năruie: prăjina se rupe, ştacheta cade, atletul cade şi el grămadă, cu mădularele-i bătînd aerul neputincioase Rodney Wainwright se prăbuşeşte pe tăblia mesei de scris şi îşi îngroapă capul în mîini Iarăşi a ratat Se aud bătăi timide în uşă – Intră, suspină Rodney Wainwright, ridicîndu-şi privirea printre degetele împletite De după uşă se arată un cap blond, de fetiţă, cu ochii mari de uimire – Aţi păţit ceva, dom’ profesor? îl întreabă Sandra Dix Am venit să vă cer o consultaţie pentru referatul meu Pe acelaşi meridian, dar pe o cu totul altă paralelă, aşezat turceşte în nişa lui mochetată din văzduh, Akira Sakazaki corectează lucrările studenţilor săi din anul întăi la limba engleză „După ce a salvat fată înecînd salvamarist a violat ea pătură”, citeşte el Oftînd şi scuturînd din cap, introduce articolele necesare, modifică topica frazei şi înlocuieşte „violat” cu „învelit” Exerciţiile astea sunt floare la ureche pentru traducătorul lui Ronald Frobisher – Floare la ureche, zise Akira cu glas tare şi zîmbeşte încîntat, dezvelindu-şi dinţii E o expresie englezească al cărei sens l-a învăţat azi-dimineaţă, dintr-o scrisoare primită de la romancierul cnglez În această dimineaţă, Akira poartă cămaşă sport, marca Arnold Palmer, iar pantofii lui de golf, marca Jack Nicklaus, stau lîngă uşă, pregătiţi pentru clipa în care se va încălţa ca să plece la Universitate Nu de alta, dar azi e ziua lui de golf În această seară se va abate din drumul spre casă pe la unul din numeroasele terenuri de golf din Tokyo, pentru o oră dejoc Deja simte că-l mănîncă palmele, care abia aşteaptă să apuce mînerul crosei De pe platforma superioară a terenului scăldat în lumina proiectoarelor, împrejmuit de gardul de sîrmă împletită, ca o colivie uriaşă înălţată în triunghiul isoscel format de încrucişarea a trei linii ferate, el va lansa în spaţiu o sută de mingi de golf galbene, le va urmări traiectoria ascendentă, zborul lor de deasupra milioanelor de acoperişuri şi antene TV, curmat de impactul cu plasa de protecţie şi de căderea bruscă, aidoma unor păsări ciuruite de alice Akira vede în acest sport o metaforă a entuziasmului şi a frustrării de care are parte în activitatea lui de traducător Limba este plasa care ţine gîndul captiv înăuntrul unei anumite culturi Dacă ai putea lovi însă mingea cu destulă forţă, la momentul potrivit, aceasta, probabil, şi-ar croi drum printre ochiurile plasei şi şi-ar urma calea fără a mai reveni pe pămînt, continuîndu-şi zborul pe o orbită în jurul planetei La Londra, Ronald Frobisher doarme buştean în camera lui de lucru, în halat şi pijama, tolănit în faţa televizorului la care a urmărit acum cîteva ceasuri reluarea unui episod dintr-un serial poliţist realizat după un scenariu de-al lui Plictisit de propriile lui dialoguri, a aţipit în fotoliu; ştirile de la miezul nopţii, buletinul meteo şi scurta predică religioasă ţinută cu gravitate de un pastor evanghelist despre realitatea păcatului au trecut peste el neluate în seamă Acum televizorul nu mai emite decît un ţiuit ascuţit şi o lumină palidă, albăstrie, care dă un aspect cadaveric obrajilor neraşi, ciupiţi de vărsat ai romancierului La picioarele lui, tratată cu indiferenţă totală, zace o scrisoare par avion în plic albastru, cu o serie de întrebări dactilografiate îngrijit: „pag 152, «tărăboanţă cu gabori» Ce înseamnă? Pag 182, «şnururi» Ce vor să însemne? Pag 191, «o laie» Asta cine mai e?” Şi Arthur Kingfisher stă în faţa televizorului, dar nu doarme, fiindcă e încă seara devreme la Chicago (unde mai rămîne cîteva zile după încheierea conferinţei cu tema „Criza semnului”, pentru a-şi susţine încă o dată discursul inaugural, de data asta ca prelegere la Universitatea de Nord-Vest, contra unui onorariu de o mie de dolari) Se uită printre picături la un film porno, comandat telefonic şi transmis prin cablu pe unul din canalele video ale hotelului, printre picături, deoarece, în acelaşi timp, citeşte şi o carte de hermeneutică, pe care s-a învoit s-o recenzeze pentru o revistă universitară şi a cărei recenzie trebuia predată de mult; îşi ridică privirea de pe pagină doar cînd ariditatea discursului devine insuportabilă pînă şi pentru mintea lui ramolită şi seacă sau cînd în coloana sonoră a filmului se trece de la un dialog banal la gemete şi horcăieli, ceea ce înseamnă că s-a renunţat la pretenţia anemică de relatare a unei poveşti oarecare în favoarea adevăratului rost şi scop al peliculei În acelaşi timp, Song-Mi Lee, înveşmîntată într-un superb chimonou de mătase, stă aplecată deasupra umărului său şi îi curăţă ceara din urechi cu un mic instrument cioplit din bambus, destinat anume acestei operaţiuni şi foarte mult folosit în băile publice coreene Deodată, Arthur Kingfisher se simte excitat - e greu de zis dacă asta i se trage de la imaginile de pe micul ecran, înfăţişînd o copulaţie în plină desfăşurare, sau de la stimularea subtilă a urechii sale interne, dacă nu cumva de la vreo sclipire legată de lărgirea orizontului său conceptual, sclipire iscată de autorul cărţii de hermeneutică; oricum, are senzaţia limpede că i se trezeşte la viaţă ceva între picioare, azvîrle cartea din mînă şi o trage pe Song-mi Lee către pat, scoţîndu-şi halatul de baie şi zorind-o şi pe ea să se dezbrace Fata îi dă ascultare, dar chimonoul e un articol delicat şi costisitor, iar brîul este legat în jurul taliei subţiri a lui Song-mi Lee cu un nod complicat şi, pînă se dezbracă, trece cel puţin o jumătate de minut, timp în care lui Arthur Kingfisher îi piere cheful - sau poate că totul n-a fost decît o iluzie, o fantasmă, un vis deşart Se întoarce abătut la lectură, pe locul lui din faţa televizorului Între timp a uitat însă posibilele speculaţii pe care le întrezărise acum cîteva clipe, iar trupurile goale care se contorsionează şi se lipesc unul de altul şi se înfioară de plăcere parcă nu vor altceva decît să-şi bată joc de impotenţa lui Închide cartea cu zgomot, stinge televizorul şi închide ochii deznădăjduit Song-mi Lee îşi reia tăcută operaţiunea de curăţare a cerii din urechi În Helicon, statul New Hampshire, e seară, cina s-a terminat şi Desiree Zapp stă încovoiată conspirativ deasupra telefonului public din holul casei de odihnă a scriitorilor şi discută cu agentul ei literar din New York, şuşotind, nu cumva s-o audă vreunul din confraţi Asta fiindcă îi mărturiseşte că are un „blocaj” total şi acest cuvînt, ca şi „cancer” într-o sală de operaţie, nu poate fi niciodată rostit cu glas tare, deşi stă pe buzele tuturor – Nu-mi prieşte locul ăsta, Alice, murmură Desiree în telefon – Poftim? Nu te-aud bine, cred că-i legătura proastă, zice Alice Kauffman din apartamentul ei de pe 48th Street – N-am avansat nici un pic în şase săptămîni, de cînd sunt aici, spune Desiree, la risc, ceva mai tare Primul lucru pe care-l fac în fiecare dimineaţă e să rup ce-am scris cu o zi în urmă, Treaba asta mă scoate din minţi Un oftat din toţi rărunchii, asemenea aerului eliminat din nişte foale, străbate linia telefonică de la New York pînă în New Hampshire Alice Kauffman are o sută zece kilograme şi conduce treburile agenţiei de-acasă, fiindcă e mult prea grasă pentru a se putea deplasa confortabil, chiar şi cu taxiul, într-o altă parte a Manhattan-ului Din cîte o cunoaşte Desiree, şi de cunoscut o cunoaşte foarte bine, agenta ei literară zace în acest moment revărsată pe divan, încadrată de un teanc de manuscrise şi de o cutie cu bomboane elveţiene de ciocolată cu lichior de vişine – Atunci, las-o baltă, scumpo, o sfătuieşte Alice Pleacă chiar de mîine Întinde-o Desiree priveşte temătoare peste umăr, nu cumva s-audă careva această povaţă eretică – Încotro? – Oferă-ţi o vacanţă, o schimbare de decor, îi sugerează Alice Călătoreşte Pleacă în Europa – Hmm, exclamă Desiree Chiar azi-dimineaţă am primit o invitaţie la o conferinţă în Germania – Du-te, o îndeamnă Alice Toate cheltuielile astea îţi diminuează impozitul pe venit – S-au oferit să-mi suporte ei cheltuielile – Or să apară cheltuieli suplimentare, insistă Alice Mereu apar Apropo, ţi-am spus că Zile dificile o să fie tradus în portugheză? E a şaptesprezecea limbă, dacă nu-i punem la socoteală pe coreeni, care n-au plătit copyright-ul Hăt departe, în Germania, Siegfreid von Turpitz, cel care i-a trimis lui Desiree invitaţia de a participa la conferinţă, soileşte în dormitorul casei sale din creierul munţilor Pădurea Neagră Obosit după un drum atît de lung cu maşina, zace în poziţie de drepţi, cu mîna neagră ieşită de sub pleduri Soţia lui, Bertha, care doarme în patul alăturat, nu şi-a văzut niciodată bărbatul fără mănuşă Cînd face baie, mîna dreaptă i se bălăbăne afară din cadă, să nu se ude; cînd face duş, scoate braţul întins orizontal printre perdelele de plastic, de parc-ar fi un agent de circulaţie Cînd se culcă în patul Berthei, aceasta nu e niciodată sigură, pe întuneric, dacă orificiile şi pliurile trupului îi sunt pătrunse de un penis sau de un deget învelit în piele În noaptea nunţii l-a rugat stăruitor să-şi scoată mănuşa, dar el a refuzat – Dar dacă stingem lumina, Siegfried? A insistat ea – Şi prima mea soţie m-a rugat într-un rînd acelaşi lucru, i-a răspuns enigmatic Siegfried von Turpitz, dar am uitat să mi-o pun la loc înainte de-a adormi Se ştia că prima soţie a lui von Turpitz făcuse infarct, soţul ei o găsise dimineaţa zăcînd moartă în pat De-atunci, Bertha nu l-a mai rugat pe Siegfried să-şi scoată mănuşa La ora asta, cei mai mulţi europeni dorm, însă Michel Tardieu este treaz îndărătul pleoapelor sale de reptilă, puţin neliniştit din cauza mirosului discret ce vine dinspre Albert, care doarme alături de el; simte că nu este mireasma familiară de Tristes Tropiques, colonia lui preferată, din care Albert se autoserveşte în cantităţi industriale, ci un miros greţos, dezgustător, ordinar şi sintetic, ceva (nasul îi tremură necontrolat, în timp ce se căzneşte să transpună senzaţiile olfactive în concepte verbale) ce (pleoapele de şopîrlă i se deschid brusc la acest gînd oribil) ar putea folosi, bunăoară, o femeie! Akbil Borak, în schimb, nu mai e treaz, a adormit pe pat, stînd în capul oaselor, cu cincizeci de pagini înainte de sfîrşitul Spiritului epocii, şi acum e aplecat în faţă, parc-ar fi fost pălit cu securea, aşa cum stă cu nasul turtit de cartea deschisă de pe genunchi, în timp ce Oya, cu capul întors, să n-o bată în ochi lumina veiozei, moţăie şi ea, furată de somn Şi Philip şi Hilary Swallow dorm spate-n spate în patul lor dublu care, de-o vîrstă cu căsătoria lor, are salteaua desfundată la mijloc ca un fel de mică tranşee, aşa că au tendinţa să se rostogolească în somn unul peste celălalt; dar ori de cîte ori coapsele ciolănoase ale lui Philip se ating de cele dolofane ale lui Hilary, trupurile li se resping brusc, ca două corpuri încărcate cu electricitate de acelaşi semn şi, fără să se trezească, fiecare revine la marginea saltelei Persse McGarrigle se opreşte în mijlocul drumului, să-şi mute bagajul dintr-o mînă anchilozată de atîta cărat în cealaltă Cu autostopul s-a descurcat destul de bine pînă la Mullingar, dar acolo a dat peste un tip care se întorcea acasă făcut turtă de la o nuntă şi care, după ce a trecut de trei ori pe lîngă acelaşi indicator rutier, i-a mărturisit în cele din urmă că s-a rătăcit şi a adormit la volan cît ai clipi din ochi Acum lui Persse îi pare rău că n-a rămas să înnopteze şi el pe bancheta din spate a maşinii, fiindcă şansele de a prinde o altă ocazie în noaptea asta sunt infime, Se opreşte din nou şi priveşte îngîndurat în jur E cald şi destul de uscat ca să doarmă şi sub cerul liber O claie de fîn de pe o fîneaţă din dreapta drumului îi face cu ochiul, aşa că sare pîrleazul şi se apropie de ea Un măgăruş speriat de apariţia intrusului se ridică în două picioare şi o ia la goană în galop mărunt Pune jos geamantanul, îşi scoate pantofii şi se întinde încîntat în fînul înmiresmat, de unde cuprinde cu privirea bolta nesfîrşită a cerului spuzit cu milioane de stele Acestea pulsează cu o strălucire pe care un orăşean nu şi-o poate nici măcar închipui Una dintre ele pare să traverseze bolta printre celelalte stele şi, la început, Persse crede că a descoperit o nouă cometă Apoi îşi dă seama, din înaintarea ei lentă şi constantă, că e un satelit de telecomunicaţii pe o orbită geostaţionară, o micuţă lună artificială, care stă cuminte deasupra Oceanului Atlantic, mişcîndu-se o dată cu rotaţia Pămîntului, primind şi transmiţînd mesaje, imagini şi secrete de la şi către nenumăratele fiinţe ce-şi duc viaţa acolo, departe, jos – O, satelit strălucitor! Murmură Persse, de-aş fi ca tine de statornic! Şi începe să recite tot sonetul, dorind ca versurile lui să ricoşeze din spaţiu în gîndurile sau visurile Angelicăi, oriunde s-ar afla ea acum, ca să afle şi ea ce dor îi este lui de ea La pieptul dragei mele cuibărit, Să-l simt ce molcom suie şi coboară Şi veşnic treaz, de zbucium copleşit, Tăcut, s-ascult suflarea-i delicată De-a pururi - iar de nu, să mor pe dată  Dar nu, mai bine renunţă la versul cu moartea Sărmanul Keats a scris poezia asta cînd era deja cu un picior în groapă, ştia că n-are nici o şansă să-şi cuibărească tîmpla la pieptul lui Fanny Browne, cînd el aproape că nu mai avea strop de plămîn în propriu-i piept Însă el, Persse McGarrigle, nu are deocamdată intenţia să dea ortu’ popii Preferă să aleagă viaţa veşnică, mai ales dacă o va putea găsi pe Angelica Cu aceste ultime gînduri în minte, Persse se cufundă liniştit în somn PARTEA A TREIA UNU CÎND, ÎN SFÎRŞIT, reuşi să ajungă la catedra lui de la Colegiul Universitar din Limerick, Persse găsi două scrisori din Londra Îşi dădu seama dintr-o ochire că nici una nu-i de la Angelica - plicurile aveau un aspect prea oficial, cu numele şi adresa dactilografiate într-o manieră prea profesională -, dar conţinutul lor nu era lipsit de interes Una era de la Felix Skinner, care îi reamintea că Editura Lecky, Windrush and Bernstcin ar fi interesată să vadă teza lui Persse despre influenţa lui T S Eliot asupra lui Shakespeare Cealaltă era de la Academia Regală de Literatură şi îl înştiinţa că a primit un premiu de o mie de lire sterline oferit, de Fundaţia Maud Fitzsimmons pentru încurajarea Poeziei Anglo-Irlandeze Persse trimisese cu şase luni în urmă un maldăr de poezii în manuscris la acest concurs şi uitase cu totul de el Chiui de bucurie şi zvîrli scrisoarea în sus Apoi o prinse din aer şi citi al doilea paragraf, prin care i se aducea la cunoştinţă că premiul, împreună cu alte premii oferite de Academie, va fi decernat în cadrul unei recepţii la care se conta şi pe participarea d-lui McGarrigle, recepţia urmînd a avea loc la bordul vasului Annabel Lee, debarcaderul Charing Cross Persse se prezentă la şeful său de catedră, profesorul Liam Meereedy şi îl întrebă dacă şi-ar putea lua liber trimestrul următor – Liber? Cererea asta a ta cade cam pe neaşteptate, Persse, spuse Meereedy, uitîndu-se la el iscoditor de după obişnuitele lui creneluri de cărţi În loc de birou, profesorul şedea la o masă uriaşă, acoperită aproape în întregime cu maldăre de cărţi de referinţă gata-gata să se năruie - dicţionare, indexuri, texte în engleza veche -, cu foarte puţin spaţiu lăsat pentru scris Oaspetele aşezat de cealaltă parte a acestei fortificaţii se simţea extrem de dezavantajat în cadrul unei discuţii, neputîndu-şi vedea interlocutorul ca lumea – Cred că ai o vechime prea mică aici ca să poţi cere un trimestru liber, zise Meereedy cu un aer de îndoială – Ei bine, în cazul ăsta, o învoire Un concediu fară plată Tocmai am cîştigat un premiu de o mie de lire pentru poeznle mele, se adresă Persse ediţiei comentate a Bătăliei de la Maldon; capul profesorului Meereedy răsări însă din celălalt capăt al mesei, de după Dicţionarul de dialecte al lui Skeat – Nu zău! Exclamă el Aa, felicitările mele! Păi, în cazul ăsta, se schimbă lucrurile! Şi, ăă, ce anume ai vrea să studiezi în timpul acestui trimestru liber? – Vreau să studiez structuralismul, domnule, răspunse Persse Această veste îl făcu pe profesor să se retragă iarăşi la adăpost, în tranşeea scobită între periodicele Societăţii pentru Studiul Textelor de Engleză Veche, de unde glasul îi răzbătu înăbuşit şi plîngăreţ – Păi, nu ştiu, zău, cum o să ne descurcăm fără tine la cursul de literatură modernă, McGarrigle! – N-am de ţinut nici o prelegere în trimestrul de vară, sublinie Persse, fiindcă toţi studenţii tocesc pentru examene – Ah, păi tocmai asta-i, strigă Meereedy triumfător, ţintind din spatele ediţiei Klaeber a lui Beowulf Cine-o să corecteze lucrările la examenul de literatură modernă? – Pentru treaba asta o să mă-ntorc ceva mai devreme, se oferi Persse Nu era o propunere prea împovărătoare, fiindcă, la urma urmei, nu avea decît cinci studenţi la curs - Bine, fie, să văd ce pot face, oftă Meereedy Persse se întoarse la masa de lucru, în apartamentul închiriat lîngă uzina de gaz din Limerick, şi aşternu pe hîrtie un rezumat de două mii de cuvinte al cărţii despre influenţa lui T S Eliot asupra receptării moderne a lui Shakespeare şi a altor autori elisabetani Îl dactilografie şi-l expedie lui Felix Skinner, însoţit de o notă explicativă, prin care îl informa că ar prefera să nu predea lucrarea de masterat în stadiul ei actual, fiindcă se cere revizuirea unei serii de probleme înainte de a putea fi dată la tipar Morris Zapp îşi luă tălpăşiţa din Milano cît de curînd îi permitea decenţa, dacă „decenţă” este un cuvînt ce poate avea vreo legătură cu soţii Morgana, chestie de care el îndrăznea să se îndoiască Repriza aceea în trei eşuase lamentabil În clipa cînd îşi dăduse seama că trebuie să se hîrjonească cu Ernesto în aceeaşi măsură ca şi cu Fulvia, Morris se retrase cu scuzele de rigoare din camera cu pereţii de oglinzi Ca o măsură de precauţie, se încuie pe dinăuntru în dormitor Cînd se trezi a doua zi de dimineaţă, Ernesto, un adevărat maniac al autostradei, pornise deja la drum spre Roma, iar Fulvia, afişînd o politeţe glacială peste masa cu cafeaua şi croissant-ul de la micul dejun, nu făcu nici cea mai mică aluzie la cele întîmplate cu o seară în urmă, încît Morris începu să se întrebe dacă nu cumva a visat; dar usturimea pe care o simţea de la zgărieturile ce i le făcuseră unghiile lungi ale Fulviei pe piept şi pe umeri îl convinse de contrariul Un şofer în livrea de la Villa Serbelloni apăru la puţin timp după micul dejun şi Morris răsuflă uşurat cînd uriaşul Mercedes demară din faţa casei; nu putea să nu se gîndească la Fulvia ca la un fel de farmazoancă cu care nu-i deloc sănătos să ai prea mult de-a face Peste Milano atîrnau nori grei, cînd ajunseră aproape de destinaţie, soarele ieşi dintre nori şi la orizont apărură piscurile Alpilor Merseră cale de mai mulţi kilometri pe malul unui lac, trecînd prin mai multe tuneluri cu ferestruici tăiate din loc în loc în stîncă, prin care se zăreau pentru o clipă întinderea de apă albastră şi malul tivit cu verde Villa Serbelloni se dovedi a fi o clădire falnică şi fastuoasă, construită pe versantul ferit de vînturi al unui promontoriu care desparte două lacuri, Como şi Leceo, cu balcoane şi grădini întinse, din care se deschide o privelişte mirifică spre răsărit, miazăzi şi apus Morris fu condus într-un apartament prevăzut cu toate cele necesare, la etajul doi, şi ieşi pe balcon, să-şi umple plămînii cu aerul parfumat de afară, înmiresmat de pomii în floare, şi să se bucure de peisaj Jos, pe terasă, ceilalţi universitari cazaţi aici începeau să se adune la aperitivul servit înainte de prînz - în drum spre apartamentul lui zărise în treacăt masa din sufragerie, pregătită pentru prînz: avea faţa de masă albă, scrobită, pahare de cristal, liste de bucate Studie scena mai mult decît încîntat Era convins că o să-i placă la nebunie sejurul de aici Aspectul cel mai atrăgător al întregii poveşti era faptul că totul era pe gratis Ca să vii şi să stai aici, în acest loc retras, idilic, ai să fii răsfăţat de servitori, să te ghiftuieşti cu mîncare şi băutură la discreţie, să te bucuri de toate condiţiile de odihnă şi creaţie, nu trebuie decît să faci o cerere Desigur, trebuia să fii o persoană care să aibă deja un palmares bogat de burse, stipendii, sponsorizări şi aşa mai departe În optica lui Morris, tocmai aceasta era frumuseţea vieţii universitare Cei care mai avuseseră parte capătau şi mai mult Ca să intri în horă, nu trebuia decît să scrii o carte al naibii de buna - ceea ce, într-adevăr, nu era deloc uşor pentru un tînăr profesor de colegiu aflat la început de drum, confruntat cu o normă didactică enormă într-un domeniu nou pentru el şi, probabil, cu pretenţiile unei soţii şi ale unei tinere familii în creştere Graţie acestei cărţi al naibii de bune puteai obţine însă o bursă cu ajutorul căreia să scrii o a doua carte în condiţii mult mai favorabile; după două cărţi publicate, promovai pe scara ierarhică, norma didactică ţi se diminua şi începeai să predai cursuri de concepţie proprie; cursurile puteau fi folosite ca modalitate de cercetare pentru următoarea carte, pe care o puteai scrie astfel mult mai rapid Această productivitate îţi permitea să candidezi la definitivarea pe post, la o nouă promovare, la burse de cercetare din ce în ce mai generoase şi mai prestigioase, la eliberarea de împovărătoarea rutină didactică şi administrativă Teoretic, puteai ajunge profesor plin fără să faci altceva decît să fii permanent absent din universitatea ta, datorită vreunei burse sau vreunui stipendiu Morris nu atinsese încă acest apogeu, dar îşi dădea toată silinţa Se întoarse în umbra răcoroasă şi odihnitoare a camerei şi descoperi alături un birou Pe masa de scris lată, cu tăblia învelită în piele, era un vraf ordonat de scrisori care, printr-un aranjament, u fuseseră reexpediate la Bellagio Găsi o telegramă de la un oarecare Rodney Wainwright din Australia, de care el uitase cu totul, şi care îşi cerea scuze pentru depăşirea datei limită de expediere a lucrării pentru conferinţa de la Ierusalim, o depeşă conţinînd întrebările lui Howard Ringbaum în legătură cu aceeaşi conferinţă, scrisoare ce se încrucişase pe drum cu refuzul lui Morris de a-i accepta lucrarea, şi o epistolă de la avocaţii lui Desiree, referitoare la taxele de colegiu ale gemenilor Morris aruncă toate mesajele la coş şi, luînd dintr-un sertar o coală de corespondenţă cu antetul vilei, se apucă să bată la maşină o scrisoare adresată lui Arthur Kingfisher, în care îi reamintea acestuia că, în urmă cu cîţiva ani, participaseră împreună la un seminar despre simbolism, organizat de Institutul Englez, menţionă că a aflat de strălucitorul discurs inaugural ţinut de maestru la recenta conferinţă de la Chicago dedicată „Crizei semnului”, şi îl rugă în termeni dintre cei mai măgulitori să-i facă favoarea de a-i trimite un extras sau o copie xerox a acestui discurs Reciti scrisoarea cu atenţie Nu cumva mersese prea departe cu linguşelile? Aş, asta-i o altă lege a vieţii universitare: nu poţi fi nicicum exagerat, atunci cînd îţi flatezi tovarăşii de breaslă Oare să-i pomenească ceva în legătură cu interesul lui pentru catedra UNESCO? Nu, ar fi prematur O să vină şi vremea presiunilor făcute pe faţă Deocamdată ajunge şi acest ghiont delicat, preliminar, dat memoriei marelui om Morris Zapp linse marginea plicului şi îl sigilă, trăgîndu-i una cu pumnul lui păros În drum spre terasa unde îl aşteptau aperitivele, îl introduse în cutia poştală pusă la dispoziţia oaspeţilor în holul vilei Robin Dempsey se înapoie la Darlington complet demoralizat După umilinţele îndurate în urma farsei puse la cale de Angelica (încă-i dogoreau obrajii, dar toţi patru, ori de cîte ori îşi aducea aminte de mocofanul ăla de irlandez care trăsese cu ochiul din dulap la pregătirile lui de culcare), a urmat o nouă zi de frustrări şi supărări Şedinţa tehnică a conferinţei, prezidată de un Philip Swallow roşu în obraji şi cu răsuflarea tăiată din pricina întîrzierii cu care ajunsese la Universitate, îi respinsese propunerea de a ţine următoarea conferinţă la Darlington şi votase în favoarea Cambridge-ului Mai tîrziu, cînd s-a dus în vizită la fosta lui locuinţă, ca să-şi scoată copiii la plimbare, i-a auzit, fără să vrea, plăngîndu-se că nu vor să meargă cu el Janet avu totuşi grijă să-i expedieze, dar, îl lămuri ea pe Robin, asta numai şi numai ca să se poată culca după-amiază cu iubitul ei, Scott, un hippy copticel, care la vîrsta de treizeci şi cinci de ani purta încă blugi şi plete Scott era un fotograf liber-profesionist, căruia rar i se întîmpla să lucreze, iar unul din nenumăratele motive pentru care Robin Dempsey îi purta pică fostei lui neveste era tocmai faptul că risipea o parte din pensia alimentară pe ţigările şi aparatura acestui pierde-vară netrebnic Jennifer, în vîrstă de şaisprezece ani, şi Alex, de paisprezece, îl însoţiră morocănoşi în centrul civic, unde refuzară propunerea lui de a vizita Galeria de Artă sau Muzeul Ştiinţei, preferînd să se zgîiască la nenumăratele rafturi cu discuri şi îmbrăcăminte din buticurile Centrului Comercial Se mai înviorară niţel abia cînd Robin le cumpără cîte o pereche de blugi şi cîte un LP, ba chiar catadicsiră să discute cu el în timp ce-şi ronţăiau hamburgerii şi cartofii-pai, pe care îi cerură la prînz Această conversaţie n-a avut însă darul să-i însenineze starea de spirit, căci s-a redus la tot felul de aluzii la diverşi cîntăreţi de care Robin n-auzise în viaţa lui şi la omagii entuziaste aduse lui Scott, care, evident, auzise de ei Aşa se face că timpul a trecut cu viteza melcului Hamburgerii îi căzură greu după banchetul medieval, balonîndu-l, aşa că drumul înapoi la Darlington a fost un chin Sosi acasă în amurg Căsuţa lui modernă din oraş, cu maldărul de ziare, prospecte şi reclame îngrămădite în dosul uşii de la intrare, îi păru rece şi neprimitoare Trecu din cameră în cameră, deschise radioul şi televizorul, aprinse radiatoarele, încercînd să alunge sentimentul de singurătate şi deprimarea ce-l stăpîneau, dar totul fu în zadar În loc să despacheteze, urcă iarăşi la volanul Golf-ului său şi se duse la Centrul de Calcul al Universitîţii După cum se aşteptase, Josh Collins, conferenţiarul de la catedra de calculatoare, era încă acolo, singur-cuc în clădirea din prefabricate viu luminată, şi lucra la un program Unii susţineau că Josh Collins nu se duce niciodată acasă, că nici nu are casă, ci îşi petrece nopţile dormind pe duşumea, între maşinăriile alea care bîzîie, pîlpîie şi ţăcăne întruna – Salve, Josh, ce mai e nou? îl abordă Robin, chinuindu-se să pară jovial Josh îşi ridică privirea de pe un şir lung de date imprimate – A sosit Eliza, răspunse el – Serios? Asta-i o veste formidabilă! Exclamă Robin Dempsey, găsind în sfîrşit ceva care să-l abată de la gîndurile negre ELIZA, botezată astfel după eroina din Pygmalion, era un program graţie căruia calculatoarele puteau conversa, mai exact, puteau purta un dialog coerent în engleza literară, cu utilizatori umani, prin intermediul afişajului vizual Discuţiile trebuiau circumscrise unui context specific, cu reguli şi obiective bine definite, în care calculatorul să joace, în esenţă, un rol de investigare, programat pe baza unei game de posibile răspunsuri la replicile cu mare probabilitate de apariţie în contextul respectiv Paradigma de chestionare a pacientului de către psihiatru era considerată ideală în această privinţă, reprezentînd una din cele mai previzibile situaţii conversaţionale şi, de aceea, fusese luată ca model pentru ELIZA Experimentul prezenta mare interes pentru lingviştii care efectuau cercetări legate de aspectele sistematice ale interacţiunii verbale – Lasă-mă şi pe mine s-o încerc, îl rugă Robin pe Josh – OK, facu acesta Foloseşte terminalul din colţ Cînd îţi fac semn, scrie „Salut” Robin Dempsey se aşeză în faţa unui pupitru de comandă, constînd într-o tastatură şi un monitor pentru afişaj Josh duse o rolă mare de bandă magnetică în compartimentul cu pereţi de sticlă în care se afla computerul central şi curînd îi făcu semn, ca să-l anunţe că ELIZA e „on line” – SALUT, bătu Robin pe taste – SALUT, CUM TE SIMŢI? îi răspunse ELIZA, cuvintele apărînd instantaneu pe monitor – MĂ SIMT ÎNGROZITOR, fu replica lui Robin – CE ÎNŢELEGI PRIN ASTA? FII MAI EXPLICIT! – MĂ SIMT DEPRIMAT – DE CE ŢI SE PARE CĂ EŞTI DEPRIMAT? – DIN CAUZĂ CĂ SUNT SINGUR – LOCUIESTI CU FAMILIA TA? – NU – AI PRIETENI? – NU TOCMAI – DECE? Robin Dempsey făcu o pauză lungă înainte de a-şi bate răspunsul: – NU ŞTIU – CHIAR NU ŞTII SAU DOAR ÎNCERCI SĂ TE ESCHIVEZI DE LA ÎNTREBARE? Robin Dempsey roşi şi bătu degrabă: – PE VREMURI AVEAM PRIETENI – CÎND? – ÎNAINTE DE A MĂ ÎNSURA – NU MI-AI SPUS CĂ EŞTI ÎNSURAT – AM DIVORŢAT – VORBEŞTE-MI DESPRE DIVORŢ Robin Dempsey bătu fără întrerupere tirnp de un sfert de ceas, pînă cînd îl simţi pe Josh Collins foindu-se pe lîngă el – Merge, Robin? – Da, mersi – Interesant? – Foarte – Pot să citesc şi eu? – Nu, îl repezi Robin Dempsey, nu poţi Felix Skinner răsfoi rezumatul lui Persse şi îl găsi de-a dreptul promiţător – Dar, înainte de-a încheia contractul, avem nevoie de un referat de lectură, observă el Oare pe cine să-l rugăm să-l facă? – Zău dacă stiu, domnulc Skinner, zise Gloria, secretara lui, aşezîndu-se picior peste picior şi aranjîndu-şi din vîrful degetelor părul ondulat, galben ca mierea Încremeni răbdătoare, cu creionul aşezat în echilibru pe bloc-notesul din faţa ei Era secretara personală a lui Felix Skinner doar de vreo două-trei luni, dar se obişnuise cu obiceiul şefului ei de a gîndi cu glas tare şi de a-i pune întrebări la care ea n-avea cum să-i răspundă Felix Skinner îşi dezveli colţii îngălbeniţi şi remarcă, nu pentru prima oară, ce picioare superbe are Gloria – Ce-ai zice de Philip Swallow? Sugeră el – Merge, răspunse Gloria Avem adresa lui la dosar? – Dacă stau să mă gîndesc bine, spuse Felix, cu degetul arătător ridicat într-un gest de precauţie, mai bine nu Am senzaţia c-a fost olecuţă gelos deunăzi, cînd mi-am manifestat interesul pentru tînărul McGarrigle, aşa c-ar putea fi subiectiv Gloria căscă gingaş şi ciuguli cu degetele o scamă de pe pieptul puloverului Felix îşi aprinse încă un Gauloise de la chiştocul care-i fumega între degete şi privi admirativ contururile puloverului – Uite pe cine-o să rugăm! Exclamă el triumfător Pe Rudyard Parkinson – Am auzit de el, se învioră Gloria Nu lucrează la Cambridge? – La Oxford De fapt, mi-a fost profesor îndrumător Oare să-i dăm mai întîi un telefon? – Păi, cred c-aşa ar fi mai bine, domnule Skinner – Iată un sfat înţelept, rosti Felix Skinner, întinzînd mîna după telefon şi, după ce formă numărul, se lăsă pe spătarul scaunului rotativ, aruncîndu-i Gloriei încă un rînjet canin Ştii, Gloria, cred c-ar fi timpul să-mi spui Felix – Vai, domnule Skinner , se îmbujoră Gloria de plăcere Vă mulţumesc! Felix izbuti să-l prindă pe Rudyard Parkinson fără probleme (Tocmai avea un absolvent la consultaţie, dar portarul de la All Saints fusese instruit să dea legătura la apelurile interurbane direct în camera profesorului, chiar şi atunci cînd era ocupat De obicei, convorbirile interurbane însemnau recenzii de carte ) Cu toate acestea, Parkinson nu acceptă să facă evaluarea lucrării lui Persae McGarrigle – Regret nespus, bătrîne, dar în clipa de faţă sunt ocupat pînă peste cap Săptămîna viitoare primesc un titlu onorific la Vancouver şi, atunci cînd l-am acceptat, nu mi-a picat fisa că, de fapt, trebuie să mă şi urnesc din loc, să mă duc la ei ca să-l primesc – Da, înţeleg, ce situaţie neplăcută, comentă Felix Skinner Mi-ai putea sugera o altă persoană? E vorba despre, să zic aşa, receptarea modernă a lui Shakespeare et comp şi influenţa lui T S Eliot în privinţa asta – Receptare? E-e, stai că mi s-aprinde un beculeţ A, da, am primit ieri o scrisoare despre o conferinţă cam pe tema asta De la un neamţ, unul, von Turpitz Îl cunoşti? – Da, chiar i-am publicat ultima carte în traducere – Eu unul la el aş apela – Bună idee, conchise Felix Skinner Ar fi trebuit să-mi dea şi mie prin gînd Puse receptorul în furcă şi dictă o scrisoare adresată lui von Turpitz, cerîndu-i părerea în legătură cu rezumatul lui Persse McGarrigle, în schimbul unui onorariu de douăzeci şi cinci de lire sterline - bani gheaţă - sau al unor cărţi în valoare de cincizeci de lire, din catalogul curent al Editurii Lecky, Windrush and Bernstein – Anexează o copie a catalogului nostru, Gloria, şi, evident, un xerox după dactilograma lui McGarrigle, zise el, stingîndu-şi chiştocul şi privind în treacăt la ceas Sunt frînt de-atîta muncă Azi am vreun prînz aranjat? – Nu cred, răspunse Gloria, consultîndu-şi agenda Nu – Ce-ai zice atunci să mergem împreună la o gustărică italienească şi la un pahar-două de vino la o trattoria pe care o ştiu eu în Covent Garden? – Foarte drăguţ din partea ta, Felix, spuse Gloria, încîntată la culme – Cîtă neruşinare! Exclamă Rudyard Parkinson, punînd receptorul în furcă Absolventul aflat la consultaţie, nefiind sigur că profesorul vorbeşte cu el, nu zise nimic – Ce-o fi în mintea lui, să creadă că-mi arde mie să citesc aiurelile unui ţopîrlan de irlandez? Mai sunt şi foşti studenţi care abuzează de relaţiile lor Cursantul la postuniversitare, care îşi luase licenţa la Newcastle şi a cărui veneraţie manifestată la început faţă de Parkinson se transforma rapid în deziluzie, se sili să facă o mutră cît mai înţelegătoare şi preocupată – Ia să vedem, unde am rămas? întrebă Rudyard Parkinson La dorul de moarte al lui Yeats – Dorul de moarte al lui Keats – A, da, pardon, bolborosi Rudyard Parkinson, mîngîindu-şi perciunii deşi şi privind îngîndurat pe fereastra pe care se zărea cupola de pe Sheldonian şi, ceva mai departe, fleşa bisericii St Mary Spune-mi, dac-ai avea de făcut un drum pînă la Vancouver, ai zbura cu British Airways sau cu Air Canada? – Nu prea mă pricep la călătoriile aeriene, răspunse tînărul Cel mai lung zbor pe care l-am făcut vreodată a fost cu o cursă charter pînă în Majorca – Majorca? Ehe, ţin minte că acolo l-am vizitat odată pe Robert Graves L-ai cunoscut, cumva, şi dumneata? – Nu, recunoscu absolventul Am fost cu un grup organizat Robert Graves nu făcea parte din program, Rudyard Parkinson îi aruncă o privire bănuitoare E oare cu putinţă ca mucosul ăsta din Newcastle să fie în stare de ironie - şi încă la adresa lui? Figura impasibilă a tînărului îl linişti însă Se întoarse iar către fereastră – M-am hotărît să fiu patriot şi să călătoresc cu British Airways, zise el Sper c-am făcut o alegere înţeleaptă Studenţii de la Oxford continuau să fie în vacanţă, dar la Rummidge era prima zi a trimestrului de vară, o zi superbă Soarele ce strălucea pe cerul senin potopea cu razele lui treptele bibliotecii şi pajiştea dreptunghiulară Philip Swallow stătea la fereastra cabinetului său şi contempla priveliştea cu un amestec de plăcere, invidie şi voluptate, aceasta din urmă fără o sursă concretă După-amiezele călduroase le scoteau întotdeauna la aer pe fetele îmbrăcate în rochii de vară, ca pe nişte bulbi ce străpung solul pentru a înflori într-o explozie de culoare Acum se împrăştiaseră pe toate peluzele din campus, lăsîndu-se în voia razelor de soare, cu bretelele coborîte şi cu fustele ridicate, ca să-şi bronzeze braţele şi picioarele peste care se aşternuse paloarea iernii Băieţii stăteau tolăniţi în grupuri, măsurau fetele din priviri, unii se dădeau mari, dezbrăcaţi pînă la brîu, doar în blugi, îşi aruncau unii altora nişte discuri de plastic, făcînd paradă de muşchi şi de îndemănare Ici-colo se formaseră perechi şi tinerele cupluri stăteau la soare strîns îmbrăţişate sau se hîrjoneau într-o imitaţie foarte fidelă a unui act sexual Cărţile şi mapele zăceau aruncate pe gazon Primăvara îşi exercita farmecul irezistibil asupra trupurilor tinere Fluidul senzual al atracţiei lor reciproce era aproape vizibil, aidoma polenului în atmosferă Chiar sub geamul lui Philip, o fată de o rară frumuseţe, îmbrăcată simplu, dar încîntătoare în bluziţa ei cu mîneci scurte, stătea mînă-n mînă cu un tînăr atletic, în tricou şi blugi Stăteau aşa, cu braţele întinse, şi se priveau pierduţi în ochi, incapabili, se pare, să se desprindă unul de celălalt, ca să meargă la orice curs sau laborator de pe lumea asta Philip nu-i condamna Erau o pereche superbă, străluceau de sănătate şi erau conştienţi de frumuseţea lor, tremurînd înfioraţi în pragul fericirii erotice „Ferice, mai ferice”, murmură Philip din spatele geamului prăfos „Ferice, mai ferice, tu, iubire, Fierbinte pururi şi nestăvilită, Zvîcnind de dor şi tînără mereu!” 1 Spre deosebire de îndrăgostiţii de pe urna grecească, aceştia s-au şi sărutat pînă la urmă, într-o îmbrăţişare pasională, care a făcut-o pe fată să se salte pe vîrfuri, iar pe Philip să-şi dorească pînă-n măduva oaselor să fie în locul băiatului Plecă de lîngă fereastră tulburat şi niţel stînjenit N-avea nici un rost să se lase răvăşit de ritualurile primăverii De la nefericita aventură cu Sandra Dix îşi jurase să nu mai aibă de-a face cu studentele, în orice caz, nu cu cele din Rummidge De-acum toate speranţele lui în materie de aventuri amoroase se legau de călătoriile în străinătate N-avea idee ce-l aşteaptă în Turcia, la hotarul dintre Europa şi Asia Femeile or fi emancipate, dispuse la genul acesta de legături sau or fi ţinute sub cheie? În clipa aceea sună telefonul – Alo, aici Digby Soames, de la Consiliul Britanic În legătură cu conferinţele dumneavoastră din Turcia – A, da Nu v-am trimis titlurile prelegerilor? „Moştenirea lui Hazlitt” şi „Bucăţica de fildeş a lui Jane Austin” - după un citat din – Da, ştiu, îl întrerupse Soames Nenorocirea e că turcii nu o vor – Nu? Se minună Philip uşor vexat – Tocmai am primit un telex de la Ankara Zice aşa: „Nu ne interesează Jane Austin, poate Swallow să ţină o conferinţă intitulată «Literatura şi istoria şi societatea şi filosofia şi psihologia»?” – Asta-i o sarcină cam pretenţioasă, zise Philip – Da, asta cam aşa e! – Vreau să zic că nu prea am timp să mă pregătesc – Dacă vreţi, pot să trimit un telex cu un răspuns negativ – Nu, nu, sări Philip, exagerat de îndatoritor, ca întotdeauna gata oricînd să facă pe placul gazdelor ori de cîte ori călătorea în străinătate; gata oricînd să facă şi pe placul celor de la Consiliul Britanic, ca nu cumva să-l taie de pe listele lor de colaboratori Cred c-o să însăilez ceva la repezeală – Minunat, în cazul ăsta le bag un telex de con-firmare, zise Soames În rest, toate-s bune? – Cred că da, făcu Philip Nu ştiu la ce să mă aştept în Turcia Vreau să spun, ăă, e-o ţară civilizată ca lumea? – Turcilor le place să creadă că da Dar în ultima vreme au trecut printr-o perioadă grea Terorism cît cuprinde, asasinate politice şi-alte chestii de-astea, venite şi de la stînga şi de la dreapta – Da, am citit şi eu prin ziare, spuse Philip – S-ar zice că-i un act de curaj să mergi acum în Turcia, rîse Soames jovial Ţara-i pe butuci, toate importurile sunt blocate, aşa că n-au nici cafea, nici zahăr Din cîte înţeleg, nici curpapir n-au, aşa că n-ar strica să vă luaţi cîteva suluri de-acasă Lipsa benzinei n-o să vă deranjeze, dar întreruperile de curent electric s-ar putea să vă dea dureri de cap – Nu sună prea vesel, zise Philip – A, las’ că Turcia o să vi se pară o ţară foarte ospitalieră! Dacă nu vă-mpuşcă din greşeală careva şi dacă obişnuiţi să beţi ceaiul fără zahăr, s-ar putea să vă simţiţi foarte bine acolo, adăugă Soames, chicotind foarte bine dispus, după care închise Philip Swallow rezistă ispitei de a se întoarce la fereastră ca să continue să tragă cu ochiul la studenţii prinşi în jocul împerecherii Preferă să-şi plimbe privirea peste rafturile cu cărţi, în căutarea unei surse de inspiraţie pentru o prelegere pe tema „Literatura şi isoria şi societatea şi filosofia şi psihologia” Atenţia îi fu atrasă, ca de fiecare dată, de un şir de cărţi albastre, nou-nouţe, exemplarele din Hazlitt şi cititorul amator, cumpărate de la Lecky, Windrush and Bernstcin la preţ redus, pentru a le oferi oaspeţilor săi, după ce proasta lor difuzare pe piaţă îl adusese în pragul disperării Îmboldit de supărarea pe editorii săi, puse mîna pe telefon şi-l sună pe Felix Skinner – Regret, răspunse un glas de fetişcană, domnul Skinner e într-o şedinţă – Cred că vrei să spui că-i la masă, i-o întoarse Philip sarcastic, aruncînd o privire spre ceasul lui de mînă, care arăta ora trei fără un sfert – A, da, aşa-i – Pot vorbi cu secretarea dumnealui? – Şi ea e la masă Să-i transmit vreun mesaj? Philip oftă – Spune-i domnului Skinner că profesorul Zapp n-a primit încă un exemplar de protocol din cartea mea, cu toate că am solicitat în mod expres acest lucru – OK, domnule profesor Zapp – Nu, nu, pe mine mă cheamă Swallow, Philip Swallow – OK, domnule Swallow O să-i spun domnului Skinner imediat ce se întoarce De fapt, la ora cînd sunase Philip, Felix Skinner se întorsese de la masă Mai exact, intrase în depozitul de la subsolul Editurii Lecky, Windrush and Bernstein Şi mai exact, intrase în Gloria, care stătea aplecată peste o stivă de cutii de carton, fără fustă şi chiloţi pe ea, în timp ce Felix, cu pantalonii lui dungaţi pe vine, cu genunchii îndoiţi asemenea unui maimuţoi, o pătrundea viguros pe la spate Relaţia lor evoluase rapid faţă de dimineaţă, alimentată fiind cu mai multe rînduri de gin tonic şi cu o carafă mare de Valpolicella băute în timpul prînzului Ceva mai tîrziu, în taxi, mîinile lui Felix, pornite în explorare, nu întîmpinară nici o rezistenţă - ba, dimpotrivă, căci Gloria era o tînără cu sîngele învăpăiat, al cărei soţ, inginer la centrul de distribuire a curentului electric din Londra, lucra în schimbul de noapte Aşa că, intrînd în liftul de la Lecky, Windrush and Bernstein, în loc să urce, Felix preferă să apese pe butonul de la subsol Depozitul de aici îi mai slujise şi-n alte rînduri drept decor pentru astfel de scene, lucru pe care Gloria îl intui, dar nu-l comentă Nu s-ar zice că era un lăcaş tocmai romantic de împlinire a unei iubiri, podeaua de beton era prea rece şi prea murdară ca să te poţi întinde pe jos, dar poziţia în care combăteau acum le convenea amîndurora, căci, astfel, Gloria nu era obligată să vadă dinţii oribili ai lui Felix ori să-i simtă răsuflarea, care acum duhnea a usturoi amestecat cu Gauloises, în timp ce el îi putea admira şoldurile şi bucile albe, durdulii, înflorind în strînsoarea port-jartierului şi a ciorapilor – Port-jartier! icni el Cum de-ai ştiut că-s mort după port-jartiere? – N-am ştiuuuuut! suieră Gloria Ah, ah, ah! Ţipă ea, simţind cum cutiile se clatină şi încep să-i alunece de sub coate, pe măsură ce Felix i-o înfigea tot mai iute şi tot mai îndesat Păzea! – Ce? Făcu Felix, strîngînd din ochi şi concentrîndu-se asupra orgasmului său – Cad! – Termin! – Au! – Uf! Terminară deodată şi căzură de-a valma într-o harababură de cutii de carton turtite şi cărţi împrăştiate vraişte Aerul din subsol se umplu de praf Felix se rostogoli şi, rămînînd întins pe spate, suspină satisfăcut: – A fost trăsnet, Gloria Ne-a fugit pămîntul de sub picioare, cum s-ar zice Gloria strănută – Nu pămîntul, ci pachetele astea Mi-am rupt ciorapul, se plînse ea frecîndu-şi genunchiul Ce-or să creadă ăi de sus? Se uită la Felix în aşteptarea unui răspuns, dar atenţia lui fusese distrasă de cărţile căzute din cutiile rupte Rămas în patru labe, cu pantalonii în vine, se holbă năuc la cărţi Erau volume identice, cu supracoperta albastru-deschis Deschise una şi scoase din ea un fluturaş publicitar – Doamne-Dumnezeule, bolborosi el Nu-i de mirare că bietul Swallow n-a avut parte de nici o recenzie Cu o zi înainte de plecarea la Vancouver, Rudyard Parkinson primi o scrisoare de la Felix Skinner şi un exemplar din «Hazlitt şi cititorul amator» „Dragă Rudyard, începea scrisoarea, anul trecut am publicat această carte, dar ea n-a fost deloc luată în seamă de presă - pe nedrept, zic eu De aceea, în această săptămînă ne-am gîndit să trimitem colaboratorilor noştri cîteva exemplare-semnal Ar fi minunat dacă ai putea aranja s-o recenzezi undeva Ştiu cît de ocupat eşti, dar am o bănuială că s-ar putea să fie pe gustul tău Rămîn al tău, Felix ” Rudyard Parkinson se strîmbă dispreţuitor la această depeşă şi privi cartea în treacăt, cu un interes anemic Nu auzise în viaţa lui de acest Philip Swallow şi cartea de debut a unui profesor de la o universitate de mîna a doua nu promitea mare brînză Frunzărind-o însă, privirea îi fu atrasă de un citat din eseul lui Hazlitt intitulat „Despre critică”: „Criticul din ziua de azi se cheamă că nu face nimic dacă nu se străduieşte să stoarcă o mie de înţelesuri din expresia cea mai clară Obiectul diligenţei sale nu este acela de a-i face dreptate autorului, pe care îl tratează prea puţin ceremonios, ci de a-şi aduce omagii sieşi şi de a-şi demonstra cunoştinţele în ceea ce priveşte toate subiectele şi toate resursele criticii” Hmmm, îşi zise Rudyard Parkinson, te pomeneşti că aici zac îngropate muniţii care-ar putea fi folosite împotriva lui Morris Zapp Băgă cartea în valiză alături de paşaport şi de biletul de avion roşu-alb-albastru Călătoria la Vancouver n-a fost prea confortabilă Ca să facă şi el un mic ciubuc de pe urma acestui drum, călători cu clasa a doua, deşi universitatea-gazdă îi plătea cheltuielile de transport la clasa întîi Acest gest se dovedi o mare greşeală Mai întîi se luă la hartă cu o fetişcană obraznică de la ghişeul unde se făcea repartizarea locurilor din aeronavă, aceasta refuzînd să-i accepte valijoara ca bagaj de cabină Apoi, la bordul avionului, avu surpriza neplăcută de a se vedea instalat lîngă o mamă cu un copilaş ce se zvîrcoli şi chirăi în poala ei, împroşcîndu-l cu mîncare pe jumătate mestecată cît ţinu zborul acela istovitor, ce nu se mai termina Începu să se căiască amarnic că vanitatea îl făcuse să accepte titlul acela absolut inutil şi să facă zece mii de mile în trei zile doar de dragul de a se împopoţona în nişte veşminte ciudate, de-a asculta un scurt elogiu, probabil plin de inexactităţi, adus personalităţii sale, şi de a sta la palavre cu o gaşcă de nulităţi canadiene, cu nişte tipi insipizi, la cine ştie ce cocteil sau banchet oribil, unde toată lumea o să bea, fără doar şi poate, whisky de secară cu gheaţă la toate felurile Pînă la urmă, ceremonia oferirii titlului de doctor honoris causa a fost urmată de o cină la care s-a servit vin, un vin destul de bun, după cum fu Rudyard Parkinson nevoit să recunoască - Pouilly Fuisse '74 la peşte, iar apoi, la muşchiul file, un Gevrey Chambertin '73 de-a dreptul remarcabil Conversaţia la masă fu banală, după cum se temuse, dar avusese un interesant schimb de idei la recepţia de mai devreme cu unul din ceilalţi invitaţi ce primiseră titlul, Jacques Textel, antropologul elveţian ajuns funcţionar UNESCO, care închinase plin de bunăvoinţă un pahar de Martini sec în sănătatea lui – Felicitări, îi spusese acesta Ştiu că eu unul mă aflu aici doar pentru că Universitatea speră să stoarcă niştre bani de la UNESCO, dar dumneavoastră vi se acordă acest titlu pentru propriile merite – Da' de unde, meritaţi cu prisosinţă acest titlu, ar fi răspuns oricine altcuiva, însă Rudyard Parkinson, ca un Rudyard Parkinson ce era, afişă un zîmbet prostesc şi îşi zburli perciunii – Nici n-aveţi idee cîte titluri de doctor honoris causa am adunat de cînd sunt DGA, urmă Textel – DGA? – Director general adjunct – Vi se pare interesantă munca asta? – Ca antropolog, da Sediul de la Paris poate fi asemînat cu un trib Îşi are propriile ritualuri, tabuuri, ierarhii E fascinant Dar ca administrator, mă scoate din minţi, mărturisi Textel, punîndu-şi paharul gol pe tava unui ospătar care tocmai trecea pe lîngă el şi luînd cu cealaltă mînă un pahar plin Să luăm, de pildă, catedra asta de critică literară – Care, care? – Cum, n-aţi auzit de ea? Mă mir Siegfried von Turpitz a auzit deja - m-a sunat azi-dimineaţă la şapte şi jumătate, să mă-ntrebe ce şi cum Pusesem şi eu capul pe pernă, să dorm, că eram frănt de oboseală din pricina schimbului de fus orar, după un zbor de la Tokyo – Şi ce-i cu catedra aia? Insistă Rudyard Parkinson Textel îi povesti despre ce-i vorba – V-ar interesa? încheie el – A, nu, zîmbi Rudyard Parkinson scuturînd din cap Sunt mulţumit cu ce am – Frumos din partea dumneavoastră, remarcă Jacques Textel Ştiam, din experienţă, că universitarii din eşaloanele superioare sunt cei mai nemulţumiţi oameni din lume Întotdeauna li se pare că iarba-i mai verde pe pajiştea vecinului – Nu cred să existe undeva iarbă mai verde decît în Grădina Profesorilor de la Colegiul All Saints, ripostă Rudyard Parkinson cu mulţumire de sine – Asta aşa o fi, zise Jacques Textel Desigur, cel ce va ocupa această catedră UNESCO nu va trebui să-şi schimbe domiciliul – A, nu? – Nu, fiindcă-i vorba de o catedră pur conceptuală Mai puţin salariul, care pare-se c-o să fie în jur de o sută de mii de dolari În acest moment, un chelner îi anunţă că se serveşte cina Rudyard Parkinson fu aşezat la masă la oarecare distanţă de Jacques Textel, iar acesta din urmă fu condus la aeroport numaidecît după cină, ca să prindă un avion spre Peru, unde urma să ţină discursul inaugural al unei conferinţe dedicate conservării siturilor incaşe Despărţirea bruscă îl necăji pe Rudyard Parkinson, fiindcă ar fi vrut să aibă prilejul de a corecta impresia pe care se prea poate s-o fi lăsat, că nu-l interesează cîtuşi de puţin catedra UNESCO Cu cît se gîndea mai mult la ea - şi, cît ţinu drumul de întoarcere la Londra, nu prea făcu altceva -, cu atît mai atractivă i se părea Se obişnuise într-atît cu invitaţiile de ocupare a unor catedre în America de Nord, încît refuzul ajunsese de-acum un gest reflex De fiecare dată încercau să-l ispitească promiţîndu-i echipe întregi de asistenţi pentru munca de cercetare, pe care oricum n-ar fi avut la ce să-i folosească (puteau aceştia, oare, să-i scrie recenziile?) şi tentante burse de călătorie care să-i permită să meargă în Europa ori de cîte ori şi-ar fi dorit („Dar eu sunt în Europa”, le explica el cînd chiar se deranja să răspundă unei asemenea invitaţii ) Această catedră era însă cu totul altceva Poate că se pripise refuzînd-o, chiar dacă UNESCO era o instituţie de care se făcea mereu băşcălie în colegiile de la Oxford Nimeni n-o să facă însă băşcălie de suta de mii de dolari neimpozabili ce urmau a fi înhăţaţi fără osteneala de a-ţi muta cărţile de colo-colo Problema era cum să-i sugereze lui Textel că s-a răzgîndit, fără să se bage prea tare în sufletul omului Fără îndoială că postul avea să fie scos la concurs la momentul potrivit, dar Rudyard Parkinson avea suficientă experienţă în chestiuni din astea, ca să ştie că persoanele numite în posturi academice de vîrstnici nu îşi depuneau candidatura înainte de-a fi contactaţi de forurile interesate Or tocmai asta făcuse Textel privind retrospectiv, lucrul acesta era limpede ca lumina zilei -, iar el dăduse cu piciorul prilejului Rudyard Parkinson îşi încleştă supărat degetele pe braţul scaunului Ei bine, o notiţă plină de tact trimisă lui Textel i-ar putea sugera revizuirea opiniei Era totuşi nevoie de mai mult de-atît, de o campanie, de un atac în forţă, un manifest, dar la modul subtil, indirect Oare ce-ar putea face? Deschizîndu-şi valiza ca să scoată un notes pe care să schiţeze scrisoarea pentru Textel, ochii îi căzură pe cartea lui Philip Swallow O scoase şi se apucă s-o citească mai mult ca să-şi treacă timpul Curînd începu s-o parcurgă cu tot mai multă atenţie În mintea lui prindea să se înfiripe un plan Un articol lung pentru pagina din mijloc a Suplimentului literar Times Despre şcoala engleză de critică Despre satisfacţia de a întîlni în cumplitul deşert al criticii contemporane un exponent al nobilei tradiţii a învăţăturii umaniste, a bunului simţ robust şi a bucuriei simple provocate de întîlnirea cu marile cărţi Studiul oportun şi instructiv al profesorului Swallow În contrast cu elucubraţiile şi jargonul sofisticat ale profesorului Zapp, în care paradoxurile învăţaţilor europeni la modă în aceste zile sunt reproduse, dacă acest lucru e cu putinţă, într-o manieră şi mai pretenţioasă şi sterilă A sosit vremea ca toţi aceia care cred în literatură ca expresia valorilor umane universale şi perene să se ridice şi să se înregimenteze Profesorul Swallow a trîmbiţat prin lucrarea lui chemarea la acţiune Cine va răspunde acestei chemări? Cam asta ar fi şmecheria, cugeta Rudyard Parkinson, uitîndu-se pe hublou la soarele ce răsărea sau scăpăta undeva în lumea asta, deasupra orizontului de nori ondulaţi Vancouver, din care nu văzuse mai nimic în afara şoselelor udate de ploaie, dintre aeroport şi universitate, i se şi ştersese din amintire Philip îşi făcea ultimele pregătiri pentru plecarea în turneul din Turcia într-o stare de spirit mai proastă ca niciodată Lucrase pînă în ultima clipă la prelegerea cu tema „Literatura şi istoria şi societatea şi filosofia şi psihologia”, neglijîndu-şi preocupările mai lumeşti ca, de pildă, valiza Hilary se dovedi a fi ursuză şi necooperantă cînd, cu foarte puţin timp înainte de plecare, el se apucă să caute desperat chiloţi şi ciorapi curaţi – Trebuia să te gîndeşti la asta din vreme, îl puse ea la punct Doar ştii prea bine că ziua mea de spălat e abia mîine – Şi tu ştiai că mîine plec la drum, se răsti el cu înverşunare, puteai să-ţi dai seama c-o să am nevoie de nişte shimburi curate – Unde scrie că trebuie să-mi bat capul cu nevoile tale? Ce, parcă ţie-ţi pasă de-ale mele? – Ce nevoi? – Aha, nici nu-ţi trece prin minte că aş putea avea şi eu nevoile mele, nu? Se întărîtă Hilary – N-am chef de scandal acum, zise Philip lehămetit Nu vreau decît nişte ciorapi, chiloţi şi maieuri curate Dacă nu-ţi cer, cumva, prea mult! Stătea în pragul salonului, cu un maldăr de lenjerie de corp în braţe, pe care tocmai o scosese din coşul de rufe murdare Hilary aruncă romanul cu care se delecta şi-i smulse rufele din braţe Porni val-vîrtej spre bucătărie, lăsînd în urmă o dîră de şosete desperecheate – Trebuie uscate în storcător, îi aruncă ea peste umăr Philip se duse în camera de lucru, să-şi adune cărţile şi hîrtiile de care avea nevoie Îşi pierdu, ca de obicei, o grămadă de timp storcîndu-şi creierii ce cărţi să ia cu el la drum Avea o frică nevrotică, nu cumva să se trezească azvîrlit într-un hotel sau o gară din străinătate fără nimic de citit, aşa că de fiecare dată îşi lua o droaie de cărţi în bagaje, întorcîndu-se cu cele mai multe necitite În seara asta, neputîndu-se hotărî pe care din cele două romane tîrzii ale lui Trollope să-l ia cu el, le împachetă pe amîndouă laolaltă cu nişte poezii de Seamus Heaney, o nouă biografie a lui Keats şi o traducere a Divinei Comedii, pe care o cărase cu el în aproape toate deplasările din ultimii treizeci de ani, fără să avanseze prea mult cu lectura ei Pînă să isprăvească şi treaba asta, Hilary se dusese deja la culcare Se lungi în pat lîngă ea, agitat şi fără somn, şi ascultă zgomotul storcătorului care zbîrnaia în bucătărie ca motorul unui vapor Recapitulă neliniştit în gînd toate lucrurile pe care ar fi trebuit să şi le împacheteze: paşaportul, banii, cecurile de călătorie, prelegerile, ochelarii de soare, ghidul de conversaţie englez-turc Toate astea se aflau în geanta lui şi totuşi avea sentimentul că a uitat ceva Urma să zboare la Heathrow cu acelaşi avion foarte matinal cu care călătorise şi Morris Zapp, aşa că dimineaţa nu avea prea mult timp la dispoziţie Lui Philip rareori i se întîmpla să doarmă bine înainte de a porni într-o călătorie în străinătate, dar astă-seară insomnia îl chinuia mai mult ca oricînd În astfel de împrejurări, el şi Hilary obişnuiau să facă dragoste Aveau un acord nescris, să dea uitării neînţelegerile dintre ei într-o îmbrăţişare de rămas-bun care, oricît ar fi fost de superficială, avea măcar darul de a-i relaxa atît cît să-i trimită în lumea viselor pentru cîteva ceasuri Cînd Philip încercă s-o tatoneze pe Hilary, mîngăindu-i discret trupul ghemuit, ea îi dădu mîna la o parte, mormăind nervoasă în somn Philip se întoarse de pe-o parte pe alta şi se perpeli cuprins de resentimente şi autocompătimire Se şi vedea murind într-o catastrofă aeriană în drum spre Turcia şi îşi închipui cu o satisfacţie sinistră sentimentul de vinovăţie ce avea s-o încerce pe Hilary şi reproşurile pe care avea să şi le facă la aflarea tristei veşti Singurul dezavantaj al acestui scenariu era faptul că presupunea ca el să piară, un preţ mult prea mare ca s-o pedepsească pentru şosetele nespălate la timp Încercă să-şi imagineze, în compensaţie, o aventură sentimentală în Turcia, dar nu prea reuşi, neavînd nici cea mai vagă idee cum arată Turcia sau turcoaicele În cele din urmă, optă pentru o întîlnire întîmplătoare cu Angelica Pabst care, cum nimeni nu ştia de unde a apărut şi unde a dispărut în timpul conferinţei, putea fi întîlnită în Turcia la fel de bine ca oriunde altundeva Unul dintre nenumăratele motive de dezamăgire ale conferinţei organizate la Rummidge fusese faptul că nu reuşise să ducă pînă la capăt relaţia amicală înfiripată în prima seară între el şi acea tînără foarte atrăgătoare În închipuirea lui, o elibera pe Angelica din ghearele unor terorişti politici, care o luaseră ostatecă într-un tren, şi era răsplătit pentru fapta lui eroică cu o repriză de amor frenetic, Angelica fiind înveşmîntată în acest moment de criză din existenţa ei cum nu se poate mai potrivit, cu o cămăşuţă de noapte mai mult decît diafană; cu ajutorul acestor plăsmuiri, Philip reuşi să aţipească, chiar dacă peste noapte se trezi de mai multe ori, iar a doua zi, cînd deşteptătorul sună, în cele din urmă, la 5:30, se simţi mai mult obosit decît odihnit Cinci şi jumătate nu-i deloc devreme, dacă taxiul a fost comandat pentru ora şase - Philip înţelege rapid acest lucru în timp ce se spală, se îmbracă şi se bărbiereşte cu gesturi dezordonate, în timp ce cotrobăie prin sertarele şi dulapurile din dormitorul cufundat în întuneric, orbecăind după hainele de călătorie, bîjbîind cu încuietorile valizei Hilary nu schiţează nici un gest, nu se scoală să-l ajute sau să pună de-o cafea E de înţeles, dată fiind ora atît de matinală, şi totuşi Philip o condamnă în sinea lui La ora şase fără trei minute este, oarecum, gata -bărbierit neuniform, cu părul nepieptănat şi cu pantofii nelustruiţi, dar gata Atunci îşi aduce aminte ce articol îi lipsea de pe lista cu care îşi bătuse capul - hîrtia igienică Caută în bufetul din bucătărie un sul neînceput, dar zadarnic şi, cuprins de-o panică tot mai mare, azvîrle în lături cutiile cu detergenţi, praful, de curăţat, şerveţelele de hîrtie, detergentul de vase, simţindu-se din ce în ce mai presat de timp O ia la fugă în sus pe scări, năvăleşte în dormitor, buşeşte cu pumnul în întrerupător şi ia la întrebări, răcnind, spinarea înfofolită a lui Hilary – Unde-i hîrtia igienică? Hilary se saltă în capul oaselor şi întoarce capul, năucă de somn – Hă? – Hîrtia igienică! Îmi trebuie, să iau cu mine la drum – N-avem – Ce face? – Aveam de gînd să mă duc azi să cumpăr – Minunat! Urlă Philip, azvîrlindu-şi braţele în sus Al dracului de minunat! – Puteai să-ţi cumperi şi singur! – La ora şase dimineaţa? – S-ar putea să găseşti la aeroport – Şi s-ar putea să nu găsesc Sau s-ar putea să n-am timp – Dacă vrei, ia cu tine ce-a mai rămas în WC-ul de jos – Mersi frumos, face Philip sarcastic Coboară treptele în fugă, cîte două deodată În closetul de la parter găseşte o jumătate de sul de hîrtie igienică roz, băgat pe un tub cilindric prins cu un fel de osie cu arc de un suport de faianţă înşurubat în perete Philip se chinuie cu acest aparat, căznindu-se să scoată hîrtia de pe cilindru În acest moment se aude soneria de la intrare Philip tresare, sulul de hîrtie se desprinde şi o ia la vale de pe tub, derulîndu-se pe duşumeaua closetului cu o iuţeală uimitoare Philip trage o înjurătură, încearcă desperat să înfăşoare hîrtia la loc, abandonează această încercare, îi deschide taximetristului uşa de la intrare, îi arată cu degetul valiza, aleargă în camera de lucru, înghesuie un teanc de coli de hîrtie de scris A4 velină în servietă, aleargă înapoi în vestibul, scoate un „Atunci, pa” furios în direcţia scării, înşfacă haina de ploaie din cuier şi iese val-vîrtej, trîntind uşa după el – Vă simţiţi bine, domnule? îl întreabă şoferul, văzîndu-l cum se prăbuşeşte istovit pe bancheta din spate Philip dă din cap a încuviinţare Şoferul apasă pe ambreiaj, apoi porneşte în viteza întîi Taxiul o ia din loc - apoi se opreşte brusc, căci dinspre casă s-a auzit un strigăt Şi iat-o pe Hilary apropiindu-se în goană pe poteca din grădină, cu o ţinută care numai decentă nu se poate numi, în cămaşă de noapte şi cu un pardesiu vechi aruncat pe umeri; strînge la piept un maldăr de ciorapi şi lenjerie mototolită Philip coboară geamul maşinii – Ai uitat să iei astea din storcător, îi spuse Hilary cu răsuflarea tăiată, înghesuindu-i pe fereastră, în poală, ciorapi, flanele şi chiloţi – Mulţam, face Philip în silă, înşfăcînd lenjurile Hilary îi zîmbeşte – Atunci, pa! Călătorie plăcută! Se apleacă în faţă şi întinde gîtul spre fereastră, cu buzele ţuguiate şi ochii închişi, să-l sărute Philip nu-i poate refuza atîta lucru şi se apleacă şi el, s-o locăie pe obraz În clipa aceea se întîmplă ceva extraordinar Pardesiul ponosit cade de pe Hilary, decolteul cămăşii de noapte se cască dintr-o dată şi Philip îi zăreşte o fracţiune de secundă rotunjimea sînului drept Îl ştie bine Prima oară a făcut cunoştinţă cu el, tactil, acum douăzeci şi cinci de ani, cînd s-a încumetat să-l mîngîie printr-un pulover pescăresc căptuşit, marca Marks and Spencer’s şi un sutien cu balene, marca Maidenform, în timp ce-i săruta posesoarea, pe atunci tînără absolventă, luîndu-şi rămas-bun într-o seară, în faţa căminului ei, după ce văzuseră împreună Crucişătorul Potemkin la Societatea Cinematografică Ochii lui fascinaţi au poposit pentru întîia oară asupra goliciunii lui abia în noaptea nunţii De-atunci încoace pesemne că l-a văzut şi l-a atins (pe el şi pe perechea lui) de mii şi mii de ori - l-a mîngîiat şi l-a frămîntat, l-a lins şi şi-a turtit nasul de el, l-a privit alăptîndu-i copiii şi, cîteodată, i-a supt şi el sfîrcul şi între timp sînul şi-a pierdut tăria de altădată şi strălucirea pielii, s-a împlinit, s-a lăsat şi şi-a pierdut elasticitatea, devenind pentru Philip la fel de familiar ca o perniţă veche, comodă, dar pe care n-o mai bagi în scamă Şi totuşi, misterul dorinţei - cu resorturile şi mlădierile ei lăuntrice imprevizibile - face ca sînul acesta, ce se leagănă în voie sub faldurile cămăşii de noapte, în adăpostul umbros din care urcă mireasma de trup şi de aşternut cald, să-i trezească lui Philip dorul arzător să-l mîngăie, să-l sugă, să-l lingă, să-şi turtească nasul de el, să-l etc din nou Nu vrea să plece în Turcia Nu vrea să mai plece nicăieri în clipa asta, nu vrea decît să se întoarcă în pat cu Hilary Dar, desigur, nu se poate Oare din cauză că nu se poate o doreşte cu atîta ardoare? Nu-i mai rămîne decît să o sărute pe Hilary pe buze cu mai multă însufleţire decît avusese de gînd - şi decît se aştepta ea -, fiindcă acum priveşte în urma lui mirată, binevoitoare, ba chiar înduioşată, în timp ce taxiul, în sfîrşit, se depărtează inexorabil Philip întoarce capul, se uită la ea pe geamul din spate Hilary se apleacă să ridice din rigolă un ciorap scăpat pe jos şi îl flutură desperată, ca pe-un dar de despărţire La doar cîteva ceasuri după ce Philip Swallow decolase de la Heathrow la bordul unei aeronave DE-LO a companiei Turkish Airlines cu destinaţia Ankara, Persse McGarrigle ateriza pe acelaşi aeroport la bordul unui Boeing 737 al companiei Aer Lingus, venind de la Shannon în ziua decernării premiilor Academiei Regale de Literatură Annabel Lee era un bătrîn vas de agrement cu zbaturi, care navigase odinioară de-a lungul şi de-a latul estuarului Tamisei Renovat şi lustruit lună, cu zbaturile înţepenite şi coşurile curate, era acum amarat la malul Tamisei în dreptul debarcaderului Charing Cross; pe el erau amenajate un restaurant, baruri şi saloane de recepţie care puteau fi închiriate cu diferite ocazii Descinşi din taxiuri sau ieşiţi la suprafaţă din staţia de metrou şi luînd-o pe jos pe cheiul Tamisei, literaţii londonezi îşi murmură încîntarea prilejuită de originalul loc de întîlnire Era o seară frumoasă de mai, cu fluviul aflat pînă aproape de cota de inundaţie, şi steagurile şi flamurile de pe greementul vasului Annabel Lee fluturau în bătaia brizei răcoroase Ajunşi la bordul vasului, unii se întrebau însă dacă alegerea acestui decor a fost bună Aveai tot timpul senzaţia foarte clară de tangaj şi ori de cîte ori trecea pe fluviu o ambarcaţie mai mare, valurile stîrnite făceau ca Annabel Lee să se hăţăne în sus şi-n jos destul de tare, pentru ca oaspeţii de la bordul ei să se clatine pe picioare pe covorul roşu, de pluş, din salonul central Curînd, însă, invitaţii începură să facă din ce în ce mai greu deosebirea între efectul valurilor şi efectul tăriei luate la bord Persse nu mai fusese în viaţa lui la o festivitate literară, dar obiectivul comun al tuturor celor de faţă părea a fi înghiţirea cît mai rapidă a unei cantităţi cît mai mari de băutură, combinată cu pălăvrăgeala în gura mare, cu privirea pironită peste umărul interlocutorului de ocazie, cu zîmbetele şi semnele adresate altor persoane, care, la rîndul lor, beau, pălăvrăgeau, zîmbeau şi îşi făceau semne unii altora Cît despre Persse, el se mulţumea doar să bea, căci nu cunoştea pe nimeni acolo Stătea la marginea cercului de petrecăreţi, gîtuit de gulerul şi cravata cu care nu era obişnuit, şi îşi muta greutatea de pe un picior pe altul, pînă în momentul cînd se apuca să-şi croiască iarăşi drum pînă la bar, să mai ceară un rînd Ospătarii circulau printre invitaţi cu pahare de vin roşu sau alb, însă Persse prefera berea Guinness – Sal'tare, ia zi, nu cumva bei chiar Guinness? Se trezi el interpelat din spate De unde ai făcut rost? Persse se întoarse pe călcîie şi văzu o figură lătăreaţă, puhavă, ciupită de vărsat, care sorbea din ochii ascunşi în spatele unor ochelari cu ramă de baga băutura din paharul lui – Am cerut la bar şi mi-au dat, răspunse el – Vinul ăsta parc-ar fi pişat de cal, zise scîrbit omul, golindu-şi paharul într-un ghiveci cu flori, şi se pierdu în mulţime; după cîteva clipe se întoarse tîrînd după el o cutie întreagă de Guinness – Nu prea-mi place mie berea la sticlă, mărturisi el, dar ştiu din experienţă că aici, în Anglia, Guinness-ul e mai bun la sticlă decît la butoi Cu totul altfel stau lucrurile la Dublin – Sunt întru totul de acord cu dumneavoastră, zise Persse, în timp ce necunoscutul îi umplea paharul Mă-ntreb dacă n-o fi ceva în legătură cu apa Urmă o discuţie ca între experţi, despre fermentarea berii brune, discuţie ilustrată cu numeroase mostre la pahar, înainte de a apuca să facă cunoştinţă – Ronald Frobisher! Exclamă Persse Am citit cîteva din cărţile dumneavoastră Primiţi cumva vreun premiu în seara asta? – Nu, nu primesc, ci înmînez unul - pentru cel mai bun roman de debut Cînd am început eu să scriu, nu cred că existau mai mult de două-trei premii literare şi nici unul nu valora mai mult de-o sută de lire sterline Astăzi sunt atît de multe, încît n-ai cum să nu cîştigi vreunul dacă reuşeşti să publici ceva, cît de cît Îmi pare rău, n-am vrut să-ţi minimalizez cu nimic – Nu face nimic, îl linişti Persse Înţeleg ce simţiţi De fapt, eu unul nici n-am apucat să-mi public poeziile – Asta vreau să zic şi eu, înţelegi? Spuse Frobisher şi destupă o nouă sticlă de Guinness într-o manieră proprie, ingenioasă, folosind gîtul unei sticle pentru a scoate capacul alteia Vreau să zic că nu-ţi port pică pentru banii pe care ai să-i capeţi - să-ţi fie de bine -, dar situaţia devine pe zi ce trece mai cretină Sunt adunaţi aici, în seara asta, oameni pentru care premiile, bursele şi alte chestii din astea au ajuns să reprezinte principala sursă de venituri Nu mai e mult şi-o să vină şi ziua cînd se va institui cîte un premiu pentru fiecare carte publicată Premiul pentru cel mai bun roman de debut despre o femeie casnică din Camden Town, cu studii superioare, cu doi copii mici o pisică şi un soţ infidel, ce lucrează la o agenţie de publicitate Pentru cea mai bună carte de călătorii scrisă de un tînăr sub două-zeci şi nouă de ani, care a făcut ocolul Pămîntului folosind numai şi numai autobuzele cu rută fixă şi o singură pereche de blugi Pentru cel mai În timp ce Frobisher se ambala tot mai tare pe această temă, se apropie o tînără care îl anunţă că mai are puţin şi-i vine rîndul să prezinte premiul pentru cel mai bun roman de debut Aşa că îşi puse paharul jos şi, înainte de-a se îndepărta, îl atenţionă pe Persse: – Ai grijă de cutia aia de Guinness Persse îşi reluă ocupaţia de mai devreme, băutul şi mutatul de pe un picior pe altul Curînd zări însă o figură cunoscută, aşa că se apucă să-i facă semn, cum văzuse că fac toţi ceilalţi invitaţi Felix Skinner se apropie trăgînd după el o tînără durdulie, cu părul galben ca mierea, şi încă o pereche – Salut, bătrîne, ce vînt te-aduce pe-aici? întrebă el – Am de primit un premiu pentru poezie – Ei nu, chiar aşa? Rînji Felix Skinner cu invidie, dezvelindu-şi colţii Felicitările mele Apropo, îmi pare rău de cartea despre Shakespeare şi Eliot Ţi-o prezint pe secretara mea, Gloria O împinse de la spate pe tînăra durdulie, care-i întinse apatică mîna lui Persse Era palidă – Nu plecăm odată, Felix? întrebă ea Am rău de mare – Trebuie să mai stăm, draga mea, încă nu s-au dat premiile, îi răspunse Skinner şi se întoarse către Persse, să-i prezinte celălalt cuplu – Domnul profesor Ringbaum şi soţia lui, din Illinois Howard este unul din autorii publicaţi de noi Howard Ringbaum dădu din cap spre Persse cu o figură impenetrabilă Femeia, în schimb, îi zîmbi şi sughiţă – Încetează, Thelma, îi zise bărbatu-său printre dinţi – Nu pot, spuse ea, făcîndu-i cu ochiul lui Persse – Ai putea măcar încerca să bei mai puţin, o admonestă Ringbaum În celălalt capăt al încăperii cineva bătu energic cu pumnul în masă şi se porni să ţină un discurs – De groază tipul ăsta, Ringbaum, îi şopti Skinner la ureche lui Persse Acum vreo patru ani am publicat o carte de-a lui, vorba vine „publicat”, am scos o ediţie de cinci sute de exemplare din care pe cele mai multe le-am vîndut la preţ redus şi, pe chestia asta, a avut tupeul să-mi pretindă să-i invit azi la masă pe el şi pe nevastă-sa şi, de-atunci, se ţin scai de mine El e plicticos de moarte, iar ea s-ar zice că-i nimfomană - mi-a făcut întruna semne cu piciorul pe sub masă la restaurant M-am simţit de-a dreptul penibil de faţă cu Gloria, pe cinstea mea Exact în aceeaşi clipă, Persse simţi prezenţa unui picior străin lipindu-se de-al lui Întoarse capul şi o zări pe doamna Ringbaum în imediata lui apropiere – Chiar eşti poet? îl întrebă ea, răsuflînd adînc şi împrăştiind un puternic miros de gin – Da, răspunse Persse – Mi-ai scrie şi mie o poezie, dacă aş face să merite osteneala? îl întrebă doamna Ringbaum – Mă tem că poeziile nu se pot scrie la ordin, răspunse el şi se trase cu un pas înapoi, însă doamna Ringbaum îl urmă îndeaproape, ca într-un pas de dans – Nu la bani mă refeream, insistă ea – Thelma, o întrebă Howard Ringbaum de undeva din spate cu un glas plîngăreţ, spune-mi, sunt cumva alergic la anşoa? Ţinea în mînă un sandviş minuscul cu marginea zimţată de urma unei muşcături Persse profită de întrerupere şi îl interpuse pe Skinner între el şi doamna Ringbaum – Ce spuneaţi despre cartea mea? îl întrebă el pe Felix – Ah, încă n-ai primit scrisoarea mea? Nu? Aici e mîna Gloriei, de-o vreme s-a cam lăsat pe tînjală Ei bine, mă tem că oferta dumitale s-a lovit de un referat mai mult decît defavorabil A, uite-l pe Rudyard Parkinson, se pregăteşte să înmîneze premiul pentru cea mai bună biografie Un bărbat cu perciuni înfoiaţi şi o mutră rotofeie, plină de sine, urcase pe estradă şi se adresa acum soborului de oaspeţi Ţinea un discurs laudativ despre cartea cuiva, dar zîmbetul răutăcios aşternut pe buze părea să-i deformeze şi să-i minimalizeze sentimentele rostite cu glas tare, instigînd la chicoteli complice în rîndurile auditoriului – Rudyard Parkinson I-ai citit cărţile, nu-i aşa, Howard? întrebă Thelma Ringbaum – Îs de tot căcatul, răspunse Howard Ringbaum Persse îşi desfăcu încă o sticlă de Guinness, folosind tehnica lui Ronald Frobisher – Vasăzică, pînă la urmă nu mai vreţi să-mi publicaţi cartea? îl întrebă el pe Felix Skinner – Mă tem că nu, bătrîne – Şi ce-a zis, totuşi, referentul dumneavoastră? – Păi, că nu merge Nu ţine Nu se leagă Scurt pe doi – Cine-i tipu’? – Mă tem că nu-ţi pot spune, răspunse Felix Skinner E confidenţial Un ropot de aplauze şi flash-urile aparatelor de fotografiat îl însoţiră pe biograf, cînd urcă pe estradă să-şi primească premiul de la Rudyard Parkinson – Nu cumva, din întîmplare, e şi el aici în seara asta? întrebă Persse visător Că-n cazul ăsta, tare aş mai vrea să mă bat cu el Felix Skinner rîse fără chef – A, nu, e undeva foarte departe de Londra Dar e vorba de-o autoritate eminentă, te asigur! Rudyard, ce bine-mi pare că te revăd! Minunată cuvîntare! Rudyard Parkinson, căruia Ronald Frobisher îi luase locul sus, pe estradă, afişă un zîmbet maliţios şi îşi mîngăie perciunii în răspăr cu dosul palmei – Aa, salut, Skinner Mda, cred c-a ieşit destul de bine Felix Skinner se grăbi să facă prezentările – Este un adevărat privilegiu pentru mine să vă cunosc, domnule profesor, se gudură Howard Ringbaum, strîngînd îndelung mîna lui Parkinson şi privindu-l pierdut în ochi Sunt un mare admirator al operei dumneavoastră – Drăguţ din partea dumitale, murmură Parkinson – Howard! Howard, tipu' ăla-i Ronald Frobisher, strigă Thelma Ringbaum entuziasmată, arătînd cu degetul spre estradă Ţii minte, citeam una din cărţile lui în avion, cînd am venit în Anglia – Recomand tuturor studenţilor mei cartea dumneavoastră despre James Thompson, îi spuse Howard Ringbaum lui Rudyard Parkinson, nebăgînd-o în seamă pe consoarta lui Şi eu am scris cîteva articole pe tema asta şi mi-ar face plăcere să – A, da, amărîtul ăla de Frobisher, răspunse Parkinson, părînd că preferă acest subiect Ştiţi, mi-a fost student pe vremea cînd eram şi eu tînăr profesor la Oxford Mă tem că s-a răsuflat N-a mai publicat un roman de ani de zile – La televizor e un serial după una din cărţile lui, se băgă în vorbă Gloria, de undeva din spatele şi dedesubtul lor Întoarseră cu toţii capetele şi se uitară uimiţi la ea Se descălţase şi se întinsese cu ochii închişi pe o banchetă ce urma conturul arcuit al bordului – Mda, făcu Parkinson, ridicîndu-şi buza dispreţuitor, s-ar zice că da Eu, unul, n-am televizor O femeie din mulţimea strînsă în faţa lor întoarse capul şi se încruntă la ei, iar altcineva îi sîsîi „Ssst!” Ronald Frobisher ţinea o cuvîntare cu glasu-i baritonal coborît, cu mîinile adînc înfipte în buzunarele sacoului său de catifea reiată, cu ochelarii în care luminile se răsfrîngeau, făcîndu-i să semene cu nişte ochi de bufniţă – Nu ştiu ce-ar putea să spună aşa de formidabil, încît să merite să-ţi încordezi auzul, murmură Parkinson Ba chiar mi se pare abţiguit de-a binelea – Apropo, îi vorbi Felix Skinner Ai ăă ai primit cumva o carte de ăă Philip Swallow, pe care ăă – A, da, nu-i deloc rea Am aranjat să-i fac recenzia în Times Literary Supplement, alături de-o altă cronică de-a mea Ar trebui să apară în numărul de mîine Cred c-o să fii mulţumit de ea – Tii, ce bine! Îţi rămîn nespus de îndatorat! – Cred că are unele implicaţii importante, rosti Parkinson solemn Chiar mai importante decît bănuieşte autorul însuşi Răsună un nou ropot de aplauze cînd Ronald Frobisher înmînă un plic unci tinere zîmbitoare, îmbrăcată într-un halat grosolan împodobit cu franjuri Preşedintele, care ţinuse discursul inaugural al acestui eveniment, îsi reluă locul pe estradă – Urmează premiile şi bursele acordate unor tineri poeţi, anunţă el – Tu tre' să fii ăsta, îl atenţionă Thelma Ringbaum pe Persse Grăbeşte-te Persse începu să-şi croiască drum prin mulţime spre rîndul din faţă – Începem cu Premiul pentru încurajarea Poeziei Anglo-Irlandeze al Fundaţiei Maud Fitzsimmons, continuă preşedintele Persse McGarrigle se află cumva printre noi ? – Prezent! Strigă Persse din sală Staţi aşa, vin acu' Apariţia lui pe podium stîrni hohote de rîs pe care, într-un tîrziu, Persse le atribui faptului că rămăsese cu o sticlă de Guinness în mînă – Felicitări, îi spuse preşedintele şi-i înmînă un cec Văd că aţi adus cu dumneavoastră şi sursa de inspiraţie – Sursa mea de inspiraţie, rosti Persse gîtuit de emoţie, e o fată pe care o cheamă Angelica – Şi care-i şi foarte frumuşică, adăugă preşedintele, împingîndu-l discret spre trepte Şi acum, următorul premiu Cînd Persse reveni de unde plecase, îl găsi pe Ronald Frobisher în toiul unei confruntări crîncene cu Rudyard Parkinson – Ce ştii tu despre creaţia literară, bă, Parkinson? Răcnea Frobisher Nu eşti decît un peşte ordinar pentru ziarele de duminică Peşte-ai fost, peşte rămîi Îmi amintesc cum dădeai la peşte în curte la All Saints – Ei, gata, gata, ajunge, îl domoli Felix Skinner, încercînd să se bage între ei – Se lasă cu bătaie? întrebă Thelma Ringbaum entuziasmată – Tacă-ţi fleanca, Thelma! O repezi Howard Ringbaum – Zău, mă, Frobisher, dădu din gură şi Rudyard Parkinson, nici măcar în romanele tale nu dă bine un asemenea comportament Iar în viaţă este de netolerat, zise el dispreţuitor, bătînd însă prudent în retragere Oricum, n-am fost eu singurul cronicar pe care l-a durut în cot cînd ţi-a apărut ultimul roman, acum - cît să fie de-atunci? - Vreo zece ani – Opt Dar tu ai fost singurul care a făcut gluma aia tîmpită în legătură cu tăticul meu N-o să-ţi iert asta cîte zile oi avea Frobisher se repezi la Parkinson cu o sticlă de Guinness goală în mînă, Cineva scoase un ţipăt Felix Skinner îl apucă pe Frobisher de braţe şi i le ţintui pe lîngă corp, iar Howard Ringbaum îl înşfăcă pe romancier de guler şi începu să tragă zdravăn de el, sugrumîndu-l Lui Persse acest gest i se păru nedrept şi, totodată, o manifestare exagerată de forţă, aşa că puse mîna pe Ringbaum, să-l potolească Thelma se aruncă în iureşul încăierării şi-i trase zeloasă un şut la ţurloaie lui bărbatu-său Urlînd de durere, acesta îi dădu drumul lui Frobisher şi se întoarse furios către Persse În urma acestei îmbrînceli, Persse şi Frobisher se treziră cîteva clipe mai tîrziu singuri-singurei pe chei, după ce direcţiunea vasului Annabel Lee le ceruse în termeni cît se poate de categorici să părăsească imediat recepţia – Tembelii dracului, bombăni Frobisher, aranjîndu-şi cravata Chiar credeau c-o să-i dau cu sticla-n cap peştelui ăluia? N-am vrut decît să-l sperii – Cred c-aţi reuşit, îl complimentă Persse – Las' că-n privinţa asta o să am eu grijă să-i bag pe toţi în boale, să se cace pe ei de frică, mormăi Frobisher şi coborî pe nişte trepte jilave pînă la un alt nivel al cheiului Se întunecase de-acum şi Persse nu vedea ce meştereşte tovarăşul lui de suferinţă acolo Cu bărbia rezemată de coate şi cu coatele proptite de balustrada cheiului, rămase cu privirea pierdută, uitîndu-se peste fluviu la plăcile de beton scăldate în lumină ale Sălii Festivalurilor ai ale Teatrului Naţional Sticle goale, hîrtii de ambalaj, batiste, cutii de carton, chiştoace de ţigări şi alte mărturii ale unei seri de vară pluteau în derivă la vale, fiindcă refluxul luase locul fluxului Luminile de la bordul lui Annabel Lee sclipeau, reflectîndu-se ca nişte săgeţi aurii în undele întunecate La prova, o femeie, suferindă de rău de mare, stătea aplecată peste parapet Frobisher reapăru lîngă Persse, gîfîind ca o locomotivă, şi îşi şterse mîinile cu o cîrpă În salonul vaporului, lumea continua să comenteze cu înfrigurare incidentul de mai devreme – Parc-ar reînvia anii cincizeci, spuse cineva Pe vremea aia, întotdeauna exista riscul ca vreun scriitor să-i dea la cap cu vătraiul unui critic Merita să fii cu ochii pe cîrciuma de lîngă Curtea Regală Rudyard Parkinson nu era dispus să treacă aşa uşor peste incident – O să am eu grijă ca Frobisher să fie dat afară din Academie pentru această insultă, zise el, cuprins de un uşor tremur Dacă nu, o să-mi dau eu demisia – Ai perfectă dreptate, îi luă partea Felix Skinner Hei, n-aţi văzut-o cumva pe Gloria? – Derbedeul ăla de irlandez era să-mi rupă glezna, se văicări Howard Ringbaum O să-l dau în judecată – Howard, zise Thelma cu îngrijorare în glas Cred că vaporul a luat-o din loc – Tacă-ţi fleanca, Thelma Încet, încetişor, Annabel Lee se depărtă de mal, plutind în derivă Parîma care ţinea vaporul priponit de debarcader scîrţîi, întinzîndu-se peste măsură, apoi se rupse brusc Între ponton şi bordajul vaporului se căscă un gol – Nu cred că-i bine ce-aţi făcut, îl dojeni Persse pe Ronald Frobisher – Cînd mi-am terminat studiile la Oxford, începu acesta să povestească cu un glas de bunic la gura sobei, mămica şi tăticu’ au venit să asiste la ceremonia absolvirii Parkinson era asistent-cercetător la acelaşi colegiu Îmi fusese îndrumător timp de un trimestru - şi pe vremea aia îl consideram tot un nemernic înfumurat, deşi trebuie să recunosc că era un tip citit Oricum, întîmplarea a făcut să ne întîlnim în ziua aceea în curtea interioară, aşa că l-am prezentat alor mei Tata era un muncitor foarte priceput, modelor într-o turnătorie, avea un tuşeu formidabil, conducerea fabricii făcea sluj în faţa lui on de cîte ori aveau o lucrare mai deosebită Bine-nţeles că Parkinson habar n-avea de treaba asta şi l-ar fi durut în cur, chiar dac-ar fi ştiut Pentru Parkinson, tăticu' era un simplu ciocănar nătîng, cu şapcă-n cap şi cu haine de duminică, numai bun să-ţi baţi joc de el Aşa că a-nceput să fluiere şi tăticu' devenea tot mai nervos şi, ca să-şi mascheze nervozitatea, tuşea întruna Întîmplarea face să-şi fi scos toţi dinţii nu cu mult timp în urmă, un lucru destul de obişnuit la un muncitor de vîrstă mijlocie, în mahalaua noastră se purta sistemul ăsta de stomatologie preventivă cu dă-i afară pe toţi şi ia-ţi de-o grijă, iar proteza dentară nu i se potrivea prea bine Ca să nu mai lungesc vorba, la un moment dat, din tuse, proteza de sus i-a zburat din gură A reuşit s-o prindă din zbor şi a vîrît-o în buzunar Faza a fost de-a dreptul nostimă, dar am crezut că Parkinson o să leşine Ei bine, după mai mulţi ani am scris un roman cu un personaj inspirat de personalitatea tatii - pe-atunci era deja mort - şi Parkinson l-a recenzat pentru suplimentul duminical al unui ziar A scris aşa, ţin minte exact cuvintele lui: „Ne vine greu să-mpărtăşim poziţia sentimentală a autorului faţă de protagonist Faptul că proteza dentară nu-ţi stă bine în gură nu înseamnă neapărat că eşti sarea pămîntului” Dar în carte nu se pomenea absolut nimic despre vreo proteză dentară Şi-a vărsat veninul pe o chestiune intimă, personală Nu i-am iertat niciodată mojicia asta Vaporul o luase între timp la vale Gloria îşi ridică obrazul palid de pe balustradă şi se holbă la ci peste apă, părîndu-i-se că-i recunoaşte de undeva Frobisher ii făcu cu mîna şi, nedumerită, şovăitoare, ea îi răspunse la salut – Şi totuşi, cred că nu-i bine ce-aţi făcut, o ţinu Persse pe-a lui S-ar putea lovi de piciorul unui pod – N-or să păţească nimic, îl linişti Frobisher, am lăsat un odgon lung legat de mal care să-i ţină-n loc Am lucrat şi eu pe vase mai mici, în timpul vacanţelor din studenţie Pe canalul Staffordshire-Worcestershire Ehe, ce vremuri! Dinspre vapor se auziră pînă la ei strigăte neputincioase şi ţipete speriate, o uşă fu dată în lături şi lumina dinăuntru se revărsă pe punte Un bărbat răcni spre mal – Cred c-ar fi timpul s-o luăm din loc, sugeră Persse – Bună idee, se învoi Frubisher Hai să bem ceva, fac eu cinste E abia, se uită el la ceasul de la mînă, nouă fără cinci Doamne sfinte! Exclamă el, plesnindu-se cu palma peste frunte, la nouă trebuie să dau un interviu la radio Sări în mijlocul drumului şi opri un taxi – La Bush House, îi ordonă el şoferului, înghesuindu-l pe Persse în maşină Taxiul făcu un viraj în se de păr ca să-şi schimbe direcţia, mişcare care-i aruncă pe cei doi dintr-o parte în alta a banchetei din spate – Cine vă ia interviul? Se interesă Persse – Cineva din Australia – Din Australia? – În zilele noastre se fac adevărate minuni cu ajutorul sateliţilor Televiziunea australiană urmează să difuzeze serialul Mai departe pe-orice drum şi s-au gîndit să-mi ia acest interviu publicitar pentru nu ştiu ce emisiune culturală de-a lor – Cred că n-am citit Mai departe pe-orice drum, spuse Persse – Nici n-aveai cum Există doar în forma de serial TV Se ocupă de Aaron Stonehouse cînd ajunge bogat şi faimos şi sătul de viaţă, ca mine, zise Frobisher, uitîndu-se din nou la ceas Australopitecii ăştia au închiriat un spaţiu de emisie la BBC N-or să fie deloc încîntaţi dac-o să-ntîrzii Spre norocul lui, apăruse o întîrziere în stabilirea legăturii cu Australia şi se afla deja instalat comod în studio cînd auziră, surprinzător de clar şi de tare, vocea realizatorului emisiunii din Sydney Persse rămase în camera de control împreună cu inginerul de sunet, de unde ascultă şi urmări fascinat tot ce se-ntîmpla în încăperea alăturată Inginerul îi explică faţa nevăzută a regiei de emisie Realizatorul se afla la Sydney, iar autorul interviului la Cooktown, în Queensland Întrebările erau transmise telefonic de la Cooktown la Sydney, iar de la Sydney mai departe, pînă la Londra, prin sateliţii de deasupra Oceanului Indian şi-a Europei, iar răspunsurile lui Ronald Frobisher se întorceau în Australia prin sateliţii de deasupra Atlanticului şi Pacificului Un schimb scurt întrebare-răspuns înconjura pămîntul în aproximativ zece secunde Uitîndu-se la Ronald Frobisher prin peretele de sticlă care izola studioul de emisie de camera de control, Persse admiră detaşarea cu care scriitorul, cu căştile pe urechi, mînuia această situaţie conversaţională neobişnuită, stînd la taclale cu interlocutorul său, Rodney Wainwright, un tip cu o voce destul de ştearsă, ca şi cum s-ar fi aflat faţă-n faţă cu el, la masă, şi nu la antipozi Wainwright îl întrebă dacă Aaron Stonehouse continua să fie un tînăr furios – Tot furios, dar nu mai e aşa de tînăr Romanul, ca specie literară, îşi trăieşte agonia? – Şi el, ca noi toţi, moare cîte un pic din ziua cînd s-a născut – Cînd scrie cel mai mult? – În primele zece minute de după cafeaua de dimineaţă La sfîrşitul interviului, Persse ieşi din camera de control şi se duse la el – Excelent lucrat, îl felicită el – Zici c-a ieşit bine? Păru Frobisher mulţumit de sine Inginerul de sunet îi chemă înapoi în camera de control – Se-ntîmplă ceva nostim, le zise el Ia ascultaţi Din difuzoare continua să se audă glasul lui Rodney Wainwright şi cel al realizatorului din Sydney, un tip pe nume Greg Păreau să fie prieteni vechi – Zi, Rod, cînd mai dai pe la noi? – Nu ştiu, Greg Sunt prins pînă peste cap aici Am de scris o comunicare pentru o conferinţă – Ar fi timpul să mai sugem şi noi o berulă împreună, să ne distrăm şi să ne mai ginim după talente pe plaja Bondi – Păi, drept să-ţi spun, Greg, nici aici, în Queensland, nu ducem lipsă de talente! – Pun pariu că la voi gagicile nu umblă fără sutien – Păi, asta numai la mica înţelegere, răspunse Wainwright după o pauză Greg chicoti: – Mamă, să vezi cum arată plaja Bondi în zilele noastre, într-o duminică însorită! Îţi ies ochii ca la melc, nu alta! Inginerul de sunet zîmbi hîtru spre Persse şi Frobisher – Cei din Sydney au uitat să închidă legătura, le spuse el Nu-şi dau seama că încă-i auzim – Ne pot auzi şi ei pe noi? întrebă Persse – Numai dacă deschid eu microfonul ăsta – Vreţi să spuneţi că tragem cu urechea hăt, de la douăsprezece mii de mile? întrebă Persse Sună atît de straniu – Sst! Îl reduse la tăcere, cu arătătorul ridicat, Ronald Frobisher, observînd că şueta din Australia trecuse la alt subiect: chiar persoana lui – Ultima nu mi-a plăcut deloc, zicea Rodney Wainwright Şi asta se-ntîmpla, ia să vedem, acum opt ani? – Mai bine de opt ani, confirmă Greg Zici că s-a fîsîit? – E de-a dreptul terminat, răspunse Rodney Wainwright N-a avut absolut nimic de spus despre postmodernism Cred că nici n-a înţeles întrebarea Ronald Frobisher se aplecă şi deschise microfonul despre care le vorbise inginerul de sunet – Băga-ţi-ai în cur întrebarea ta cu postmodernism cu tot, băi, Wainwright, zise el La antipozi se aşternu o linişte perplexă – Cine-a fost ăsta? Bolborosi Rodney Wainwright într-un tîrziu – Iisuse! Făcu Greg – Iisus Hristos? – Vreau să zic, Iisuse, Doamne Sfinte, am uitat linia deschisă, băga-mi-aş! La o depărtare de două mii de mile de Londra, în Turcia, e deja întuneric de cîteva ceasuri bune În timp ce se hurducă în Citroenul său Deux Chevaux prin hîrtoapele drumului lateral aflat în prelungirea autoatrăzii, lui Akbil Borak i se pare că micuţul şir de casc cu acoperişuri în terasă aduce mai curînd cu un vapor cu luminile aprinse strălucind prin hublouri, ancorat la marginea imensitîţii întunecoase care se cheamă Podişul Anatoliei Centrale Frînează, opreşte motorul şi coboară din maşină cu mădularele înţepenite A avut o zi încărcată Oya i-a lăsat în bucătărie o gustare rece şi ceai negru în termos Cum în seara asta a mîncat pe săturate pe cheltuiala universităţii, nu se atinge de mîncare, dar bea tot ceaiul Apoi urcă la etaj, păşind în vîrful picioarelor pe treptele înguste, ca să nu-l trezească pe micuţul Ahmed – Akbil, tu eşti? Se aude din dormitor glasul somnoros al Oyei Akbil îi răspunde în şoaptă şi o linişteşte, apoi intră în camera lui Ahmed şi îşi priveşte drăgăstos băieţelul adormit, învelindu-i grijuliu cu pătura braţul care îi atîrnă peste marginea patului Pe urmă se duce la baie Apoi se bagă în pat şi face dragoste cu Oya Akbil Borak face dragoste cu soţia lui aproape în fiecare seară - asta în mod normal, adică atunci cînd nu-i silit să facă nopţi albe citind operele complete ale lui William Hazlitt Iarna trecută, în Turcia nu prea găseai alte distracţii Şi-apoi, crede el, treaba asta te menţine în formă Astă-seară e obosit, aşa că se mulţumeşte cu un număr scurt şi la obiect Curînd se dă jos de pe Oya cu un suspin mulţumit şi-şi trage plapuma pînă la gît – Te rog, Akbil, nu adormi încă, îl imploră Oya Vreau să-mi povesteşti cum a fost azi Profesorul Swallow a sosit cu bine? – Da, avionul a avut o întîrziere foarte mică M-am dus cu domnul Custer, cu maşina Consiliului Britanic, să-l întîmpin la aeroport – Cum arată? – Înalt, uscăţiv, adus de spate Are o barbă fru-moasă, argintie – E un tip cumsecade? – Cred că da Niţel cam agitat Chiar excentric Avea o flanelă de corp care îi atîrna din buzunarul pardesiului – Flanelă? – O flanelă albă I-o fi fost cald în avion şi s-o fi dezbrăcat, nu stiu La ieşirea din aeroport a căzut şi s-a lovit – Aoleu! A băut cumva în avion? – A, nu, a călcat din greşeală într-o groapă Ştii cît de proaste-s drumurile noastre la ieşirea din iarnă Groapa era chiar la ieşirea din aerogară, să tot fi fost adîncă de-o jumătate de metru Credeam că intru-n pămînt de ruşine Habar n-avem să facem drumuri ca lumea în ţara asta – Profesorul Swallow e însurat? – Da, are şi trei copii Dar nu părea dispus să discute despre ei, zise Akbil somnoros Oya îl ciupi să nu adoarmă – Şi pe urmă, ce s-a mai întîmplat? După ce a căzut – Eu şi cu domnul Custer l-am adunat de pe jos, l-am scuturat de praf şi l-am dus în oraş Pe drum a fost destul de agitat, se pitea întruna după scaunul şoferului Ştii că, pe unele porţiuni, şoseaua care duce la aeroport e asfaltată doar pe un sens, aşa că maşinile din ambele direcţii folosesc aceeaşi parte a carosabilului Normal că treaba asta te poate speria dacă nu eşti obişnuit – Ce-a mai fost pe urmă? – Pe urmă ne-am dus la Anitkabir, să depunem o coroană de flori la mormîntul lui Atatürk – De ce? – Domnul Custer a zis c-ar fi un gest frumos din partea lor Şi stai să vezi ce chestie nostimă s-a întîmplat, şi, amintindu-şi de acest episod, Akbil îşi scutură picoteala şi se saltă într-un cot, să-i povestească Oyei Ştii că prima oară cînd te duci la Anitkabir ţi se face părul măciucă Mergi pe terasa aia lungă de nu se mai termină, străjuită de leii hitiţi şi de alte statui, cu soldaţii care stau de gardă pe parapete, nemişcaţi şi tăcuţi, de zici că-s tot statui, numai că-s înarmaţi Poate că n-ar fi trebuit să-i spun profesorului Swallow că-i un păcat de moarte să manifeşti lipsă de respect faţă de memoria lui Atatiirk – Păi, asta-i adevărat – I-am aruncat pastila asta-n glumă El însă s-a cam speriat cînd a auzit Mă-ntreba la tot pasul: „Am voie să-mi suflu nasul?” Sau: „Soldaţii n-or să-mi ia în nume de rău şchiopătatul?” – E şchiop? – Ei, s-a ales cu un şchiopătat uşor cînd a căzut la aeroport Oricum, domnul Custer i-a spus: „Nu vă faceţi griji, procedaţi doar la fel ca mine” Aşa că am luat-o pe jos pe terasa mausoleului, domnul Custer mergea în faţă cu coroana, iar profesorul Swallow şi cu mine veneam la un pas în urma lui, sub privirile vigilente ale soldaţilor Am luat-o spre stînga, spre Locul Marii Adunări, executînd o întoarcere de-ai fi zis că suntem şi noi soldaţi, şi ne-am apropiat de Sala de Onoare În clipa aceea, domnul Custer a avut ghinionul să se împiedice de o piatră ieşită din pavaj şi, neputînd să se redreseze din cauza coroanei, a căzut grămadă, aterizînd în patru labe Pînă să-l pot opri eu, profesorul Swallow s-a aruncat şi el la pămînt şi s-a prosternat asemenea unui musulman care se roagă Oya căscă gura de uimire şi pufni în rîs – Şi ce s-a mai întîmplat după aia? – L-am ridicat şi l-am mai scuturat o dată de praf Pe urmă am depus coroana şi am vizitat muzeul Apoi ne-am întors la reprezentanţa Consiliului Britanic, să discutăm programul profesorului Swallow Tre' să fie un tip îngrozitor de şcolit – De unde ştii? – Păi, ştii c-a venit să ţină o serie de conferinţe despre Hazlitt, că anul trecut i s-a aniversat bicen-tenarul Celălalt subiect pe care ni-l propusese era Jane Austen, pe care au citit-o doar studenţii din anul patru Aşa că i-am rugat pe cei de la Consiliul Britanic să aranjeze cu el să susţină o prelegere pe o temă mai vastă, de pildă „Literatura şi istoria”, „Literatura şi filosofia” sau „Literatura şi societatea” Akbil Borak căscă şi închise ochii Părea să-şi fi pierdut şirul ideilor – Ei? îl înghionti Oya, nerăbdătoare să audă continuarea – Se pare că mesajul trimis de noi prin telex a ajuns la destinaţie deformat Zicea că este rugat să susţină o conferinţă cu tema „Literatura şi istoria şi societatea şi filosofia şi psihologia” Ei bine, află că a fost de acord A pregătit o conferinţă despre „Literatură” şi toate celelalte Ne-am prăpădit de rîs – Profesorul Swallow a rîs şi el? – Ei, drept să-ţi spun, cel mai mult a rîs domnul Custer, mărturisi Akbil – Bietul profesor Swallow, suspină Oya Cred că n-a avut parte de-o zi prea bună – Seara a ieşit ceva mai bine, povesti Akbil L-am scos la un restaurant unde specialitatea casei este chebapul, am mîncat bine şi am băut rachiu Am discutat despre Hull – Cunoaşte oraşul? – Ciudat, dar n-a fost niciodată acolo, răspunse Akbil Aşa că am putut să-i povestesc totul despre Hull Se întoarse pe-o parte, cu spatele la Oya, şi-şi trase plapuma pînă la gît Împăcîndu-se cu gîndul că n-o să mai audă nimic de la el, Oya se pregăti şi ea de somn Întinse mîna să stingă veioza de pe noptieră, dar cu o fracţiune de secundă înainte de a atinge întrerupătorul, lumina se stinse din proprie iniţiativă – Iar s-a luat lumina, îi spuse ea lui Akbil, dar acesta se cufundase deja într-un somn adînc - Nenorocirea e că dobitocul ăla de Wainwright şi peştele ăla de Parkinson au şi ei dreptate într-o privinţă, îşi vărsă năduful Ronald Frobisher Sunt terminat De şase ani încoa' mă screm să termin un roman şi nu reuşesc N-am mai publicat un roman de opt ani, zise el, uitîndu-se mohorît în halba cu bere blondă Persse continuă să bea Guinness Erau în barul unui local din apropierea Strand-ului – Aşa că acuma-mi cîştig pîinea scriind pentru televiziune Îmi adaptez propriile romane sau pe ale altora Mai scriu cîte un episod la seriale ca Automobilele-Z sau Brigada mobilă Din cînd în cînd scriu „Piesa zilei” la Teatrul TV – E ciudat că teatru puteţi să mai scrieţi, dar proză nu – Păi, vezi tu, la dialoguri mă pricep, zise Frobisher Şi o altă persoană scrie scenariile propriu-zise În cazul prozei, însă, pasajele narative sunt cele care individualizează scriitura Descrierile de oameni, locuri, chestii de-astea Proza-i ca berea ţinută la butoi de lemn: aroma lemnului îi dă gust Teatrul TV e, prin comparaţie, ca berea la butoi de aluminiu: spumă, fără pic de aromă Mă refer la stil, la modul special, unic, în care foloseşte scriitorul limba Ei, tu eşti poet şi înţelegi ce vreau să spun – Înţeleg, zise Persse – Cîndva aveam şi eu un stil al meu, grăi Frobisher visător, dar l-am pierdut Sau, mai curînd, mi-am pierdut încrederea-n el Oricum ai lua-o, tot acolo ajungi Mai luăm un rînd? – Acum fac eu cinste, sări Persse în picioare, dar după cîteva clipe fu nevoit să se întoarcă de la bar cu mîna goală – Mi-e şi jenă, se scuză el, dar va trebui să vă cer un împrumut N-am decît niscai mărunţiş irlandez şi cecul de-o mie de lire Barmanul a refuzat să-l încaseze – Lasă, nu-i nimic Mai ia un rînd din banii mei, îl îndemnă Frobisher, întinzîndu-i o bancnotă de zece lire – O să-i consider un împrumut, dacă nu vă e cu supărare, propuse Persse – Cum ai de gînd să cheltuieşti mia de lire? îl întrebă Frobisher, după ce tînărul se întoarse cu halbele în mîini şi cu o pungă de cartofi prăjiţi în dinţi – Vreau să caut o fată, răspunse Persse destul de evaziv – Să cauţi potirul Sfîntului Graal? – O fată O cheamă Angelica Luaţi nişte cartofi – Nu, mulţam Frumos nume Unde locuieşte? Aicea-i buba, că nu ştiu – Arată bine? – E frumoasă de-adevăratelea – Ţi-o mai aminteşti pe nevasta profului american de la petrecere? S-a dat la mine – Şi la mine, recunoscu Persse Frobisher păru niţel dezamăgit de treaba asta Se porni să ronţăie cartofi cu o mină absentă Punga se termină cît ai clipi din ochi, doar pe fund mai rămaseră cîteva firimituri şi firicele de sare – Şi cum de v-aţi pierdut încrederea în stilul dumneavoastră? îl întrebă Persse – Să-ţi povestesc Pot data momentul cu exactitate, s-a întîmplat acum şase ani, în timpul unei vizite la Darlington Ştii, există acolo o universitate nouă, o măgăoaie de-aia din beton armat şi plăci de sticlă turnată, trîntită la periferie Voiau să-mi ofere un titlu onorific N-o fi ea cea mai prestigioasă universitate din lume, dar altcineva nu-mi mai oferise vreodată titlul de doctor honoris causa Ideea era că, Darlington fiind un oraş muncitoresc, industrial, vor acorda titlul unui scriitor care se ocupa de mediile muncitoreşti, industriale Le-am acceptat invitaţia Adevărul e că m-am simţit măgulit S-a lăsat cu obişnuitele vorbe goale, cu robe şi temenele, cu toca ridicată în faţa rectorului şi aşa mai departe Prînzul a fost groaznic, sub orice critică Ei, nu m-a deranjat nici asta cine ştie ce La terminarea festivităţii oficiale, am fost însă deturnat de un tip din catedra de engleză Unul Dempsey – Robin Dempsey, zise Persse – Ah, îl cunoşti? Sper că nu-i un prieten de-al tău – Categoric nu – Ei bine, după cum probabil ştii, acest individ, Dempsey, are un fix cu calculatoarele Treaba asta am înţeles-o încă din timpul prînzului, că stătuse la masă vizavi de mine „Aş dori să vă invit după-amiază la Centrul de Calcul, mi-a zis el Vreau să vă arăt o treabă care cred c-o să vi se pară interesantă ” În timp ce-mi vorbea, era agitat, n-avea stare, ca un puştan care abia aşteaptă să-şi desfacă pachetul cu darul de Crăciun Aşa că, după festivitatea de decernare a titlului, m-am dus împreună cu el la Centrul de Calcul Denumirea asta era cam pretenţioasă, în realitate nu era decît o cocioabă din prefabricate, cu cîteva oi care păşteau într-o voioşie pe gazonul dimprejur Mai era acolo încă un individ, un fel de şef de serviciu, pe nume Josh De vorbit, nu vorbea însă decît Dempsey „Probabil aţi auzit de centrul nostru de stilistică statistică”, mi-a zis el „Nu, am răspuns eu Unde e?” „Unde? Păi, s-ar zice că-i chiar aici, mi-a zis el De fapt, se confundă cu persoana mea, aşa că întotdeauna se află acolo unde sunt şi eu Adică, oriunde m-aş afla eu, cînd fac stilistică statistică, dar asta-i doar una din preocupările mele Nu înseamnă atît acareturi, cît nişte hîrţoage cu antet Oricum, a continuat el, cînd am aflat că Universitatea o să vă acorde titlul de doctor honoris causa, ne-am hotărît să inaugurăm arhiva noastră de date computerizate cu corpusul complet al operelor dumneavoastră ” „Ce vrea să-nsemne treaba asta?” am întrebat eu „înseamnă că fiecare cuvînt pe care l-aţi publicat vreodată, pînă la ultimul, se află înmagazinat aici”, mi-a spus el, ridicînd o cutie metalică plată, din acelea în care se ţin rolele de peliculă cinematografică Ţin minte că avea în ochi un licăr de om nebun, parc-ar fi fost Frankenstein sau vreun vrăjitor, de-ai fi zis că mă ţine captiv în cutia aia turtită, de metal Ceea ce, într-un fel, era adevărat „Ce rost are treaba asta?” am întrebat eu, „Ce rost are? M-a îngînat el izbucnind în hohote de rîs isteric Ce rost are? Hai să-i arătăm, Josh ” li dă cutia celuilalt individ, iar ăsta scoate din ea o rolă de bandă magnetică şi o introduce într-o maşinărie „Poftiţi aici, îmi zice Dempsey şi mă aşază lîngă un fel de maşină de scris, care avea ataşat un ecran de televizor Cu ajutorul acestei benzi, îi putem cere calculatorului să ne furnizeze orice informaţie cu pri-vire la idiolectul dumneavoastră”, mi-a zis el „Ce-i ăla?” am întrebat eu „Modul dumneavoastră propriu, distinctiv, de-a folosi resursele limbii engleze Care-i cuvîntul dumneavoastră preferat?” „Cuvîntul meu preferat? N-am aşa ceva ” „Ba da, aveţi! M-a contrazis el Este cuvîntul pe care-l folosiţi cel mai des ” „Probabil că-i un, o sau şi”, mi-am dat eu cu părerea, la care el a început să scuture din cap pierzîndu-şi răbdarea „Programăm calculatorul să facă abstracţie de aşa-zisele cuvinte gramaticale - articole, prepoziţii, pronume, verbe modale, cuvinte cu o frecvenţă foarte mare în toate tipurile de discurs Apoi ajungem la miezul lucrurilor, aşa-numitele cuvinte lexicale, cuvintele cu un conţinut semantic distinct Cuvinte ca dragoste sau întuneric sau inimă sau Dumnezeu Ia să vedem ” Se apucă să bată ceva pe taste şi, dintr-o dată, pe ecran apare cuvîntul meu preferat Care crezi că era? – Bere? încercă să ghicească Persse Frobisher îl privi oarecum bănuitor prin ochelarii lui de bufniţă şi clătină din cap – Mai trage o dată – Precis n-o să-l nimeresc, se dădu Persse bătut Frobisher făcu o pauză, cît să mai tragă o duşcă, după care îl privi solemn – Unsoare, zise el în cele din urmă – Unsoare? Repetă Persse aiurit – Unsoare Unsuros Uns Tot felul de forme şi variante ale uneia şi aceleiaşi rădăcini lexicale, cu tot felul de sensuri literale şi metaforice La început nu l-am crezut I-am rîs în nas După aia a apăsat pe un buton şi maşina s-a apucat să-mi fişeze toate expresiile din scrierile mele în care cuvîntul unsoare apare sub o formă sau alta Se sucedau pe ecran atît de rapid, că nici nu le puteam urmări ca lumea şi aveau indicată pagina şi rîndul de unde fuseseră extrase Duşumeaua unsuroasă, carosabilul şoselelor unsuros de-atîta ploaie, manşeta unsuroasă de jeg, tărăboanţa unsuroasă a gaborilor, zîmbetul lui unsuros, masa mînjită cu unsoare, flecăreala lor unsuroasă şi, n-ai să mă crezi, pînă şi trupul lui descria într-al ei mişcările unui piston bine uns Am rămas paf, pe legea mea Întreaga mea operă mi-a apărut înecată în unsoare În vecii vecilor n-aş fi băgat de seamă că-s aşa de obsedat de treaba asta Dempsey chicotea de zor şi a mai apăsat pe nişte butoane, să-mi arate şi celelalte cuvinte preferate Ţin minte că gri şi glod erau pe primele locuri S-ar zice că aveam o slăbiciune pentru cuvintele deprimante care încep cu litera „g” Urmau apoi cloacă, fum, a simţi, a se căzni, a alerga şi senzual Pe urmă a trecut la sferele semantice Părţile corpului menţionate cu cea mai mare frecvenţă erau mîna şi sînul, de regulă cea dintîi aşezată pe cel de-al doilea Vorbirea directă a personajelor masculine era introdusă printr-un zise el frust, dar cea a femeilor printr-o varietate de expresii verbale cum ar fi spuse ea cu răsuflarea tăiată, suspină ea, îl îmboldi ea în şoaptă, strigă ea pătimaş Toţi eroii mei au ochi căprui, ca şi mine Înjurătura lor preferată este Fire-aş al dracu’ Femeile de care se îndrăgostesc ei au, de predilecţie, nume biblice, care încep mai ales cu „R” - Ruth, Rachel, Rebecca şi aşa mai departe Îmi place să-mi termin capitolele cu o scurtă propoziţie eliptică de predicat – Vă mai amintiţi toate detaliile astea după şase ani? Se minună Persse – Robin Dempsey mi-a dat şi mie o copie imprimată, nu cumva să le uit, mi-a băgat-o într-o mapă şi mi-a făcut-o cadou „O mică amintire a zilei de azi”, mi-a zis el fericit Ei bine, am luat-o cu mine, am citit-o pe tren, iar a doua zi dimineaţa, cînd m-am aşezat la masa de lucru şi am încercat să mă apuc de scris, am descoperit că, pur şi simplu, nu mai sunt în stare Ori de cîte ori aveam nevoie de un adjectiv, nu-mi venea în minte decît unsuros De cîte ori scriam zise el, tăiam şi scriam gemu el sau rîse el, dar tot nu mi se părea că sună bine - şi cînd puneam din nou pe hîrtie zise el, nici aşa nu era bine, era previzibil şi prea mecanic Adevărul e că la faza aia Robin şi Josh m-au avut la pielea goală De atunci nu mai sunt în stare să scriu proză Îşi goli halba pe nerăsuflate, semn că-şi isprăvise povestea – E cea mai tristă poveste pe care-am auzit-o vreodată, zise Persse Luminile din bar începură să se stingă şi să se reaprindă – Doamnelor, domnilor, e ora închiderii! Strigă barmanul – Hai s-o tăiem de-aici, zise Frobisher Ştiu eu o bombă unde putem bea ceva În Soho La centrul de calcul din Darlington luminile continuă să ardă pînă noaptea tîrziu Studenţii beneficiari ai acestor facilităţi s-au întors de mult în garsonierele şi căminele lor, la distracţiile oferite de barul Uniunii Studenţeşti şi discoteca Uniunii, lăsînd în urma lor excreţiile de hîrtie ale unei zile de lucru: cartele perforate de diferite culori, fîşii lungi de imprimate, mucuri de ţigară şi pahare de carton strivite Înăuntru aerul e stătut, miroase un pic a ars, ca şi cum aparatura electronică i-ar fi consumat toată savoarea naturală În clădire au rămas doar doi oameni Unul din ei stă într-o cabină cu pereţi de sticlă, desface un sandviş cu caşcaval din ambalajul de plastic şi îl mănîncă, urmărindu-l îngîndurat pe celălalt, care stă aplecat deasupra pupitrului din colţul încăperii principale – NIMENI NU PARE SĂ MĂ ÎNGHITĂ, scrie Robin Dempsey – CE TE FACE SĂ CREZI ASTA? îl întreabă ELIZA – LA CANTINA PROFESORILOR VĂD CUM COLEGII SE APROPIE CU TAVA DE MASA MEA ŞI, CUM MĂ RECUNOSC, O COTESC ÎN ALTĂ DIRECŢIE – DE CE CREZI CĂ FAC ASTA? – FIINDCĂ NU VOR SĂ DISCUTE CU MINE – DE CE CREZI CĂ NU VOR SĂ DISCUTE CU TINE? – FIINDCĂ SE TEM CĂ o SĂ LE VORBESC DESPRE MUNCA MEA DE CERCETARE ŞI NU SUPORTĂ FAPTUL CĂ FAC MAI MULTĂ CERCETARE DECÎT EI TOŢI LA UN LOC – POVESTEŞTE-MI DESPRE MUNCA TA DE CERCETARE Robin Dempsey bate pe tastatură o oră, fără întrerupere Persse nu mai fusese niciodată în Soho Era şocat şi, în acelaşi timp, atras de eforturile de-a dreptul ostentative, venite din toate părţile, de a aţîţa poftele, de a stîrni fiecare simţ al omului Striptease, jocuri erotice pentru voyeuri, casete video, cărţi şi reviste Ritmul frenetic al rock-ului sălbatic urca pînă-n stradă din subsoluri Instalaţiile de aer condiţionat aruncau pe trotuare mirosul de peşte şi de usturoi În uşile stabilimentelor vedeai trîndăvind cîte-o tîrfuliţă şi-un gurist pus să facă reclamă Cuvîntul sex era omniprezent - în vitrinele magazinelor, pe copertele cărţilor, pe tricouri, scris cu majuscule, dar şi cu litere mici, tipărite, în neon, în şiruri de becuri, roşii, galbene, albastre, pe verticală, pe orizontală şi pe diagonală – S-a dus de rîpă şi Soho, spuse amărît Ronald Frobisher A ajuns un uriaş deşert de pornografie Micile băcănii şi vinării italiene pierd teren, urmă el, oprindu-se nehotărît la o intersecţie Totul se schimbă atît de rapid, că poţi să te şi rătăceşti Aici, bunăoară, din cîte-mi amintesc, era un magazin de cafea Acum era un magazin de literatură pornografică Persse privi înăuntru iscoditor Bărbaţii stăteau cu faţa la rafturile de pe pereţi, tăcuţi şi îngînduraţi, de parcă ar fi urinat sau şi-ar fi făcut rugăciunea – Nu par să se distreze cine ştie ce, observă el cu glas tare, cînd porniră mai departe – Păi nu, dar nici nu-i de mirare, nu-i aşa? Bănuiesc că, dacă se-apucă să şi-o ia la labă-n magazin, îi aruncă-n stradă Frobisher o luă pe-o străduţă lăturalnică, îngustă, şi se opri în faţa unei uşi deasupra căreia era agăţată o firmă luminoasă: „Club Exotica” – Măi, fire-aş al dracu', bombăni Frobisher Ce s-o fi întîmplat cu „Luminile stinse”? – Pare-se că s-a transformat într-un local de striptease, răspunse Persse, uitîndu-se la fotografiile artistelor expuse într-o vitrină de sticlă de la intrare: Lola, Charmaine, Mandy – Intraţi, băieţi? îi întrebă un tip bondoc, balaoacheş Fetele astea or să vă toarne pastă-n pix – Mai repede-aş avea nevoie de nişte panglică-n maşina de scris, i-o întoarse Frobisher Ce s-a întîmplat cu clubul „Luminile stinse”, care era pînă mai deunăzi aici? – Habar n-am, ridică omul din umeri Poftiţi înăuntru să vedeţi programul, că n-o să vă pară rău – Nu, mersi Hai, Persse – Un moment, făcu Persse, care se rezemase de zid cu amîndouă mîinile, simţind că mai are puţin şi leşină Într-una din poze apărea, indiscutabil, Angelica Era în pielea goală, ferecată în lanţuri, cu braţele legate la spate Pletele i se revărsau în cascadă pe spate Pe faţă îşi aşternuse o expresie simulată de deznădejde şi spaimă Pe un disc de hîrtie roşie, lipit peste pubisul ei scria „Cenzurat”, iar pe panglica roşie de pe piept apărea numele ei, „Lily” A L Pabst Angelica Lily Pabst – Ce s-a-ntîmplat, Persse? îl întrebă Frobisher Nu te simţi bine? – Vreau să intru aici, zise Persse – Ce face?!? – Just, se amestecă portarul, tînărul domn gîndeşte corect – Doar n-ai de gînd să intri, e curată escrocherie, se revoltă Frobisher – Nu-l asculta, dom'le, se băgă portarul Costă numai trei lire, în care intră şi primul rînd de băutură – Uite ce, dacă ţii neapărat să vezi un spectacol de striptease, lasă-mă pe mine să te duc într-un loc cît de cît stilat, nu se lăsă Frobisher mai prejos Ştiu eu un local pe strada Brewer – Nu, se încăpăţînă Persse Vreau aici – Ştii ceva? Făcu portarul Hai că ai gust bun Nu ca moşneagul ăsta – Pe cine faci tu moşneag, bă? Se rătoi Frobisher Se luă bodogănind după Persse şi coborî treptele ce începeau chiar din uşă Tînărul plăti intrarea pentru amîndoi cu restul de la bancnota de zece lire luată de la Frobisher – Urît mi-a fost dintotdeauna să dau bani pe-aşa ceva, zise scriitorul, în timp ce bîjbîiau şi orbecăiau spre o masă liberă Clubul Exotica era un loc la fel de întunecos ca şi cinematograful porno din Rummidge, excepţie făcea doar o mică estradă scăldată în lumina roz a reflectoarelor, unde, în acompaniamentul unei înregistrări de muzică disco, o tînără, dar nu Angelica, îmbrăcată doar cu o pereche de cizme înalte, călărea vîrtos un cal de lemn-balansoar Se aşezară şi comandară whisky – Vreau să zic că, dacă am chef să-mi clătesc ochii cu nişte ţîţe şi buci goale, pot să le bag oricînd într-un scenariu TV, îşi continuă Frobisher ideea „Zîmbeşte aţîţător şi îşi descheie bluza cu gesturi molatice” sau „Halatul îi alunecă pe jos; dedesubt nu poartă nimic” Chestii de genul ăsta Peste cîteva săptămîni mă aşez tacticos în fotoliu, acăsică la mine, şi mă delectez cu scena respectivă Aştia vin cu poante răsuflate, cu show-uri în care fetele se fac de fiecare dată că prezintă, vezi, Doamne, ceva inedit Aprecierea lui Ronald Frobisher părea corectă După călăreaţa de pe căluţul de lemn urmară mai multe „numere” în care goliciunea trupurilor era expusă în diferite situaţii, care mai de care mai aiuristice - într-o unitate de pompieri, într-un avion, într-un iglu La unele scene participau mai multe fete o dată şi, din cînd în cînd, apărea alături de ele şi un tînăr musculos, dar care se vedea de la o poştă că-i poponar; împreună cu ele mima cine ştie ce poveste sau situaţie banală, înarmat ba cu un bici, ba cu vreun instrument de tortură Angelica, însă, nu se vedea nicăieri Mesele erau aşezate în semicerc, cu faţa la scenă Cînd cineva din primul rînd pleca, cei din spate se mutau imediat în faţă – Vrei să ne mutăm mai în faţă? întrebă Frobisher Persse clătină din cap – Vreau să rămîn pînă la sfîrşit – Pînă la sfîrşit? înseamnă să stăm aici toată noaptea Să ştii că ăştia bagă numerele pe bandă rulantă şi o ţin aşa toată noaptea – Păi încă nu le-am văzut pe toate, o ţinu Persse pe-a lui Reflectoarele se stinseră pe rînd, în timp ce o fată în pielea goală se zvîrcolea ca un peşte într-un năvod agăţat de tavan Publicul o răsplăti cu cîteva aplauze anemice Cortina fu coborîtă şi lui Persse i se păru că aude în spatele ei zornăit discret de lanţuri Se ridică în scaun şi se aplecă mult în faţă, cu sufletul la gură De data asta, fundalul muzical era mai puţin paşnic, aducea mai degrabă a rock simfonic decît a disco, predominînd efectele distorsionate de chitară electrică Cortina se ridică spre a dezvălui publicului o fată în pielea goală exact în ipostaza lui „Lily” din fotografia de-afară: înlănţuită de-o stîncă de mucava, se zvîrcolea şi se răsucea în fiare, cu gura şi ochii mari de spaimă, cu pletele-i lungi căzîndu-i pe umeri, în bătaia unui ventilator ascuns în culise Şi totuşi, nu era Angelica Era fata care călărise mai devreme pe căluţul de lemn Persse se lăsă înapoi pe scaun, neştiind nici el dacă-i uşurat sau dezamăgit – Hai să plecăm, propuse el – Ei, ce-ar fi să mai stăm pînă se termină numărul ăsta, se împotrivi Frobisher de data asta De fapt, e prima scenă mai de Doamne-ajută, care-mi place şi mie cît de cît O fi, pesemne, din cauza lanţurilor care se-nfig în carne Persse se văzu nevoit să recunoască şi el că această montare avea asupra lui un efect pe care nu-l simţise în restul spectacolului De data asta, goliciunea sejustifica tematic Efectele de lumină şi sunet erau pline de expresivitate: pe fundalul de pînză neagră apăreau proiecţii ce creau iluzia unor valuri, iar freamătul mării răzbătea din mixajul cu acordurile de chitară Cel ce regizase numărul trebuie să fi avut idee de arhetipul Andromedei, chiar dacă, pînă la urmă, acesta cădea în ridicol Tînărul pederast, îmbrăcat ca Perseu sau, cine ştie, ca Sfîntul Gheorghe, sosi s-o salveze pe fecioara ce urma să fie jertfită, dar fu izgonit de pe scenă de o altă fată în pielea goală, cu o mască de balaur, care avea intenţii mai curînd erotice decît violente în ceea ce o privea pe prizonieră Luminile se stinseră în toiul unei scene de amor lesbian – Frumos lucrat, comentă Frobisher, în timp ce urcau treptele către ieşire – Ei, v-a plăcut spectacolul, băieţi? îi întrebă portarul – Ce s-a întîmplat cu Lily? îl luă Persse din scurt – Cu cine? Persse arătă spre fotografia din vitrină – A, vrei să zici Lily Papps – Fain nume pentru o stripteuză, izbucni Frobisher în hohote de rîs – Aşa zice c-o cheamă? întrebă Persse – Ăhă, Lily Papps, cu doi de „p” A plecat acum cîteva săptămîni N-am apucat să facem poze cu fata cea nouă – Ce s-a întîmplat cu Lily? Unde pot să dau de ea? îşi reluă Persse întrebările – Nu mă-ntreba pe mine, ridică din umeri portarul Pipiţele astea azi vin, mîine pleacă Fii atent la ce-ţi spun, Lily era cu totul deosebită Nu numai că arăta trăsnet - era şi doxată, pe deasupra Ai văzut numărul cu balaurul? Ţi-a plăcut, nu? Ei bine, a fost ideea ei – E vorba de-o cunoştinţă de-a ta? îl descusu Frobisher, pe cînd se depărtau de Clubul Exotica – E fata despre care v-am vorbit Cea pe care o caut Frobisher îl privi întrebător: – Nu mi-ai spus că-i stripteuză – Păi, de fapt, nu e Nu ştiu de ce-o fi făcînd treaba asta Probabil că are nevoie de bani E o fată şcolită Lucrează la teza de doctorat N-ar trebui să se coboare la aşa ceva – Aha, făcu Frobisher Înţeleg Ai de gînd să-i iei urma acestei domniţe şi s-o salvezi din promis-cuitatea la care a condamnat-o sărăcia? – Asta aş vrea să fac, răspunse Persse, numai şi numai de dragul ei – Nu de dragul tău? Perase şovăi o clipă: – Păi, aşa cred Numai că a fost un adevărat şoc pentru mine să-i văd fotografia expusă acolo Nici acum nu-şi putea imagina că fata care participase la conferinţa de la Rummidge, discutînd cu atîta însufleţire despre structuralism, romanul cavaleresc şi poezia lui Keats, era în stare să joace în pielea goală scene de cabaret undeva, într-o pivniţă sordidă din Soho În sinea lui nu se putea împăca deloc cu acest gînd, dar, la urma urmei, nu era o degradare chiar fără putinţă de îndreptare Pentru Angelica, la fel ca şi pentru Bernadette, asta nu era, desigur, decît o meserie oarecare, un mijloc de a cîştiga un ban - rămînea insă un mister de ce trebuia să-şi aleagă tocmai acest mijloc Într-o bună zi o să afle el răspunsul la această întrebare Între timp, nu-i rămînea decît să aibă încredere în Angelica şi în prima impresie pe care şi-o făcuse despre ea – Da, zise el iuţind pasul, vreau s-o găsesc de dragulmeu Philip Swallow se trezi brusc în camera lui de hotel din Ankara, cu toate simptomele unei diarei incipiente Era întuneric beznă Bîjbîi după întrerupător, pipăind peretele deasupra capului, şi îl apăsă, dar fără nici un rezultat S-o fi ars becul sau s-a întrerupt curentul? înfrigurat, leoarcă de sudoare, se chinui să-şi aducă aminte configuraţia camerei Servieta o pusese pe o măsuţă de toaletă aflată la capătul patului La vreo trei metri mai la dreapta era uşa de la baie Se dădu jos din pat uşurel, strîngînd din sfincter, şi orbecăi de-a lungul patului pînă ajunse la picioare Cu braţele întinse în faţă, ca un orb, căută măsuţa de toaletă, dar o atinse mai întîi cu degetul mare de la picior Scoase un strigăt de durere şi scotoci în servietă după înlocuitorul de hîrtie igienică pe care-l luase cu sine, apoi îşi tîrşîi picioarele, ţinîndu-se de perete aidoma unui alpinist, pînă ajunse în dreptul uşii de la baie Apăsă şi aici pe întrerupător, dar tot fără rezultat Aha, deci s-a întrerupt curentul Chiuveta-i la stînga, toaleta puţin mai încolo Uf, a ajuns, slavă Domnului Se aşeză pe colacul toaletei şi îşi goli maţele lichefiate Un miros greu invadă întunericul De vină o fi chebapul sau, şi mai probabil, salata Tot e bine c-a apucat s-ajungă la timp la budă, cu toată pana asta de curent Începu să se şteargă Cînd lumina se reaprinse de la sine, Philip constată că ajunsese la pagina cinci a conferinţei sale despre „Moştenirea lui Hazlitt” DOI A DOUA ZI Persse se trezi tîrziu, după o noapte agitată, din cauza viselor, cu gura uscată şi cu o durere de cap suportabilă Rămase un timp întins pe spate şi se uită la gura hidrantului, un fel de buric metalic ce se iţea în tavanul camerei sale din căminul Asociaţiei Tinerilor Creştini, chibzuind ce să facă mai întăi Se hotărî să se întoarcă la Clubul Exotica şi să-şi continue cercetările, doar-doar va afla adresa lui „L'ily” Scăldat în razele dimineţii tîrzii, Soho părea, categoric, mai puţin desfrînat decît peste noapte Ce-i drept, în magazinele de articole porno şi cinematografele sexy deschise se zăreau clienţi statornici, dar faţadele şi firmele luminoase aveau acum o înfăţişare ştearsă, părînd copleşite de ruşine Străzile şi trotuarele forfoteau de oameni în plină activitate: gunoieri care ridicau gunoiul, comisionari călări pe scutere, funcţionari cu serviete, puşi la patru ace, şi tineri care împingeau cuiere mobile cu rochii de damă În aer plutea mirosul sănătos de zarzavaturi, pîine proaspătă şi cafea Persse cumpără de la un chioşc de difuzarea presei un Guardian şi un Times Literary Supplement Unul din principalele titluri de pe pagina întîi a ziarului era „LITERAŢII LONDONEZI ÎN DERIVĂ”, iar pe coperta suplimentului literar apărea „RUDYARD PARKINSON DESPRE ŞCOALA ENGLEZĂ DE CRITICĂ LITERARĂ” Reconstituind traseul parcurs cu o seară în urmă împreună cu Ronald Frobisher, Persse reuşi să dea de Clubul Exotica - numai că nu se mai numea cîtuşi de puţin Clubul Exotica Firma fluorescentă cu acest nume era trîntită pe trotuar, cu cabluri electrice cu tot Doi muncitori montau deasupra intrării o firmă nouă, ceva mai mare, pe care scria „PUSSYVILLE” – Ce s-a întîmplat cu Exotica? îi întrebă Persse Unul dintre muncitori se uită la el şi ridică din umeri Celălalt nu se uită la el, dar îi răspunse: – Şi-a schimbat numele, nu se vede? – Şi-a schimbat şi patronul? – Aşa crez Barosanu-i 'năuntru Persse coborî la subsol şi împinse uşa batantă capitonată din capul scării Înăuntru, becurile fără abajur împrăştiau o lumină chioară pe covoarele pătate şi pe mobilierul hîrbuit Dintre mese se auzea scheunatul unui aspirator În mijlocul sălii, un bărbat îmbrăcat într-un costum în dungi examina din cap pînă-n picioare o tînără femeie care avea pe ea numai chiloţii şi o pereche de pantofi cu tocuri înalte Individul ţinea în mînă o planşetă şi se tot învîrtea în jurul femeii asemenea unui vînzător de maşini la mîna a doua, care caută să descopere o cît de mică pată de rugină Alte fete la fel de sumar îmbrăcate stăteau lîngă perete, aşteptîndu-şi rîndul la examinare – Ei? Făcu bărbatul, zărindu-l pe Persse Ai adus tuburile noi? – Nu, răspunse acesta, întorcîndu-şi sfios capul de la tînăra mai mult goală Caut o fată pe care o cheamă Lily – Te cheamă pe careva de-aici Lily? întrebă omul După o clipă de tăcere, o fată din capătul rîndului se sculă în picioare: – Io-s Lily, zise ea cu o mînă-n şold, aruncîndu-i lui Persse o privire languroasă de sub o claie de bucle blonde – Mă tem că nu pe dumneavoastră vă căutam, bîigui Persse – Hai că de cînd te ştiu n-ai fost niciodată Lily, spuse fata de lîngă blondă, trăgînd-o înapoi pe scaun Ţi-a căzut cu tronc, ce mai tura-vura Fetele aşezate lîngă perete izbucniră în hohote de rîs – Juca aici pe vremea cînd localul se numea Clubul Exotica, insistă Persse – Mda, păi s-a zis cu Clubul Exotica Acuma-i Pussyville şi pînă luni trebuie să scot din pămînt, din iarbă verde, douăsprezece chelneriţe care să poată lucra cu bustul gol, aşa că, dacă nu ţi-e cu supărare , se scuză omul privindu-şi încruntat planşeta – Al cui era Clubul Exotica? întrebă Persse – Al companiei „Fete Nelimitat”, răspunse omul, fără să se uite la el – Are sediul în Piaţa Soho, îl informă blonda cu părul buclat – Asta ştiam, dar vă mulţumesc, oricum, zise Persse Ajunse în Piaţa Soho după cinci minute de mers pe jos „Fete Nelimitat” îşi avea sediul la etajul patru al unei clădiri de pe latura vestică a pieţei După ce-şi anunţă scopul vizitei, fu primit în biroul unei oarecare doamne Gasgoine Camera era mochetată în roşu, iar mobila consta în fişiere albe şi în scaune şi mese din tuburi de oţel Pe un perete era agăţată o hartă mare a lumii Doamna Gasgoine era îmbrăcată într-o elegantă rochie neagră şi pufăia dintr-o ţigară înfiptă într-un port-ţigaret – Cu ce vă pot ajuta, domnule McGarrigle? – Caut o fată cu numele de Lily Papps Din cîte ştiu, a lucrat pentru dumneavoastră la Clubul Exotica – Am vîndut acţiunile pe care le deţineam la acest club – Aşa am înţeles şi eu – Sunteţi unul din clienţii noştri? – Client? – Aţi mai închiriat fete de-ale noastre? – Doamne fereşte! Nu-s decît un prieten de-al lui Lily! Doamna Gasgoine pufni mînioasă, scoţînd pe nări fumul albastru: – Vreţi să spuneţi că blătuia cu dumneavoastră sub clar de lună? – Cred că-i puteţi zice şi-aşa, răspunse Persse, aducîndu-şi aminte de coridorul de sticlă din văzduh, de la Rummidge, de peisajul cu zăpadă sub clar de lună, de citatele din Keats Doamna Gasgoine îşi stinse ţigara şi răsuci port-ţigaretul ca să scoată chiştocul Acesta căzu în scrumieră asemenea unui tub de cartuş – Domnule McGarrigle, aici nu-i birou de persoane dispărute, aici e o companie de afaceri Lily e una din cele mai multilaterale angajate ale noastre A fost transferată în altă parte - am avut o solicitare venită pe neaşteptate – Unde? – Nu sunt autorizată să vă spun Avem o clauză contractuală cu fetele noastre care stipulează că n-avem dreptul să divulgăm prietenilor sau familiei lor unde pot fi găsite Vedeţi dumneavoastră, adesea se-ntîmplă să fugă de unele complicaţii apărute la ele acasă – Nici măcar nu ştiu unde stă! Răbufni Persse – Şi nici eu nu vă cunosc de cînd lumea, domnule McGarrigle De un' să ştiu eu că nu sunteţi detectiv particular sau mai ştiu eu ce? Vă spun ce pot face Dacă vreţi să-mi lăsaţi numele şi adresa dumnea-voastră, o să i le transmit lui Lily şi, dac-o să vrea să vă vadă, o să ia legătura cu dumneavoastră Persse şovăi, îndoindu-se în sinea lui că Angelica l-ar căuta, dacă ar afla că el i-a descoperit secretul – Vă mulţumesc, dar nu vă mai deranjaţi, zise el într-un tîrziu Doamna Gasgoine rămase cu impresia că bănuielile ei fuseseră întemeiate Persse părăsi sediul companiei „Fete Nelimitat” şi se porni să caute o bancă unde să-şi preschimbe cecul Pe drum, trecu pe lîngă vitrina librăriei Foyle, în care un vînzător aşeza cîteva exemplare cam prăfuite din Hazlitt şi cititorul amator de Philip Swallow, alături de o fotocopie mărită a cronicii lui Rudyard Parkinson din Times Literary Supplement La bancă, Persse încasă cea mai mare parte a banilor sub formă de cecuri de călătorie Pe urmă se duse la o sucursală a agenţiei Thomas Cook şi îşi rezervă un bilet de avion pentru Amsterdam Singurul lucru pe care credea că l-ar mai putea face acum era să-l caute pe tatăl adoptiv al Angelicăi Nu trecuseră nici trei ore de cînd aterizase la Amsterdam, că se întîlni cu Morris Zapp Stătea pe unul din podurile arcuite din oraşul vechi şi se zgîia nedumerit la harta turistică desfăcută înaintea lui, cînd americanul răsări ca din pămînt şi îl bătu pe umăr: – Percy! Nu ştiam că participi la conferinţă – La ce conferinţă? Moriss Zapp îi arătă discul mare din plastic care i se bălăbănea pe reverul hainei, cu numele lui imprimat în interiorul unei inscripţii circulare, „Al VII-lea Congres Internaţional de Semiotică Literară” Pe celălalt rever avea o insignă rotundă, emailată, care decreta „Orice decodare este o nouă codificare” – Am comandat-o la un atelier specializat, la mine-n ţară, îi explică el Le-a plăcut la nebunie Dacă aduceam cu mine un stoc en gros, faceam o avere Un profesor din Japonia mi-a oferit pe ea zece dolari Dar ce cauţi în Amsterdam, dacă zici că nu participi la conferinţă? – Sunt într-un fel de vacanţă, răspunse Persse Am cîştigat un premiu de poezie - şi amuţi, hotărînd că nu e cazul să se încreadă în Morris în ceea ce o priveşte pe Angelica – Vorbeşti serios? Bravo! Lui Persse îi veni brusc o idee: – Nu cumva participă şi Angelica la conferinţa asta? – Eu unul n-am văzut-o, dar asta nu înseamnă că n-o fi pe-aici Conferinţa s-a deschis abia ieri şi sunt sute de participanţi Suntem cazaţi la Sonesta - grozav hotel! Tu unde stai? – La o mică pensiune, pe-aici pe-aproape – Înseamnă că premiul tău nu-i prea mare, nu? – Încerc să întind de el cît pot, răspunse Persse, Poate o să trec şi eu pe la conferinţa dumneavoastră – Păi, de ce nu? Mă gîndesc să mă duc şi eu la şedinţa de azi după-amiază Ce-ai zice, pînă atunci, să mergem şi să luăm prînzul? Au nişte specialităţi indoneziene formidabile – Bună idee, zise Persse Un pic de variaţie era binevenită, mai ales după o dimineaţă plină de dezamăgiri Direcţiunea companiei aeriene KLM se arătase curtenitoare, dar discretă Îi confirmară faptul că Hermann Pabst fusese director administrativ al companiei în anii '50, dar îşi dăduse demisia în 1961 şi se mutase cu serviciul în America, dar unde anume, ori nu puteau, ori nu voiau să-i spună Persse se vedea confruntat cu perspectiva de a fi nevoit să-şi continue cercetările în America Se întrebă cît or să-i ajungă în acest ritm cele o mie de lire Moriss Zapp părea să se descurce foarte bine în hăţişul de canale şi străzi care alcătuiau Amsterdamul Îl conduse pe Persse cu mare precizie pe lîngă o piaţă de flori de pe chei, apoi traversară mai multe poduri, străbătură mai multe ulicioare înguste şi străzi forfotitoare din centrul comercial al oraşului – Ştii ceva? întrebă el Mie chiar îmi place locul ăsta E plat, ceea ce înseamnă că mă pot plimba fără să iasă sufletul din mine, are trabucuri foarte bune şi ieftine, şi stai să vezi ce viaţă de noapte e aici – Acu' două nopţi am fost şi eu în Soho, rosti Persse – Soho-i pentru fleţi, făcu Morris Zapp Ehe, e o biată grădimt Ă de copii pe lîngă ce se-ntîmplă aici, în rosse buurt O străduţă îngustă dădea într-un scuar spaţios, cu scaune şi mese întinse la soare, în faţa cafenelelor Morris propuse să înceapă cu un aperitiv – Avem timp? Cum rămîne cu conferinţa? întrebă Persse Morris dădu din umeri – Nu-i nici un bai dac-o să lipsim de la cîteva comunicări Nu mă interesează decît lucrarea lui von Turpitz – Cine-i ăsta? Morris Zapp făcu semn unui ospătar – Bei gin, da? E băutura lor naţională Persse acceptă sugestia – Două Bols, comandă Morris, împungînd aerul cu două degete Turpitz e un friţ specializat în teoria receptării Cu ani în urmă a scris o carte intitulată Cititorul romantic, în care explica de ce se sinucideau oamenii după ce citeau Suferinţele tînărului Werther sau de ce făceau pelerinaje în ţinutul Noii Heloise Deloc rea, dar, în esenţă, o carte de istorie literară în accepţiunea tradiţională a geniului Pe urmă, Jauss şi Iser din şcoala de la Kostanz au început să facă valuri cu teoria receptării şi von Turpitz s-a dat şi el cu ei – Atunci, de ce ţineţi morţiş să-i ascultaţi lucrarea? – Ca să-mi fac curaj Ştii, mi-e, într-un fel, rival – În dragoste? – Doamne fereşte! În încercarea de a ocupa un anumit post – Credeam că sunteţi mulţumit de postul dumneavoastră – Fiecare om îşi are preţul lui, îl lămuri Morris Zapp Al meu e de-o sută de mii pe an, fără nici un fel de obligaţii Ai auzit de-o chestie nouă, numită Catedra UNESCO de Critică Literară? În timp ce-i explica lui Persse ce şi cum, ospătarul le aduse două pahare pline-ochi cu gin de la gheaţă – Cică ăsta trebuie golit dintr-o înghiţitură, zise Morris, mirosindu-şi paharul – La dispoziţia dumneavoastră, zise Persse, ridicîndu-l pe-al său – Atunci, în sănătatea noastră! Toastă Morris Fie să ni se împlinească toate dorinţele! – Amin, conchise Persse Luară un prînz copios la un restaurant indonezian, unde chelnerii tuciurii, cu turbane albe pe cap, cărară la masa lor cantităţi interminabile de pui, creveţi, carne de porc şi legume cu multe mirodenii Morris Zapp mai cinase aici cu o seară în urmă şi părea să se fi familiarizat cu meniul casei – Asta-i sos de alune, îl lămuri el pe Persse, înfulecînd cu lăcomie Carnea asta e înăbuşită în lapte de cocos, iar astea sunt frigărui de purcel de lapte la şi nişte creveţi prăjiţi – Cum o să puteţi rămîne treaz după-amiază? îl întrebă Persse, pe cînd coborau cu burţile pline scara restaurantului, cu gînd s-o ia spre Sonesta Cerul se înnorase, iar atmosfera devenise sufocantă şi apăsătoare, într-o zăpuşeală prevestitoare de furtună – Am de gînd să trag un pui de somn în timpul primei lucrări, răspunse Morris Trezeşte-mă cînd ia cuvîntul von Turpitz N-ai cum să nu-l recunoşti, poartă tot timpul o mănuşă neagră pe-o mînă Nimeni nu ştie de ce şi nimeni nu îndrăzneşte să-l întrebe Sonesta era un uriaş hotel modem implantat într-un ansamblu de clădiri mai vechi din Kattengat, printre care şi o biserică luterană în formă de rotondă, ce fusese transformată în sală de conferinţe – Sper că-i secularizată, remarcă Persse, cînd intrară sub cupola ei uriaşă Singurele rămăşiţe amintind de funcţia iniţială a edificiului era o orgă solidă, din lemn de culoare închisă, ornată cu aur suflat, şi un amvon din lemn sculptat, agăţat de un perete – Vrei să zici resfinţită, îl contrazise Morris Zapp Nu ştiai că informaţia a ajuns religia lumii moderne? Persse trecu în revistă rîndurile concentrice de scaune care se ocupau rapid, sperînd, fără nici un temei, s-o zărească în mulţime pe Angelica, impasibilă şi calmă, cu ochelarii ei cu ramă masivă, cu pixul de oţel inox pregătit să ia notiţe Un bărbat cu faţa pămîntie, scorţoasă, şi pleoape de şopîrlă îl salută pe Morris Zapp cu o înclinare imperceptibilă a capului, cînd trecu pe lîngă el însoţit de un tînăr îmbrăcat în pantaloni negri, strîmţi – Ăsta-i Michel Tardieu, murmură Morris Un alt posibil candidat la catedra UNESCO Puştiul e chipurile asistentul lui de cercetare Se vede cît de colo ce bun e la cercetare, după felul cum mişcă din cur – Salutare, tinere, şi Persse se simţi bătut uşurel pe umăr Se întoarse pe călcîie şi dădu cu ochii de domnişoara Sybil Maiden, îmbrăcată într-o rochie cu imprimeu Paisley, ţinînd un evantai închis în mînă – A, ce plăcere, domnişoară Maiden, o salută el Nu ştiam că vă pasionează semiotica – Mi-am zis că n-ar strica să aflu şi eu despre ce-i vorba, răspunse ea Nu se cuvine să respingem automat tot ce nu înţelegem – Şi cum vi se pare pîn-acum? Domnişoara Maiden îşi făcu vînt cu evantaiul: – O grămadă de spanac, declară ea ferm Totuşi, Amsterdamul e un oraş fascinant Ai vizitat Muzeul Van Gogh? Ultimele lui peisaje pictate la Arles! Chiparoşii sunt minunate întrupări ale falicului, iar lanurile de grîu mustesc de fertilitate – Aş zice să ne aşezăm, spuse Persse Au de gînd să înceapă Găsiră pe fiecare scaun cîte un fluturaş care, la prima vedere, aducea cu schema de funcţionare a unei centrale electrice, cu tot felul de săgeţi, linii şi căsuţe, numai că în aceste căsuţe stătea scris tragedia, comedia, pastorala, poemul liric, poemul epic şi romanul cavaleresc, „O teorie semiotică a genurilor” era titlul lucrării prezentate de un slav transpirat de emoţie într-o engleză poticnită, deşi franceza era limba oficială a conferinţei În rotondă era zăduf Persse o auzea în spatele lui pe domnişoara Maiden fluturîndu-şi evantaiul cu regularitate de metronom, într-un şuier punctat de cîte un horcăit incredul sau dispreţuitor Persse îşi simţea capul greu ca o ghiulea Din cînd în cînd aţipea şi bărbia i-o lua la vale; atunci se trezea cu cîte un spasm dureros al ligamentelor gîtului Pînă la urmă, îşi rezemă bărbia în piept şi adormi buştean Tresări şi se trezi dintr-un vis în care susţinea o comunicare cu tema „Influenţa lui T S Eliot asupra lui Shakespeare” din amvonul unei capele cu interiorul de forma unei cabine de Boeing Din somn îl trezise un bubuit năprasnic Pe ferestrele înalte ale rotondei se vedea cerul întunecat şi luminile din sală fuseseră aprinse Pe acoperiş răpăiau rafale de ploaie Căscă cu poftă şi se frecă la ochi Un bărbat palid cu o claie de păr blond pe cap vorbea acum de la tribună într-o engleză cu puternic accent german, molfăind consoanele şi scuipîndu-le ca pe nişte sîmburi de fructe, gesticulînd în răstimpuri cu o mînă pe care avea trasă o mănuşă neagră Persse scutură capul cam aşa cum procedează un înotător ca să-şi scoată apa din urechi Deşi, vizual vorbind, se trezise de-a binelea, visul părea să continue în plan acustic Se ciupi ca să se convingă că e totuşi treaz Îl ciupi şi pe Mărris Zapp, care moţăia pe scaunul de lîngă el – Şezi blînd, Fulvia, mormăi Morris Zapp şi, deschizînd ochii, se săltă pe scaun Îh, aha, ăsta-i von Turpitz A început de mult? – Nu ştiu nici eu exact, că am dormit şi eu – E ceva de capul lui? – A zis chestii tari de tot, răspunse Persse şi Morris Zapp îl privi încruntat Dar am şi eu un cui împotriva lui Chestiile alea eu le-am scris – Ceeee? Făcu Morris Zapp cu ochii cît cepele Afară cerul fu brăzdat de fulgere şi luminile din amfiteatru se stinseră, Auditoriul rămase cu răsuflarea tăiată de uimire şi consternare, iar exclamaţia generală fu imediat acoperită de un tunet apocaliptic care îi făcu pe participanţi să sară-n sus de frică Apoi lumina se reaprinse Von Turpitz îşi continuă prezentarea cu acelaşi accent precis, implacabil, fără nici o pauză sau ezitare Era limpede că vorbea de o bună bucată de vreme, fiindcă după zece minute ajunse la sfîrşitul comunicării Îşi aranjă cu un gest pedant paginile dactilografiate, se înclină rigid în direcţia prezidiului şi se aşeză în aplauzele politicoase ale auditoriului Preşedintele sesiunii ceru apoi înserieri la cuvînt, Persse se ridică în picioare Preşedintele îi zîmbi şi dădu din cap aprobator – Aş dori să întreb vorbitorul, spuse Persse, dacă nu cumva a citit de curînd o scurtă prezentare a unei cărţi despre influenţa lui T S Eliot asupra interpretărilor moderne ale lui Shakespeare, predată de mine Editurii Lecky, Windrush and Bernstcin, din Londra Preşedintele păru nedumerit; von Turpitz, uluit – Vreţi să repetaţi întrebarea? îl rugă preşedintele Persse o repetă Un şuvoi de comentarii şi speculaţii şoptite trecu prin sală ca o adiere Von Turpitz se aplecă în faţă, spre preşedinte, şi-i spuse ceva la ureche Preşedintele dădu din cap în semn c-a înţeles şi se aplecă, la rîndul lui, spre microfon, să-i vorbească lui Persse Ecusonul în formă de disc îi atîrna de rever ca o medalie – Pot să vă-ntreb, domnule, dacă vă număraţi printre participanţii oficiali la Congres? – Păi, ăă, nu mă număr , recunoscu Persse – În cazul ăsta, mă tem că întrebarea dumneavoastră nu poate fi luată în considerare, spuse preşedintele, în timp ce von Turpitz îşi făcea de lucru cu hîrtiile din faţa lui, ca şi cum disputa procedurală nu avea nimic de-a face cu persoana lui - Nu-i cinstit! Protestă Persse Am toate motivele să cred că domnul profesor von Turpitz a plagiat într-o parte a lucrării dumisale un manuscris de-al meu nepublicat – Îmi pare rău, zise preşedintele, dar nu pot aceepta o întrebare pusă de o persoană care nu participă oficial la conferinţă – Ei bine, eu unul sunt membru oficial, se sculă Morris Zapp de lîngă Persse, aşa că am să-ntreb eu: a citit cumva profesorul von Turpitz manuscrisul expediat de McGarrigle la Lecky, Windrush and Bernstein, sau nu? În sală se stîrni un veritabil vacarm Răsunară strigăte indignate: „Huo, ruşine!”, „Respectaţi ordinea de zi, domnule preşedinte!”, „Răspundeţi!” şi „Lăsaţi-l să vorbească!”; echivalentele răcnite ale acestor cuvinte, rostite în tot felul de limbi, se desluşeau din hărmălaia generală Preşedintele se uită neajutorat la von Turpitz, care înşfăcă microfonul, trînti o bălmăjeală furioasă pe nemţeşte, cu arătătorul negru îndreptat ameninţător spre Persse şi Morris Zapp, iar apoi coborî ţanţoş de pe podium – Ce-a zis? întrebă Morris – Nu ştiu nemţeşte, ridică Persse din umeri – A spus că n-are de gînd să stea şi să-nghită insultele nimănui, vorbi domnişoara Maiden din spatele lor, dar mie una mi s-a părut clar vinovat Foarte bine ai făcut, tinere, că te-ai ridicat să-ţi aperi roadele muncii împotriva lui Mînă Neagră – Mda, treaba asta o să se afle repede, zise Morris Zapp, frecîndu-şi satisfăcut palmele N-o să contribuie cu un strop la reputaţia lui von Turpitz Hai, Percy, să-ţi mai dau un gin Voioşia lui Morris nu ţinu însă prea mult Întrînd în bar zări în buzunarul lui Persse exemplarul din Times Literary Supplement, pe care acesta îl adusese de la Londra – E ultimul număr? îl întrebă el Te deranjează dacă mă uit şi eu un pic? – În locul dumneavoastră, eu nu m-aş uita, îl avertiză Persse, care citise revista în avion, în timpul zborului spre Amsterdam – De ce? – Păi, are o recenzie cam nefavorabilă la o carte de-a dumneavoastră De Rudyard Parkinson – De cretinul ăla? în ziua cînd o să-mi facă ăsta o cronică favorabilă, o să se cheme că-s un tip terminat Morris se repezi şi mai că-i smulse revista lui Persse, apoi, cu degete tremurînde, o răsfoi pînă găsi recenzia lui Parkinson – Păi, ăsta se referă numai la cartea lui Philip Swallow, zise el încruntîndu-se, în timp ce privirea îi fugea sus-jos pe coloanele articolului incriminat – Pasajul referitor la dumneavoastră e mai la coadă Lui Morris Zapp nu-i căzu deloc bine După ce termină de citit, rămase cîteva clipe tăcut, alb ca varul, răsuflînd greu – Asta pute de la o poştă a complot englezesc, spuse el într-un tîrziu Parkinson dă din coate să umfle el catedra aia UNESCO, lăudîndu-l, chipurile, pe Philip Swallow, pentru broşurica lui penibilă despre Hazlitt – Aşa credeţi? îl întrebă Persse – Da’ bine-nţeles - uită-te numai la titlu: „Şcoala engleză de critică literară” Mai bine-i zicea „Şcoala engleză de rahat cu mac” Nu vrei să mi-o împrumuţi mie? Zise Morris, sculîndu-se şi îndesîndu-şi revista în buzunar – Ba da dar unde mergeţi? – Mă duc să arunc o privire peste lucrarea mea de mîine dimineaţă să văd dacă nu pot să bag nişte fitile împotriva lui Parkinson – N-am ştiut că aveţi de susţinut o lucrare – Cum altfel aş fi putut pretinde să mi se suporte toate cheltuielile de deplasare? E tot lucrarea pe care am prezentat-o la Rummidge, cu mici modificări E un referat care poate fi adaptat excelent, în funcţie de cerinţe Am de gînd să mă vîntur cu ea în vara asta prin toată Europa Vrei să dăm diseară o raită prin oraş? – Cu dragă inimă, zise Persse Stabiliră locul şi ora întîlnirii De îndată ce dispăru Morris Zapp, figura scorţoasă a lui Michel Tardieu se strecură în spaţiul rămas liber în alcovul boltit, capitonat al barului unde stătea Persse – Aţi avut o intervenţie de-a dreptul spectaculoasă, spuse el după ce se prezentă Să înţeleg că sunteţi specialist în opera lui T S Eliot? – Exact, zise Persse M-am ocupat de el în lucrarea mea de masterat – S-ar putea să vă intereseze, atunci, o conferinţă organizată în vara asta de nişte prieteni de-ai mei elveţieni – Nu ştiu încă foarte exact încotro mă vor purta paşii în vara asta – Am de gînd să particip şi eu la această conferinţă, şi Michel Tardieu îşi lăsă mîna, pe sub masă, pe genunchiul lui Persse – Vedeţi dumneavoastră, am pornit în lume în căutarea unei fete, spuse Persse sec – Aha, dădu Tardieu din umeri şi îşi retrase mîna C’est la vie, c’est la narration Fiecare din noi este un subiect în căutarea unui obiect N-aţi văzut cumva, din întîmplare, un tînăr îmbrăcat într-un costum de catifea neagră? Afară, deasupra hotelului Sonesta, cerul se înseninase din nou şi soarele după-amiezii tîrzii strălucea deasupra marelui oraş limpezit şi sclipitor după ploaie Persse porni în plimbare pe canalele Amaterdam-ului într-una din acele şalupe de agrement lucioase, cu copertine de plexiglas, care lunecă de-a lungul canalelor înguste, strecurîndu-se pe sub poduri cu o viteză nebunească, aproape ştergîndu-se una de alta cînd trec din direcţii opuse, în timp ce din difuzoarele de la bord răsună, printre pîrîituri, comentariile oferite de ghizi în patru limbi La un moment dat i se păru că vede pe un pod, la vreo sută de metri în faţa lui, o fată care, de la distanţă, aducea cu Angelica, dar îşi închipui că nu-i decît o himeră zămislită de dorinţa lui Cînd şalupa ajunse în dreptul podului, fata dispăruse Ceva mai tîrziu, spre seară, cînd canalele semănau de-acum cu nişte lungi oglinzi negre, culcate la pămînt între şirurile de pomi şi stîlpi de iluminat, Morris îl luă pe Persse la plimbare prin cartierul felinarelor roşii, un labirint de străduţe situat în apropiere de Nieuwemarkt Morris avusese dreptate: spectacolul era cu mult mai uluitor şi mai şocant decît orice văzuse el în Soho, aproape de neînţeles pentru un tînăr neprihănit din districtul Mayo Erau acolo vitrine viu luminate şi în fiecare şedea cîte o prostituată îmbrăcată ca de lucru, cu un capot subţire mulat pe corp, sau cu un neglijeu transparent; de acolo arunca ocheade îndrăzneţe trecătorilor, doar-doar s-o alege cu vreun client Acestea erau veritabile străzi ale desfrîului, unde obiectul destrăbălării bărbaţilor apărea, ca orice altă marfă, expus în vitrină Nu trebuia decît să intri şi să te-nţelegi la preţ, apoi femeia trăgea draperiile groase peste fereastră şi îţi satisfăcea dorinţele Existau însă două lucruri care făceau ca traficul acesta cu carne vie să nu pară de-a dreptul sordid În primul rînd, interioarele erau de-o curăţenie exemplară, mobilate într-un stil plăcut, mic-burghez, cu scaune tapiţate, cuverturi brodate, ghivece cu flori şi aşternuturi imaculate pe patul ce se zărea, de obicei, în fundul încăperii, În al doilea rînd, faptul că toate aceste femei erau tinere şi atrăgătoare, iar de multe ori îşi treceau timpul cu paşnica ocupaţie a tricotatului – De ce fac treaba asta? Gîndi Persse cu glas tare, să-l audă şi Morris Zapp Par nişte fete de-a dreptul cumsecade În loc să-şi vîndă trupul în halul ăsta, ar putea să fie măritate, la casa lor, să-şi crească poate copiii Nu-i făcea nici o plăcere să prindă ocheadele femeilur, nu atît fiindcă s-ar fi temut să se lase vrăjit de farmecul lor, cît, mai degrabă, de jenă că profită de goliciunea lor, în timp ce el însuşi rămîne învelit în propria-i virtute Morris dădu din umeri: – Poate că au de gînd să se-aşeze la casa lor peste un timp După ce şi-au făcut suma – Dar cine s-ar însura cu O fată care şi-a cîştigat traiul în felul ăsta? Morris o luă înainte pe trotuarul îngust, aglomerat, şi-i răspunse peste umăr: – Poate că respectivul n-o să ştie adevărul Străzile deveneau tot mai aglomerate, majoritatea pietonilor părînd a fi mai curînd turişti, ca şi ei, nu clienţi serioşi Prin mulţime puteau fi văzute chiar şi unele cupluri, de îndrăgostiţi sau de soţi -se plimbau la braţ zîmbitori şi îşi dădeau coate, stîrniţi de ambianţa erotică, senzuală, licenţioasă a locului Treaba asta îl deprima pe Persse mai mult decît orice alt detaliu şi îl făcea să-i pară şi mai rău de fetele care se expuneau în vitrine Şi deodată, într-o casă cu uşă roşie, scundă, la numărul 13, o văzu pe ea, pe Angelica Nu încăpea nici o îndoială că-i ea Şedea într-un mic salon, nu în fereastră, ci întinsă pe un şezlong, lîngă un lampadar cu abajur trandafiriu, şi îşi făcea unghiile; era atît de furată de operaţiune, încît nu ridică privirea cînd el se opri pe trotuar şi se holbă pe fereastră înmărmurit de uimire Pletele negre îi curgeau pe umeri în voie şi purta o rochie neagră, croită dintr-un material lucios, cu un decolteu adînc Oja era de culoare stacojie Cînd întinse mîna să vadă cum şi-a dat oja, degetele ei arătau la lumina veiozei ca şi cum ai le-ar fi înmuiat în sîngele proaspăt al cuiva Persse îşi continuă drumul năuc, cu paşi împleticiţi Simţea că se sufocă, asemenea unui înecat Se ciocni orbeşte de alţi trecători, care îl făcură cu ou şi cu oţet, se împiedică de o bordură, auzi scrîşnet de frîne şi se trezi cu mîinile şi picioarele răşchirate pe capota unui automobil, al cărui şofer îl înjură furios în olandeză sau germană – Păcat că-i tîrfă, îi zise Persse acestuia – Percy, ce mama dracului te-a apucat? îl întrebă Morris Zapp, apărînd din mulţimea care căsca gura cu un interes blajin la accident Te-am căutat peste tot, spuse el, luîndu-l de braţ şi trăgîndu-l înapoi pe trotuar Eşti întreg? Ce-aveai de gînd? – Dacă nu vă supăraţi, aş vrea să rămîn o bucată de vreme singur – A-ha! La zi, ţi s-au aprins călcîile după vreun exponat din vitrinele alea, ai? Nu eşti de condamnat, Percy, că doar o dată eşti tînăr Fă-mi şi mie, totuşi, o favoare, dacă fata o să-ţi ofere un prezervativ, uită învăţătura Papei, pune-ţi-l de dragul meu, bine? Mi-ar părea rău să te alegi cu niscai sculament din cauza mea Hai că eu o iau spre hotel Ciao Morris Zapp îl strînse pe Persse de braţ, în semn de salut, şi se îndepărtă Persse o porni îndărăt degrabă, cu o ţintă precisă Fără să vrea, Morris îi dăduse o idee, îi oferise o modalitate de a-şi ostoi sentimentul de amărăciune, trădare, dezgust Îşi făcu planul că o să dea buzna în salonaşul acela intim, rozaliu şi o să întrebe „Cît?” cît cere fecioara lunecoasă pe care o curtase şi o urmărise stăruitor pe aleile şi coridoarele de la Rummidge, fără a reuşi să-i smulgă măcar o sărutare, cît îi cere unui client pentru a-şi desface picioarele în faţa lui? E dispusă ea să-i facă o reducere unui prieten vechi, unui poet, unui membru cotizant al Asociaţiei Profesorilor Universitari? Cu aceste texte pline de sarcasm în minte, cu imaginea Angelicăi sărind speriată din şezlong, albă ca varul, uluită, cu mîna dusă la piept, într-un gest de groază, îşi croi drum prin furnicarul de voyeuri pînă se trezi în faţa casei cu uşa roşie Simţi o greaţă de nedescris Se rezemă de zid şi îşi înfipse unghiile în tencuiala aspră, zgrunţuroasă Pe stradă trecu un grup de tineri britanici, în rînduri de cîte patru, răcnind din toţi rărunchii un cîntec de galerie şi driblîndu-se între ei cu o cutie goală de bere Unul dintre ei îl îmbrînci din mers, dar Persse nu reacţionă nicicum Toate simţurile îi erau parcă toropite, nici măcar să se înfurie nu mai era în stare Cîntecul tinerilor huligani englezi se stinse cînd dădură colţul şi, pentru cîteva clipe, strada rămase tăcută şi pustie După cîteva minute, uşa roşie se deschise şi apoi se închise la loc în urma unui tînăr care stătu o clipă locului, ca să-şi aranjeze pantalonii negri, strîmţi Persse îl recunoscu în el pe amicul lui Michel Tardieu Tînărul privi pe furiş în jur, după care spălă putina Pe trotuar se revărsă din nou lumina dinăuntru în momentul cînd draperiile fură date la o parte în camera din faţă Persse ieşi din conul de umbră în care stătuse ascuns şi se uită înăuntru O eurasiatică frumuşică, îmbrăcată într-un capot alb, îi zîmbi încurajator Persse făcu ochii mari Verifică încă o dată uşa: roşie, cu numărul 13 vopsit pe ea Nu se înşelase Se întoarse la fereastră Aceeaşi fată îi zîmbi iarăşi şi, cu un gest şăgalnic, dînd din cap şi făcîndu-i cu ochiul, îl pofti înăuntru După ce intră în casă, fata îl întîmpină cu zîmbetul pe buze şi cu nişte vorbe neinteligibile, rostite în olandeză – Scuză-mă, zise el – Tu american? îl întrebă ea Tu placi să petreci cîtva timp cu mine? Patruzeci de dolar – Adineauri era o altă fată aici, spuse Persse – Ea plecat Ea grijă de bebeluş Nu făcut griji, eu distrez bine pe tine – Are grijă de bebeluş? îngăimă Persse şi simţi cum îl copleşesc speranţa reînviată, uşurarea, supărarea pe sine însuşi – Da, am bebeluş la etaj Nu făcut griji, el doarme, nu auzit nimic – Angelica are grijă de bebeluşul tău? – Vrei zis Lily? E prietena mea, uneori ajută la mine I-am spus să tragă cortina, dar ea nu sinchisit – Unde-a plecat? Unde o pot găsi? Fata ridică ursuză din umeri: – Tu vrei petrecut timp cu mine sau nu? Treizeci de dolar Persae scoase o bancnotă de o sută de guldeni din portofel şi o puse pe masă – Unde-o pot găsi pe Lily? Fata umflă bancnota cu iuţeala şi îndemînarea unui prestidigitator, o împături cu o singură mînă şi o strecură în decolteu – Lucrează la un cabaret, la Paradisul Albastru, de pe Achterburg Wal – Unde vine asta? – La capătul străzii o iei la dreapta, apoi peste pod Vei vedea firma – Mersi, zise Persse O luă la fugă pe stradă, de-ai fi zis că-i vreun jucător de hochei pe iarbă, aşa cum se strecura cu agilitate prin mulţime şi printre maşini, jonglînd cu pucul sentimentelor lui atît de confuze O fracţiune de secundă, năucit de cap, crezu c-a descoperit adevărata ocupaţie a Angelicăi, absolut inocentă, absolut umanitară, aceea de soră de caritate laică, venită în ajutorul prostituatelor din Amsterdam Desigur, asta nu era decît rodul dorinţei lui deşarte Totuşi, chiar dacă Angelica nu era doar bonă, nu era nici o simplă prostituată - cum de-i putuse trece prin minte una ca asta? Ruşinîndu-se la gîndul că a putut să aibă o asemenea părere despre ea, fie aceasta cît de plauzibilă, i se păru mai uşor de suportat gîndul că ea apare pe scenă în spectacole deocheate Nu putea fi de acord cu această ocupaţie, spera s-o convingă cumva să renunţe, dar nu-i afecta în mod fundamental sentimentele faţă de ea Dădu colţul ca o vijelie şi traversă podul în fugă; zări literele albastre de neon răsfrînte în apa neagră, uşor vălurită şi sări cîte trei trepte o dată pînă pe splaiul pavat cu piatră Lumea care stătea la coadă în faţa Paradisului Albastru întoarse capul şi se holbă la Persse cum se apropie în goană şi derapează ca pe gheaţă pînă în dreptul foaierului, gîfîind ca o locomotivă Cabaretul avea faţada luminată, aidoma unui mic cinematograf, cu programul afişat în litere mobile „SPECTACOL SEXUAL PE VIU”, scria pe englezeşte „URMĂRIŢI ACTELE SEXUALE ÎNFĂPTUITE PE SCENĂ FUTAI PE BUNE ” Pe stîlpii care susţineau copertina de la intrare erau afişate fotografii publicitare cu momente din spectacol Într-una din ele, Angelica, în pielea goală, îngenuncheată, era călărită pe la spate de un tînăr păros, tot în pielea goală, cu o moacă rînjită Ea arăta exact ca în scena în care făcuse ceea ce în cinematograful de la Rummidge i se păruse lui o simplă halucinaţie Persse se întoarse pe călcîie şi se îndepărtă tărîndu-şi picioarele Ce-a mai făcut Persse după aceea? Bineînţeles că s-a îmbătat ca orice îndrăgostit dezamăgit Şi-a luat de la un magazin de băuturi o jumătate de litru de Bols, îmbuteliat într-un recipient de piatră, s-a întors la pensiunea unde închiriase o cameră, s-a întins pe pat şi a băut pînă s-a facut pulbere A doua zi dimineaţa s-a trezit cu lumina aprinsă, neştiind nici el ce-i mai rău, gustul din gură sau durerea de cap, deşi amîndouă erau un fleac pe lîngă durerea din sufletul lui Avea un bilet de întoarcere pentru Heathrow, cu data opţională Nu-şi mai bătu capul cu rezervarea unui loc, ci părăsi pensiunea şi luă un autobuz spre aeroportul Schiphol, privind absent, pe fereastră, împrejurimile deprimante ale Amsterdamului, cu fabrici, staţii de service auto şi sere împrăştiate în peisajul neted şi monoton ca nişte obiecte aruncate pe-o plajă de mareea ce s-a întors în larg şi n-a mai revenit nicicînd Îşi opri un loc la următoarea cursă spre Londra şi stătu o oră întreagă în holul de lîngă poarta de plecare, fără să citească, fără să gîndească, ci pur şi simplu stînd; locul relativ pustiu şi banal, cu rîndurile lui de scaune turnate din material plastic, dispuse cu faţa la un uriaş perete de sticlă fumurie, pe care nu se vedea altceva decît cerul pustiu, se potrivea cum nu se poate mai bine cu starea critică a minţii şi a sufletului său Pasagerii fură înştiinţaţi prin difuzoare să se pregătească de îmbarcare, urcă şi el în avion, tîrşîindu-şi picioarele, fără să bage de seamă salutul şi zîmbetul reflex al însoţitoarelor de bord, avionul luă înălţime de parc-ar fi fost un ascensor, iar el îşi pironi privirea pe hublou, la peisajul de nori la fel de plat şi monoton ca şi cel terestru I se aduse o tavă cu mîncare trasă în folie de celuloid şi-i consumă conţinutul apatic, fără să-i simtă defel gustul sau aroma Avionul îl lăsă din nou la sol şi Persse porni să colinde tunelurile nesfîrşite de la Heathrow, atît de lungi, încît păreau să se întîlnească abia la orizont La zborul următor, cu destinaţia Shannon, nu mai erau locuri decît la clasa întîi, dar Persse preschimbă încă un cec de călătorie şi plăti fără nici o reţinere diferenţa de clasă Ce rost mai avea acum să-şi drămuiască banii? Viaţa îi era distrusă, cît despre ocupaţie, nu mai avea nici una Vara se profila înaintea lui pustie ca un deşert Pînă la decolare mai avea două ore la dispoziţie Îşi tărî picioarele pînă la Capela Sf Gheorghe Acatistul lui era tot acolo, prins de avizierul din postav verde, avea colţurile uşor îndoite: „Dă, Doamne, s-o găsesc pe Angelica” Smulse răvaşul prins cu o piuneză şi îl mototoli furios în pumn Intră în firida din capelă şi rămase aşezat un ceas întreg în rîndul din spate, uitîndu-se cu o privire goală la altar La ieşire, prinse la avizier un alt acatist: „Dumnezeule mare, ajută-mă s-o dau uitării pe Angelica Abate-i, Doamne, paşii de pe calea care o duce la pierzanie” Următoarea jumătate de ceas o petrecu într-o altă sală de aşteptare banală, urcă cu paşi tărşăiţi în alt avion, fără a băga de seamă salutul şi zîmbetul reflex al stewardeselor, şi se aşeză pe locul lui Avionul luă înălţime de parc-ar fi fost un ascensor, iar el îşi pironi privirea pe hublou, asupra unei alte întinderi monotone de nori În poală i se aduse o altă tavă cu mîncare inodoră şi insipidă, însoţită de o jumătate de litru de vin roşu de la gheaţă, inclus în preţul biletului, căci, deh, călătorea la clasa întîi De data asta se produse însă o deviere de la rutina monotonă a zborului Avînd locul rezervat în partea din faţă a avionului, Persse observă, prin draperia care masca uşa cabinei de pilotaj, un du-te-vino continuu al stewardeselor Pînă la urmă, cu toată amărăciunea şi apatia lui, pricepu că toate cele trei însoţitoare de bord sunt speriate dintr-un motiv sau altul În orice caz, căpitanul îi anunţă pe pasageri prin interfon că avionul are un pneu explodat la una din roţile din faţă şi, din această cauză, vor fi nevoiţi să efectueze o aterizare forţată pe aeroportul Shannon, unde pompierii şi echipele de intervenţie sunt deja în alertă La auzul anunţului, un murmur de spaimă străbătu cabinele de la un capăt la altul De parcă acesta i-ar fi ajuns la urechi, căpitanul se strădui Să-i asigure pe pasageri că, fără doar şi poate, aterizarea se va face în bune condiţii, dar procedurile de urgenţă sunt obligatorii în asemenea situaţii – ca nu cumva să se producă o nouă explozie (ceea ce se dovedi a fi o explicaţie mult mai detaliată decît era cazul) Cu puţin înainte de aterizare, pasagerilor li se va cere să-şi scoată pantofii şi să adopte poziţia recomandată în aterizările de urgenţă Însoţitoarele de bord urmau să le arate ce au de făcut şi să le dea toate lămuririle sau ajutorul necesar În realitate, stewardesele păreau să fie primele care aveau nevoie de un sfat bun şi de ajutor Rar îi mai fusese dat lui Persse să vadă trei tinere mai speriate decît acestea şi, treptat, teama lor se transmise şi pasagerilor Spaima celor din urmă fu sporită de o turbulenţă năprasnică în care intrară la începutul coborîrii Deşi aceasta nu avea nici în clin, nici în mînecă cu pneul explodat, cîţiva pasageri înzestraţi cu o gîndire mai suplă se grăbiră să tragă concluzia pe dos şi începură să ţipe de teamă sau să se roage, în timp ce avionul se cabra şi se împleticea în aer Alţii citeau cu înfrigurare fişa de plastic cu instrucţiuni în caz de pericol, vîrîtă într-un buzunar din spătarul fiecărui scaun, cu diagrame colorate ale ieşirilor de urgenţă ale avionului şi cu ilustraţii deloc convingătoare, care înfătişau pasagerii dîndu-se voioşi pe toboganul gonflabil, ca nişte prichindei de pe un teren de joacă Alţii îşi făceau de lucru cu butoanele de la centura de siguranţă şi cotiere, scoteau de sub scaune vestele de salvare şi exersau îmbrăcarea cu ele Stewardesele alergau zăpăcite de colo-colo pe culoar, încercînd să-i convingă pe oameni să nu-şi umfle vestele şi refuzînd să onoreze comenzile presante ale celor care cereau pileală Lui Persse oricum nu-i mai păsa de propria viaţă, aşa că studia cu o curiozitate detaşată comportamentul celor din jur Locul unde şedea îi permitea să urmărească toate mişcările însoţitoarelor de bord Stewardesa-şefă luă un microfon din nişa de lîngă bucătărie şi îşi drese glasul, pregătindu-se să facă un anunţ Avea un aer solemn – Doamnelor şi domnilor, începu ea cu un puternic accent de Kerry, am primit din partea unui pasager rugămintea de-a recita cu toţii, în cor, mărturisirea de căinţă Se află cumva printre noi un preot care doreşte să ne îndrume în această rugăciune? Aşteptă înfrigurată cîteva clipe, măturînd cu privirea întregul avion (draperia care despărţea cele două clase fusese dată la o parte), în căutarea unui voluntar Din cabina de clasa a doua se apropie, clătinînd din cap, o altă stewardesă – N-avem noroc, Moira, îi şopti ea şefei Parcă nu ştii cum e, cînd ai nevoie de-un popă, ia-l de unde nu-i! Şi n-avem măcar o călugăriţă – Ce să fac? O întrebă Moira încurcată, acoperind microfonul cu palma – Va trebui să spui chiar tu mărturisirea de căinţă Moira păru îngrozită de această perspectivă – N-o mai ştiu, scînci ea N-am mai fost la spovedanie de cînd am dat-o pe anticonceptionale – Of, Moira, nu mi-ai spus niciodată că iei anticoncepţionale – Spune-o tu, Brigid – Vai, nu pot! – Ba da, poţi! Nu mi-ai spus tu mie că faci parte din congregaţia Copiii Mariei? Şi stewardesa-şefă adăugă, de data asta la microfon: Se pare că n-avem nici un preot la bord, aşa că însoţitoarea de bord Brigid O’Toole ne va îndruma în mărturisirea de căinţă Îi puse microfonul în braţe lui Brigid care, înspăimîntată, se uită la el de parcă era un şarpe gata s-o muşte dintr-o clipă în alta Avionul sărea şi se prăbuşea, băgîndu-i în boale pe pasageri Cele două fete, dezechilibrate, se agăţară una de alta, să nu cadă din picioare – În numele Tatălui , şopti Moira – În numele Tatălui şi al Fiului şi al Sfîntului Duh, orăcăi Brigid în microfon, apoi îl acoperi cu palma şi sîsîi desperată: Parcă-s bătută-n cap Nu-mi mai amintesc mărturisirea de căinţă – Păi, zi şi tu, acolo, o rugăciune, pe care-o vrei tu, o îmboldi Moira Orice-ţi vine-n minte Brigid închise ochii strîns şi duse microfonul la buze: – Fie ca Domnul să ne dea puterea să-i mulţumim cu recunoştinţă pentru ceea ce ne aşteaptă Persse încă rădea de unul singur cînd, după zece minute, aterizară fără probleme pe aeroportul din Shannon Cînd să coboare din avion, Brigid îi zîmbi sfioasă – Iertaţi-ne pentru toată tevatura asta, murmură ea – Aş, nu am pentru ce să vă iert, protestă el Mi-aţi redat pofta de viaţă În aeroport se duse la ghişeul Oficiului Turistic Irlandez şi se interesă cît îl costă o căsuţă de vară la Connemara – Aş dori un loc cît mai retras şi liniştit, spuse el Se hotărîse cum să-şi cheltuiască banii rămaşi din premiu şi cum să-şi petreacă restul vacanţei de studiu O să-şi cumpere o maşină de ocazie, o să îngrămădească pe bancheta din spate cărţi, hîrtie de scris, cutii de bere Guinness, casetofonul şi casetele lui Bob Dylan şi o să-şi petreacă vara într-o modestă replică a turnului singuratic al lui Yeats, scriind poezie În timp ce i se făcea rezervarea prin telefon, luă un prospect care făcea reclamă cărţilor de credit American Express şi, neavînd altceva mai bun de făcut, completă o cerere-tip Philip Swallow achită nota de plată la hotel şi luă loc în foaier, cu bagajele lîngă el, în aşteptarea maşinii de la Consiliul Britanic - sau, mai exact, a unui Landrover, maşina de teren fiind vehiculul preferat al prudenţilor funcţionari de la Consiliu aici, la Ankara Philip nu mai văzuse în viaţa lui într-un oraş modem şosele nenorocite precum cele de-aici, cu găuri şi hîrtoape amintind de solul lunar Ori de cîte ori ploua, şoselele erau inundate din cauza celor care le construiseră şi aruncaseră toate resturile de materiale în canalele de scurgere, încît acestea erau tot timpul înfundate Directorul hotelului apăru în hol, îl măsură pe Philip din ochi, zîmbi şi se înclină în faţa lui: – Diseară vă-ntoarceţi în Anglia, domnule profesor? – Nu, nu Plec la Istanbul Cu trenul de noapte – Oho! Exclamă directorul cu chipul înviorat de invidie şi patos Istanbulul e foarte frumos – Aşa am auzit şi eu – Şi foarte vechi Foarte frumos Nu ca Ankara – A, dar mie mi-a plăcut foarte mult Ankara, îl asigură Philip Asemenea minciuni deveneau o a doua natură a călătorului cultural Sejurul la Ankara nu-i plăcuse deloc şi abia aştepta să-şi scuture praful locului de pe pantofi - şi praf exista berechet, atunci cînd nu ploua Adevărul e că situaţia se mai îmbunătăţise după necazurile primei zile: mai rea nici n-ar fi putut fi Akbil Borak fusese foarte drăguţ şi atent cu el, chiar dacă singurele lui două subiecte de conversaţie păreau a fi Hull şi Hazlitt Cunoştea fără doar şi poate, foarte bine opera lui Hazlitt - ba, la drept vorbind, chiar mai bine decît Philip; cu toate astea, păcat că îi atrăgea atenţia asupra faptului că eseistul romantic le era foarte familiar, referindu-se la el cu numele de „Bill Hazlitt” Philip îşi bătea de două zile capul să născocească o modalitate de corectare a acestei apucături fără să pară nepoliticos Ceilalţi turci pe care-i cunoscuse aici fuseseră la fel de amabili şi ospitalieri Aproape în fiecare seară participase la cîte o petrecere, serată sau recepţie organizată în cinstea lui la una din universităţi sau în vreun apartament strîmt, încărcat de mobilă La petrecerile particulare se mai găsea mîncare şi băutură luată pe sub mînă sau păstrată pentru asemenea ocazii, în ciuda lipsurilor locale de tot felul, lui Philip nici nu-i venea să se gîndească cu ce preţ şi cu ce sacrificii domestice îi puneau pe masă aceste bunătăţi Recepţiile oficiale erau aprovizionate discret cu pileală de către Consiliul Britanic, gest foarte preţuit de turci, care, datorită acestui fapt, vedeau în Philip Swallow un fel de mascotă aducătoare de noroc De mult nu mai avuseseră universitarii anglişti din Ankara atît de multe petreceri într-un răstimp atît de scurt Aceleaşi figuri radioase apăreau seară de seară şi dădeau mîna cu el plini de însufleţire, de parcă atunci l-ar fi văzut prima oară Se rădea, se trăncănea, se asculta muzică, uneori se dansa Philip rădea, trăncănea şi bea, ba, într-un rînd, chiar a încercat, cu toată neîndemînarea lui, să execute un jeux à deux cu o doamnă profesoară copticică bine, care îşi păstrase nealterate aptitudinile pentru dansul din buric Spectacolul i-a fost răsplătit cu aplauze zgomotoase şi un funcţionar de la Consiliul Britanic, cu ochii împăienjeniţi de-atîta rîs, l-a calificat ca o premieră în cadrul relaţiilor culturale anglo-turceşti Dar undeva, în străfundul fiinţei sale, unde nu mai răzbătea nici rachiul, nici scotch-ul ambasadei, Philip se simţea singur şi deprimat Recunoştea simptomele acestei suferinţe, care îl mai încercase şi pînă acum în peregrinările sale, chiar dacă niciodată atît de crunt Era un sentiment care lua forma unei întrebări simple şi sîcîitoare: Ce caut eu aici? Ce căuta el aici, la Ankara, în Turcia, în loc să fie la Rummidge, în Anglia? Această întrebare se punea mai puţin acut în timpul petrecerilor decît atunci cînd şedea lîngă un pupitru, în faţa unei săli prăfoase, faţă-n faţă cu şirurile de tineri oacheşi şi tinere cu ochi căprui sau negri, şi asculta poliloghia unui profesor turc, care îl prezenta pe îndelete, enumerînd meticulos toate distincţiile academice menţionate în lucrările de referinţă (Philip aştepta încrezător să-şi audă într-o zi citate şi corigenţele, dacă nu cumva şi evoluţia lui strălucitoare de repetent într-a unsprezecea), în timp ce el frunzărea agitat paginile rescrise în pripă ale conferinţei lui despre Hazlitt, sau atunci cînd se întindea pe patul lui de la hotel în pauzele dintre prelegeri, petreceri şi plimbări prin oraş (nu aveai mare lucru de văzut în Ankara după ce vizitai Anitkabir şi muzeul hitit, dar neobositul Akbil Borak avusese grijă de el să vadă totul), cînd căuta cîte un articol necitit din Guardian-ul mototolit, pe care-l adusese cu el din Anglia, şi asculta crîmpeiele de muzică străină şi vorbăria în limbi străine ce răzbătea pînă la el prin pereţi şi vacarmul ce urca din stradă Ce caut eu aici? Pentru vizita lui în Turcia s-au cheltuit sute, poate chiar mii de lire din banii contribuabililor Secretarele au bătut la maşină scrisori, telexurile şi-au clămpănit mesajele, liniile telefonice au zumzăit, dosarele au dospit în birourile de laAnkara, Istanbul, Londra Pentru propulsarea lui, aidoma unei săgeţi, de la Heathrow la Esenboga, s-au consumat combustibili fosili preţioşi Economiile domestice şi coşniţa comunităţii universitare din Ankara au fost drastic afectate din dorinţa de a-l face pe el să se simtă bine Şi toate astea, pentru ce? Pentru ca el să le aducă buna vestire despre Hazlitt sau despre literatura şi istoria şi societatea şi psihologia şi filosofia tinerilor burghezi turci, al căror principal motiv de a studia engleza era (după cum îi mărturisise Akbil Borak într-un moment de candoare, provocat de prea mult rachiu) obţinerea unei slujbe de funcţionar public sau de stewardesă şi evitarea facultăţilor de ştiinţe sociale, învrăjbite pînă la Dumnezeu? în timpul plimbărilor cu maşina pe străzile Ankarei, care colcăiau de mulţimea proletariatului anonim, amărăştean, îmbrăcat în salopete prăfuite şi mohorîte, robotind pe colinele de beton, cu perseverenţa şi tenacitatea de nedesluşit a furnicilor, sub supravegherea inflexibilă a militarilor Omniprezenţi, înarmaţi pînă-n dinţi, nu i-a fost greu să înţeleagă pragmatismul modest ce anima ambiţiile studenţilor Dar cu ce-i putea ajuta Hazlitt la afacerea asta? – Scuzaţi-mă, domnule, reapăru directorul hotelului Doriţi cumva să luaţi cina la noi? Mai aveţi cîteva ceasuri bune pînă pleacă trenul – A, nu, mulţumesc, răspunse Philip Plec în oraş Directorul se înclină respectuos şi se retrase Custer, ataşatul cultural de la Consiliul Britanic, îl invitase pe Philip la o cină rece la el acasă – Acu' n-o să vă mint că e-n cinstea dumneavoastră, recunoscuse el Azi după-amiază soseşte un cvartet de coarde din Leeds Trebuie să le punem ceva pe masă, aşa că puteţi veni şi dumneavoastră Nu-i nimic deosebit, ştiţi, doar o masă fără pretenţii Or să mai fie cîţiva invitaţi Ştiţi ce, adăugă el, ca şi cum i-ar fi venit dintr-o dată o idee grozavă, o să-l invit şi pe Borak – Cred că s-a săturat de mutra mea în ultimele zile , fu de părere Philip – A, nu, o să se simtă jignit dacă nu-l invit Cu nevastă cu tot Hassim o să treacă pe la hotel să vă ia Luaţi-vă bagajele cu dumneavoastră şi o să vă reped eu pînă la gară în jur de ora zece, să prindeţi trenul Philip recunoscu silueta înaltă şi mustaţa melancolică a lui Hassim, şoferul de la Consiliul Britanic, care tocmai intra pe uşa turnantă, aşa că se sculă şi traversă holul cu bagajele în mînă Hassim, care nu ştia deloc englezeşte, îi luă valiza şi îl conduse pînă la Landrover Desigur, îşi zise Philip în sinea lui, cînd se aşeză pe banchetă lîngă Hassim şi maşina demară hurducîndu-i zdravăn, s-ar fi simţit cu totul altfel în această călătorie dacă nu s-ar fi trezit, pe neaşteptate, cuprins de dorinţa de a face dragoste cu Hilary exact în momentul plecării de-acasă Chemarea fierbinte a sînului legănat pe care-l zărise o fracţiune de secundă i se întipărise în minte, răzîndu-i în nas şi chinuindu-l în răstimpul cît stătuse întins pe patul îngust de la hotel, dînd mai mult temei întrebării Ce caut eu aici? Contactele sexuale cu Hilary nu erau cea mai formidabilă senzaţie erotică din lume, dar erau, cît de cît, ceva O vremelnică eliberare de tensiunea lăuntrică O plăcută şi trecătoare uitare de sine Aici, în Turcia, nu prea erau speranţe de-o aventură erotică Femeile prietenoase pe care avusese ocazia să le cunoască erau toate măritate şi umblau escortate de bărbaţi joviali, dar cu ochii veşnic în patru Studentelor cu gropiţe în obrăjori şi cu ochi migdalaţi părea să nu le fie îngăduit să se apropie de el în afara conferinţelor, excepţie făcînd doar cele care apăreau în postura de fiică a unui cuplu de universitari, şi Philip avea sentimentul că, dacă s-ar da la vreuna din ele, ar putea provoca un scandal diplomatic Cel puţin la nivelul aparenţelor, Turcia era o ţară care perpetua buna cuviinţă de altădată Landrover-ul se strecura cu greu prin circulaţia congestionată În centrul oraşului păreau să se ţină lanţ ambuteiajele - dacă ăsta o fi fost, într-adevăr, centrul Philip nu reuşise să-şi însuşească geografia oraşului, fiindcă peisajul citadin îi părea pretutindeni acelaşi - betoane aparente, trotuare crăpate, şosele cu hîrtoape, totul era cenuşiu, abia dacă se zărea ici-colo cîte un pom sau un fir de iarbă, deşi era primăvară Acum începuse să se întunece şi, la lumina felinarelor rare şi amplasate anapoda, străzile prăseau umbre adînci şi sinistre, excepţie făcînd doar locurile unde fumegau lămpi cu petrol în mijlocul cîte unei pieţe improvizate, cu gospodine îmbrobodite în şaluri, tocmindu-se de zor în dreptul tarabelor cu legume şi vase de bucătărie, sau unde lumina fluorescentă şi palidă se răsfrîngea prin geamurile vreunei cafenele muncitoreşti cu mese de plastic turnat şi-n care era un fum să-l tai cu cuţitul Lui Philip îi trecu prin minte că, dacă Hassim ar opri brusc Landrover-ul şi l-ar azvîrli brusc în mijlocul străzii, nu l-ar mai vedea nimeni niciodată - s-ar pomeni tîrît într-un loc întunecos, despuiat şi jefuit de tot ce avea asupra lui, asasinat şi aruncat într-unul din canalele alea de scurgere înfundate Se simţea departe de casă Ce căuta el aici? Sosise, oare, vremea să pună capăt călătorilor, să-şi înceteze căutările legate de intensitatea trăirilor, despre care se apucase atunci să-i îndruge lui Morris Zapp, să-şi agaţe în cui notele de curs, să încaseze contravaloarea cecurilor de călătorie, să se aşeze la casa lui şi să se lase furat de rutina de zi cu zi, să-şi reia viaţa sexuală previzibilă cu Hilary şi să participe la toate evenimentele, atît de familiare, ale anului universitar de la Rummidge, începînd cu Balul Bobocilor şi terminînd cu întrunirea examinatorilor din comisiile de absolvire, pînă cînd îi va fi dat să se pensioneze, să-şi ia rămas-bun şi de la sex şi de la activităţile profesionale? Urmînd ca, la momentul potrivit, să-şi ia rămas-bun şi de la viaţă Sosise, oare, vremea pentru toate astea? Landrover-ul frînă: erau în faţa unui bloc de locuinţe modem, construit pe unul din dealurile care înconjurau oraşul Hassim îl pofti pe Philip în lift şi apăsă butonul pentru etajul şase Custer îi întîmpină în uşa apartamentului îmbujorat, doar în cămaşă şi vestă, cu un pahar în mînă – A, bine-aţi venit, poftim, poftim înăuntru! Daţi-mi voie să vă iau valiza Intraţi în salon, vă aduc imediat ceva de băut Gin tonic? Borak a sosit deja Apropo, pînă la urmă n-a mai venit un cvartet de coarde, ci unul de jazz Iar ne-au făcut ăia de la Londra figura! Custer îl conduse printr-un hol, deschise uşa şi îl pofti pe Philip în salonul unde oaspeţii, nu foarte numeroşi, stăteau în grupuri, cu paharele în mînă Prima persoană asupra căreia căzu privirea lui Philip fu Joy Simpson Akbil Borak nu înceta să se minuneze de comportamentul lui Swallow În ziua sosirii sale, englezul se întinsese pe jos de două ori, fără veste, cît era de lung, iar acum, în seara plecării, se părea c-o să cadă iarăşi din picioare aici, în salonul soţilor Custer, căci numai ce se poticni de prag şi abia izbuti să se agaţe de spătarul unui fotoliu Toată lumea întoarse capul spre el şi o clipă se aşternu o tăcere stînjenitoare; apoi, văzînd că nu s-a întîmplat nimic grav, bisericuţele îşi văzură de treaba lor Akbil stătuse pînă atunci lîngă Oya, discutase cu bateristul cvartetului de jazz şi cu doamna Simpson, bibliotecara Consiliului Britanic de la Istanbul, o femeie plăcută, în ciuda aerului ei rezervat, cu fese apetisante şi un păr blond superb Akbil tocmai îi povestea doamnei Simpson despre magazinele din Hull şi se întreba, în sinea lui, dacă blondinele din nord au părul pubian identic cu podoaba lor capilară, cînd Philip Swallow îşi făcu intrarea zgomotos, buşindu-se de mobila de lîngă uşă Akbil se repezi să-i vină în ajutor, dar Philip se sculă în genunchi, îi dădu mîna la o parte şi se îndreptă cu paşi şovăielnici către doamna Simpson Era alb ca varul – Tu! Murmură el sugrumat de emoţie, holbîndu-se la ea Femeia pălise şi ea un pic, lucru deloc de mirare, cînd cineva te salută într-un mod atît de straniu – Salut, spuse ea, încleştîndu-şi amîndouă mîinile pe pahar Alex Custer mi-a spus că s-ar putea să treci pe-aici în seara asta Cum îţi place Turcia? – Aa, vă cunoaşteţi! Se dumiri Akbil Borak, uitîndu-se cînd la unul, cînd la altul – Un pic, îl lămuri doamna Simpson Ne-am întîlnit acum cîţiva ani, la Genova, nu-i aşa, domnule profesor Swallow? – Credeam că ai murit, zise Philip fără să-şi ia ochii de la ea, fără măcar să clipească Oya se agăţă entuziasmată de mîneca lui Akbil – Ei, cum aşa? Strigă ea Doamna Simpson încreţi din sprîncene – O, Doamne, cred c-ai văzut lista aceea apărută în ziare, îi spuse ea lui Philip Swallow Autorităţile indiene s-au cam pripit cu publicarea ei Mă tem că a generat multă confuzie şi suferinţă – Vrei să zici că ai supravieţuit catastrofei? – Nu, pur şi simplu n-am fost în avion Trebuia să fiu - asta s-a întîmplat acum trei ani, le explică ea parantetic soţilor Borak şi bateristului de jazz Soţul meu a fost trimis la post în India Urma să plec cu el, însă, în ultimul moment, doctorul m-a sfătuit să renunţ la călătorie, eram însărcinată în luna a opta şi el considera prea riscant un astfel de drum, aşa c-am rămas acasă împreună cu Gerard, băieţelul nostru, dar nu ştiu cum se face că numele noastre au rămas pe lista de pasageri sau, mă rog, pe una din listele de pasageri Avionul s-a prăbuşit aterizînd pe vreme de furtună – Şi soţul dumneavoastră ? O întrebă Oya cu glas tremurat – Supravieţuitorii au fost puţini la număr, răspunse doamna Simpson simplu, şi el nu s-a numărat printre ei Oya se porni să plîngă în hohote – Vă compătimesc, zise ea, suflîndu-şi nasul într-o batistă – Am crezut că eşti moartă, repetă Philip Swallow, de parcă n-ar fi auzit spusele ei aau, dacă le-a auzit, n-a reuşit să le priceapă – Dar, domnule profesor Swallow, vedeţi bine că n-a murit cîtuşi de puţin! Trăieşte! Strigă Oya bătînd din palme şi, săltîndu-se în vîrful picioarelor, îi zîmbi printre lacrimi Akbil avea impresia că nevastă-sa exteriorizează toată gama emoţiilor pe care ar trebui să le manifeste cei doi englezi Bateristul de jazz se retrăsese pe furiş în timpul povestirii doamnei Simpson – Ar trebui să vă bucuraţi, îi spuse Oya lui Philip Parc-am fi într-un basm – Bine-nţeles că sunt încîntat s-o văd pe doamna Simpson vie şi nevătămată, spuse el, părînd să-şi fi recăpătat stăpînirea de sine, deşi era încă palid – Iar arta de a-i încînta pe alţii constă în a fi tu însuţi încîntat, după cum spunea Bill Hazlitt, aruncă Akbil, căruia i se părea că a făcut o poantă bună – Totuşi, ce cauţi aici, la Ankara? O întrebă Philip pe doamna Simpson – Stau aici numai cîteva zile, avem nişte şedinţe Sunt bibliotecara-şefă a Consiliului la Istanbul – În seara asta plec la Istanbul, zise Philip cu o undă de însufleţire în glas – Oo? Cît o să rămîi acolo? – Trei-patru zile Vineri mă-ntorc în ţară – Din păcate, trebuie să stau aici exact pînă vineri Lui Philip Swallow parcă nu-i venea să creadă vestea asta Se întoarse către Akbil – Akbil, am impresia că Alex Custer a uitat cu totul de băutura mea, n-ai vrea să ? – Bine-nţeles, lăsaţi că mă ocup eu de asta, se oferi Akbil – Vin să te ajut, sări Oya Şi doamnei Simpson i s-a golit paharul Luă paharul doamnei Simpson şi aproape îl îmbrănci pe Akbil spre uşă – De ce n-ai rămas cu ei? O bombăni Akbil în turceşte Or să creadă că suntem bădărani – Mi se pare mie că vor să rămînă singuri, spuse Oya Cred că e ceva între ei – Crezi? O întrebă Akbil uluit Se uită peste umăr Philip Swallow se adîncise într-o discuţie înflăcărată cu doamna Simpson, care părea să se fi îmbujorat şi ea, lucru ce i se întîmpla atît de rar – Omul ăsta mă ţine dintr-o surpriză într-alta, spuse el Trei ceasuri mai tîrziu, Philip se învărtea de colo-colo, neliniştit, pe peronul larg al principalei gări din Ankara, pe lîngă vagoanele înalte ale expresului Ankara-Istanbul Trenul avea un aer de epocă, amintind de romanele de suspans ale anilor treizeci, ca de altfel, întregul decor Şuviţe de fum şi abur se înălţau din cotloanele întunecate în lumina strălucitoare a lămpilor cu arc O familie de ţărani îşi petrecea noaptea pe o bancă, înconjurată de tăgîrţe şi panere Mama îşi alăpta pruncul, uitîndu-se impasibilă la femeile îmbrăcate în costume de catifea şic, cu pantaloni, care mînau caravanele de hamali încărcaţi cu valize legate între ele către vagoanele de clasa întîi Funcţionarii în uniformă, purtînd sub braţ dosare de carton gros pline cu hîrţoage, păşeau ţanţoşi de colo-colo, dădeau ordine oamenilor de serviciu şi îi ţineau în şuturi pe cerşetori Compartimentele vagoanelor de clasa a doua şi a treia erau deja ticsite de călători, ventilatoarele dădeau lupte grele cu duhoarea de usturoi, tutun şi transpiraţie; pasagerii, ca sardelele, se pregăteau sufleteşte, cu mult stoicism, pentru lunga călătorie de peste noapte În răstimpuri, din vagoane ţîşnea cîte o siluetă care se repezea la un chioşc unde se vindeau ceai, băuturi gazoase şi dulciuri dubioase, cu aspect de otravă Atmosfera era mult mai degajată în vagoanele de dormit de clasa întîi, unde Philip avea rezervată o cuşetă Răsuna clinchetul sticlelor ciocnite de pahare şi se organizau partide de cărţi, deşi cărţile abia se zăreau la lumina chioară a becurilor În atmosferă pluteau intriga şi bîrfa, pilele şi ciubucurile În capătul culoarului era o sobiţă cu cărbuni care împrăştia o lumină roşiatică în întuneric, iar însoţitorul de vagon punea pe foc şi, de-atîta sforţare, pe frunte îi şiroiau broboane de sudoare – De-aici le vine pasagerilor căldura şi apa caldă, îi explicase Custer lui Philip, cînd îl condusese la gară Pare o metodă primitivă, dar e foarte eficientă Noaptea, pe cîmp, se lasă un frig teribil, chiar şi primăvara Philip izbuti să-i convingă pe Custer şi pe Akbil Borak să nu mai rămînă cu el pînă la plecarea trenului – Zău că n-are rost, îi asigură el O să mă descurc şi singur – Unul din cele mai plăcute lucruri din lume e să porneşti la drum, îi zisese Akbil Borak zîmbind, dar eu unul prefer să călătoresc singur – Ei, nu zău? întrebă Custer Eu unul prefer să fiu cu cineva – A, nu, nu, replicase Borak rîzînd L-am citat pe Bill Hazlitt Din eseul „Plecarea într-o călătorie” – Vă rog, nu vă mai pierdeţi timpul, insistase Philip – Bine, se lăsase Custer convins, n-ar strica să mă-ntorc, să mă ocup de cvartetul de jazz – Iar eu trebuie să-mi recuperez nevasta de la dumneavoastră, domnule Custer, adăugase Borak Cei doi dăduseră mîna cu Philip şi, după obişnuitul schimb de amabilităţi, o luaseră din loc Philip răsuflă uşurat la plecarea lor Dacă Joy se hotăra, pînă la urmă, să vină cu el, n-ar fi vrut ca Borak şi Custer să-i vadă împreună Asta se întîmplase însă acum o jumătate de oră, şi ea încă nu apăruse – Nu mă pot întoarce la Istanbul în seara asta, îi spusese ea, cînd rămăseseră cîteva minute singuri la petrecerea lui Custer Abia am sosit la Ankara Am valiza în hol, nici n-am apucat să despachetez – Asta simplifică şi mai mult lucrurile, spuse Philip Umfl-o şi hai cu mine O mînca din ochi, nu se mai sătura sorbindu-i din priviri trăsăturile pe care crezuse că n-o să le mai vadă niciodată, părul blond, uşor ondulat, gura largă, generoasă, bărbia plină – Am venit aici cu probleme de serviciu – Ai putea născoci vreo scuză – La ce bun? – Fiindcă te iubesc, îi ţîşniră lui Philip vorbele pe gură fără premeditare – Nu fi ridicol, spuse ea, roşind toată, cu ochii în pămînt – N-am uitat niciodată noaptea aceea, îi spuse el – Pentru Dumnezeu, îl imploră ea în şoaptă, nu aici Nu acum – Şi-atunci, cînd? Trebuie să stau de vorbă cu tine – A, v-aţi cunoscut deja? strigă entuziasmată doamna Custer, apropiindu-se de ei cu o tavă de tartine – Adevărul e că ne cunoaştem mai demult De la Genova, o lămuri Joy – Serios? Ei bine, aşa se-ntîmplă, nu-i aşa, cînd ai de-a face cu Consiliul, mereu dai de cîte-o cunoştinţă în cele mai neaşteptate locuri Şi ce mai faci, Joy? Ce-ţi mai fac copiii Gerard, parcă, nu-i aşa, şi ăă – Doamna Simpson tocmai îmi spunea că Gerard nu se simte deloc bine, aruncă Philip, făcînd-o pe Joy să caşte gura la el – Doamne sfinte! Sper că nu-i nimic grav, i se adresă doamna Custer lui Joy Lui Philip începu să-i bată nebuneşte inima în piept în aşteptarea răspunsului pe care avea să-l dea ea – Cînd am plecat avea un pic de febră, zise ea într-un tîrziu Cred c-o să-mi sun menajera ceva mai încolo, să văd cum se mai simte Philip întoarse capul într-o parte, să nu i se vadă expresia triumfătoare – A, da, te rog, o încurajă doamna Custer Poţi să suni de la telefonul nostru din dormitor, e mai linişte, zise ea, măturînd încăperea cu o privire de amfitrioană Of, Doamne, saxofonistul cotrobăie prin bibliotecă Întotdeauna am zis că-i semn rău la o petrecere, nu credeţi? Vino să stai de vorbă cu el, Joy ne scuzaţi, domnule profesor Swallow? Tot restul serii nu reuşi să născocească nici un pretext ca să mai rămînă singur cu Joy li urmări mişcările îndeaproape, dar nu o văzu intrînd în dormitorul soţilor Custer Cînd se făcu ora la care trebuia să plece la gară, cu mult înainte de terminarea petrecerii, se văzu silit să dea mîna cu ea, strict protocolar, în prezenţa celorlalţi oaspeţi – Atunci, la revedere, îi spuse el, încercînd s-o privească în ochi Sper că băieţelul se simte bine Te-ai interesat la telefon? – Încă nu, fu răspunsul ei La revedere, domnule profesor Swallow Şi cu asta basta Îi mai aruncă o ultimă privire scurtă, stăruitoare, şi părăsi petrecerea însoţit de Custer şi Borak Nu putea decît să spere şi să se roage ca, după plecarea lui, ea să dea telefon la Istanbul şi să inventeze un pretext în legătură cu copilul, care să-i impună întoarcerea neîntîrziată acasă Philip mai făcu o tură pe lîngă vagonul de dormit şi îşi confruntă ceasul de mînă cu ceasul gării Mai avea trei minute pînă la plecare Suspansul acesta era chinuitor şi, cu toate astea, se simţea, curios lucru, bine dispus Deprimarea din zilele trecute i se risipise cu totul, o dăduse uitării Se simţea din nou bărbatul aflat în miezul lucrurilor - oho, şi ce lucruri! Încă nu-i venea să creadă că, pînă la urmă, Joy nu e moartă, ci trăieşte! Trăieşte! Carnea aceea caldă, fremătătoare, pe care o îmbrăţişase strîns în dormitorul cu lumină purpurie, continua să fie caldă, fremătătoare După miraculoasa răsturnare de situaţie se simţea alt om, parcă plutea pe creasta unui val li răsunau în urechi cuvintele pe care le rostise în colţul salonului, la soţii Custer, acel „Fiindcă te iubesc”, spus cu simplitate, sincer, fără şovăială, fără jenă, asemenea unui erou de film La urma urmei, nu era terminat, răsuflat, numai bun de scos la pensie Era încă în stare de-o mare iubire Avea să cunoască iar trăiri intense Nu ştia unde or să-l ducă şi nici nu-i păsa Avea o vagă presimţire că-l aşteaptă greutăţi şi suferinţe legate de Hilary, de copii, de carieră, însă le dădu la o parte Toate energiile lui mentale se concentrau acum asupra dorinţei de a o vedea pe Joy apărînd în gară Uşile vagoanelor se închiseră pe rînd Impiegaţii postaţi din loc în loc pe peron, aidoma unor santinele, luară poziţia de drepţi şi se uitară unul la altul în aşteptarea semnalelor Minutarul ceasului gării zvăcni înainte Mai era un minut pînă la plecare Philip urcă în tren fără tragere de inimă, coborî fereastra uşii şi scoase capul pe geam, uitîndu-se deznădăjduit spre punctul de control al biletelor de peron Un impiegat în uniformă, aflat chiar sub geamul lui, se uită la stînga şi la dreapta, apoi duse fluierul la gură – Stai aşa! Răcni Philip deschizînd uşa, şi sări pe peron La punctul de control al biletelor zărise, pe neaşteptate, silueta unei femei cu părul blond, care strălucea orbitor la lumina neoanelor Omul cu fluierul se împotrivi, bombănindu-l în turceşte, şi încercă să-l împingă înapoi, în tren; cînd văzu că nu are sorţi de izbîndă, încercă să închidă uşa vagonului În timp ce se luptau astfel, Joy traversă în fugă peronul lat, cu o valijoară în mînă Philip arătă spre ea, iar impiegatul se potoli şi îşi aranjă indignat uniforma Philip îi întinse o bancnotă cu valoare mare Omul zîmbi şi le ţinu uşa deschisă, ajutîndu-i să urce Apoi o închise iute Răsună un ţignal Trenul se urni din loc cu o smucitură bruscă Pe coridorul slab luminat, mutrele curioase ale călătorilor proptiţi în uşile cuşetelor îi urmăriră cu privirea, în timp ce Philip o mîna pe Joy spre compartimentul lui O pofti înăuntru şi închise uşa în urma lui – Ai venit, spuse el Erau primele cuvinte rostite de vreunul din ei Joy se prăbuşi vlăguită pe patul pregătit de noapte şi închise ochii Pieptul îi urca şi-i cobora în ritmul respiraţiei sacadate – Am bilet, zise ea cu răsuflarea tăiată N-am însă loc rezervat – Poţi să-l împarţi pe-acesta cu mine, se oferi el În timp ce trenul gonea prin noapte hîţînîndu-se şi huruind, se iubiră stingheri, dar cu frenezie, pe pătucul îngust; scîrţîitul şi zăngănitul roţilor le acopereau suspinele şi icnetele După aceea au rămas îmbrăţişaţi şi au stat de vorbă Mai bine zis, Joy a fost cea care a povestit - la început poticnit, apoi din ce în ce mai fluent -, iar Philip a ascultat, mîngîindu-i sau strîngîndu-i din cînd în cînd braţele delicate, parcă pentru a-i arăta că urmăreşte firul poveştii – A fost minunat, e prima oară de cînd John Da, mi s-au mai oferit prilejuri, dar mă simţeam atît de vinovată Vezi tu, moartea lui John mi-a părut un fel de pedeapsă divină Fiindcă l-am înşelat Cu tine, bine-nţeles - credeai că-s o persoană lubrică sau ceva-n genul ăsta? A fost singura dată, da, te miră cumva? Da, de mai multe ori de-atunci încoace mi-am pus întrebarea de ce am acceptat? în viaţa mea n-am mai făcut, nici pînă atunci, nici de-atunci încoace, un gest atît de nesăbuit, dar ce s-a întîmplat acum e cu totul altceva, pe tine, într-un fel, te cunosc, şi John nu mai e aici ca să sufere Şi totuşi, atunci, prima dată, eram o femeie fericită în căsnicie, oricum, destul de fericită, ca mai toate nevestele, şi m-am dăruit unui necunoscut care a apărut nitam-nisam, din senin, în toiul nopţii, de parc-ai fi fost o zeitate sau un înger sau mai ştiu eu ce, şi n-am putut decît să mă supun Cînd m-am trezit a doua zi dimineaţă, am crezut că visasem, însă după ce-am văzut că John era plecat şi că bagajele tale sunt în hol, şi mi-am dat seama ce se întîmplase, am simţit că înnebunesc, nu alta Ei, poate că ţie ţi-am părut calmă, dar ascultă-mă pe mine, eram în pragul isteriei, îmi venea întruna să mă duc la baie şi să-mi înfig forfecuţa de unghii în palmă, pentru ca durerea să mă facă să nu mă mai gîndesc la ce se întîmplase Nu simţi uneori, cînd conduci cu viteză pe o arteră aglomerată, că totul atîrnă de un fir de păr, deşi toţi cei implicaţi în trafic se cred în siguranţă? Toţi şoferii şi camionagiii au un aer atît de plictisit, de preocupat, nu vor decît să ajungă de la A la B; şi, cu toate astea, se află în permanenţă la numai cîţiva centimetri, la cîteva secunde de moartea violentă E destul ca vreunul să răsucească volanul cîţiva centimetri la stînga sau la dreapta, pentru ca toţi ceilalţi să se buşească în lanţ Sau mergi cu maşina pe o şosea de coastă, cu serpentine, şi îţi dai seama că-i destul să iei mîinile de pe volan doar o secundă pentru ca să zbori în prăpastie, dincolo de marginea drumului E o senzaţie înfricoşătoare, căci îţi dai seama ce uşor ai putea face acest lucru, cît de rapid, cît de simplu, cît de ireversibil Mi se părea că aşa ceva am făcut şi eu, numai că eu una de pe şosea am derapat necontrolat spre viaţă, nu spre moarte Nu mă puteam plînge de John, ca soţ A fost un om drăguţ, fidel, din cîte ştiu eu, îl iubea pe Gerard la nebunie, trudea din greu pentru cariera lui Judecată după standarde normale, căsnicia noastră a fost reuşită În plan fizic, totul mergea excelent, din cîte-mi dădeam eu seama Adică, vreau să spun că n-aveam nici un termen de comparaţie, şi nici John n-avea cine ştie ce experienţă Ne-am cunoscut în studenţie şi am trăit împreună cîţiva ani buni înainte de-a ne căsători, părinţii noştri au avut un şoc teribil cînd au aflat adevărul, dar, în realitate, amîndoi eram nişte dulci nevinovaţi în ceea ce priveşte sexul, nici unul din noi nu mai avusese alt partener Uneori nu-mi dădea pace gîndul că John şi-a propus, nu chiar în mod conştient, ştii, dar şi-a propus, oricum, să-şi găsească cît mai repede o fată, încă din anul întîi, să-şi facă o legătură stabilă, în aşa fel încît problemele sexuale să nu-l distragă prea mult de la învăţătură Vreau să spun că parc-am fi fost căsătoriţi, zău că da, şi cînd ne-am luat de-adevăratelea, totul n-a fost decît un eveniment monden, o petrecere costisitoare, în viaţa noastră n-a survenit nici o schimbare palpabilă Luna de miere n-a fost decît o vacanţă mai specială, petrecută în străinătate Ţin minte că-n noaptea nunţii m-am întristat la gîndul că totul îmi era atît de familiar, nici unul dintre noi nu era emoţionat ori sfios, şi mi-a venit o idee răutăcioasă, poate că ar trebui să căutăm un alt cuplu aflat în aceeaşi situaţie - căci hotelul era plin de cupluri venite în luna de miere - şi să facem schimb de parteneri sau să ne culcăm cu toţii în acelaşi pat Nu era nimic serios, o simplă idee, dar una simptomatică, zic eu Nu i-am spus nimic lui John, nu m-ar fi înţeles, s-ar fi simţit ofensat, deşi nu aveam de gînd să-l iau peste picior Era un amant scrupulos, citise cărţi întregi despre preludiu şi alte chestii de-astea, îşi dădea toată silinţa să mă satisfacă şi mă satisfăcea - vreau să spun că eu una nu eram niciodată atît de dornică să fac dragoste, încît să iau eu iniţiativa, lăsam asta în grija lui, dar dacă el avea chef, de obicei îmi plăcea şi mie Şi totuşi, ne lipsea ceva Întotdeauna am avut sentimentul ăsta Poate patima Niciodată n-am avut senzaţia că John m-ar dori cu patimă, şi nici eu pe el Citeam romane cu îndrăgostiţi şi aceştia păreau de-a dreptul extaziaţi, transportaţi Niciodată n-am avut o asemenea trăire Pe urmă, am început să citesc şi cărţi serioase, despre sex şi căsnicie şi rubricile de scrisori din unele reviste, şi mi-am zis că romanele sunt pline de minciuni, că scriitorii scot din burtă, că eram al naibii de norocoasă pînă şi pentru faptul că aveam oricum parte de sex, fie acesta plin sau nu de extaz Şi-apoi, în noaptea aia ai apărut tu şi, pentru prima oară în viaţă, am aflat ce-nseamnă să fii dorită pătimaş Aici urmă o pauză în monologul lui Joy, timp în care Philip îi demonstră o dată în plus, cu ardoare, cît de întemeiată fusese intuiţia ei După un timp, Joy îşi reluă confesiunea: – Stăteam pe canapea, lîngă John, vizavi de tine, şi el îţi împuia capul cu fonetică şi tehnicile de testare şi laboratoarele lingvistice, şi simţeam în tot acest timp dorinţa revărsîndu-se din tine asemenea radioactivităţii, simţeam cum îmi trece prin halat şi mă arde Mă uimea faptul că John nu simte şi el acest lucru, că era aşa de aerian, încît să pornească la drum şi să ne lase de capul nostru Eram fascinată, tulburată În momentul acela n-aveam nici cea mai mică intenţie să te las să te culci cu mine, adevărul e că nici nu te credeam în stare să-mi faci măcar avansuri Eram atît de stăpînă pe mine, că l-am lăsat pe John să plece la Milano fără cea mai mică ezitare Cînd însă m-am întors în living ai ai început să dîrdîi, am început să tremur şi eu - n-ai observat? Şi pe urmă am intrat în dormitor şi ai început să dîrdîi şi mai tare, parcă erai miezul unui reactor care, cum se zice, a intrat în faza critică, c-o să tremuri pînă se-alege praful de tine sau o să topeşti duşumeaua, o să dai gaură în ea şi o să arzi de viu, mistuit de propria-ţi patimă, dacă n-o să fac ceva – Mă-ntorsesem de la moarte, gemu Philip la amintirea acelor clipe Tu erai pentru mine viaţa, frumuseţea Voiam să-mi refac legătura cu viaţa Tu m-ai vindecat – Am ridicat mîinile de pe volan, murmură Joy Am zburat cu tine în prăpastie, pentru că pînă atunci nu mai fusesem niciodată dorită atît de mult Şedeau faţă-n faţă la masă în vagonul restaurant, dimineaţa devreme, cu degetele împletite pe sub tăblia mesei şi îşi sorbeau ceaiul negru, fierbinte, din ceştile ţinute cu mîinile libere, în timp ce trenul gonea lăsînd în urmă frumoasele orăşele şi sate de pe coasta asiatică a Mării Marmara Pe aici era multă verdeaţă între case - copaci, tufişuri, viţă-de-vie Peisajul părea de-a dreptul luxuriant după povîrnişurile aride ale Ankarei Cîţiva gospodari mai matinali ieşiseră prin grădini, udau răsadurile ori pufăiau tacticoşi o ţigară sub razele piezişe ale soarelui-răsare Cînd trenul trecea prin faţa lor, îşi fluturau mîinile în semn de salut – Nu mi-ai scris deloc după aceea, vorbi Joy – Nu ştiam cum să fac să nu te compromit, se justifică Philip Mi-am zis că, oricum, n-ai nevoie de mine În dimineaţa cînd am plecat din Genova mi-ai părut atît de glacială, încît am crezut că vrei să uiţi totul – Am vrut, dar n-am izbutit nicicum, mărturisi Joy – Şi-apoi, la puţin timp după aceea, am citit în ziar că ai murit – Da, uite, la asta nu m-am gîndit A apărut în ziar şi o erată – Probabil că mi-a scăpat, zise Philip Oricum, tu mi-ai fi putut scrie mie, mai ales după ce soţul tău vreau să zic, după ce ai rămas – Liberă? N-am vrut să mă amestec în viaţa ta Te-am căutat Ştiu totul despre tine Eşti însurat, ai trei copii, Amanda, Robert şi Matthew Pe soţia ta o cheamă Hilary, născută Broome, fiica domnului comandor şi a doamnei A J Broome N-am vrut să vă stric casa – Aş, nu-i cine ştie ce de capul căsniciei noastre, făcu Philip Copiii sunt mari de-acum, iar Hilary e sătulă de ea pînă-n gît Acum zece ani am fost pe punctul de a ne despărţi Cred că era mai bine dacă o faceam Sînul lui Hilary i se ştersese aproape cu totul din minte, alungat de senzaţia mai recentă, mai intensă, pe care i-o dădeau sfîrcurile scurte, cilindrice ale lui Joy, întărite la atingerea lui – Pe Hilary mai mult am încurcat-o, adăugă el pe un ton grav Singură s-ar descura mult mai bine – Aici se întîlneşte Asia cu Europa, îi spuse Joy în taxiul hodorogit care îi purta în goană peste un imens pod suspendat ce părea nou Jos, sub ei, undele Bosforului erau brăzdate de tancuri petroliere şi de o puzderie de vase de tonaj mai mic În dreapta, colinele verzi presărate cu căsuţe albe se înălţau brusc, în pante abrupte, din malul canalului tot mai îngust În stînga, cupolele şi minaretele desenau panorama unui oraş gigantic, îndărătul căruia apele se lăţeau, în semn că acolo începea marea – Asta-i Marea Marmara, îi explică Joy lui Philip Marea Neagră e la celălalt capăt al Bosforului – Ce minunat e! Zise Philip Combinaţia asta dintre apă, cer, dealuri şi arhitectură îmi aminteşte de Euphoria, de priveliştea care mi se desfăşura dinaintea ochilor în fiecare dimineaţă cînd mă trezeam şi trăgeam perdelele în lături Este Golful lumii antice – Îţi spun eu ce-o să facem, propuse Joy Mergem cu taxiul pînă la podul Galata şi-apoi cu feribotul pe Bosfor pînă la Bogazici, unde locuiesc eu Ca să-ţi poţi face o primă impresie despre Istanbul, trebuie să-l vezi mai întîi de pe apă Philip îşi lăsă mîna pe genunchiul ei – Tu eşti Euphoria mea, Terra Nova mea, zise el Peste o jumătate de oră, stăteau mînă-n mînă pe puntea unui vapor alb care sălta pe valurile Bosforului, lăsînd în urmă cheiul aglomerat Joy îi arătă în zare punctele de atracţie ale oraşului – Acolo-i Sfînta Sofia, iar aia-i Moscheea Albastră Mai încolo, o să te duc să le vizitezi Cornul de Aur e-n spatele podului, iar în partea aia, unde-s epavele, e Marea Marmara – De ce-s aşa de multe? – Transportul pe apă e din cale-afară de intens în zona asta, vapoarele se ciocnesc întruna, mai ales tancurile petroliere Cîteodată se izbesc de casele de pe malul Bosforului Eu una am închiriat un apartament sus în deal – O să locuiesc la tine? întrebă Philip – Cred că nu-i o idee bună, răspunse Joy, încreţindu-şi fruntea Am o menajeră turcoaică, locuieşte cu noi, iar copiii m-ar lua la întrebări, ce-i cu tine Nu ne-ar tihni deloc Există însă un hotel fain, nu departe de mine O să vin să te vizitez acolo De mîncat, o să poţi mînca la noi, fireşte – Dar n-o să-ţi poţi petrece nopţile cu mine? O imploră Philip Cînd mă trezesc dimineaţa, vreau să te găsesc lîngă mine – În viaţă nu poţi să ai parte chiar de toate, îl îmbună ea cu un zîmbet Feribotul despica valurile Bosforului, îşi urma cursul făcînd numeroase escale în dreptul unor mici debarcadere din lemn ce aduceau cu nişte staţii de autobuz Vasul devia brusc de la curs, apropiindu-se de ţărm, rămînea cu motoarele oprite pe valurile înspumate şi scrîşnea din toate încheieturile, în timp ce elicea era turată în sens invers; pasagerii cu sacoşe pline de cumpărături şi cu serviete săreau sprinteni pe ponton şi noi pasageri se buluceau la bord, totul ţinea doar cîteva secunde şi iarăşi o luau din loc Treptat, casele de pe ţărm începură să-şi mai piardă din aerul lor arhaic şi, pe măsură ce înaintau, peisajul devenea tot mai împădurit La unul din popasurile următoare, care avea aspectul plăcut al unei staţiuni balneare, Joy îl pofti să coboare, apoi luară un taxi pînă la ea acasă, străbătînd un drum abrupt ce şerpuia printre grădini despărţite de ziduri, pe care se agăţau cîrcei de viţă înflorită Fură întîmpinaţi cu chiote şi ţipete de copii, se auzeau pe fereastră în timp ce Philip plătea taximetristului cursa la preţul cu care se tocmise Joy la începutul cursei („Dacă nu le oferi măcar cu jumătate mai puţin decît îţi cer ei, înseamnă că te-au fraierit”, îl prevenise ea) – Copiii se miră să mă vadă întorcîndu-mă aşa de repede acasă, spuse Joy – Ce-o să le zici? – A, păi, că s-a contramandat şedinţa sau ceva în genul ăsta Copiii alergau în întîmpinarea ei, coborau în goană treptele grădinii, urmaţi de o fetişcană plinuţă, zîmbitoare, cu ochii negri lucindu-i pe chipul rotund, smead, ca două coacăze pe-o tartă – Fiţi atenţi! Strigă ea Gerard! Miranda! Mai încet! Philip îl recunoscu pe Gerard, acesta îl măsură din cap pînă-n picioare cu aceeaşi privire ostilă pe care şi-o amintea atît de bine de la Genova Miranda, în schimb, care părea să aibă vreo trei ani, îi zîmbi dulce, cînd îi fu prezentată – Mami, ne-ai adus şi nouă ceva? întrebă Gerard Pe chipul lui Joy se aşternu mîhnirea – Oh, Doamne, n-am avut timp să vă iau nimic Am picat acasă cu totul pe neaşteptate – V-am adus eu ceva, interveni Philip Spuneţi-mi, vă place rahatul turcesc? îi întrebă el pe copii şi scoase din servietă o cutie de rahat cu aromă de măceşe şi migdale Asta-i de la Ankara, mi s-a spus că-i cel mai bun – Sigur nu voiai să-l duci altcuiva? îl întrebă Joy – A, nu, răspunse Philip, care i-l cumpărase lui Hilary Şi, oricum, dacă vreau, pot să mai cumpăr şi de-aici – Deocamdată aveţi voie să luaţi doar cîte o bucată, îi preveni Joy pe copii Daţi-i cutia Selinei şi mulţumiţi-i domnului profesor Swallow – Vă rog să-mi ziceţi Philip, zise el – Mulţumesc, mormăi Gerard fără chef, cu gura plină de rahat turcesc – Îţi mulţumesc, Flip, spuse şi Miranda – Hai, Miranda, pofteşte-l pe Philip în casă Fetiţa îl luă de mînă cu mînuţa ei lipicioasă şi îl conduse pe treptele abrupte care duceau spre casă Philip se simţi ciudat de atras de găgălicea asta cu ochişorii ei încrezători, cu zîmbetul veşnic pe buze Mai tîrziu, în timp ce stătea cu Joy pe balconul apartamentului ei de la etajul întîi, o urmări pe Miranda cum se joacă cu păpuşile jos, în grădină Beau cafea (o desfătare atît de rară în Turcia, încît îţi venea să leşini numai la gîndul ei) şi Joy îi povestea pe scurt viaţa ei din ultima vreme – Bineînţeles că aş fi putut rămîne în Anglia, aş fi putut trăi din pensia de văduvă, dar mi-am zis că prea mi-ar fi urît, aşa că i-am convins pe cei de la Consiliu să mă angajeze de probă ca bibliotecară şi să-mi dea o slujbă Nu s-au arătat prea entuziasmaţi, însă am reuşit să exercit asupra lor o anume presiune morală Oricum, sunt o bibliotecară bună – Nu mă-ndoiesc de asta, zise Philip neatent, cu ochii în grădină, unde Miranda îşi aşezase păpuşile pe jos, în semicerc, şi acum stătea de vorbă cu ele Mă-ntreb ce le-o fi povestind Miranda păpuşilor – Probabil că le povesteşte despre tine, zise Joy I-a căzut cu tronc bărbuţa ta – Serios? Izbucni Philip în rîs şi îşi mîngăie barba încîntat, simţind o mulţumire de-a dreptul ridicolă E o fetiţă foarte drăgălaşă, nu? Îmi aminteşte de cineva, dar n-aş putea spune de cine anume – Nu? îl întrebă Joy, aruncîndu-i o privire ciudată – Păi, nu de tine – Nu, nu de mine – Pesemne că de soţul tău, deşi nu-mi amintesc foarte bine cum arăta – A, nu, nu seamănă cu John – Dar cu cine? – Cu tine, căzu răspunsul lui Joy Cu tine seamănă Patru zile mai tîrziu, privind îngîndurat, pe hubloul unui Boeing 727 al companiei Turkish Airlines, la Alpii acoperiţi de o crustă de omăt, Philip simţea că-l trec fiorii cînd îşi amintea momentul acela extraordinar, clipa în care semnificaţia cuvintelor lui Joy, „Cu tine seamănă”, pătrunsese în străfundul cugetului său şi înţelesese că fetiţa care se juca în grădină, sub balcon, alcătuirea aceea fragilă de mădulare bronzate, păr bălai şi hăinuţe de bumbac, nu cu mult mai răsărită decît păpuşile cu care se juca, era copilul lui, sînge din sîngele lui; că în ultimii trei ani, fără ştirea lui, acest boţ de carne existase, se învîrtise pe orbita vieţii lui tăcută şi neştiută, ca o stea nedescoperită încă de astronomi – Ceeee? A exclamat el cu răsuflarea tăiată Vrei să zici că Miranda-i a mea a noastră Eşti sigură? – Nu chiar sigură, dar trebuie să recunoşti că asemănarea e izbitoare – Bine, dar, dar , îngăimă el, simţind că se sufocă, dar în seara aceea mi-ai spus că, mă-nţelegi, că o să fie bine – Te-am minţit La data aceea întrerupsesem anticoncepţionalele, mă hotărîsem cu John să mai facem un copil M-am temut că, dacă o să-ţi spun adevărul, o să se destrame vraja şi-o să te opreşti Nu-i aşa c-am fost o rea? – Nu, ai fost o scumpă, ai fost minunată, dar de ce nu mi-ai spus şi mie, Doamne? – La început n-am ştiut dacă am rămas gravidă cu tine sau cu John Am născut prematur, din cauza şocului suferit la aflarea veştii despre accident Dar de cum i-am văzut ochişorii, am ştiut că Miranda-i a ta Şi totuşi, ce rost ar fi avut să te anunţ? – Aş fi putut divorţa de Hilary ca să mă însor cu tine – Exact Ţi-am zis azi-dimineaţă că n-am vrut să faci asta – Oricum am s-o fac acum, zise Philip Joy tăcu cîteva clipe Apoi vorbi din nou, fără să se uite la el, desenînd cerculeţe pe masa de plastic, cu degetul muiat într-o băltoacă de cafea vărsată: – Cînd am auzit c-o să vii în Turcia, m-am hotărît să te evit, fiindcă mi-era frică să n-ajungem aici Am aranjat să merg la Ankara chiar în zilele cînd tu urma să fii în Istanbul Alex Custer mă bătea la cap de-o vreme să merg să discut cu cei de-acolo noile strategii Am aflat programul tău şi am făcut în aşa fel încît să sosesc la Ankara în momentul plecării tale Mi-am greşit socoteala cu cîteva ceasuri Cînd am ajuns acasă la soţii Custer, mi-au spus că vii şi tu la cină – Aşa a fost să fie, spuse Philip – Da, la aceeaşi concluzie am ajuns şi eu, rosti Joy De-aia am şi venit după tine la gară – Te-ai descurcat frumos, recunoscu Philip – Am vrut să dau Destinului şansa să se răzgîndească, răspunse Joy Nori joşi acopereau sudul Angliei Cînd avionul trecu sub ei, intră în ploaie, iar soarele dispăru ca un bec stins Apa şiroia pe hublouri cînd avionul ateriză pe pista udă de la Heathrow Stînd în sala bagajelor, îmbîcsită şi umedă, Philip se simţea tot mai veştejit, tot mai împuţinat la trup, pe măsură ce intensitatea ultimelor zile se scurgea din el strop cu strop Se tolăni pe un scaun, coborî pleoapele şi îndărătul lor îşi proiectă un film, în care apărea Istanbulul cu priveliştile, zvonurile şi mirosurile lui: bisericile şi minaretele, apa şi cerul, pogoanele de covoare uşor jilave sub tălpile lor desculţe, cînd îşi înălţau privirea spre cupola Moscheii Albastre, apoi vitraliile sclipind ca nişte giuvaere în Palatul Haremului, treptele ca de temniţă ale Universitîţii din Istanbul, cu cîte un soldat de gardă înarmat pe fiecare palier, labirintul de uliţe din marele bazar acoperit, restaurantul de pe malul mării, unde valurile iscate de trecerea unui vapor s-au revărsat fără veste pe-o fereastră mai joasă şi i-au udat pînă la piele pe toţi chefliii de la o masă; hotelul unde el şi Joy s-au iubit după-amiezele, în timp ce petrolierele ruseşti alunecau pe lîngă ferestre, atît de aproape, încît, pentru cîteva clipe, le luau lumina ce se prelingea printre jaluzele Cînd soarele cădea perpendicular pe geam, ridica jaluzelele astfel încît razele albe, dogoritoare, să vrîsteze trupul lui Joy, aprinzîndu-i părul blond de pe pubis ca într-o vîlvătaie I-l botezase lîna de aur, amintindu-şi că erau la doi paşi de Helespont Cînd o săruta acolo, frecîndu-şi barba de pîntecele ei, a făcut o glumă cam forţată, despre argintul amestecat cu aur, conştient de contrastul dintre corpul ei frumos, încă tînăr, şi trupul lui uscăţiv, de om între două vîrste, dar ea l-a mîngăiat pe cap, îmbărbătîndu-l: „Mă faci să mă simt dorită, şi asta contează” O adulmeca, inhalînd mireasma ţărmului şi a algelor adunată în porii ei; pielea de pe partea interioară a coapselor o avea delicată ca atingerea ciupercii cojite; avea un gust curat şi sărat ca de moluscă marină „Ah, îi răsuna în urechi scîncetul ei, ce minunat e ” Deschise ochii ca să constate că pe banda rulantă se mai învîrtea, solitară, numai valiza lui O înşfăcă şi, oarecum incomodat de erectia cauzată de reveriile lui, o ţinu tot într-o fugă pînă la Aerogara Unu, ca să prindă avionul de Rummidge Curînd după aceea, iată-l din nou sus în tării, în bătaia razelor de soare, într-un aparat Fokker Friendship zgomotos; şi din nou la vale, străpungînd plafonul de nori cenuşii, spre cîmpiile îmbibate de apă şi autostrăzile sclipitoare care înconjurau aeroportul Rummidge Aici avu surpriza neplăcută de a fi întîmpinat de Hilary De obicei se ducea acasă cu un taxi şi contase şi de data asta pe solitudine în această ultimă etapă a călătoriei, ca să chibzuiască bine ce are să-i spună nevesti-sii Cînd colo, iat-o în vechea ei haină de ploaie bej, îi face semn de pe terasa aerogării, în timp ce el, printre ceilalţi pasageri, coboară scara avionului şi îşi croieşte drum printre băltoacele de pe pista de beton Cînd intră în aerogară, Hilary alergă în întîmpinarea lui şi îl sărută entuziasmată – Ce mai faci, iubitule? Mă bucur că te văd întors acasă teafăr şi sănătos, aici se-ntîmplă de-o vreme nişte lucruri extraordinare - ai citit recenzia? – Nu, răspunse el Ce recenzie? – Aia din Times Literary Supplement Parkinson ţi-a recenzat cartea despre Hazlitt în termeni dintre cei mai elogioşi, pe aproape două pagini – Doamne Dumnezeule, exclamă Philip, simţind cum se îmbujorează de plăcere Aici trebuie să fie mîna lui Morris Va trebui să-i scriu, să-i mulţumesc – N-aş prea crede, iubitule, îl avertiză Hilary, fiindcă în aceeaşi cronică Parkinson îl cam desfiinţează pe Morris V-a recenzat pe amîndoi în aceeaşi cronică – Doamne sfinte, bolborosi Philip, cu un ignobil acces de Schadenfreude – Şi cei de la Sunday Times şi Observer mi-au cerut o fotografie de-a ta, iar Felix Skinner - omu' e-n culmea fericirii - zice că precis or să te recenzeze şi ei N-am găsit în casă decît o poză veche, cu tine în slip, dar sper că n-or să folosească decît capul – Sfinte Sisoe, nu-şi crezu Philip urechilor – Şi mai am ceva să-ti spun Despre mine – Ce? – Stai să mă duc s-aduc maşina, pîn-atunci ai grijă de bagaje – Şi eu am ceva să-ţi spun – Ai răbdare pîn-aduc maşina După ce trase maşina în faţa aerogării, Hilary se oferi să treacă pe locul de lîngă şofer, însă Philip o rugă să nu se deranjeze Ea avea un stil brutal de a conduce, tura motorul tare de tot cînd schimba vitezele şi frăna brusc cînd trebuia să oprească la semafor Şi, în tlmp ce peisajul familiar al străzilor din suburbii se derula pe fereastră, îi aduse la cunoştinţă vestea cea mare – Mi-am găsit o slujbă, iubitule Ei, nu chiar o slujbă-slujbă, dar e o chestie de care oricum vreau să mă apuc, e ceva interesant Am participat la un interviu preliminar şi sunt convinsă că mă vor aceepta – Ei, despre ce-i vorba? O întrebă Philip Hilary îl privi radioasă: – Consilier marital, îl anunţă ea Nu ştiu cum de nu mi-a dat prin minte mai devreme, şi se concentră din nou, ba chiar la timp, asupra şofatului – Aha, făcu Philip Trebuie să fie foarte interesant – De-a dreptul fascinant! Abia aştept să-ncep cursul, zise ea, aruncîndu-i iarăşi o privire scurtă Nu pari prea entuziasmat – M-ai luat prin surprindere, se scuză Philip Nu eram pregătit pentru vestea asta Sunt convins c-ai să te descurci de minune – Ei, am sentimentul că mai ştiu şi eu cîte ceva pe tema asta, spuse Hilary Adică, am avut şi noi parte şi de bune şi de rele şi uite că, după atîţia ani, tot împreună suntem, nu? – Aşa-i, răspunse Philip Tot împreună suntem Privi gînditor pe fereastra maşinii numele magazinelor de pe drum: Sketehleys, Rumbelows, Radio Rentals, Woolworths Vitrinele de sticlă turnată, ticsite cu frigidere, combine muzicale, televizoare – Şi tu ce-aveai să-mi spui? îl întrebă Hilary – A, nu, nimic, răspunse el Nimic important PARTEA A PATRA UNU Uuuuuuuiiiiiiiiiiiiuiiiiiiiui! Pentru unii oameni, nu există pe lumea asta zgomot mai plăcut decît vuietul iscat de trei-patru motoare cu reacţie, de o intensitate tot mai mare, în clipa cînd avionul în care stau aşezaţi confortabil îşi schimbă direcţia de rulare în capătul pistei şi, cu rotile blocate, trepidează din toate încheieturile, pregătindu-se de decolare Primejdia este inseparabilă de buna dispoziţie a acestor clipe Stai priponit cu centura de siguranţă, cale de întoarcere nu mai există, ţi-ai încredinţat soarta în mîinile tehnologiei moderne La o adică, poţi să te şi întinzi pe spate, să savurezi aceste momente Uiiiiiiiiiiiiiiiii! Şi o luăm din loc, acceleraţia parcă ne dă un pumn între umeri, gazonul apare pentru o clipă pe hublou fugind de-a-ndăratelea, se zăreşte ca prin ceaţă şi apoi dispare dintr-o dată, cînd ne înălţăm în zbor Avionul virează, oferindu-ne o ultimă imagine a ţinutului nostru plat şi banal, înainte de a străpunge învelişul norilor şi de a ne scoate la soare, semnalul luminos cu „fumatul interzis” se stinge cu un bîzîit şi clinchetul discret al sticlelor din bucătărie ne anunţă că în curînd ne vor fi servite cocteilurile Uiiiiiiiiiii! Păzea, Europa, sosim! Sau Asia, sau America, sau oricare E luna iunie şi acum începe cu adevărat sezonul conferinţelor La Oxford, ca şi la Rummidge, desigur, studenţii încă îşi tocesc coatele pe băncile din sălile de examen, ca nişte osîndiţi puşi în butuci, dar profesorii lor o pot roi pentru cîteva zile înainte de a trece la notarea lucrărilor scrise; între timp, în America de Nord s-a şi terminat al doilea scmestru al anului universitar, lucrările au fost notate, s-au acordat studenţilor creditele, iar cadrele universitare n-au decît să se înfrupte din bursele de călătorie şi s-o întindă spre est, vest sau oriunde le pofteşte inima Uuiiiiiiiu! Întreaga lume universitară pare a se pune în mişcare Jumătate din pasagerii zborurilor transatlantice sunt în această perioadă cadrele didactice universitare Bagajele lor sunt mai grele decît ale altora, deoarece cărţile şi hîrtiile trag greu la cîntar - şi sunt mai voluminoase, fiindcă garderoba lor trebuie să includă şi ţinuta oficială, şi ţinuta lejeră, haine cu care se îmbracă la şedinţe şi haine cu care merg la plajă, sau la muzeu, sau la castel, sau la Dom, sau la Muzeul Satului Nu de alta, dar asta-i frumuseţea unui circuit de conferinţe: e un mijloc de convertire a muncii în joacă, îmbină profesionalismul cu turismul, şi toate astea pe cheltuiala altuia Scrie o lucrare şi vei vedea lumea-ntreagă Eu mi-s Jane Austen, ia-mă şi pe mine-n zbor! Sau, la fel de bine, Shakespeare, sau T S Eliot, sau Hazlitt Toţi aceştia reprezintă bilete de călătorie, bilete de avion Uuiiuii! Trăncăneala acestor cărturari voiajori umple atmosfera cu întrebările, văicărelile, sfaturile şi anecdotele lor Cu ce companie ai zburat? Cîte stele are hotelul? De ce nu are aer condiţionat sala de conferinţe? Să nu mănînci salată verde, ăştia îngraşă pămîntul cu fecale umane Laker are bilete ieftine, dar aerogara lor din Los Angeles arată ca o vizuină Swissair oferă mîncare excelentă Cathay Pacific are inclusă şi băutura în biletul de clasa a doua Pan Am are nişte întîrzieri de groază, dar, oricum, nu se compară cu Jugoslavian Airlines (acronimul ei, JAT, a ajuns să însemne "Joke about time”) Qantas deţine recordul de siguranţă a zborurilor, e cea mai bine cotată companie, iar Columbia ocupă ultimul loc în acest clasament - un zbor din trei nu apucă să ajungă la destinaţie (ei, fireşte, aici e vorba de o mică exagerare) Fiecare avion al companiei EL AL are la bord trei agenţi secreţi cu pistoalele ascunse în servietă, antrenaţi să împuşte fără somaţie piraţii aerului - dacă aveţi de scos ceva din buzunar, faceţi-o fără gesturi bruşte şi cu zîmbetul pe buze N-aţi auzit de irlandezul care a încercat să deturneze un avion către Dublin? Deja se-ndreaptă într-acolo Uiiiiiiiiiiiii! Deturnările reprezintă numai unul dintre riscurile călătorilor în epoca modernă În fiecare vară apare cîte o perturbare - ba o grevă a controlorilor de zbor francezi, ba o grevă scoţiană a hamalilor britanici, ba un război în Orientul Mijlociu Anul ăsta au fost obligate să rămînă la sol toate aparatele DE-10, ca urmare a catastrofei de la Aeroportul O'Hare din Chicago, din data de 25 mai, cînd un avion de acest tip a pierdut un motor la decolare şi s-a prăbuşit, provocînd moartea tuturor pasagerilor Ultimul cuvînt al comandantului navei înregistrat de cutia neagră a fost „Fire-aş!” înjurături mai dure le scapă călătorilor care dau din coate la ghişeele agenţiilor de voiaj, ca să-şi transfere biletele către liniile aeriene dotate cu avioane Boeing 747 şi Lockheed Tristar; sau care sunt nevoiţi să accepte un loc la bordul unui DE-8 lent, rablagit, fără ecran de cinema şi cu toaletele blocate, care zboară spre Europa via Terra Nova şi Reykjavik În această vară, mulţi dintre participanţii la conferinţe ajung la destinaţie mai obosiţi ca de obicei, deshidrataţi şi tracasaţi; agonia vuietului UUUIIIIIiiii care se stinge treptat la decuplarea motoarelor e ca o muzică dulce pentru urechile lor, dar turuiala lor nu mai conteneşte, setea lor de informaţie nu se potoleşte nicicum Ce bacşiş ar trebui dat? Cum se ajunge cel mai uşor în oraş de la aeroport? Meniul e inteligibil? În Bangladesh lasă-i zece la sută bacşiş taximetristului, iar în Italia cinci la sută; în Mexic nu e cazul, iar în Japonia şoferul se va simţi insultat dacă-i dai ciubuc Aeroportul Norita se află la patruzeci de kilometri de centrul Tokyo-ului Legătura este asigurată de un tren electric rapid, dar acesta are capătul la oarecare distanţă de centru, cel mai indicat ar fi să luaţi autobuzul expres În limba greacă, staţie de autobuz se zice stasis În poloneză, ouă jumări se zice oy'eczmce, pronunţat iaieciniţe, care-i destul de onomatopeic, dacă eşti în stare să-ţi răsuceşti limba-n gură În Israel, la micul dejun, ouăle sunt servite moi şi scîrbos de reci În Coreea, se mănîncă supă la micul dejun Ca şi la prînz şi cină În Norvegia, cina se ia la patru după-amiaza, iar în Spania la ora zece seara La Tokyo, barurile de noapte închid la unsprezece şi jumătate seara, pe cînd la Berhn la ora aia abia încep să deschidă Ah, ce uimitoare e varietatea de langue şi parole, de mîncăruri şi obiceiuri ale ţărilor lumii! Totuşi, aproăpe la fel de uimitor e felul în care preocupările academice comune vor triumfa în faţa acestor diferenţe În lumea întreagă, în hoteluri, campusuri universitare, centre de conferinţe, castele medievale şi vile de ţară, în capitalele unor state şi în staţiuni de odihnă, pe malul lacurilor, la munte, pe litoralul mărilor calde sau reci, oameni de rase diferite se adună laolaltă ca să dezbată romanele lui Thomas Hardy, piesele-problemă ale lui Shakespeare, nuvela postmodernă sau poetica imagismului Asta nu înseamnă, Doamne fereşte, că toate conferinţele acestei veri se ocupă doar de literatura engleză În paralel cu acestea se desfăşoară şi conferinţe pe tema cîntecelor medievale franceze, dramei spaniole în versuri din secolul al şaisprezecelea, mişcării germane Sturm und Drang şi cîntecelor populare sîrbeşti; unele conferinţe se ocupă de dinastiile din Creta antică, istoria socială a ţinutului muntos al Scoţiei, politica externă a lui Bismarck, sociologia sportului sau controversa economică a sistemelor valutare; altele tratează fizica temperaturilor joase, microbiologia, patologia orală, quasarii şi teoria catastrofei finale Cîteodată, cînd se întîmplă ca două conferinţe să se desfăşoare simultan în acelaşi spaţiu de cazare, mai apar şi încurcături; se ştie că un bibliograf care se specializa în istoria punctuaţiei a asistat la primele douăzeci de minute de prezentare a unei lucrări despre „Disfuncţiile colonului”, pînă să-şi dea seama de greşeală Dar, una peste alta, grupurile academice tematice se autodefinesc, reprezintă entităţi exclusiviste Fiecare îşi are propriul jargon, propriile etaloane, propriul buletin informativ şi propria asociaţie profesională Membrii lui se întîlnesc, probabil numai o dată pe an - cu prilejul unei conferinţe Ehe, atunci să te ţii, ce de mai saluturi, cemaifaci-uri şi lacemailucrezi-uri la un păhărel, la masă, între două şedinţe Hai să bem ceva, hai să cinăm, hai să luăm micul dejun împreună Aceste contacte neoficiale reprezintă, fireşte, adevăratul raison d'être al unei conferinţe, nu programul lucrărilor şi al prelegerilor care, aparent, i-a reunit pe participanţi, deşi majoritatea lor îl consideră groaznic de plictisitor Fiecare temă şi fiecare conferinţă dedicată ei reprezintă o lume în sine, dar aceste lumi se adună în galaxii, astfel că un călător versat (ca, de pildă, Morris Zapp) poate sări dintr-una într-alta şi poate apărea la Amsterdam ca semiotician, la Zürich ca specialist în Joyce şi la Viena ca naratolog Faptul că eşti vorbitor nativ al limbii engleze îţi poate fi de folos, fireşte, deoarece engleza a devenit limba internaţională a teoriei literare şi teoria este numitorul comun al tuturor acestor conferinţe şi nu numai În această vară, la toate conferinţele la care participă Morris, subiectul de discuţie aflat pe buzele tuturor este catedra UNESCO de critică literară şi cine şi-o va adjudeca Ce teorie va prevala - formalismul, structuralismul, marxismul sau deconstructivismul? Sau îi va fi acordată unui umanist liberal de un eclectism ordinar sau chiar unui antiteoretician precum Philip Swallow? – Philip Swallow? îl întrebă Sy Gootblatt neîncrezător pe Morris Zapp Suntem în data de 15 iunie, în ajun de Rusalii, în toiul simpozionului James Joyce, organizat la Zürich, şi cei doi stau la barul restaurantului James Joyce de pe Pelikanstrasse, aglomerat la această oră Este un local original adus din Dublin, perfect conservat, peste tot e numai mahon negru, pluş roşu şi lampadare din alamă; a fost salvat din calea demolărilor începute de proprietarii terenului pe care fusese iniţial construit şi părţile lui componente au fost numerotate şi transportate în Elveţia, iar aici au fost reasamblate cu multă grijă în oraşul unde autorul lui Ulise a locuit în timpul Primului Război Mondial şi a murit în timpul celui de-al Doilea Ambianţa lui este absolut autentică, mai puţin curăţenia perfectă ce domneşte în el, mai ales în toaletele de la subsol unde, dacă ai avea chef, ai putea lua liniştit cina pe pardoseala de gresie - toalete complet diferite de haznalele fetide, îngălate, care te întîmpină în beciurile din Dublin – Philip Swallow? Se minunează Sy Gootblatt Glumeşti! Sy este unul din vechii prieteni ai lui Morris, de la Euphoric State, de unde s-a transferat cu cinci ani în urmă la Universitatea Pennsylvania, prilej cu care şi-a schimbat şi domeniul preocupărilor, trecînd de la Hooker la tercnul mult mai vast al teoriei literare E un tip bine în felul lui, zvelt, brunet, cu un uşor aer de dandy, dar e mic de statură; n-are stare şi se înalţă întruna pe vîrfuri, parcă ar vrea să vadă cine a mai apărut în încăperea ticsită de lume – Sper şi eu să glumesc, zise Morris acru, dar cineva mi-a trimis deunăzi un decupaj dintr-un ziar londonez în care scrie că numele lui e pomenit pe lista candidaţilor cu unele şanse de-a primi postul – Ce şanse ar avea - de nouă milioane la unu? Se întreabă Sy, care îşi aduce aminte de Philip Swallow în special în ipostaza lui de autor al unui joc de societate numit Umilirea, cu care, cu mulţi ani în urmă, a reuşit să strice una din petrecerile organizate de el şi Bella – Are un succes enorm cu o cărţulie complet tîmpită despre Hazlitt, îl lămureşte Morris Rudyard Parkinson i-a făcut în Times Literary Supplement o cronică de zile mari La ora actuală, în Anglia e la modă chestia asta cu antiteoria şi cartea lui Philip i-a făcut să cadă pe spate de încîntare – Am auzit că Arthur Kingfisher o să aibă principalul cuvînt de spus în chestiunea catedrei, spune Sy Gootblatt Iar el, cu siguranţă, nu va recomanda numirea unuia ostil teoriei – Aşa mă gîndesc şi eu, zise Morris, dar moşnegii ăştia fac uneori nişte chestii ciudate Lui Kingfisher nu-i surîde ideea că există prin preajmă vreunul la fel de bun pe cît a fost el în tinereţe şi ar fi în stare să încurajeze numirea unui muţunache ca Philip Swallow tocmai ca să demonstreze acest lucru Sy Gootblatt îşi goleşte paharul de Guinness pînă la ultima picătură şi se strîmbă – Doamne, nu-mi place deloc porcăria asta, zise el Ce-ar fi să mergem în altă parte? Am descoperit un bar pe celălalt mal al răului, unde au Budweiser Cei doi îşi bagă în buzunar, ca suvenir, suporturile de pahar cu inscripţia Janies Joyce Pub şi îşi croiesc drum spre uşă, operaţiune care le ia destul de mult timp, căci la fiecare pas, amîndoi se ciocnesc de cîte un cunoscut Morris! Sy! Mă bucur nespus să te revăd! Ce mai face Bella? Ce mai face Desiree? Aoleu, n-am ştiut! La ce mai lucrezi? Hai să bem ceva, hai să cinăm, hai să luăm micul dejun împreună! În cele din urmă, izbutesc să iasă pe trotuar, în aerul plăcut al serii Nu sunt mulţi trecători, dar străzile au un aer paşnic, îţi dau sentimentul de siguranţă Vitrinele magazinelor, scăldate în lumină, sunt ticsite cu mărfuri de lux, menite să-i tenteze pe locuitorii înstăriţi ai Zürich-ului În vitrina companiei aeriene Swissair sunt expuse copiile timide ale unor aeronave, nişte micuţe avioane bondoace confecţionate din inflorescenţe albe suspendate pe nişte sărme, alcătuind o sculptură cinetică Lui Morris îi amintesc de nişte coroane mortuare – Iată un nume bun pentru avioanele DE-10, remarcă el, „Coroana Zburătoare” Această mostră de umor negru îi reflectă starea de spirit, destul de sumbră În ultima vreme, lui Morris nu i-a mers prea bine Mai întăi s-a trezit atacat de Rudyard Parkinson în recenzia din Times Literary Supplement Apoi, lucrarea prezentată la Amsterdam n-a avut parte de-o primire prea grozavă O gaşcă de feministe, de care nu s-ar fi mirat să afle că au fost plătite de fosta lui nevastă, l-a şicanat încontinuu în timp ce dezvolta ideea analogiei dintre interpretare şi striptease, strigînd în cor „Pizdele-s frumoase!” cînd el a ajuns la „Holbîndu-ne în gaura aceea, descoperim că, într-un fel, am depăşit scopul căutării noastre ” Tînărul McGarrigle, la care ar fi putut găsi sprijin sau cel puţin înţelegere în momentul acela de criză, dispăruse din Amsterdam în mod cu totul inexplicabil, fără să-i lase nici un mesaj A urmat apoi vestea asta cu candidatura lui Philip Swallow la catedra UNESCO - ridicolă chestie, dar, cînd o vezi tipărită în presă, mai că-ţi vine s-o iei de bună – Cine ţi-a trimis decupajul? îl întreabă Sy Morris habar nu are Omul care i-l trimisese nu e însă nimeni altul decît Howard Ringbaum; văzuse articolul în Sunday Times-ul londonez şi i-l expediase lui Morris Zapp, păstrîndu-şi anonimatul, cu presupunerea, corectă de altfel, că are să-i provoace suferinţă şi îngrijorare La ideea cui fusese însă pomenit numele lui Philip Swallow în gazeta cu pricina? Foarte puţină lume ştia că fusese ideea lui Textel; acesta primise de la Rudyard Parkinson o copie a recenziei sale intitulate „Şcoala engleză de critică literară”, însoţită de o scrisoare linguşitoare, pe care Textel, iritat de ifosele şi nazurile afişate de acesta la Vancouver, a preferat s-o ia drept expresie a dorinţei de a promova, în locul său, candidatura lui Philip Swallow pentru catedra UNESCO Textel fusese cel care-i strecurase numele lui Swallow ginerelui său, gazetar la Sunday Times, în timpul unui prînz luat într-un splendid restaurant situat la etajul şase în Place Fontenoy; iar ginerele, care primise însărcinarea să scrie un articol special despre „Renaşterea univer-sităţilor provinciale” şi ducea lipsă de fapte în măsură să susţină această afirmaţie, a dedicat un întreg paragraf din articolul său profesorului de la Rummidge, a cărui carte făcuse atîta vîlvă şi al cărui nume era menţionat în legătură cu catedra UNESCO de critică literară de curînd pusă în discuţie, veste care l-a făcut pe Rudyard Parkinson să se înece cu pilaful cînd a deschis respectivul număr din Sunday Times, în sala de mese a profesorilor de la colegiul All Saints Morria şi Sy traversează podul de peste Limmat Barul descoperit de Sy în pauza de prînz se dovedeşte a fi amplasat în mijlocul cartierului bîntuit de prostituate pe timp de noapte La fiecare colţ de stradă, în stil pur elveţian, metodic, stă postată cîte o prostituată cu patalama Fiecare este îmbrăcată şi machiată într-o manieră aproape teatrală, în aşa fel încît să satisfacă toate gusturile Ici vezi tîrfa clasică, în fustă mini roşie, ciorapi negri de plasă şi pantofi cu tocuri înalte; colo, o chipeşă fetişcană tiroleză, cu fustă creaţă şi pieptar înflorat; iar mai încolo, un manechin bizar, într-o salopetă de piele mulată pe trup Toate par curate-cristal, ca şi WC-urile din restaurantul James Joyce Sy Gootblatt, a cărui soţie, Bella, e plecată în acest moment la maică-sa, în Maine, se holbează la femeile astea cu o curiozitate disimulată – Cît crezi c-or cere astea? îl întreabă pe Morris în şoaptă – Ai înnebunit? Pe timpul conferinţelor nimeni nu dă bani ca să se dea în bărci Morris are dreptate Nici nu-i de mirare, dacă stai să te gîndeşti bine: bărbaţi şi femei cu preocupări comune - cu afinităţi pe care majoritatea nici nu le au cu jumătatea lor de-acasă - se trezesc departe de casă, în locuri exotice Scăpaţi timp de-o săptămînă-două din lesa relaţiilor domestice, duc o viaţă de-o rară desfătare, îşi aruncă prosoapele pe jos în baie, ca să se-aplece în urma lor cameristele de hotel, mănîncă în restaurante, beau pe terasele cafenelelor în serile de vară, sorb parfumul cafelelor, al caporalelor, al coniacului şi al florilor de bougainvillea Sunt obosiţi, surescitaţi, un pic abţiguiţi, le vine greu să spargă gaşca şi să se ducă singuri la culcare După o viaţă de reprimare şi sublimare a libido-ului pe altarul activităţilor intelectuale, s-ar zice că descoperă paradisul imaginat de poetul Yeats: Un joc e truda unde trupul n-are De îndurat, ca suftetul să-mpace, Frumosul nu-i născut din desperare, Şi nici ştiinţa din vegheri posace Sufletul îşi află desfătarea în amfiteatru şi în sala de seminar, iar trupul în restaurante şi baruri de noapte Aparent, nu există aici nici un conflict de interese Poţi purta o discuţie profesională despre fonetică, deconstructivism, elegia pastorală sau ritmul cu accentul pe prima silabă în timp ce mănînci, bei, dansezi sau chiar înoţi Universitarii fac lucruri uimitoare cînd au această revelaţie şocantă, lucruri pe care jumătatea sau colegii lor de-acasă nu le-ar crede în ruptul capului cu putinţă: îşi trec noaptea contorsionîndu-se prin discoteci, cîntă pînă răguşesc prin berării subterane, dansează pe mesele cafenelelor cu o floare în dinţi, fac baie sub clar de lună în pielea goală, se duc la bîlci şi se dau în montagne russe cel mare, ţipă şi se agaţă unii de alţii în timp ce se năpustesc ca nişte bolizi la vale pe şinele lucioase, uuitiiiiiiiiii! Nu-i de mirare, aşadar, că adesea sfîrşesc unul în patul altuia Îşi redescoperă tinereţile pe care credeau că le-au sacrificat pe altarul studiului, îşi demonstrează lor înşile că nu-s nişte şoareci de bibliotecă, ci nişte făpturi vii, fremătătoare, pline de viaţă, cu carnea şi sîngele cald, care se înfierbîntă, secretă şi palpită la o mîngîiere iubitoare După aceea, cînd se întorc acasă, iar familia şi prietenii îi întreabă dacă le-a plăcut conferinţa, răspund că da, însă nu atît pentru lucrări, care au fost destul de anoste, cît pentru contactele neoficiale prilejuite de ele Aceste legături înfiripate în timpul unei conferinţe nu sunt lipsite, fireşte, de unele aspecte jenante Te poţi trezi, de pildă, atras sexual de cineva cu a cărui operă de autor nu eşti de acord La conferinţa de la Viena, dedicată naraţiunii, la cîteva săptămîni după simpozionul James Joyce din Zürich, Fulvia Morgana şi Sy Gootblatt se află într-o seară printre petrecăreţii adunaţi în crama Michaelesplatz, îşi aruncă ocheade tot mai stăruitoare peste tăblia julită şi pătată de lemn a unei mese pe capre, în timp ce vinul alb curge rîuri-rîuri Prinzînd un moment potrivit, Sy se strecoară pe bancă lîngă Fulvia şi se prezintă În vacarmul din cramă nu-i aude decît prenumele, dar mai mult de-atîta nici nu-i trebuie Amiciţia lor se leagă văzînd cu ochii Fulvia stă la hotelul Bristol, Sy la împărăteasa Elisabeta Bristolul are mai multe stele, aşa că îşi petrec noaptea acolo Sy află numele întreg al Fulviei abia a doua zi dimineaţa, după o noapte foarte solicitantă, care îl face să-şi amintească cu părere de rău de tîrfele din Zürich (cu ele, măcar, puteai să conduci tu ostilităţile), şi o recunoaşte în ea pe aiurita aia de post-structuralistă marxistă, al cărei eseu despre fluxul conştiinţei în roman ca instrument al hegemoniei burgheze (menit să oprime clasa muncitoare cu cărţi pe care aceasta nu le putea înţelege) îl făcuse praf într-o recenzie ce urma să fie publicată în următorul număr al revistei Novel Sy îşi petrece restul sejurului prilejuit de conferinţa de la Viena escortînd-o docil pe Fulvia pe Ring, ascunzîndu-se prin cafenele ori de cîte ori dă cu ochii de vreo cunoştinţă, şi dă solemn din cap atunci cînd Fulvia o ţine sus şi tare cu necesitatea revoluţiei, vorbind cu gura plină de Sachertorte La Heidelberg, Desiree Zapp şi Ronald Frobisher se trezesc pur şi simplu împinşi la adulter de dinamica socială a conferinţei cu tema Rezeptionsdsthetik Fiind singurii scriitori de meserie, sunt mai tot timpul împreună, în parte fiindcă aşa vor ei, simţindu-se amîndoi intimidaţi de jargonul criticii literare practicat de gazetele lor, care amîndurora li se pare, probabil, o aiureală, dar nu sunt siguri că lucrurile stau chiar aşa, fiindcă nu prea înţeleg această păsărească şi, oricum, nu-şi pot permite să le zică asta de la obraz celor ce le suportă cheltuielile, aşa că e o uşurare să şi-o spună unul altuia; în parte fiindcă universitarii, plictisiţi şi dezamăgiţi de contribuţia lui Desiree Zapp şi Ronald Frobisher la bunul mers al conferinţei, îi lasă pe cei doi din ce în ce mai mult să-şi ţină de urît unul altuia Siegfried von Turpitz, cel care a avut ideea să-i invite şi care era de aşteptat că se va ocupa de ei, se lămurise încă de la început că respectiva conferinţă e un eşec total şi după vreo două zile aflase subit că are de rezolvat nişte urgenţe într-un alt oraş european Aşa că Desiree şi Ronald s-au trezit ba stînd la poveşti şi plimbîndu-se în doi pe Philosophenweg, peste albia Neckarului, ba hoinărind prin grădinile şi pe crenelurile bătrînului castel în ruină, discutînd, ca nişte scriitori profesionişti ce erau, despre bani, edituri, agenţi literari, vînzări, drepturi de autor şi despre faptul că amîndoi trec printr-o criză de inspiraţie Şi chiar dacă nu simt o atracţie deosebită unul pentru celălalt, nici nu-şi sunt chiar indiferenţi şi nici unul nu vrea să-i lase celuilalt impresia că-i timid şi speriat de o aventură sexuală Fiecare a citit scrierile celuilalt şi fiecare a fost impresionat de descrierea viguroasă şi plină de viaţă a contactelor sexuale din textele celuilalt şi de concluzia lor comună că orice întîlnire dintre un bărbat şi o femeie, care nu sunt chiar dezgustaţi unul de altul va sfîrşi, mai devreme sau mai tîrziu, în pat Pe scurt, fiecare i-a atribuit celuilalt un apetit sexual şi o experienţă în domeniu cu mult exagerate şi această greşeală pe care o fac amîndoi îi îmboldeşte să se apropie tot mai mult unul de altul întru intimitate; iar într-o seară călduroasă de vară, uşor aghesmuiţi după o cină copioasă luată la Weinstube Schloss Heidelberg, cu terasa situată chiar în curtea castelului scăldat în lumină, pe cînd coboară pe trei cărări pe coasta dealului, spre acoperişurile baroce ale oraşului vechi, Ronald Frobisher se opreşte la umbra unui zid străvechi, o prinde pe Desiree în braţe şi o sărută Bineînţeles că după aceea nu au cum să nu se culce unul cu altul Amîndoi ştiu care este finalul inevitabil al unei secvenţe narative cu un astfel de început - a bate în retragere înseamnă să dai apă la moară bănuielii de frigiditate, respectiv impotenţă Un singur gînd îi mai domoleşte lui Ronald Frobisher ardoarea, în timp ce stă întins sub pled în patul de hotel al lui Desiree şi o aşteaptă să iasă din baie; nu e vorba de fidelitatea lui faţă de Irma (aceasta a terminat-o cu sexul după ce i-a fost extirpat uterul şi i-a dat de înţeles lui Ronald că n-are nimic împotrivă dacă el o să-şi afle în altă parte satisfacţia carnală, cu condiţia să nu se implice prea mult în plan emoţional, iar ea şi prietenii ei să nu aibă ştire de acest lucru) Ronald nu are de unde şti, dar exact aceeaşi grijă o macină şi pe Desiree în timp ce se dezbracă în baie, îşi face spălarea rituală şi îşi potriveşte diafragma (faţă de pilulele anticoncepţionale are obiecţii de ordin ideologic şi medical) Băgîndu-se în pat lîngă Ronald în întuneric, nu se întoarce imediat cu fata spre el, şi nici el spre ea Stau întinşi pe spate, tăcuţi şi îngînduraţi Desiree îşi ia inima-n dinţi, să pună chestiunea pe tapet, iar Ronald îşi drege glasul, pregătindu-se să facă acelaşi lucru – Mă gîndeam – Mi-a venit în minte – Scuză-mă! – Scuză-mă! – Ce voiai să spui? – A, nu, te rog, zi tu întîi! – Voiam să zic, începe Desiree în întuneric, că, înainte de-a merge mai departe, ar trebui să ajungem la o înţelegere – Da! Exclamă Ronald entuziasmat, după care trece la un ton interogativ: Da? – Vreau să spun că , se opreşte Desiree Mă tem să nu rămîi, cumva, cu impresia că n-am încredere în tine – Mi se pare normal, o încurajează Ronald La fel gîndesc şi eu – Vrei să spui că n-ai încredere în mine? – Vreau să-ţi spun că s-ar putea să-ţi zic ceva din care ai putea trage concluzia că n-am încredere în tine – Ce anume? – E greu de zis – Eu vreau să zic că n-am mai făcut-o niciodată cu un scriitor, i se destăinuieşte Desiree – Exact! – Şi mai vreau să spun că – Că nu vrei să citeşti într-o bună zi scena asta într-un roman? Sau s-o vezi la televizor – Cum de-ai ghicit? – La asta m-am gîndit şi eu Desiree bătu din palme de bucurie – Deci, putem cădea la învoială că nici unul din noi doi nu va folosi clipa asta ca material? Indiferent dacă iese bine sau rău? – Categoric Pe cuvîntul meu de cercetaş – Atunci, hai să ne futem, Ronald, zice Desiree şi trece la atac, încălecîndu-l Uuuiiiiiiiiiiiiui! Storcătorul de la maşina de spălat a lui Hilary Swallow se învîrteşte cu un zgomot deloc diferit de cel al unui avion, mai ales cînd ea îi dă una ca să oprească motorul şi vuietul asurzitor al cilindrului rotor se stinge, scăzînd în intensitate, ca motoarele unui jumbo-jet, cînd pilotul, în sfîrşit, le decuplează la capătul unei călătorii lungi Această asemănare îi scapă lui Hilary atunci cînd deschide uşiţa maşinii şi scoate un maldăr de rufe jilave, încîlcite şi turtite, deoarece ea este mai puţin familiarizată cu avioanele decît soţul ei, care nu-i de faţă, ca să semnaleze această similitudine, ci e plecat în Grecia Absenţa lui Philip reprezintă pentru Hilary un motiv de supărare întemeiat, dacă stăm să ne gîndim că ea e bună să-i întindă la uscat în grădină chiloţii, cămăşile, maieurile şi şosetele, iar el s-ar zice că dă pe-acasă în ultima vreme numai cît să-şi golească valiza de lenjeria soioasă, să şi-o umple cu alta proaspăt spălată şi-apoi s-o ia iar din loc – Zău că-mi pare rău, îi spusese Philip ultima oară, dar Digby Soames mă imploră în genunchi să plec în Grecia Cred c-a renunţat careva în ultimul moment – Dar de ce trebuie să fii tu moţ acela? Abia te-ai întors din Turcia – Da, ştiu, dar simt că ar fi frumos din partea mea să ajut Consiliul, dacă tot îmi stă-n putere În realitate, lucrurile stau cu totul altfel Nici nu s-a întors bine de la Istanbul, că l-a şi rugat pe Digby Soames la telefon să-i aranjeze cît mai curînd cu putinţă o nouă serie de prelegeri, o conferinţă, nişte cursuri de vară - orice, numai să fin în sud-estul Europei Pusese deja la cale cu Joy să se întîlnească în Israel în timpul conferinţei despre viitorul criticii, organizată de Morris Zapp, dar aceasta urma să aibă loc abia în august şi simţea că nu mai poate răbda să n-o revadă pînă atunci – Hm, făcu Digby Soames E un moment destul de incomod pentru Europa, anul universitar e pe ter-minate Ce ziceţi, nu v-ar tenta un drum în Australia? – 'Nţ, Australia-i prea departe Grecia ar fi mai la îndemînă – La îndemînă pentru ce? îl întrebă Digby Soames bănuitor – Lucrez la un studiu despre substratul clasicist al poeziei engleze, născoci Philip pe moment Am nevoie de un pretext ca să pot ajunge în Grecia – Mă rog, să văd ce-o să pot face, spuse Digby Soames Şi reuşi să-i aranjeze cîteva prelegeri la Salonic şi Atena – N-o să fie un turneu propriu-zis, de specialitate, îl preveni el Vă plătim cheltuielile de transport, dar nu şi diurnă Totuşi, veţi primi, probabil, onorarii pentru prelegeri, Philip zbură la Salonic via Munchen, îşi ţinu conferinţele şi se întîlni cu Joy, aşa cum se înţeleseseră, la Atena În timp ce Hilary întinde rufele la uscat în grădina din spate a casei lor din St John's Road, Rummidge, Philip şi Joy iau micul dejun la o oră tîrzie, pe balconul însorit al camerei lor de hotel cu vedere spre Acropole – Aşadar, soţia ta are să divorţeze? îl întreabă Joy, întinzîndu-şi unt pe un corn – Dacă o să aleg momentul potrivit, răspunde Philip M-am dus acasă pornit să-i spun totul despre noi, dar cînd m-a anunţat că vrea slujba aceea de consilier marital, mi s-a părut c-ar fi o lovitură prea dură pentru ea Mi-am zis că vestea i-ar distruge moralul înainte de-a porni pe-acest drum nou în viaţă Poate că nici n-ar mai fi angajat-o Îţi dai seama ce-ar fi zis oamenii - e doctor şi nu-i în stare să se vindece nici pe sine - şi aşa mai departe Joy mîncă din corn şi mestecă îngîndurată – Ce planuri ai? – M-am gîndit c-am putea să închiriem o maşină şi să mergem pînă la Delfi, zice Philip, uitîndu-se pieziş cu ochii în soare, spre Acropole, unde turiştii mişună aidoma furnicilor negre pornite să devoreze o bucată de caşcaval – Nu la week-end-ul ăsta mă refeream, idiotule, ci la planurile tale pe termen lung În legătură cu noi doi – Aha, face Philip, păi, m-am gîndit să nu-i spun nimic lui Hilary pînă nu-şi începe cursul de atestare pe postul ăla de consilier marital Cred că-n momentul cînd va simţi că are şi ea un rost în viaţă, va fi fericită să accepte propunerea mea de divorţ – Şi pe urmă? – Pe urmă o să ne căsătorim, fireşte – Şi unde ne stabilim? Presupun că nu la Rummidge – La asta încă nu m-am gîndit Cred c-aş putea obţine o slujbă altundva, poate în America Ştii, în ultima vreme mi-au crescut acţiunile în mod surprinzător O gazetă duminicală mi-a pomenit numele în legătură cu Catedra UNESCO de Critică Literară – Asta unde ar fi, la Paris? îl întrebă Joy Nu m-ar deranja să locuiesc la Paris – S-ar părea că poate fi oriunde, la liberă alegere, răspunde Philip Ei, dar vrabia mălai visează N-or să mă numească pe mine în o mie de ani Habar n-am cum de mi-a apărut numele în ziar – Nu se ştie niciodată, zice Joy Peste mări şi ţări, la Darlington, Robin Dempsey e la zi cu lectura gazetelor duminicale – SALUT, CUM TE MAI SIMŢI AZI? îl întreabă ELIZA – GROAZNIC, vine bătut pe taste răspunsul lui Robin Dempsey – CE ANUME ÎNŢELEGI PRIN „GROAZNIC”? – FURIOS NEÎNCREZĂTOR INVIDIOS – CE ŢI-A PROVOCAT ACESTE SENTIMENTE? – CEEA CE AM CITIT ÎN ZIARE DESPRE PHILIP SWALLOW – POVESTEŞTE-MI DESPRE PHILIP SWALLOW Robin Dempsey bate un răspuns de douăzeci şi cinci de minute, fără pauză, pînă cînd Josh Collins iese din cămăruţa cu pereţi de sticlă şi se apropie de el ronţăind o napolitană Kit-Kat, la care Robin se opreşte din lucru şi acoperă calculatorul cu husa de plastic – Vrei şi tu una? îl îmbie Josh cu o napolitană – Nu, mersi, răspunde Robin fără să se uite la el – Scoţi ceva interesant din ELIZA, nu? – Da – Nu ţi se pare c-ai sărit puţin peste cal? – Cu ce? I-o întoarce Robin tăios – Nu mi-o lua în nume de rău, dar stai aici şi vorbeşti cu chestia asta dimineaţa, la prînz şi seara – Şi ce, te deranjează cu ceva? – Păi, chestia e că trebuie să fiu aici – Oricum ai fi aici Tot timpul eşti aici – Îmi făcea plăcere să mai stau cîteodată şi singur, zice Josh, înroşindu-se ca sfecla Să lucrez în tihnă la propriul meu program Ţi-o spun de la obraz, continuă el (e cea mai lungă conversaţie pe care a purtat-o vreodată Josh), pur şi simplu mă bagi în sperieţi, cînd te văd toată ziua, încontinuu, cocoşat peste monitorul ăla Ai devenit dependent de el – Pur şi simplu îmi văd de proiectul meu de cercetare – Asta se cheamă transfer activ Am văzut eu într-o carte de psihologie – Aş, rahat! Răcneşte Robin Dempsey – Ascultă ce-ţi spun, du-te şi caută-te la un psihiatru adevărat, îi aruncă Josh Collins, tremurînd de furie Ce mai, eşti sărit de pe fix! Chestia asta, arată el cu degetul spre ELIZA, vezi, nu ştie să vorbească de-adevăratelea Nu ştie nici să gîndească de-adevăratelea Nu poate să dea răspunsuri la întrebări Nu-i oracol, fir-ar el al dracului! – Ştiu şi eu foarte bine cum funcţionează un calculator, mersi, zise Robin Dempsey acru, sculîndu-se în picioare Mă-ntorc după masa de prînz Lese din cameră destul de înfierbîntat, uitînd să stingă monitorul Josh Collins scoate husa de plastic şi citeşte textul de pe ecran Se încruntă şi îşi scarpină nasul Delfi, ca şi Acropole, fojgăie de turişti, dar peisajul de-aici ştie să se apere de musafiri nepoftiţi, după cum au prilejul să constate Philip şi Joy, în timp ce se opresc să-şi tragă sufletul la jumătatea urcuşului abrupt, care începe de la şosea, şi se uită în jos, la Cîmpia Sacră, unde rîul Pleistos şerpuieşte printre nenumăratele pîlcuri de măslini înainte de-a se vărsa în Golful Corint – E sublim! Exclamă ea Îmi pare atît de bine că am vanit aici! Pare-se că în concepţia anticilor aici era centrul Universului, zice Philip, consultîndu-şi ghidul turistic În locul ăsta se afla o piatră numită omphalos Buricul pămîntului Presupun că prăpastia aia uriaşă dintre munţi era vaginul – Hai că ţi se pune şi ţie cîte o pată! – Eşti nedreaptă! Ripostează Philip Aseară ţi-am supt degeţelele de la picioare unul cîte unul, pe toate zece – Da' nu-i nevoie să ştie chiar toată lumea din Delfi, spune Joy cu obrajii cuprinşi de-o roşeaţă adorabilă – Sărută-mă! – Nu, nu aici! Grecii nu suportă ideea ca oamenii să se sărute în public – Las' că nu-s mulţi greci primprejur, insistă el, şi pe bună dreptate Autocarele înşirate pe şoseaua de la picioarele lor au adus turişti din aproape toate ţările, numai din Grecia rm Cu toate astea, spre surprinderea şi, oarecum, deruta lui, Philip se vede salutat în sanctuarul lui Apolo de o doamnă în vîrstă, cu o pălărie de pai cu boruri largi, legată sub bărbie cu o eşarfă fină şi cu un baston în mînă – Sybil Maiden, îi aminteşte ea Am participat la con-ferinţa organizată de dumneavoastră la Rummidge – A, da, îngăimă Philip Ce mai faceţi? – Mulţumesc, bine Arşiţa asta e istovitoare, dar mi-am mai răcorit puţin fruntea la izvorul Kastalian - e foarte înviorător Şi, uite, treaba asta mi-e de mare folos Desface în două mînerul bastonului şi, înfigîndu-i vîrful într-o crăpătură dintre două lespezi antice, se aşază pe micuţul hamac de piele din vîrful jucăriei – La început au rîs de mine Acum toţi cursanţii ar vrea să aibă şi ei aşa ceva – La ce curs participaţi? – Literatura, viaţa şi gîndirea în Grecia antică Am venit azi de la Atena cu camionul - aşa-mi place mie să-i zic, spre amuzamentul copios al colegilor mei de curs, care, marea majoritate, sunt americani Acum s-au dus cu toţii sus pe deal, unde este un stadion excelent conservat; aleargă acolo pe pistă – Aleargă? Pe căldura asta? – Cred că jogging îi zice Pare a fi o boală mintală contagioasă care i-a pălit pe americani în zilele noastre Un fel de masochism asemănător cu al acelor flagellantes din Evul Mediu Presupun că dumnea-voastră sunteţi doamna Swallow, nu? – Da, zice Philip – Nu, spune Joy în aceeaşi clipă Domnişoara Maiden îi sfredeleşte, pe rînd, cu privirea – Pe zidul acestui templu era odinioară o inscripţie care zicea „Cunoaşte-te pe tine însuţi” Dar n-au considerat că-i necesar să adauge „Cunoaşte-ţi nevasta ” – Joy şi cu mine sperăm să ne căsătorim într-o bună zi, se apucă Philip să-i explice destul de încurcat Viaţa mea personală se află, în momentul de faţă, într-o fază de tranziţie V-aş fi recunoscător dacă n-aţi pomeni de această întîlnire nici uneia dintre cunoştinţele noastre comune din Anglia – Nu sunt o ţaţă care să umble cu vorba, vă asigur, domnule profesor Swallow Îmi închipui, totuşi, că trebuie să vă apăraţi buna reputaţie acum, că sunteţi luat în vizor de opinia publică Am citit de curînd un articol foarte laudativ la adresa dumneavoastră, într-una din gazetele noastre duminicale – A, chestia aia Nu ştiu, zău, de unde i-a venit respectivului jurnalist ideea că aş candida la obţinerea catedrei UNESCO Atunci am auzit şi eu prima oară de treaba asta – Ei, da, Jilţul Nefast! Şi, ridicînd o mînă, ca să le atragă atenţia, domnişoara Maiden începe să scandeze maiestuos, pe un ton profetic: „O, frate, în sală sta un jilţ neocupat, De Merlin meşterit mai de demult, Şi-avea sculptate nişte ciudăţenii, Cu care se-mpletea un pergament, Cu slove dintr-o limbă neştiută Şi Merlin l-a numit «Nefastul Jilţ», Nefast şi pentru buni şi pentru răi, Căci cel ce va şedea pe el pieri-va ” Domnişoara Maiden îşi lasă mîna în jos şi ridică, întrebător, privirea spre Philip – Ei, domnule profesor Swallow? – Parc-ar fi din Tennyson, răspunse el E cumva un fragment din „Sfîntul Graal” din Idile? – Bravissimo! Exclamă domnişoara Maiden Am tot respectul pentru oamenii care sunt în stare să recunoască un citat E o artă pe cale de dispariţie, zice ea, tamponîndu-şi fruntea năduşită cu o batistă De curînd, la Amsterdam, toată lumea vorbea despre catedra asta UNESCO În rest, conferinţa a fost cît se poate de plictisitoare – S-ar zice că vă mişcaţi foarte mult prin lumea largă, domnişoară Maiden, remarcă Joy – Asta mă menţine tînără, draga mea Îmi place să fiu la curent cu evoluţiile din lumea universitarilor Cine-i la modă, cine s-a mai răsuflat – Şi dumneavoastră cine credeţi c-o să ocupe catedra UNESCO? O întrebă Joy, mînată de un impuls de moment Domnişoara Maiden închide ochii şi mai că se clătină pe scăunelul ei, în timp ce reflectează la această chestiune – Persoana la care nu se aşteaptă nimeni, răspunde ea cu voce stinsă Aşa se-ntîmplă de fiecare dată în astfel de situaţii Philip are impresia că femeia e gata să leşine, face un pas înainte s-o prindă în braţe, dar domnişoara Maiden deschide ochii brusc şi se îndreaptă de mijloc – Cred că mă-ntorc la camion, le zice ea Are aer condiţionat Îmi pare bine că v-am întîlnit pe amîndoi – Sunteţi sigură că puteţi coborî treptele singură? O întreabă Philip – Nici o grijă, mersi, răspunde domnişoara Maiden La revedere, la revedere! Se uită după ea cum coboară grijulie treptele şerpuitoare care duc la şoseaua unde sunt înşirate parcuri întregi de autocare – Ciudată mai e fătuca asta bătrînă! Comentează Philip E totuşi de admirat pentru spiritul ei – Persoana la care nu se aşteaptă nimeni ai putea fi tu, spune Joy La Darlington e o frumoasă scară de vară Campusul grosolan, neterminat, arată aproape atrăgător în lumina blîndă a înserării, deşi nimic n-ar putea schimba înfăţişarea Centrului de Calcul, care tot o cocioabă prăpădită şi urîtă de beton rămîne Pe ferestrele deschise intră zvonurile preocupărilor estivale, păcănitul mingilor de tenis expediate de colo-colo pe terenurile din apropiere, cîte un strigăt „repetaţi, vă rog” de pe terenurile de cricket, acordurile de chitară şi muzicuţă ale unei trupe improvizate care cîntă un impromptu pe malul iazului Totuşi, cei doi bărbaţi din clădire sunt prea absorbiţi ca să audă aceste zgomote Unul dintre ei îl urmăreşte uu privirea pe celălalt, care priveşte un ecran Dialogul afişat pe monitor arată astfel: R D : NU MĂ SIMT DELOC MAI BINE ELIZA: DE CE? R D : DIN CAUZA ACESTEI POVEŞTI CU PHILIP SWALLOW ELIZA: POVESTEŞTE-MI DESPRE PHILIP SWALLOW R D : ŢI-AM MAI POVESTIT ELIZA: DOREŞTI SĂ ADAUGI CEVA LA REMARCILE TALE ANTERIOARE? R D : PENTRU MINE SWALLOW REPREZINTĂ CULMEA NEDREPTĂTII ÎN VIATĂ LA RUMMIDGE I-AU DAT TITLUL DE CONFERENTIAR CE MI S-AR FI CUVENIT MIE APOI AAJUNS ŞEF DE CATEDRĂ PRINTR-O LOVITURĂ NOROCOASĂ ACUM ARE UN SUCEES FORMIDABIL CU CĂRŢULIA AIA PENIBILĂ DESPRE HAZLITT ELIZA: POVESTESTE-MI DESPRE HAZLITT R D : HAZLITT NU MĂ INTERESEAZĂ NICI MĂCAR N-AM CITIT JEGUL ĂLA DE CARTE A LUI SWALLOW NICI NU-I NEVOIE AM PARTICIPAT ÎMPREUNĂ CU EL LA ATĂTEA CONSILII PROFESORALE PLICTICOASE, CĂ-MI POT FACE O IDEE DESPRE EA GÎNDUL CĂ AR PUTEA FI UN CANDIDAT SERIOS LA OCUPAREA CATEDREI UNESCO E RIDICOL ELIZA: TE ÎNŞELI La această ultimă replică se holbează Robin Dempsey, înmărmurit, de zece minute La afişarea ei a simţit că i se face părul măciucă, deoarece e de o factură cu totul deosebită de tot ce a propus ELIZA pînă acum: nu e o cerere, nu e o întrebare, nu e o afirmaţie în legătură cu un lucru menţionat anterior pe parcursul conversaţiei lor, ci o opinie clar exprimată Cum poate ELIZA să aibă opinii personale? De unde ştie ea despre catedra UNESCO ceva ce nu ştie nici Robin, sau ceva ce nu i-a spus el? Aproape că se şi teme să-i mai pună vreo întrebare Pînă la urmă, încet, şovăitor, bate pe taste: CE ŞTII PE TEMAASTA? ELIZA dă răspunsul pe loc: MAI MULTE DECÎT CREZI Robin se face alb ca varul, apoi roşu ca racul Scrie: BINE, DACĂ EŞTi AŞA DEŞTEAPTĂ, SPUNE-MI CINE VA OBŢINE CATEDRA UNESCO Ecranul rămîne alb Robin zîmbeşte şi se destinde Pe urmă îşi aduce aminte c-a uitat să semnalizeze cu un punct sfîrşitul mesajului său Apasă tasta cu punct Pe ecran, literele se înşiră de la stînga la dreapta mai iute ca gîndul, alcătuind un nume: PHILIP SWALLOW Scaunul se răstoarnă şi se izbeşte de podea cînd Robin Dempsey sare în picioare şi se trage aiurit îndărăt, uitîndu-se pierit, cu ochii cît cepele, la ecran Pe chip i s-a aşternut o paloare cadaverică Josh Collins iese din compartimentul cu pereţi de sticlă – S-a întîmplat ceva? Dar Dempsey îl ocoleşte şi iese cu paşi împleticiţi din clădire, fără un cuvînt, cu privirea aţintită în gol, ca un somnambul Josh Collins aşteaptă să iasă, după care se apropie de terminalul calculatorului şi citeşte textul de pe ecran Şi dacă, totuşi, Josh Collins a zîmbit cumva, s-ar putea zice că a făcut-o în sinea lui După Conferinta Joyce de la Zürich, Morris se întoarce în luxosul său cuib de pe malul lacului Como Zilele trec în mod plăcut Îşi petrece dimineţile citind şi scriind, după-amiezele îşi face siesta şi se ocupă de corespondenţă, pînă cînd soarele îşi mai domoleşte dogoarea Vine apoi vremea să facă o repriză de jogging prin pădure, urmată de un duş, un pahar înainte du cină şi apoi o partidă de poker sau table în salon Seara se culcă devreme şi adoarme ascultînd muzică rock la tranzistor Acest regim de viaţă e odihnitor, civilizat Corespondenţa rămîne singurul lucru care îi mai aminteşte de neliniştile, conflictele şi dorinţele lumii reale Iată, de pildă, o scrisoare de la avocaţii lui Desiree, prin care i se cere să răspundă la somaţia lor anterioară, privind plata taxelor şcolare ale gemenilor, şi o scrisoare chiar de la Desiree, care îl ameninţă cu o vizită la vila Rockefeller şi cu o scenă de scandal public dacă n-are de gînd să iasă rapid la interval cu banii Se pare că-şi petrece vacanţa de vară undeva în Europa, căci scrisoarea are ştampila poştei din Heidelberg, care se află la o apropiere de-a dreptul stînjenitoare O altă scrisoare este de la avocatul lui, care îl sfătuieşte să plătească Deşi turbează de ciudă, Morris se conformează Ar mai fi apoi o telegramă cu răspuns plătit, de la Rodney Wainwright, care imploră o nouă păsuire în legătură cu data cînd trebuie să predea lucrarea pentru conferinţa de la Ierusalim Morris îi trimite telegrafic răspunsul „ADU CU TINE LA CONFERINŢĂ LUCRAREA TERMINATĂ”, fiindcă de-acum e prea tîrziu ca să-l mai poată tăia pe Rodney Wainwright din program O altă scrisoare, scrisă de mînă pe o coală de corespondenţă cu antetul Catedrei de Engleză a Universităţii Rummidge, e de la Philip Swallow, care confirmă acceptarea invitaţiei lui Morris de a participa la conferinţa de la Ierusalim şi îl întreabă dacă poate veni însoţit de o „prietenă” „N-o să ghiceşti în ruptul capului despre cine-i vorba Îţi aminteşti de Joy, femeia despre care ţi-am povestit eu, pe care am cunoscut-o la Genova şi despre care am crezut c-a murit? Ei bine, de fapt n-a murit în catastrofa aia aviatică - n-a fost decît soţul ei în avion Am reîntîlnit-o cu totul întîmplător în Turcia şi ne iubim la nebunie Hilary încă n-a aflat La momentul potrivit o să-i cer lui Hilary să divorţeze Ştii bine, cred, că mariajul nostru a ajuns, de-o bună bucată de vreme, o cauză pierdută Între timp, Ierusalimul ar fi, pentru mine şi Joy, un minunat prilej de a fi din nou împreună Desigur, o să suport eu cheltuielile de cazare penlru ea (Te rog, rezervă-ne un apartament la Hilton )” Misiva asta nu-i face nici o plăcere lui Morris „Ne iubim la nebunie”, i-auzi la ei! Aşa se cuvine să vorbească un bărbat ajuns în al cincizecilea an de viaţă? Oare nici pînă acum n-a învăţat că toată povestea asta cu „iubirea” nu-i, de fapt, o realitate existenţială, ci un produs cultural, o iluzie creată de reflectările reciproce ale unui milion de oglinzi rozalii: poezii de dragoste, cîntece pop, imagini din filme, rubrici de decese, reclame la şampon, romane sentimentale? S-ar zice că nu Scrisoarea aduce cu efuziunea unui adolescent îndrăgostit lulea Morris n-ar recunoaşte în ruptul capului că s-ar putea să existe şi o urmă de invidie în această aspră judecată Preferă să pună această reacţie critică pe seama indignării sale justificate la gîndul că este, mai mult sau mai puţin, silit să devină complice la infidelitatea faţă de Hilary Pentru un om care se pretinde un partizan al efectului moralizator al lecturilor din marii autori, Philip Swallow (aşa i se pare lui Morris Zapp) trece cu prea multă uşurinţă peste legămîntul căsniciei O altă scrisoare, scurtă, poartă semnătura lui Arthur Kingfisher, care îl informează în termeni curtenitori că a primit epistola lui şi îi trimite alăturat un xerox cu discursul inaugural ţinut la conferinţa de la Chicago, cu tema „Criza semnului” Morris aşterne imediat pe hîrtie răspunsul său, întrebîndu-l dacă, întîmplător, nu-şi propune să participe şi la conferinţa de la Ierusalim, despre „Viitorul criticii” Morris este convins că dacă apucă să pună mîna pe Arthur Kingfisher, fie şi numai pentru o săptămînă, o să se priceapă să-l ducă cu zăhărelul, să-l linguşească şi să-l flateze pe moşulică pînă ce o să-şi dea seama că, practic, nu are contracandidaţi la ocuparea catedrei UNESCO Compunerea scrisorii îi ia o zi întreagă, subliniază în ea caracterul exclusivist al conferinţei, onorată de prezenţa unui grup restrîns de universitari de elită, nu atît o conferinţă cît un simpozion, îi schiţează atracţiile oferite de hotelul Hilton ca gazdă a întrunirii, face discret aluzie la originea etnică pe jumătate evreiască a lui Arthur Kingfisher şi îi atrage atenţia asupra numeroaselor excursii care au fost special pregătite pentru participanţi Amintindu-şi că Fulvia Morgana îi povestise cum la Chicago Arthur Kingfisher fusese tot timpul nedespărţit de o frumoasă puicuţă asiatică, Morris îl asigură că invitaţia la Ierusalim include orice însoţitor cu care i-ar face plăcere să vină Ca ultimă atracţie, îi precizează că oaspeţii de peste ocean vor ajunge la conferinţă cu un avion Concorde; asta după ce, în prealabil, a stat de vorbă cu prietenul său israelian Sam Singerman, care este coorganizator al conferinţei şi care a obţinut în acest sens sprijin financiar din partea unei reţele de supermagazine britanice, al cărei preşedinte sionist fusese asigurat că evenimentul va contribui la sporirea prestigiului cultural al Israelului – N-or să fie nici un fel de probleme cu cheltuielile de transport pentru Kingfisher, îl asigură Sam pe Morris Putem obţine cîţi bani vrem, cu condiţia să-i zicem Simpozionul Internaţional Pricewize -Viitorul Criticii – Bine, bine, cedează Morris Nu-i cine ştie ce nenorocire cît timp nu ne pune să distribuim şi certificate de garanţie la fiecare lucrare prezentată Scrie pe plic adresa lui Kingfisher şi îl sigilează, apoi iese pe balcon, să-şi întindă un pic mădularele S-a făcut tîrziu, soarele după-amiezii învăluie într-o pîclă aurie munţii şi lacul E timpul să iasă la jogging Îşi pune şortul de mătase roşu, bluza de trening cu însemnele Universităţii Euphoric State şi pantofii de sport Adidas, iar la plecare pune scrisoarea la cutia poştală din hol Cîţiva locatari ai vilei care se zăresc pe terasă zîmbesc şi-i fac cu mîna cînd îl zăresc alergînd sprinten pe aleile grădinii, De îndată ce iese din cîmpul lor vizual, Morris reduce mult ritmul, Chiar şi aşa, sudoarea îi curge şiroaie pe frunte şi înjur nu aude decît hîrîitul sacadat al propriei respiraţii Covorul gros de ace de pin uscate aşternut pe cărare îi amortizează paşii De fiecare dată parcurge acelaşi traseu - un circuit de o milă prin pădure, cu urcuş la plecare şi coborîş la întoarcere, străbătut, de obicei, în circa treizeci şi cinci de minute Este ferm hotărît ca într-o bună zi să parcurgă tot traseul fără nici o oprire, dar în această seară, ca de fiecare dată, de altfel, simte nevoia să se oprească în vîrful pantei, la jumătatea drumului, să-şi tragă sufletul Se reazemă cu răsuflarea tăiată de un copac, se uită printre crengile de deasupra lui la albastrul pîclos al cerului Pe urmă totul se întunecă DOI UUUUUUIIIIIIIIIIIIIII! Vîntul şuiera molcom prin stufărişul de pe malul lacului Gill Persse McGarrigle scruta neliniştit cerul Deasupra lor, era albastru ca şi ochii lui, dar la orizont se întunecase ameninţător În schimb, participanţii la cursul de vară cu tema „Amurgul civilizaţiei celtice”, care de două zile îşi părăsiseră baza de la Limerick pornind într-o excursie tematică, legată de literatură, nu priveau atît de departe Erau exaltaţi de razele soarelui, scînteietoare pe suprafaţa dantelată a lacului, de trestiile ce se legănau graţioase la adierea vîntului, de colinele verzi din jurul lacului, dn conturul purpuriu, amintind de o balenă, al lui Bfin Rulben pe fundal Majoritatea erau americani de vîrstă mijlocie, veniţi aici pentru a-şi completa studiile la seral făcute la ei acasă sau pentru a-şi împleti vacanţa din Europa cu autoperfecţionarea culturală; la venire au coborît din autobuz scoţînd strigăte de încîntare, s-au plimbat năuciţi de colo-colo pe mal, ţăcănind şi zumzăind cu aparatele foto, sub privirile blajine ale unui ciopor de barcagii din Sligo, cu cizme de cauciuc şi pulovere jegoase, zdrenţuite Lîngă micul ponton din scînduri se legănau pe unde trei bărci hîrbuite, închiriate de cursanţi pentru traversarea lacului pînă pe insula Innisfree, cea cîntată de W B Yeats în poezia sa cel mai des inclusă în antologii – „Am să mă scol acum să plec, să plec spre Innisfree”, declamă o matroană supraponderală, în bermude ecosez şi tricou roz-oranj în ape, cu un puternic accent de Brooklyn, zîmbindu-i lui Persse cu subînţeles În ultimele două veri, Persse fusese îndrumător de grupă la aceste cursuri conduse de profesorul McCreedy şi, fiind liber după nefericita experienţă de la Amsterdam, se învoise să joace rolul şi în această vara – „Şi o colibă să-mi înalţ, din lut şi din nuiele împletite ” Chiar o să vedem coliba, domnule McGarrigle? – Nu cred că Yeats chiar s-a apucat s-o construiască, doamnă Finklepearl, zise Persse E vorba aici mai mult de un vis decît de realitate Ca mai toate dorinţele noastre fierbinţi – Vai, nu vorbiţi aşa, domnule McGarrigle! Eu una cred în optimism – Cu bărcuţele astea o să mergem? Persse întoarse capul surprins, ba chiar încîntat, deoarece, de la începutul cursului, auzea pentru prima dată glasul celui care îi pusese această întrebare – N-avem mult de mers, domnule Maxwell – Nici motor n-au – Vîslaşii sunt foarte puternici, îl asigură Persse Cu toate astea, domnul Maxwell se cufundă într-o tăcere sumbră Era îmbrăcat mai sobru decît majoritatea celorlalţi, într-o jachetă sport dintr-un material în spic şi pantaloni de lănă şi purta un fel de ochelari de soare care ba se închideau, ba se deschideau la culoare, după împrejurări În strălucirea orbitoare reflectată de lac, ochii îi arătau ca două discuri negre, opace Maxwell era oarecum învăluit într-o aură de mister - era profesor la un mic colegiu baptist din sud şi în timpul seminariilor lăsa impresia că nivelul discuţiilor e prea scăzut ca să merite osteneala să deschidă gura; din această cauză, ceilalţi cursanţi se temeau de el şi îl antipatizau – Doar n-aveţi de gînd să o daţi cotită şi să săriţi plimbarea cu barca, domnule Maxwell? îl luă peste picior doamna Finklepearl – Nu ştiu să înot, răspunse el scurt – Nici eu! Strigă doamna FinklRpearl Dar n’ica n-o să mă-mpiedice să merg pe insula Innisfree „Cu nouă rînduri de fasole-n jur şi o stupină ” N-ar strica să-mi iau totuşi geaca Boarea asta-i cam răcoroasă Persse o încurajă, deşi ştia că acest articol vestimentar era confecţionat din nailon stacojiu şi verde-limoniu, cu paspoal albastru-regal Se apropie de grupul de vîslaşi – Parcă era vorba că or să fie patru bărci, îi descusu el – Barca lui Paddy Malone e spartă, îl înştiinţă unul dintre ei Dar ne-om descurca foarte bine şi cu trei Poa' să se-nghesuie oleacă şi-or să-ncapă cu toţii – Cu vremea cum stăm? întrebă Persse, scrutînd încă o dată bolta cerului Spre apus s-a-ntunecat urît de tot – Vremea o să rămîie faină încă v'o două ceasuri, îl asigurară vîslaşii Cîtă vreme s-a vedea Ben Bulben, nu trebe se vă faceţi griji Acest îndemn nu era cîtuşi de puţin dezinteresat, după cum îşi dădea Persse seama cît se poate de bine, căci, dacă excursia ar fi fost anulată, vîslaşii pierdeau jumătate din suma încasată, fără a mai pune la socoteală bacşişurile Profesorul McCreedy, care se temea să nu-şi dezamăgească studenţii, trecu peste presimţirile lui funeste – Hai aa n-o mai lungim, totuşi, îl îmboldi el la adună-i mata frumuşel şi pofteşte-i în bărci Poftiră, vasăzică, în bărci într-o hărmălaie de rîsete, de sfaturi şi tachinerii reciproce; balabustele de matroane americane în vindiacuri şi sandale de plastic se căţărară în bărcile ţinute zdravăn în loc de barcagiii zîmbăreţi, intraţi cu picioarele în apa mică Persse se pomeni la prova uneia dintre ambarcaţiuni, cu genunchii lipiţi de genunchii lui Maxwell, care stătea aşezat vizavi de el Grupul era alcătuit din treizeci şi şase de persoane - cîte douăsprezece în fiecare barcă, plus cîte doi vîslaşi Erau prea mulţi Bărcile erau intrate adînc în apă - Persse îi atingea suprafaţa cu mîna, fără să se întindă La început totul a mers bine Vîslaşii trăgeau tare şi bărcile s-au lansat într-o competiţie acerbă, fiecare grup îndemnîndu-şi echipajul să nu se dea bătut Vălurelele care se izbeau de prova nu făceau decît să-i împroaşte pe pasageri cu o pulbere fină, plăcută Dar apoi, pe măsură ce malul se îndepărta şi se îngusta în urma lor, iar în zare creştea conturul scund al insulei Innisfree, lumina părea să se îngroaşe, iar vîntul se înteţi Persse scrută îngrijorat linia orizontului Ben Bulben nu se mai vedea Soarele dispăru înghiţit de un nor întunecat şi, într-o clipită, apa îşi schimbă culoarea din albastru în negru, vrîstată de creste albe, înspumate Bărcile începură să salte pe valuri şi să se umple de apă, smulgîndu-le pasagerilor ţipete de spaimă şi nemulţumire Persse, care şedea la prova, ajunse curînd ud leoarcă – Mai bine ne-am întoarce! strigă el la cei doi vîslaşi Unul dintre ei clătină din cap – Ar fi prea riscant să ne întoarcem pe vijelia asta, strigă el Şi, oricum, suntem la jumătatea drumului Şi totuşi, insula se zărea înfricoşător de mică în zare, învăluită într-o perdea de ploaie care se apropia de ei văzînd cu ochii, peste întinderea de apă ce îi mai despărţea de ea şi, la un moment dat, se abătu asupra bărcilor ca un plesnet de bici, şfichiuind obrajii pasagerilor De-acum erau atît de muraţi, încît nici nu le mai păsa dacă vreun val se întîmpla să se spargă peste bord Nu scoteau o vorbă şi asta dovedea cît sunt de înspăimîntaţi Se agăţau cu desperare de bordaj, cu picioarele cufundate pînă la glezne în apă, pîndind pe feţele vîslaşilor un semn de îmbărbătare Aceştia trăgeau vîrtos la rame în bătaia vîntului năprasnic, sarcina fiindu-le mult îngreunată de apa din barcă Nu aveau cu ce o scoate, deşi doi-trei pasageri se chinuiră să improvizeze nişte recipiente folosindu-şi pantofii şi pălăriile de soare Că o fi fost barca lor mai hîrbuită, că o fi tras încărcătura mai mult sau că or fi fost vîslaşii mai slabi, Persse observă că încep să rămînă în urma celorlalte două Doamna Finklepearl, cu ochii închişi, rostea cu glas scîncit, pentru sine, „Insula Innisfree”, ca pe-o rugăciune sau o mantra: „Va picura şi pacea, ca strop domol de ploaie Din vălul dimineţii spre greierii scripcari ” Un val uriaş se prăvăli peste prova şi recitarea ei se împotmoli într-un şopot şi-un hohot de plîns Lentilele lui Maxwell deveniseră transparente în lumina mohorîtă şi în ochii lui cenuşii se citea o groază de nedescris Îl înşfăcă pe Persse de braţ într-o strînsoare demnă de Bătrînul Marinar – Ne scufundăm? Ţipă el cu glas scîrţîit – Nu, nu Totul o să fie bine Suntem în siguranţă, îl linişti Persse, dar nu suna deloc convingător Barca se cufundase periculos de mult în apă -aducea mai mult cu o cadă decît cu o ambarcaţiune Vîslaşilor li se umflaseră venele de pe frunte de stăteau să plesneaacă şi vîslele ziceai c-or să se îndoaie în tentativa lor de a menţine în mişcare copaia plină cu apă Pînă la insulă mai erau mai bine de o sută de metri Vîslaşii schimbară priviri cu subînţeles şi lăsară vîslele din mînă Unul dintre ei strigă la Persse: – Mă tem c-a luat prea multă apă, domnule – Ţi-am spus eu - ne ducem la fund! Urlă Maxwell, încleştîndu-se şi mai tare de Persse Salvează-mă! – Vino-ţi în fire, omule, ce Dumnezeu! Bombăni Persse, luptîndu-se să scape din strînsoare – Da' nu ştiu să înot! O să mă înec! Unde-s celelalte bărci? Ajutor! Ajutooor! – Dar nu te gîndeşti decît la pielea dumitale? Se revoltă Persse De doamnele astea chiar nu-ţi pasă? – Nu mă lăsa să mă înec! Am cugetul împovărat de-un mare păcat, mărturisi Maxwell cu faţa desfigurată de spaimă şi de sentimentul de vinovăţie Furtuna asta Dumnezeu a iscat-o ca să-mi pedepsească păcatele – Atunci se cheamă că-i tare nedrept cu noi ceilalţi, se răsti Persse la el, scrutînd prin ploaie malul insulei, la care celelalte bărci păreau să fi ajuns deja fără probleme Doamnelor şi domnilor, hai să strigăm cu toţii în cor „Ajutor”, îi îndemnă el pe pasageri ca să le mai insufle un pic de curaj Unu-doi-trei şi – Ajutooor! Strigară cu toţii care cum apucă, mai puţin Maxwell, care părea să-şi fi pierdut orice nădejde – Da, Dumnezeu mă pedepseşte, gemu el Vrea să mă înece într-un lac din Sligo, în acelaşi loc unde am sedus-o pe sărmana copilă N-am ştiut c-o să venim aici cînd m-am înscris la cursul ăsta – Despre ce copilă-i vorba? îl întrebă Persse – Era cameristă, se smiorcăi Maxwell cu faţa scăldată în lacrimi, picături de ploaie sau, poate, stropi din apa lacului ce i se prelingeau pe nas în jos Într-un hotel unde am stat acum cîţiva ani, la un curs de vară legat de Yeats Îmi pregăteam teza de doctorat despre mitologia celtică în poemele lui de tinereţe – Lua-te-ar dracu’ să te ia cu teza ta de doctorat cu tot! Răcni Persse Cum o cheamă pe fată? – Bernadette Numele de familie nu mi-l amintesc – McGarrigle, spuse Persse Exact ca mine Strînsoarea lui Maxwell slăbi subit Americanul se holbă neîncrezător: – Într-adevăr McGarrigle o chema De unde ştiai? Chiar atunci barca începu să se scufunde lin sub ei, în ţipetele sfîşietoare ale celorlalţi pasageri; curînd descoperiră totuşi că, de fapt, apa în care se bălăcesc n-are mai mult de-o jumătate de metru adîncime deoarece, din fericire, ambarcaţiunea lor naufragiase pe un banc de nisip Ceilalţi vîslaşi porniră de pe mal spre ei, să ia pe sus bătrînii şi infirmii naufragiaţi pe uscat Persse fu nevoit să-l care în cîrcă pe Maxwell, care-şi trecuse braţele pe după gîtul lui cînd barca începuse să se scufunde şi refuzase să-i mai dea drumul – Am toate motivele să te bag cu capul sub apă şi să te ţin aşa pînă te îneci, mormăi Persse Dar ar fi o moarte prea blîndă I-ai distrus verişoarei mele viaţa I-ai făcut un copil şi ai părăsit-o – Am s-o despăgubesc, spuse Maxwell pe un ton plîngăreţ Dacă vrea, o să mă-nsor cu ea – Brr, n-o să vrea să se mărite cu o secătură ca tine – Am să-i aduc reparaţii O să stabilesc o pensie pentru ea şi pentru copil – Aşa mai merge, se învoi Persse Mîine dimineaţă ne prezentăm la un avocat din Sligo, să aşternem învoiala pe hîrtie Semnată şi parafată Mă angajez să i-o înmînez eu Peste două zile, Persse zbură de la Dublin la Heathrow, avînd asupra lui o copie legalizată a actului depus la un avocat din Sligo, prin care profesorul Sidney Maxwell, de la Colegiul Biblic din Atlanta, statul Georgia, recunoştea paternitatea lui Fergus, fiul Bernadettei McGarrigle şi se obliga să-i plătească mamei o pensie alimentară anuală destul de mare ca să-i permită acesteia să renunţe la ocupaţia ei actuală Profesorul MeCreedy îi acordase lui Persse o învoire de douăzeci şi patru de ore de la cursul de vară şi Persse avea de gînd să obţină o nouă audienţă la doamna Gasgoigne, să-i ceară adresa vară-sii, sau, dacă nu, să-i lase un mesaj Ajungînd însă în Piaţa Soho, descoperi că biroul unde mai fusese odată era acum închiriat de o agenţie de voiaj – „Fete Nelimitat”? Se minună funcţionarul de la ghişeu Nu, n-am auzit de-aşa ceva, dar eu nu lucrez aici decît de vreo două săptămîni Doreen, domnul caută „Fete Nelimitat”, ştii ceva de ele? 'Nţ, nici ea nu ştie Mai bine încercaţi la clubul video de la parter Persse îşi încercă norocul şi la clubul video de la parter, dar cei de aici păreau să-l bănuiască a fi poliţist: întîi au încercat să-i dea şpagă şi, cînd el i-a întrebat pentru ce anume, i-au zis să dea cu pasul Nimeni din toată clădirea nu voia să recunoască faptul că ar fi auzit vreodată de existenţa firmei „Fete Nelimitat”, darămite să-i mai şi spună unde şi-a mutat sediul Persse nu găsi că ar avea altă soluţie decît să se întoarcă în Irlanda şi să-şi încerce norocul dînd anunţuri prin ziare sau, eventual, în reviste de divertisment Se înapoie cu metroul la Heathrow, abătut nu numai din cauza Bernadettei, ci şi pentru că această călătorie îi reînviase amintirea Angelicăi Ceea ce nu înseamnă că, de cînd se întorsese de la Amsterdam, Angelica i-ar fi ieşit din minte mai mult de cinci minute Acatistul agăţat de el la ultima vizită în capela Sf Gheorghe nu îi fusese ascultat - în nici un caz partea care se referea la persoana lui, aceea cu „Dumnezeule mare, ajută-mă s-o uit pe Angelica” Cum ar putea uita vreodată chipul şi trupul ei superbe? Pletele ei negre şi strălucitoare, căzînd valuri-valuri în jurul gîtului, revărsîndu-i-se pe umeri, ca la recepţia cu sherry de la Rummidge, sau fluturîndu-i în vînt în timp ce fugea mîncînd pămîntul pe alee; ochii ei negri ca murele, privirea ei gravă, atentă în timpul prelegerilor din amfiteatru, sau visătoare, fermecată de poemul scris de el pe zăpadă sub clar de lună? Sau împăienjenită şi inexpresivă în fotografia obscenă expusă la intrarea în Paradisul Albastru? Persse scutură furios din cap la această ultimă amintire, mînios că i-a îngăduit să-şi facă loc în conştiinţa lui Coborî din metrou la Heathrow şi constată că pînă la următorul avion cu destinaţia Dublin mai are de aşteptat două ceasuri Îi sări în ochi indicatorul „Spre Capela Sf Gheorghe” şi, neavînd altceva mai bun de făcut, porni în direcţia capelei De data asta nu mai nimeri la spălătoria aeroportului, ci la buncărul din cărămidă roşie de sub crucea neagră de lemn Intră pe uşa batantă şi coborî pe trepte în capela subterană Acatistul lui era tot acolo, prins cu un bold de postavul verde al avizierului: „Dumnezeule Mare, ajută-mă s-o uit pe Angelica Abate-i, Doamne, paşii de la calea care o duce la pierzanie ” Pe el apăruse însă o adnotare făcută cu un scris mărunt, cursiv, care lui Persse îi era foarte cunoscut - aşa că pentru o clipă inima îi stătu în loc, plămînii erau mai-mai să-i explodeze din pricina aerului captiv, ochii i se înceţoşară şi fu cît pe-aci să leşine „Aparenţele pot fi înşelătoare Vezi C Z , II, XII, 66 ” Îşi veni în fire, smulse hîrtiuţa de pe avizier şi o zbughi în direcţia celei mai apropiate aerogări În graba lui de a ajunge la un stand de cărţi, îi îmbrînci pe călătorii care începuseră să vocifereze N-au cumva Crăiasa zînelor de Edmund Spescer? Nu, nu au Nici măcar ediţia Penguin? Dar nu-şi dau seama că poemul Crăiasa zînelor e una din capodoperele poeziei engleze? La Heathrow nu prea bătea un vînt favorabil poeziei Dacă doreşte, domnu' poa' să-ncerce la celelalte standuri din aeroport, da' şansele de reuşită îs tare mici Persse alergă din aerogară în aerogară, de la un stand la altul, cerînd în gura mare Crăiasa zînelor O vînzătoare îi oferi o carte de Enid Blyton, iar alta ultimul număr al Gazetei homosexualilor De necaz îşi trecu degetele prin părul cîrlionţat Era clar, n-avea altceva de făcut decît să se întoarcă în centrul Londrei unde, cu un strop de noroc, mai putea găsi o bibliotecă deschisă Pe cînd zorea spre ieşirea din Aerogara Unu, să pună în aplicare această intenţie, se auzi acostat de o voce feminină, energică – Ei, salut! Persse o recunoscu pe Cheryl Summerbee, care şedea pe un taburet la ghişeul de informaţii al lui British Airways Se opri şi făcu cale întoarsă – Salut, ce mai faci? Se interesă el – Mor de plictiseală Îmi place mai mult munca de la ghişeul de îmbarcare, mai ales cînd e vorba de Aerogara Trei - acolo-s cursele pe distanţe lungi Îţi dă mai multă libertate de acţiune Văd că nu porţi şapca aia drăgălaşă – Şapca? A, vrei să zici Sherlock Holmes-ul profesorului Zapp E prea cald s-o port – Stai mai mult pe-aici? – Nu, sunt doar în trecere, Astă-seară mă-ntorc în Irlanda Mîine trebuie să fiu la cursul de vară de la Galway Cheryl suspină visătoare – Mi-ar plăcea să merg şi eu în vestul Irlandei E foarte frumos acolo? – Da Mai ales la Connemara În lunile din urmă am închiriat o căsuţă acolo Ştii, Cheryl, mi-ar face mare plăcere să mai pot sta la taclale cu tine, dar sunt într-o grabă nebună Trebuie să mă-ntorc în oraş pînă nu-nchid bibliotecile – Ce carte cauţi? – A, o carte de poezie, un poem lung, intitulat Crăiasa zînelor Trebuie să caut în ea o informaţie, foarte urgent – Nici o problemă, făcu Cheryl şi, spre uimirea lui Persse, băgă mîna sub tejghea şi scoase o ediţie voluminoasă, de lux, a Crăiesei zînelor – Să-ţi dea Dumnezeu sănătate! Exclamă el Asta da, promptitudine! O să trimit o scrisoare de mulţumire la British Airways! O să te propun pentru promovare! – Nu face parte din atribuţiile mele de serviciu, îl temperă Cheryl E cartea mea, o citesc în timpul liber Nu prea avem voie să ne ţinem de chestii din astea Persse, care se scotocea prin buzunare, căutînd hîrtiuţa cu referinţa, o privi pe Cheryl uimit – Cartea ta? Ştiam că te dai în vînt după romanele roz Se părea că a pierdut hîrtiuţa La dracu'! – Mă dădeam în vînt, recunoscu Cheryl, dar am depăşit faza asta Toate-s nişte aiureli, nu? Dacă ai citit una, le-ai citit pe toate – Zău? Murmură Persse distrat Se căznea să-şi aducă aminte detaliile referinţei aşternute de Angelica pe hîrtie cu scrisul ei îngrijit Era strofa şaizeci şi ceva şi era aproape sigur Cartea a Doua, dar al cîtelea cînt? Frunzări prin toate cînturile Cărţii a Doua, în timp ce Cheryl îi dădea înainte – Vreau să spun că nu-s chiar poveşti de dragoste de-adevăratelea Sunt, pur şi simplu, nişte versiuni depreciate ale romanului sentimental, în care curtea făcută unei fete sfîrşeşte prin căsătorie, specie iniţiată de Pamela lui Richardson Un fundal realist, o eroină banală cu care să se poată identifica oricare cititoare, o intrigă simplistă, axată pe căutarea unui soţ, temeri cu nemiluita în jurul problemei pînă unde are voie să ajungă cu un bărbat înainte de căsătorie Totul prezentat la modul excitant, dar în limite morale – Îhî, îhî, mormăi Persse cu gîndul în altă parte, continuînd să răsfoiască paginile Crăiesei zînelor cu degetele umezite – Adevăratul roman cavaleresc e un tip de naraţiune preromanesc Abundă în aventuri, coincidenţe, surprize şi minuni, în personaje pierdute, fermecate şi rătăcitoare, care se caută unul pe altul, sau caută Sfîntul Graal, sau mai ştiu eu ce Bineînţeles că de multe ori sunt şi îndrăgostite – Aha, exclamă Persse, ajungînd la episodul cu Galeria Fericirii, fiindcă ţinea minte că Angelica îi pomenise lui Morris Zapp de cele două fete pe care Sir Guyon le vede îmbăindu-se la izvor Privirea îi poposi asupra strofei 66 şi două cuvinte îi săriră pe dată în ochi: Fecioarele zglobii, cînd l-au zărit, Privit-au ţintă chipul lui ciudat; Apoi, în apă una s-a pitit, Sfiindu-se de-acel străin bărbat, Dar cealaltă din valuri s-a-nălţat Cu sînii-i dalbi şi nurii cilibii; Să-l ispitească, i s-a arătat, Ci lui, ceea ce n-a putut zări Dorinţa i-a stîrnit-o şi mai şi – Lily Papps! strigă Persse în culmea fericirii Înseamnă că-s două fete, nu una Lily şi Angelica! Probabil gemene Una sfioasă şi una îndrăzneaţă Se aplecă peste masa ghişeului şi, prinzîndu-i lui Cheryl obrajii în palme, îi înăbuşi monologul interminabil cu un sărut zgomotos – Dumnezu să te binecuvînteze, Cheryl! Zise el înfocat Ai fost la locul potrivit la momentul potrivit cu cartea potrivită Crede-mă, azi e o zi mare pentru mine! Cheryl roşi toată Căutătura îi deveni şi mai saşie şi păru să aibă probleme cu respiraţia În ciuda acestor simptome de stres, reuşi să termine fraza pe care o începuse înainte ca Persse s-o întrerupă: – în termenii psihanalizei, romanul cavaleresc reprezintă o căutare a împlinirii întreprinsă de libido sau eul senzual, care îl va elibera de neliniştile realităţii, dar care va conţine într-însa acea realitate Ce zici, eşti de acord cu acest punct de vedere? Abia acum cuvintele ei îl izbiră pe Persse în moalele capului O privi pe Cheryl lung în ochii ei de-un albastru remarcabil de frumos – Cheryl te-ai înscris la seral de cînd ne-am cunoscut? Cheryl se îmbujoră şi mai tare şi lăsă ochii în jos – Nu, zise ea cu glas pierit – Doar n-o să-mi spui că toate astea-s ideile tale proprii legate de romanul cavaleresc şi cel sentimental sau despre eul senzual? – Eul senzual e din Northrop Frye, recunoscu ea – Tu l-ai citit pe Northrup Frye? întrebă el cu un glas din ce în ce mai piţigăiat, de-ai fi zis că-i un motor de avion – Ei, nu chiar Mi-a vorbit cineva despre el – Cineva? Cine? Persse îşi simţi toată făptura palpitînd iarăşi, cuprinsă de presentimentul unei noi descoperiri Cine oare, pe lumea asta, s-ar fi putut aşeza la taifas cu personalul unei companii aeriene, despicînd firu-n patru în privinţa trăsăturilor esenţiale ale romanului cavaleresc? – O clientă I s-a amînat zborul şi ne-am aşternut la poveşti A observat că citeam un roman roz şi m-a întrebat de ce citesc prostiile alea, ei, nu a folosit chiar cuvîntul ăsta, dar s-a apucat să-mi vorbească despre poveştile cu cavalerii de altădată şi mi-a spus că-s mult mai palpitante şi mai interesante Aşa că am rugat-o să-mi dea cîteva titluri de cărţi, să le iau de la bibliotecă Şi printre cele pe care mi le-a recomandat a fost şi Craiasa zînelor Sinceră să fiu, nu prea mă încîntă Mi-a plăcut mai mult Orlando furioso, e mult mai amuzant Doamne, ştia aşa de multe despre literatură! Cred că lucrează în acelaşi domeniu ca şi tine Persse nu îndrăznise nici să răsufle în tot timpul acestui discurs – Era tînără, nu? o trase el de limbă – Da, frumuşică, brunetă, cu un păr lung, splendid Avea un nume străin, deşi, după cum vorbea, n-ai fi zis că-i străină – Pabst nu aşa o chema? Fu rîndul lui Cheryl să rămînă perplexă – Ba da, chiar aşa – Şi cînd ai stat de vorbă cu ea? – Acu’ vreo două zile Luni – Ţii minte unde pleca? – Avionul mergea la Geneva, dar ea zicea că trebuie să ajungă la Lausanne Vasăzică o cunoşti? – Dacă o cunosc? O iubesc! Exclamă Persse Cînd pleacă următorul avion spre Geneva? – Nu ştiu, răspunse Cheryl, care se făcuse acum albă ca varul – Hai, te rog, caută-mi-l, fată dragă Nu ţi-a spus, întîmplător, unde o să locuiască la Lausanne? Vreun nume de hotel? Cheryl scutură din cap Căutarea informaţiei cu pricina păru să-i ia destul de mult timp – Hai, Cheryl, pînă şi Crăiasa zînelor ai găsit-o mai repede, o tachină Persse Spre surprinderea lui, de pe obrazul lui Cheryl se rostogoli o lacrimă care căzu pe o pagină din orarul curselor aeriene – Ce-i cu tine, pentru numele lui Dumnezeu? Cheryl îşi suflă nasul într-un şerveţel de hîrtie, se îndreptă de spate şi afişă un zîmbet profesional – Nimic, spuse ea Următoarea noastră cursă cu destinaţia Geneva decolează la ora 19:30 Dar mai este o cursă Swissair la 15:45; pe care o mai poţi prinde dacă îţi iei picioarele la spinare Ceea ce Persse şi făcu Nici nu apucă să-şi tragă bine sufletul, că Boeing-ul 727 al companiei Swissair era deja în văzduh Binecuvîntă inspiraţia de a-şi fi preschimbat cecul în cărţi de credit American Express, care îţi permiteau să zbori cu avionul cu aceeaşi uşurinţă cu care luai un autobuz Îşi amintea preliminariile complicate de la data primului său zbor, nu cu mulţi ani în urmă, de la Dublin la Heathrow, cînd trebuise să retragă un teanc gros de bancnote din economiile depuse la poştă, să plătească apoi cu acelaşi teanc la ghişeul agenţiei Aer Lingus, din strada O’Connell, biletul rezervat cu multe săptămîni în avans Acum nu trebuia decît să fluture dreptunghiul de plastic alb ca să fie purtat în zbor spre Elveţia, chiar dacă ideea asta îi venea doar cu cinci minute înainte de decolare La aeroportul din Geneva, Persse schimbă banii pe care îi avea asupra lui în franci şi luă autobuzul pînă în centru, de unde urcă imediat într-un tren electric cu destinaţia Lausanne Era o seară călduroasă, aerul era înăbuşitor Trenul gonea pe malul lacului cu suprafaţa netedă, sidefie, ca de satin, în amurgul palid care scălda într-o lumină trandafirie piscurile de pe malul celălalt Istovit de lunga peregrinare de peste zi, de toate emoţiile prin care trecuse, legănat de balansul trenului, Persse adormi buştean Se trezi brusc în trenul care staţiona undeva la periferia unui oraş mare Se întunecase de-a binelea şi luna plină se oglindea în undele lacului Leman, ceva mai jos de calea ferată Habar n-avea unde se află; ceilalţi pasageri, pe care i-ar fi putut întreba, dispăruseră din compartiment După vreo cinci minute trenul se urni din loc încetişor şi opri într-o gară „Lausanne, Lausanne”, susurau megafoanele Coborî din tren cu impresia că e singurul pasager care mai rămăsese, apoi urcă treptele ce duceau spre ieşire Se opri o clipă sub porticul cu colonade, să-şi dea seama unde se află În faţă se întindea o esplanadă pe care aşteptau mai multe taxiuri Unul dintre şoferi ridică întrebător din sprînceană Persse îl refuză cu o clătinare a capului Dacă o ia pejos spre oraş, are sanse mai mari să o zărească pe Angelica sau să tîe văzut de ea În seara asta pe străzile din Lausanne domneau o forfotă şi o voioşie surprinzătoare pentru Persse, care dintotdeauna îi crezuse pe elveţieni nişte tipi disciplinaţi şi potoliţi Trotuarele mişunau de plimbăreţi dintre care mulţi păreau îmbrăcaţi cam ca pe scenă, cu haine de pe vremea bunicii S-ar fi zis că anul ăsta în Lausanne ultimul răcnet al modei era atmosfera anilor douăzeci: femeile purtau costume cu taior şi fustă lungă, iar bărbaţii costume cu vestă şi revere înguste Pe terasele cafenelelor luminate cu şiruri de becuri colorate se vedeau chipuri zîmbitoare Mîinile descriau semne ai saluturi Dinspre mese răzbătea un vălmăşag de replici în mai multe limbi, care se împleteau cu remarcile trecătorilor ieşiţi la preumblare, aşa că în urechile lui Persse, ciulite în speranţa că o să audă glasul Angelicăi, zumzăiala asta aducea oarecum cu ceea ce se aude la un aparat de radio puternic atunci cînd te plimbi pe scală „Bin gar keine Russin, stamm’ aus Litauen, echt deutsch  Et o, ces voix d’enfants, chantant dans la coupole!  Poi s'ascose nel foco che gli affina  Deşi nu prea le avea cu limbile străine şi nu vorbea flucnt decît engleza şi irlandeza, aceste crîmpeie de îi sunau lui Persse ciudat de familiar, ca şi cuvintele cîntecului ce se revărsa pe o fereastră deschisă în interpretarea unui tenor de operă: Frisch wehl der Wind Der Heimat zu Mein Irisefi Kind Wo weilest du?  Persse se opri sub fereastră să asculte Undeva, pe o stradă alăturată, un orologiu bătu ora nouă, ultima bătaie răsună clar de tot, deşi ceasul lui de mînă arăta nouă şi douăzeci şi cinci O femeie cu fustă lungă trecu pe lîngă el la braţul unui bărbat cu pălărie de mătase şi pelerină de operă, spunîndu-i însoţitorului ei: „Pe cînd eram copii şi stam la alde văru-miu, arhiducele, m-a luat la săniuş şi mi-a fost frică” , Persse se întoarse pe călcăie, privi lung în urma celor doi şi se întrebă dacă vigfiază sau delirează Un tînăr îi înfipse în mînă un cartonaş pe care scria: „Madame Sosostris, faimoasă clarvăzătoare Horoscop şi tarot Cea mai înţeleaptă femeie din Europa”  – Stetson! Persse ridică năucit privirea de pe cartonaş şi zări un bărbat în uniformă de ofiţer din Primul Război Mondial, cu centiron de campanie şi moletiere, care se repezi la el cu un baston din trestie ridicat ameninţător: – Tu, care-ai fost cu mine pe corăbiile de la Mylae! Cadavrul ce l-ai sădit anul trecut în grădină a început să încolţească?  Persse se trase înapoi speriat Un grup de cheflii dintr-o grădină de vară, îmbrăcaţi normal, în haine moderne, izbucniră în rîs şi aplaudară scena Nebu-nul în uniformă ţîşni de lîngă Persse şi se pierdu în mulţime Curînd îl auzi acostînd pe altcineva, cu acelaşi strigăt: – Stetson! Orologiul bătu iarăşi ora nouă Un şir de bărbaţi în costume elegante, în dungi, uu meloane pe cap şi cu umbrele în mîini, defilă în cadenţă pe trotuar, şi fiecare bărbat avea privirea aţintită în pămînt, în dreptul picioarelor În urma lor venea o ceată de petrecăreţi zgomotoşi şi veseli, în blugi sau rochii de vară, care îl luară pe Persse pe sus, tîrîndu-l cu ei, pînă se pomeni din nou în apropierea gării Zări o firmă de neon pe care scria „Local englezesc” şi porni într-acolo, dar înăuntru era atîta omenire, că nu izbuti nici măcar să se strecoare pe uşă Un afiş expus la intrare conţinea următorul anunţ: „Bere la preţurile din 1922, astă-seară, între orele 8-10” Dinăuntru răzbătea la cîteva minute o dată exclamaţia morocănoasă „GRĂBIŢI-VĂ, ACUŞI SE FACE ORA 11”, urmată de protestele şi implorările chefliilor care încă aşteptau să fie serviţi Persse simţi o mînă pe umăr şi, întorcînd capul, dădu cu ochii de o figură pămîntie, ridată, doi ochi cu pleoapele căzute şi un zîmbet de reptilă – Dom' profesor Tardieu! Exclamă el bucuros că vede o faţă cunoscută, fie ea şi asta Celălalt clătină însă din cap, continuînd să zîmbească: – Je m’appelle Eugenides, îi spuse el Negotiant de Smyrne Goutez la marchandise, je vous prie T S Eliot, op Cit („Mă numesc Eugenides, neguţător din Smirna Gustaţi, vă rog, marfa” [în lb Franceză, în original] - parafrază după versurile „Domnul Eugenides, neguţător din Smirna, /Nebărbierit, cu buzunarele pline de stafide” din T S Eliot, op Cit ) şi, scoţînd mîna din buzunarul sacoului, îi întinse cîteva stafide zbîrcite – Pentru numele lui Dumnezeu, îl imploră Persse, spuneţi-mi şi mie ce se petrece aici! – Păi, cred că se cheamă teatru stradal, îl lămuri Tardieu în engleza lui impecabilă Probabil c-ai citit şi dumneata despre asta în programul conferinţei, nu? – Ce conferinţă? Se minună Persse Abia am picat în Lausanne Tardieu făcu ochii mari şi, după o clipă, izbucni în rîs La propunerea lui Tardieu, luară funicularul la vale pînă în micul port din Ouchy şi se înfruptară cu o gustare rece, alcătuită din perches du lac  şi vin alb, sec, pe terasa unei taverne de pe chei Din bar răzbăteau pînă afară acordurile plăcute ale unei mandoline, căci happening-ul „Ţara pustie” ajunsese să se desfăşoare pînă şi aici – O dată la trei ani, Buletinul informativ T S Eliot organizează o conferinţă internaţională dedicată operci poetului, într-unul din locurile legate, într-un fel sau altul, de viaţa lui - îi explică Tardieu lui Persse La St Louis, Londra, Cambridge-Massachusetts, iar ultima oară la East Coker Mă tem că i-a luat cam tare pe oamenii din sătucul ăsta fermecător, Anul ăsta e rîndul oraşului Lausanne După cum ştii şi tu, de bună seamă, Eliot a compus prima versiune a Ţării pustii chiar aici, în iarna 1921-1922, în timpul convalescenţei după o depresie nervoasă – „Pe malul Leman-ului şezum şi plînsem”, cită Persse – Întocmai Personal, înclin să cred că declanşarea crizei a fost grăbită de incapacitatea poetului de a aceepta gîndul homosexualităţii sale latente În principiu, nu sunt de acord cu maniera asta de a insista pe motivaţiile biografice ale textului literar, dar cîţiva prieteni de pe-aici m-au convins, pînă la urmă, să trec pe la conferinţă la întoarcerea de la Viena şi trebuie să recunosc că ideea de a juca Ţara pustie pe străzile Lausanne-ului a fost de-a dreptul ingenioasă Foarte amuzantă – Cine-s interpreţii? îl întrebă Persse – Majoritatea sunt studenţi la universitatea de-aici, apoi mai sunt şi cîţiva voluntari din rîndul participanţilor la conferinţă, ca, de pildă, eu şi Fulvia Morgana, aici de faţă - şi Michel Tardieu dădu din cap în direcţia unei doamne cu părul roşcat şi un nas roman, îmbrăcată cu o rochie neagră, strînsă pe corp, cu garnitură de paiete argintii, care şedea la altă masă cu un bărbat mărunţel, uscăţiv, cu trăsături de evreu „Belladonna, Madonna împrejurărilor ”  Tipul e profesorul Sy Gootblatt de la Penn Nu ţi se pare că tare i-ar mai plăcea să fie în altă parte? Numele „Fulvia” îl duse pe Persse, involuntar, cu gîndul la Morris Zapp – Participă şi Morris Zapp la conferinţă? – Nu Săptămîna trecută l-au aşteptat la conferinţa de la Viena, dedicată naratologiei, dar n-a apărut A fost subiectul unei întîrzieri narative încă neexplicate, răspunse Tardieu Dar dumneata, tinere, cu ce ocazie eşti la Lausanne, dacă nu ştiai de conferinţă? – Caut o fată – A, da, îmi amintesc, oftă Tardieu dezgropînd amintiri mai vechi Ăsta era necazul şi cu Albert, asistentul meu de cercetare Tot timpul alerga după o fată Nerecunoscătorul - a trebuit să-l pun pe liber Totuşi, îi duc dorul – Fata pe care o caut precis e la conferinţa asta, zise Persse Unde se ţine? La ce oră e prima şedinţă de mîine? – Mais, c'est finie! Exclamă Tardieu Conferinţa a luat sfîrşit, Teatrul stradal a fost ultimul punct din program Măine ne-mprăştiem iar în patru vînturi – Cum aşa? Sări Persse ca ars, consternat la auzul acestei veşti Atunci trebuie s-o caut imediat Unde găsesc o listă cu hotelurile din Lausanne? – O, dar sunt de ordinul sutelor, amice În felul ăsta n-ai s-o găseşti Cum o cheamă pe domnişoară? – N-aveţi de unde s-o cunoaşteţi, e o simplă absolventă O cheamă Angelica Pabst – Dar o cunosc foarte bine! – Zăău? Băigui Persse, aşezîndu-se la loc – Mais oui!  Anul trecut a frecventat cursul meu de la Sorbona – Şi participă şi la conferinţă? – Bineînţeles Astă-seară, ea a fost Fata cu Zambile Ţii minte? Zambile-acum un an Mi-ai dăruit întîi, Mi se spunea chiar Fata cu Zambile – Da, da, dădu Perase nerăbdător din cap Cunosc poemul foarte bine Dar pe ea unde o pot găsi? – Rătăcea pe străzi, îmbrăcată într-o rochie lungă, albă, cu braţele încărcate de zambile De-a dreptul fermecătoare, pentru cine se dă în vînt după genul ăsta de frumuseţe oacheşă, cam prea coaptă – Eu unul mă dau Aveţi idee unde o fi locuind? – Gazdele noastre elveţiene, cu eficienţa lor dintotdeauna, ne-au oferit cîte o listă cu locurile de cazare ale participanţilor la conferinţă, zise Tardieu, scoţînd o coală de hîrtie împăturită din buzunarul de la piept şi îşi trecu degetul lung, maroniu peste listă A, da, iat-o Domnişoara Pabst A Pensiunea Bellegarde, Rue de Grand-Saint-Jean – Pe unde vine asta? – Te duc eu, răspunse Tardieu, făcîndu-i semn ospătarului să aducă nota de plată Mi se pare o alegere destul de modestă pentru cineva cu un tată extrem de bogat – Chiar e bogat? – Din cîte am înţeles, este preşedintele executiv al uneia din companiile aeriene americane – Cît de bine o cunoaşteţi pe Angelica? îl întrebă Persse pe profesorul francez, în timp ce urcau cu funicularul spre oraş – Păi, nu prea bine A participat la cursurile de la Sorbona, în calitate de absolventă, la cerere La cursurile mele stătea în prima bancă şi mă fixa întruna cu ochelarii ei cu ramă neagră Ţinea tot timpul notesul deschis şi avea un creion în mînă, dar n-am văzut-o niciodată scriind ceva Trebuie să mărturisesc că treaba asta m-a pus pe gînduri Într-o zi, pe cînd ieşeam din amfiteatru, m-am oprit în faţa ei şi am făcut o mică glumă „Scuzaţi-mă, mademoiselle, i-am zis eu, aţi participat azi la al şaptelea curs al meu şi notesul continuă să rămînă neatins N-am rostit, oare, chiar nici un cuvînt care să merite a fi consemnat?” Ştii ce mi-a răspuns? „Domnule profesor Tardieu, cel mai mult mă impresionează la dumneavoastră nu ceea ce spuneţi, ci tot ceea ce treceţi sub tăcere: ideile, moralitatea, dragostea, moartea, lucrurile Acest notes, a adăugat ea fluturîndu-mi pe sub nas paginile lui goale, a consemnat tăcerile dumneavoastră profunde „Vos silences profonds” Vorbeşte o franceză excelentă Am plecat foarte mîndru de mine Ulterior m-am întrebat dacă nu cumva şi-a bătut joc de mine Dumneata ce crezi? – N-aş îndrăzni să dau un pronostic, răspunse Persse, amintindu-şi una din remarcile făcute de Angelica la Rummidge: „Cu profesorii ăştia trebuie să te porţi cu mănuşi Nu strică să-i flatezi un pic” Îl întrebă pe Tardieu dacă a cunoscut-o pe sora ei – Pe sora ei? Are o soră? – Sunt sigur că da – Iată strada cu pricina Cum dădură colţul, Persse intră brusc în panică, dîndu-şi seama că habar n-are ce să-i spună Angelicăi Că o iubeşte, desigur - dar asta ştie şi ea de-acum Că s-a înşelat în privinţa ei? Dar ea ştie şi asta, deşi nădăjduia că n-a ghicit şi cît de grav s-a înşelat În febra urmăririi, a goanei după ea, sau după dublura ei, de-a lungul şi de-a latul Europei, nu se gîndise niciodată ce-o să-i spună în momentul revederii, să-i meargă la suflet Aproape că-şi dorea s-o ştie bîntuind încă pe străzile Lausanne-ului cu braţele încărcate de zambile, ca să aibă timp să se reculeagă în holul pensiunii şi să se pregătească sufleteşte înainte de întoarcerea ei Tardieu se opri în faţa unei case cu o mică firmă pictată, agăţată sub un bec, deasupra uşii, „Pension Bellegarde” – Asta e, îi spuse el lui Persse Îţi urez noapte bună - şi succes! – Nu intraţi şi dumneavoastră? Persse descoperi că e ridicol de emoţionat la gîndul că s-ar putea găsi singur faţă-n faţă cu Angelica – Nu, nu, prezenţa mea ar fi de prisos, zise Tardieu Eu, unul, mi-am îndeplinit funcţia narativă pentru seara asta – Mi-aţi fost de mare ajutor, spuse Persse Tardieu zîmbi şi ridică din umeri – Atunci cînd nu eşti subiect sau obiect, trebuie să fii adjuvant sau opozant Pentru dumneata sunt adjuvant Pentru profesorul Zapp sunt opozant – De ce opozant? – Ai auzit cumva de o oarecare catedră UNESCO de critică literară, nu? – Aha, asta era! – Da, asta era! Au revoir! Dădură mîna şi Persse simţi în palmă ceva, ca o biluţă Cînd celălalt se depărtă, Persse întinse mîna în conul de lumină al unui felinar şi descoperi o stafidă care i se lipise de palmă, o ronţăi, trase adînc aer în piept şi sună la uşa pensiunii Îi deschise o femeie de vîrsta mijlocie, îmbrăcată într-o rochie simplă, de culoare închisă – Je cherche une jeune femme , bolborosi Persse Domnişoara Papps Vreau să spun, domnişoara Pabst Mi s-a spus că locuieşte aici – Aa! Mademoiselle Pabst! Exclamă femeia zîmbind, după care se încruntă Vai, a plecat! – O, nu! Gemu Persse Vreţi să spuneţi c-a plecat detot? – Pardon ? – A eliberat camera? A plecat din Lausanne? – Oui, m’sieur  – Cînd asta? – Acum o jumătate de oră – Nu v-a spus încotro porneşte? – S-a interesat de trenurile de Geneva – Mersi Persse se întoarse pe călcîie şi o luă la fugă pe stradă Alergă, fără oprire, pînă la gară, ţinînd-o pe mijlocul drumului, deoarece trotuarele continuau să fie aglomerate, şi fu ovaţionat de spectatorii care, evident, credeau că interpretează şi el un rol în teatrul stradal, deşi, din cîte îşi amintea el, în Ţara pustie nu există nici un personaj care aleargă - e un poem mai degrabă plimbat Se agăţa de gîndurile astea, ca să nu ia în seamă înţepătura din splină şi amărăciunea de a fi ratat cu puţin revederea cu Angelica Se repezi în gară şi strigă la primul om ieşit în cale: – Genève? Omul îi arătă cu degetul o scară, iar Persse coborî în goană, sărind cîte trei trepte deodată Dar, fie că nu i se arătase bine, fie că înţelesese el greşit, trenul era garat la peronul de vizavi, de care îl despărţea o altă linie Auzi uşile închizîndu-se şi ţignalul unui conductor Nu mai avea timp să refacă drumul -singura şansă de a mai prinde trenul era să traverseze linia şi să urce în vagon pe partea asta Privi iute la stînga şi la dreapta, să se asigure că are cale liberă, dar, cînd dădu să coboare pe şină, o pereche de braţe vînjoase, cu însemnele feroviare pe mîneci, îl imobilizară şi îl traseră înapoi pe peron – Non, non, m’sieur! C’est defendu de traverser!  Persse încercă să se desprindă, însă, cum trenul îşi văzu de drum, se dădu bătut Într-unul din compartimente i se păru că zăreşte, din spate, un cap de fată cu păr negru, care ar fi putut fi al Angelicăi – Angelica! Urlă el desperat şi fără rost Impiegatul îi dădu drumul din strînsoare şi se uită la el dojenitor – Cînd e următorul tren spre Geneva? întrebă Persse A quelle heure le train prochain pour Genève? – Demain, răspunse omul, pe bună dreptate satisfăcut A six heures et demi  Cînd Persse ieşi în faţa găni, un şofer de taxi îşi arcui sprînceana întrebător De data asta aceeptă oferta – Pensiunea Bellegarde, zise el, lăsîndu-se istovit pe bancheta din spate Becul de la intrare era stins ai avu destul de mult de aşteptat pînă ce proprietăreasa deschise Femeia păru mirată să-l revadă – Vă rog frumos, aş dori o cameră peste noapte – Îmi pare rău, domnule, clătină ea din cap, nu mai avem locuri – Imposibil! Sări Persse Domnişoara Pabst abia a eliberat camera Nu-mi puteţi da camera în care a stat ea? Femeia îi arătă ceasul de la mînă – E tîrziu, domnule Camera trebuie dereticată, trebuie schimbat aşternutul Nu se mai poate în seara aata – Doamnă, stărui Persse cu ardoare, lăsaţi-mi camera exact aşa cum e şi am să vă plătesc dublu Proprietăresei i se păru de-a dreptul suspectă oferta venită din partea unui străin fără bagaje, cu hainele mototolite şi cu ochii rătăciţi, dar cînd el îi povesti că tînăra care a locuit în camera aceea este aleasa inimii lui, zîmbi amuzată şi-i spuse că-i dă camera la jumătate de preţ, Camera era aşezată sub streaşina abruptă a casei şi avea o mică lucarnă ce dădea spre lacul situat departe, în vale Fereastra era închisă şi în aerul din odaie plutea mireasma tare a unui buchet uriaş de zambile turtite şi veştejite, aruncate la coşul de gunoi Încăperea păstrase toate urmele unei plecări precipitate, consumate nu cu mult timp în urmă Persse ridică de pe jos, de sub chiuvetă, un prosop încă jilav şi îl lipi de obraji Dădu pe găt picăturile de apă rămase pe fundul unui pahar, cu un gest pios, de parcă ar fi fost vin de împărtăşanie Desfăcu grijuliu o batistă de hîrtie mototolită de pe măsuţa de toaletă şi descoperi în mijlocul ei o amprentă discretă de buze rujate, pe care o duse la buzele lui Se culcă gol în aşternutul încă şifonat şi încreţit de atingerea splendidelor mădulare ale Angelicăi şi trase în piept, de pe pernă, parfumul uşor al şamponului ei Adormi într-un delir de dulci senzaţii, amarnice regrete şi epuizare fizică A doua zi de dimineaţă, după ce se trezi, făcu două descoperiri preţioase sub zambilele din coş: o pereche de colanţi cu un genunchi găurit, pe care o vîrî în buzunarul de lîngă inimă, şi o bucăţică de hîrtie cu un număr de telefon şi o notiţă „TAA 426 plec 22:50 sos 06:20” făcută cu acelaşi scris de mînă îngrijit binecunoscut lui; coborî cu ea imediat la telefonul public din holul de la parter Formă numărul şi-i răspunse o voce de femeie – Transamerican Airways – Puteţi să-mi spuneţi destinaţia zborului 426 care a plecat ieri seară la ora 22:50 de la Geneva? – Da, domnule, zborul 426 cu destinaţia New York şi Los Angeles ar fi trebuit să decoleze aseară la această oră Dar din cauza unor probleme tehnice, zborul a fost amînat pînă azi-dimineaţă A trebuit să închiriem alt avion – Cînd a decolat? – Decolează peste o oră, domnule, la 9:30 – Mai aveţi locuri libere? – Berechet, însă n-ar strica să vă grăbiţi Persse îi puse în mîna proprietăresei uluite o sumă generoasă şi coborî dealul în fugă pînă la staţia de taxiuri din faţa gării – Aeroportul Geneva, zise el cu răsuflarea tăiată, prăvălindu-se pe bancheta din spate a unui taxi Cît de repede poţi Cea mai mare parte a drumului pînă la aeroport era pe autostradă şi taxiul depăşi tot ce-i ieşi în cale La nouă fix erau în dreptul aerogării Curse Internaţionale Persse n dădu şoferului ultimii franci care-i mai rămăseseră şi acesta păru mai mult decît mulţumit O zbughi ca vijelia spre uşile automate, care se deschiseră taman la timp ca să nu fie nevoit să treacă prin geamuri Doi angajaţi de la Transamerican, un bărbat şi o fetişcană, care sporovăiau liniştiti la ghişeul pustiu, se uitară miraţi cînd Persse se apropie în goană de ei – Spuneţi-mi, aveţi un pasager cu numele de Pabst la cursa 426? Se interesă el Domnişoara Angelica Pabst? Omul apăsă cîteva taste de pe claviatura calculatorului şi îi confirmă că domnişoara Pabst s-a prezentat pentru a se îmbarca la bordul avionului şi avea bilet pînă la Los Angeles – Daţi-mi, vă rog, şi mie un bilet pînă la Los Angeles şi un loc cît mai aproape de domnişoara Pabst Deşi, din punct de vedere tehnic, formalităţile legate de acest zbor erau încheiate şi pasagerii urcau deja în avion, omul de la ghişeu obţinu aprobarea să-i elibereze lui Persse un bilet - spre norocul lui, Persse nu avea bagaj Cei doi funcţionari reacţionară prompt la această tranzacţie presantă: în timp ce bărbatul îi completa biletul şi cartea de credit, fata ii căuta un loc – Aveţi noroc, domnule, îi spuse ea studiind diagrama de pe monitor E un loc liber chiar lîngă domnişoara Pabst – Grozav! Se bucură Persse Se şi vedea urcînd în avion ultimul, înaintînd pe interval şi aşezîndu-se lîngă Angelica, în timp ce ea, cu capul întors, se uită pe hublou, şi-atunci o să-i zică în şoaptă ce-o să-i zică? „Salut Nu ne-am văzut de mult Mergi departe? Ai uitat cumva [şi o să-i întindă colanţii cu firul dus] ăştia?” Sau, mai bine, n-o să-i zică nimic, o să aştepte să vadă cît timp o să treacă pînă cînd, coborîndu-şi privirea, ea o să-i recunoască pantofii scîlciaţi sau dosul palmei rezemate de cotiera dintre ei sau, pur şi simplu, o să-i simtă bătăile inimii palpitînd de emoţie şi speranţă şi o să se întoarcă spre el – Poftim cartea de credit, domnule, spuse bărbatul Vă rog să-mi daţi paşaportul – Da, sigur, poftim Persse aruncă o privire fugară spre ceasul de la mînă Era 9:15 – Nu vă găsesc viza, domnule, zise el într-un tîrziu Dacă pînă acum nu mai avusese parte de aşa ceva, de data asta Persse simţi din plin cum e atunci cînd se despică pămîntul sub tine – Doamne Dumnezeule! Chiar am nevoie de viză? – Nu puteţi intra în SUA fără viză, domnule – Îmi pare rău, n-am ştiut Celălalt oftă şi, cu mişcări încete, rupse bucăţi-bucăţi biletul lui Persse şi cartea de credit American Express TREI UUUIIiniIIiniIIIIIIIIIIIIiniI Urletul motoarelor de avion se înteţeşte în crescendo pe pistele de decolare ale lumii Nu trece o secundă fără ca într-un loc sau altul, măcar un avion să nu aterizeze cu roţile încinse ori să nu decoleze lăsînd în urma lui în aer o dîră de fum negru Din spaţiu, pămîntul le-ar putea apărea unor ochi înzestraţi cu fantezie ca un uriaş carusel, cu avioane în loc de căluţi, învîrtindu-se sus-jos, sus-jos Uuuiiiiiii! Suntem de-acum în a doua jumătate a lunii iulie, iar şcolile, colegiile şi universităţile şi-au început vacanţa de vară Universitarii invitaţi la conferinţe intră în competiţia pentru spaţiul aerian alături de excursionişti şi de grupurile organizate de turişti Holurile aeroporturilor devin congestionate, pe jos zac aruncate pahare de carton, scrumierele dau pe-afară Toată lumea e în mişcare În Europa, nordicii se deplasează către sud, spre plajele neumbrite şi apele poluate ale Mediteranei, în timp ce sudicii se îndreaptă spre fiordurile reci şi munţii veşnic încununaţi de nori ai Scoţiei şi Scandinaviei Asiaticii zboară spre vest, iar americanii spre est Trăim într-o civilizaţie a bagajelor uşoare, a despărţirilor continue Toată lumea pare să plece sau să se întoarcă de undeva Ierusalim, Atena, Alexandria, Viena, Londra Sau Ajaccio, Palma, Tenerife, Faro, Miami La Gatwick, călătorii cu pielea albă, în rochii proaspăt călcate şi costume safari, ţin în mînă agitaţi paşapoartele şi biletele de avion şi zoresc dinspre gara Southem Region spre aerogară, dînd piept cu valul dublurilor lor arse de soare şi şifonate care se revarsă în direcţia opusă, încărcate cu coşuri de răchită împletită, păpuşi în costume populare, sombrerouri de pai şi cantităţi fatale de ţigări şi băutură scutite de vamă Persse McGarrigle e purtat de curentul celor care pleacă A trecut aproape o săptămînă de la dezastrul ăla de la aeroportul din Geneva, timp în care a zburat înapoi în Irlanda, şi-a găsit un înlocuitor pentru cursurile de vară cu tema „Amurgul civilizaţiei celtice” şi a obţinut viza de intrare în Statele Unite Acum e în drum spre Los Angeles, s-o caute pe Angelica, va zbura cu aşa-zisa cursă Skytrain, despre care afişe lipite în toată Londra îl informează că este cel mai ieftin mijloc de a călători în SUA, cu bilete eliberate la minut, fără rezervări prealabile Şi totuşi, ghişeele companiei Laker sunt absolut pustii Să se fi înşclat el, oare, în privinţa orei de decolare? Nu Vai, cursa Skytrain a fost suspendată din cauza interdicţiei impuse avioanelor DE-IO de a se mai ridica de la sol, i s-a explicat lui Persse, cu părere de rău, înţelegere şi oarecare mirare de catre cei de la Laker E cu putinţă să mai existe pe lumea asta un om care să nu fi aflat de interdicţia impusă aeronavelor DE-10? în ultima vreme n-am citit ziarele, se scuză el, am locuit într-o căsuţă la Connemara, am scris poezii Cum se poate ajunge cel mai rapid la Los Angeles? Păi, îi spun ei, aţi putea lua un elicopter pînă la Heathrow, deşi o să vă coste distracţia, şi acolo încercaţi-vă norocul cu una din marile companii naţionale Sau, de-aici, cu cursa companiei Braniff aţi putea zbura pînă la Dallas sau Forth Worth, şi de-acolo aveţi legături pînă la L A Persse obţine ultimul bilet de rezervă la bordul unui avion Boeing 747 vopsit într-un portocaliu strălucitor, care îl poartă spre un aeroport atît de întins, încît de la o altitudine mai mică de şase sute de metri nici nu-i poţi cuprinde perimetrul cu privirea şi care se coace ca un biscuit enorm la temperatura de patruzeci de grade Celsius; dîrdîie vreme de trei ceasuri într-o aerogară cu pereţii de sticlă fumurie, cu aer condiţionat, la o temperatură de Coca-Cola la gheaţă; apoi îşi continuă drumul spre California cu un Boeing 707 al companiei Westem Airlines Pînă să-şi înceapă avionul coborîrea spre Los Angeles, s-a şi întunecat şi, privit din văzduh, oraşul are un aspect impunător - un grătar licărind din zare în zare -, dar Persse, care călătoreşte de douăzeci şi patru de ore non-stop, e prea obosit ca să mai guste priveliştea În cele două avioane a încercat să doarmă şi el ca tot omul, dar de fiecare dată l-au trezit stewardesele ca să-i servească masa Din acest punct de vedere, zborurile pe distante lungi aduc mai curînd cu internările în spital şi nu s-ar fi mirat prea tare dacă, între mese, vreuna din stewardese i-ar fi băgat un termometru în gură La ultima cină abia mai izbuti să desfacă plicul de plastic cu tacîmul de rigoare Iese clătinîndu-se din aerogară în noaptea caldă, californiană şi se opreşte buimac pe trotuar la vederea nesfîrşitei procesiuni de maşini şi autobuze ce trec pe lîngă el Un bărbat se apropie de bordură şi face semn unui microbuz pe care este vopsită firma „Beverly Hills Hotel”, acesta opreşte prompt şi uşa i se deschide cu un sîsîit de aer comprimat Bărbatul urcă în maşină şi Persse se ia după el Cursa este gratuită, însă camera de hotel e uluitor de scumpă - evident, cu mult peste ce-şi permite Persse de obicei, dar acum e mult prea obosit ca să se mai eschiveze sau să-şi bată capul cu găsirea unei soluţii mai ieftine Un hamal se ţine scai de el, să-i ducă sacul de sport ridicol de mic, singurul lui bagaj de altfel, şi să-l conducă pe coridoarele lungi, mochetate, decorate cu un fel de frunze verzi uriaşe, niţel sinistre, aflate în prelungirea lambriurilor; îl duce într-un apartament elegant, cu un pat mare cît o poartă de fotbal Persse se dezbracă şi se tîrăşte în aşternut, adoarme instantaneu şi se trezeşte peste numai trei ceasuri, la ora locală 2 a m , dar 10 a m după ceasul lui biologic; încearcă să aţipească din nou căutînd în cartea de telefoane a Los Angeles-ului abonaţii cu numele de Pabst În total sunt douăzeci şi şapte şi pe nici unul nu-l cheamă Hermann Dar unde o fi Morris Zapp? Absenţa lui la Viena a trecut aproape neobservată - se întîmplă adesea ca unii să nu poată veni la o conferinţă la care, iniţial, şi-au anunţat participarea La Bellagio, însă, îngrijorarea a atins cote înalte În după-amiaza aceea, după ce a scris scrisoarea destinată lui Arthur Kingfisher, Morris Zapp nu s-a mai întors de la repriza de jogging din pădure Scrisoarea este recuperată de poliţie din cutia poştală din holul vilei şi confiscată în speranţa că ar putea aduce unele indicii privitoare la dispariţia sa; este deschisă şi citită cu atenţie, interpretată în fel şi chip, pusă la dosar şi dată uitării; nu mai ajunge la destinatar şi Arthur Kingfisher nu află în veci că a fost invitat la conferinţa de la Ierusalim Pădurea este răscolită de echipe de căutare şi se pune problema dragării lacului Peste cîteva zile, Desiree, care-şi petrece vacanţa la Nisa, primeşte în camera ei de hotel un telefon din partea redacţiei pariziene a lui Herald Tribune La celălalt capăt al firului e un tînăr american cu glasul sugrumat de emoţie – Alo, doamna Desiree Zapp? – Am fost – Scuzaţi-mă, doamnă, n-am înţeles – Am fost doamna Desiree Zapp Acum sunt doamna Desiree Byrd – Soţia profesorului Morris Zapp? – Fosta soţie – Autoarea Zilelor dificile? – Acu' mai vii de-acasă – Tocmai am primit un telefon, doamnă Zapp – Doamna Byrd – Iertaţi-mă, doamnă Byrd Tocmai am primit un telefon anonim care ne anunţă că soţul dumneavoastră a fost răpit – Răpit! – Da, doamnă, răpit Am luat legătura cu politia italiana şi informaţia pare să fie corectă Profesorul Zapp a ieşit acum trei zile la jogging dintr-o vilă de la Bellagio şi nu s-a mai întors – Dar cine Dumnezeu ar putea avea interesul să-l răpească pe Morris? – Ei bine, răpitorii pretind o jumătate de milion de dolari răscumpărare pentru eliberarea lui – Ceee? Şi cine-şi închipuie ei că o să scoată banii ăştia? – Păi, cred că dumneavoastră – Din partea mea n-au decît s-o ia în mînă, urlă Desiree, trîntind receptorul în furcă Curînd tînărul sună din nou – Şi totuşi, doamnă Zapp ăă, doamnă Byrd nu-i adevărat că aţi primit o jumătate de milion de dolari ca drepturi de autor numai pentru ecranizarea Zilelor dificile? – Ăhă, numai că banii ăştia i-am cîştigat cu sudoarea frunţii şi n-am de gînd să-mi răscumpăr cu ei un soţ căruia i-am dat papucii cu ani în urmă Trînteşte iar telefonul în furcă Acesta sună aproape imediat – Nu mai am nimic de adăugat, se răsteşte ea Urmează o clipă de tăcere, după care un glas cu accent puternic o întreabă: – Aaloo, signora Dzapp? Persse ia micul dejun într-o încăpere primitoare de la parterul hotelului Beverly Hills, numită Salonul Polo, plină de lume, care arată ca vedetele de cinema şi care, se lămureşte el treptat, chiar sunt vedete de cinema Micul dejun costă cît o cină completă la cel mai bun restaurant din Limerick Cartea lui de credit American Express va rezolva achitarea notei de plată, dar Persse devine îngrijorat la gîndul debitelor cumulate pe calculatorul Amex Cîteva zile petrecute aici i-ar face praf restul contului bancar, însă nu are nici un rost să plece mai devreme de amiază Se întoarce în apartamentul său somptuos şi le dă telefon tuturor celor douăzeci şi şapte de Pabşti din cartea de telefon, dar nici unul din aceştia nu recunoaşte că ar avea o fiică pe nume Angelica Apoi, înjurîndu-se că nu i-a trecut mai repede prin cap soluţia asta practică, ia la rînd toate birourile centrale ale companiilor aeriene din Yellow Pages , întrebînd despre un anume domn Pabst şi în cele din urmă telefonista de la Transamerican îi răspunde: „Un moment, vă rog, vă dau legătura cu secretara domnului Pabst” – Biroul domnului Pabst, răspunde o voce californiană catifelată – Ah, pot să vorbesc cu domnul Pabst? – Îmi pare rău, e într-o şedinţă Îi puteţi lăsa un mesaj? – Păi, e vorba de o chestiune personală Aş dori să-l văd în persoană Urgent – Mă tem că azi e cu neputinţă Domnul Pabst are şedinţe toată dimineaţa, iar după-amiază pleacă la Washington – Doamne sfinte, mi-aţi dat o veste îngrozitoare! Am bătut atîta drum, hăt din Irlanda, ca să-l întîlnesc – Aveţi aranjată o întîlnire, domnule – McGarrigle Persse McGarrigle Nu, nu am aranjată o întîlnire Şi totuşi, trebuie să-l văd, şi după o clipă, adăugă la noroc: e vorba despre fiica dumnealui – De care dintre ele? Care dintre ele! Persse bate triumfător aerul cu pumnul – De Angelica, răspunde cl Dar, într-un fel, şi de Lily La celălalt capăt al firului se lasă tăcerea, se chibzuieşte situaţia – Pot reveni cu un telefon, domnule McGarrigle? – Da, sigur, mă găsiţi la Beverly Hills, răspunde Persse – Aha, la Beverly Hills, îl îngînă secretara impresionată Peste zece minute sună telefonul – Domnul Pabst vă poate acorda cîteva minute la aeroport, înainte de a pleca spre Washington, îl înştiinţează ea Vă rog să fiţi la ora unu şi un sfert la Clubul Covorul Roşu din aerogara Transamerican – Voi fi acolo, răspunde Persse Morris Zapp aude cum sună telefonul în camera alăturată Nu ştie unde se afla, deoarece, atunci cînd l-au răpit, l-au adormit cu o injecţie şi, cînd s-a trezit, Dumnezeu ştie după cîte ceasuri, era legat la ochi După trilurile păsărilor cîntătoare şi după absenţa zgomotului specific circulaţiei rutiere de dincolo de pereţii camerei sale, deduce că se află undeva la ţară; după răcoarea pe care o simte la picioare, fiind îmbrăcat tot în şortul roşu de mătase, ar zice că-i la munte S-a văicărit amarnic să-l scutească de legătura de pe ochi, pînă cînd indivizii ce-l ţin în captivitate i-au explicat că, dacă din întîmplare l-ar vedea la faţă pe vreunul din ei, ar fi nevoiţi să-l omoare De atunci, cel mai mult îl îngrozeşte gîndul că legătura ar putea să-i alunece din greşeală de pe ochi I-a rugat să nu intre fără să bată la uşă, ca să-i poată preveni dacă se întîmplă aşa ceva Răpitorii intră la el numai cît să-i aducă mîncare, dezlegîndu-i mîinile în acest scop, sau ca să-l ducă la budă N-are voie afară, aşa că singura posibilitate de a-şi menţine forma fizică sunt paşii pe care îi face prin dormitorul mic, strîmt Îşi petrece cea mai mare parte a timpului stînd trîntit pe patul îngust, torturat de sentimente ca furia, autocompătimirea şi teama, repetate ciclic şi monoton O dată cu scurgerea zilelor, neliniştile lui se esenţializează La început, era preocupat mai ales de aranjamentele privitoare la conferinţa de la Ierusalim Mai tîrziu, de supravieţuire Ori de cîte ori aude că sună telefonul din camera alăturată, arc un puseu iraţional de speranţă Precis că-i şeful poliţiei, sau armata, sau puşcaşii marini americani „Ştim unde vă aflaţi, sunteţi încercuiţi Eliberaţi prizonierul nevătămat şi ieşiţi cu mîinile pe cap ” Habar nu are despre ce se discută în realitate, deoarece convorbirile nu-s decît o serie de şuşoteli în italiană Unul dintre paznicii lui Morris, cel căruia i se zice Carlo, vorbeşte englezeşte şi de la el a aflat Morris că n-a fost răpit nici de Mafia, nici de acoliţii vreunui contracandidat la catedra UNESCO, ai lui von Turpitz, de pildă, ci de un grup de extremă stîngă, dornic să îmbine obţinerea de fonduri cu o demonstraţie de sentimente antiamericane Vila Rockefeller şi stilul de viaţă luxos de-aici li s-au părut, evident, o etalare arogantă a imperialismului cultural american (deşi Morris le-a explicat că vila e frecventată de cărturari din toate ţările), iar răpirea unui rezident cu relaţii sus-puse - o formă eficientă de protest, cu avantajul suplimentar că prin ea se vor subvenţiona viitoarele lor acţiuni teroriste Au reuşit să depisteze - cum anume, Morris nu-şi poate imagina, iar Carlo nu vrea să-i spună - legătura dintre profesorul american care ieşea la jogging în fiecare zi la ora cinci şi jumătate după-amiaza, pe aceeaşi potecă din pădure, pe lîngă Villa Serbelloni, şi Desiree Byrd, bogata scriitoare americană despre care s-a scris în Newsweek că ar fi cîştigat peste două milioane de dolari ca drepturi de autor şi drepturi secundare de pe urma romanului ei Zile dificile O singură greşeală au făcut, una mică de tot, crezînd că Morris şi Desiree mai sunt soţ şi soţie Afirmaţia categorică a lui Morris, cum că sunt divorţaţi, i-a dezumflat rău de tot pe răpitori – Da' are bani cu ghiotura, ai? L-a întrebat îngrijorat Carlo Nu vrea s-o mierleşti, ai? – Nu m-aş bizui pe ea, a răspuns Morris Asta se întîmplase în ziua a doua, cînd încă-i mai ardea de glume Acum e ziua a cincea şi i-a pierit cheful de rîs Căutarea lui Desiree, care, pare-se, a părăsit Heidelbergul, durează destul de mult Convorbirea telefonică din camera alăturată ia sfîrşit şi Morris aude paşi care se apropie şi un ciocănit în uşă – Intră, strigă el cu glas spart, pipăindu-şi legătura de la ochi – Ei bine, am găsit-o, în sfîrşit, pe nevastă-ta, îi spune Carlo – Fosta nevastă, îl corectează Morris – E muierea dracului – V-am spus eu, bolboroseşte Morris cu inima cît un purice Ce s-a-ntîmplat? – I-am cerut răscumpărarea răspunde Carlo – A refuzat s-o plătească? – M-a întrebat: „Cît trebuie să vă dau ca să vi-l păstraţi de tot?” Morris se porneşte să bîzîie în surdină, umezindu-şi legătura de pe ochi – V-am spus eu că n-are rost să-i cereţi lui Desiree răscumpărarea Mă urăşte de moarte – Va trebui s-o facem să-i fie milă de tine – Cum anume? întreabă Morris temător – Poate că trimiţîndu-i o mică amintire de la tine O ureche Un deget – Pentru Dumnezeu! scînceşte Morris – Ei, am glumit niţel! Nu, trebuie să-i trimiţi un mesaj Trebuie s-o atingi la coarda sensibilă – N-are nici un fel de coardă sensibilă! – Vei da o probă de elocvenţă Proba supremă – Îhî, s-au găsit doi bebeluşi la bordul acelui avion KLM, două fetiţe gemene, confirmă Hermann Pabst Nimeni n-a aflat vreodată cum au ajuns acolo Toate pasagerele au fost anchetate în momentul sosirii la Amsterdam, inclusiv stewardesele, desigur Ştirea a apărut şi în ziare, dar dumneata erai pe-atunci prea tînăr ca să-ţi aduci aminte – La data aceea eram şi eu bebeluş – Exact, zice Hermann Pabst Am acasă cîteva decupaje din ziare, ţi-aş putea da nişte copii Îşi face o însemnare pe agenda din geantă E un tip corpolent, îndesat, cu părul blond-deschis, grizonat şi cu chipul mai curînd înroşit decît bronzat de soarele californian Sunt în barul Clubului Covorul Roşu, Pabst bea apă minerală Perrier, iar Persse bere – Pe vremea aia lucram la KLM şi s-a întîmplat să fiu de serviciu în ziua cînd a aterizat avionul cu cele două micuţe pasagere clandestine O bună bucată de vreme au fost lăsate în biroul meu, drăgălaşele de ele Gertrude, nevastă-mea, şi cu mine nu aveam copii, nu că n-am fi vrut, dar Gertrude avea ceva probleme cu trompele (rosteşte acest cuvînt americăneşte, zicînd „trampele”) În ziua de azi se rezolvă cu o operaţie, dar pe-atunci Oricum, am sunat-o şi i-am spus „Felicitări, Gertrude, te-ai făcut cu o pereche de gemene” M-am hotărît să adopt pruncii din clipa în care i-am văzut Mi s-a părut o chestie , se opreşte căutînd cuvîntul potrivit – Providenţială? îi sugerează Persse – Exact! Parc-ar fi fost un dar din ceruri Şi, într-un fel, aşa şi era! Trimis de la înălţimea de şase mii de metri, şi ia o înghiţitură de Perrier, după care se uită la ceas – La ce oră vă pleacă avionul? îl întreabă Persse – A, la cît vreau eu, răspunde Hermann Pabst E avionul meu personal Dar trebuie să-mi drămuiesc bine timpul În seara asta particip la o recepţie la Casa Albă Persse se arătă impresionat atît cît trebuia – Sunteţi foarte amabil că-mi acordaţi din timpul dumneavoastră, domnule Înţeleg că sunteţi un om foarte ocupat – Îhî, m-am descurcat frumuşel de cînd m-am stabilit în SUA Am un avion, un iaht, o fermă lîngă Palm Springs Cu toate astea, ascultă la mine, tinere, dragostea nu poa' s-o cumpere nimeni Aici am greşit eu cu fetiţele mele Le-am răsfăţat, le-am bombardat cu cadouri - jucării, haine, cai, vacanţe Amîndouă s-au răzvrătit, fiecare în felul ei, de îndată ce-au ajuns la vîrsta adolescenţei Lily a luat-o razna A descoperit băieţii, la modul dur de tut, apoi drogurile A intrat într-o gaşcă de derbedei în liceu Cred că n-am ştiut să pun piciorul în prag La şaişpe ani a fugit de-acasă Ei, n-ar fi nimic nou în asta cel puţin aici, în California Dar lui Gertrude i-a zdrobit inima Nici mie nu mi-a căzut prea bine Sufăr de hipertensiune, n-am voie să fumez, de băut am voie foarte puţin - şi arată spre sticla de Perrier După vreo doi ani am găsit-o pe Lily la San Francisco Trăia într-o comunitate dubioasă şi era combinată cu un tip, sau cu mai mulţi, şi făcea bani, n-o să mă crezi dacă-ţi spun, jucînd în filme porno Am adus-o acasă, am încercat s-o luăm de la capăt, am trimis-o la cel mai bun colegiu de fete de pe coasta de est, împreună cu Angie, dar n-a ţinut figura A plecat în Europa la nişte cursuri de vară şi de-atunci nici că s-a mai întors Asta s-a întîmplat acum şase ani – Dar Angelica? – Ah, Angie! Oftează Hermann Pabst Ea s-a răzvrătit în cu totul alt fel, exact pe dos A ajuns o tocilară Toată ziua nu făcea altceva decît să citească, nu ieşea deloc cu băieţii Ne privea de sus, şi pe mine, şi pe maică-sa, că nu suntem citiţi - ei bine, recunosc, n-am avut niciodată timp de lectură, decît, cel mult, pentru Wall Street Journal şi revistele de aeronautică Am încercat să mă pun la punct cu ediţiile alea prescurtate din Reader’s Digest, dar Angelica le-a aruncat la coşul de gunoi şi m-a pus să citesc altele, la care mă uitam ca la felul paişpe şi nu le dădeam de capăt La Vassar a avut zece pe linie la toate examenele şi a absolvit cu summa cum laude, după care a insistat să plece în Anglia, să mai urmeze nişte cursuri universitare la Cambridge, iar apoi ne-a spus maică-sii şi mie că se duce la postuniversitarele de la Yale, să facă literatură completă sau nu ş’ ce naiba – Literatură comp ? Literatură comparată? – Aşa, aşa Cică vrea să se facă profesoară de colegiu Cîtă risipă! Vreau să spun că-i o fată frumoasă-foc, deşteaptă-foc, dăruită cu de toate S-ar putea mărita cu oricine de pe lumea asta Cu unul cu putere, bani, ambiţii Angie ar putea s-ajungă nevasta preşedintelui SUA – Aveţi dreptate, domnule! îi cîntă în strună Persse Nu i s-a părut prudent să-şi dezvăluie propriile ambiţii matrimoniale legate de Angelica Aşa că s-a prezentat domnului Pabst drept un scriitor care se documentează pentru viitoarea lui carte, despre tiparele comportamentale ale gemenilor monovitelini; o cunoscuse întîmplător pe Angelica în Anglia şi vrea să afle mai multe despre povestea fascinantă a vieţii ei – Ce-i mai rău e că nu mă lasă să-i plătesc taxele de studii Insistă să fie independentă Şi-a plătit toate taxele corectînd lucrările profesorului ei de la Yale - mă crezi? Cînd te gîndeşti că eu cîştig într-o săptămînă mai mult decît el într-un an! Un singur lucru a acceptat şi ea de la mine, un permis gratuit de călătorie pe toate avioanele companiei Transamerican – S-ar zice că-l întrebuinţează cu folos, remarcă Persse Participă la foarte multe conferinţe – Conferinţe! Că bine zici! E bolnavă după conferinţe! Nu mai departe de alaltăieri i-am spus: „Dacă nu ţi-ai fi pierdut timpul cu atîtea conferinţe, Angie, pînă acum ţi-ai fi luat doctoratul şi-ai fi terminat cu aiurelile astea” – Alaltăieri? Aţi văzut-o pe Angelica alaltăieri? întreabă Persse, încercînd să pară cît mai nepăsător Deci e aici, în Los Angeles? – Păi, a fost În clipa asta e-n Honolulu – Honolulu? Repetă Persse dezumflat Iisuse! – Şi te las să ghiceşti de trei ori ce caută acolo – Tot la o conferinţă? – Exact, o conferinţă despre John – John? John şi mai cum? Pabst ridică din umeri – Nu mi-a zis Mi-a zis numai că se duce la Universitatea Hawaii, la o conferinţă despre John – Nu cumva o fi fost „gen”? – Asta era! Exclamă Pabst, uitîndu-se iarăşi la ceas Iartă-mă, McGarrigle, dar trebuie să plec Dacă mai ai vreo întrebare, poţi să vii cu mine pînă la avion Îşi ia geanta-diplomat de piele roşie, lucioasă, iar Persse îşi apucă sacul de sport jerpelit Ies din clădirea cu aer condiţionat în soarele împîclit de poluare – În ultima perioadă Angelica a mai ţinut legătura cu sora ei? întreabă Persse – Îhî, de-asta a şi venit acasă, să mă pună la curent, răspunde domnul Pabst În ultimii doi ani a studiat în Europa, a avut o bursă Woodrow Wilson În cea mai mare parte a timpului locuieşte la Paris, dar călătoreşte foarte mult şi de fiecare dată încearcă să dea de soră-sa Pînă la urmă a dibuit-o într-un bar de noapte din Londra Lily cică lucrează ca dansatoare exotică Îmi închipui că asta-i totuna cu dezbrăcatul pe scenă, însă tot e mai bine decît cu filmele pomo Angie susţine că Lily e fericită Lucrează la nu ş' ce agenţie internaţională care o plimbă de colo-colo cu tot felul de însărcinări Amîndouă fiicele mele par hotărîte să vadă lumea-ntreagă, cu de-amănuntul Eu, unul, nu le-nţeleg Dar de ce-ar fi nevoie să le-nţeleg eu? La urma urmei, nu sunt sînge din sîngele meu Am făcut pentru ele tot ce mi-a stat în putinţă, dar undeva, nu ştiu unde, am dat chix Ajung în parcarea avioanelor particulare; vezi aici aparate de toate formele şi mărimile, de la cele mici, uşoare, cu un singur motor cu elice, fragile ca ţînţarii, pînă la măgăoaiele ştabilor, mari cît avioanele de mare capacitate Un grup de tineri ghemuiţi pe jos, la umbra unei autocisterne cu benzină, se scoală în picioare cuminţi, cînd îl zăresc pe Hermann Pabst, şi înalţă deasupra capului afişe scrise de mînă, cu numele localităţilor Donver, Seattle, St Louis, Tulsa – Regret, băieţi, zice Pabst scuturînd din cap – Ce-i cu ăştia? îl întreabă Persse – Autostopişti Persse se uită mirat peste umăr – Vreţi să spuneţi că fac autostopul la avion? – Ahă E ultimul răcnet în materie de autostop: să aştepţi cîte o ocazie în parcarea avioanelor de protocol Avionul personal al lui Hermann Pabst este un Boeing 737 vopsit în culorile companiei Transamerican Airlines: purpuriu, oranj şi alb Motoarele sunt turate deja pentru decolare, urlă uuuuiiii! Cei doi dau mîna lîngă scara mobilă care a fost trasă la uşa avionului – La revedere, domnule Pabst, aţi fost foarte amabil – La revedere, McGarrigle, şi succes pe mai departe în cercetările dumitale Ai ales un subiect interesant Oamenii ştiu surprinzător do puţine lucruri despre gemeni Păi, odată Angelica mi-a dat să citesc un roman în care apăreau doi gemeni identici, de sexe diferite N-am avut răbdare să-l citesc pînă la capăt – Nu vă condamn, zise Persse – Unde să-ţi trimit decupajele alea? – Aa, la Colegiul Universitar Limerick – Aha La revedere! Hermann Pabst urcă treptele, îi mai face odată semn cu mîna şi dispare în pîntecele avionului Scara mobilă este îndepărtată şi uşa se închide în urma lui Persse îşi astupă urechile cu degetele, căci vuietul motoarelor creşte şi se ascute, iar avionul rulează încetişor spre pista de decolare UUUUIIIIIÎ! Dispare din cîmpul lui vizual îndărătul unui hangar, apoi, după cîteva minute, se înalţă în aer şi survolează oceanul, înainte de a vira şi a pune cap compas spre est Persse îşi ia de jos sacul şi porneşte cătinel către micul grup de tineri care stau turceşte la umbra cisternei – Sal't, zice unul din ei – Salt't, răspunde Persse, ghemuindu-se lîngă el Scoate o coală de hîrtie din sac şi scrie pe ea cu litere mari, cu o carioca groasă, cuvîntul HONOLULU În camera de hotel a lui Desiree, de pe Promenade des Anglais, sună telefonul Bărbatul de la Interpol sare în sus, îşi pune căştile pe urechi, deschide casetofonul şi-i face semn din cap lui Desiree Aceasta ridică receptorul – Alo, signora Dzapp? – La telefon – Vă rog, am un mesaj pentru dumneavoastră După o pauză şi un pîrîit, Desiree aude glasul lui Morris – Alo, Desiree, sunt eu, Morris! – Morris, răspunde ea, unde dracu' eşti? Tocmai am , dar Morris continuă să vorbească fără să ţină cont de întreruperea ei şi lui Desiree îi pică fisa că, de fapt, ascultă o înregistrare – sunt viu şi nevătămat, sunt tratat foarte bine, dar tipii ăştia vorbesc serios şi au început să-şi piardă răbdarea Le-am explicat că nu mai suntem căsătoriţi şi, ca o concesie deosebită, au redus răscumpărarea pînă la un sfert de milion Uite, ştiu şi eu că-i vorba de o mulţime de bănet, Desiree, şi martor mi-e Dumnezeu că nu-mi datorezi absolut nimic, dar eşti singura persoană cunoscută de mine care poate să facă rost de-atîţia biştari În Newsweek scrie că te-ai ales cu două babane de pe urma Zilelor dificile - tipii ăştia au decupat articolul Scoate-mă din beleaua asta şi o să-ţi dau sfertul de milion înapoi, chiar de-ar fi să muncesc toată viaţa pentru asta Aşa, măcar, o să am şi eu o viaţă Uite ce ai de făcut Dacă accepţi să plăteşti răscumpărarea, bagă un anunţ scurt în următoarea ediţie pariziană din Herald Tribune - poţi să-l dai telefonic şi să-l plăteşti cu cartea de credit - care să sune aşa: „Doamna e de acord”, bine? Ai înţeles? „Doamna e de acord” După aia aranjează la bancă să-ţi dea un sfert de milion de dolari în bancnote uzate, nemarcate şi aşteaptă instrucţiuni în legătură cu modul de predare E de prisos să adaug, nu cumva să amesteci poliţia în treaba asta Orice amestec al poliţiei ar duce la anularea tranzacţiei şi mi-ar pune viaţa în primejdie În timp ce Morris vorbea, centrala telefonică a reuşit să localizeze postul telefonic de unde venise apelul şi acum maşinile poliţiei pornesc în trombă pe străzile Nisei, cu sirenele şuierînd, şi împresoară o cabină publică din oraşul vechi; receptorul e scos din furcă şi proptit în faţa unui jaf de casetofon japonez din care continuă să se reverse glasul plîngăreţ al lui Morris Zapp A doua zi Desiree dă un anunţ în Herald Tribune-ul parizian: „Doamna oferă zece mii de dolari” – Cred că eşti foarte generoasă, spune Alice Kauffman vorbind din Manhattan cu Nisa, cu vocea încleiată de-atîta ciocolată cu lichior de vişine mestecată pe furiş – Aşa cred şi eu, răspunde Desiree, dar mi-am zis că zece miare sunt o sumă pe care Morris s-ar prinde pe bune să mi-o plătească Şi mi-aş strica firma dacă i s-ar întîmpla ceva fără să mişc un deget – Asta aşa-i, scumpo, aşa-i, îi dă dreptate Alice Kauffman ţocăind în răstimpuri, semn că-şi linge ciocolata topită de pe buricele degetelor În astfel de situaţii, oamenii tind să se lase înduioşaţi, chiar şi femeile teoretic emancipate Dacă ţi se pune moartea lui în spinare, s-ar putea ca vînzările tale să aibă de suferit Poate că n-ar strica să le oferim chiar două-zeci de bătrîne – Oare mi le-or scădea din impozit? Se interesează Desiree – Ce fel de femeie mai e şi asta? Se răsteşte Carlo la Morris Unde s-a mai pomenit să se tocmească vreodată careva cu nişte răpitori? – Eu v-am prevenit, îngaimă Morris – Şi dă zece mii de dolari! Asta-i curată insultă! – Voi vă simţiţi insultaţi! Dar eu ce să mai zic? – Trebuie să-i mai trimiţi un mesaj – N-are nici un rost, doar dacă nu sunteţi dispuşi să mai lăsaţi din preţ Ce-aţi zice de o sută de mii? Aşa cum e, legat la ochi, Morris aude şuieratul aerului tras în piept – Să discut cu ceilalţi, zice Carlo Revine peste zece minute cu un casetofon – O sută de mii de dolari e ultimul nostru preţ, spune el Spune-i, da’ vezi cum îi spui Ia-ţi măsuri, să fii sigur că te-a înţeles – Nu-i chiar aşa de simplu, protestează Morris Fiecare decodare este o nouă codificare – Poftim? – Nu, nimic Dă-mi casetofonul – Uite cum stau lucrurile, Desiree, răsună în receptor glasul sugrumat de emoţie al lui Morris, în timp ce afară, de sub balconul camerei ce dă spre mare, maşinile poliţiei ţîşnesc cu sirenele hăulind pe Promenade des Anglais în căutarea cabinei telefonice de unde vine noul apel O sută de mii de dolari înseamnă mai puţin de o douăzecime din totalul drepturilor tale de autor de pe urma Zilelor dificile, care, în treacăt fie spus, mi s-a părut o carte absolut superbă, o bombă, pe cuvînt deci, mai puţin de patru la sută Ei bine, deşi nu am nici un merit în realizarea acestei capodopere, vreau să zic că-i rodul geniului tău creator, nu-i mai puţin adevărat că, într-un fel, dacă n-aş fi fost eu o javră de soţ în toţi aceşti ani cît am fost împreună, nu ai fi putut scrie cartea asta Adică, n-ai fi putut da glas suferinţei adunate în timp S-ar putea zice că datorită mie ai ajuns o feministă Eu ţi-am deschis ochii la starea de oprimare a femeii americane moderne Nu crezi că, privind lucrurile din această perspectivă, am şi eu dreptul la un pic de grijă în situaţia de faţă? Vreau să spun că agentului tău literar îi plăteşti zece la sută pentru mult mai puţine merite – Neruşinatul, bombăne Alice Kauffman, cînd Desiree o pune la curent, prin telefon, cu ultimele evoluţii Eu una l-aş lăsa să putrezească acolo Acuma ce-ai de gînd să faci? – Le dau douăzeci şi cinci de mii de bătrîne Jocul devine interesant Parc-ar fi o licitaţie olandeză Sunt curioasă care-i ultimul preţ al lui Morris Persse şade pe fîşia de plajă îngustă, ticsită de lume, din faţa hotelului Waikiki Sheraton şi adună sumele de pe cotoarele de chitanţe albăstrui ale cărţii lui de credit American Express După socoteala lui, banii pe care-i mai are în contul bancar din Limerick îi ajung exact cît să acopere totalul cheltuielilor de pînă acum, dar, ca să se întoarcă acasă, va trebui să intre în datorii Dacă nu avea baftă să prindă o cursă gratuită de la Los Angeles la Honolulu cu un avion închiriat de o echipă de filmare TV, situaţia lui financiară ar fi fost şi mai dezastruoasă Pe plajă e cald, foarte cald, cu toată strădania alizeului care susură prin frunzişul palmierilor, îndoindu-le trunchiurile; Persse nu se simte înviorat nici măcar după baia pe care a făcut-o adineauri în apa oceanului, o apă caldă ca laptele şi aproape la fel de alburie Se simţise ispitit de brizanţii din larg, dar nu-i surîdea ideea să-şi lase boarfele pe mal la voia întîmplării Îl cuprinde nostalgia după undele răcoroase şi cristaline de la Connemara, de malul stîncos, spălat de maree, cu nisipul bătătorit, unde în această vară nu-i ţinuseră de urît decît păsările de mare Aici nisipul e moale şi grunjos, iar pe ţărmul udat de marea călîie, stătută, se perindă o nesfîrşită procesiune de oameni în bikini, slipuri, bermude sau costume de baie întregi, tineri şi frumoşi, bătrîni şi urîţi, zvelţi, supli şi obezi, bronzaţi, pistruiaţi şi arşi, la grămadă Cei mai mulţi ţin în mînă ceva de mîncat sau de băut - hamburgeri, hot-dogs, îngheţată, băuturi răcoritoare sau chiar cocteiluri Pe insulă e un vacarm continuu: din difuzoarele hotelurilor se revarsă muzica havaiană, din tranzistoare muzică rock, din instalaţiile du aer condiţionat bîzîitul elicelor, iar de pe şantierele noilor hoteluri în construcţie bufnetele sonetelor care bat pilonii fundaţiilor La fiecare două-trei minute, de pe aeroportul aflat la cîteva mile în stînga lui Persse decolează cîte un avion care, înainte de-a vira spre est sau spre vest, rămîne atîrnat, nemişcat parcă, deasupra golfului, a hotelurilor zgîrie-nori, a planşelor de surf, deasupra canoelor, a magazinelor şi parcărilor; iar cei ce pleacă se uită de sus, prin hublouri, cu invidie sau, cine ştie, poate cu uşurare, la cei care tocmai au sosit Seara trecută, cînd a sosit pe insulă, Persse a luat imediat un taxi pînă la Universitate, dar toate clădirile administrative erau închise, aşa că s-a învîrtit şi el prin campusul care aducea cu o uriaşă grădină botanică, cu sculpturi expuse din loc în loc; întreba la nimereală, pe toţi cei întîlniţi în cale, dacă ştiu ceva despre conferinţa dedicată genurilor literare, însă fără nici un rezultat, pînă cînd un paznic l-a sfătuit să se ducă acasă, înainte de a fi tîlhărit de careva A doua zi a revenit dis-de-dimineaţă, după o noapte petrecută într-o cameră ieftină, dar nu i-a fost dat să afle decît că în ziua precedentă conferinţa luase sfîrşit şi că toţi participanţii se risipiseră în cele patru zări, inclusiv organizatorii care ar fi putut şti încotro a apucat-o Angelica Biroul de informaţii al Universităţii nu i-a putut oferi decît programul conferinţei, în care apărea o chinuitoare menţiune despre comunicarea „Eposul comic de la Anosto la Byron - utopicul vis despre sine al literaturii”, susţinută, pare-se, de Angelica, avîndu-i coreferenţi pe profesorul italian Ernesto Morgana şi pe un japonez, Motokazu Umeda Ce n-ar fi dat s-o poată asculta şi el! Luă cu el acest inutil suvenir al trecerii pe-aici a Angelicăi şi se duse cu autobuzul pînă la Waikiki; zărind o făşie de mare albastră între două hoteluri enorme, o luă spre plajă ca să-şi alunge amărăciunea cu puţină mişcare fizică şi să-şi plănuiască următoarea mutare Nu întrezăreşte vreo soluţie mai rezonabilă decît întoarcerea acasă Oftează şi îşi bagă portofelul în buzunarul de la piept al cămăşii Deodată, privirea îi este atrasă de o figură ce face notă discordantă cu vilegiaturiştii pe jumătate goi, cu pielea strălucind de loţiuni de plajă, care se bălăcesc la marginea apei E vorba de o doamnă mai vîrstnică, îmbrăcată într-o rochie de muselină albastră, înflorată, cu poalele sumese elegant, prinse la spate în coadă de rîndunică, lăsînd la vedere picioarele albe doar atît cît permite buna cuviinţă Ţine în mînă o umbrelă de soare asortată, cu care-şi apără faţa de razele fierbinţi Persse sare în picioare şi îi aleargă în întîmpinare – Domnişoară Maiden! Cine-ar fi crezut c-o să dau de dumneavoastră aici? – Te salut, tinere! Surpriza-i reciprocă, dar plăcută, te asigur Locuieşti la Sheraton? – Doamne fereşte, nici vorbă, dar pe-aici am impresia că n-ai cum să ieşi pe plajă, dacă n-o tai printr-un hol de hotel – Eu stau la Royal Hawaiian, care trece drept un hotel foarte select, dar mă întreb ce se înţelege în Honolulu prin vulgar, spune domnişoara Maiden Ai o saltea pe-aproape? Mi-ar prinde bine un pic de odihnă şi, poate, şi ceva de băut Au pe-aici o băutură căreia îi zic „mîzgă”, dar, în ciuda numelui, e chiar răcoritoare – Aţi venit în Hawaii pentru conferinţa cu genurile literare? Este prima întrebare a lui Persse, după ce s-au aşezat la barul cofetăriei în aer liber de la Sheraton, cu două imense pahare de carton pline cu gheaţă pisată cu aromă de zmeură – Nu, de data asta sunt pur şi simplu în vacanţă, curat răsfăţ, fără nici un fel de autoperfecţionare Dintotdeauna mi-am dorit să vizitez locul ăsta „Hawaii Five-0” e una din emisiunile mele TV preferate Mă tem însă că realitatea e un pic dezamăgitoare Întotdeauna e aşa, de la inventarea televizorului color încoace Şi dumneata tot în vacanţă eşti, tinere? – Nu tocmai Sunt în căutarea unei fete – Iată o preocupare firească, dar n-ai bătut cale cam lungă în scopul ăsta? – Cea pe care o caut eu e o fată cu totul deosebită – Angelica Pabst -, poate vă amintiţi de ea de la conferinţa de la Rummidge – Extraordinar! Am întîlnit-o chiar acum cîteva zile! – Pe Angelica? – Da, chiar pe plaja asta Am recunoscut-o, deşi nu mai ştiam cum o cheamă Mă tem că pe măsură ce îmbătrînesc, îmi slăbeşte tot mai mult memoria numelor Uite, în clipa asta îmi scapă şi al dumitale, domnule ăă – McGarrigle Persse McGarrigle – A, exact, şi ea te-a pomenit! – Ei, nu! Angelica? Da’ cum de? – O, cu drag, cu mult drag! – Ce-a zis? – Mă tem că nu-mi mai amintesc exact – Vă rog frumos, faceţi un efort! O imploră Persae E foarte important pentru mine Domnişoara Maiden îşi încreţeşte fruntea într-un efort de concentrare, soarbe vîrtos licoarea cu paiul şi face clăbuci în paharul de carton – Era ceva legat de nume Cînd mi-am amintit că o cheamă Angelica Pabst, mi-am permis să-i spun că merită un nume de familie mai euforic şi atunci ea a izbucnit în rîs şi m-a întrebat dacă McGarrigle, după părerea mea, ar suna mai bine – V-a întrebat ea aşa? întrebă Persse extaziat Înseamnă că mă iubeşte! – Te-ai îndoit vreodată de asta? – Păi, de cînd am cunoscut-o, fuge de mine-ntruna – Ei, oricărei tinere îi place să fie curtată înainte de a fi cucerită – Dar eu nici măcar nu mă pot apropia de ea, s-apuc să-i fac curte, zice Persse – Te pune la încercare – Precis Tocmai voiam să renunţ şi să mă-ntorc la Connemara – A, n-ai voie să faci una ca asta! Să nu te dai bătut – Asemeni cavalerilor plecaţi în căutarea Graal-ului? – Aş, ăia erau nişte nătărăi! Spune domnişoara Maiden N-aveau mare lucru de făcut, nu trebuia decît să pună o întrebare la momentul potrivit, dar, de regulă, o feşteleau – Angelica nu v-a spus, din întîmplare, încotro se-ndreaptă de-aici? Înapoi la Los Angeles? – Ba cred că la Tokyo – La Tokyo? Se tînguie Persse Uf, Doamne! – Sau să fi fost Hong Kong? În orice caz, undeva în Extremul Orient Se ducea la nu mai ştiu ce conferinţă – Asta se-nţelege de la sine, oftează Persse Întrebarea e la care conferinţă? – În locul tău, m-aş duce s-o caut la Tokyo – E cam multă lume în Tokyo, domnişoară Maiden – Dar toţi sunt foarte mărunţei, nu? Domnişoara Pabst s-ar vedea de la o poştă în mulţime, ar fi cu un cap mai înaltă ca toţi E o puştoaică magnifică – Zău că da, o aprobă Persse zelos – Mă tem că m-a socotit nepoliticoasă nu-mi puteam lua ochii de la ea în timp ce se ştergea cu prosopul Înotase, ştii am întîlnit-o cînd ieşea din apă, purta un costum de baie din două piese, avea părul ud, iar mînile şi picioarele îi străluceau – Ca Venus, suspină Persse şi închide ochii, să-şi închipuie scena cît mai intens – Ai perfectă dreptate, m-a izbit şi pe mine această asemănare E splendid bronzată şi asta se potriveşte de minune cu părul şi cu ochii ei negri, zău aşa Bag seama că dumneata ai pielea la fel de albă ca mine, eşti genul care se arde şi se cojeşte foarte uşor - iartă-mă, dar ai nasul cam roşu, te-aş sfătui să-ţi cumperi o pălărie - dar domnişoara Pabst are pielea ca mătasea cafenie, e bronzată uniform, fără cusur Are, ce-i drept, o aluniţă sus pe coapsă, ai remarcat? Aduce cu o virgulă răsturnată – N-am avut privilegiul s-o văd pe Angelica în costum de baie, răspunde Persse roşind Cred că nici n-aş suporta Mi-ar veni să-i iau la bătaie pe toţi bărbaţii de pe plajă care s-ar zgîi la ea – Aa, în cazul ăsta nici n-ai mai putea face altceva cît e ziua de lungă Toţi s-au binoclat la ea din toate părţile – Nu-mi mai povestiţi nimic, o imploră Persse La un moment dat am crezut că-i dansatoare de striptease - am crezut c-o să-mi frîngă inima – Tînăra asta fermecătoare, dansatoare de striptease? De unde şi pînă unde? – A fost o neînţelegere la mijloc Pînă la urmă s-a dovedit a fi sora ei – Ei, nu! Are o soră? – Era sora ei geamănă, Lily I se pare că a trecut o veşnicie de cînd a urmărit umbra Angelicăi prin bordelurile din Londra şi Amsterdam Îşi aminteşte de „Fete Nelimitat” şi asta îl poartă cu gîndul la Bernadette şi îi vine în minte că plimbă de colo-colo pe mapamond actul semnat de Maxwell pe care trebuia să i-l dea ei Lăsîndu-se furat de strădaniile lui de a lua din nou urma Angelicăi, uitase cu totul de Bernadette Cum de-a fost cu putinţă una ca asta? De vină trebuie să fie întîlnirea cu Cheryl Summerbee la Heathrow - Cheryl, care ultima oară se apucase să plîngă din senin, aplecată asupra orarului curselor de Geneva Ce ciudate şi imprevizibile mai sunt şi femeile astea! Iar acum, iată că şi domnişoara Maiden îl uimeşte cu o neprevăzută manifestare de fragilitate femmină S-a făcut albă ca varul şi se clatină pe scaun, părînd gata-gata să leşine – Vă e rău, domnişoară Maiden? O întreabă el îngrijorat, prinzînd-o de un braţ, să nu cadă – Căldura asta, murmură ea Mă tem că în miezul zilei e de-a dreptul insuportabilă Fii drăguţ şi oferă-mi braţul dumitale, că m-aş întoarce la hotel, să mă întind puţin Întîmplarea face ca Fulvia şi Ernesto Morgana să aterizeze pe aeroportul din Milano aproape simultan Ea vine de la Geneva, el de la Honolulu Se întîlnesc în sala bagajelor şi se îmbrăţişează elegant, pupîndu-se pe amîndoi obrajii – Au! Exclamă Fulvia Ce ţepi ai, carissimo! – Scusi, scumpa mea, dar am zburat cale lungă şi ştii că nu-mi place să mă bărbieresc în avion, să nu mă surprindă vreo turbulenţă – Te-nţeleg, iubire, îl asigură Fulvia, care ştie că Ernesto foloseşte un brici de modă veche A fost o conferinţă reuşită? – Foarte plăcută, mersi Honolulu e un loc formidabil Îţi oferă spectacolul societăţii post industriale Trebuie să te duci să-l vezi şi tu odată şi odată Dar tu cum te-ai distrat? – Conferinţa despre naraţiune a fost plicticoasă, dar Viena a fost încîntătoare La Lausanne lucrurile au stat invers A, uite bagajele mele Hai, repede! Fulvia şi-a lăsat Maserati-ul metalizat în parcarea aeroportului şi acum pornesc amîndoi spre casă cu limuzina – Ai făcut vreo cunoştinţă interesantă? îl întreabă ea şi intră pe banda rapidă a şoselei, aprinzînd farurile, să se dea la o parte Fiat-ul mocăit din faţa ei – Păi, cu signorina Pabst, la a cărei comunicare am fost coreferent, şi care s-a dovedit a fi uimitor de tînără şi uimitor de frumoasă, ca şi un critic de temut al lni Ariosto – Te-ai culcat cu ea? – Din păcate, persoana mea n-a prezentat pentru ea decît un interes strict profesional Profesorul Zapp a fost la Viena? – A fost aşteptat, dar n-a apărut, nu se ştie de ce Am cunoscut un prieten de-al lui, pe nume Sy Gootblatt – Te-ai culcat cu el? Fulvia zîmbeşte – Dacă tu nu te-ai culcat cu domnişoara Pabst, nici eu nu m-am culcat cu domnul Gootblatt – Dar eu chiar nu m-am culcat cu ea! Stăruie Ernesto Nu-i una de-alea – Mai există fete care nu-s de-alea? Fie, hai că te cred Aşadar, cu cine te-ai culcat? – Ei, cu două curve, răspunde Ernesto dînd din umeri – Ce banal, Ernesto! – Dar cu amîndouă deodată, se apără el Şi domnul Gootblatt cum fu? – La început părea promiţător, dar pînă la urmă s-a dovedit a fi lipsit şi de imaginaţie şi de vlagă Din nefericire, întîmplarea a făcut să călătorim amîndoi de la Viena la Lausanne, aşa că a trebuit să păstrăm aparenţele încă o săptămînă Nici nu l-am invitat să ne viziteze Ernesto dă din cap, ca şi cum asta e tot ce îl interesa Ajunşi acasă, fac un duş şi se schimbă în ţinută de casă, după care fac schimb de cadouri Ernesto i-a adus Fulviei nişte cercei şi o broşă cu perle naturale, iar Fulvia i-a luat lui Ernesto o cravaşă cu codiriştea montată în argint El prepară cîte un martini sec pentru amîndoi şi se aşază faţă în faţă cu Fulvia în salonul alb; Ernesto sortează corespondenţa adunată în absenţa lor, iar Fulvia răsfoieşte un teanc de reviste şi ziare împăturite cu grijă – Ce bine-i sa faci abstracţie de ştiri cît lipseşti de-acasă, remarcă ea, dar şi cînd te întorci ţi se-adună o grămadă pe cap! Ia primul ziar care îi cade în mînă şi parcurge titlurile Deodată se holbează la foaia tipărită şi rămîne cu gura căscată – Ernesto, murmură ea pe un ton tăios – Da, iubito, răspunde el distrat, desfăcînd plicurile cu un coupe-papier – Nu cumva le-ai pomenit amicilor noştri politici ceva despre Morris Zapp? Adică, despre căsătoria lui cu Desiree Byrd, romanciera? Surprins de tonul nevesti-sii, Ernesto ridică privirea – S-ar putea să-i fi spus ceva lui Carlo De ce? – Carlo e un tinerel neghiob, răspunde Fulvia sărind în picioare şi aruncîndu-i ziarul în poală O s-ajun-gem cu toţii la pîrnaie din cauza lui, dacă nu iei imediat măsuri L-au răpit pe Morris Zapp! Răpitorii se năpustesc în toiul nopţii în dormitorul lui Morris şi îl trezesc din somn Smulg păturile de pe pat şi îl saltă în picioare Simte mîinile unuia îndreptîndu-i şi legîndu-i şi mai strîns bandajul de pe ochi Altul îi îndeasă cu brutalitate picioarele în adidaşi – Unde mergem? întreabă el, tremurînd ca varga – Gura! îl înghionteşte Carlo – A plătit Desiree? – Taci! Carlo pare să fie furios Morris dîrdîie Ştie că nu poate fi decît una din două: eliberarea sau moartea Careva îi suflecă mîneca şi îl tamponează pe antebraţ cu vată umedă – Stai liniştit, să nu te răneşti Aştia precis nu-şi mai bat capul să-şi anestezieze victimele înainte de-a le face de petrecanie, nu? Pesemne că va fi eliberat Doar dacă n-o fi o injecţie ucigaşă Simte înţepătura acului – Doar nu , începe el, dar pînă să-şi termine fraza, totul se cufundă în beznă Proxima senzaţie care îl încearcă este împunsătura unei pietre ascuţite în buca dreaptă şi frigul care-i învăluie genunchii Apoi trilurile unei păsări cîntătoare Are mîinile libere Îşi scoate legătura de la ochi şi clipeşte mărunt la lumina aparent orbitoare şi care, pe măsură ce începe să se obişnuiască cu ea, se dovedeşte a fi aurora delicată, trandafirie, vrîstată cu ramuri de pin E întins la pămînt, la poalele unui copac înalt, cu trunchiul drept Se ridică în capul oaselor şi duce mîna la cap, capul îi vîjîie Picioarele albicioase ce i se iţesc din şortul roşu de mătase par să se afle tare departe, parcă nici n-ar fi ale lui, dar genunchii răspund la comenzi, aşa că se întoarce să se rezeme de trunchi şi se saltă copăcel Trage adînc în piept aerul ameţitor, încărcat de mireasma pinilor E liber Viu! Doamne, binecuvîntată fie Desiree! Privirea i se limpezeşte Se află pe-o coastă împădurită Printre copaci se zăreşte panglica cenuşie a unei şosele Coboară povîrnişul cu paşi împleticiţi, ţinîndu-se de trunchiurile copacilor, într-un rînd cade şi se juleşte la un picior Şoseaua e îngustă şi prost pavată Nu pare prea circulată Morris o traversează şontîcăind şi se opreşte pe fîşia de iarbă de pe margine de unde priveşte peste un zid scund spre valea adîncă ce se cască între munţi Sub el şoseaua se desfăşoară kilometri în şir în lungi serpentine paralele Nicăieri nici un semn că zona ar fi locuită Morris o ia agale la vale şchiopătînd După cîteva minute se opreşte Dincolo de trilurile păsărelelor, de undeva de departe, de la poalele pantei, răzbate un dulce zvon mecanic, uruitul discret al unui vehicul aflat la distanţă Se uită iar peste parapetul drumu-lui şi zăreşte un punctuleţ urcînd spre el pe şoseaua şerpuitoare, înaintează rapid în liniile drepte şi încetineşte în virajele în ac de păr, în răstimpuri dispare în spatele cîte unui pîlc de copaci, apoi ţîşneşte iar la vedere, de-acum se-aude şi fîşîitul pneurilor pe lîngă mormăitul motorului E un coupe puternic, pilotat cu îndemînare şi vervă Cînd ajunge pe porţiunea de şosea situată imediat sub el, Morris vede că e un Maserati metalizat În clipa cînd automobilul ia ultimul viraj, Morris sare pe carosabil şi-i face semn Maserati goneşte către el, apoi frînează brusc, împroşcînd pietrişul din drum Geamul fumuriu de pe partea şoferului se lasă în jos şi în cadru apare capul Fulviei Morgana, cu părul ei roşcat strîns într-o eşarfă de mătase Sprîncenele i se arcuiesc deasupra nasului roman, trădîndu-i uluiala – Ei, Morris! Exdamă ea Ce cauţi aici? Te caută lumea peste tot! În limba japoneză, articole ioc Nici hotărît, nici nehotărît Nici în motel japonez (ryokan), unde trage Persse (că-i mai ieftin decît hotel în stil occidental), nu multe articole Nu scaun, nu pat Numai saltea, una perniţă şi măsuţă scundă Pe seară, cameristă pregăteşte aşternut pe duşumea Pereţi şi uşi sunt făcute din hîrtie lipită pe lemn Nu zăvor la uşă glisantă Cameristă aduce mîncare la cameră, îngenunchează să-l servească pe Persse aşezat pe pernuţă la măsuţă Prin pereţi de hîrtie răzbate din toate părţi hăpăială În Japonia, politicos să faci zgomot cînd mănînci - înseamnă plăcere Baie comună, unde bărbaţi în piele goală se săpunesc şi se clătesc înainte de a se căţăra în cadă mare, comună, să se lase în voie la apă, plutind molcom în apă aburindă, cu cefe rezemate de margine faianţată de la cadă Toalete ca bideuri acoperite la unu capăt şi înălţate cu pervaz de pardoseală, cu rezemătoare de picioare în laterale; uşor să faci pipi, dar altă treabă -mai complicat Persse se învîrte buimac prin Tokyo, nu-şi dă seama dacă de vină-i şocul cultural sau diferenţa de fus orar A zburat de la Honolulu la Tokyo pe timp de noapte, a traversat linia internaţională a schimbării de dată calendaristică şi a pierdut o zi din viaţă Acum era ora 11:15 p m a zilei de marţi, iar peste un minut se făcuse ora 11:16 p m a zilei de miercuri La Tokyo a ajuns tot noaptea Noaptea părea să nu se mai sfîrşească La Tokyo e cald, cu mult mai cald decît la Honolulu, şi aici nici măcar nu bate alizeul De cum iese pe stradă e leoarcă de năduşeală, simte cum i se prelinge sudoarea de la subraţ pe coaste la vale Japonezii nu par însă agitaţi şi transpiraţi nici cînd aşteaptă răbdători să se schimbe culoarea semaforului la cîte o intersecţie, nici cînd se înghesuie ca sardelele, cuminţi, în metrou Persse bate Tokyo în lung şi-n lat în căutările lui Se duce la Consiliul Britanic, la Serviciul de Informaţii al Statelor Unite şi la Ministerul Culturii din Japonia şi se interesează ce conferinţe au loc în această perioadă la Tokyo; dar, deşi cei de-aici nu duc lipsă de conferinţe, temele acestora, variind de la cibernetică, piscicultură şi budismul Zen pînă la prognoza economică, nici una nu pare a prezenta interes pentru Angelica La un moment dat îşi pune mari speranţe într-un congres al autorilor de SF, dar, la o mai atentă cercetare, participanţii se dovedesc a fi exclusiv asiatici şi numai bărbaţi Ca să-şi aline ultima decepţie, Persse îşi oferă la cină o friptură într-un restaurant din centrul oraşului - un lux pe care nu şi-l prea poate permite, dar, oricum, după cina scăldată în cîteva sticle de bere, se simte mai puţin deprimat Ceva mai tîrziu porneşte să hoinărească pe străzile din apropierea cartierului Ginza, unde se înşiră băruleţ după băruleţ şi unde trotuarele fojgăie de oameni de afaceri japonezi matoliţi, dar paşnici, care, evident, sărbătoresc faptul că e vineri E o noapte înăbuşitoare, umedă şi, dintr-o dată, începe să plouă Persse se adăposteşte în primul bar care îi iese în drum, o bombă numită simplu „Local”, şi pe măsură ce coboară treptele aude tot mai limpede acorduri de muzică pop din anii '60, un cîntec Simon şi Garfunkel Cîteva feţe asiatice se întorc spre el şi îi zîmbesc binevoitor, în clipa cînd intră într-o încăpere mică în formă de L Este singurul occidental între toţi cei de faţă O animatoare îl conduce la o masă, ia comanda, care constă în bere, şi îi aşază în faţă un castronel cu alune sărate În mijlocul sălii, doi japonezi în costume sobre cîntă „Mrs Robinson” în limba engleză, la microfon, treabă care îl nedumereşte pe Persse din mai multe motive, iar unul dintre acestea, pe moment, îi scapă Cei doi bărbaţi îşi termină evoluţia, sunt aplaudaţi cu căldură de public şi se aşază la locurile lor Acum îşi dă Persse seama în ce constă marea lui nedumerire, în faptul că au izbutit imitarea cît se poate de veridică a acordurilor de chitară ale lui Simon and Garfunkel, fără să aibă însă la vedere nici un instrument Animatoarea îi aduce lui Persse berea într-o sticlă de un litru şi îi întinde un album voluminos cu texte în diferite limbi ale unor cîntece pop, numerotate Îi face semn să-şi aleagă unul şi el indică la nimereală numărul 77, „Hey, Jude!” , după care îi dă albumul înapoi şi aşteaptă să-şi audă preferinţa interpretată de către cei doi artişti de cabaret Animatoarea zîmbeşte însă, clatină din cap şi-i pune iar albumul în braţe Îi spune ceva barmanului şi-i face semn lui Persse să se ridice, turuind în japoneză – Scuzaţi-mă, nu înţeleg o boabă, zice Persse Nu pot să cînte „Hey, Jude”? Nu-i nici o supărare, merge şi-un „A Hard Day's Night”, şi arată cu degetul cîntecul cu numărul 78 Fata iar îi spune ceva barmanului, Persae îi dă albumul înapoi, fata iar i-l pune în braţe – Scuzaţi-mă, nu înţeleg ce vreţi, îi spune el încurcat Fata îi face semn să se aşeze, să se relaxeze, să nu-şi facă griji şi se duce la o masă din celălalt capăt al încăperii, unde se află un grup de bărbaţi Se întoarce apoi însoţită de un tinerel îmbrăcat într-o cămaşă sport, cu monograma Arnold Palmer pe piept şi cu un pahar cu băutură în mînă Acesta se înclină curtenitor şi zîmbeşte larg – Sunteţi american? Britanic? Se interesează el – Irlandez – Irlandez? O, foarte interesant Vreţi să vă fiu translator? Ce cîntec preferaţi să interpretaţi? – Da' nu vreau deloc să cînt! Protestează Persse Am venit aici să beau ceva în tihnă Japonezul îi zîmbeşte cu toţi dinţii şi se aşază lîngă el – Dar acesta-i un bar karaoke, zice el Într-un bar karaoke toată lumea cîntă Persse repetă şovăitor cuvîntul: – Karaoke ce mai e şi asta? – Sensul literal al cuvîntului este „orchestră goală” Vedeţi dumneavoastră, barmanul ne oferă negativul, şi face semn spre bar, iar Persse observă în capătul tejghelei o poliţă lungă ticsită cu casete audio şi un casetofon Iar dumneavoastră contribuiţi cu vocea, urmează el, arătînd spre microfon – Ah, acum înţeleg! Zice Persse, umflîndu-se de rîs şi plesnindu-se peste coapsă Japonezul izbucneşte şi el în rîs şi le strigă ceva prietenilor din celălalt capăt, care, la rîndul lor, încep să rădă în hohote – Ei, ia spuneţi, ce cîntec vă alegeţi? întreabă el, întorcîndu-se iarăşi spre Persse – Aa, trebuie să beau o tonă de bere pînă mă convingeţi să duc microfonul la gură! Răspunde el – O să cînt şi eu cu dumneavoastră, zice tînărul, care se vede clar că a luat la bord cîteva pahare în seara asta Şi mie-mi plac Beatleşii Care-i numele dumneavoastră, vă rog? – Persse McGarrigle Dar al dumneavoastră? – Mă numesc Akira Sakazaki, şi scoate din buzunarul de la piept o carte de vizită, tipărită pe o parte în japoneză, iar pe cealaltă în engleză Sub numele lui apar două adrese, una fiind a unei catedre de engleză de la o universitate – Acum înţeleg de ce vorbiţi atît de bine englezeşte, îi mărturiseşte Persse Şi eu sunt tot universitar – Da? zîmbeşte Akira Sakazaki şi mai larg, dezvelindu-şi toţi dinţii, pînă la ultimul Unde predaţi? – La Limerick Mă tem că nu vă pot oferi o carte de vizită – Scrieţi aici, îi întinde Akira un pix şi un şerveţel de hîrtie Aveţi un nume greu de reţinut pentru un japonez După ce Persse îi îndeplineşte rugămintea, Akira se duce la microfon cu şerveţelul şi se adresează celor din bar: – Doamnelor şi domnilor, profesorul Perase McGarrigle de la Colegiul Universitar din Limerick, Irlanda, va interpreta acum „Hey, Jude” – Ba nu, se împotriveşte Persse, făcîndu-i semn barmanului că mai vrea o bere E limpede că Akira traduce anunţul de mai devreme în japoneză, fiindcă ceilalţi clienţi izbucnesc în ropote de aplauze şi-i zîmbesc încurajator lui Persse Acestuia începe să-i scadă împotrivirea – Aveţi vreun cîntec de Dylan în cărţoiul ăla? întreabă el Sunt acolo cîteva dintre cele mai cunoscute melodii ale lui, „Tambourine Man”, „Blowin' in the Wind” şi „Lay, Lady, Lay” Nici nu are nevoie de albumul cu texte, deoarece cunoaşte cîntecele astea pe de rost şi le fredonează de multe ori în baie, dar de data asta interpretarea lui cîştigă în strălucire datorită acompaniamentului oferit de negativul original Cîntă „Tambourine Man”, la început pierit de emoţie, dar treptat îşi dă drumul şi reuşeşte să imite destul de bine tînguirile nazale ale lui Dylan Este răsplătit cu aplauze entuziaste La bis cîntă „Blowin' in the Wind” şi „Lay, Lady, Lay” La cererea insistentă a lui Akira, interpretează în duet „Hey Jude” În cele din urmă, cei doi îi cedează microfonul unei puştoaice, care interpretează cu timiditate, dar păstrînd perfect ritmul, „Baby Love” al Dianei Ross Akira îl prezintă pe Persse grupului său de prieteni, explicîndu-i că toţi sunt traducători de meserie şi că obişnuiesc să se întîlnească în acest loc o dată pe lună, ca să se „destrăbăleze şi s-o facă lată” Toţi traducătorii îi dau cîte o carte de vizită, în afară de cel din colţ, care moţăie sau e beat Majoritatea sunt traducători din domeniul tehnic sau comercial, dar auzind că Persse e profesor de literatură engleză, o dau, din politeţe, pe discuţii literare Cel din stînga lui Persse, care traduce ghiduri de întreţinere a motocicletelor Honda, îl anunţă că, a văzut de curînd o piesă de Shakespeare în interpretarea unei trupe japoneze, sub titlul „Strania afacere a cărnii şi a inimii” – Mă tem că de asta n-am auzit, răspunde Persse politicos – Vrea să zică Neguţătorul din Veneţia, îl lămureşte Akira – Aşa s-a tradus în japoneză? întreabă Persse încîntat – Unele din traducerile ceva mai vechi ale pieselor lui Shakespeare erau cam libere, îi explică Akira pe un ton de scuză – Mai ştiţi titluri bune din-astea? – Bune? Se uită Akira năuc – Nostime – Aha, se înseninează Akira Pînă acum nu pare să-i fi dat prin minte că „Strania afacere a cărnii şi a inimii” ar suna amuzant Rămîne pe gînduri – Ar mai fi „Patima şi visul lumii trecătoare”, zice el Adică – Nu, nu-mi spuneţi, îl întrerupe Persse, lăsaţi-mă să ghicesc Antoniu şi Cleopatra? – Romeo şi Julieta, răspunde Akira Iar „Săbiile libertăţii” – Iulius Cezar? – Corect – Ştiţi, avem aici toate ingredientele unui excelent joc de societate, îşi dă Persse cu părerea Puteţi inventa singuri titluri de pildă, „Misterul batistei pierdute” în loc de Othello sau „Trista afacere a unei pensionări premature” în loc de Regele Lear Apoi comandă încă un rînd de băutură pentru toată lumea – Eu, unul, cînd traduc din engleză, i se destăinuie Akira, încerc să mă ţin cît mai aproape de titlul original Uneori mi-e însă foarte greu, mai ales cînd apar jocuri de cuvinte De pildă, romanul lui Ronald Frobisher, Orice drum – Ronald Frobisher L-aţi tradus pe Ronald Frobisher? – Lucrez la traducerea cărţii sale Ar merge şi mai tare O cunoaşteţi? – Dacă o cunosc? îl cunosc – Serios? Îl cunoaşteţi pe domnul Frobisher? Ce minunat! Povestiţi-mi şi mie despre el, ce fel de om e? – Păi, începe Persse, e un tip de comitet E însă cam irascibil – Irascibil? Iată un cuvînt nou pentru mine – Înseamnă: care se înfurie uşor – Aha, păi bine înţeles, doar a fost un tînăr furios Akira dă entuziasmat din cap şi îşi anunţă amicii că Persse îl cunoaşte pe distinsul romancier britanic, la a cărui carte lucrează el acum Persse le povesteşte cum i-a trimis Frobisher pe literaţii londonezi la plimbare pe apa Tamisei; anecdota se bucură de o primire entuziastă, cu toate că oamenii rămîn un pic dezamăgiţi că pînă la urmă vaporul n-a ajuns în mare şi nu s-a dus la fund – Probabil cunoaşteţi o mulţime de scriitori englezi, zice Akira – Nu, în afară de Ronald Frobisher nu cunosc nici unul, răspunde Persse Aţi tradus mulţi autori pînă acum? – Nu, doar pe domnul Frobisher – Ei, face Persse, ce mică-i lumea! Există şi în japoneză zicala asta? – Ce strîmtă-i lumea, răspunde Akira La noi, se zice „lumea-i strîmtă” În acest moment, bărbatul care aţipise în colţ se trezeşte şi îi este prezentat lui Persse ca fiind profesorul Motokazu Umeda, un coleg al lui Akira – Este traducătorul lui Philip Sidney , zice Akira Dumnealui v-ar putea spune mai multe titluri de altădată ale pieselor shakespeariene Profesorul Umeda cască, se freacă la ochi, nu refuză un whisky şi, după ce i se explică interesul manifestat de Persse, menţionează „Oglinda sincerităţii” (Pericle), „Vîsla care ştie bine ce are de făcut cu apa” (Totu-i bine cînd se sfîrşeşte cu bine) şi „Floarea din oglindă şi luna din apă” (Comedia erorilor) – Ei nu, că ăsta le-ntrece pe toate! Exclamă Persse Chiar sună frumos! – Este o expresie idiomatică, îi explică Akira Înseamnă ceea ce poate fi văzut, dar nu poate fi atins – Aha, zice Persse cu o strîngere de inimă, aducîndu-şi brusc aminte de Angelica Cea care poate fi văzută dar nu poate fi atinsă Starea de euforie i se destramă rapid – Scuzaţi-mă, zice profesorul Motokazu Umeda, oferindu-i lui Persse cartea lui de vizită tipărită pe-o parte în japoneză şi pe cealaltă în engleză Persse se uită lung la numele care parcă i-ar spune, vag, şi totuşi, nu chiar aşa de vag, ceva – Nu cumva aţi participat de curînd la o conferinţă organizată la Honolulu? – Morris m-a sunat de cum a ajuns înapoi la vilă, povesteşte Desiree La început era de-a dreptul isteric cu efuziunea lui de recunoştinţă, făcea ca un cîine care sare şi-şi linge stăpînul pe faţă după o despărţire lungă, aproape că-l auzeam cum dă din coadă la celălalt capăt al firului Pe urmă, cînd s-a prins că n-am dat nici un ban de fapt, a redevenit mîrlan, am început să-l recunosc în el pe adevăratul Morris M-a acuzat că-s zgîrie-brînză, că am inimă de piatră şi că m-am jucat cu viaţa lui – Ţţţ, ţţţ, face Alice Kauffman în receptor, cu un sunet ca foşnetul ambalajului de ciocolată – I-am spus că tocmai voiam să plătesc patruzeci de mii de dolari pentru eliberarea lui, începusem să adun bancnotele şi să le depozitez în seiful hotelului şi nu e vina mea că răpitorii s-au hotărît să-i dea drumul pe de-a moaca – Aşa a fost? – Se pare că da S-or fi speriat la gîndul că poliţia o să le dea de urmă, cine ştie? Întîmplător, poliţia e de partea mea, au rămas cu impresia că eu sunt cea care le-a zdruncinat răpitorilor moralul prin faptul că m-am tîrguit cu ei În plus, am o presă excelentă pe aici „Romanciera cu nervi de oţel”, aşa m-au botezat revistele I-am spus şi treaba asta lui Morris, dar nu l-a îmbunat cu nimic Oricum, am de gînd să includ în cartea la care lucrez şi episodul ăsta E superbă inversarea raporturilor de putere fireşti, dintre bărbat şi femeie, aici bărbatul se trezeşte total dependent de generozitatea femeii N-ar fi exclus să-i schimb însă finalul – Ăhă, las’ să crape jivina, o întărîtă Alice Kauffman Şi-acum pe unde mai umblă? – La Ierusalim Organizează nu ş’ ce conferinţă Acu’ i-a căzut greu la lingurică şi faptul că unul, Howard Ringbaum, o javră de om, pe care el l-a ras de pe lista participanţilor, a profitat de timpul cît a fost dat dispărut şi a tras sforile să fie acceptat de celălalt organizator De parcă n-ar mai avea cu ce-şi bate capul, el, care a fost, practic, la un pas de moarte, nu? – Aşa-s bărbaţii, scumpo, zice Alice Kauffman Şi, fiindcă veni vorba, cum mai stai cu cartea? – Sper ca ideea asta de ultimă oră s-o urnească din loc, răspunde Desiree Din spusele lui Motokazu Umeda, coreferentul Angelicăi la Honolulu, fata avea de gînd să călătorească la Seul, via Tokyo, ca să participe la o conferinţă de teoria criticii şi literatură comparată la care, zicea gura lumii, fuseseră momite o serie de societăţi de la Paris, cu promisiunea unui transport gratuit pînă în Orient Persse, care a abandonat de-acum orice urmă de prudenţă financiară, îşi flutură cartea alb-verde fermecată şi îşi ia zborul spre Seul, la bordul unui avion al companiei Japanese Airlines În avion îi iese în cale un alt adjuvant întruchipat de o frumoasă coreeană, aşezată pe scaunul de lîngă el, care bea vodcă după vodcă şi fumează Pall Mall după Pall Mall, de parcă viaţa ei ar atîrna de consumarea unor cît mai mari cantităţi de produse scutite de vamă pe timpul zborului Vodca îi dezleagă limba şi îi spune lui Persse că vine din Statele Unite şi se duce acasă, că-şi vizitează familia o dată pe an şi că în următoarele două săptămîni nu-şi va putea permite să mai cocheteze cu alcoolul şi tutunul – La suprafaţă, Coreea e o ţară modernă, spune ea, dar în esenţă este foarte tradiţionalistă şi conservatoare, mai ales în privinţa comportamentului social Crede-mă, cînd am ajuns prima oară în SUA, nu-mi puteam crede ochilor - copii obraznici cu părinţii, puştime sărutîndu-se în public -, cînd am văzut întîia oară aşa ceva, am leşinat Nu mai zic de fumat şi băutură - la noi e de-a dreptul o insultă ca o tînără nemăritată să fumeze în faţa celor mai vîrstnici Dacă ai mei ar afla nu numai că fumez în faţa bătrînilor, dar că mai şi trăiesc cu un bătrîn, cred că m-ar dezmoşteni Aşa că în următoarele două săptămîni nu-mi rămîne decît să fac pe micuţa coreeană cuminte, care nu fumează, refuză tăria, vorbeşte doar cînd e întrebată Întinde mîna după butonul de deasupra capului, să mai comande o vodcă – Acum părinţii vor să vin acasă şi să mă mărit cu un tip pe care mi l-au ales ei - da, n-ai decît să nu mă crezi, dar în Coreea încă se poartă căsătoriile aranjate Taică-meu nu pricepe ce-i cu mine de-l tot port cu vorba Mă-ntreabă: „Vrei să te măriţi, nu? Să te aşezi la casa ta, să ai copii” Ce pot să-i zic? – Că eşti deja logodită? Sugerează Persse – A, dar nu sunt! Răspunde fata cu amărăciune O cheamă Song-mi Lee şi, judecînd după numele pe care le pomeneşte aşa, într-o doară, pare să se învărtă în high-life-ul universitar din Statele Unite De la ea află că, mai mult ca sigur, conferinţa despre teoria criticii şi literatura comparată se va ţine la Academia Coreeană de Ştiinţe, un centru de conferinţe şi cercetare anume construit, nu departe de Seul Poate lua un taxi din centru, dar neapărat să se tocmească dinainte şi în nici un caz să nu dea mai mult de şapte sute de won Mai tîrziu, după aterizare, o zăreşte în sala de sosiri a aeroportului, uimitor de trează şi zîmbind cu ipocrizie cînd părinţii, îmbrăcaţi în haine occidentale şi foarte mîndri de ea, o întîmpină cu flori În Coreea e anotimpul musonului şi Seulul e jilav şi umed, o junglă de beton cu suburbii trase la indigo, dispuse de jur-împrejurul unui centru ai cărui locuitori par atît de speriaţi de traficul rutier, încît s-au hotărît să-şi ducă zilele sub pămînt, într-o reţea complexă de subterane pline de magazine scăldate în lumină Persse ia taxiul pînă la Acadmia Coreeană de Ştiinţe, un ansamblu de clădiri în stilul arhitectural modernist-oriental, înălţate la poalele unor coline împădurite, dar aproape că nici nu-l mai miră să afle că s-a şi terminat conferinţa dedicată teoriei criticii şi literaturii comparate, iar participanţii s-au împrăştiat în cele patru zări - o parte din ei au plecat în sud, într-o excursie organizată Aşa că Persse ia trenul, care goneşte printr-un peisaj mustind de apă, de un verde monoton, cu orezării şi coline împădurite, învăluite în ceaţă, spre staţiunea de odihnă Kongju, un loc plin de monumente străvechi, temple şi hoteluri moderne, cu un lac artificial pe întinderea căruia, asemenea unei jucării gonflabile, pluteşte un vaporaş alb de agrement din fibră de sticlă, în formă de răţuşcă; la coborîrea pasagerilor, Persse n-o vede pe Angelica, ci pe profesorul Michel Tardieu, însoţit de trei profesori coreeni zîmbăreţi, toţi cu numele de Kim De la Tardieu află că Angelica a fost, într-adevăr, la conferinţă, dar nu a luat parte la excursie Francezul are impresia că fata urma să meargă la o altă conferinţă, în Hong Kong Suntem la jumătatea lunii august şi conferinţa lui Morris Zapp de la Ierusalim, despre viitorul criticii, e în plină desfăşurare Aproape toţi participanţii sunt de acord că e cea mai reuşită conferinţă la care au participat vreodată Morris e mîndru de sine Secretul succesului său e foarte simplu: lucrările oficiale ale conferinţei au fost reduse la minimum cu putinţă În fiecare zi se prezintă o singură lucrare în plen, la orele dimineţii Celelalte lucrări circulă multiplicate la xerox, iar restul zilei este dedicat „discuţiilor libere” pe marginea acestora sau, altfel spus, plajei şi înotului la piscina hotelului Hilton, vizitării Oraşului Vechi, cumpărăturilor din bazar, meselor luate în restaurante cu specific naţional sau expediţiilor la Ierihon, pe Valea Iordanului sau în Galileea Universitarii israelieni, foarte bătăioşi şi foarte buni profesionişti, sunt nemulţumiţi de program, fiindcă aşteptau de mult clipa în care să se poată ataca unii pe alţii în prezenţa unui distins auditoriu internaţional, iar atracţiile turistice ale Ierusalimului şi împrejurimilor lui evident că nu reprezintă o noutate pentru ei Toţi ceilalţi sunt însă în al nouălea cer, cu excepţia lui Rodney Wainwright, care încă nu şi-a terminat de scris comunicarea Singura lucrare terminată din bagajul lui este cea a Sandrei Dix, predată cu puţin înainte de plecarea lui din Australia, lucrare ce contează pentru nota ei finală la cursul de engleză al grupei 351 Are ca temă „Teoria culturii la Matthew Arnold” şi începe aşa: După Matthew Arnold, cultura însemna să-i cunoşti pe cei mai buni din domeniile care te preocupă Matthew Arnold a fost un celebru director de şcoală care a scris „Zilele de şcoală ale lui Tom Brown” şi a inventat jocul de rugby, ca şi teoria culturii Dacă n-o să capăt o notă bună la acest curs, o să vă pîrăsc soţiei că ne-am culcat în acest semestru de trei ori la dv în birou şi că n-aţi vrut să-mi daţi drumul afară cînd s-a făcut exerciţiul acela de alarmă în caz de incendiu, ca nu cumva să ne vadă careva ieşind împreună Pe Rodney Wainwright îl trec fiorii de fiecare dată cînd îşi aminteşte de această lucrare semestrială pe care a notat-o cu zece fără să mai stea pe gînduri şi pe care a luat-o cu el în Israel, pentru ca nu cumva, în absenţa lui, să-şi bage nasul Bev sau vreunul din colegi prin sertarele lui şi să dea peste ea Dar şi mai tare îl trec fiorii cînd se gîndeşte la propria lui lucrare, întreruptă tot la „Se ridică, aşadar, întrebarea, cum îşi poate păstra critica literară ” Ah, de-ar fi terminat-o la timp! Aşa, i s-ar fi multiplicat şi lui lucrarea şi ar fi fost pusă în circulaţie asemenea celorlalte contribuţii şi n-ar mai fi contat că-i neconvingătoare sau chiar neinteligibilă, fiindcă, oricum, nimeni nu citeşte lucrările pe bune - dai de ele la tot pasul în coşurile de gunoi de la Hilton Cum însă, la sosire, n-a putut să-i prezinte lui Morris Zapp textul complet, acesta îi rezervase una din şendinţele de lucru „pe viu” - da, i se acordase privilegiul de a susţine lucrarea în persoană în chiar penultima dimineaţă a conferinţei, deoarece fusese nevoit să ceară o păsuire cît mai mare Nu-i de mirare, aşadar, că Rodney Wainwright nu e capabil să se arunce cu entuziasm în vîrtejul ameţitor al plăcerilor de care au parte confraţii lui participanţi la conferinţă În timp ce aceştia sunt la piscină, la bar, între zidurile Oraşului Vechi sau în autocarul cu instalaţie de aer condiţionat, el şade în camera lui de la Hilton, la masa de scris, cu jaluzelele coborîte, asudă şi geme aplecat deasupra comunicării - sau, dacă nu-i aşa, e conştient că aşa s-ar cuveni să fie Buna dispoziţie a colegilor săi îl roade la ficaţi şi, pe măsură ce săptămîna trece fără ca el să înregistreze vreun progres şi îl obsedează tot mai mult ideea că se va face de baftă faţă de breaslă, pica pe euforia lor generală se concentreză asupra unui singur individ, Philip Swallow Philip Swallow, cu bărbuţa lui argintie, teatrală, cu glasul lui hîrîit de englezoi şi cu amanta lui absolut mortală Ce-o fi găsind la el? Pesemne că apetitul sexual de ţap bătrîn şi impertinent, căci toată ziua nu par să facă altceva decît să se tăvălească: întîmplător, Rodney Wainwright ocupă camera de lîngă ei şi nu o dată se pomeneşte deranjat în timp ce lucrează, ba în toiul nopţii, ba la mijlocul după-amiezii, de ţipete de extaz înăbuşite, care se aud clar atunci cînd îşi lipeşte urechea de peretele despărţitor; iar dacă din întîmplare iese pe balcon în aerul răcoros al serii, să-şi întindă mădularele chinuite de crampe musculare, are toate şansele să-i zărească pe Philip Swallow cu Joy a lui înlănţuiţi tandru pe balconul alăturat, Joy preamărind asfinţitul soarelui reflectat de acoperişurile şi domurile din Oraşul Vechi, în timp ce Philip îi giugiuleşte sînii pe sub neglijeu Rodney a surprins-o pe Joy făcînd plajă fără sutien, pe balcon, într-o dimineaţă cînd, evident, îşi credea vecinul plecat la şedinţa de lucru a zilei, şi trebuie să recunoască în sinea lui că are nişte ţîţe care merită să fie giugiulite Poate că nu-s chiar la fel de spectaculoase ca ale Sandrei Dix, dar se pare că numitei Sandra Dix nu-i provoca cine ştie ce bucurie felul cum i le giugiulea Rodney Wainwright, după cum nu părea să-i facă vreo plăcere nici un alt aspect al performanţelor lui sexuale, molfăind gumă de mestecat pe tot parcursul împreunării şi rupînd tăcerea doar cît să-l întrebe dacă n-a mai terminat odată Pentru această amărătă recompensă erotică a riscat el o catastrofă conjugală în Cooktown, ceea ce-l face să suporte cu atît mai greu perspectiva dizgraţiei profesionale care-l aşteaptă în Ierusalim, în acompaniamentul extazului orgasmatic exprimat în gura mare în camera de alături Cum naiba se descurcă Philip Swallow ăsta de le face pe toate? După ce îşi ciocăneşte pupăza aia blondă la orele mici ale dimineţii, se scoală în zorii zilei plin de energie şi înoată în piscina hotelului, nu ratează nici o şedinţă de lucru, cînd vorbitorul termină prezentarea, el este primul care are de pus o întrebare şi se înscrie negreşit la toate excursiile oferite participanţilor Ca şi cum ar mai avea de trăit doar zece zile şi s-a hotărît să-şi umple toate clipele cu senzaţii, fie ele sublime sau triviale Nici nu s-au întors bine din plimbarea pe Drumul Crucii sau din vizita la Domul de Piatră sau la Zidul Plîngerii, că Philip Swallow şi adună un grup care să meargă să mănînce prepeliţă umplută la un restaurant arab pitit pe-o ulicioară strîmbă din Oraşul Vechi, care i-a fost recomandat călduros de unul dintre israelieni, iar apoi o ia din loc într-un taxi cu Joy şi alţi cîţiva hedonişti convinşi, în căutarea unei discoteci deschise clandestin de Sabat  Da, în timp ce Ierusalimul e cufundat într-o tăcere sfîntă, cu străzile pustii şi cu toate magazinele închise, Philip Swallow se distrează ţopăind la lumina stroboscoapelor pe muzica formaţiei Bee Gees, cu broboane de sudoare pe ţăcălia lui argintie, cu ochii aţintiţi asupra sînilor lui Joy, care saltă zglobiu sub bluza din pînză topită, pe cînd se băţăie în ritmul aceleiaşi muzici Rodney Wainwright ştie acest lucru fiindcă în ultimul moment s-a înghesuit şi el în taxi, în loc să se întoarcă la contemplarea solitară a lucrării sale neterminate, deşi lui nu-i place să danseze; aşa că stă toată seara posac la marginea ringului de dans şi bea bere la suprapreţ, căscînd ochii la sînii săltăreţi ai lui Joy A doua zi dimineaţa, Rodney nu-l mai aude pe Philip Swallow fredonînd pe coridor în timp ce se duce la repriza matinală de înot, pesemne că ultimele excese îşi spun totuşi cuvîntul După micul dejun, apare însă în hol, împreună cu Joy, pare doar un pic mai palid şi mai tras la faţă sub tenul bronzat, şi e gata de drum - azi au zi liberă (adică n-au de audiat nici măcar o lucrare) şi organizatorii au pregătit o excursie la Marea Moartă şi la Masada Rodney Wainwright e conştient de faptul că el s-ar cuveni să sară peste această excursie, fiindcă mîine dimineaţă e rîndul lui să-şi susţină comunicarea şi, de cînd a sosit aici, n-a avansat nici măcar cu un rînd S-ar cuveni, deci, să-şi petreacă ziua singur-cuc în camera lui de la Hilton, cu o carafă de apă rece lîngă el, scriind Ştie însă prea bine că ar însemna să-şi irosească toată ziua rupînd în bucăţi ciornă după ciornă, cu gîndurile aiurea, invidios pe felul cum se distrează ceilalţi, dar mai ales pe Philip Swallow Aşa că Rodney Wainwright urzeşte un complot viclean împotriva lui însuşi, care prevede că o să lase compunerea comunicării pentru ultimul moment cu putinţă, respectiv diseară, silindu-se astfel s-o termine sub presiunea necruţătoare, inexorabilă a timpului ce se apropie de scadenţă Soarele dogoreşte pe bolta senină, albastră, încingînd peisajul brun, sterp E cald pînă şi în autobuzul cu aer condiţionat Cînd se dau jos din autobuz în parcarea uneia dintre staţiunile balneare de pe malul Mării Moarte, arşiţa îi izbeşte ca suflarea unui furnal Îşi pun costumele de baie şi plutesc - căci să înoate nu pot - în lichidul dens, care cu greu ar putea fi denumit apă, deoarece are temperatura şi consistenţa supei şi e atît de bogat în substanţe chimice, încît, dacă din greşeală înghiţi un strop, îţi arde limba şi gîtlejul Pe urmă, ghidul lor, profesorul israelian Sam Singerman, îi îndeamnă să-şi ungă trupurile cu nămolul negru de pe plajă, care se zice că ar avea proprietăţi binefăcătoare; singurii din tot grupul care au curajul să-i urmeze sfatul sunt Philip şi Joy, urmaţi de Morris Zapp şi Thelma Ringbaum; se mînjesc unul pe altul rîzînd cu pumni de glod ce se usucă rapid la soare, făcîndu-i să semene cu nişte aborigeni despuiaţi Se spală de nămol la duşurile de pe plajă şi Rodney Waynwright îi urmează la băile termale atît de plăcute, încît îi fac pe ceilalţi să-i aştepte în autocar pînă se usucă şi se schimbă, iar Thelma Ringbaum încasează un perdaf zdravăn de la soţul ei pentru întîrziere La Masada este şi mai cald, în caz că se poate aşa ceva, După prînzul luat la inevitabilul bufet-expres, această formă de alimentaţie pe care Israelul pare să şi-o fi însuşit cu entuziasm - Urcă cu telecabina pînă la ruinele fortificaţiilor de pe înălţimile unde, în anul 73 d Hr , evreii conduşi de Eleazar au preferat să se sinucidă pînă la unul decît să se predea romanilor – Şi eu prefer să mă sinucid decît să mă urc vreodată pînă aici, zice un turist lipsit de respect, intrînd în telecabina din care tocmai iese Rodney Wainwright Aici, sus, nu-i cu nimic mai răcoare - telecabina pare să-i fi adus şi mai aproape de soarele care pîrjoleşte fără milă stîncile şi grohotişul Turiştii se clatină pe picioare în arşiţă, abia mai au putere să ducă aparatele de fotografiat la ochi, caută cîte o fîşie de umbră îndărătul meterezelor ştirbite Philip Swallow şi Joy coboară mînă-n mînă cîteva trepte săpate în munte, care cotesc spre versantul vestic, ducînd la o mică platformă de observaţie ferită de razele soarelui Se opresc lîngă parapet, să cuprindă cu privirea panorama imensă a dealurilor de piatră şi a văilor secate, iar Philip o cuprinde pe Joy pe după mijloc Doamne Dumnezeule, ăstuia pînă şi pe arşiţa asta cumplită îi stă mintea tot la ciocăneală, îşi zice Rodney în sinea lui, ştergîndu-şi faţa năduşiţă cu mîneca suflecată În clipa aceea, întîmplarea face ca Philip Swallow să se întoarcă spre el – Te distrezi bine? îl întreabă el pe un ton vădit provocator – Poftim? Cum? îngaimă uimit Rodney Wainwright De la începutul conferinţei abia dacă a schimbat vreo vorbă cu englezul – Te gineşti ca lumea? Sau, mai bine zis, o iei la labă? – Philip, îl dojeneşte Joy în şoaptă Rodney simte cum roşeşte pînă în vîrful urechilor – Nu ştiu ce vreţi să spuneţi, răcneşte el – Mă oboseşti şi mă scîrbeşti, dom'le, ce te tot ţii de coada noastră, oriunde ne ducem? îl ia Philip Swallow la rost Joy dă să plece, dar el o cuprinde şi mai strîns – Nu, continuă el, vreau să limpezim lucrurile cu domnul Wainwright Chiar tu mi-ai spus că deunăzi, la hotel, se zgîia la tine pe balcon – Aşa e, dar mi-e silă de scene, răspunde Joy – Căldura-i de vină, i se adresează Rodney lui Joy, bătîndu-se demonstrativ cu degetul în frunte Nu ştie ce vorbeşte – Ba ştiu al naibii de bine, ripostează Philip Swallow Şi-ţi zic eu că eşti un pervers nenorocit Un voyeur – Sal’tare, tătucă! Întorc cu toţii capul şi dau cu ochii de un tînăr bronzat, în blugi, tricou cu mîneci scurte şi cu un cerceluş cu cheiţă într-o ureche, care s-a apropiat de ei pe scara din capătul celălalt al terasei De data asta e rîndul lui Philip Swallow să se simtă cu musca pe căciulă Se trage de lîngă Joy ca ars – Matthew! Exclamă el Ce Dumnezeu cauţi aici? – Lucru într-un chibuţ oleac’ mai sus pă Iordan, răspunde tînărul Făcui un autostop de-ndat’ ce gătai cu examenele, păi nu? – Ah, face Philip, gata, hai că ştiu – Nu prea le-ai ştiut vara asta, tătucă, nu-i aşa? îl întreabă tînărul privind-o curios pe Joy – Nu mă prezinţi, Philip? întreabă ea – Cum? A, ba da, bine-nţeles, bolboroseşte Philip Swallow buimac Ţi-l prezint pe fiul meu, Matthew Dumneaei este, ăă, doamna Simpson, participă la conferinţa la care am venit şi eu – A-ha, a-ha, face Matthew Joy îi întinde mîna – Încîntată de cunoştinţă, Matthew – Ce-aţi zice să vă întoarceţi la telecabină cu domnul Wainwright, doamnă Simpson? Se precipită Philip Swallow Între timp, fiu-meu o să mă pună şi pe mine la curent cu ultimele noutăţi Joy e - puţin spus - uluită, parcă ar fi încasat o palmă peste obraz Îl priveşte lung pe Philip Swallow, dă să deschidă gura, dar o închide la loc şi pleacă fară să mai spună nimic, urmată de Rodney Wainwright, care rîde în sinea lui de se prăpădeşte O ajunge din urmă în capul scărilor – Vreţi să vizitaţi muzeul sau coborîţi direct? O întreabă el – Mulţumesc, dar mă descurc şi singură, îi răspunde ea glacial, făcîndu-i loc să treacă După acest episod, Philip Swallow pare să fi intrat într-o stare de şoc Cînd grupul se îmbarcă în autocarul gata de întoarcere, se plînge în auzul lui Rodney Wainwright că are febră şi stă tot drumul cu ochii închişi şi cu o mină suferindă, iar Joy rămîne tăcută, nepăsătoare, stă pe locul de lîngă el cu ochii ascunşi în spatele ochelarilor de soare Philip nu mai coboară seara să li se alăture celorlalţi care, după ce au făcut un duş şi s-au schimbat, se adună în hol ca să meargă la petrecerea pe care o dă Sam Singerman acasă la el, în grădină Rodney o aude pe Joy spunîndu-i lui Morris Zapp că Philip are temperatură – Nu m-ar mira să fi făcut insolaţie, zice el A fost al dracului de cald acolo Păcat că nu poate veni la petrecere Vrei să vii singură? – De ce nu? Răspunde Joy Morris Zapp surprinde privirea lui Rodney Wainwright, care se învîrte prin preajmă – Vii şi dumneata, Wainwright? Rodney răspunde cu un zîmbet pierit: – Nu, cred că rămîn la hotel, să mă mai uit o dată peste lucrare, pentru mîine N-are în total decît două pagini şi trei sferturi, îşi zice el cu amărăciune în drum spre ascensor, cu bucuria răutăcioasă pricinuită de înfrîngerea şi indispoziţia lui Philip Swallow umbrită de apropierea canapelei care îl aşteaptă În seara asta se-aleg apele Izbînda sau eşecul Sau termină lucrarea, sau îşi pune capăt zilelor Intră în cameră şi aprinde lampa de birou, scoate cele trei coli pătate de sudoare, cu colţurile îndoite, şi le reciteşte pentru a nouăzeci şi patra oară Sunt bine scrise Introducerea curge frumos, convingător, definind chestiunea pusă în discuţie „Se ridică, aşadar, întrebarea, cum îşi poate păstra critica literară ” După care nu mai urmează nimic: o pagină imaculată, spaţiu alb - sau o gaură neagră care pare să-i fi absorbit capacitatea de a gîndi constructiv Nenorocirea e că Rodney Wainwright îşi imaginează cu atîta acuitate detaliile dimineţii de mîine, cînd va urca la tribuna conferinţei cu numai două pagini şi trei sferturi de dactilogramă ce trebuie să capteze atenţia auditoriului, încît aceste detalii îi provoacă toate simptomele psihosomatice ale groazei, hipnotizîndu-l, paralizîndu-i gîndirea, făcîndu-l mai mult ca oricînd incapabil să continue lucrarea Se şi vede oprindu-se la sfîrşitul celor două pagini şi trei sferturi ca să bea o gură de apă, după care se uită la feţele celor din auditoriu cum îl urmăresc, la început cu răbdare, speranţă, curiozitate, apoi cu neastîmpăr, nerăbdare, furie, milă În desperare de cauză, îşi toarnă din sticluţa miniaturală de whisky al naibii de scumpă din frigiderul aflat în cameră şi, cu acest stimulent, începe să scrie ceva, orice, cu un pix albastru pe colile de hîrtie cu antetul hotelului Hilton Încălzit de mai multe miniaturi de gin, vodcă şi coniac, mîna îi zboară peste pagini mînată parcă de o voinţă proprie Devine mai optimist Răde de unul singur destupînd cu o mînă butelcuţele de Benedictine, Cointreau, Drambuie, în timp ce cu cealaltă continuă să scrie O aude pe Joy Simpson întorcîndu-se de la petrecere, intrînd în camera de alături Se întrerupe din scris o clipă, cît să-şi lipească urechea de peretele despărţitor Linişte – Ei, amice, astă-seară nu mai dai din cur, ai? Răcneşte el către perete, hohotind de rîs, şi se întoarce pe trei cărări la masa de lucru, unde se apucă de o pagină nouă A doua zi dimineaţa, Rodney Wainwright se trezeşte cu capul pe masa de scris, capul îi văjăie printre sticluţele golite şi colile de hîrtie aşternute cu tot felul de Aiureli ilizibile Mătură cu cotul sticlele şi colile de hîrtie, care iau calea coşului de gunoi Face duş, se bărbiereşte şi se îmbracă elegant, la costum subţire de vară, cu cămaşă curată şi cravată Apoi îngenunchează lîngă pat şi se roagă la Ceruri Este ultima soluţie care i-a mai rămas Numai un miracol îl mai poate salva: inspiraţia necesară pentru a improviza, în cele patruzeci şi cinci - cincizeci de minute alocate, o prelegere despre viitorul criticii Rodney Wainwright, care n-a avut niciodată cine ştie ce convingeri religioase, care, de fapt, nu s-a mai apropiat de Dumnezeu cu sufletul şi cu cugetul de la vîrsta de nouă ani, îngenunchează în Sfînta Cetate a Ierusalimului şi se roagă, plin de diplomaţie, la Iehova, Allah şi Iisus Hristos să-l salveze de la dezastru şi dezonoare Prelegerea e programată să înceapă la 9:30 La 9:25, Rodney se prezintă în sala de conferinţe Pe dinafară pare calm Singurul semn de stres este faptul că nu se poate stăpîni să nu zîmbească întruna Toată lumea îi remarcă voioşia Rodney clatină din cap şi zîmbeşte, zîmbeşte continuu Îl dor muşchii faciali de atîta încordare, dar nu şi-i poate relaxa Morris Zapp, care urmează să prezideze şedinţa, vorbeşte îngrijorat cu Joy Simpson Starea sănătăţii lui Philip Swallow pare să se fi înrăutăţit - febra n-a cedat, îl dor încheieturile şi are probleme cu respiraţia Ea a trimis după un doctor Morris Zapp dă din cap cu compasiune şi se încruntă îngrijorat Rodney, care aude fără să vrea această discuţie, îi priveşte zîmbitor Cei doi îi întorc privirea – Mă-ntorc în cameră, să văd dacă a venit doctorul, spune Joy – Ei, hai să-i dăm drumul, i se adrescază Morris lui Rodney În timp ce Morris Zapp îi face o scurtă prezentare, Rodney stă jos şi rînjeşte la auditoriu Cu acelaşi rînjet lăţit pe faţă, urcă la tribună cu cele trei pagini dactilografiate, le netezeşte şi le despătureşte Începe să vorbească cu buzele arcuite într-o expresie de voioşie abia înfrînată Publicul, care deduce din înfăţişarea lui că urmează un expozeu spiritual, se porneşte să chicotească politicos Rodney ajunge la pagina trei şi priveşte în fugă genunea de spaţiu alb ce se cască în josul ei Zîmbetul i se lăţeşte cu încă un milimetru În acest moment, în fundul încăperii lumea începe să se agite Rodney Wainwright ridică privirea de pe foaie: Joy Simpson s-a întors în sală şi şuşoteşte de zor în ultimul rînd cu Sam Singerman Cei din preajma lor întorc şi ei capul şi încep să trăncănească unii cu alţii, cu feţe îngrijorate Rodney Wainwright se împotmoleşte cu prelegerea lui, reia de la început fraza - ultima lui frază „Se ridică, aşadar, întrebarea, cum îşi poate păstra critica literară ” – Nu s-ar putea face puţină linişte în sală, pentru ca doctorul Wainwright să-şi poată continua prelegerea? Sam Singerman se scoală în picioare şi răspunde de acolo de unde se află, din ultimul rînd: – Regret, Morris, dar am primit o veste destul de alarmantă Se pare că Philip Swallow e suspect de boala legionarului Undeva în public o femeie scoate un ţipăt şi leşină Ceilalţi sar cu toţii în picioare, sunt albi ca varul, înspăimîntaţi, pieriţi sau puşi pe răcnit Boala legionarului! Acest flagel temut şi enigmatic, nedescifrat nici pînă în ziua de azi de ştiinţa medicală, s-a abătut acum trei ani asupra participanţilor la congresul Legiunii Americane, care se ţinea la hotelul Bellevue Stratford din Philadelphia, fiecare a şasea victimă atinsă de el murind Este boala de care, în zilele noastre, se tem în sinea lor toţi participanţii la conferinţe; este boala venerică a conferinţelor, preţul păcatului, pedeapsa pentru că fug de casă şi de îndatoriri, pentru că se lăfăie în hoteluri elegante, calcă pe de lături, chefuiesc şi se destrăbălează Boala legionarului! – Nu mă interesează ce fac ceilalţi, dar eu unul părăsesc hotelul chiar în clipa asta, se răţoieşte Howard Ringbaum din primul rînd Hai, Thelma Thelma Ringbaum nu se agită deloc, spre deosebire de toţi ceilalţi, care doar că nu se calcă în picioare în timp ce gonesc spre uşă Morris se întoarce spre Rodney şi îşi desface braţele în semn de scuze – Se pare că suntem nevoiţi să întrerupem prelegerea dumitale Îmi pare foarte rău – N-avem încotro, se învoieşte Rodney Wainwright, care, în sfîrşit, a izbutit să-şi şteargă zîmbetul de pe buze – Cred că eşti groaznic de decepţionat, după cît ai muncit la ea – Ei, asta e, zice Rodney dînd resemnat din umeri – Am putea încerca s-o reprogramăm ceva mai tîrziu, tot azi, îl consolează Morris Zapp aprinzîndu-şi un trabuc gros, dar am senzaţia că s-a tras cortina peste conferinţă – Da, mă tem că da, zice şi Rodney, băgîndu-şi la loc în mapă cele trei pagini dactilografiate Thelma Ringbaum se apropie de podium – Chiar crezi că-i vorba de boala legionarului, Morris? îl întreabă ea neliniştită – Nu, cred că are insolaţie şi pe doctor l-au mituit cei de la Sheraton, răspunde Morris Zapp Thelma Ringbaum îl priveşte uimită, apoi începe să rîdă pe înfundate – Uf, Morris, zice ea, mereu eşti pus pe şotii! Nu eşti şi tu un pic îngrijorat? – După ce-ai trecut prin ce-am trecut eu în ultima vreme, n-ai de ce să te mai temi, răspunde Morris, pufăind din trabuc Nu acelaşi lucru se poate spune şi despre ceilalţi participanţi la conferinţă Într-un ceas, majoritatea s-au adunat deja în holul hotelului, cu bagajele făcute, în aşteptarea autocarului închiriat pentru a-i duce la Tel Aviv, de unde vor lua avioanele care-i vor duce acasă Rodney Wainwright se amestecă în mulţime şi primeşte condoleanţele confraţilor, pentru că nu şi-a putut termina de prezentat lucrarea – Ei, asta-i! Le răspunde el, dînd resemnat din umeri – Dar cu Philip cum rămîne? îl aude pe Morris întrebînd-o pe Joy Simpson, care şi-a făcut şi ea bagajele Cine-o să aibă grijă de el? – Nu pot risca să rămîn cu el, răspunde ea Trebuie să mă gîndesc în primul rînd la copiii mei – Îl laşi aşa, pur şi simplu, baltă? O întreabă Morris Zapp, arcuindu-şi întrebător sprîncenele deasupra trabucului – Nu, am sunat-o pe nevastă-sa Vine cu primul avion Sprîncenele lui Morris se arcuiesc şi mai mult – Hilary? Crezi c-a fost o idee bună? – A fost ideea lui Philip, răspunde Joy Simpson M-a rugat s-o sun şi am sunat-o Morris Zapp îşi studiază îndelung capătul trabucului – Înţeleg, zice el într-un tîrziu Curînd evenimentele se precipită din nou (e abia ora unsprezece dimineaţa, dar aceasta e, de departe, ziua cea mai plină de peripeţii din viaţa lui Rodney Wainwright) Un tînăr înalt, bine legat, cu o claie de păr roşcat, cîrlionţat, cu faţa rotundă, pistruiată, cu nasul cîrn, cojit de soare, cu nişte blugi prăfuiţi pe el şi cu un sac de sport în mînă intră în holul hotelului Hilton sub privirile dezaprobatoare ale portarului şi îl salută pe Morris Zapp – Percy! Exclamă Morris, luîndu-l pe nou-venit de umeri şi dînd mîna cu el Ce mai faci? Ce cauţi la Ierusalim? Ai ajuns prea tîrziu pentru conferinţă A dat ciuma neagră peste Philip Swallow şi ne luăm picioarele la spinare care încotro Tînărul îşi roti privirea prin hol – Angelica nu-i aici? – Al Pabst? Nu, de ce? Umerii tînărului se lasă brusc în jos – Oof, Doaaamne, şi eram sigur c-am s-o găsesc aici – Din cîte ştiu eu, nici n-a fost vorba că vine – Atunci asta-i, probabil, singura conferinţă la care n-a venit, zice tînărul necăjit Am fugit după ea de jur-împrejurul pămîntului, dintr-o ţară în alta În Europa, în America, în Asia Mi-am cheltuit toate economiile şi mi-a fost retrasă cartea American Express pentru neachitarea datoriilor A trebuit să muncesc ca să am cu ce merge de la Hong Kong la Aden, am făcut autostopul prin deşert şi era să crăp de sete Şi de cînd mi-a tras clapa la Rummidge, nici n-am mai văzut-o, nici n-am mai auzit-o vreodată Morris Zapp pufăie din trabuc – Nu mi-am dat seama că te interesează aşa de mult fata asta, zice el De ce nu-i scrii? – Fiindcă nimeni nu ştie unde locuieşte! Se află într-o continuă mişcare, de la o conferinţă la alta Morris Zapp cîntăreşte situaţia – Nu dispera, Percy Îţi spun eu ce-ai de făcut: vino la următoarea conferinţă a Asociaţiei Profesorilor de Limbi Moderne La asta cu siguranţă or să participe toţi maniacii conferinţelor – Asta cînd o să fie? – În decembrie, la New York – Doaamne, se tînguie tînărul, chiar aşa de mult am de aşteptat? Rodney Wainwright se apleacă spre el şi-i pune mîna pe braţ – Scuză-mă, tinere, zice el, sper că nu te superi pe mine, dar te rog să nu mai iei numele Domnului în deşert! La Universitatea din Darlington, vacanţa de vară a început de mult Campusul e pustiu În sălile de curs nu se aud decît muştele care bîzîie pe la ferestre; cancelariile şi coridoarele sunt goale şi de o curăţenie lugubră Încăperile sunt încuiate şi în birourile catedrelor au rămas doar cîteva secretare, care îşi omoară timpul tricotînd, stînd de poveşti sau prinzînd pe pereţi ilustrate viu colorate expediate din Cornwall sau din Corfu de prietenele lor mai norocoase Numai la Centrul de Calcul nu s-a schimbat nimic de la terminarea trimestrului de vară şi de la începutul vacanţei Cei doi bărbaţi sunt tot acolo, în aceeaşi postură, ca şoarecele şi pisica, ca musca şi păianjenul, unul ghemuit peste pupitrul calculatorului, celălalt pîndindu-l din cămăruţa cu pereţi de sticlă şi mişcîndu-şi ritmic mîna între punguţa cu cartofi prăjiţi şi gură Robin Dempsey pare să fi îmbătrînit în scaunul lui rotitor - Persse McGarrigle cu greu l-ar mai recunoaşte în el pe bărbatul îndesat, lat în umeri, plin de vigoare, care intrase în vorbă cu el la recepţia cu sherry de la Rummidge Umerii îi sunt acum cocîrjaţi, costumul albastru atîrnă pe el, ascunzîndu-i bustul pipernicit, falca îi e mai curînd căzută decît ieşită în afară, ochii lui mici par mai mici ca oricînd, mai apropiaţi ca oricînd Atmosfera e încordată, Încăperea e încărcată de tensiune ca de electricitate statică, criza pluteşte în aer Nu se aud decît degetele lui Robin Dempsey bătînd pe tastele calculatorului şi trosnetele cartofilor ronţăiţi de Josh Collins Acesta mototoleşte punga golită şi o azvîrle în coşul de gunoi fără să-şi ia o clipă ochii de la Robin Dempsey Acum nu se mai aude în cameră decît un singur zgomot Tăcut, pe furiş, îşi părăseşte cabina de sticlă şi se apropie tiptil de silueta cocîrjată a lui Robin Dempsey, care bate întruna, frenetic Dempsey se opreşte brusc din bătut şi Josh Collins încremeneşte instantaneu, dar e destul de aproape ca să poată citi afişajul de pe monitor: SIMT CĂ NU SE MAI POATE AŞA MĂ OBSEDEAZĂ FIGURA LUI PHILIP SWALLOW DIMINEAŢA LA PRĂNZ ŞI SEARA NU-MI MAI STĂ CAPUL DECÎT LA CATEDRA UNESCO PE CARE O VA OCUPA NU SUPORT GÎNDUL ĂSTA DAR NU MI-L POT ALUNGA DIN MINTE TOATĂ LUMEA PARE SĂ CONSPIRE ÎMPOTRIVA MEA DACĂ UIT DE EL NUMAI O CLIPĂ MAI MULT CA SIGUR DESCHID O REVISTĂ DE SPECIALITATE ÎN CARE DAU PESTE VREO RECENZIE LINGUŞITOARE LA CĂRŢULIA LUI NENOROCITĂ SAU PESTE UN SEMNAL ÎNŢESAT CU CITATE CARE ZIC CĂ-I CEA MAI MARE ISPRAVĂ DE LA DESCOPERIREA GĂURII COVRIGULUI ÎNCOACE ŞI AZI DIMINEATĂ AM PRIMIT O SCRISOARE DE LA FIUL MEU DESMOND E ÎN ISRAEL LUCREAZĂ LA UN CHIBUŢ MI-A ZIS CĂ MATTHEW SWALLOW BĂIATUL LUI SWALLOW E CU MINE AICI IERI S-A ÎNTÎLNIT CU TAT-SU CU BRAŢUL PE DUPĂ TALIA UNEI PUICUŢE BLONDE FAINE ERA LA O CONFERINŢĂ ÎN IERUSALIM CEL PUŢIN AŞA SUSŢINEA EL ÎNŢELEGI CE VREAU SĂ SPUN SWALLOW ARE PARTE DE TOATE DE FEMEI DE GLORIE DE CĂLĂTORII ÎN STRĂINĂTATE NU E DREPT NU SUPORT ÎNNEBUNESC CE SĂ FAC? Robin Dempsey se opreşte, ezită o clipă, apoi apasă pe tasta cu semnul de întrebare: ELIZA îi dă răspunsul pe loc: ÎMPUŞCĂ-TE Robin Dempsey se zgîieşte, face ochii cît cepele, începe să tremure, să plîngă înăbuşit şi îşi îngroapă faţa în mîini Apoi aude în spatele lui un chicotit urmat de o explozie de rîs înfundat şi, rotindu-se cu tot cu scaun, dă cu ochii de rînjetul lui Josh Collins Se uită de la mutra rînjită la monitor şi din nou la el – Tu , face el cu glasul sugrumat de furie – Am glumit şi eu, zice Josh Collins, ridicînd mîinile într-un gest împăciuitor – Ai umblat la ELIZA, rosteşte Robin Dempsey acuzator, sculîndu-se încet de pe scaun – Hai, hai, îl temperează Josh Collins, bătînd în retragere Şezi blînd – Tu ai făcut-o pe ELIZA să-mi spună că Swallow o să capete catedra UNESCO! – Tu m-ai provocat, se dezvinovăţeşte Josh Collins E numai vina ta Cu un răcnet furios, Robin Dempsey se repede la Josh Collins Cei doi se încaieră, răsucindu-se prin cameră şi lovindu-se violent de aparate Cad grămadă şi se rostogolesc pe jos, înjurîndu-se în gura mare Una dintre maşinării, izbită din întîmplare de un cot sau un genunchi, prinde viaţă şi din ea încep să se reverse munţi de bandă imprimată care se înfăşoară pe mădularele belicoase ale combatanţilor Textul benzii constă într-un singur cuvînt repetat la nesfîrşit: EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE EROARE PARTEA A CINCEA UNU DENUMIREA Asociaţiei Americane a Profesorilor de Limbi Moderne nu pare a fi cea mai fericită alegere, cel puţin pentru urechile unui britanic Ea se ocupă, în egală măsură, de literatură ca şi de limbă, de engleză ca şi de limbile europene care au primit numele convenţional de „moderne” Profesorii de literatură engleză şi americană din colegii şi universităţi constituie, de departe, grupul majoritar din cadrul APLM APLM este o asociaţie profesională care are un cuvînt de spus în ceea ce priveşte condiţiile de angajare, încadrare, strategia programelor de învăţămînt ete Din învăţămîntul superior american Are şi o publicaţie trimestrială voluminoasă, cunoscută în branşă sub numele de PMLA, tipărită pe două coloane, dedicată cercetării universitare, plus o bibliografie anuală, foarte utilă, a lucrărilor publicate în volum sau în periodice în toate ariile de interes circumscrise domeniului său Totuşi, membrii ei cunosc şi iubesc sau urăsc APLM în primul rînd pentru conferinţa sa anuală Într-adevăr, dacă pronunţi acronimul „APLM” în faţa unui universitar american, acesta va presupune, de bună seamă, că nu te referi la Asociaţie în sine, nici la revista sau bibliografia ei, ci la marea ei întrunire anuală Aceasta se desfăşoară de fiecare dată pe durata a trei zile, în săptămîna dintre Crăciun şi Anul Nou, la New York sau într-un alt mare oraş american Participanţii sunt în majoritatea lor, dar nu în exclusivitate, americani, căci Asociaţia dispune de fonduri care îi permit să invite la lucrări distinşi universitari sau oameni de litere de peste hotare, iar unii mai puţin distinşi izbutesc să obţină subvenţionarea transportului de către propriile lor universităţi sau se poate întîmpla să se afle în anul respectiv, oricum, în Statele Unite În ultimii ani au participat, în medie, cam zece mii de oameni APLM este starostele conferinţelor O megaconferinţă Un iarmaroc al oamenilor de litere În acest an, ea este organizată la New York, în două hoteluri zgîrie-nori alăturate, Hilton şi Americana, care, oricît ar fi ele de uriaşe, nu-i pot cuprinde pe toţi delegaţii, încît unii se revarsă în alte hoteluri din apropiere sau sunt nevoiţi să tragă în gazdă pe la prieteni Imaginaţi-vă zece mii de femei şi bărbaţi şcoliţi, ambiţioşi, competenţi, care ştiu ce vor, adunaţi laolaltă în inima Manhattan-ului pe data de 27 decembrie, ca să se întîlnească, să susţină comunicări, să pună întrebări şi să discute, să bîrfească şi să comploteze, să flirteze şi să petreacă, să angajeze şi să fie angajaţi Deoarece APLM nu e numai un circ, ci şi o piaţă, un loc unde proaspeţii absolvenţi îşi caută plini de speranţă prima slujbă, iar cei cu vechime adulmecă după una mai bună Camerele de la Hilton şi Americana nu sunt doar un loc de odihnă şi distracţie, ci şi scena unor negocieri dure şi interviuri riguroase luate de şefi de catedre din toate statele uniunii, din Texas pînă în Maine şi din Carolina de Nord şi Sud pînă în California, în încercarea de a completa posturile vacante cu cei mai valoroşi oameni ai momentului La actuala penurie de slujbe, conferinţa e un tărg de achiziţii, iar unii dintre şefii de catedre au liste de candidaţi atît de lungi, încît nici nu apucă să iasă din cameră pe toată durata lucrărilor Pentru ei, ca şi pentru candidaţii desperaţi care tropăie şi fumează pe coridoare, aşteptîndu-şi rîndul la interviu, APLM nu e cîtuşi de puţin o distracţie; pentru ceilalţi, însă, ea reprezintă o adevărată sărbătoare, mai ales dacă te dai în vînt după comunicări şi discuţii pe secţiuni pe orice temă literară imaginabilă, de la „Lizibilitate şi credibilitate în romanul epistolar din Anglia, Franţa şi Germania” pînă la „Moarte, înviere şi mîntuire în operele lui Pirandello”, de la „Vechile cimilituri engleze” pînă la, „Concordanţe faulkneriene”, de la „Rationalismus und Irrationalismus im 18 Jahr-hundert” la „Nueva Narrativa Hispanoamericana”, de la „Predarea şi învăţarea lesbiano-feministă” pînă la „Probleme de distorsiune culturală în traducerea expletivelor din operele lui Cortazar, Sender, Baudelaire şi Flaubert” Programul oficial, gros cît o carte de telefon a unui oraş ceva mai mic, cuprinde nu mai puţin de şase aute de şedinţe distincte, dintre care cel puţin treizeci simultane, la orice oră din zi, între opt şi jumătate dimineaţa şi zece şi un sfert seara, Unele se adresează unor mici grupuri de specialişti devotaţi unui domeniu, altele se bucură de participarea celor mai distinse nume din viaţa universitară, atrăgînd un public destul de numeros ca să umple pînă la refuz şi cele mai mari săli de dans ale hotelurilor Cu toate astea, publicul se strămută şi migrează continuu; lumea intră şi iese cînd vrea din sălile de conferinţe, ascultă o vreme, pune o întrebare şi porneşte spre altă secţiune a conferinţei, în timp ce vorbitorii îşi văd de discursul lor; fiindcă tot timpul ai senzaţia că s-ar putea să pierzi cel mai bun spectacol al zilei şi un hohot de rîs sau un ropot de aplauze dintr-o încăpere o va goli cu siguranţă pe cea de alături Lar dacă eşti sătul de-atîtea prelegeri, comunicări şi discuţii pe secţiuni, ai, slavă Domnului, de unde alege Poţi participa la cocteilul organizat de Comitetul homosexualilor pe probleme de limbi moderne sau la recepţia sponsorizată de Asociaţia Americană a Profesorilor de Idiş sau la barul cu plată amenajat în asociere cu sesiunea specială pe problema de metodologie lexicografică mono- şi bilingvă sau la dineul anual al Societăţii Americane Milton sau la consiliul executiv al Asociaţiei Americane Boccaccio sau la întrunirile Grupului Literar Marxist, ale Coaliţiei Femeilor din Germania, ale Conferinţei pentru Creştinism şi Literatură, ale Societăţii Byron, ale Societăţii G K Chesterton, ale Societătii Nathaniel Hawthorne, ale Societăţii Hazlitt, ale Societăţii D H Lawrence, ale Societăţii John Updike sau ale altor societăţi Sau, pur şi simplu, te poţi învîrti prin holul de la Hilton, unde, mai devreme sau mai tîrziu, îi poţi întîlni pe toţi cei pe care îi cunoşti în lumea universitară Aici se află Persse McGarrigle în a treia dimineaţă a conferinţei; îşi freacă palmele pe jumătate degerate de vîntul care mătură în rafale reci Avenue of the Americas, cînd, deodată, se pomeneşte salutat de Morris Zapp: – Ura, Percy! Cum îţi place APLM? – Păi N-am cuvinte! Morris Zapp chicoteşte fericit Are cel mai ţipător sacou sport cu putinţă şi pufăie dintr-un trabuc uriaş Se vede cît de colo că se simte în elementul lui Nu trec prea multe secunde fără să se apropie de el un cunoscut care să-i strîngă mîna, să-l bată pe umăr sau să-l sărute pe obraz – Morris, ce mai faci? La ce mai lucrezi? Unde stai? Hai să bem ceva, hai să cinăm, hai să luăm micul dejun împreună Morris ţipă, dă din mîini, sărută, îşi încreţeşte sprînceana, îşi notează în agendă întîlnirile aranjate şi între timp izbuteşte să-l sfătuiască pe Persse la ce prelegeri să asiste şi de care să se ferească, şi să-l întrebe dacă a aflat ceva despre Angelica – Nu, oftează Persse descurajat Nu figurează în program – Asta nu dovedeşte nimic, o mulţime de participanţi se înscriu după ce programul a fost dat la tipărit – Am fost la biroul conferinţei, dar n-am găsit-o printre cei înscrişi cu întîrziere, spune Persse Mă tem că n-a venit – Nu-ţi pierde speranţa, Percy, mai sunt şi unii care fac blatul fără să se înscrie, ca să nu plătească taxa – Ca mine, de exemplu, mărturiseşte Persse Are încă de plătit la datoriile pe care le-a făcut cu ocazia călătoriei sale în jurul lumii şi a dat lupte grele să facă rost de bani de drum pînă aici, însă cum o să ajungă înapoi acasă, nici nu s-a gîndit încă – Trebuie să iei la rînd toate secţiunile, ţinînd cont de temele care ar putea-o interesa – Asta am făcut şi pînă acum – Orice-ai face, nu cumva să ratezi dezbaterea despre „Funcţia criticii”, azi după-amiază la două şi un sfert, în Sala Mare – Vă număraţi printre protagonişti? – Cum de-ai ghicit? Asta-i cireaşa de pe tort, Percy Moderator o să fie Arthur Kingfisher Umblă vorba că el o să hotărască azi cine va ocupa catedra UNESCO E prezent şi Jacques Textel, ca să ducă la Paris vestea cea bună Dezbaterea asta e ca întîlnirile televizate dintre candidaţii la preşedinţie – Cine mai participă? – Michel Tardieu, von Turpitz, Fulvia Morgana şi Philip Swallow Persse nu-şi ascunde mirarea – Profesorul Swallow e pe acelaşi plan cu toţi ceilalţi? – Ei, iniţial a fost invitat Rudyard Parkinson, dar a pierdut avionul - ne-am trezit cu un telefon de la Londra Încerca să se dea mare, arătîndu-se doar în ultima zi a conferinţei Aşa-i trebuie! Întîmplarea a făcut ca Philip Swallow să se afle aici invitat de Societatea Hazlitt, aşa că l-au colecţionat pe el în locul lui Parkinson S-a născut sub o stea norocoasă, Philip ăsta! De fiecare dată pare să cadă în picioare – Vasăzică, pînă la urmă n-a avut boala legionarului? – 'Nţ! A avut insolaţie, cum am zis eu de la început Citise un articol din Time despre boala legionarului şi s-a autosugestionat că are exact aceleaşi simptome Hilary s-a trambalat de pomană pînă în Israel ca să-l îngrijească Totuşi, povestea asta a avut darul să-i apropie din nou Philip a ajuns la concluzia că e la vîrsta la care are mai mare nevoie de-o mamă decît de-o amantă, Sau poate că Joy o fi ajuns la concluzia asta Dar pe Joy n-ai cunoscut-o, nu? – Nu, răspunse Persse Cine era? – E o poveste lungă, iar eu acum trebuie să-mi adun gîndurile pentru dezbaterea de azi după-amiază Uite ce, diseară, conducerea APLM dă o petrecere sus, la ultimul etaj Dacă vrei să vii şi tu, treci pe la mine în jur de ora zece, OK? Camera 956 Ciao! Publicul umpluse pînă la refuz Sala Mare pentru a asista la dezbaterea cu tema „Funcţia criticii” Mai bine de o mie de persoane şedeau pe şirurile de scaune aurite, tapiţate cu pluş, iar alte cîteva sute se înghesuiau în picioare în spate şi pe laturile încăperii uriaşe, de tavanul căreia atîrnau candelabre impunătoare Oamenii erau atraşi nu numai de tema dezbaterii şi de prestigiul participanţilor, ci şi de zvonurile legate de implicaţiile acestui eveniment în chestiunea catedrei UNESCO Persse, care şedea undeva în faţă şi se sucea în toate părţile, doar-doar o zări-o pe Angelica în public, nu văzu decît o mare de feţe ce priveau nerăbdătoare spre estrada pe care se aflau cei cinci participanţi la dezbatere şi moderatorul, fiecare cu cîte un microfon şi un pahar cu apă în faţă Vacarmul din sală se înălţa spre tavanul alb cu ornamente aurii, cînd, la un moment dat, Arthur Kingfisher, cu silueta lui uscăţivă, ochii negri, nasul acvilin şi coama lui albă, ceru să se facă linişte bătînd cu creionul în microfon - îi prezenta pe participanţii la dezbatere: Philip Swallow, care, spre surprinderea lui Persse, îşi răsese barba şi părea să regrete acest lucru, pipăindu-şi bărbia micuţă cu degete nervoase, ca un invalid care bîjbîie după membrul amputat; Michel Tardieu, ridat şi cu obrajii căzuţi, cu un sacou din piele solzoasă, maronie, ce părea o extensie a propriului său ten; von Turpitz, cu privirea încruntată sub chica lui de păr spălăcit, lins, îmbrăcat într-un costum elegant, de culoare închisă şi cu cămaşă apretată; Fulvia Morgana, superbă în salopeta ei de catifea neagră, purtată peste un tricou cu mîneci lungi din lame argintiu, cu părul ei roşcat, prins cu o panglică de catifea neagră bătută cu perle, lăsînd să i se vadă fruntea semeaţă; în fine, Morris Zapp cu sacoul lui sport, în carouri mari, şi pulover pe gît, molfăind un trabuc dolofan Philip Swallow fu primul care luă cuvîntul El arătă că funcţia criticii e aceea de a da o mînă de ajutor funcţiei literaturii înseşi; acesteia, dr Johnson îi dăduse celebra definiţie potrivit căreia ea ne ajută să ne bucurăm într-o mai mare măsură de viaţă sau să trecem prin ea cu mai mult stoicism Marii scriitori au fost bărbaţi şi femei înzestraţi cu o înţelepciune, o capacitate de pătrundere a lucrurilor şi o înţelegere ieşite din comun Romanele, piesele şi poeziile lor sunt o inepuizabilă sursă de valori, idei şi imagini care, atunci cînd sunt corect înţelese şi evaluate, ne permit trăirea plenară, rafinată, intensă a vieţii Dar convenţiile literare se modifică, istoria se modifică, limba se modifică şi ea, iar aceste comori ajung prea repede sub lacătul bibliotecilor, prea repede se aştern peste ele praful, nepăsarea şi uitarea Criticului îi revine, în această situaţie, sarcina să descuie sertarele ferecate, să şteargă praful, să scoată comorile înapoi, la lumina zilei Pentru asta îi sunt necesare, desigur, anumite însuşiri: cunoştinţe de istorie, cunoştinţe filologice, privitoare la convenţiile genurilor literare şi la tehnica redactării unui text Dar, mai presus de toate, trebuie să fie entuziast, să iubească din suflet cărţile Prin demonstrarea acestui entuziasm în acţiune făureşte criticul puntea de legătură între marii scriitori şi cititorul de rînd Michel Tardieu spuse că funcţia criticii nu e aceea de a aduce noi interpretări şi evaluări unor opere precum Hamlet, Mizantropul, Madame Bovary sau La răscruce de vînturi, pe lîngă cele cîteva sute de opinii publicate şi pe lîngă cele cîteva mii enunţate în sălile de clasă sau în amfiteatre, ci aceea de a dezvălui legile fundamentale care au permis realizarea şi înţelegerea unor astfel de opere Dacă se porneşte de la premisa potrivit căreia critica literară înseamnă cunoaştere, ea nu se poate întemeia pe interpretare, deoarece interpretarea este inepuizabilă, subiectivă, imposibil de verificat, imposibil de falsificat Dacă nu luăm în seamă suprafaţa aparenţelor oferite de text, ceea ce rămîne peren, credibil, accesibil pentru studiul ştiinţific sunt principiile structurii de adîncime şi opoziţiile binare care stau la baza tuturor textelor ce au fost scrise vreodată şi vor mai fi scrise de-acum înainte: paradigma şi sintagma, metafora şi metonimia, mimesis şi diegesis, accentuatul şi neaccentuatul, subiectul şi obiectul, cultura şi natura Siegfried von Turpitz arătă că, deşi aprobă spiritul ştiinţific cu care a abordat colegul său francez dificila chestiune a definirii funcţiei esenţiale a criticii atît în latura ei ontologică cît şi în cea teleologică, se vede nevoit să sublinieze faptul că încercarea de derivare a unei astfel de definiţii din însuşirile formale ale obiectului de artă literară în sine este sortită eşecului, deoarece obiectele de artă înregistrau doar o existenţă, ca să zicem aşa, virtuală, înainte de a fi percepute în mintea cititorului (Cînd ajunse la cuvîntul „cititor”, bătu în masă cu pumnul îmbrăcat în mănuşa neagră ) Fulvia Morgana spuse că funcţia criticii este aceea de a purta un război neîntrerupt împotriva conceptului însuşi de „literatură”, care nu-i altceva decît un instrument al hegemoniei burgheze, o reificare fetişizantă a aşa-ziselor valori estetice promovate şi menţinute printr-un sistem de învăţămînt elitist, cu scopul de a masca realitatea brutală a exploatării de clasă în condiţiile capitalismului industrial Morris Zapp repetă, cu aproximaţie, ceea ce spusese şi la conferinţa de la Rummidge În timpul acestor luări de cuvînt, Arthur Kingfisher arăta tot mai pleoştit, se lăsa tot mai jos în fotoliul lui, iar cînd Morris termină de vorbit, părea aproape adormit Se dezmetici din starea de somnolenţă ca să întrebe dacă sunt comentarii sau întrebări din public Pe intervalele dintre pachetele de scaune fuseseră amplasate strategic, din loc în loc, mai multe microfoane, ca să poată lua cuvîntul şi nenumăraţii spectatori din sală, iar mai mulţi delegaţi care nu reuşiseră să se remarce în alte şedinţe din cadrul conferinţei profitară de prilej ca să dea glas unor diatribe pregătite din timp despre funcţia criticii Participanţii la dezbatere le dădură replici previzibile Kingfisher căscă şi îşi privi discret ceasul – Cred că mai avem timp pentru o ultimă întrebare, spuse el Persse avu senzaţia clară că parcă n-ar fi el, ci o altă persoană, cînd se ridică şi ieşi pe interval, îndreptîndu-se către microfonul amplasat în imediata apropiere a estradei – Am o întrebare pentru toţi protagoniştii acestei dezbateri, începu el Von Turpitz îl săgetă cu privirea şi se întoarse către Kingfisher – Omul ăsta are dreptul sa vorbească? îl întrebă el Văd că n-are ecuson de identitate Arthur Kingfisher mătură obiecţia cu o mişcare a mîinii – Te ascultăm, tinere – Aş dori să-i întreb pe toţi vorbitorii, reluă Persse, ce o să urmeze după ce toată lumea o să fie de acord cu domniile voastre? După care le întoarse spatele şi se aşeză la locul lui Arthur Kingfisher îşi plimbă privirea peste cei cinci vecini ai săi, îndemnîndu-i să răspundă Aceştia îl evitară însă, aruncîndu-şi unul altuia priviri furişe; gesturile şi strîmbăturile le trădau zăpăceala şi neîncrederea – Va urma Revoluţia, bombăni Fulvia Morgana – E cumva o întrebare-capcană? şopti Philip Swallow – E o întrebare de om prost, zise von Turpitz În sală se iscară discuţii aprinse, pe care Arthur Kingfisher le reduse la tăcere cu păcănitul amplificat al creionului lovit de microfon Se aplecă în faţă şi îl pironi pe Persse cu ochii lui ca nişte mărgele – Participanţii la dezbaterea noastră par a nu înţelege întrebarea dumneavoastră, domnule Vreţi s-o reformulaţi? – Vreau să spun, ce v-aţi face dumneavoastră, dacă toată lumea ar fi de acord cu dumneavoastră? – Aha! Şi pe chipul lui Arthur Kingfisher se aşternu brusc un zîmbet, ca o rază de soare ce străpunge norii Faţa lui lungă, smeadă, descărnată, obosită de studiu se iţi pe deasupra mesei, scrutîndu-l stăruitor pe Persse – Iată o întrebare foarte bună! O întrebare foarte in-te-re-san-tă! Nu-mi amintesc să se mai fi pus vreodată această întrebare, şi îşi întări afirmaţia cu o mişcare a capului Desigur, vrei să spui că, în domeniul criticii literare, ceea ce contează nu este adevărul, ci diferenţa Dacă toată lumea s-ar lăsa convinsă de argumentele tale, ar trebui să procedeze la fel ca tine şi atunci nu ţi-ar mai produce nici o bucurie A învinge înseamnă a pierde jocul N-am dreptate? – Sună plauzibil, răspunse Persse din sală Eu, unul, n-am un răspuns, eu am întrebat doar – Da, e o întrebare excelentă! Chicoti Arthur Kingfisher Doamnelor şi domnilor, vă mulţumesc, timpul alocat dezbaterii a expirat În sală izbucni o furtună de aplauze, urmată de discuţii aprinse Lumea sări în picioare şi se lansă în dispute teoretice, iar cei din ultimele rînduri se cocoţară pe scaune, să-l vadă şi ei pe tînărul care pusese întrebarea ce-i lăsase mască pe candidaţii la catedra UNESCO şi îl trezise pe Arthur Kingfisher din lunga lui letargie – Cine e? Era întrebarea aflată acum pe buzele tuturor Îmbujorat tot, buimac, uluit de propria lui îndrăzneală, Persse îşi puse capul în piept şi porni spre ieşire Oamenii buluciţi la uşă se dădură respectuoşi în lături să-i facă loc, iar unii îl bătură pe spinare şi pe umăr, bătăi uşoare, aproape timide, ce nu păreau atît felicitări, cît gesturile unor credincioşi ce ating nişte sfinte moaşte, să capete noroc sau sănătate * * * După-amiaza aceea aduse cu sine o schimbare de scurtă durată, dar absolut uluitoare în starea vremii din Manhattan, fără precedent în istoria meteorologică a metropolei Vîntul îngheţat, venit direct din Arctica, ce se năpustea în canioanele dintre zgîrie-nori, lăsîndu-i pe pietoni şi pe vînzătorii stradali cu feţele amorţite şi cu degetele degerate, căzu brusc şi făcu loc celei mai calde şi gingaşe adieri de la miazăzi Norii se împrăştiară şi se ivi soarele Temperatura urcă vertiginos Zăpada murdară, bătută, adunată grămezi la marginea trotuarelor începu să se fleşcăiască şi să se scurgă în rigole În Central Park, veveriţele îşi întrerupseră hibernarea, iar îndrăgostiţii se putură ţine de mînă fără a fi stingheriţi de mănuşi La Bloomingdales se făcu coadă la raionul de ochelari de soare Oamenii care aşteptau în staţiile de autobuz îşi zîmbeau unii altora, iar taximetriştii cedau trecerea în intersecţii şoferilor amatori Participanţii la Conferinţa APLM, care ieşiseră de la Hilton şi se duceau pe jos la Americana, se chirciseră numai la gîndul vijeliei reci de dincolo de uşile turnante şi, ajunşi afară, adulmecară neîncrezători aerul cald, diafan, îşi descheiară pufoaicele, îşi desfăcură fularele şi îşi scoaseră căciulile de lănă Cincizeci şi nouă de persoane diferite parafrazară la modul conştient versurile din „East Coker” al lui T S Eliot, declamînd „Ce vrea sfîrşitul de decembre! Cu frămîntarea primăverii?”, în auzul şefului de personal de la hotelul Americana, şi asta spre marea lui nedumerire În apartamentul de la Hilton, unde Arthur Kingfisher s-a întors împreună cu Song-mi Lee să-şi tragă sufletul după dezbaterea publică, încălzirea centrală era de-a dreptul sufocantă – Mă duc să deschid afurisitul ăla de geam, zise el Song-mi îl privi neîncrezătoare – O să-ngheţăm, spuse ea – Nu, nu, e o zi minunată! Uite, lumea de pe trotuare se plimbă fără palton Se căzni cu închizătoarele de la geam, erau înţepenite fiindcă se umbla rar la ele, dar în cele din urmă izbuti să deschidă un geam Perdelele se umflară la adierea molcomă Arthur Kinghfisher îşi umplu plămînii cu aer – Ei, cum îţi place? Aerul ăsta-i ca vinul Vino aici şi trage-l în piept Song-mi Lee veni lîngă el şi bătrînul o cuprinse pe după umeri – Ştii ceva? Parc-ar fi zilele pescăruşului – Ce-s alea, Arthur? – O perioadă cu vreme blîndă în miezul iernii Anticii le ziceau aşa; se spunea că în aceste zile pescăruşul albastru îşi cloceşte ouăle Ţi-l aminteşti pe Milton? - „Pe val lin cuibăreşte pasărea” Pasărea era pescăruşul albastru Asta înseamnă „halcyon” în greaca veche, Song-mi: pescăruş Zilele senine erau zilele pescăruşului albastru Zilele mele Zilele noastre Song-mi Lee îşi lăsă capul pe umărul lui şi-şi exprimă încuviinţarea cu un mic chicot de încîntare Bătrînul se simţi dintr-o dată cuprins de o tandreţe pe care n-o putea tălmăci în cuvinte O luă în braţe şi o sărută, lipindu-i trupul suplu, mlădios de al lui – Hei, şopti el, cînd buzele li se dezlipiră Simţi şi tu ce simt eu? Cu lacrimi în ochi, Song-mi Lee zîmbi şi dădu din cap că da Între timp, în alte camere, fără ferestre, ci prevăzute cu aer condiţionat, lucrările conferinţei continuau într-un ritm infernal, iar Persse colinda pe culoare şi se plimba cu liftul în căutarea Angelicăi, se furişa în rîndurile din spate la prelegerile despre „Timpul în poezia americană modernă” şi „Cucerirea eului la Blake” şi „Epoca de aur a teatrului spaniol”, băga capul pe uşă la seminariile cu tema „Redescoperirea romantică a demonului”, „Teoria actului vorbirii” şi „Iconografia neoplatonică” Tocmai dădea să plece, dezamăgit la culme, de la o dezbatere despre „Chestiunea postmodernismului”, cînd zări o uşă pe care fusese prins cu o piuneză un anunţ mîzgălit în pripă pe o coală dictando: „Dezbatere ad hoc dedicată romanului cavaleresc” Deschise uşa şi intră Şi, în sfîrşit, iat-o Şedea la o masă din celălalt căpăt al sălii şi citea cu glas limpede, răspicat, dintr-un teanc de pagini dactilografiate unui auditoriu de două-zeci şi cinci de persoane împrăştiate pe mai bine de o duzină de rînduri de scaune şi celor trei tineri aşezaţi la masă lîngă ea Persse se aşeză uşurel pe un scaun din spate Doamne, că frumoasă mai era! Avea aceeaşi înfăţişare sobră, intelectuală, pe care şi-o amintea din amfiteatrul de la Rummidge - cu ochelarii cu ramă groasă, neagră, cu părul strîns în coc, îmbrăcată cu un taior şi o bluză albă Cînd îşi ridică în treacît privirea, păru să se uite drept la el şi Persse schiţă un zîmbet timid, cu inima bătîndu-i nebuneşte, dar ea îşi continuă lectura fără nici o schimbare de ton sau expresie Bineînţeles, îşi dădu el seama, cu ochelarii ăia pe nas, eu nu-s pentru ea decît o pată ştearsă Trecu o bucată de vreme pînă cînd îşi recăpătă calmul cît să poată fi atent la ce spunea Angelica – Jacques Derrida a inventat termenul de „invaginare” pentru a descrie relaţia complexă dintre interior şi exterior în practica discursului Ceea ce credem noi că este sensul sau „interiorul” unui text nu e, de fapt, decît exteriorul lui pliat în aşa fel încît să creeze un buzunar care este atît secret, prin urmare dorit cu ardoare, cît şi gol, aşadar imposibil de posedat Vreau să-mi însuşesc acest termen şi să-l aplic, într-o interpretare proprie, la romanul cavaleresc Dacă epicul este, în mod irefutabil, un gen falic, iar tragedia - genul castrării (presupun că nimeni din cei de faţă nu se lasă indus în eroare, în cazul orbirii lui Oedip, de adevărata natură a rănii pe care acesta e silit să şi-o provoace, şi nici nu scapă din vedere echivalenţa simbolică dintre globii oculari şi testicule), atunci nu încape îndoială că romanul de aventuri este un mod narativ absolut invaginat Roland Barthes ne-a învăţat că există o strînsă legătură între naraţiune şi sexualitate, între plăcerea trupească şi „plăcerea textului”, dar, în ciuda propriei lui ambivalenţe sexuale, a dezvoltat această analogie într-o manieră exagerat de masculină În sistemul teoretic al lui Barthes, plăcerea oferită de textul clasic este numai şi numai preludiu Acesta constă în aţîţarea constantă şi amînarea satisfacerii curiozităţii şi dorinţei cititorului - dorinţei de dezlegare a enigmei, de încheiere a unei acţiuni, de răsplătire a virtuţii şi pedepsire a viciului Potrivit acestui model, paradoxul plăcerii provocate de naraţiune constă în faptul că o parcurgem mînaţi tocmai de dorinţa de a „şti”, or, satisfacerea acestei dorinţe pune capăt plăcerii, aşa cum şi în viaţa psiho-sexuală posedarea Celuilalt ucide Dorinţa Epicul şi tragedia se deplasează în mod inexorabil către ceea ce, nu întîmplător, numim „climax” - iar în termenii metaforei sexuale este un climax eminamente masculin -, o descătuşare explozivă a unei tensiuni acumulate Prin contrast, romanul cavaleresc este altfel structurat Nu înregistrează un singur climax, ci mai multe, plăcerea provocată de acest gen de text renaşte iar şi iar Nici nu se stinge bine o criză cu care s-a confruntat eroul, că la orizont a şi apărut una nouă; nici nu a fost dezlegat un mister, că s-a şi conturat altul; nu s-a terminat bine o aventură, că a şi început alta Problemele naraţiunii se deschid şi se închid, se redeschid şi se reînchid, asemenea contracţiilor muşchilor vaginali în timpul actului sexual, iar acest proces ţine, în principiu, la nesfîrşit Cele mai importante şi cele mai reprezentative romane cavalereşti sunt adesea neterminate - ele se încheie doar cînd autorul şi-a epuizat resursele, aşa cum capacitatea femeii de a avea orgasm este îngrădită doar de vigoarea ei fizică Romanul cavaleresc este un orgasm multiplu Persse ascultă acest potop de măscări ieşite din superba gură a Angelicăi cu o uimire crescîndă şi cu obrajii dogorindu-i tot mai tare, dar nici o altă persoană din public nu păru impresionată sau intrigată de expunerea ei Tinerii care stăleau lîngă ea la masă dădeau din cap îngînduraţi, îşi făceau de lucru cu pipele şi mîzgăleau în bloc-notesuri Unul din ei purta un sacou sport din lînă de Donegal şi, cu un glas moale, care părea să se asorteze cu sacoul, îi mulţumi Angelicăi pentru expunerea ei şi întrebă asistenţa dacă are de pus întrebări – Impresionant, nu ţi se pare? Şuşoti un glas de femeie în urechea lui Persse Băiatul întoarse capul şi zări lîngă el un obraz cunoscut, încadrat de o coafură albă – Domnişoară Maiden! Cine-ar fi zis c-o să ne vedem aici?! – Ştii că am o mare slăbiciune pentru conferinţe, tinere Dar spune şi dumneata, n-a fost strălucită? O, de-ar fi putut-o asculta şi Jessie Weston! – Nu mă mir că v-a plăcut, spuse Persse, dar pentru gustul meu a fost cam fără perdea Cineva din sală tocmai o întreba pe Angelica dacă e de acord cu ideea că romanul, ca specie distinctă, s-a născut atunci cînd epicul a futut romanul cavaleresc Ea chibzui îndelung înainte de a-i da un răspuns – Ştiţi cine-i, nu-i aşa? O întrebă Persse în şoaptă pe domnişoara Maiden – Bineînţeles că ştiu, e domnişoara Pabst, domniţa visurilor dumitale – Nu, vreau să spun cine a fost În fragedă pruncie – În fragedă pruncie? Domnişoara Maiden se uită la el cu o expresie stranie, trădînd în acelaşi timp teamă şi speranţă Unul dintre tinerii de la masă îşi puse întrebarea: dacă organul epicului este falusul, al tragediei sunt testiculele, iar al romanului cavaleresc vaginul, care este organul comediei? – Ei, anusul, răspunse Angelica instantaneu, cu un zîmbet fermecător Gîndiţi-vă la Rabelais – Vă mai aduceţi aminte de cele două fetiţe gemene, de şase săptămîni, care au fost găsite în 1954 într-un avion? întrebă Persse în şoaptă – De ce-ar trebui să-mi aduc aminte? – Fiindcă dumneavoastră sunteţi cea care le-a găsit, domnişoară Maiden, zise Persse, scoţînd din portofel fotocopia împăturită a unui decupaj dintr-un ziar primit de la Hermann Pabst Uitaţi ce scrie: „Gemene găsite în Stratocruiser-ul KLM”; şi iată şi numele dumneavoastră: „descoperite în toaleta avionului de domnişoara Sybil Maiden de la Colegiul Girton” Cînd am văzut asta, pur şi simplu am rămas mască Hîrtia păru să aibă acelaşi efect şi asupra domnişoarei Maiden, care se clătină pe scaun şi leşină Persse reuşi s-o prindă înainte de a se izbi de podea – Ajutor! Strigă el Lumea din jur îi sări în ajutor Pînă să-şi vină domnişoara Maiden în simţiri, Angelica dispăruse Persse alergă ca scos din minţi prin holul hotelului Hilton, luă la nimereală liftul obişnuit şi cel rapid pînă la diferite etaje, tropăi pe coridoarele mochetate, răscoli barurile, restaurantele şi magazinele După aproape un ceas de căutare, o regăsi: se schimbase într-o rochie vaporoasă de mătase roşie, iar părul, proaspăt spălat, i se revărsa strălucitor pe umeri Se pregătea să ia liftul de la etajul şaptesprezece, dar cînd se deschise uşa, din lift coborî el De data asta acţionă fără nici o ezitare De data asta n-avea să-i mai scape Fără să scoată o vorbă, o luă în braţe şi o sărută lung, pătimaş O clipă ea se încordă şi i se împotrivi, dar apoi se relaxă brusc şi se supuse îmbrăţişării lui aprige Persse simţi cum tot trupul ei prelung, feminin, se lipeşte, de la sîni pînă la coapse, de al lui Avea senzaţia că se topesc şi se contopesc Timpul îşi ţinea răsuflarea Persse nici nu mai observă că uşile liftului lor se deschideau şi se închideau la loc, că oamenii intrau sau ieşeau din ascensoare Pe urmă, cînd palierul rămase pustiu şi liniştea se aşternu din nou, îşi dezlipi buzele de ale ei – În sfîrşit, te-am găsit! Exclamă el cu răsuflarea tăiată – Aşa s-ar zice, spuse şi ea respirînd greu – Te iubesc! Strigă el Te doresc! Nu mai pot fără tine! – OK! Îl linişti ea răzînd În regulă! La tine-n cameră sau la mine? – N-am cameră, spuse el Angelica agăţă pe uşă o tăbliţă cu textul Nu deranjaţi, apoi o încuie pe dinăuntru şi puse lanţul Era deja pe înserat şi afară se întunecase Aprinse o veioză cu un singur bec, care îşi revărsa prin abajurul aproape opac lumina aurie discretă asupra patului, apoi trase draperiile peste fereastră Rochia ei alunecă pe podea cu un suspin Păşi afară din cercul descris de rochie pe covor şi îşi duse mîinile la spate, să-şi desfacă sutienul Sănii i se revărsară ca mierea I se legănară şi îi fremătară cînd se aplecă să-şi scoată ciorapii şi chiloţii Frumuseţea bustului ei îl mişcă pînă la lacrimi; bogăţia părului negru de pe pubis îl uimi şi-i stîrni instinctele Se întoarse sfios cu spatele, să se dezbrace şi el, dar fata se apropie pe furiş şi îşi trecu degetele moi, răcoroase, peste pieptul şi pîntecul lui, atingîndu-i uşor sexul rigid, ridicat ameninţător – Nu, te rog, pentru numele lui Dumnezeu gemu el, altfel nu răspund de urmări Ea chicoti şi, luîndu-l de mînă, îl conduse pînă la pat Se întinse pe spate, cu genunchii uşor ridicaţi, şi îi zîmbi cu ochii ei întunecoşi, de culoarea turbei El îi desfăcu coapsele ca pe paginile unei cărţi şi privi lung crăpătura, despicătura, fisura adîncă, romantică, ţelul ultim al căutărilor sale Aşa cum, îndeobşte, li se întîmplă tinerilor la primul contact sexual, Persse avu parte de o experienţă pe cît de plăcută, pe atît de scurtă De îndată ce invagină, ejaculă tumultuos Dar, cu ajutorul plin de tact al Angelicăi, izbuti să ejaculeze încă de două ori în ceasurile ce au urmat, mult mai puţin precipitat şi în două poziţii diferite; şi cînd nu mai putu să ejaculeze, cînd nu-i mai rămăsese decît erecţia lipsită de sevă, istovitoare, Angelica îl încălecă, se înfipse în el şi termină o dată şi încă o dată şi încă o dată, pînă cînd se prăvăli sleită de puteri Rămaseră trîntiţi de-a curmezişul patului, gîfîind năduşiţi Persse se simţi cu zece ani mai bătrîn şi mai înţelept Gustase din nectarul şi ambrozia zeilor Nimic nu mai putea fi ca înainte Era oare cu putinţă ca, la un moment dat, să se îmbrace, să iasă din cameră şi să se poarte ca nişte oameni obişnuiţi, după tot ce se întîmplase între ei? Pesemne că aşa stau lucrurile cu îndrăgostiţii, îşi zise el în sinea lui; faptul că-şi cunosc reciproc faţa nocturnă reprezintă un legămînt secret numai de ei ştiut – Acum va trebui să te măriţi cu mine, Angelica, grăi el – Eu nu-s Angelica, sunt Lily, murmură fata de lîngă el Persse sări în patru labe, se aplecă deasupra ei şi îi privi lung chipul – Glumeşti! Nu-ţi bate joc de mine, Angelica! Fata clătină din cap – Nu glumesc – Eşti Angelica – Nu El se holbă la ea pînă-i ieşiră ochii din cap Îl îngrozea gîndul că habar n-are dacă aude o minciună din gura Angelicăi sau adevărul din gura lui Lily – Există o singură deosebire fizică între noi două, zise ea Amîndouă avem cîte un semn pe coapsă, în formă de virgulă A lui Angie e pe coapsa stîngă, a mea e pe coapsa dreaptă Se întoarse pe o parte, ca să-i arate pata mică, palidă de pe coapsa dreaptă – Cînd stăm coapsă lîngă coapsă, în bikini, parcă am forma ghilimelele ce închid un citat Ai văzut aluniţa Angelicăi? – Nu, răspunse el cu amărăciune Dar am auzit de ea I se făcu dintr-o dată ruşine de goliciunea lui, se rostogoli din pat şi îşi trase degrabă chiloţii şi pantalonii – De ce? O întrebă el De ce m-ai amăgit? – Niciodată nu pot rezista unui tip atît de flămînd de dragoste – Vrei să spui că dacă-ţi iese în cale un necunoscut care te sărută, laşi baltă totul şi dai buzna în pat cu el? – Probabil că da Dar cu tine n-a fost chiar aşa Mi-am dat seama cine eşti Angie mi-a povestit de tine Şi, la urma urmei, de ce te-ai înfuriat aşa? Ne-am simţit minunat împreună – Credeam că eşti fata pe care-o iubesc, zise Persse Altfel, nu m-aş fi culcat cu tine – Vrei să spui că te păstrai pentru Angie? – Dacă n-ai nimic împotrivă Mi-ai furat ceva ce nu-ţi aparţinea – Îţi pierzi timpul de pomană, Persse Angie e arhetipul frecangioaicei – Ce urît vorbeşti despre sora ta! – Ei, dar şi ea recunoaşte acest lucru După cum şi eu recunosc că-s o curvă sadea – Nu neg treaba asta, spuse el cu sarcasm – Serios? – Da, serios După tot ce-ai făcut – Mi s-a părut că şi ţie ţi-a plăcut – Ah, ar fi trebuit să-mi dau seama! O fată la locul ei nici să se gîndească la aşa ceva n-ar fi îndrăznit – Vai, Persse, nu vorbi aşa! strigă ea fără veste, mîhnită de-a binelea – De ce? bîigui el, simţind cum îl ia cu fiori – Fiindcă am glumit Sunt Angelica Persse se repezi către pat – Iubito, n-am vrut să te jignesc! Tot ce-am făcut a fost minunat, eu , şi tăcu De ce zîmbeşti aşa? – Cum rămîne cu aluniţa? Ai uitat de aluniţă, şi îşi undui şoldul drept cu neruşinare – Vrei să zici că, pînă la urmă, tot Lily eşti? – Tu ce crezi, Persse? Persse se prăbuşi într-un fotoliu şi îşi îngropă faţa în mîini – Cred că oricine-ai fi, încerci să mă scoţi din minţi O auzi cum trage un pled de pe pat şi se înfăşoară în el Apoi o simţi cum se apropie tiptil şi îl cuprinde cu braţul pe după umeri – Persse, încerc să te fac să înţelegi că, de fapt, tu nu eşti îndrăgostit cu adevărat de Angelica Dacă nici măcar nu poţi fi sigur că fata cu care tocmai te-ai culcat este sau nu Angelica, atunci cum poţi să fii îndrăgostit de ea? Te-ai îndrăgostit de un vis – Şi de ce-mi spui toate astea? Bombăni el – Fiindcă Angie e îndrăgostită de altcineva, răspunse ea Persse îşi luă mîinile de pe faţă – De cine? – De un tip, Peter, cu care o să se mărite la primăvară E conferenţiar la Harvard, un tip cu doxă, din cîte mi-a zis Angie S-au cunoscut la nu ştiu ce conferinţă, în Hawaii Angie speră să obţină o catedră la vreun colegiu din împrejurimile Boston-ului şi Peter i-a aranjat să susţină o comunicare la această conferinţă, ca să-şi demonstreze posibilităţile Angie a auzit că te afli aici şi o cauţi, şi s-a simţit prost din cauză că în Anglia ţi-a jucat o farsă urîtă, nu-i aşa? M-a rugat să-ţi spun toate astea într-un mod cît mai delicat Am făcut tot ce-am putut, Persse Iartă-mă dacă n-am reuşit să fiu destul de subtilă Persse se duse la fereastră, trase draperia la o parte şi scrută cu privirea bulevardul scăldat în lumină, automobilele şi autobuzele care frînau, demarau şi dădeau colţul pe Strada 54 Îşi lipi fruntea de geamul rece Cîteva clipe rămase tăcut Apoi spuse: – Mi-e foame – Ei, aşa mai vii de-acasă, îl îmbărbătă Lily Stai, să chem room-service-ul Ce vrei să mănînci? Persse aruncă o privire spre ceas – Mă duc la o petrecere, o să halesc ceva acolo – La petrecerea de la ultimul etaj? Atunci ne vedem acolo, spuse Lily Peter o să ne ducă pe mine şi pe Angie De fapt, asta-i camera lor Eu n-am folosit-o decît ca să-mi schimb hainele Persse scoase lanţul de la uşă – Peter ştie ce meserie ai? O întrebă el Am văzut o poză de-a ta la Amsterdam Şi la Londra – M-am lăsat de treaba aia, răspunse ea M-am hotărît, pînă la urmă, să-mi reiau studiile La Universitatea Columbia Acum locuiesc la New York – Pe vremea cînd lucrai la „Fete Nelimitat”, n-ai cunoscut cumva, din întîmplare, pe o fată cu numele de Bernadette? Se interesă Persse Lucra sub numele de Marlene Lily rămase o clipă pe gînduri, apoi clătină din cap – Nu Era lume multă la „Fete Nelimitat” – Dacă vreodată o să dai, întîmplător, de ea, spune-i să ia legătura cu mine Persse coborî cu liftul pînă la etajul nouă şi găsi descuiată uşa camerei 956 Înăuntru, Morris Zapp şedea pe pat, ronţăia alune, bea bourbon şi se uita la televizor – Ura, Percy, intră, zise el Eşti gata de petrecere? – Mi-ar prinde bine un duş, zise Persse Îmi daţi voie să folosesc baia dumneavoastră? – Cum să nu, numai că momentan e ocupată Stai jos şi ia-ţi ceva de băut Hai că ne-ai plesnit în pălărie cu întrebarea ta de azi după-amiază! – N-am vrut să vă pun în încurcătură, se scuză Persse, turnîndu-şi bourbon în pahar Sincer să fiu, nu ştiu ce mi-a venit – Nu contează Se vedea cu ochiul liber că pe Arthur Kingfisher oricum nu-l interesează ce zic eu – Sunteţi dezamăgit? îl întrebă Persse, aşezîndu-se pe un scaun de unde putea vedea pieziş ecranul televizorului Acolo, un cuplu care foarte bine ar fi putut fi chiar el cu Lily cu un ceas în urmă, se contorsiona şi se zvărcolea în pat – 'Nţ, cred că mi-au ieşit din cap gărgăunii de mărire De cînd cu răpirea, zic săru’ mîna că mai sunt viu Imaginea de pe ecran dispăru brusc, făcînd loc unui anunţ: „Sunaţi la numărul 3, ca să comandaţi filmul preferat” Apoi începură să se deruleze secvente dintr-un western – Îţi dau gratuit cîte cinci minute din mai multe filme, ca să te atragă, îi explică Morris Pe urmă, dacă vrei să vezi vreunul în întregime, dai telefon să ţi-l trimită prin cablu în cameră şi să ţi-l pună la nota de plată – Totul la comandă, zise Persse, clătinînd din cap O, minunată lume nouă! – Aşa-i, în oraşul ăsta poţi obţine tot ce vrei prin telefon: mîncare chinezească, masaj, lecţii de yoga, acupunctură Poţi asculta pînă şi nişte fete care vorbesc măscări contra unei taxe oarecare pe minut Toate plăţile se fac prin carte de credit Dar dacă eşti un adept al deconstructivismului, n-ai decît să te uiţi la aceste secvenţe în succesiunea în care sunt date, ca şi cum ar fi un film de avangardă, nonconformist Bagă de seamă, adăugă el gînditor, eu unul mi-am cam pierdut încrederea în deconstrucţie Cred că s-a simţit asta şi azi după-amiază – Vreţi să spuneţi că, pînă la urmă, fiecare decodare nu e o nouă codificare? – Ba da, ba da! Şi totuşi, amînarea sensului nu ţine la infinit în ceea ce-l priveşte pe individ – Credeam că deconstructiviştii nu cred în individ – Păi nici nu cred Moartea, însă, este singurul concept care nu poate fi supus deconstrucţiei Ia-o îndărăt dinspre ea şi o să ajungi la vechea idee a eului autonom Pot muri, deci exist Mi-am dat seama de acest adevăr atunci cînd broscarii ăia radicali m-au ameninţat că or să treacă la deconstrucţia persoanei mele Uşa de la baie se deschise şi în cameră intră o doamnă într-un halat de baie flauşat, învăluită într-un nor de aburi înmiresmaţi – Aoleu! Exclamă ea uimită, cînd dădu cu ochii de Persse – Bună seara, doamnă Ringbaum, o salută el, sculîndu-se în picioare – Ne cunoaştem de undeva? – De la o petrecere de astă-primăvară, de pe Tamisa De pe Annabel Lee – Nu-mi mai amintesc nimic de petrecerea aia, în afară de faptul că Howard s-a luat la bătaie cu Ronald Frobisher şi că vasul a luat-o la vale pe fluviu, spuse Thelma Ringbaum – De fapt, Ronald Frobisher a dezlegat vaporul – Ei, nu? O să-l trag de limbă astă-seară – E şi Ronald Frobisher aici la conferinţa APLM? Se minună Persse – Toată lumea e la APLM, îi confirmă Morris Zapp Toţi cei pe care i-ai cunoscut la viaţa ta, adăugă el, uitîndu-se de data asta la un film despre box – Toţi, în afară de Howard, vorbi Thelma cu capul băgat în şifonier Howard e imobilizat în Illinois, fiindcă a fost suspendat pe viaţă de companiile aeriene: închipuie-ţi, i-a cerut unei stewardese să facă dragoste cu el în timpul zborului – Îmi pare rău de treaba asta, spuse Persse – Pe mine una nu mă deranjează, chicoti Thelma L-am părăsit în septembrie, javra, cred c-am făcut cea mai bună treabă din viaţa mea Scoase din şifonier o rochie de seară de culoare neagră şi se opri în dreptul unei oglinzi mari – Să mi-o pun pe asta, iubitule? – Absolut, răspunse Morris, fără să-şi ia ochii de la televizor E minunată – Să mă duc în baie, sau tînărul aci de faţă o să aibă decenţa să iasă puţin pînă în hol? – Percy, du-te şi fă-ţi duşul pînă se-mbracă Thelma, zise Morris Dacă vrei să te bărbiereşti, poţi să foloseşti aparatul meu electric Şi, apropo, ca nu cumva convingerile tale irlandezo-catolice să sufere un şoc din cauza aranjamentului nostru, află că eu şi Thelma avem de gînd să ne căsătorim – Felicitări, spuse Persse – Idila noastră a început la Ierusalim, îi mărturisi Thelma, zîmbind drăgăstos spre Morris Howard nici n-a băgat de seamă Era prins pînă peste cap cu planurile lui de-a face dragoste cu mine în telecabină, la Masada După ce Persse făcu duş şi se bărbieri, cei trei luară un lift rapid pînă la ultimul etaj destinat publicului larg şi pe urmă un bărbat cu o cheie de serviciu îi îmbarcă într-un mic ascensor privat, care îi duse în apartamentul de lux de la ultimul etaj Acesta era imens, fascinant, pe două niveluri interioare, cu pereţi de sticlă prin care ţi se oferea privirii panorama absolut extraordinară a Manhattan-ului pe timp de noapte Era deja ticsit de omenire şi vuia de vorbărie, dar domnea o atmosferă de relaxare şi euforie La aceasta contribuia şi faptul că nu se bea decît şampanie Arthur Kingfisher, personal, donase o duzină de lăzi de şampanie – O fi aniversînd un eveniment important, îşi dădu cu părerea Ronald Frobisher, care pusese mîna pe una din lăzi Îi turnă lui Persse în pahar şi îl prezentă unei roşcate zvelte cu o privire pătrunzătoare, îmbrăcată într-un costum verde, cu pantaloni – Desiree Byrd, secţiunea 409, „Noi direcţii în proza feministă”, anunţă el Eu sunt secţiunea 351, „Tradiţie şi inovaţie în proza britanică postbelică” La drept vorbind, eu unul am cam rămas la stadiul de tradiţie Tocmai vorbeam despre vremea extraordinară de azi după-amiază – Mă tem că n-am fost pe fază, spuse Persse Am stat în casă toată după-amiaza – A fost uimitoare, zise Desiree Byrd Eram acasă la agenta mea literară, discutam despre noua mea carte Eram complet deprimată din cauza ei - vreau să spun că, teoretic, e terminată, dar mi-am pierdut de tot încrederea în ea Îi ziceam lui Alice: „Alice, am ajuns la concluzia că, la urma urmei, eu nu-s scriitoare adevărată Zile dificile a fost un accident fericit, or cartea asta e o mizerie”; iar ea îmi zicea: „Nu, nu, nu vorbi aşa”; şi eu i-am zis: „O să-ţi citesc cîteva fragmente şi-o să-nţelegi ce vreau să zic”, iar ea mi-a răspuns: „OK, dar stai să deschid o clipă fereastra, că s-a făcut prea cald” Aşa că deschide fereastra - imaginaţi-vă cum e să deschizi o fereastră în Manhattan acum, în toiul iernii, mi-am zis că precis e nebună - şi aerul ăsta extraordinar de cald şi plăcut pătrunde în cameră, iar eu încep să citesc la nimereală din manuscris „Ei, zic eu, după o pagină-două, de fapt nici nu-i aşa de rău ” „E formidabil”, zice Alice „Totuşi, n-am ales un pasaj tipic, zic eu la ascultă aici ” Şi îi mai citesc o vreme După ce termin, Alice zice: „Fantastic”; iar eu: „Ei bine, parcă nu-i chiar aşa de slab” Şi ştiţi, nici nu era Chiar nu era Ei, vă daţi seama ce s-a întîmplat Cu cît încercam să găsesc nişte pasaje de tot rahatul, cu atît se entuziasma Alice mai tare şi cu atît mai mult am ajuns şi eu să cred că, la urma urmei, Bărbaţi e o carte bună de-adevăratelea – Minunat! Exclamă Ronald Frobisher Şi eu am avut o experienţă similară În acelaşi moment, mă aflam în Piaţa Washington, mă gîndeam la Henry James şi mă încălzeam la soarele ăsta extraordinar cînd, fără veste, mi-a venit în minte prima frază a unui roman – A cărui roman? – A următorului meu roman, răspunse Ronald Frobisher Am de gînd să mă apuc iar de scris romane – Care o să fie subiectul? – Încă nu ştiu, dar am, într-un fel, sentimentul că mi-am recăpătat stilul Îl simt în ritmul acelei fraze – Apropo, se amestecă Persse în discuţie, astă-vară am făcut cunoştinţă cu traducătorul dumneavoastră japonez – Cu Akira Sakazaki? Tocmai mi-a trimis traducerea la Ar merge şi mai tare, parcă-i cartea de rugăciuni a unei mirese Legată în alb, cu semn din mătase mov Turnă din nou în paharul lui Persse – N-ar strica să bag ceva la ghiozdan înainte de-a mai bea vreo picătură, se eschivă Persse Scuzaţi-mă Tocmai se înfrupta din bunătăţile bufetului rece întins pe toată lungimea unuia din pereţi, cînd un braţ lung, vîrît într-o mînecă din stofă de lînă gri-mangal, cu manşeta slinoasă, se repezi peste umărul lui şi înşfacă de pe platoul de sub nasul lui ultima felie de somon afumat Persse se întoarse indignat şi se trezi faţă-n faţă cu colţii galbeni ai lui Felix Skinner, dezveliţi într-un rînjet larg – Regret, bătrîne, dar am o slăbiciune fatală pentru felul ăsta, şi îşi puse felia de somon afumat pe o farfurie deja plină cu tot felul de bunătăţi Ce faci la APLM? – Acelaşi lucru v-aş putea întreba şi eu, replică Persse glacial – Ei, sunt în căutare de talente, testez piaţa, ştii cum e Apropo, ai primit scrisoarea mea? – Nu, răspunse Persse Felix Skinner scoase un oftat – Uf, aici iar e mîna Gloriei, va trebui să-i dăm papucii Ei bine, am primit un al doilea referat favorabil şi ne-am hotărît să-ţi publicăm, totuşi, cartea – Ce veste minunată! Exclamă Persse Îmi daţi cumva un avans? – O, desigur, zise Felix Skinner Ei, nu cine ştie ce, adăugă el prudent – Pot să-l capăt chiar acum? întrebă Persse – Acum? Aici? se bîlbîi Felix Skinner luat prin surprindere Nu se obişnuieşte Nici măcar n-am semnat contractul – Am nevoie de două sute de dolari ca să mă pot întoarce la Londra, spuse Persse – Cred că suma asta ţi-o pot da ca acont, zise Felix Skinner fără chef Azi după-amiază am trecut, întîmplător, pe la bancă şi scoase din portofel două bancnote de o sută de dolari, pe care i le întinse lui Persse – Mii de mulţumiri, zise Persse În sănătatea dumneavoastră! Îşi goli paharul pînă la ultima picătură şi acesta îi fu umplut la loc, cu un aer distrat, de un tip mărunţel şi brunet, care se afla prin apropiere cu o sticlă de şampanie în mînă şi discuta cu un tip înăltuţ şi brunet, care trăgea dintr-o pipă – Dacă-mi laşi Europa de Est, îţi cedez restul lumii, zicea tipul înăltuţ cu un puternic accent britanic – Fie, răspunse mărunţelul, dar înclin să cred că lumea tot o să ne confunde – Sunt tot editori? întrebă Persse în şoaptă – Nu, ăştia-s scriitori, îl lămuri Felix Skinner Ei, Rudyard! Strigă el, întorcîndu-se să-l întîmpine pe un nou-venit Iată-te aici, în sfîrşit Cred că-l cunoşti pe tînărul McGarrigle Ţi s-a simţit lipsa la dezbaterea de azi după-amiază Ce s-a întîmplat? – Un incident cît se poate de neplăcut, răspunse Rudyard Parkinson, înfoindu-şi perciunii uriaşi ca un babuin furios Eram la Heathrow la controlul paşapoartelor - deja în întîrziere, că mă luasem la harţă cu o mucoasă impertinentă la ghişeul de îmbarcare - şi deodată m-am trezit luat pe sus de doi hăndrălăi, care m-au supus unei umilitoare percheziţii corporale şi unui interogatoriu de gradul trei În consecinţă, am pierdut avionul – Doamne, Dumnezeule, ce-or fi avut cu tine? întrebă Felix Skinner – La urmă au zis că m-au luat drept altcineva Desigur, fără nici un fel de scuze Am eu mutră de contrabandist? Am făcut o plîngere oficială Probabil o să-i dau în judecată – Nu te condamn, răspunse Felix Skinner Dar a meritat să mai vii la spartul tîrgului? Parkinson începu să mormăie ceva despre unele persoane cu care ar vrea să se întîlnească, Kingfisher, Textel de la UNESCO şi aşa mai departe Dar Persse nu-l prea asculta La auzul cuvîntului „Heathrow”, în mintea lui îşi făcuse apariţia imaginea lui Cheryl Summerbee, cum o văzuse el ultima oară, plîngînd aplecată deasupra orarului avioanelor; şi, cu viteza unei săgeţi, cugetul îi fu străbătut de gîndul că Cheryl îl iubeşte Doar dragostea lui oarbă pentru Angelica îl împiedicase să priceapă asta mai curînd După conştientizarea acestui fapt, în mintea lui Persse Cheryl îi apăru înzestrată cu o aură de atracţie totală Trebuie s-o revadă imediat O va lua în braţe, îi va şterge lacrimile şi-i va murmura la ureche că şi el o iubeşte Le întoarse spatele lui Skinner şi Parkinson, vărsîndu-şi cu această ocazie un pic din şampanie, şi se trezi nas în nas cu Angelica şi Lily, amîndouă la braţul tînărului brunet cu sacou din lînă de Donegal care prezidase dezbaterea dedicată romanului cavaleresc Pe Lily o identifică datorită rochiei de mătase roşie Angelica purta acelaşi taior şi aceeaşi bluză albă – Bună, Persse, îl salută ea Dă-mi voie să ţi-l prezint pe logodnicul meu – Încîntat de cunoştinţă, Peter McGarrigle, spuse tînărul zîmbind – Nu, Persse McGarrigle, îl corectă el Tu eşti Peter şi nu mai ştiu cum – McGarrigle, rîse tînărul Mă cheamă la fel ca pe tine Probabil că suntem înrudiţi în vreun fel – Ai studiat la Trinity? – Exact – Mă tem că, într-un rînd, ţi-am suflat o slujbă, zise Persse Cînd m-au angajat la Limerick, au crezut că-i vorba de tine Treaba asta o am pe conştiinţă de-atunci încoace – A fost cel mai mare bine pe care mi l-a făcut cineva vreodată, replică Peter Pe chestia asta, am venit în SUA şi aici m-am descurcat foarte bine Îi zîmbi drăgăstos Angelicăi, la care ea îl strînse tandru de braţ – Nu-mi porţi pică, Persse? îl întrebă ea – Nu – Am auzit că mi-ai ascultat comunicarea azi după-amiază Cum ţi s-a părut? îl întrebă ea, privindu-l nerăbdătoare, ca şi cum părerea lui ar fi fost foarte importantă pentru ea Bătăile cuiva în tăblia unei mese din apropiere îl salvară de la răspuns Hărmălaia din sală se stinse Un bărbat în costum gri-deschis metalizat, cocoţat pe la jumătatea scării ce unea cele două niveluri ale apartamentului, începu să vorbească: – Cine-i tipu'? Răsună glasul lui Felix Skinner – Jacques Textel, îi şuieră Rudyard Parkinson la ureche – După cum ştiţi cei mai mulţi dintre dumnea-voastră, începu Jacques Textel, UNESCO intenţionează să înfiinţeze o catedră nouă, de critică literară, care poate funcţiona oriunde în lume, şi cred că nu-i un secret pentru nimeni faptul că am solicitat sfatul lui Arthur Kingfisher, decanul de vîrstă al acestei specialităţi, în vederea desemnării ocupantului acestui post Ei bine, doamnelor şi domnilor, am noutăţi Textel tăcu, vrînd parcă să-i aţîţe, şi Persse îşi roti privirea prin încăpere, oprindu-se asupra chipurilor încordate şi pline de speranţă ale lui Morris Zapp, Philip Swallow, Michel Tardieu, Fulvia Morgana şi Siegfried von Turpitz – Arthur m-a anunţat adineauri, urmă Jacques Textel, că e gata să revină în activitate şi să-şi treacă numele pe lista candidaţilor la ocuparea catedrei Ascultătorii oftară la unison şi urmă un ropot de aplauze furtunoase, amestecat cu cîteva remarci cinice sau dezaprobatoare – Desigur, continuă Textel, eu unul nu pot vorbi în numele comitetului care va lua decizia finală, eu sunt doar preşedintele lui M-ar mira, însă, ca Arthur să aibă vreun contracandidat serios Din nou aplauze Arthur Kingfisher, care stătea cu o treaptă mai jos decît Textel, ridică mîinile: – Vă mulţumesc, prieteni, zise el Ştiu că unii ar putea considera că nu se obişnuieşte să te propui pe tine însuţi pentru un post pentru care ai fost solicitat în calitate de consilier; atunci cînd am acceptat această sarcină însă, mă consideram terminat în ceea ce priveşte gîndirea creativă Dar astăzi mă simt ca şi cum mi s-ar fi reînnoit contractul cu viaţa, o etapă pe care aş dori s-o pun în slujba comunităţii academice internaţionale, prin bunele oficii ale UNESCO Prietenilor şi colegilor care socot, probabil, că pretenţiile lor la ocuparea acestei catedre sunt la fel de justificate ca şi ale mele, nu le voi spune decît că peste trei ani vor avea din nou ocazia să se bată pe ea Răsunară noi aplauze amestecate cu hohote de rîs, dintre care unele cam seci – În încheiere, aş vrea să vă fac părtaşi la un motiv personal de mare bucurie Te rog, Song-mi, şi Arthur Kingfisher îi întinse mîna lui Song-mi Lee, trăgînd-o cu un gest tandru lîngă el pe aceeaşi treaptă Doamnelor şi domnilor, azi după-amiază, această frumoasă tînără, care de mulţi ani îmi este tovarăşă şi secretară, a consimţit să-mi fie soţie Sala se umple de urale, chiote, fluierături şi aplauze Arthur Kingfisher e radios Song-mi Lee zîmbeşte sfioasă El o sărută Din nou aplauze Dar cine mai e şi bătrînica sprintenă, cu părul nins de ani, care ce apropie acum de marele teoretician literar? – Felicitări, Arthur! Zice ea El o priveşte lung, o recunoaşte, tresare – Sybil! Exclamă el uimit De unde-ai apărut? Unde-ai fost în tot acest timp? Trebuie să fie de-atunci treizeci de ani – Douăzeci şi şapte, Arthur, spune ea Exact vîrsta fiicelor tale – Fiice care fiice? întreabă Arthur Kingfisher, slăbindu-şi nodul de la cravată, căci simte că se sufocă – Cele două minunate gemene de colo, uite-le, răspunde ea, arătînd cu un gest teatral către Angelica şi Lily, care se uită uimite una la alta În sală se stîrneşte o zarvă infernală Sybil Maiden acoperă cu vocea ei vacarmul – Da, Arthur, îti aminteşti cum mi-ai luat fetia-mi îndelung păstrată în timpul cursurilor de vară de la Aspen, din Colorado, în vara lui cincizeci şi trei? Credeam că-s prea bătrînă ca să mai pot zămisli copii, dar m-am înşelat În sală s-a aşternut o linişte de se aude şi musca, toată lumea îşi încordează auzul să nu scape o vorbă din această poveste absolut uluitoare – La cîteva săptămîni după ce ne-am despărţit, am descoperit că sunt însărcinată - eu, o fată bătrînă respectabilă, între două vîrste, profesoară la Colegiul Girton, eu, însărcinată - şi, pe deasupra, cu un bărbat însurat, căci pe atunci soţia ta trăia încă Ce puteam să fac decît să-ncerc să ascund adevărul? Din fericire, la data aceea îmi începeam anul sabatic în America Urma să-mi desfăşor activitatea la Huntington, dar, în loc să mă duc acolo, m-am ascuns undeva, în deşerturile din New Mexico, şi am născut gemenele în primăvara lui cincizeci şi patru, le-am urcat pe furiş în avionul cu care mă întorceam spre Europa într-o geantă de voiaj - am călătorit la clasa întîi, ca să am dreptul la mai multe bagaje de mînă, iar pe vremea aia nu se făcea nici un fel de control al bagajelor sau filtru cu raze X - am dus geanta la toaletă de îndată ce ne-am înălţat de la sol şi m-am făcut că am găsit bebeluşii acolo Fireşte, nimeni n-a bănuit că eu, o fată bătrînă cît se poate de respectabilă, în vîrstă de patruzeci şi şase de ani, aş putea fi mama lor De douăzeci şi şapte de ani port povara acestei taine, a acestui păcat Zadarnic am încercat să-mi abat gîndurile călătorind Pînă la urmă, călătoriile mi le-au scos în cale pe copilele mele, care s-au făcut mari Fetelor, veţi putea s-o iertaţi vreodată pe mama voastră că v-a părăsit? Le priveşte pe Angelica şi pe Lily cu nişte ochi care cerşesc mila; ele aleargă spre ea şi o trag lîngă Arthur Kingfisher – Mamă! – Tăticule! – Copilele mele! Biata Song-mi Lee riscă să fie împinsă la o parte, dar Angelica îi întinde mîna şi o trage în cercul familiei reunite: – Eşti a doua noastră mamă vitregă, îi zice ea, îmbrăţişînd-o Toată lumea dimprejur pare să se îmbrăţişeze, să rîdă, să plîngă, să ţipe Desiree şi Morris Zapp se pupă pe amîndoi obrajii Ronald Frobisher dă mîna cu Rudyard Parkinson Numai Siegfried von Turpitz e prost dispus şi posac Perase îl înşfacă de mînă şi se apucă să i-o scuture cu nădejde – Să ştiţi că nu vă port pică - pînă la urmă Lecky, Windrush and Bernstein îmi publică lucrarea Neamţul îşi trage mîna enervat, dar Persse n-a terminat cu scuturatul şi în clipa aceea mănuşa neagră îi iese, dezvăluind privirilor o mînă cît se poate de normală şi sănătoasă Von Turpitz se face alb ca varul, scoate un şuierat şi pare să se împuţineze la trup, îşi vîrî iute mîna în buzunarul sacoului, după care o zbugheşte din încăpere; e ultima oară cînd îl mai vede cineva la o conferinţă internaţională Lily se apropie de Persse: – Mergem toţi să dansăm undeva, îl anunţă ea Vii cu noi? – Nu, mersi, răspunde Persse – Dacă vrei, ne putem întoarce în cameră, îi propune ea Numai noi doi – Mulţumesc, dar trebuie să plec, zice Persse După cîteva minute plecă de la petrecere, în acelaşi timp cu Philip Swallow Englezul avea ochii umezi – Ştiu cum e să afli că ai un copil despre care nici nu visai că există, zise el, în timp ce aşteptau ascensorul principal Şi eu am descoperit, la un moment dat, că am o fiică Şi apoi am pierdut-o iar Uşa liftului se deschise şi intrară în el – Cum aşa? – E o poveste lungă, zise Philip Swallow Ideea e că am dat chix în rolul de erou romantic Credeam că nu-s prea bătrîn pentru el, dar m-am înşelat Mi-am pierdut curajul în momentul decisiv – Păcat, spuse Persse politicos – Nu m-am ridicat la înălţimea femeii cu pricina – E vorba de Joy? – Da, de Joy, răspunse Philip Swallow cu un oftat prelung, fără să pară surprins că Persse cunoaşte acest nume Am primit o felicitare de Crăciun, în care mă anunţă că se recăsătoreşte M-a luat Hilary la întrebări „Joy? Avem vreo cunoştinţă cu numele Joy?”; i-am zis: „E cineva cu care m-am cunoscut într-una din călătoriile mele” – Hilary e soţia dumneavoastră? – Da E consilier marital Şi e chiar pricepută la treaba asta Ea i-a ajutat pe soţii Dempsey să se împace Îţi aduci aminte de Robin Dempsey - a fost la conferinţa de la Rummidge – Mă bucur s-aud asta, zise Persse Cînd l-am cunoscut, nu părea prea fericit – A făcut astă-vară o depresiune nervoasă, din cîte-am înţeles eu Lui Janet i s-a făcut milă de el Cred c-am ajuns la etajul meu Noapte bună – Noapte bună Pînă să se închidă la loc uşa liftului, Persse se uită după Philip Swallow, care o luă pe coridor clătinîndu-se un pic de oboseală sau, poate, de pe urma şampaniei Persse trecu prin holul hotelului Hilton şi ieşi în noaptea rece, geroasă Temperatura revenise la normal şi pe Avenue of Americas bătea iarăşi un vînt cumplit, tăios O luă pe jos spre căminul Asociaţiei Tinerilor Creştini Un tînăr de culoare se repezi la el, plutind la cîţiva centimetri deasupra trotuarului lat Picioarele băiatului, care lui Persse i se păruseră înaripate, se dovediră a purta patine cu rotile, iar ceea ce i se păruse a fi un coif era o simplă căciulă de lînă trasă peste nişte căşti de tranzistor Amintindu-şi de întîmplările cu tîlhării din New York şi de faptul că are la el două sute de dolari, Persse se opri încordat, gata să se apere la nevoie Tănărul avea însă un aer paşnic Îşi zîmbea în barbă şi îşi învărtea ochii în cap; înainta cu mişcări ritmice, ca de balet, şi volutele şi arabescurile descrise pe trotuarul lat îi întîrziară apropierea de Persse Era limpede că dansează pe o melodie numai de el auzită în căşti Avea în mînă un teanc de prospecte şi, trecînd pe lîngă Persse, îi strecură cu dibăcie unul în mînă Persse îi citi conţinutul la lumina unei vitrine „Te simţi singur? N-ai stare ? Te-ai plictisit de televizor? Noi îţi oferim soluţia, proclama fiţuica «Fete Nelimitat» oferă servicii complete oaspetelui aflat la New York Însoţitoare, maseuze, tovarăşe de joacă Vizitează clubul nostru "Insula Paradisului» Fă o baie japoneză cu o tovarăşă de baie aleasă după pofta inimii Pune-o apoi să-ţi facă un masaj relaxant Las-o să ţi se bălăngăne în voie la discoteca noastră pentru nudişti Ţi-e lene să-ţi părăseşti camera de hotel? Maseuzele noastre vor veni la tine Sau poate că nu doreşti decît o discuţie picantă înainte de stingere, ca să-ţi vină somnul? Sună la 74321 şi împărtăşeşte-ţi cele mai năstruşnice fantezii erotice cu ” Persse o luă la fugă înapoi spre holul hotelului Hilton şi băgă o fisă de zece cenţi în primul telefon public care îi ieşi în cale Formă numărul de pe prospect şi o voce familiară, cam obosită, îi spuse: – Salut, poznaşule, la telefon Marlene Ce gînduri ai? – Bernadette, răspunse Persse Am să-ţi dau o veste foarte importantă DOI ÎN ULTIMA ZI a anului, Persse McGarrigle ateriză pe aeroportul Heathrow într-un jumbo-jet al companiei British Airways Cum nu avea cu el decît bagaje de mînă, adică sacul lui de pînză jerpelit şi ponosit, fu primul pasager care trecu prin vamă şi prin punctul de control al paşapoartelor Apoi se duse glonţ la cel mai apropiat ghişeu de informaţii al British Airways Fata de la ghişeu nu era Cheryl – Da? îl întîmpină ea Vă pot fi de folos cu ceva? – Chiar că-mi puteţi fi de folos, răspunse el Caut o fată pe nume Cheryl Cheryl Summerbee Lucrează la British Airways Îmi puteţi spune unde o pot găsi? – Nu putem să răspundem la astfel de întrebări, zise fata – Vă rog E ceva foarte important, insistă Persse, adunînd în glas toată stăruinţa unui îndrăgostit – Să văd ce pot face, oftă fata Formă un număr pe tastatura telefonului din faţa ei şi aşteptă în tăcere – Alo, Frank, zise ea într-un tîrziu Cheryl Summerbee e de serviciu în dimineaţa asta? Cuum? Poftim? Nu, nu ştiam Aha Nici tu? Înţeleg Atunci, asta e Nu, nimic Pa Închise telefonul şi se uită la Persse curioasă şi oarecum compătimitoare – Se pare c-au pus-o pe liber ieri, îi spuse ea – Ce face?! Exclamă Persse Da’ de ce? Fata dădu din umeri – Pare-se c-a încercat să-i bage strîmbe unui pasager căpos, însemnîndu-i tichetul de îmbarcare cu un „S”, adică „suspect de contrabandă” Băieţii de la vamă l-au luat la puricat şi omul a băgat o reclamaţie – Şi-atunci, unde e? Cum i-aş putea găsi adresa? – Frank zice c-ar fi plecat în străinătate – În străinătate? – Zicea că oricum s-a săturat de slujba asta şi că vrea să profite de ocazie ca să vadă lumea Se pare că avea ceva economii Aşa mi-a zis Frank – N-a spus încotro pleacă? – Nu, răspunse fata Nu ne-a spus, Pot să vă ajut cu ceva, doamnă? Se adresă ea altei doritoare de informaţii Persse se îndepărtă încet de ghişeul de informaţii şi se opri în faţa uriaşului panou de afişaj al Plecărilor, cu mîinile în buzunare şi cu sacul la picioare New York, Ottawa, Johannesburg, Cairo, Nairobi, Moscova, Bangkok, Wellington, Mexico City, Buenos Aires, Bagdad, Calcutta, Sidney Destinaţiile din ziua aceea erau afişate pe patru coloane La fiecare cîteva minute panoul prindea viaţă şi denumirile fîlfîiau, ţăcăneau şi se dădeau peste cap dinaintea ochilor lui, ca nişte componente ale unui joc de noroc mecanic complicat, ale unui jackpot uriaş cu denumiri geografice în loc de fructe, pînă cînd rămîneau iarăşi nemişcate Pe suprafaţa panoului, ca pe ecranul unui cinematograf, lui Persse îi apărură chipul şi silueta lui Cheryl, aşa cum îi rămăseseră întipărite în minte - cu părul blond, lung pînă la umeri, cu mersul săltăreţ, cu privirea puţin saşie a ochilor ei albaştri, strălucitori - şi se întrebă de unde să-şi înceapă căutările în lumea asta mică şi strîmtă DAVID LODGE — UN FIELDING POSTMODERN? Iniţiativa Editurii Polirom de a reedita trilogia campusului universitar a romancierului britanic David Lodge este lăudabilă din cel puţin două puncte de vedere: pe de o parte, reprezintă un indiscutabil act de cultură, iar pe de altă parte, vine în întîmpinarea cererii de pe piaţa de carte Impus relativ recent în atenţia cititorului român, o dată cu publicarea romanului Changing Places (Schimb de dame, traducere de Virgil Stanciu, Editura Univers, 1995), David Lodge şi-a cucerit în scurt timp statutul de scriitor en vogue în România postdecembristă S-a scris despre el atît de mult în ultima vreme, încît aproape că nu mai are nevoie de vreo prezentare La ora actuală se poate vorbi despre un adevărat cult al lui Lodge în România: autorul - în dubla lui ipostază de teoretician şi romancier - se află la loc de frunte în bibliografia recomandată celor ce studiază literatura engleză contemporană, iar la Facultatea de Limbi şi Literaturi Străine din Bucureşti, de pildă, există un fan-club studenţesc David Lodge Ar fi, însă, nedrept să ne rezumăm la această „dublă ipostază” în cazul unei personalităţi mult mai complexe, care impresionează, totodată, prin verva şi strălucirea cu care s-a afirmat şi ca dramaturg, scenarist de film, critic literar şi, nu în ultimul rînd, profesor universitar Pentru cititorul român care, totuşi, parcurge pentru întăia oară paginile unei cărţi semnate de David Lodge, iată o succintă fişă biobibliografică Născut la Londra în 1935, dintr-o mamă belgiana şi un tată cu ascendenţă irlandeză, orfan de tată la o vîrstă fragedă, David Lodge a absolvit Colegiul Universitar din Londra în 1955, iar din 1960 s-a consacrat unei prodigioase cariere universitare La Universitatea din Birmingham a fost coleg de catedră cu regretatul Malcolm Bradbury (m 2000), ilustrul romancier şi teoretician cu care a fost frate întru spirit şi preocupări În 1987, la vîrsta de numai cincizeci şi doi de ani, posesor al titlului de professor Emeritus, Lodge s-a retras din învăţămînt, dedicîndu-se exclusiv scrisului Zece romane, scrise între 1960 şi 1995, o piesă de teatru, scenarii de film (adaptări după Dickens sau după propriile romane), mai multe volume de critică şi teorie literară compun opera variată a unui autor respectat în egală măsură în mediile literare şi în cele universitare Scrisă în 1966, The Language of Fiction (Limbajul romanului), prima lucrare teoretică a universitarului care pînă la acea dată publicase trei romane (The Picturegoers, 1960; Ginger, You're Barmy, 1962; The British Museum Is Falting Down, 1965), avea să atragă atenţia lui Wayne C Booth, criticul neoaristotelian din Chicago În celebra sa Rhetoric of Fiction (Retorica romanului), tipărită în 1967, acesta va trimite în repetate rînduri la „dl Lodge”, cel care, înrîurit de structuralism, afirmase că factorul esenţial într-un text literar este limba, postulînd astfel autonomia textului literar La data cînd, în studenţie, îl devoram pe Booth, al cărui op era cheia de boltă a oricărui curs dedicat romanului de limbă engleză, nu bănuiam că la altă vîrstă, de data asta în postură de traducător, mă voi reîntîlni cu un „domn Lodge” ajuns un clasic în viaţă al culturii britanice de la cumpăna mileniilor La „clasicizarea” autorului a contribuit decisiv trilogia campusului universitar (Changing Places, 1975; Small World, 1984; Nice Work, 1988) Cele trei romane au fost răsplătite cu importante premii literare; ultimele două au figurat pe lista romanelor propuse pentru Booker Prize, trofeul suprem al literaturii britanice Faptul că acesta i-a fost de fiecare dată refuzat lui Lodge n-a făcut decît să dea apă la moară gurilor rele, cum că de vină a fost invidia confraţilor de breaslă excedaţi de succesele artistice şi financiare ale romancierului universitar Într-un tacit joc al compensaţiilor, Lodge a fost invitat să prezideze juriul care a acordat Premiul Booker pe anul 1989, învingătorul din acel an fiind Kazuo Ishiguro Paralela propusă în titlul postfeţei, între Fielding şi Lodge, deşi poate părea - la prima vedere - forţată, se întemeiază pe mai multe considerente Ce-i poate uni pe doi autori despărţiţi de aproape trei veacuri de cultură? Henry Fielding (1705-1754) este considerat, pe bună dreptate, întemeietorul teoriei romanului Devenit romancier mai mult de nevoie, Fielding a fost mai întîi un mare dramaturg Silit să se despartă de teatru în 1737, cînd satirele sale politice Pasquin şi Historical Register for the Year 1736 (Cronica anului 1736) au determinat guvernul Walpole să introducă cenzura oficială, Fielding îşi descoperă vocaţia de romancier într-o perioadă în care romanul, ca gen literar, nu-şi fixase tehnicile, normele, procedeele specifice Posesor al unei culturi vaste, Fielding s-a arătat preocupat, ca nimeni altul pînă la el, de raporturile dintre autor şi opera literară, text şi cititor, autor şi cititor Atitudinea reflexivă, autoreferenţială, îl plasează în familia marilor romancieri etichetaţi de Wayne Booth drept selfconscious (Jane Austen, Henry James, Virginia Woolf), preocupaţi în egală măsură de ficţiune şi metaficţiune, de ce-ul şi cum-ul scriiturii Concepţiile teoretice ale lui Fielding transpar cu claritate mai ales din Prefaţa la Joseph Andrews (în care este schiţată noţiunea de „poem epic comic în proză”) şi capitolele introductive ale celor optsprezece cărţi ce compun romanul Tom Jones La rîndul său, David Lodge se numără, cronologic vorbind, desigur, printre ultimii mari romancieri teoreticieni ai literaturii engleze Spre deosebire de Fielding, Lodge îşi desfăşoară activitatea literară şi teoretică într-un moment istoric în care acumulările seculare au degenerat într-o criză a saturaţiei (conceptualizată de John Barth în „literatura epuizării”), în care nimic nu e nou sub soare, nimic nu se mai scrie, ci totul se rescrie, în care textul este detronat de discurs, autorul se aneantizează şi orice text devine, de fapt, un intertext - colaj de texte preexistente Dincolo de această prăpastie uriaşă, dictată de distanţa în timp, persistă asemănările dintre cei doi autori Spre deosebire de Fielding, care şi-a expus principiile teoretice chiar în cuprinsul romanelor sale, la David Lodge teoria şi practica romanului apar - într-o primă fază - ca activităţi disociate; teoria predată ex cathedra se materializează într-o serie de scrieri remarcabile, precum The Novelist at Crossroads, 1971 (Romancierul la răspîntie), After Bakhtin: Essays on Fiction and Criticism, 1990 (După Bahtin: eseuri despre roman şi critică), The Art of Fiction, 1992 (Arta romanului - o excelentă culegere de articole teoretice scrise într-un limbaj accesibil, adresată publicului larg) şi The Practice of Writing, 1996 (Practica scrisului) Astfel, scrierile teoretice ale lui Lodge pot fi citite ca preludii şi postludii ale romanelor sale, luînd locul autorului intrusiv din romanele lui Fielding (Ceea ce nu înseamnă că opiniile teoretice ale lui Lodge nu transpar uneori şi din părerile enunţate de personajele sale Lodge, ca şi John Fowles, un alt titan al literaturii engleze contemporane, a respins nu o dată, în interviurile şi articolele lui, jargoanele critice opace, oculte, practicate de Derrida şi epigonii săi americani, promotori ai deconstrucţiei; reticenţa profesorului Swallow, din ficţiunile lui Lodge, la metodele criticii poststructuraliste poate duce, de pildă, la identificarea acestuia, într-un sens restrîns, desigur, cu autorul După cum experienţele sexuale extramaritale ale aceluiaşi Swallow nu au nimic de-a face cu viaţa intimă a autorului, idee subliniată de acesta în repetate rînduri ) Viziunea comică este o altă trăsătură comună a scrierilor lui Fielding şi Lodge Henry Fielding trata cu detaşare discrepanţa dintre pretenţiile afişate de personajele sale şi moralitatea lor dubioasă „Virtutea” nu însemna pentru el decît ipocrizie mascată, „o frază de dînşii inventată”, cum ar fi spus Poetul Şi totuşi, optimismul, încrederea în firea esenţialmente mărinimoasă a omului l-au însoţit toată viaţa Deşi lumea lui ficţională este populată mai curînd de specimene, de modele exemplare decît de personaje puternic individualizate, „contemporanii recunoşteau în ele portretele unor persoane reale, în pofida măsurilor de precauţie luate de autor”, după cum afirmă însuşi David Lodge Spirit meliorist, animat de puternice convingeri umaniste, Fielding ilustrează prin romanul Tom Jones propensiunea prozei din secolul al XVIII-lea pentru formulele narative şi convenţiile basmului popular: după nenumărate peripeţii, binele triumfa în faţa răului, personajele îşi capătă fiecare cuvenita răsplată, şi-am încălecat pe-o şa Viziunea comică este dominantă şi în trilogia campusului universitar semnată de David Lodge Pagini întregi de umor spumos îl situează, realmente, pe autor în galeria marilor umorişti, alături, să zicem, de Charles Dickens, Mark Twain, Ilf şi Petrov, Slavomir Mrozek ete Despre Ce mică-i lumea! Lodge a afirmat că nu este altceva decît „o satiră veselă a campusului global”, o satiră în care suntem înclinaţi să vedem o întoarcere la retorica „părintelui romanului modern”, pe care îl şi invocă (paradoxal, într-o conferinţă despre James Joyce!), arătînd că „cea mai mare parte a prozei mele aparţine unei tradiţii foarte englezeşti a romanului realist preocupat de moravuri, satiră socială şi dileme etice - tradiţiei lui Henry Fielding, Jane Austen şi Charles Dickens” Fielding este primul narator englez realmente preocupat de arhitectonica romanelor sale Structura lor complexă gravitează în jurul seturilor de contraste şi polarităţi, al simetriilor de tot felul ce sugerează o neobosită căutare a ordinii şi echilibrului Şi aceste trăsături se regăsesc în mod definitoriu în opera lui David Lodge În Schimb de dame, autorul pare să fi experimentat formula romanescă pe care E M Forster a numit-o, metaforic, clepsidra Două personaje din lumi diferite, strălucitorul Morris Zapp, lansat în cursa pentru cel mai mare salariu plătit unui profesor universitar american, şi Philip Swallow, aparent (se cuvine nuanţat acest aspect!) un mediocru reprezentant al unui sistem universitar în care nu competiţia, ci vechimea în muncă dictează promovarea profesională, îşi intersectează traiectoria în roman: schimbul iniţial de locuri de muncă are consecinţe imprevizibile, protagoniştii uzurpîndu-şi reciproc nu numai spaţiul profesional şi locativ, ci, în cele din urmă, şi patul conjugal Influenţaţi de mediul în care se trezesc aruncaţi de o glumă a soartei, Zapp şi Swallow evoluează, spre propria surprindere, în direcţii nebănuite, La data cînd a scris Schirnb de dame, Lodge nu ştia că acest roman va fi prima verigă a unei trilogii De aceea, spre deosebire de Anatole France, a cărui Thais i-a sugerat lui Forster metafora clepsidrei, Lodge a preferat să ofere cititorilor un final deschis, în care opţiunile personajelor rămîn să se cristalizeze dincolo de inevitabilul „Şi pe urmă?” al oricărei înlănţuiri narative Structura narativă a romanului Ce mică-i lumea!, mult mai complexă, necesită o discuţie ceva mai aprofundată, pe care deocamdată o amîn; sărind la Meserie!, romanul ce încheie trilogia campusului universitar, s-ar putea argumenta că şi acesta are intriga construită tot în clepsidră: schimbul de experienţă iniţiat de autorităţile britanice în anii optzeci obligă cadrele didactice universitare să se familiarizeze cu atmosfera fabricilor şi uzinelor din industria grea Sub aceste auspicii nu tocmai faste le este dat să se cunoască tinerei profesoare Robyn Penrose şi mai vîrstnicului inginer Vic Wilcox Dacă această coabitare forţată nu întîrzie să provoace scîntei în prima treime a romanului, preopinenţii vor ajunge să se înţeleagă şi să se respecte reciproc în final, parcurgînd astfel veritabile trasee iniţiatice „inverse” Robyn Penrose va înţelege că educaţia şi artele, inclusiv literatura, nu pot subzista fără contribuţia producătorilor de bunuri materiale, de PIB, iar Vic Wilcox va înţelege că semiotica, ştiinţa semnelor, ne este utilă în descifrarea sensurilor subliminale ce ne înconjoară la tot pasul, că viaţa este mai frumoasă dacă are şi o componentă poetică, iar textele de muzică uşoară nu sunt decît nişte surogate artistice, ce nu pot înlocui marea poezie Ca şi Pafnutie şi Thais din romanul lui Anatole France, protagoniştii lui Lodge îşi vor urma drumul separat în viaţă, după efemerele momente de convergenţă În final, cînd cei doi se regăsesc în situaţii regretabil de asemănătoare, Wilcox şomer, iar Robyn cît pe ce, Lodge ne face parcă, amuzat, cu ochiul, şi, apelînd la o convenţie dickensiană, deus ex machina, sub forma unei moşteniri neaşteptate, rezolvă dintr-o lovitură criza lor existenţială Din nou, triumfă viziunea comică Dacă acţiunea din Schimb de dame are loc pe două continente, în Europa şi America de Nord (mai exact în Anglia şi California), iar cea din Meserie! Într-un spaţiu mult mai restrîns (într-un oraş puternic industrializat din Anglia şi, episodic, la Frankfurt), în cazul romanului Ce mică-i lumea! Putem vorbi de o întreţesere de acţiuni care poartă cititorul, fără răgaz, din Anglia în Irlanda, Olanda, Elveţia, Italia, înapoi în Anglia, apoi în Turcia, Franţa, Australia, Germania, Japonia, Israel, Coreea, Hawaii, la Chicago, New York Într-o vreme cînd teoriile socio-economice ale globalizării erau încă în faşă, David Lodge aducea în prim-plan noţiunea de „campus global” Dezvoltarea fără precedent a mijloacelor de transport şi a mijloacelor de comunicare, precum şi a mijloacelor de stocare a informaţiei, revoluţionează în romanul lui Lodge ideea tradiţională de campus universitar Avionul, telefonul, calculatorul au luat locul tehnologiei învechite, reprezentate de căile ferate şi tiparniţe Conferinţele devin punctele nodale ale comunicării dintre specialiştii ce aparţin unui domeniu sau altul Ele constituie elementul spaţial structurant al romanului, locurile în care se intersectează traiectoriile protagoniştilor, momentele de acumulare a unor tensiuni ce vor duce spre deznodămînt Ideea acestui roman s-a născut din experienţa personală a autorului După ce a participat la simpozionul James Joyce, organizat la Zürich în iunie 1979, Lodge a urcat la bordul unui avion cu destinaţia Israel, pentru a se prezenta la o altă conferinţă Atunci s-a gîndit să înceapă un roman dedicat pelerinajului (în varianta lui postmodernă) de la o conferinţă la alta; de aici savuroasa trimitere la Povestirile din Canterbury de Geoffrey Chaucer, cu care suntem introduşi în atmosfera „campusului global” Dintre toate romanele lui Lodge, Ce mică-i lumea! Este cartea cu cele mai multe personaje Şi, aspect deloc neglijabil, toate au un statut aproape egal în economia tramei, în tentativa autorului de a contura „imaginea veridică a vieţii de zi cu zi a cadrelor universitare din Marea Britanie şi de aiurea” Putem vorbi, aşadar, de o structură polifonică, de nenumărate fire întreţesute ale unei trame care i-a creat probleme serioase autorului, aflat la prima expeneriţă de acest gen În eseul său analitic „Adevăr şi ficţiune în roman”, David Lodge eticheta Ce mică-i lumea! Ca o „comedie de moravuri academice”, iar într-un interviu, acordat în 1985, lui J Haffenden, aducea în discuţie termenii „satiric” şi „burlesc”, mărturisind că n-a dorit să dea în vileag decît „afectarea şi ipocrizia” mediului universitar, şi se delimitează de opiniile potrivit cărora „aş fi putut satiriza într-o manieră distructivă o instituţie căreia eu însumi îi aparţin” De aici, impresia ultimă provocată de lectură, aceea că avem de-a face cu un roman „paşnic, mai degrabă hazliu decît denunţător” Este limpede că spiritul protector al lui Lodge rămîne binevoitorul Fielding, iar nu intransigentul Swift, satira, burlescul, ipocrizia fiind cuvinte-cheie în receptarea critică a întemeietorului romanului modem Subtitlul romanului Small World este An Academic Romance În versiunea românească am optat pentru O poveste din mediul universitar Din păcate, limba română nu are un echivalent perfect al englezescului romance, a cărui traducere impune recurgerea la parafrază: roman cavaleresc, povestire cavalerească, roman (medieval) de aventuri Pe parcursul traducerii am alternat aceste variante, în funcţie de cerinţele contextuale Romance rămîne însă termenul esenţial în interpretarea romanului Ce mică-i lumea! Romance a fost specia literară dominantă în Europa secolelor XII-XVII În Evul Mediu, termenul desemna limbile nou apărute, derivate din latină, în opoziţie cu latina veche Prin extensie, a ajuns să însemne orice carte scrisă într-o limbă modernă, accesibilă publicului mai ales laic, caracterizată prin interesul pentru aventură şi dragoste şi prin conţinutul imaginativ-fabulos Apelînd la un motto preluat din Hawthorne, David Lodge îşi avertizează cititorii că li se oferă spre lectură mai curînd o poveste (romance) decît un roman Jocul coincidenţelor împins la extrem ar fi inacceptabil la un romancier care pretinde că descinde din tradiţia marilor realişti; acelaşi joc reprezintă o condiţie sine qua non a fabulaţiei imaginative Caracterul popular al romance-ului i-a sugerat lui Lodge să recurgă la un tipar structural convertibil într-o poveste lesne de digerat de toate categoriile de cititori, indiferent de gradul lor de educaţie şi cultură Citit prin această prismă, Ce mică-i lumea! Poate fi interpretat ca o replică parodic-sentimentală a legendelor despre Arthur şi Cavalerii Mesei Rotunde, cu neasemuitele lor aventuri, între care căutarea Sfîntului Graal ocupă un loc important Protagonistul legendei prelucrate de Lodge este un tînăr asistent universitar care îşi face ucenicia (de fapt, iniţierea) în lumea conferinţelor universitare În toiul acestui ritual iniţiatic, Persse McGarrigle, eroul nostru, se îndrăgosteşte de o tînără pe cît de frumoasă, pe atît de inteligentă Fiindcă îi pierde urma, porneşte într-o urmărire înflăcărată, ce-l va purta pe întreg mapamondul Mă disociez în acest punct de opinia prietenului meu Radu Paraschivescu, care vede în el „un Don Quijote academic, mereu în căutarea unei Dulcinei” Înclin să-i dau dreptate lui Geo Vasile, care îl identifică pe Persse cu „un Orlando innamorato furioso” mereu pe urmele Angelicăi, fata care „se poartă ca o eroină din Ariosto” Dar, aşa cum ne sugerează numele eroului, Persse este şi un Perseu din miturile păgîne, un viteaz plecat să înfăptuiască isprăvi fără egal (iar Persse chiar parcurge un traseu ascendent şi ca poet, şi în calitate de critic universitar, îmbrăţişînd în scurtă vreme veleitarismul confraţilor de breaslă), şi un Parsifal din legendele medievale creştine Dar el nu este singurul cavaler (post) modem pornit în căutarea Graal-ului: Morris Zapp, Fulvia Morgana, Michel Tardieu şi von Turpitz, chiar şi mult mai reticentul Philip Swallow, străbat lumea în lung şi în lat, aidoma cavalerilor rătăcitori din basmele de odinioară, în căutarea faimei, a gloriei, a privilegiilor socio-profesionale Drumurile lor se întretaie pe cît de accidental, pe atît de constant: duelurile verbale transformă conferinţele în turniruri intelectuale, nu lipsesc intrigile de culise, dar otrăvurile şi pumnalele înfipte pe la spate sunt înlocuite de machiavelisme moderne - recenzii demolatoare în reviste de mare prestigiu, neruşinate furturi de proprietate intelectuală, bărfă, cleveteală, sforării Graal-ul universitarilor rătăcitori este o catedră sponsorizată de UNESCO, o pleaşcă grasă, slujbă plătită cu un salariu fabulos, beneficiarul neavînd de făcut mai nimic în afară de savurarea pnvilegiilor oferite de post În Ce mică-i lumea!, David Lodge pune în practică preceptele teoretice formulate de Roland Barthes prin compararea „plăcerilor textuale” cu cele trupeşti În opinia criticului francez, plăcerea oferită de text reprezintă un preludiu, constînd în stîrnirea curiozităţii cititorului şi amînarea la nesfîrşit a satisfacerii acesteia Nu sunt convins că fonnula lui Barthes poate fi aplicată la orice text literar, dar ea se pliază perfect la poetica romance-ului Căutările lui Persse McGarrigle tin cititorul cu sufletul la gură, oferindu-i amînări repetate ale deznodămîntului În interviul acordat lui J Haffenden, Lodge mărturisea ce utilă i s-a părut remarca lui Northrop Frye, potrivit căreia „romance-ul nu are final în forma sa primitivă; personajul central trece din aventură în aventură, pînă ce autorul moare de epuizare Aşa că l-am lăsat pe Persse să-şi continue căutările; nu-i deloc rău, fiindcă cititorul rămîne cu sentimentul că eroul va purcede către o nouă aventură” Tendinţa Angelicăi de-a dispărea de la orizontul lui Persse în momentele cruciale îl transformă pe Parsifalul universitar într-un sărman Sisif care, în final, vrînd parcă să ne demonstreze cîtă dreptate avea Shakespeare în Visul unei nopţi de vară, cînd afirma că imaginaţia bogată îi afectează mai ales pe nebuni, îndrăgostiţi şi poeţi, îşi schimbă obiectul căutărilor, pornind (mai nou) pe urmele frumoasei Cheryl Summerbee Într-o epocă în care avioanele Boeing au luat locul cailor înaripaţi ce zburau iute ca vîntul şi ca gîndul, David Lodge ne propune o galerie de personaje care, la o lectură mai atentă, par să descindă direct din legendele arthuriene sau din mituri şi mai vechi Numele lui Arthur Kingfisher, decanul de vîrstă al criticilor din roman, trimite la legenda Regelui Pescar, celebru arhetip al sterilităţii, al fertilităţii blocate; Siegfried von Turpitz, cu nelipsita-i mănuşă neagră, i-a fost sugerat autorului de episodul Mîinii Negre din Capela Graal-ului, mănuşa corespunzînd unor temeri pricinuite de faptul că nimeni nu ştie ce se ascunde sub ea Fulvia Morgana, aristocrata cu ferme convingeri marxiste şi insaţiabil apetit sexual, îşi are corespondentul în persoana seducătoarei vrăjitoare Morgan le Fay Dar nu toate numele personajelor din Ce mică-i lumea! Reprezintă neapărat ecouri ale ciclului arthurian Angelica, de pildă, se înrudeşte (onomastic şi temperamental) cu eroina omonimă din Orlando furioso de Ariosto, iar numele surorii ei gemene, Lily Pabst, provine din poemul-fluviu Crăiasa zînelor de Edmund Spenser, în care sintagma lily paps (sîni dalbi) face parte din descrierea unei june şturlubatice şi nurlii Indiferent de provenienţă, „numele proprii sunt interesante în sine” şi „nu sunt niciodată neutre“ Ce ne sugerează, de pildă, numele de Morris Zapp? „Zap” înseamnă în limbaj colocvial a comuta rapid, cu telecomanda, de pe un canal TV pe altul Zapp „sare” dintr-o conferinţă în alta de parcă ar fi teleghidat, cu o vivacitate inepuizabilă În argoul american, „zap” înseamnă ucigaş Posesor al unei inteligenţe „brici”, autor al unor prelegeri irezistibile, Zapp îşi „anihilează” cu uşurinţă opozanţii din mediul universitar Calculat, necruţător, el îşi urmăreşte pas cu pas interesele (deşi, cînd se află la ananghie, în mîinile răpitorilor italieni, glazura de „dur” i se va topi cît ai zice peşte) Von Turpitz ne readuce în memorie celebrul cuirasat Tirpitz, spaima flotei britanice în al doilea război mondial, o uriaşă maşinărie distrugătoare, dar şi latinescul turpis (urăt, scărbos; murdar, ruşinos; necinstit), în perfectă consonanţă cu practicile nedemne ale universitarului german Propun această interpretare a onomasticii von Turpitz tot aşa cum prozatoarea A S Byatt, depăşind un anumit prag al „intenţionalităţii auctoriale”, a propus o posibilă paralelă onomastică între Hilary (soţia lui Swallow) şi Joy (amanta acestuia) Hilary ar fi derivat în engleză din latinescul hilaritas, însemnînd, ca şi joy, „bucurie” Fie şi riscînd o mostră de „eroare a intenţionalităţii”, aş afirma că Sybil Maiden este un nume extrem de grăitor: în limba engleză, maiden înseamnă „fecioară”, „virgină” (în consens cu statutul de fată bătrînă, asumat de personaj pe parcursul romanului); cît despre prenume, acesta trimite la sibile, preotesele romane ale lui Apollo - ca şi în cazul Pythiei, profeţiile lor conţineau întotdeauna o mare doză de ambiguitate; mai mult, în finalul romanului, simpatica bătrînică îndeplineşte o funcţie oraculară, înfăţişîndu-i lui Arthur Kingfisher adevărul despre trecutul şi prezentul lui (de seducător al unei făpturi caste şi de tată al unui minunat cuplu de gemene), într-o manieră, ce-i drept, răsturnată, adică anamnezică şi nu promnezică Apropo de calităţile de seducător ale lui Arthur Kingfisher, sexualitatea nu este nici pe departe o temă tabu în romanele lui David Lodge Universitarii din Ce mică-i lumea! Nu urmăresc doar promovarea profesională, ci şi satisfacerea la maximum a nevoilor erotice (în ipostaze alternînd între carnalul pur şi afectivitatea imaculată) Regăsim tema sexualităţii sub cele mai diferite înfăţişări, de la aceea pur cerebrală a lui Sybil Maiden (ucenică a lui Jessie Weston, pentru septuagenara dommşoară totul este ritual al fertilităţii sau simbol falic) şi pînă la cea mai concretă, ilustrată de Lily Pabst, practicantă a celei mai vechi meserii din lume Persse McGarrigle, virginul oripilat de secvenţele vizionate într-un cinematograf destinat unui public adult precis delimitat şi de scenele din cartierul felinarelor roşii din Amsterdam, rămîne un romantic incorigibil, un îndrăgostit platonic, un personaj serafic într-o lume populată de domni şi doamne măcinate de pofte dintre cele mai trupeşti Fulvia Morgana nu ezită să atenteze la pudoarea unui Morris Zapp surprinzător de timorat, recurgînd la accesorii şi procedee sado-masochiste, după cum nu se dă în lături nici de la o partidă de amor în trei, unul din cei doi parteneri de aşternut fiind chiar soţul ei Insaţiabila creatură se va arunca apoi în braţele şi paturile altor colegi de conferinţe, după care va face schimb de experienţă cu acelaşi soţ, preocupat de aceleaşi performanţe Howard Ringbaum ţine morţiş la acuplarea cu consoarta în avion, într-o pornire machoistă ce miroase de la o poştă a snobism, vrînd să-şi consacre virilitatea, altminteri îndoielnică, prin intrarea în clubul bărbaţilor care au făcut-o la altitudinea de zece mii de metri Editorul Felix Skinner nu se dă în lături de la cîte o escapadă cu secretara lui, Gloria, în depozitul din subsolul editurii: actul sexual aduce mai curînd cu un viol, gura amorezului duhnind a usturoi Robin Dempsey se crede, la rîndul lui, un macho irezistibil şi este exemplar pedepsit de Angelica, aşteptînd despuiat într-un pat rece pe cine, oare? Philip Swallow cel uşor grizonat trece printr-o tumultuoasă aventură extraconjugală, dar, în cele din urmă, revine în cuibul tihnit al familiei, optînd pentru soţia care în clipele cu adevărat grele ajunge să îndeplinească şi rolul de surogat de mamă Michel Tardieu, reprezentantul minorităţii sexuale (aluzie, oare, la Michel Foucault?), suferă intens cînd descoperă că asistentul lui e atras de femei Ronald Frobisher, cel veşnic pus pe harţă cu jumătatea lui, îşi află alinarea în braţele lui Desiree Zapp, iar greu încercatul Morris Zapp îşi reface viaţa alături de fosta doamnă Ringbaum În fine, Persse îşi pierde virginitatea într-o scenă jucată sub semnul qui pro quo-ului, nebănuind că Angelica e, de fapt, Lily Lumea mică, dar dezmăţată, a campusului global este guvernată de coordonatele adleriano-freudiene ale voinţei şi ale sexualităţii, ale competiţiei desfăşurate pe toate planurile Dacă am aduce în discuţie şi scandalosul comportament al unora dintre studentele dispuse să facă orice pentru a promova un examen, l-am putea bănui pe autor de imoralitate Şi totuşi Goana după sex e o temă tradiţională în romanul englez D J Taylor identifică rădăcinile istorice ale acestei tradiţii în romanele lui Samuel Richardson, Laurence Sterne şi Charles Dickens, ce abundă în cazuri de adulter, violuri şi tentative de violuri I-aş reproşa exegetului britanic omiterea lui Fielding de pe această listă, precum şi partizanatul feminist: Taylor uită că sexual harassment („hărţuirea sexuală”) poate fi iniţiată şi de femeie, victima fiind, în acest caz, bărbatul La Fielding, Joseph Andrews din romanul cu acelaşi titlu, este „vînat” de o aristocrată care îi este chiar stăpînă, de o cameristă şi de o hangiţă, iar Tom Jones, din celălalt mare roman al său, este la rîndul lui „vînat” de fanata Lady Bellaston, mare amatoare de prospături Romanul secolului al XX-lea, eliberat de tabu-uri, este preocupat mai degrabă de sexul pre- şi extramarital David Lodge este conştient de faptul că adulterul tratat într-o manieră comică, într-o scriere comică, este, în realitate, o experienţă de viaţă dureroasă şi, după cum observa P Widdowson, protagoniştii romanelor lui Lodge tînjesc după şi revin în final la formula stabilă a modului lor de viaţă - în cazul de faţă la campusul global sau la viaţa de familie Structura finală a romanului Ce mică-i lumea! Mai este determinată de un element esenţial: intertextualitatea Teoreticianul David Lodge, stăpîn pe situaţie, ne previne că „există nenumărate mijloace prin care un text poate face aluzie la altul: parodia, pastişa, ecoul, aluzia, citatul direct, paralelismul structural Unii teoreticieni cred că intertextualitatea reprezintă însăşi condiţia literaturii, că toate textele sunt ţesute din fibrele altor texte, cu sau fără ştirea autorilor” ' Am apelat, în cazul de faţă, la „citatul direct” din Lodge, pentru că în traducerea cărţii m-am confruntat cu toate aceste mijloace; unele dintre ele, insist, doar unele dintre ele au fost detectate şi semnalate în note de subsol, altele au rămas suspendate în textura romanului Uriaş puzzle intertextual, Ce mică-i lumea! Ar necesita o muncă în echipă a mai multor specialişti în literatură, profilaţi pe perioade diferite: Chaucer, Fielding, Shakespeare, Andrew Marvell, John Ford, John Keats, T S Eliot, Laurence Sterne, Ariosto, (de ce nu?) Menandru, Edmund Spenser sunt doar cîţiva dintre iluştrii precursori cu care dialoghează mai mult sau mai puţin voalat textul lui David Lodge Nu mi se pare forţată comparaţia cu concursurile săptămînalului Times Literary Supplement, care le cer cititorilor să identifice provenienţa unor citate, paragrafe sau strofe din scrierile marilor autori britanici În plus, Ce mică-i lumea! (ca, de altfel, şi celelalte romane din trilogie) îşi supune cititorii unui veritabil bombardament cu principii, clişee şi jargoane critice, de la structuralismul lingvistic de sorginte saussuriană pînă la estetica receptării, neomarxism, semiotică, feminism şi ultrastructuralism sau deconstrucţie Într-o epocă în care metodele critice au detronat opera literară din programele universitare, ofensiva studiilor culturale ducînd la stingerea treptată a interesului pentru studiul literaturii, David Lodge îi persiflează pe inventatorii de jargoane lipsite de obiect şi se opune opacizării discursului critic Impresionant inventar de teme şi motive literare, tehnici şi procedee narative, citate şi aluzii, trilogia campusului universitar poate servi drept excelentă introducere în studiul metodelor critice, recomandabilă studenţilor filologi În Ce mică-i lumea!, Angelica îi explică nedumeritului Persse ce este structuralismul, Morris Zapp îl reciclează pe Philip Swallow în tainele deconstrucţiei (care la data scrierii romanului era promovată în SUA de Paul de Man şi Hillis Miller), iar în Meserie!, Robyn Penrose îl instruieşte pe Vic Wilcox într-ale prozodiei, semioticii şi feminismului Acestea sunt doar cîteva exemple dintr-un noian de discuţii teoretice accesibile, totuşi, publicului larg, prin grija unui autor ce-şi propune construirea unei „proze pe mai multe paliere, în aşa fel încît să aibă noimă şi să ofere satisfacţii cititorului încă de la nivelul de suprafaţă, aluziile şi trimiterile subtile rămînînd să fie descoperite de către cei motivaţi şi interesaţi de acest aspect” David Lodge îşi exprima într-un interviu convingerea că romanul de faţă va fi citit cu plăcere şi de cititorii care nu vor sesiza toate aluziile la T S Eliot sau Levi-Strauss Acesta este încă un pariu cîştigat de autorul care n-a încetat o clipă să creadă că ficţiunea înseamnă în primul rînd limbă, iar limba a apărut şi a dăinuit ca instrument de comunicare Într-o conferinţă emblematic intitulată „Romanul ca formă de comunicare”, susţinută la Cambridge în 1990, David Lodge îl invoca pe Fielding - maestrul comunicării cu cititorii -, cel ce îşi încheia capodopera, romanul Tom Jones, cu o metaforă a interacţiunii sociale: autorul şi cititorul, ajunşi la capătul unei lungi călătorii, îşi iau rămas-bun unul de la celălalt, ca doi buni tovarăşi de drum ce-au fost, neştiind dacă se vor mai vedea vreodată Închei această succintă postfaţă încredinţat că, ajuns la capătul acestei călătorii, cititorului român îi va face plăcere să se reîntîlnească ori de cîte ori va avea prilejul cu David Lodge, fascinantul autor care, într-un amestec de har şi meşteşug, impresionează prin erudiţie şi accesibilitate, profunzime şi umor, aciditate şi bonomie George Volceanov Veriga centrală a unei trilogii, „Ce mică-i lumea!” s-a bucurat de o excelentă primire din partea criticii şi a publicului larg, fiind nominalizată la Premiul Booker, pe anul 1984 şi, ulterior, ecranizată sub forma de serial de televiziune, în 1988 Continuând investigarea mediului universitar începută după al doilea război mondial de Kingsley Amis şi Malcom Bradbury, David Lodge şi-a propus să prezinte „o satiră veselă a campusului global, o comedie de moravuri academice” Pelerinajul în forma lui laică, postmodernă, căutarea Graal-ului (faima, banii, femeia iubită), motivul carpe diem şi cel al inocentei seduse, motivul copilului abandonat şi al falsei identităţi, comedia erorilor provocată de existenţa unui cuplu de gemene sunt doar câteva dintre ingredientele unui text în care cititorii vor avea prilejul să urmărească cu sufletul la gura noile aventuri ale profesorilor Philip Swalow şi Morris Zapp, protagoniştii „Schimbului de dame” Contents PROLOG 4 PARTEA ÎNTÂI 7 UNU 7 DOI 95 PARTEA A DOUA 130 UNU 130 DOI 180 PARTEA A TREIA 232 UNU 232 DOI 300 PARTEA A PATRA 360 UNU 360 DOI 391 TREI 423 PARTEA A CINCEA 487 UNU 487 DOI 528 DAVID LODGE — UN FIELDING POSTMODERN? 530 